
Pamestinukai 


Chuanas Diegas kartais pareikšdavo: „Aš meksikietis - gimiau 
Meksikoje, ten ir užaugau.“ Vėliau įprato sakyti: „Aš amerikietis - 
jau keturiasdešimt metų gyvenu Jungtinėse Valstijose.“ Arba, ne- 
norėdamas daug šnekėti apie tautybę, tik tarstelėdavo: „Aš iš Vidu- 
rio Vakarų - tiksliau sakant, iš Ajovos.“ 

Niekad nesakydavo esąs meksikiečių kilmės amerikietis. Ne tik 
todėl, kad Chuanui Diegui ta etiketė nepatiko, nors jis iš tiesų tai 
laikė tarsi kokia etikete ir jos tikrai nemėgo. Chuanas Diegas manė, 
kad žmonės visada stengiasi įžvelgti kažin kokią bendrą meksikie- 
čių kilmės amerikiečių patirtį, bet pats savo patirtyje jokios ben- 
drystės nematė; tiesą pasakius, ir neieškojo. 

Chuanas Diegas sakė gyvenęs du gyvenimus - du atskirus ir 
akivaizdžiai skirtingus gyvenimus. Tai, ką patyrė Meksikoje, buvo 
jo pirmas gyvenimas, vaikystė ir paauglystės pradžia. Kai išvyko iš 
Meksikos, - ir ten jau negrįžo, - prasidėjo antras jo gyvenimas, pa- 
tirtis Amerikoje arba Vidurio Vakaruose. (O gal jis dar sakydavo, 
kad antrame gyvenime apskritai nedaug kas ir teįvyko?) 

Chuanas Diegas visada tvirtino, kad mintyse - ne tik atsimi- 
nimuose, bet ir sapnuose - vis iš naujo, „lygiagrečiai, gyvena abu 
tuos savo gyvenimus. 

Viena gera draugė - ji dar buvo ir jo gydytoja - dėl tų atseit ly- 
giagrečių gyvenimų Chuaną Diegą kartais paerzindavo. Sakė, kad 

jis visada arba berniukas iš Meksikos, arba vyriškis iš Ajovos. Šiaip 
Chuanas Diegas mėgdavo pasiginčyti, bet dėl to tai su ja sutiko. 


KAI BETA BLOKATORIAI dar nebuvo sujaukę jo sapnų, Chuanas 
Diegas savo draugei gydytojai pasakojo, kad jį vis pažadina „pats 
nebaisiausias“ iš nuolat sapnuojamų košmarų. Tas košmaras, kurį 
turėjo omeny, iš tikrųjų buvo lemtingo ryto, kai tapo luošiu, at- 
siminimai. Tiesą sakant, to košmaro arba atsiminimų tik pradžia 
atrodė nebaisi, o visas vaizdinys kilo iš vieno įvykio Oachakoje, 
Meksikoje, - 1970-aisiais, netoli miesto sąvartyno, - kai Chuanui 
Diegui buvo keturiolika. 

Oachakoje jis buvo vadinamasis šiukšlyno vaikas (un niūo de 
la basura); gyveno lūšnoje Gerere, sąvartyne (el basurero) dirban- 
čių šeimų kolonijoje. 1970-aisiais Gerere gyveno tik dešimt šei- 
mų. Oachakos mieste tuo laiku buvo maždaug šimtas tūkstančių 
gyventojų; daugelis jų nė neįtarė, jog daugiausia visko sąvartyne 
surenka ir surūšiuoja vaikai. Vaikų darbas buvo atrinkti stiklą, 
aliuminį ir varį. 

Tie žmonės, kurie žinojo, kuo šiukšlyno vaikai užsiima, juos 
vadino los pepenadores - rankiotojais. Keturiolikmetis Chuanas 
Diegas kaip tik toks ir buvo: šiukšlyno vaikas, rankiotojas. Bet dar 
ir skaitytojas; sklido gandai, kad un niūo de la basura pats išmoko 
skaityti. Jaunieji sąvartynų gyventojai paprastai būdavo ne kažin 
kokie skaitytojai, be to, vaikai, - nesvarbu, kur augantys ir kokios 
kilmės, - retai kada skaityti išmoksta patys. Todėl gandai ir paskli- 
do, ir jėzuitai, kurie visada labiausiai rūpinosi jaunimo lavinimu, 
išgirdo apie berniuką iš Gerero. Du seni Jėzaus draugijos šventy- 
klos kunigai Chuaną Diegą praminė šiukšlyno skaitytoju. 

— Kas nors turėtų tam šiukšlyno skaitytojui nuvežti bent porą 
gerų knygų... Vienas Dievas težino, ką berniukas randa skaityti 
tame basurero! - šnekėjo arba tėvas Alfonsas, arba tėvas Oktavijus. 
Kiekvieną kartą, kai kuris nors iš tų dviejų senųjų kunigų pasaky- 
davo, kad „kas nors turėtų“ ką nors padaryti, tai darydavo brolis 
Pepė. Be to, Pepė labai mėgo skaityti. 

Pirmiausia, brolis Pepė turėjo automobilį, ir jam, kilusiam iš 
Meksiko miesto, nusigauti iš vienos Oachakos vietos į kitą buvo 
palyginti nesunku. Pepė mokytojavo jėzuitų mokykloje, kuri se- 
niai garsėjo kaip labai gera, - visi žinojo, kad Jėzaus draugija moka 
tvarkytis mokyklose. O jėzuitų našlaičių prieglauda buvo gana 
nauja (buvęs moterų vienuolynas į prieglaudą pertvarkytas prieš 
mažiau negu dešimt metų), ir ne visi žavėjosi jos pavadinimu; kai 
kam jis - Hogar de los Niūos Perdidos - atrodė per ilgas ir gal rūs- 
tokai skambantis. 

Bet brolis Pepė nuoširdžiai rūpinosi ir mokykla, ir prieglau- 
da; ilgainiui ir dauguma jautruolių, kuriems nepatiko pavadinimo 
„Pamestų vaikų namai“ skambesys, neabejodami pripažino, kad 
jėzuitai gana gerai tvarkosi ir prieglaudoje. Be to, pavadinimą visi 
jau buvo sutrumpinę - „Pamestinukai, sakė. Tik viena iš vaikus 
pasakyti, kad sesuo Glorija tikriausiai turėdavo omeny tik porą iš- 
dykėlių, ne visus našlaičius, kai kartais burbtelėdavo los perdidos, - 
aišku, kad pamestais ar pražuvusiais senoji vienuolė vadino tik ke- 
lis ją labiausiai nervinusius vaikus. 

Laimė, knygas į basurero jaunajam šiukšlyno skaitytojui vežė 
ne sesuo Glorija; jei Glorija būtų tas knygas ir parinkusi, ir nuve- 
žusi, Chuano Diego istorija gal būtų pasibaigusi dar prieš prasidė- 
dama. O brolis Pepė skaitymą tiesiog šlovino; jis buvo jėzuitas, nes 
jėzuitai jį įpratino skaityti ir supažindino su Jėzum, nebūtinai tokia 
eilės tvarka. Geriausia buvo Pepės neklausti, ar jį išgelbėjo skaity- 
mas, ar Jėzus, arba kas prie jo išgelbėjimo prisidėjo labiau. 

Jis, keturiasdešimt penkerių, buvo nutukęs - „cherubiniškos 
figūros, o gal ir visai dangiška būtybė“, - pats save apibūdino bro- 
lis Pepė. 

Toks geras, nors prie širdies dėk. Iš tiesų įkūnijęs šventosios 
Teresės Avilietės mantrą: „Gerasis Dieve, apsaugok mus nuo kvailų 
apeigų ir susiraukusių šventųjų.“ Šis jos pasakymas broliui Pepei 
buvo svarbiausia dienos malda. Nenuostabu, kad vaikai jį mylėjo. 

Bet brolis Pepė dar nebuvo lankęsis Oachakos sąvartyne. 
Tais laikais ten degino viską, ką tik galėjo; visur liepsnojo lau- 

žai. (Knygos praversdavo prakurams.) Kai Pepė išlipo iš savo VW 
„Beetle“, basurero dvokas ir liepsnų karštis buvo toks, kokį visada 
įsivaizduodavo esant pragare, - tik negalėjo įsivaizduoti ten dir- 
bančių vaikų. 

Ant užpakalinės folksvagenuko sėdynės gulėjo kelios labai ge- 
ros knygos; geros knygos - veiksmingiausia apsauga nuo blogio, 
kokią tik Pepė buvo laikęs rankose; juk negali rankose laikyti tikė- 
jimo Dievu, bent jau taip, kaip laikai geras knygas. 

- Aš čia ieškau skaitytojo, - kreipėsi Pepė į sąvartyne besidar- 
buojančius suaugusiuosius ir vaikus. Los pepenadores, rankiotojai, 
į Pepę sužiuro neslėpdami paniekos. Buvo akivaizdu, kad skaitymo 
jie nevertina. Pirma prabilo viena iš suaugusiųjų - gal Pepės am- 
žiaus ar kiek jaunesnė moteris, tikriausiai kurio nors ar netgi kelių 
mažųjų rankiotojų motina. Ji Pepei patarė Chuano Diego ieškoti 
Gerere - boso, el jefe, lūšnoje. 

Brolis Pepė suglumo; gal jis jos nesuprato. El jefe buvo viso są- 
vartyno bosas - basurero viršininkas. Gal skaitytojas - boso sūnus? 
Pepė taip ir paklausė tos moters. 

Keli šiukšlyno vaikai susijuokė; paskui nusisuko. Suaugusie- 
ji nemanė, kad tai juokinga, ta moteris tik tarstelėjo: „Ne visai.“ Ir 
pirštu parodė Gererą, prigludusį prie kalvos šlaito žemiau basurero.. 
Visos kolonijos būdelės buvo suremtos iš to, ką darbininkai rado są- 
vartyne; boso lūšna stovėjo pačiam pakrašty - arčiausiai šiukšlyno. 

Virš basurero kilo aukšti juodų dūmų stulpai, tarytum tamsios 
dangų siekiančios kolonos. Virš galvų ratus suko grifai, tačiau Pepė 
matė, kad maitėdų yra ne tik viršuj, bet ir apačioj; po visą sąvarty- 
ną, apeidami pragaro liepsnas, šmirinėjo šunys, nenorom atsitrau- 
kiantys tik prieš vyrus sunkvežimiuose, daugiau beveik prieš nieką. 
Buvo nesmagu žiūrėti į tuos šunis tarp vaikų, nes ir vieni, ir kiti 
rausėsi šiukšlėse, - tiesa, ieškojo ne to paties. (Šunims nerūpėjo nei 
stiklas, nei aliuminis, nei varis.) Dauguma sąvartyno šunų, žinoma, 
buvo benamiai, kai kurie jau gaištantys. 

Pepė sąvartyne užtruko neilgai, taigi nespėjo pamatyti nei ne- 
gyvų šunų, nei kas toms gaišenoms nutinka, - jos buvo deginamos, 
bet kartais jas pirmiau aptikdavo grifai. 

Dar daugiau šunų Pepė išvydo kalvos papėdėje, Gerere. Šituos 
šunis buvo priglaudusios kolonijoje gyvenančios sąvartyno dar- 
bininkų šeimos. Gerero šunys Pepei pasirodė ne tokie perkarę ir 
labiau linkę saugoti savo teritoriją. Panašesni į bet kurio kito gyve- 
namojo rajono šunis; dirglesni ir agresyvesni negu sąvartyno šu- 
nys, kurie slankiojo nusižeminę, vogčiomis, nors ir jie klastingai 
stengėsi išlaikyti savo pozicijas. 

Negerai, jeigu tau įkanda sąvartyno arba Gerero šuo, - Pepė 
tai puikiai suprato. Šiaip ar taip, dauguma Gerero šunų juk buvo iš 
sąvartyno. 

Brolis Pepė susirgusius „Pamestinukų“ vaikus veždavo pas 
daktarą Vargasą, į Armenta y Lopez gatvėje esančią Raudonojo 
Kryžiaus ligoninę; Vargasas visada pirmus priimdavo ligoniukus iš 
prieglaudos ir sąvartyno. Pepei daktaras Vargasas buvo sakęs, kad 
tiems basurero šiukšles knaisiojantiems vaikams pavojingiausi yra 
šunys ir adatos, - sąvartyne mėtėsi daugybė panaudotų švirkštų su 
adatomis. Un niūo de la basura tikrai galėjo įsidurti, radęs kokią 
seną adatą. 

— Hepatitas B arba C, stabligė... ką jau kalbėti apie visokias bak- 
terines infekcijas, - pasakė Pepei daktaras Vargasas. 

— Be to, koks nors basurero šuo, arba kuris nors iš Gerero šunų, 
juk gali būti pasiutęs, - baisėjosi brolis Pepė. 

— Sąvartyno vaikus reikėtų skiepyti nuo pasiutligės, jei įkąstų 
toks šuo, - šnekėjo Vargasas. - Tačiau tie vaikai dar labiau negu kiti 
bijo adatų. Bijo tų panaudotų, kurių ir turėtų bijoti, bet, šitaip įsibai- 
minę, bijo ir injekcijų! Šunų sukandžioti sąvartyno vaikai injekcijų 
bijo labiau negu pasiutligės, o tai jau negerai. - Vargasas, Pepės ma- 
nymu, buvo geras žmogus, nors ir toks mokslingas, ne tikintysis. 
(Pepė žinojo, kad Vargasas gali būti tikra rakštis, dvasine prasme.) 

Galvodamas apie pasiutligės pavojų, Pepė išlipo iš savo VW 
„Beetle“ ir prisiartino prie Gerere stovinčios sąvartyno boso lūš- 
nos; rankose tvirtai laikė geras knygas, atvežtas šiukšlyno skaity- 
tojui, ir budriai stebėjo lojančius iš pažiūros nedraugiškus šunis. 

— ;Hola! - prie tinklinių lūšnos durų sušuko putlusis jėzui- 
tas. - Atvežiau knygų Chuanui Diegui, skaitytojui... gerų knygų! — 

Išgirdęs, kad boso lūšnoje kažkas piktai urzgia, Pepė nuo durų 
atsitraukė. 

Ta sąvartyno darbininkė Pepei buvo kai ką pasakiusi apie 
bosą - apie patį el jefe. Vadino jį pavarde. „Riverą tai iškart pažin- 
sit, - pasakė ta moteris. - Jo šuo pats baisiausias.“ 

Tačiau brolis Pepė šuns, piktai urzgiančio už tinklinių lūšnos 
durų, nematė. Jis atatupstas žengė dar vieną žingsnį, ir durys staiga 
atsivėrė, bet pasirodė ne Rivera - iš pažiūros tikrai ne sąvartyno 
bosas; ta boso lūšnos tarpduryje išdygusi mažutė, bet labai rūsčiai 
žvelgianti būtybė buvo ir ne Chuanas Diegas, o kažkokia tamsiaakė 
laukinukė - šiukšlyno skaitytojo jaunesnioji sesuo Lupė, trylikos 
metų. Lupė šnekėjo kažkaip nesuvokiamai - tai, kas sklisdavo iš 
jos lūpų, apskritai neatrodė panašu į ispanų kalbą. Tik Chuanas 
Diegas suprasdavo, ką ji sako; taigi jis seseriai ir vertėjaudavo. Bet 
keista kalbėsena buvo dar ne pati paslaptingiausia Lupės savybė; ta 
mergaitė skaitė žmonių mintis. Lupė žinodavo, apie ką galvoji, - o 
kartais apie tave žinodavo ir dar daugiau. 

— Čia kažkoks žmogus su krūva knygų! - riktelėjo Lupė į lūš- 
nos vidų, ir nemaloniai urzgęs, bet nematomas šuo pratrūko padri- 
kai loti. - Jis jėzuitas, be to, mokytojas - vienas iš tų „Pamestinukų“ 
geradarių. - Lupė kiek patylėjo - skaitė pakrikusias brolio Pepės 
mintis; Pepė nesuprato nė vieno jos ištarto žodžio. - Jis mano, kad 
aš protiškai atsilikusi. Dabar susirūpino, ar mane priims į prieglau- 
dą, nes jėzuitams gali pasirodyti, kad esu nemokytina! - sušuko 
Lupė Chuanui Diegui. 

- Ji nėra atsilikusi! - iš lūšnos šūktelėjo berniukas. - Viską su- 
pranta! 

— Tai aš tikriausiai ieškau tavo brolio? - kreipėsi jėzuitas į mer- 
gaitę. Tai sakydamas Pepė nusišypsojo, ir ji linktelėjo. Lupė matė, 
kad jis jau net suprakaitavęs iš paskutiniųjų laiko rankose visas tas 
knygas. 

- Šitas jėzuitas visai mielas, tik truputį patukęs, - pranešė mer- 
gaitė Chuanui Diegui. Ji žengė į vidų, broliui Pepei prilaikydama 
atvertas tinklines lūšnos duris; jis atsargiai įėjo, visur dairydamasis 
urzgiančio, bet vis dar nematomo šuns. 

Ne ką geriau matomas buvo ir berniukas, šiukšlyno skaitytojas. 
Jį supančios knygų lentynos atrodė palyginti neblogai sumeistrau- 
tos, kaip ir visa lūšna, kurią, Pepės manymu, statė el jefe. Vargu ar 
jaunąjį skaitytoją galėjo dominti dailidės darbai. Iš pažiūros Chua- 
nas Diegas buvo svajingas berniukas, kokie paprastai ir būna jauni, 
bet rimti skaitytojai; be to, jis buvo labai panašus į seserį, ir jie abu 
Pepei kažką priminė. Tačiau tą akimirką prakaitu aptekęs jėzuitas 
niekaip nesumojo, kas tas kažkas galėtų būti. 

— Mes abu panašūs į motiną, - pasakė Lupė, nes jai buvo aiš- 
ku, apie ką svečias galvoja. Chuanas Diegas, drybsantis ant nutriu- 
šusios sofos su atversta knyga ant krūtinės, šį kartą Lupės žodžių 
nepersakė; jaunasis skaitytojas nusprendė, kad jėzuitų mokyklos 
mokytojui nebūtina žinoti, ką šneka jo aiškiaregė sesuo. 

— Ką skaitai? - paklausė berniuką brolis Pepė. 

- Šios vietos istoriją - Bažnyčios istoriją, galima sakyti, - atsakė 
Chuanas Diegas. 

— Nuobodu, - tarė Lupė. 

- Lupė sako, jog tai nuobodu... Na, gal šiek tiek ir nuobodu, - 
nesiginčijo berniukas. 

— Lupė irgi moka skaityti? - pasidomėjo brolis Pepė. 

Šalia sofos buvo faneros lakštas, tvarkingai uždėtas ant dviejų 
apelsinų dėžių, - toks lyg ir laikinas staliukas, bet gana geras. Pepė 
ant jo ir padėjo visą tą sunkų glėbį knygų. 

— Aš jai skaitau - viską, - pasakė mokytojui Chuanas Diegas. 
Berniukas kilstelėjo dabar skaitomą knygą. - Čia apie tai, kad jūs 
pasirodėt treti... jūs, jėzuitai, - paaiškino Chuanas Diegas. - Ir au- 
gustinai, ir dominikonai į Oachaką atkeliavo anksčiau negu jėzui- 
tai - jūs šitą miestą pasiekėt treti. Gal todėl jėzuitai Oachakoje ne 
tokie jau svarbūs, - toliau šnekėjo berniukas. (Broliui Pepei tai at- 
rodė kažkaip keistai girdėta.) 

— O Mergelė Marija nustelbia Gvadalupės Dievo Motiną - Ma- 
rija ir Vienišoji Dievo Motina apgauna Gvadalupę. La Virgen de 
la Soledad Oachakoje taip garbinama - Vienišoji Mergelė ir ta jos 
kvaila asiliuko istorija! - ėmė nesuvokiamai balbatuoti Lupė. — 
Nuestra Sefora de la Soledad irgi nustumia Gvadalupę į šalį. 

O aš - Gvadalupės mergaitė! - sušuko Lupė, rodydama į save; ga- 
lėjai pamanyti, kad ji dėl to pyksta. 

Brolis Pepė pažvelgė į Chuaną Diegą; buvo matyti, kad tie mer- 
gelių karai berniukui jau atsibodę, bet jis vis tiek visa tai išvertė. 

- Žinau tą knygą! - sušuko Pepė. 

— Na, nesistebiu - čia viena iš jūsiškių, - pasakė Chuanas Die- 
gas ir padavė Pepei dabar skaitomą knygą. Ta sena knyga smarkiai 
dvokė sąvartynu, kai kurie lapai atrodė apdegę. Tai buvo vienas iš 
akademinių tomų - katalikų mokslo foliantas, kokių beveik niekas 
neskaito. Atklydęs iš pačių jėzuitų bibliotekos, buvusios vienuoly- 
ne, dabar pertvarkytame į Hogar de los Niūos Perdidos. Daugelis 
senų ir visiškai neįdomių knygų atsidūrė sąvartyne, kai vienuolyno 
patalpos buvo pritaikomos našlaičiams ir jėzuitų mokyklai prireikė 
daugiau laisvų lentynų. 

Kurias knygas reikia siųsti į basurero, o kurias verta pasilikti, be 
abejo, nusprendė tėvas Alfonsas arba tėvas Oktavijus. Pepė dabar 
galvojo, kad pasakojimas apie tai, jog jėzuitai į Oachaką atkeliavo 
treti, tiedviem seniesiems kunigams turbūt nepatiko; juoba kad tą 
knygą tikriausiai parašė koks augustinas ar dominikonas, ne jė- 
zuitas, - jau vien to pakako, kad knyga būtų pasmerkta basurero 
pragaro liepsnoms. (Jėzuitai iš tiesų labiausiai rūpinosi žmonių la- 
vinimu, bet niekas niekad nesakė, kad konkurencijos dvasia jiems 
svetima.) 

— Atvežiau tau lengviau skaitomų knygų, - pasakė Pepė Chu- 
anui Diegui. - Kelis romanus, kur puikus pasakojimas... supranti, 
grožinė literatūra, - drąsinamai šnekėjo mokytojas. 

— Nežinau, ar man patinka grožinė literatūra, - nepatikliai tarė 
trylikametė Lupė. - Ne visi pasakojimai tokie įdomūs, kokie turė- 
tų būti. 

— Tik jau nepradėk čia vėl, - sudraudė ją Chuanas Diegas. - Tu 
tiesiog dar per maža, kad suprastum tą istoriją su šuniu. 

— Kokią istoriją su šuniu? - susidomėjo brolis Pepė. 

- Neklauskit, - tarstelėjo jam berniukas, bet jau buvo per vėlu; 
Lupė jau grabaliojo aplinkui, čiupinėjo ant lentynų sudėtas kny- 
gas - jų buvo visur, tų iš ugnies išgelbėtų knygų. 

— Tas rusas, - labai susikaupusi murmėjo mergaitė. 

- Ar ji pasakė „rusų ? Rusiškai juk neskaitai? - paklausė Pepė 
Chuaną Diegą. 

— Ne, ne - ji turi omeny rašytoją. Tas rašytojas - rusas, - paaiš- 
kino berniukas. 

— Kaip tu supranti, ką ji sako? - stebėjosi Pepė. - Aš netgi nesu 
įsitikinęs, kad kalba ispaniškai... 

- Žinoma, kad ispaniškai! - riktelėjo mergaitė, jau radusi kny- 
gą, dėl kurios abejojo, ar jai patinka pasakojimai, grožinė literatūra. 
Dabar padavė tą knygą broliui Pepei. 

— Lupė kalba tik truputį kitaip, - pasakė Chuanas Diegas. - Aš 
ją suprantu. 

- A, tas rusas, - tarstelėjo Pepė. - Jam paduota knyga buvo Če- 
chovo apsakymų rinkinys „Dama su šuniuku ir kitos istorijos“. 

- Čia visai ne apie šunį, - reiškė nepasitenkinimą Lupė. - Apie 
žmones, kurie mylisi nesusituokę. 

Chuanas Diegas tai, be abejo, išvertė. 

- Jai rūpi tik šunys, - pasakė berniukas broliui Pepei. - Aš jai 
sakiau, jog ji dar per maža, kad suprastų tą istoriją su šuniu. 

Pepei buvo sunkoka prisiminti „Damą su šuniuku“; šuns jis, 
žinoma, visai neprisiminė. Tai pasakojimas apie neteisėtus santy- 
kius - tik tiek Pepei ir tebuvo įkritę į atmintį. 

- Šita istorija, ko gero, netinkama nė vieno iš jūsų amžiui, - ne- 
smagiai sukikeno jėzuitų mokyklos mokytojas. 

Tik tada Pepė suvokė, jog tai Čechovo apsakymų vertimas į 
anglų kalbą, išleistas Amerikoje, penktajame dvidešimto amžiaus 
dešimtmetyje. 

- Bet čia juk angliškai! - sušuko brolis Pepė. - Tu supranti an- 
gliškai? - paklausė mergaitę, iš pažiūros visišką laukinukę. - Moki 
skaityti ir angliškai? - pažvelgė į šiukšlyno skaitytoją. Ir berniukas, 
ir jo jaunesnioji sesutė tik gūžtelėjo pečiais. „Kur ir ką aš mačiau 
šitaip gūžtelint?“ - galvojo Pepė. 

— Mūsų motiną, - atsakė Lupė, bet Pepė jos nesuprato. 

- Kuo čia dėta mūsų motina? - paklausė sesers Chuanas 
Diegas. 

- Jis galvojo, ką matė gūžčiojant taip pat kaip mus, - paaiškino 
jam Lupė. 

— Pats išmokai skaityti ir angliškai, - lėtai ištarė Pepė, žiūrėda- 
mas į berniuką; mergaitė jam staiga kažkodėl pasirodė šiurpoka. 

- Anglų kalba tik truputį kitokia - aš suprantu, - pasakė jėzu- 
itui berniukas, tarsi būtų tebešnekėjęs apie tai, kad supranta keistą 
sesers kalbą. 

Pepė karštligiškai galvojo. Kokie ypatingi vaikai. Berniukas gali 
skaityti, ką tik nori; gal nėra nieko, ko jis nesuprastų? O mergaitė... 
na, ji kitokia. Išmokyti ją kalbėti normaliai bus sunkoka. Bet argi 
jie, šitie šiukšlyno vaikai, nėra kaip tik tokie gabūs mokiniai, kokių 
jėzuitų mokykla ir ieško? O ta moteris, dirbanti sąvartyne, juk sakė, 
kad Rivera, el jefe, jaunajam skaitytojui „ne visai“ tėvas. Tai kas šitų 
vaikų tėvas, kur jis? Nėra ir jokių žymių, kad kur nors būtų mo- 
tina... Šitoje sujauktoje lūšnoje tikrai ne, - galvojo Pepė. Dailidės 
darbai puikūs, bet visa kita tai beviltiška. 

— Pasakyk jam, kad mes nesam pamesti vaikai. Jis juk rado 
mus, ar ne? - staiga tarė Lupė talentingajam broliui. - Pasakyk, 
kad mudu netinkam prieglaudai. Ir man nebūtina kalbėti norma- 
liai - tu juk puikiai mane supranti. Ir dar pasakyk, kad mudu turim 
motiną, jis tikriausiai ją pažįsta! - riktelėjo Lupė. - Pasakyk, kad 
Rivera mums kaip tėvas, tik geresnis. Pasakyk, kad el jefe geresnis 
negu bet kuris tikras tėvas! 

— Ramiau, Lupe! - sustabdė ją Chuanas Diegas. - Nieko nega- 
lėsiu jam pasakyti, jeigu neapsiraminsi. - Pasakyti reikėjo daug; 
pirmiausia tai, kad brolis Pepė turbūt pažįsta jų motiną; naktimis 
ji dirba Saragosos gatvėje, bet dirba ir pas jėzuitus, ji - jų pagrin- 
dinė valytoja. 

Iš to, kad šiukšlyno vaikų motina naktimis dirba Saragosos ga- 
tvėje, buvo galima suprasti, kad ji, ko gero, prostitutė, ir brolis Pepė 
tikrai ją pažinojo. Esperansa buvo geriausia jėzuitų valytoja, - štai iš 
kur tos tamsios vaikų akys ir tas nerūpestingas gūžčiojimas pečiais; 
bet nepaprastų berniuko skaitymo gabumų kilmė tebebuvo neaiški. 

Šį tą reiškė tai, kad berniukas, kalbėdamas apie Riverą, el jefė, 
kaip galimą tėvą, nevartojo žodžių „ne visai. Chuanas Diegas pa- 

sakė, kad sąvartyno bosas „tikriausiai nėra“ jo tėvas, taigi Rivera 
galėjo būti to berniuko tėvas - tokia galimybė buvo, Chuanas Die- 
gas jos neatmetė. O dėl Lupės, tai el jefe „tikrai“ nebuvo jos tėvas. 
Lupei atrodė, kad ji turi daug tėvų, „per daug, kad būtų galima iš- 
vardyti“, tačiau berniukas apie tai, kas biologiškai neįmanoma, ilgai 
nešnekėjo. Jis tiesiog pasakė, kad Rivera su jų motina „šia prasme 
jau nebebuvo kartu, kai Esperansa ėmė lauktis Lupės. 

Tai buvo gana ilga, bet visiškai ramiai pasakojama istorija — 
apie tai, kad, šiukšlyno skaitytojo ir Lupės manymu, sąvartyno 
bosas jiedviem „kaip tėvas, tik geresnis“ ir kad juodu jaučiasi turį 
namus. Chuanas Diegas pakartojo Lupės žodžius, kad jie „netinka 
prieglaudai“. Šiek tiek viską pagražindamas, jis pasakė: 

— Mudu nesam ir nebūsim pamesti vaikai. Turim namus čia, 
Gerere. Ir darbą sąvartyne! 

Tačiau broliui Pepei pasidarė įdomu, kodėl šitie vaikai dabar 
nedirba tame basurero kartu su los pepenadores. Kodėl nei Lupė, 
nei Chuanas Diegas neknaisioja šiukšlių drauge su kitais sąvartyno 
vaikais? Ar su jais elgiamasi geriau, ar blogiau negu su kitų sąvarty- 
ne dirbančių ir Gerere gyvenančių šeimų atžalomis? 

- Ir geriau, ir blogiau, - nė kiek neabejodamas pasakė jėzuitų 
mokyklos mokytojui Chuanas Diegas. Brolis Pepė prisiminė, kaip 
niekinamai kiti sąvartyno vaikai žiūri į skaitymą, ir dar pagalvojo, 
kad vienas Dievas težino, ką tie mažieji šiukšlių rankiotojai mano 
apie nesuprantamai šnekančią laukinukę, kuri net jam pačiam, Pe- 
pei, atrodo šiurpoka. 

- Rivera mums neleidžia išeiti iš trobos, kai jo čia nėra, - pa- 
aiškino Lupė. Chuanas Diegas ne tik išvertė jos žodžius, bet ir pa- 
pasakojo apie tai daugiau. 

Berniukas Pepę patikino, kad Rivera juos tikrai saugo. El jefe 
esąs kaip tėvas, ir dar geresnis, nes vaikus ir viskuo aprūpina, ir 

- Ir jis mūsų netgi nemuša, - pertraukė brolį Lupė; Chuanas 
Diegas pareigingai išvertė ir tai. 

- Suprantu, - linktelėjo Pepė. Bet iš tikrųjų jis dar tik mėgi- 
no suprasti, kokia yra brolio ir sesers padėtis: tikrai geresnė negu 

daugelio šiukšles rankiojančių ir rūšiuojančių vaikų. Bet kartu ir 
blogesnė, nes Lupė su Chuanu Diegu piktina kitus Gerero gyven- 
tojus ir jų šeimas. Šituos du šiukšlyno vaikus Rivera saugo (tuo kiti 
ir piktinasi), bet el jefe jiems „ne visai“ tėvas. O motina, naktimis 
Saragosos gatvėje dirbanti prostitutė, Gerere iš tiesų negyvena. 

„Visur sava hierarchija“, - liūdnai galvojo Pepė. 

— Kas yra hierarchija? - paklausė brolį Lupė. (Dabar Pepė jau 
pradėjo suprasti, kad ta mergaitė žino, ką jis galvoja.) 

— Hierarchija yra tai, kad kiti nifos de la basura jaučiasi esą už 
mus pranašesni, - atsakė Lupei Chuanas Diegas. 

— Būtent, - tarė Pepė, pasijutęs ne itin smagiai. Jis Čia atvažia- 
vo susipažinti su šiukšlyno skaitytoju, garsiuoju Gerero berniuku, 
atvežė gerų knygų, kaip ir dera geram mokytojui... bet dabar mato, 
kad jam pačiam, Pepei, jėzuitui, dar reikia daug ko pasimokyti. 

Kaip tik tada nuolat nepatenkintas, bet nematomas šuo paga- 
liau pasirodė, jeigu tai tikrai buvo šuo. Tas žebenkšties pavidalo 
padarėlis išrėpliojo iš po sofos - labiau panašus į kokį graužiką, 
pagalvojo Pepė, negu į šunį. 

- Jo vardas Murzius, jis - šuo, ne žiurkė! - pyktelėjusi pasakė 
Lupė broliui Pepei. 

Chuanas Diegas tai išvertė ir dar pridūrė: 

— Murzius - sumautas bailys, ir dar nedėkingas. 

- Aš jį išgelbėjau nuo mirties! - sušuko Lupė. Net prie rankas 
tiesiančios mergaitės tas liesas, susigūžęs šuniūkštis gretinosi neva- 
lingai iššiepęs snukį, iškišęs aštrius dantis. 

- Jį reikėtų vadinti Išgelbėtuoju, o ne Murzium, - nusijuokė 
Chuanas Diegas. - Lupė jį rado pieno pakelyje įstrigusia galva. 

- Jis gi mažutis šuniukas. Buvo išalkęs, - atšovė Lupė. 

— Murzius ir dabar tebėra kažko išalkęs, - tarė Chuanas Diegas. 

- Gana, - nutildė jį sesuo; šuniukas virpėjo jos glėbyje. 

Pepė stengėsi suvaldyti minčių srautą, bet tai buvo sunkiau, 
negu tikėjosi; tada nusprendė, kad bus geriausia, jei išvažiuos, net- 
gi tuoj pat, užuot leidęs tai aiškiaregei toliau skaityti jo mintis. Pepė 
nenorėjo, kad nekalta trylikametė žinotų, apie ką jis galvoja. 

Nuėjęs užvedė savo VW „Beetle“; išvažiuodamas iš Gerero, jė- 
zuitų mokyklos mokytojas nematė nei Riveros, nei jo „paties bai- 
siausio“ šuns. Visur aplinkui kilo aukšti basurero dūmų stulpai, to- 
kie pat tamsūs kaip juodžiausios geraširdžio jėzuito mintys. 

Ir tėvas Alfonsas, ir tėvas Oktavijus Chuano Diego ir Lupės 
motiną - prostitutę Esperansą - laikė „puolusia. Abiejų senų- 
jų kunigų manymu, jokia puolusi siela nebūna puolusi žemiau 
negu prostitutės; jokios kitos vargšės žmogiškos būtybės negali 
būti pasiklydusios taip, kaip tos nelaimingos moterys. Tai, kad 
jėzuitai Esperansą nusisamdė kaip valytoją, atseit buvo šventas 
mėginimas ją išgelbėti. 

Bet gal ir šituos sąvartyno vaikus reikia gelbėti? - galvojo 
Pepė. - Ar los niūos de la basura neatsidūrę tarp „puolusių, ar 
jiems negresia pavojus pulti ateityje? Arba pulti dar žemiau? 

Gaila, kad gerokai vėliau, kai tas berniukas iš Gerero, jau su- 
augęs, savo gydytojai skundėsi dėl beta blokatorių, brolis Pepė ne- 
stovėjo šalia jo; Pepė būtų galėjęs pabūti Chuano Diego vaikystės 
atsiminimų ir baisiausių sapnų liudytoju. Brolis Pepė žinojo, kad 
netgi šiukšlyno skaitytojo košmarus verta išsaugoti. 


TŲ DVIEJŲ SĄVARTYNO vaikų paauglystės pradžioje Chuano Diego 
dažniausiai sapnuojamas sapnas nebuvo košmaras. Berniukas vis 
sapnuodavo, kad skrenda... na, gal ne visai. Kažkaip iš pažiūros ne- 
patogiai, keistai juda ore, tačiau tai nelabai panašu į skrydį. Sapnas 
visada būdavo tas pats: žmonių minia žiūri į viršų; jie mato, kad 
Chuanas Diegas žingsniuoja dangaus skliautu. Iš apačios - tai yra 
nuo žemės - atrodo, kad berniukas aukštyn kojomis labai atsargiai 
eina per dangų. (Ir dar kažką sau tyliai skaičiuoja.) 

Dangumi Chuanas Diegas keliavo anaiptol ne spontaniškai — 
neskrido taip laisvai, kaip skraido paukščiai; ir nešaudavo į priekį 
taip veržliai, kaip šauna lėktuvai. Vis dėlto tame nuolat pasikar- 
todavusiame sapne Chuanas Diegas žinodavo, kad yra ten, kur ir 
turėtų būti. Iš dangaus, kur laikėsi aukštyn kojom, jis minioje įžiū- 
rėdavo į viršų pakeltus susirūpinusių žmonių veidus. 

Nupasakodamas tą sapną, berniukas savo keistajai seseriai dar 
sakydavo: „Kiekvieno gyvenime ateina akimirka, kai tu tiesiog turi 
liautis laikęsis, atgniaužti rankas - abi rankas.“ Trylikametė to, Ži- 
noma, negalėjo suvokti - netgi normali trylikametė. Lupės atsaky- 
mo nesuprato net Chuanas Diegas. 

Kitą kartą, kai Chuanas Diegas paklausė, ką Lupė mano apie 
tą sapną, kuriame jis aukštyn kojomis eina per dangų, ji irgi atsa- 
kė kaip visada paslaptingai, tačiau tąkart Chuanas Diegas bent jau 
aiškiai išgirdo žodžius. 

— Tai sapnas apie ateitį, - tarė mergaitė. 

- Kieno ateitį? - paklausė Chuanas Diegas. 

— Tikiuosi, kad ne tavo, - dar paslaptingiau tarstelėjo sesuo. 

— Bet man patinka šitas sapnas! - pareiškė berniukas. 

- Tai mirties sapnas, - tepasakė Lupė. 

Tačiau dabar, nuo tada, kai jis, jau pagyvenęs vyriškis, pradė- 
jo gerti beta blokatorius, tas vaikystės sapnas, kuriame vaikščiojo 
dangaus skliautu, pradingęs; be to, Chuanas Diegas nebesapnuoja 
ir košmaro apie tą rytą, kai kadaise Gerere buvo suluošintas. Šiukš- 
lyno skaitytojas ilgisi to košmaro. 

Jis skundėsi gydytojai. 

- Beta blokatoriai blokuoja mano atsiminimus! - šaukė Chu- 
anas Diegas. - Jie vagia mano vaikystę - atima sapnus! Jo gydyto- 
jai visa ši isterija reiškė, kad Chuanas Diegas ilgisi jaudulio, kurį 
sukeldavo adrenalinas. (Beta blokatoriai tikrai slopina adrenalino 
poveikį.) 

Ta gydytoja, dalykiška moteris, vardu Rozmari Stein, jau dvide- 
šimt metų buvo artima Chuano Diego draugė, pripratusi prie to, ką 
vadino jo isteriškais perdėjimais. 

Daktarė Stein puikiai žinojo, kodėl Chuanui Diegui paskyrė 
beta blokatorius; jos bičiuliui grėsė infarktas. Jo kraujo spaudimas 
buvo labai aukštas (170 ir 100), be to, jis neabejojo, kad ir jo mo- 
tina, ir vienas iš galimų tėvų mirė nuo infarkto, - motina tai tikrai 
jauna. Chuanas Diegas jautė adrenalino trūkumą - to kūną bėgti 
arba kautis parengiančio hormono, išsiskiriančio įtampos, baimės, 
didelės nelaimės ar nerimo akimirkomis ir kai ištinka infarktas. 


Pamestinukai 21 


Adrenalinas dar išvaro kraują iš virškinimo trakto ir kitų vidaus 
organų - į raumenis, kad galėtum greičiau bėgti. (Šiukšlyno skai- 
tytojui adrenalino gal reikia labiau negu daugumai kitų žmonių.) 

Beta blokatoriai infarktui kelio neužkerta, paaiškino Chuanui 
Diegui daktarė Stein, bet tie vaistai blokuoja organizme esančius 
adrenalino receptorius ir šitaip apsaugo širdį nuo galimo pražūtin- 
go per infarktą išsiskiriančio adrenalino poveikio. 

- Kur yra tie mano nelemti adrenalino receptoriai? - paklausė 
daktarę Stein Chuanas Diegas. (Vadino ją daktare Rozmari - tie- 
siog norėdamas paerzinti.) 

— Plaučiuose, kraujagyslėse, širdyje - beveik visur, - atsakė ji. 
Adrenalinas verčia širdį plakti tankiau. Pagilėja kvėpavimas, rankų 
gyvaplaukiai pasišiaušia, vyzdžiai išsiplečia, kraujagyslės susiaurė- 
ja - tai negerai, jei ištinka širdies priepuolis. 

— O kas gali būti gerai, jei ištinka širdies priepuolis? - paklausė 
Chuanas Diegas. (Sąvartyno vaikai atkaklūs - baisiai užsispyrę.) 

- Rami, atsipalaidavusi širdis - plakanti lėtai, o ne vis grei- 
čiau, - paaiškino daktarė Stein. - Beta blokatorius vartojančio 
žmogaus pulsas lėtas; negali pagreitėti, kad ir kas nutiktų. 

Būna ir tam tikrų kraujospūdžio mažinimo padarinių; beta 
blokatorius vartojantis žmogus turi žiūrėti, kad neišgertų per daug 
alkoholio, kuris kraujo spaudimą didina; bet Chuanas Diegas iš tie- 
sų ir negėrė. (Na gerai, kartais išgerdavo alaus, bet tik alaus - ir ne 
per daug, jo paties manymu.) Be to, beta blokatoriai sulėtina krau- 
jotaką galūnėse; rankos ir kojos būna šaltos. Tačiau dėl tokio šalu- 
tinio poveikio Chuanas Diegas nesiskundė - kalbėdamas su savo 
bičiule Rozmari netgi juokavo, kad berniukui iš Oachakos šalčio 
pojūtis yra prabanga. 

Kai kurie beta blokatoriais gydomi pacientai virkauja dėl atsi- 
radusio mieguistumo, nuovargio ir sumažėjusios fizinės ištvermės, 
bet šitokio amžiaus - Chuanui Diegui jau penkiasdešimt ketveri - 
argi jam tai svarbu? Jis juk luošys nuo keturiolikos; šlubavimas - 
jo mankšta. Jau keturiasdešimt metų smarkiai šlubuoja. Labiau 
mankštintis Chuanas Diegas ir nenori! 

Tikrai norėtų jaustis žvalesnis, ne toks „sumenkęs“ - tą žodį 
vartojo nupasakodamas, kaip jį veikia beta blokatoriai, kai su Roz- 
mari kalbėjo apie lytinio potraukio stoką. (Chuanas Diegas nesakė, 
kad yra impotentas; netgi su gydytoja pokalbį ir pradėjo, ir baigė 
žodžiu „sumenkęs“.) 

— Nežinojau, kad esi užmezgęs lytinius santykius, - pasakė 
daktarė Stein; iš tiesų tai ji puikiai žinojo, kad jis su niekuo tokių 
santykių nėra užmezgęs. 

— Mieloji daktare Rozmari, - tarė Chuanas Diegas, - manau, 
kad, jei su kuo nors lytiškai santykiaučiau, tai būčiau sumenkęs. 

Ji jam išrašė viagros - šešias tabletes mėnesiui, 100 miligra- 
mų, - ir patarė paeksperimentuoti. 

— Nelauk, kol su kuo nors susipažinsi, - pasakė Rozmari. 

Jis ir nelaukė; su niekuo ir nesusipažino, bet eksperimentavo. 
Daktarė Stein jam kiekvieną mėnesį išrašydavo tokį pat receptą. 

— Gal pakanka ir pusės tabletės, - po eksperimentų pasakė jai 
Chuanas Diegas. Likusias tabletes kaupė. Dėl šalutinio poveikio 
nesiskundė. Viagra jam padeda patirti erekciją ir orgazmą. Ar taip 
jau svarbu, kad nosis užgulta? 

Kitas šalutinis beta blokatorių poveikis yra nemiga, bet Chua- 
nui Diegui tai nebuvo naujiena ir jis dėl to pernelyg nenuliūdo; gu- 
lėti tamsoje nesumerkiant akių su visomis savo šmėklomis atrodė 
beveik jauku. Daugelis Chuano Diego šmėklų buvo iš jo vaikystės - 
jis jas puikiai pažinojo, kaip senas drauges. 

Per didelė beta blokatorių dozė gali sukelti svaigulį, žmogus 
kartais net nualpsta, bet Chuanas Diegas dėl svaigulio ar alpimo 
nesijaudino. 

— Luošiai moka griūti - griuvimas mums įprastas dalykas, - 
pasakė jis daktarei Stein. 

Vis dėlto netgi labiau negu erekcijos sutrikimai Chuaną Diegą 
trikdė padriki sapnai; jis sakė, kad nebėra nuoseklios atsiminimų ir 
sapnų sekos. Beta blokatorių nekentė, nes jie, sujaukdami sapnus, 
jį atribojo nuo vaikystės, o jam vaikystė buvo svarbesnė, negu pa- 
prastai būna kitiems suaugusiesiems - daugumai kitų suaugusiųjų, 
Chuano Diego manymu. Vaikystė ir žmonės, su kuriais tada ben- 

dravo, - tie, kurie pakeitė jo gyvenimą arba tiesiog matė, kas jam 
nutiko tuo lemiamu laiku, - Chuanui Diegui buvo vietoj religijos. 

Daktarė Rozmari Stein, nors ir artima draugė, apie Chuaną 
Diegą žinojo ne viską; apie jo vaikystę tai itin mažai. Daktarei Stein 
tikriausiai atrodė, kad Chuanas Diegas be niekur nieko taip neį- 
prastai griežtai prakalbo apie beta blokatorius: 

- Patikėk manim, Rozmari, jei beta blokatoriai iš manęs būtų 
atėmę religiją, aš tikrai nesiskųsčiau! Atvirkščiai: prašyčiau, kad 
beta blokatorių išrašytum visiems! 

Daktarė Stein manė, kad aistringasis jos bičiulis vėl isteriš- 
kai viską perdeda. Šiaip ar taip, jis gi net nusidegindamas rankas 
gelbėjo iš ugnies knygas - net katalikybės istorijos tomus. Tačiau 
Rozmari Stein buvo girdėjusi tik kelias sąvartyno vaiko Chuano 
Diego atsiminimų nuotrupas; o apie tolesnį jo gyvenimą jau daug 
daugiau. To berniuko iš Gerero ji iš tikrųjų nepažinojo. 


Ž 

Antrą Kalėdų dieną, 2010-aisiais, per Niujorką prašvilpė pūga. Kitą 
rytą nevalytose Manhatano gatvėse riogsojo palikti taksi ir kitokie 
automobiliai. Madisono aveniu, netoli Rytinės Šešiasdešimt antro- 
sios, sudegė autobusas; sniege besisukančių užpakalinių ratų pa- 
dangos plykstelėjo, ugnis persimetė į vidų. Tas pajuodęs gremėzdas 
visas aplinkines pusnis nusėjo pelenais. 

Centrinio Parko Pietinėje gatvėje esančių viešbučių gyventojus 
stebino baltutėlio parko - kur ką tik iškritusiame sniege žaidė ke- 
lios drąsios šeimos su mažais vaikais - ir tiek plačiuose aveniu, tiek 
siauresnėse gatvėse visiškai nutrūkusio automobilių eismo kon- 
trastas. Tą baltai suspindusį rytą net Kolumbo žiedas buvo nykiai 
tylus ir tuščias; paprastai tokios judrios Vakarinės Penkiasdešimt 
devintosios gatvės ir Septintojo aveniu sankryžos nekirto nė vienas 
taksi. Visi netoliese matomi automobiliai buvo įstrigę, iki pusės ap- 
nešti sniegu. 

Išvydęs tokį Mėnulio peizažą, kokiu tą pirmadienio rytą pavir- 
to Manhatanas, Chuano Diego viešbučio durininkas suskato neįga- 
liam svečiui ieškoti reikiamos pagalbos. Tokią dieną luošys gatvėje 
juk nesusistabdys taksi ir nerizikuos juo važiuodamas. Durininkui 
pavyko įkalbėti vieną - ne per geriausią - limuzinų bendrovę, kad 
nuvežtų Chuaną Diegą į Kvinsą, nors pranešimai, ar Džono E Ke- 
nedžio tarptautinis oro uostas veikia, ar ne, buvo prieštaringi. Per 

televiziją šnekėjo, kad uždarytas, tačiau Chuano Diego „Cathay Pa- 
cific“ lėktuvas į Honkongą atseit turėjo išskristi laiku. Durininkas 
tuo labai abejojo, - manė, kad skrydis bus atidėtas, o gal ir visai at- 
šauktas, - bet vis tiek stengėsi įtikti sunerimusiam luošam svečiui. 
Chuanas Diegas nervinosi, kad nespės laiku nusigauti į oro uos- 
tą, - nors lėktuvai neskrido, dar nė vienas po pūgos nebuvo pakilęs. 

Chuanui Diegui rūpėjo ne Honkongas; tikrai būtų apsiėjęs be 
to lanksto, bet pora kolegų jį įtikino, kad šitaip toli skrisdamas, net 
į Filipinus, būtinai turi stabtelėti ir pakeliui pamatyti Honkongą. 
„Ką ten galima pamatyti?“ - galvojo Chuanas Diegas. Jis tiksliai 
nežinojo, ką reiškia pasakymas „oro mylios“ (ir kaip jos skaičiuo- 
jamos), bet suprato, kad šis „Cathay Pacific“ skrydis jam nieko ne- 
kainuos; draugai jį dar įtikino, kad tikrai verta patirti, kas yra ke- 
lionė „Cathay Pacific“ pirmąja klase, - taigi jis turės pamatyti ir tai. 

Chuanas Diegas manė, jog draugai tokie dėmesingi todėl, kad 
jis nusprendė daugiau nebedėstytojauti, eiti į pensiją; kaip kitaip 
galėjo suprasti, kodėl kolegos šitaip primygtinai siūlėsi padėti jam 
susiplanuoti šią kelionę? Bet buvo ir kitų priežasčių. Nors jis dar 
per jaunas, kad eitų į pensiją, bet tikrai neįgalus; be to, artimi drau- 
gai ir kolegos žino, kad jis turi gerti širdį saugančius vaistus. 

„Kaip rašytojas aš į pensiją dar neinu! - patikino draugus Chu- 
anas Diegas. (Į Niujorką jis atvyko švęsti Kalėdų, pakviestas leidė- 
jo.) „Tik“ iš dėstytojo pareigų jis traukiasi, kaip visiems sakė, nors 
daugybę metų nesistengė rašymo atskirti nuo dėstytojavimo; nuo 
tada, kai suaugo, tie du darbai buvo visas jo gyvenimas. Beje, vie- 
nas iš buvusių jo kūrybinio rašymo kurso studentų labai įsitraukė 
į tai, ką Chuanas Diegas dabar mintyse vadino gana agresyviu jo 
kelionės į Filipinus reikalų perėmimu. Tas buvęs studentas, Klarkas 
Frenčas, Chuano Diego misiją Maniloje (kaip pats Chuanas Diegas 
daug metų apie tai galvojo) padarė Klarko misija. Ir rašė Klarkas 
taip pat atkakliai, ryžtingai, kaip dabar į savo rankas paėmė buvusio 
dėstytojo kelionę į Filipinus, - bent jau taip Chuanui Diegui atrodė. 

Vis dėlto Chuanas Diegas nė nemėgino atsisakyti geranoriškos 
buvusio studento pagalbos; nenorėjo užgauti Klarko jausmų. Be to, 
keliauti Chuanui Diegui buvo nelengva - ir jis dar girdėjo, kad Fili- 

pinuose gali būti keblu, netgi pavojinga. Taigi nusprendė, kad šioks 
toks kelionės planuotojo persistengimas nepakenks. 

Filipinų turnė beregint tapo tikrove; misija Maniloje buvo 
dingstis visokioms papildomoms išvykoms ir dėmesį blaškantiems 
nuotykiams. Chuanas Diegas nerimavo, kad jo kelionės į Filipinus 
tikslas jau sukompromituotas, nors Klarkas Frenčas buvusį dės- 
tytoją vis tikino, kad jam šitaip uoliai padeda žavėdamasis kilnia 
priežastimi, dėl kurios Chuanas Diegas (taip ilgai rengęsis!) lei- 
džiasi į šią kelionę. 

Kadaise Oachakoje, būdamas dar visai nedidelis paauglys, 
Chuanas Diegas susipažino su karo prievolės vengusiu amerikie- 
čiu; tas vaikinas buvo pabėgęs iš Jungtinių Valstijų, kad jo nepa- 
imtų į kariuomenę ir neišsiųstų į Vietnamą. To bėglio tėvas, kaip 
ir tūkstančiai kitų Amerikos kareivių, žuvo Filipinuose per Antrąjį 
pasaulinį karą, - bet ne per Mirties žygį Batano pusiasalyje ir ne 
žūtbūtiniame mūšyje dėl Koregidoro salos. (Kai kurių smulkmenų 
Chuanas Diegas tiksliai nebeprisiminė.) 

Tas šaukimo į kariuomenę vengęs amerikietis nenorėjo žūti 
Vietname; prieš mirdamas jis Chuanui Diegui pasakojo, kad ketino 
apsilankyti Manilos amerikiečių kapinėse ir memoriale - pagerb- 
ti nužudytą tėvą. Tačiau tam bėgliui, pasprukusiam į Meksiką, vis 
dėlto nepavyko išlikti gyvam; jis mirė Oachakoje. Chuanas Diegas 
pažadėjo, kad už jį nukeliaus į Filipinus, į Manilą. 

Bet jaunojo amerikiečio vardo Chuanas Diegas nežinojo; tas 
antimilitaristas susidraugavo su Chuanu Diegu ir jo tarytum protiš- 
kai atsilikusia sesute Lupe, tačiau juodu jį pažinojo tik kaip „gerąjį 
gringą . Sąvartyno vaikai su el gringo bueno susipažino, kai Chuanas 
Diegas dar nebuvo suluošintas. Iš pradžių jaunasis amerikietis atro- 
dė pernelyg draugiškas, kad būtų pasmerktas, nors Rivera jį vadino 
„meskalio hipiu“, o vaikai tuo laiku jau buvo girdėję, ką el jefe mano 
apie hipius, atkeliaujančius į Oachaką iš Jungtinių Valstijų. 

El jefe „grybukų hipius“ laikė puskvaišiais; atseit jie siekia 
kažkokios minčių ar jausmų gelmės, - sąvartyno boso manymu, 
„absurdiškos visa ko sąsajos“; bet vaikai žinojo, kad pats el jefe 
garbina Mariją. 

Meskalio hipiai, anot Riveros, buvo protingesni, tačiau „linkę į 
susinaikinimą“. Be to, jie dar buvo įjunkę į prostitutes, bent jau taip 
manė sąvartyno bosas. El jefe šnekėjo, kad el gringo bueno „žudosi 
Saragosos gatvėje“. Vaikai tikėjosi, kad ne; Lupė su Chuanu Diegu 
gerąjį gringą tiesiog dievino. Juodu bijojo, kad to mielo vaikino ne- 
sunaikintų jo paties lytinis potraukis arba svaigusis gėrimas, varo- 
mas iš raugintų tam tikros rūšies agavų sulčių. 

- Tai tas pats, - kadaise niauriai pasakė vaikams Rivera. - Pa- 
tikėkit manim: tai, kuo viskas baigiasi, nuotaikos nepagerina. Tos 
puolusios moterys ir per daug meskalio - ir galiausiai vis tiek spok- 
sai į susitraukusį vikšrą! 

Chuanas Diegas žinojo, kad sąvartyno bosas turi omeny vikšrą 
butelio dugne, bet Lupė sakė, kad el jefe dar galvoja ir kaip atrodo 
jo penis, kai jis pabūna su prostitute. 

— Tu manai, kad visi vyrai nuolat galvoja apie savo penius, - 
tarė seseriai Chuanas Diegas. 

- Visi vyrai tikrai nuolat galvoja apie savo penius, - patikino jį 
minčių skaitytoja. Galima sakyti, jog čia buvo riba, už kurios Lupė 
sau nebeleido dievinti gerojo gringo. Pasmerktasis amerikietis tar- 
si peržengė kažkokią įsivaizduojamą liniją - gal penio liniją, nors 
Lupė nieku gyvu nebūtų taip sakiusi. 

Vieną vakarą, kai šiukšlyno skaitytojas garsiai skaitė Lupei, Ri- 
vera buvo su jais toje lūšnoje, Gerere, ir klausėsi skaitymo. Sąvarty- 
no bosas turbūt meistravo naują knygų spintą arba taisė sugedusią 
kepimo krosnelę; o gal važiuodamas pro šalį tiesiog užsuko pažiū- 
rėti, ar Murzius (arba Išgelbėtasis) dar nenudvėsė. 

Tą vakarą Chuanas Diegas skaitė dar vieną išmestą akademi- 
nį tomą, protą bukinančią mokytumo apraišką, kažkurio iš senųjų 
jėzuitų kunigų - tėvo Alfonso arba tėvo Oktavijaus - pasmerktą 
sudeginti. 

Šį niekieno dar neskaitytą foliantą iš tiesų buvo parašęs jėzuitas 
ir jo tema buvo tiek literatūrinė, tiek ir istorinė; D. H. Lorenso raši- 
nių apie Tomą Hardį analizė. Kadangi šiukšlyno skaitytojas nebuvo 
skaitęs nė vienos Lorenso ar Hardžio knygos, mokslinis Lorenso 
rašinių apie Hardį nagrinėjimas jį būtų gluminęs, net jei knyga 

būtų buvusi ispaniška. Bet šią knygą Chuanas Diegas pasirinko 
todėl, kad ji buvo angliška; jis norėjo dar pasimokyti skaityti an- 
gliškai, nors ne itin sužavėti klausytojai (Lupė, Rivera ir pikčiurna 
Murzius) gal būtų geriau supratę en espaAol. 

Negana to, keli tos knygos lapai buvo praryti ugnies, ir šiaip ji, 
visa apsvilusi, bjauriai atsidavė sąvartynu; Murzius ją vis uostinėjo. 

Sąvartyno bosui Lupės nuo mirties išgelbėtas šuniukas patiko 
ne ką labiau negu Chuanui Diegui. 

— Manau, jį reikėjo palikti tame pieno pakelyje, - tepasakė el 
jefe, bet Lupė (kaip visada) pasipiktinusi gynė Murzių. 

Ir kaip tik tada Chuanas Diegas jiems garsiai perskaitė nepa- 
kartojamą pastraipą apie kažkieno mintį, kad visos būtybės iš es- 
mės susijusios. 

— Pala, pala, pala - sustok, - pertraukė šiukšlyno skaitytoją Ri- 
vera. - Kieno čia mintis? 

— Gal to, kurio pavardė Hardis... tikriausiai jo, - tarė Lupė. - 
O dar labiau tikėtina, kad to Lorenso... Skamba taip, tarsi būtų jo. 

Kai Chuanas Diegas išvertė, ką Lupė pasakė, el jefe iškart jai 
pritarė. 

— Arba čia žmogaus, parašiusio šitą knygą, mintis... kad ir kas 
jis būtų, - pridūrė sąvartyno bosas. Lupė linktelėjo, kad tai irgi gali 
būti tiesa. Knyga buvo nuobodi, bet kartu ir visiškai nesuprantama; 
tarsi koks aiškiai neaprašytos temos blusinėjimas. 

— Kaip visos būtybės iš esmės susijusios... kokios būtybės atseit 
susijusios? - sušuko sąvartyno bosas. - Čia tarsi šnekėtų koks gry- 
bukų hipis! 

Tai išgirdusi Lupė susijuokė; ji juokdavosi labai retai. Netrukus 
drauge su ja jau juokėsi ir Rivera, o taip būdavo dar rečiau. Chua- 
nas Diegas niekada nepamirš, kaip džiaugėsi girdėdamas juokian- 
tis ir seserį, ir sąvartyno bosą. 

O dabar, po daugybės - po keturiasdešimties - metų Chuanas 
Diegas skrenda į Filipinus, šia kelione norėdamas pagerbti tą be- 
vardį gerąjį gringą. Tačiau nė vienas draugas Chuano Diego nepa- 
klausė, kaip jis ketina pareikšti mirusio bėglio pagarbą žuvusiam 
tėvui, - žuvęs tėvas, kaip ir prarastas sūnus, buvo bevardis. Be 

abejo, visi draugai žinojo, kad Chuanas Diegas rašo romanus; gal 
grožinės literatūros rašytojas už gerąjį gringą keliauja simboliškai? 

Būdamas dar jaunas rašytojas, jis tikrai daug keliavo, ir viso- 
kie kelionių nesklandumai buvo nuolatinė pirmųjų jo knygų tema, 
ypač to romano apie cirką, kurio veiksmas vyksta Indijoje, - to, 
dramblišku pavadinimu. Chuanas Diegas dabar maloniai prisimi- 
nė, kaip tada niekam nepavyko jo atkalbėti nuo to pavadinimo. 
„Istorija, kurią pradėjo Mergelė Marija“. Koks gremėzdiškas pava- 
dinimas ir kokia ilga, paini istorija! Gal pati painiausia iš visų mano 
parašytų, - galvojo Chuanas Diegas, sėdėdamas limuzine, ryžtin- 
gai laviruojančiame tuščiomis, užpustytomis Manhatano gatvėmis 
FDR kelio link. Tai buvo padidinto pravažumo automobilis, taigi 
vairuotojas niekinamai žiūrėjo į kitas transporto priemones ir kitus 
vairuotojus. Anot jo, kitose miesto transporto priemonėse nebuvo 
važiuoti per pusnis reikalingos įrangos, o tie keli automobiliai, kurių 
įranga atrodė „beveik tinkama“, buvo su „niekam tikusiomis padan- 
gomis“; be to, kiti vairuotojai nemokėjo vairuoti per šitokį sniegą. 

- Kur, tavo manymu, mes gyvenam? Gal sumautoj Floridoj? - 
pro langą riktelėjo limuzino vairuotojas kažkokiam sniege įstrigu- 
siam automobilininkui, nuslydusiam šonu ir visiškai užtvėrusiam 
siaurą gatvytę. 

FDR kelyje kažkoks taksi buvo peršokęs apsauginę tvorelę ir 
ant bėgikų tako, einančio palei Ist Riverį, įsmigęs į gilią - iki juos- 
mens - pusnį; taksistas mėgino atkasti užpakalinius ratus, bet ne 
kastuvu, o langų grandikliu. 

- Iš kur čia toks atsiradai, pusproti, gal iš sumautos Meksikos? — 
surėkė jam limuzino vairuotojas. 

- Tiesą sakant, - tarė vairuotojui Chuanas Diegas, - aš esu iš 
Meksikos. 

- Jūsų, pone, neturėjau omeny - jūs į oro uostą nusigausit lai- 
ku. Keblumas jums tik tas, kad ten teks laukti, - ne itin maloniai 
pasakė vairuotojas. - Nieks niekur neskrenda - na, jei kartais pats, 
pone, būtumėt nepastebėjęs. 

Chuanas Diegas tikrai nebuvo pastebėjęs, kad danguje nema- 
tyti nė vieno skrendančio lėktuvo; jis tiesiog norėjo būti oro uoste, 

pasirengęs išvykti, kad ir kada jo lėktuvas kiltų. Gal skrydis ir bus 
atidėtas, bet jam tai nesvarbu. Svarbiausia, kad nepavėluotų. „Nėra 
kelionės be priežasties, - susigriebė galvojąs — ir tik tada prisimi- 
nė, kad jau yra tai parašęs. Kategoriškai pareiškęs „Istorijoje, kurią 
pradėjo Mergelė Marija. O dabar jis ir vėl keliauja. „Visada yra 
kokia nors priežastis, - dar pagalvojo. 

„Praeitis jį apsupo, kaip veidai minioje. Tarp jų buvo ir vienas 
pažįstamas. Bet kieno šis veidas?“ Chuanas Diegas, supamas aplin- 
kui baltuojančio sniego ir išgąsdintas šiurkštaus limuzino vairuo- 
tojo, ne iš karto prisiminė, kad jau yra parašęs ir tai. Kaltino beta 
blokatorius. 


Iš KALBĖSENOS CHUANAS DIEGAS suprato, kad limuzino vairuoto- 
jas - neapykantos kupinas nepraustaburnis; bet jis puikiai orien- 
tavosi Džameikoje, Kvinse, kur viena plati gatvė kadaise buvu- 
siam šiukšlyno skaitytojui priminė Perifėrico - geležinkelio bėgių 
perskirtą gatvę Oachakoje. Į Perifėrico sąvartyno bosas veždavosi 
vaikus nusipirkti maisto; toje turgavietėje - La Central - būdavo 
pigiausių, jau begendančių produktų; tik 1968-aisiais, per studentų 
maištą, La Central užėmė kareiviai, todėl maisto turgus persikėlė į 
didžiąją aikštę - z0calo - Oachakos centre. 

Chuanui Diegui ir Lupei buvo dvylika ir vienuolika, kai jie ėmė 
lankytis tame Oachakos kvartale aplink zėcalo. Studentų maištas 
ilgai netruko; turgus gana greitai grįžo į La Central, į Perifėrico ga- 
tvę (su iš pažiūros apleistu pėsčiųjų tiltu virš geležinkelio bėgių). 
Tačiau zėcalo liko sąvartyno vaikų širdyse; dabar tai buvo jų mėgs- 
tamiausia miesto vieta. Jie stengdavosi kuo daugiau laiko praleisti 
ten, toliau nuo sąvartyno. 

Kaip galėjo berniukui ir mergaitei iš Gerero nerūpėti visa ko 
centras? Juk aišku, kad du smalsūs niūos de la basura norėjo pa- 
spoksoti į mieste vaikštančius turistus. Miesto sąvartyno turistų že- 
mėlapiuose nebuvo. Argi koks turistas kada ėjo apžiūrėti basurero? 
Atgal į zėcalo bėgsite vos užuodę sąvartyno kvapą ar pajutę, kaip 
graužia akis amžinai ten degančių laužų dūmai; arba žvilgtelėję į 
sąvartyno šunis (ir pamatę, kaip tie šunys žiūri į jus). 

Ar reikia stebėtis, kad maždaug tuo laiku, - 1968-aisiais, per 
studentų maištą, kai La Central užėmė kareiviai ir sąvartyno vaikai 
pradėjo trainiotis apie zocalo, - Lupė, kuriai buvo tik vienuolika, 
ėmė kažkaip liguistai, prieštaringai, tarsi apsėsta, domėtis įvairio- 
mis Oachakos mergelėmis? Kadangi jos balbatavimą suprasdavo 
tik brolis, ji negalėjo prasmingai pasikalbėti su suaugusiaisiais. 
O tos mergelės, žinoma, buvo religingos, darančios stebuklus, - to- 
kios visada turi garbintojų, ir ne tik vienuolikos metų mergaičių. 

Argi nebuvo galima numatyti, kad Lupę tos mergelės iš pradžių 
labai trauks? (Lupė skaitė žmonių mintis, tačiau tikrame gyvenime 
nepažinojo nieko, kas irgi būtų gebėjęs tai daryti.) Bet ar yra bent 
vienas sąvartyno vaikas, kuriam stebuklai nekeltų įtarimo? Ką tos 
besivaržančios mergelės dabar daro, kad pasirodytų, kas esančios? 
Ar pastaruoju laiku jos padarė kokį stebuklą? Buvo visai tikėtina, 
kad Lupė į tas visaip giriamas, bet nieko neveikiančias mergeles 
žiūrės itin kritiškai. 

Oachakoje buvo mergelių parduotuvė; sąvartyno vaikai ją rado 
per vieną iš pirmųjų savo išvykų į zėcalo. Tokia jau ta Meksika: 
šalis, užgrobta ispanų konkistadorų. Visus į savo tikėjimą atvers- 
ti besistengianti Katalikų bažnyčia mergelėmis juk prekiavo daug 
metų. Oachaka kadaise buvo mictekų ir zapotekų civilizacijų cen- 
tras. Užkariautojai vietos gyventojams amžiais pardavinėjo merge- 
les - pirmiausia augustinai ir dominikonai, o treti jau jėzuitai; visi 
brukte bruko tą savo Mergelę Mariją! 

Negana to, dabar Marija nebe viena, - Lupė tai pastebėjo dau- 
gybėje Oachakos bažnyčių, - bet jokioje kitoje miesto vietoje tos 
konkuruojančios mergelės nebuvo taip neskoningai eksponuoja- 
mos, kaip galėjai jas pamatyti sustatytas (ir parduodamas) merge- 
lių parduotuvėje Independencia gatvėje. Kai kurios atrodė natūra- 
laus dydžio, o kitos dar didesnės. Įvardysim tik tris, įvairiausiais 
menkaverčiais akį rėžiančiais pavidalais ten siūlytas pirkėjams: 
Švenčiausioji Dievo Motina Marija, žinoma; bet dar ir Gvadalu- 
pės Dievo Motina, ir, savaime suprantama, Nuestra Seūora de la 
Soledad. La Virgen de la Soledad buvo ta mergelė, apie kurią Lupė 
menkinamai sakė, kad ji tik „vietinė veikėja“, - visaip apšmeižta 

Vienišoji Mergelė su savo „kvaila asiliuko istorija“. (Asiliukas ti- 
kriausiai buvo visai nekaltas.) 

Mergelių parduotuvėje buvo galima nusipirkti ir vienaip ar ki- 
taip pavaizduotą natūralaus dydžio (arba didesnį) Nukryžiuotąjį; 
pakankamai stiprus pirkėjas galėjo namo parsinešti ir milžinišką 
Kraujuojantį Jėzų, bet svarbiausias 1954-aisiais Oachakoje atida- 
rytos mergelių parduotuvės tikslas buvo aprūpinti žmones Kalėdų 
pobūvių (las posadas) atributais. 

Tiesą sakant, tik sąvartyno vaikai tą Independencia gatvėje 
esančią parduotuvę vadino mergelių parduotuve; visi kiti apie ją 
kalbėjo kaip apie kalėdinių prekių krautuvę - tikrasis tos šėtoniš- 
kos vietos pavadinimas buvo La Niūa de las Posadas (pažodžiui 
„Kalėdų pobūvių mergaitė“). Ta „mergaitė“ - nekaltoji mergelė, 
pirkėjo pasirinkta ir parsinešta namo; niekas neabejojo, kad bet 
kuri prieš Kalėdas įsigyta natūralaus dydžio mergelė pobūvį pagy- 
vins sėkmingiau negu besikankinantis Nukryžiuotasis. 

Kad ir kaip rimtai Lupė žiūrėjo į Oachakos mergeles, ta kalė- 
dinių prekių parduotuvė ir jai, ir Chuanui Diegui buvo juokinga. 
Į „Mergaitę“, kaip kartais vadindavo, juodu eidavo pakrizenti. Par- 
duodamos ir į namus parsinešamos mergelės atrodė anaiptol ne 
taip tikroviškai kaip Saragosos gatvės prostitutės, labiau panėšėjo į 
pripučiamas sekso lėles. O kraujuojantys nukryžiuotieji buvo tie- 
siog groteskiški. 

Tam tikrą mergelių hierarchiją (pasak brolio Pepės) galėjai pa- 
matyti ir įvairiose Oachakos bažnyčiose - ta hierarchija ir tos mer- 
gelės Lupę, deja, labai paveikė. Katalikų bažnyčia Oachakoje turėjo 
savo mergelių parduotuves; iš ty mergelių Lupė nesijuokė. 

Prisiminkim „kvailą asiliuko istoriją ir kaip Lupė nemėgo Vie- 
nišosios Mergelės. La Basilica de Nuestra Sefora de la Soledad buvo 
didžiulė - pompastiška akį rėžianti kerėpla tarp Morelos ir Inde- 
pendencia gatvių - ir vaikai, pirmą kartą ten nuėję, net negalėjo 
prisibrauti prie altoriaus, nes kelią jiems užkirto visokiais balsais 
staugiantys piligrimai - kaimiečiai (gyvulių augintojai ar vaisių 
skynėjai, kaip atrodė Chuanui Diegui), kurie ne tik rėksmingai 
meldėsi, bet ir labai demonstratyviai artinosi prie švytinčios Vieni- 

šosios Mergelės statulos - keliaklupsčiom slinko per visą centrinę 
navą. Ir tie besimeldžantys piligrimai, ir Vienišosios Mergelės, kaip 
„vietinės veikėjos“, kartais dar vadinamos šventąja Oachakos glo- 
bėja, padėtis Lupei sukėlė pasibjaurėjimą. 

Jei ten būtų buvęs brolis Pepė, tas malonus jėzuitų mokyklos 
mokytojas gal būtų Lupę ir Chuaną Diegą įspėjęs dėl hierarchiškos 
išankstinės jų pačių nuomonės; sąvartyno vaikai būtinai turi jaustis 
už ką nors pranašesni; los niūos de la basura, gyvenantys nedidelėje 
Gerero kolonijoje, manėsi esą pranašesni už kaimiečius. Stebėdami 
Vienišosios Mergelės bazilikoje garsiai besimeldžiančių piligrimų 
elgesį ir matydami jų nevykusiai pasiūtus kaimiškus drabužius, 
Chuanas Diegas su Lupe neabejojo: sąvartyno vaikai tikrai prana- 
šesni už šituos stūgaujančius ir klupinėjančius gyvulių augintojus 
ar vaisių skynėjus (ar kas ten iš tikrųjų tie kaimo stuobriai buvo). 

Lupei nepatiko ir tos La Virgen de la Soledad apranga; jos pla- 
tus trikampis paprasto kirpimo apsiaustas buvo juodas, siuvinė- 
tas auksu. 

- Ji atrodo kaip kokia piktoji karalienė, - pasakė Lupė. 

- Turi omeny, kad atrodo turtinga? - tarė Chuanas Diegas. 

- Vienišoji Mergelė nėra viena iš mūsų, - pareiškė Lupė. Norė- 
jo pasakyti, kad ne vietinė. Ispanė, o tai reiškė, kad europietė. (Taigi 
baltoji.) 

Vienišoji Mergelė, pasak Lupės, buvo „prašmatniai apsirengusi 
baltaveidė kvėša“. Lupę erzino ir tai, kad į Gvadalupę Vienišosios 
Mergelės bazilikoje žiūrima kaip į antrarūšę; Gvadalupės altorius 
buvo tolokai į kairę nuo centrinės navos - neapšviestas tamsiaodės 
mergelės portretas (netgi ne statula), daugiau nieko. O Gvadalu- 
pės Dievo Motina juk buvo vietinė, čionykštė, indėnė; tokia, kokią 
Lupė vadino „viena iš mūsų“. 

Brolis Pepė būtų apstulbęs, jei kas jam būtų pasakęs, kiek daug 
visko Chuanas Diegas šiukšlyne perskaitė ir kaip atidžiai Lupė 
klausėsi. Tėvas Alfonsas su tėvu Oktavijum manėsi išvalę jėzuitų 
biblioteką, išmetę visas atsitiktinai priklydusias ir maištingiausias 
knygas, bet jaunasis šiukšlyno skaitytojas iš pragariškų basurero 
liepsnų išgelbėjo daug pavojingų tomų. 

Vietinių Meksikos gyventojų supažindinimo su katalikybe 
kronika nepraslydo nepastebėta; jėzuitai buvo ispanų užkariauto- 
jų žygių įkvėpėjai; ir Lupė, ir Chuanas Diegas daug sužinojo apie 
jėzuitiškuosius konkistadorus iš Romos katalikų bažnyčios. Chua- 
nas Diegas šiukšlyno skaitytoju tapo pirmiausia todėl, kad norėjo 
išmokti skaityti, o Lupė klausė ir stengėsi viską įsiminti - nuo pat 
pradžių buvo labai susikaupusi. 

Vienišosios Mergelės bazilikoje vienos koplyčios grindys buvo 
marmurinės, o sienos išpieštos asiliuko istorijos vaizdais: kaimie- 
čiai meldžiasi, sutikę vienišą asiliuką, kuris ėmė sekti paskui juos. 
Ant asiliuko nugaros - pailga dėžė, iš pažiūros tarsi karstas. 

— Koks kvailys nesusiprato žvilgtelėti, kas toje dėžėje? - visada 
klausdavo Lupė. Tie kaimo mulkiai tai galėjo - jų smegenims po 
sombrerais gal trūksta deguonies. (Sąvartyno vaikų manymu, kai- 
miečiai buvo buki.) 

Iki šiol ginčijamasi, kas nutiko tam asiliukui. Ar jis vieną dieną 
tiesiog sustojo ir atsigulė, ar krito negyvas? Toje vietoje, kur asiliu- 
kas arba tik liovėsi ėjęs, arba nugaišo, buvo pastatyta La Basilica de 
Nuestra Sefiora de la Soledad. Nes tik ten ir tada bukieji kaimiečiai 
atidarė asiliuko neštą dėžę. Joje buvo Vienišosios Mergelės statula; 
jai ant kelių gulėjo kažkodėl daug mažesnis Jėzus - nuogas, tik su 
tarpkojį dengiančiu rankšluosčiu. 

— Ką ten veikia toks susitraukęs Jėzus? - vis klausė Lupė. Fi- 
gūrų dydžio neatitikimas tikrai trikdė: didelė Vienišoji Mergelė su 
perpus mažesniu Jėzum. Ir ten buvo ne Kūdikėlis Jėzus; šitas Jė- 
zus buvo barzdotas, bet nenormaliai mažas ir be drabužių, tik su 
rankšluosčiu. 

Lupės manymu, su asiliuku buvo „blogai elgiamasi“; didžiulė- 
je Vienišosios Mergelės statuloje su mažesniu, pusnuogiu Jėzumi 
ant kelių Lupė įžvelgė „dar blogesnį elgesį , - ką jau kalbėti apie 
„bukumą,, dėl kurio kaimiečiai nesusiprato iš karto pažiūrėti, kas 
toje dėžėje. 

Taigi sąvartyno vaikai šventąją Oachakos globėją, labiausiai 
garbinamą mergelę laikė melage ir apgavike - „kultine mergele“, 
kaip ją vadino Lupė. O dėl artimos Independencia gatvėje esančios 

mergelių parduotuvės ir Vienišosios Dievo Motinos bazilikos kai- 
mynystės, tai Lupė tepasakė: 

- Puikus derinys. 

Lupė išklausė daugybę suaugusiesiems skirtų (nors ne visada 
gerai parašytų) knygų; ką ji šneka, suprasdavo tik Chuanas Diegas, 
bet Lupės kalbinis išprusimas - ir, dėl sąvartyne randamų knygų 
pobūdžio, mokslingas žodynas - atrodė tikrai ne pagal jos amžių 
ir patirtį. 

Visai kitaip negu Vienišosios Mergelės baziliką Lupė vertino 
Alcald gatvėje esančią dominikonų bažnyčią, kurią vadino „gražia 
ekstravagancija“. Auksu siuvinėtą Vienišosios Mergelės apsiaustą 
Lupė visada peikė, o paauksuotos Templo de Santo Domingo lubos 
jai patiko; „labai ispaniškas“ Santo Domingo barokas Lupei atrodė 
nepriekaištingas - „labai europietiškas“. Ji žavėjosi ir auksu inkrus- 
tuotu Gvadalupės altorėliu - Santo Domingo bažnyčioje Mergelė 
Marija neužgožė Gvadalupės Dievo Motinos. 

Kaip (pasak jos pačios) Gvadalupės mergaitė, Lupė jautriai re- 
agavo į tai, kad Gvadalupę „ta pabaisa Marija“ nustumia į šalį. Ji 
turėjo omeny ne tik kad Marija laikoma svarbiausia Katalikų baž- 
nyčios mergelių „draugijoje; Lupei atrodė, kad Mergelė Marija dar 
ir „labai valdinga . 

Dėl to jai kėlė apmaudą jėzuitų Templo de la Compania de Jesūs 
prie Magon ir Trujano gatvių sankryžos. Jėzaus draugijos šventy- 
kloje Mergelė Marija - pagrindinė atrakcija. Vos įėjus dėmesį pa- 
traukia šventinto vandens indas - agua de San Ignacio de Loyola - 
ir paties šventojo Ignaco portretas. (Galingasis Lojola, kaip dažnai 
yra vaizduojamas, žiūri į dangų - laukia nurodymų.) 

Kai praeini pro šventinto vandens indą, jaukiame kampelyje 
matai kuklų, bet dailų Gvadalupės altorėlį; negali nepastebėti gar- 
siausių tamsiaodės mergelės žodžių, užrašytų didelėmis raidėmis, 
lengvai įžiūrimomis iš klauptų ir nuo klūpojimo pagalvėlių. 

„4No estoy agui, gue soy tu madre?" Lupė ten ir melsdavosi, vis 
kartodama: „Argi aš nesu čia, tavo motina?“ 

Taip, galima sakyti, kad Lupė buvo nenormaliai prisirišusi prie 
tos ir motinos, ir mergelės statulos, jai atstojusios tikrąją motiną, 

kuri buvo prostitutė (ir valytoja pas jėzuitus), nelabai motiniškai 
elgėsi su savo vaikais, dažnai pradingdavo ir negyveno kartu su 
Lupe ir Chuanu Diegu. Be to, dėl Esperansos kaltės Lupė neturėjo 
tėvo, tik jo pareigas prisiėmusį sąvartyno bosą, ir manėsi turinti 
daug tėvų. 

Bet Gvadalupės Dievo Motina, nors ir nuoširdžiai garbinama, 
Lupė ne itin pasitikėjo; abejonės kilo iš kritiškai nusiteikusios mer- 
gaitės nuojautos, kad Gvadalupė paklūsta Mergelei Marijai, - kad 
ji, tarsi kokia bendrininkė, leidžia Mergelei Marijai vadovauti. 

Chuanas Diegas neprisiminė, kad kada būtų Lupei ką nors to- 
kio perskaitęs; jo manymu, Lupė tiesiog pati įtikėjo ta tamsiaode 
mergele, bet kartu ir žiūrėjo į ją nepatikliai. Nė viena sąvartyne ras- 
ta knyga aiškiaregės nepastūmėjo eiti tokiu kančių keliu. 

Kad ir kaip skoningai ir tinkamai atrodė garbinama Gvadalu- 
pės Dievo Motina, - jėzuitų šventykloje tamsiaodei mergelei tikrai 
netrūko pagarbos, - vis dėlto neabejotinai svarbiausia ten buvo 
Mergelė Marija. Kone grėsmingai didelė. Milžiniška Dievo Motina; 
jos altorius - ant pakylos; Švenčiausiosios Mergelės statula - tarsi 
bokštas. Palyginti mažas Jėzus, jau nukryžiuotas, kruvinas, gulėjo 
prie didžiulių Motinos Marijos kojų. 

— Kodėl Jėzus ir čia toks sumažintas? - vis klausdavo Lupė. 

- Šitas Jėzus bent jau ne nuogas, - atsakydavo Chuanas Diegas. 

Ten, kur buvo tvirtai pastatytos didžiulės Mergelės Marijos ko- 
jos, - ant trijų pakopų pjedestalo, - angelų veideliai atrodė sustingę 
debesyse. (Tai, kad pjedestalas sukomponuotas iš debesų ir angelų 
veidelių, šiek tiek trikdė.) 

— Kaip reikėtų tai suprasti? - vis klausė Lupė. - Mergelė Marija 
mindo angelus. Nesunku patikėt! 

Šalia milžiniškos Švenčiausiosios Mergelės, iš abiejų pusių, sto- 
vėjo gerokai mažesnės nuo laiko patamsėjusios dviejų beveik nie- 
kam nežinomų žmonių - Mergelės Marijos tėvų - statulos. 

- Ji turėjo tėvus? - visada klausdavo Lupė. - Kas gi dabar žino, 
kaip jie atrodė? Kam tai rūpi? 

Ta jėzuitų maldos namuose stovinti didžiulė Mergelės Marijos 
statula, be abejo, ir buvo „pabaisa Marija“. Sąvartyno vaikų motina 

vis skundėsi, kaip sunku šitokią didelę mergelę nuvalyti. Kopėčios 
per aukštos; nėra saugios ar „deramos“ vietos, į kurią galėtum jas at- 
remti, nebent į pačią Mergelę Mariją. Esperansa nuolat meldėsi Ma- 
rijai; geriausia jėzuitų valytoja, naktimis dirbanti Saragosos gatvėje, 
buvo jokių abejonių nekankinama Mergelės Marijos garbintoja. 

Švenčiausiosios Dievo Motinos Marijos altorių supo didžiulės 
gėlių puokštės - septynios! Bet netgi tos puokštės atrodė mažos ša- 
lia tokios milžinės. Ji buvo ne tik aukšta, bet gal ir pavojinga vi- 
siems ir viskam aplinkui. Netgi nuoširdžiai garbinanti Esperansa 
manė, kad Mergelės Marijos statula „didoka“. 

- Labai valdinga, - tvirtino Lupė. 

„;No estoy agut, gue soy tu madre?“ - susivokė kartojąs Chu- 
anas Diegas ant užpakalinės pusnių apsupto limuzino, jau artė- 
jančio prie „Cathay Pacific“ terminalo, sėdynės. Buvęs šiukšlyno 
skaitytojas gana garsiai, ir ispaniškai, ir angliškai, murmėjo kuklius 
Gvadalupės Dievo Motinos žodžius - daug kuklesnius už skvarbų 
tos valdingos milžinės, jėzuitų Mergelės Marijos, žvilgsnį. „Argi aš 
nesu čia, tavo motina?“ - pats sau kartojo Chuanas Diegas. 

Išgirdęs dvikalbį keleivio murmesį, vaidingasis limuzino vai- 
ruotojas užpakalinio vaizdo veidrodėlyje pažvelgė į Chuaną Diegą. 

Gaila, kad su broliu nebuvo Lupės; ji būtų perskaičiusi limuzi- 
no vairuotojo mintis - būtų galėjusi Chuanui Diegui pasakyti, ką 
tas neapykantos kupinas žmogus galvoja. 

„Prasimušęs nelegalas“, - galvojo limuzino vairuotojas; taip jis 
įvertino vežamą meksikiečių kilmės amerikietį. 

- Jau beveik privažiavom terminalą, biče, - pasakė vairuotojas; 
ankstesnis jo kreipinys „pone“ skambėjo nė kiek ne maloniau. Bet 
Chuanas Diegas prisiminė Lupę ir tuos laikus, kai juodu gyveno 
Oachakoje. Šiukšlyno skaitytojas svajojo; nepagarbaus vairuotojo 
kalbos tono jis iš tiesų nė neišgirdo. O to fanatiko minčių be savo 
aiškiaregės sesutės Chuanas Diegas negalėjo perskaityti. 

Vargu ar galima sakyti, kad Chuanas Diegas nepatyrė to, ką pa- 
tiria visi meksikiečių kilmės amerikiečiai. Tiesiog svarbesnės visada 
buvo kažkur vis nuklystančios jo mintys - jos dažnai būdavo kitur. 

Motina ir duktė 


Neįgalus vyriškis nenujautė, kad Džono E Kenedžio oro uoste įstri- 
gęs išbus dvidešimt septynias valandas. „Cathay Pacific“ jį nusiun- 
tė į „British Airways“ pirmosios klasės laukiamąjį. Taigi jam buvo 
daug patogiau negu turistinės klasės keleiviams: ten bufetininkai 
„Cathay Pacific“ lėktuvas į Honkongą, turėjęs išskristi gruodžio 27 
dieną 9:15 ryto, pakilo tik kitą vidurdienį, o Chuanas Diegas savo 
beta blokatorius, kartu su tualeto reikmenimis, buvo sudėjęs į regis- 
truotą lagaminą. Skrydis į Honkongą trunka apie šešiolika valandų. 
Taigi Chuanas Diegas suprato, kad turės ilgiau negu keturiasdešimt 
tris valandas apsieiti be vaistų; beveik dvi paras bus neišgėręs beta 
blokatorių. (Sąvartynų vaikai į paniką paprastai nepuola.) 

Chuanas Diegas pasvarstė, kad gal reikėtų paskambinti Roz- 
mari ir paklausti, ar jam labai pavojinga nežinia kiek laiko būti be 
vaistų, tačiau to nepadarė. Prisiminė, ką daktarė Stein kadaise sakė: 
jeigu kada nors, nesvarbu, dėl kokios priežasties, turės liautis gėręs 
beta blokatorius, tai tegu liaunasi pamažu. (Išgirdęs tą „pamažu“, 
jis kažkodėl pamanė, kad liautis arba vėl pradėti gerti beta blokato- 
rius visai nepavojinga.) | 

Chuanas Diegas žinojo, kad oro uoste, „British Airways“ pir- 
mosios klasės laukiamajame, nekiek tenumigs; nekantravo atsi- 
griebti, kai galiausiai atsidurs šešiolika valandų į Honkongą skri- 

siančiame lėktuve. Daktarei Stein jis neskambino, nes labai norėjo 
pabūti be beta blokatorių. Jei pasiseks, gal susapnuos kurį nors iš 
savo senųjų sapnų; gal sugrįš tokie svarbūs vaikystės atsiminimai — 
tikėjosi, kad chronologiškai. (Kaip romanų rašytojas, Chuanas 
Diegas gal pernelyg sureikšmino chronologinę tvarką, jau beišei- 
nančią iš mados.) 

„British Airways“ iš kailio nėrėsi, kad luošam žmogui būtų pa- 
togu; kiti pirmosios klasės keleiviai irgi matė, kad Chuanas Diegas 
šlubčioja ir kad sužeista jo pėda apauta pagal užsakymą pasiūtu 
keistos formos batu. Visi buvo labai supratingi; nors pirmosios 
klasės laukiamajame ne visiems įstrigusiems keleiviams užteko kė- 
džių, niekas nesipiktino, kai Chuanas Diegas sustūmė dvi - pasi- 
darė tokią lyg sofutę, kad galėtų pakelti tą baisiai atrodančią koją. 

Taip, dėl šlubumo Chuanas Diegas atrodė vyresnis, negu buvo 
iš tikrųjų, - galėjai pamanyti, kad jam mažiausiai šešiasdešimt ke- 
tveri, o ne penkiasdešimt ketveri. Negana to, dėl veide gana aiškiai 
matomos rezignacijos jis atrodė nuo visko nutolęs, tarsi didžioji 
jo gyvenimo džiaugsmo ir jaudulio dalis būtų likusi tolimoje vai- 
kystėje ir paauglystės pradžioje. Šiaip ar taip, jis pergyveno visus, 
kuriuos mylėjo, - tai jį tikrai pasendino. 

Jo plaukai tebebuvo juodi; tik iš arti - ir žiūrėdamas labai ati- 
džiai - galėjai pastebėti įsimaišiusias žilas sruogeles. Dėl tų nė kiek 
nepraretėjusių ilgų plaukų Chuanas Diegas atrodė ir kaip koks 
maištaujantis paauglys, ir kaip senstantis hipis, - na, kaip žmogus, 
tyčia nepaisantis mados. Rudos jo akys buvo beveik tokios pat tam- 
sios kaip plaukai; jis tebebuvo gražus vyras, ir lieknas, bet iš pažiū- 
ros senas. Moterys - ypač jaunesnės - Chuanui Diegui siūlydavosi 
į pagalbą, kurios jam nelabai reikėdavo. 

Jis buvo tarsi pažymėtas lemties. Judėjo lėtai; dažnai atrodyda- 
vo paniręs į apmąstymus ar į vaizduotės pasaulį - lyg jo ateitis būtų 
iš anksto nulemta ir jis neketintų tam priešintis. 

Chuanas Diegas manėsi nesąs toks garsus rašytojas, kad 
daug skaitytojų jį atpažintų; su jo darbu nesusiję žmonės niekad 
ir neatpažindavo. Tik tie, kuriuos galėjai pavadinti užkietėju- 
siais garbintojais, visur jį surasdavo. Dauguma jų buvo mote- 

rys - pagyvenusios, žinoma, bet nemažai ir studenčių entuzias- 
tingai skaitė jo knygas. 

Chuanas Diegas nemanė, kad skaitytojas traukia jo romanų 
temos; jis visada sakė, kad grožinę literatūrą labiausiai mėgsta mo- 
terys, ne vyrai. Bet niekaip negalėjo to paaiškinti; tiesiog buvo pa- 
stebėjęs, kad taip yra. 

Chuanas Diegas apskritai nebuvo teoretikas; nelabai mokėjo 
spėlioti. Buvo net pagarsėjęs tuo, kad per vieną interviu, žurnalisto 
paprašytas pateikti hipotezę kažkokia nuvalkiota tema, atsakė: 

— Aš hipotezių nekuriu. Aš tik stebiu; tik aprašau. 

Savaime suprantama, žurnalistui - atkakliam vaikinukui - to- 
kio atsakymo nepakako. Žurnalistams patinka hipotezės; jie rašy- 
tojų nuolat klausia, ar romanas, kaip žanras, jau miręs ar dar tik 
merdėja. Nepamirškite: pirmuosius savo skaitytus romanus Chua- 
nas Diegas ištraukė iš pragariškų sąvartyno liepsnų; jis nudegdavo 
rankas, gelbėdamas knygą. Sąvartyno skaitytojo nevalia klausti, ar 
romanas jau miręs, ar dar tik merdėja. 

— Ar pažįstate bent kelias moteris? - paklausė Chuanas Diegas 
tą vaikinuką. - Turiu omeny skaitančias moteris, - patikslino jau 
garsiau. - Jums reikėtų pasikalbėti su moterimis - pasidomėti, ką 
jos skaito! - (Dabar Chuanas Diegas jau šaukė.) - Kai moterys liau- 
sis skaičiusios, tada romanas mirs! 

Rašytojai, kurių knygos apskritai skaitomos, skaitytojų turi 
daugiau, negu manosi turį. Chuanas Diegas buvo garsesnis, negu 
jam pačiam atrodė. 


ŠĮKART JĮ APTIKO motina ir duktė - surado minioje, kaip surasdavo 
tik aistringiausios skaitytojos. 

- Ašjus bet kur atpažinčiau. Negalėtumėt nuo manęs pasislėp- 
ti, net jei norėtumėt, - pasakė Chuanui Diegui gana karinga ma- 
mytė. Ji kalbėjo beveik taip, tarsi jis iš tiesų būtų mėginęs slėptis. 
Ir kur jis matė tokį pat skvarbų žvilgsnį? Be abejo, įspūdingosios 
nežmoniško dydžio Mergelės Marijos statulos - jos žvilgsnis buvo 

Marija, bet Chuanas Diegas taip ir nesuprato, ar jos veido išraiška 
buvo užjaučiama, ar negailestinga. (Dėl to jis abejojo ir matydamas 
šią elegantiškai atrodančią motiną, vieną iš savo skaitytojų.) 

O dėl dukters, kuri irgi buvo jo gerbėja, tai Chuanas Diegas 
pamanė, kad ją perprasti bus lengviau. 

- Ir tamsoj būčiau jus atpažinusi - jei būtumėt mane užkalbi- 
nęs, pasakęs bent žodį, iš karto būčiau supratusi, kas jūs toks, - tarė 
duktė, gal pernelyg jausmingai. - Jūsų balsas... - pridūrė visa dre- 
bėdama - ir tarytum neteko žado. Ji buvo jauna, linkusi į dramatiz- 
mą, bet kažkaip kaimiškai graži; storoki riešai ir kulkšnys, tvirtos 
šlaunys, nukabusios krūtys. Oda tamsesnė negu motinos, veido 
bruožai ryškesni, ne tokie subtilūs. Apskritai ji atrodė atviresnė, 
šiurkštesnė - ypač jos kalbėsena. 

„Panašesnė į mus“, - Chuanas Diegas beveik girdėjo sakant se- 
serį. („Iš pažiūros labiau vietinė“, - būtų pagalvojusi Lupė.) 

Chuanas Diegas suirzo, staiga įsivaizdavęs, kokias neskoningai 
išgražintas šitų moterų, motinos ir dukters, kopijas būtų siūliusi 
Oachakos mergelių parduotuvė. Tie kalėdinių prekių pardavėjai 
būtų sukarikatūrinę ne itin valyvą dukters aprangą. Bet ar jos dra- 
bužiai tikrai netvarkingi, ar ji tik nerūpestingai juos dėvi? 

Chuanui Diegui dar dingtelėjo, kad mergelių dirbtuvės meistrai 
natūralaus dydžio dukters manekeną būtų pastatę kekšiška poza - 
kaip viliotoją, tarsi tų apvalių klubų nebūtų galima suvaldyti. (O gal 
Chuanas Diegas čia jau svajojo apie tą dukterį?) 

Mergelių parduotuvė, kurią sąvartyno vaikai kartais vadindavo 
tiesiog „Mergaite“, nebūtų galėjusi pasiūlyti tokią motiną atitinkan- 
čio manekeno. Motina buvo akivaizdžiai išprususi ir kilminga, kla- 
sikinio grožio; nuo motinos dvelkė pranašumu ir prabanga - atro- 
dė, kad ji iš prigimties jaučiasi privilegijuota. Jei ši motina, dabar tik 
trumpam užlaikyta Džono E Kenedžio oro uosto pirmosios klasės 
laukiamajame, būtų buvusi Mergelė Marija, niekas jos nebūtų siun- 
tęs į tvartą, prie ėdžių, kas nors būtų suradęs jai vietą užeigos na- 
muose. Ta Independencia gatvėje buvusi neskoningų mergelių par- 
duotuvė nieku gyvu negalėjo turėti jos kopijos; šios motinos nebuvo 
įmanoma paversti šablonu - netgi „Mergaitės“ meistrams nebūtų 

pavykę pagaminti į ją panašios sekso lėlės. Ši motina buvo labiau 
„vienintelė“ negu „viena iš mūsų“. Chuanas Diegas nusprendė, kad 
tokiai motinai kalėdinių prekių parduotuvėje nebūtų vietos; niekas 
jos nė už ką neparduotų. Be to, ir nenorėtum jos neštis namo - bent 
jau ne tam, kad palinksmintum svečius ar vaikus. „Ne, - galvojo 
Chuanas Diegas, - tokią motiną norėtum turėti tik sau.“ 

Chuanas Diegas šiai motinai su dukterimi nė žodžio nepasa- 
kė, kokie jausmai jį apėmė į jas bežiūrint, bet atrodė, kad šiedvi 
moterys vis tiek kažkaip viską apie jį žino. Be to, ši motina su duk- 
terimi, nors akivaizdžiai skirtingos, veikė drauge; jiedvi buvo tarsi 
komanda. Dabar abi akimirksniu įsikišo į, jų manymu, beviltiško- 
je padėtyje atsidūrusio Chuano Diego reikalus, o gal ir į jo būtį. 
Chuanas Diegas jautėsi pavargęs; dėl to neabejodamas kaltino beta 
blokatorius. Jis beveik ir nesipriešino. Galima sakyti, leido šioms 
moterims juo rūpintis. Beje, tai nutiko, kai jie jau visą parą buvo 
pralaukę „British Airways“ pirmosios klasės laukiamajame. 

Geranoriai kolegos, visi artimi draugai, Chuanui Diegui buvo 
numatę dviejų parų poilsį Honkonge; dabar paaiškėjo, kad jis ten 
praleis tik vieną naktį ir anksti rytą turės suspėti į kitą lėktuvą, 
skrendantį į Manilą. 

— Kur jūs apsistosit Honkonge? - paklausė motina, vardu Mir- 
jam. Apsiėjo be užuolankų; šitoks jos tiesumas puikiai derėjo prie 
skvarbaus žvilgsnio. 

— Kur ketinot apsistoti? - patikslino duktė Dorotė. Chuanas 
Diegas jau matė, kad motinos bruožų ji turi nedaug; Dorotė buvo 
tokia pat veržli kaip Mirjam, bet anaiptol ne tokia graži. 

Kodėl veržlesni žmonės bendraudami su Chuanu Diegu tuoj 
pat pasijunta turį tvarkyti jo reikalus? Klarkas Frenčas, buvęs stu- 
dentas, įsikišęs ėmė planuoti Chuano Diego kelionę į Filipinus. 
O dabar dvi moterys - visiškai nepažįstamos - ima rūpintis jo bu- 
vimu Honkonge. 

Chuanas Diegas šiai motinai su dukterimi tikriausiai pasirodė 
visiškai nepatyręs keliautojas, nes jam reikėjo žvilgtelėti į kelionės 
planą, kad sužinotų viešbučio Honkonge pavadinimą. Kol jis švar- 
ko kišenėje apgraibomis ieškojo skaitymo akinių, motina ištraukė 
prirašytą lapelį jam iš rankų. 

— Dievulėliau... Jums tikrai neverta nakvoti tame „Inter Conti- 
nental Grand Stanford Hong Kong“, - pareiškė Mirjam. - Nuo oro 
uosto būtų valanda kelio automobiliu. 

— Tas viešbutis faktiškai Kaulune, - pridūrė Dorotė. 

- Prie oro uosto yra vienas visai neblogas, - tarė Mirjam. - Tu- 
rėtumėt apsistoti ten. 

— Mes visada ten apsistojam, - atsiduso Dorotė. 

Chuanas Diegas jau buvo besakąs, kad jam reikės atšaukti ano 
viešbučio užsakymą ir užsisakyti šitą, bet sakinio pabaigti nespėjo. 

- Jau, - tarė duktė; jos pirštai bėgiojo nešiojamojo kompiuterio 
klaviatūra. Chuanui Diegui atrodė tikras stebuklas, kad jaunimas 
nuolat naudojasi kompiuteriukais, kurie niekad nebūna įjungti į 
tinklą. Kaip jų baterijos neišsikrauna? (O kai tie jaunikliai neprilipę 
prie kompiuterių, tai lyg pamišę rašo žinutes mobiliaisiais telefo- 
nais, kurių, regis, irgi niekad nereikia įkrauti!) 

— Pamaniau, kad į tokią tolimą kelionę kompiuterio imti ne- 
verta, - prisipažino Chuanas Diegas motinai, ir ši užjaučiamai pa- 
žvelgė į jį. - Savąjį palikau namie, - susigėdęs dar tarstelėjo stropiai 
besidarbuojančiai dukteriai, nė karto neatitraukusiai akių nuo vis 
kintančio ekrano. 

- Atšaukiu jūsų kambarį su vaizdu į uostą - dviejų naktų tame 
„Inter Continental Grand Stanford“ nebėra. Man jis, šiaip ar taip, 
nepatinka, - pasakė Dorotė. - Ir užsakau jums liukso numerį „Re- 
gal Airport“ viešbutyje prie Honkongo tarptautinio oro uosto. Tas 
viešbutis nėra toks jau visiškai neskoningas kaip jo pavadinimas... 
netgi su visu kalėdiniu šlamštu. 

— Vienai nakčiai, Dorote, - priminė merginai motina. 

— Supratau, - linktelėjo Dorotė. - Dėl to „Regal“ tik turiu pasa- 
kyt, kad ten keistai įjungiama ir išjungiama šviesa, - tarė Chuanui 
Diegui. 

— Mes jam parodysim, Dorote, - nutraukė ją motina. - Perskai- 
čiau visas jūsų knygas - kiekvieną jūsų parašytą žodį, - pasakė, 
uždėdama delną Chuanui Diegui ant riešo. 

— Oaš beveik visas, - patikino jį Dorotė. 

- Yra dar dvi, kurių neskaitei, Dorote, - tarė motina. 

- Dvi - tik pamanykit! Juk tai ir reiškia, kad beveik visas, ar 
ne? - paklausė mergina Chuaną Diegą. 

Jis, žinoma, atsakė: 

— Taip... beveik. 

Niekaip nesuprato, ar ta mergina - arba jos motina - su juo 
flirtuoja; o gal nė viena. Toks nežinojimas Chuaną Diegą irgi pirma 
laiko sendino, bet - atvirai sakant - jis jau senokai tuo neužsiėmė. 
Kadai kada eidavo į pasimatymus, o ir tų pasimatymų niekad ne- 
buvo daug - tokios patyrusios keliautojos, kokios atrodė esančios 
šios dvi moterys, tai turėjo suvokti iš pirmo žvilgsnio. 

Ar su juo susipažįstančios moterys mano, kad jis kažkoks su- 
žeistas? Ar jis atrodo kaip vyras, praradęs gyvenimo meilę? Kas 
su juo bendraujančias moteris verčia manyti, kad jis kažko niekad 
nepamirš? 

- Jūsų romanuose man tikrai patinka seksas, - tarė jam Doro- 
tė. - Patinka, kaip jūs tai darote. 

- Man labiau, - įsikišo Mirjam, perliedama dukterį visažinės 
žvilgsniu. - Aš jau žinau, kas yra blogas seksas, - pasakė Dorotei 
mama. 

- Būk gera, mama... nesistenk čia nupasakoti. 

Chuanas Diegas iškart pastebėjo, kad Mirjam nemūvi sutuoktu- 
vių žiedo. Ji buvo aukšta dailios išvaizdos moteris, iš pažiūros įsitem- 
pusi, nekantri, melsvai pilku kostiumu su kelnėmis, po kuriuo vilkė- 
jo sidabriškus marškinėlius. Rusvai gelsva plaukų spalva, be abejo, 
buvo nenatūrali, veidas gal irgi patvarkytas - arba iškart po skyrybų, 
arba praėjus kuriam laikui nuo tada, kai tapo našle. (Pats Chuanas 
Diegas apie tokius dalykus nenusimanė; neturėjo patirties su tokio- 
mis moterimis kaip Mirjam, išskyrus skaitytojas ir romanų veikėjas.) 

Dorotė, duktė, - kuri pasakojo, kad pirmą Chuano Diego 
romaną perskaitė studijuodama universitete, kai tas romanas jai 
buvo „privalomas“, - ir dabar atrodė kaip studentė arba tik truputį 
vyresnė. 

Šios moterys į Manilą nekeliavo — „dar ne“ pasakė jam. Gal 
ir prasitarė, kur skris iš Honkongo, bet Chuanas Diegas neprisi- 
minė. Mirjam nepasakė ir savo pavardės, bet kalbėjo su kažkokiu 

europietišku akcentu - užsienietišką tarseną Chuanas Diegas ir įsi- 
dėmėjo. Bet jis, žinoma, ne ką teišmanė apie akcentus - Mirjam 
galėjo būti ir amerikietė. 

O dėl Dorotės, tai buvo aišku, kad ji niekada netaps tokia graži 
kaip motina, tačiau kiek apsileidusi mergina vis tiek atrodė savaip, 
niūriai žavi, - kokios keletą metų būna kai kurios apkūnokos jau- 
nos moterys. („Geidulinga“ buvo gal ne visai tinkamas į galvą atėjęs 
žodis, Chuanas Diegas tai žinojo - ir dar suprato, kad jau rašo apie 
šitas veiklias moteris, netgi dabar, neatsisakęs jų pagalbos.) 

Kad ir kas jos buvo, kad ir kur keliavo, šią motiną su dukteri- 
mi galėjai vadinti „Cathay Pacific“ pirmosios klasės veteranėmis. 
Kai keleiviai pagaliau sulipo į 841-ojo reiso lėktuvą, skrendantį į 
Honkongą, Mirjam su Dorote nenorėjo, kad lėliško veido stiuarde- 
sė Chuanui Diegui rodytų, kaip apsivilkti vientisą „Cathay Pacific“ 
pižamą ir kaip valdoma į kokoną panaši miego kapsulė. Mirjam 
padėjo jam įlįsti į tą vaikiškai atrodantį drabužį, o Dorotė - dvie- 
jų moterų šeimos technikė - pademonstravo patogiausios iš visų 
Chuano Diego lėktuvuose matytų lovų mechanizmą. Taigi galima 
sakyti, kad dvi moterys jį paguldė ir apkamšė. 

„Ko gero, jos abi su manimi flirtavo, - migdamas mąstė Chu- 
anas Diegas, - duktė tai tikrai. Savaime suprantama, Dorotė jam 
priminė per daugybę metų pažinotas studentes; jis jautė, kad 
daugelis jų tik dėdavosi su juo flirtuojančios. Buvo tokio amžiaus 
merginų, - tarp jų ir kelios vienišos berniokiškai atrodančios ra- 
šytojos, - kurios, vyresnio rašytojo manymu, elgėsi tik dvejopai: 
mokėjo flirtuoti arba rodyti begalinę panieką. 

Chuanas Diegas jau beveik miegojo, kai prisiminė, jog nepla- 
nuotai pertraukė beta blokatorių vartojimą; jau buvo bepradedąs 
kažką sapnuoti, kai smilktelėjo šiokį tokį nerimą kelianti mintis, 
bet netrukus išblėso. Ta mintis buvo: „Nelabai suprantu, kas nu- 
tinka, kai nustoji, o paskui vėl pradedi gerti beta blokatorius.“ Bet 
sapnas (arba atsiminimas) jau buvo beužvaldąs Chuaną Diegą, ir 
jis nesipriešino. 

Ten buvo gekonas. Susitraukęs nuo pirmųjų tekančios saulės spin- 
dulių, įsikibęs į Cinco Sefūores. Dingo akimirksniu, per pusę sekun- 
dės, berniukui dar neprisilietus prie tinklelio. Gekonas, dingstantis 
greičiau, negu uždegi ar užgesini šviesą, nuolat būdavo Chuano 
Diego sapno pradžia - Gerere dažną rytą kaip tik tą driežą berniu- 
kas pirmiausia ir pamatydavo. 

Lūšną Rivera pasistatė sau, bet paskui vidų pertvarkė, kad tik- 
tų vaikams; nors tikriausiai nebuvo Chuano Diego tėvas, Lupės tai 
tikrai ne, el jefe atseit susitarė su jų motina. Netgi būdamas keturio- 
likos, Chuanas Diegas suprato, kad dabar tie du žmonės jau nelabai 
sutaria. Esperansa, nors ir pavadinta viltimi, savo vaikams niekad 
nekėlė jokių vilčių, Riveros irgi niekada nenuteikdavo viltingai — 
bent jau kiek Chuanas Diegas matė. Bet keturiolikmetis tokių dalykų 
gal kartais ir nepastebi; trylikametė Lupė irgi negalėjo būti patikima 
esamų ar nesamų motinos ir sąvartyno boso santykių liudininkė. 

Jeigu jau kalbam apie patikimumą, tai Rivera buvo kaip tik tas 
žmogus, kuriam galėjai patikėti dviejų sąvartyno vaikų priežiūrą 
ir apsaugą, - kiek apskritai įmanoma tuos niūos de la basura ap- 
saugoti. Rivera Chuanui Diegui ir Lupei ne tik suteikė vienintelę 
pastogę, bet ir visaip kitaip juos globojo. 

Vakare išeidamas namo - ar kur jis ten eidavo - el jefe savo 
sunkvežimį ir šunį palikdavo Chuanui Diegui. Sunkvežimis vai- 

kams galėjo būti dar viena pastogė, jeigu jos kartais prireiktų, - ne 
taip kaip lūšnoje, sunkvežimio kabinoje buvo galima užsirakinti, — 
be to, niekas, išskyrus Chuaną Diegą ir Lupę, nedrįsdavo artintis 
prie Riveros šuns. Net pats el jefe prisibijojo to iš pažiūros nuolat 
pusalkanio patino, terjero ir skaliko mišrūno. 

Pasak sąvartyno boso, jo šuo buvo pusiau pitbulis, pusiau pėd- 
sekys - taigi visada nusiteikęs kautis ir sekti suuostais pėdsakais. 

- Kipšas biologiškai linkęs į agresiją, - kartą pasakė Rivera. 

— Manau, turėjot omeny, kad Kipšas į tai linkęs genetiškai... - 
pataisė jį Chuanas Diegas. 

Sunku suvokti, kaip sąvartyno vaikui pavyko papildyti savo žo- 
dyną tokiais įmantriais žodžiais; tik brolis Pepė iš jėzuitų misijos 
Oachakoje maloniai rūpinosi tuo mokslo neragavusiu berniuku, o 
daugiau tai Chuano Diego juk niekas nelavino, - bet jis vis tiek 
išmoko ne tik skaityti. Chuanas Diegas ir kalbėjo puikiai. Netgi an- 
gliškai, nors šnekamosios kalbos mokėsi tik iš turistaujančių ame- 
rikiečių. Tuo laiku Oachakoje emigrantai iš Jungtinių Valstijų buvo 
tik visokie į menininkus pretenduojantys amatininkai ir, žinoma, 
narkomanai. Kadangi Vietnamo karas niekaip nesibaigė, - net po 
1968-ųjų, kai buvo išrinktas Niksonas, pažadėjęs tą karą užbaigti, - 
atsirasdavo vis daugiau prarastų sielų („savęs ieškančių vaikinų“, 
kaip juos vadino brolis Pepė), dažniausiai besislapstančių nuo šau- 
kimo į kariuomenę. 

Chuanui Diegui ir Lupei bendrauti su narkomanais nesise- 
kė. „Grybukų hipiai“ buvo pernelyg užsiėmę - haliucinogeninė- 
mis priemonėmis plėtė savo sąmonę; negaišo laiko kalbėdami su 
mažvaikiais. Meskalio hipiams - bent jau kai būdavo blaivūs - 
pasišnekėti su sąvartyno vaikais patikdavo; tarp tų hipių kar- 
tais pasitaikydavo ir skaitytojų, tačiau dėl meskalio poveikio tie 
skaitytojai nedaug ką beatsiminė. Nemažai skaitytojų buvo tarp 
vengiančiųjų stoti į kariuomenę; jie Chuanui Diegui atiduodavo 
savo knygas plonais viršeliais. Dauguma tų knygų, be abejo, buvo 
amerikiečių romanai; jų įkvėptas, Chuanas Diegas įsivaizduoda- 
vo, kad gyvena Amerikoje. 

Po kelių akimirkų, kai ankstaus ryto gekonas pradingo ir tin- 
klinės lūšnos durys užsitrenkė Chuanui Diegui už nugaros, nuo 

Riveros sunkvežimio variklio dangčio pakilo varna, ir visi Gerero 
šunys pratrūko loti. Berniukas stebėjo varnos skrydį, - niekad ne- 
praleisdavo nė menkiausios dingsties įsivaizduoti, kad skrenda, - o 
Kipšas, atsistojęs Riveros pikapo kėbule, ėmė skalyti taip šiurpiai, 
kad kiti šunys iškart nutilo. Tokį Kipšo skalijimą turbūt lėmė pėd- 
sekio genas; o pitbuliškąją prigimties dalį, kovotojo geną, reikėjo 
kaltinti dėl to, kad krauju pasruvusi kairė baisiojo Riveros šuns akis 
buvo be voko, todėl nuolatos atmerkta. Rausvas randas toje vietoje, 
kur turėjo būti akies vokas, Kipšo žvilgsnį darė grėsmingą. (Gal 
ten buvo šunų kautynės, o gal žmogus su peiliu; sąvartyno bosas 
nematė tos kovos su žmogum ar žvėrimi.) 

O dėl ne visai chirurgiškai - nelygiai - nurėžto trikampio vie- 
nos ilgos ausies galiuko... na, čia jau visi galėjo tik spėlioti. 

— Tu tai padarei, Lupe, - kartą pasakė Rivera, šypsodama- 
sis mergaitei. - Kipšas tau leisdavo daryti, ką tik norėdavai, netgi 
kramtyti jo ausį. 

Lupė, sudėjusi smilius ir nykščius, parodė tikslų trikampį. Pri- 
reikė Chuano Diego vertimo, kaip visada, kad Rivera suprastų, ką 
ji sako. 

- Joks gyvūnas ir joks žmogus neturi tokių dantų, kad šitaip 
iškąstų, - nenuginčijamai pasakė mergaitė. 

Los niūos de la basura nežinodavo, kelintą valandą (ir iš kur) el 
jefe kiekvieną rytą atvyksta į sąvartyną ir kaip nuo basurero kalvos 
nulipa į Gererą. Riverą jie paprastai rasdavo snaudžiantį sunkve- 
žimio kabinoje; jį pažadindavo arba skardus kaip pistoleto šūvis 
užsiveriančių lūšnos durų trinktelėjimas, arba lojantys šunys. Arba 
Kipšo skalijimas ką tik pradingus beveik niekieno nematomam 
gekonui - arba prieš pat jam pasirodant. 

- Buenos dias, jefe, - pasisveikindavo Chuanas Diegas. 

— Gera diena puikiems darbams, amigo, - dažnai atsakydavo 
berniukui Rivera. Ir dar pridurdavo: - O kur genialioji princesė? 

— Aš čia, kur visada būnu, - atsiliepdavo Lupė, ir tinklinės du- 
rys užsitrenkdavo jai už nugaros. Tas antras pistoleto šūvis pasiek- 
davo net basurero pragaro liepsnas. Dar daugiau varnų pakildavo 
į orą. Pasigirsdavo nedarnus lojimas; lodavo ir sąvartyno, ir Gere- 

ro šunys. Visus nutildydavo dar kartą grėsmingai sustugęs Kipšas, 
drėgna nosimi jau baksnojantis berniukui į nuogą kelį žemiau su- 
driskusių trumpikių. 

Sąvartyno laužai degė jau seniai - smilkstančios aukštos su- 
verstų maisto atliekų ir perrinktų kitokių šiukšlių krūvos. Rivera 
jas tikriausiai padegdavo vos prašvitus; paskui dar pasnausdavo 
sunkvežimio kabinoje. 

Oachakos basurero buvo deganti dykynė; kad ir kur stovėda- 
vai, - ten ar netgi Gerere, - visur, kiek tik akys užmatė, nuo laužų 
į dangų kilo dūmų stulpai. Kai Chuanas Diegas išėjo pro tinklines 
duris, jo akys jau ašarojo. Ir iš tos Kipšo akies be voko visada tekė- 
davo ašaros, net kai šuo miegodavo - atmerkta, bet nieko nema- 
tančia kaire akimi. 

Tą rytą Rivera sąvartyne rado dar vieną vandens pistoletą; įsi- 
metė į pikapo kėbulą, kur Kipšas jį palaižė ir paliko ramybėje. 

— Kai ką tau turiu! - šūktelėjo Rivera Lupei, valgančiai tortiliją 
su uogiene, kuria buvo ištepliotas ir smakras, ir vienas skruostas; 
Lupė pasišaukė Kipšą, kad nulaižytų jai veidą. Atidavė jam ir likusį 
tortilijos kąsnelį. 

Ant kelio du susikūprinę grifai pripuolė prie nustipusio šuns; 
dar du sklandė danguje, spirališkai leisdamiesi. Sąvartyne kiekvie- 
ną rytą būdavo randamas bent vienas negyvas šuo; stipenos ilgai 
nesimėtydavo. Jeigu grifai jų neaptikdavo arba aptikę greitai nesu- 
rydavo, kas nors jas sudegindavo. Visada kur nors netoliese lieps- 
nodavo laužas. 

Gerere į negyvus šunis buvo žiūrima kitaip. Juk tie šunys ti- 
kriausiai kam nors priklausė; negalima gi sudeginti kažkieno 
šuns, - be to, Gerere buvo laikomasi tam tikrų laužų degimo tai- 
syklių. (Žmonės bijojo, kad nesupleškėtų visa jų kolonija.) Gerere 
negyvas šuo būdavo tiesiog paliekamas ten, kur guli, - ilgai negu- 
lėdavo. Jeigu tas šuo turėjo šeimininką, tai šeimininkas ir atsikratys 
gaišenos, arba savo darbą atliks maitėdos. 

— Aš to šuns nepažinojau, o tu? - kreipėsi Lupė į Kipšą, apžiū- 
rinėdama sąvartyno boso rastą vandens pistoletą. Ji turėjo omeny 

dviejų grifų ant kelio jau tvarkomą stipeną, bet Kipšas neišsidavė, 
ar tą šunį pažinojo. 

Sąvartyno vaikai suprato, kad bus vario diena. El jefe jau nema- 
Žai jo turėjo prisikrovęs į pikapo kėbulą. Prie oro uosto buvo vario 
perdirbimo įmonė; netoliese ir kita, kur supirkdavo aliuminį. 

- Šiandien bent jau ne stiklas - nemėgstu stiklo dienų, - pasakė 
Lupė Kipšui, o gal tiesiog kalbėjosi su savimi. 

Kai Kipšas būdavo kur nors netoli, Murzius neurgzdavo. „Tas 
bailys nė necypteli, - pagalvojo Chuanas Diegas. 

- Jis ne bailys! Jis mažas šuniukas! - riktelėjo broliui Lupė. Pas- 
kui dar ilgai (pati sau) šnekėjo apie Riveros sąvartyne rasto vandens 
pistoleto ypatybes - kažką apie „prastą čiurkšlės mechanizmą“. 

Sąvartyno bosas ir Chuanas Diegas matė, kaip Lupė įbėgo į lūš- 
ną; buvo aišku, kad naująjį švirkšlį pasidės į savo kolekciją. 
lat žiūrėdavo, ar neprateka, bet šį rytą dar norėjo patikrinti, ar ne- 
bus pustuštis. Todėl kilstelėjo, kad pajustų, ar labai sunkus. 

Chuanas Diegas dažnai galvodavo, kuo remdamasis sąvartyno 
bosas manosi tikriausiai nesąs jo tėvas. Juodu iš tiesų nė kiek ne- 
panašūs, bet - kaip ir Lupė - Chuanas Diegas buvo toks panašus į 
motiną, kad labai abejojo, ar apskritai gali būti bent kiek panašus 
į tėvą, kad ir kas jis toks. 

- Tiesiog tikėkis, kad gerumu tu panašus į Riverą, - kažkada 
pasakė Chuanui Diegui brolis Pepė, vėl atvežęs krūvą knygų. (Chu- 
anas Diegas mėgino išklausti, ką Pepė žino ar galbūt yra girdėjęs 
apie galimą jo tėvą.) 

Kiekvieną kartą, kai Chuanas Diegas sąvartyno bosą klausda- 
vo, kodėl jis mano, kad „tikriausiai ne“, el jefe šypsodamasis atsaky- 
davo esąs „tikriausiai ne toks protingas, kad galėtų būti sąvartyno 
skaitytojo tėvas. 

Chuanas Diegas, matydamas, kaip Rivera kilsteli propano ba- 
lioną (pilnas buvo labai sunkus), staiga tarė: 

— Kada nors, jefe, ir aš būsiu toks stiprus, galėsiu pakelti dujų 


balioną - netgi pilnutėlį. 

(Tik šitaip Chuanas Diegas drįso Riverai užsiminti, jog iš tiesų 
viliasi, kad jis, sąvartyno bosas, yra jo tėvas.) 

- Jau turėtume važiuoti, - tepasakė Rivera, lipdamas į kabiną. 

— Tai veidrodėlio dar nesutaisėt, - tarstelėjo jam Chuanas Diegas. 

Lupė kažką balbatuodama pribėgo prie sunkvežimio, tinklinės 
lūšnos durys užsitrenkė jai už nugaros. Į pistoleto šūvį panašus 
trinktelėjimas negyvą šunį ant kelio taršantiems grifams nepadarė 
jokio įspūdžio; grifai darbavosi jau keturiese, ir nė vienas net ne- 
krūptelėjo. 

Rivera jau žinojo, kad vulgariais juokeliais apie vandens pisto- 
letus Lupės erzinti negalima. Kartą Rivera pasakė: 

- Jau jūs, vaikai, su tais savo švirkšliais!.. Žmonės manys, kad 
užsiimat dirbtiniu apvaisinimu. 

Medikai tą terminą vartojo jau seniai, bet sąvartyno vaikai apie 
tai sužinojo tik perskaitę iš ugnies išgelbėtą mokslinės fantastikos 
knygą. Lupė pasibjaurėjo. Kai el jefe jai girdint užsiminė apie dirb- 
tinį apvaisinimą, Lupė pratrūko paauglišku pykčiu; jai tada buvo 
vienuolika ar dvylika. 

- Lupė sako, kad žino, kas yra dirbtinis apvaisinimas... Ji mano, 
kad tai šlykštu, - išvertė Chuanas Diegas. 

- Lupė nežino, kas tai yra, - tvirtino sąvartyno bosas, bet sune- 
rimęs žvilgtelėjo į pasipiktinusią mergaitę. „Kas čia gali žinot, ką 
sąvartyno skaitytojas jai perskaitė?“ - galvojo el jefe. Net būdama 
visai maža, ji labai piktindavosi, bet gerai įsidėmėdavo viską, kas 
nepadoru ar šlykštu. 

Lupė toliau (visiškai nesuprantamai) liejo dorovingą pyktį. 
O Chuanas Diegas tepasakė: 

- Taip, ji žino. Ar norėtumėt, kad jums papasakotų, kas yra 
dirbtinis apvaisinimas? 

- Ne, ne! - sušuko Rivera. - Aš tik pajuokavau! Gerai, tie van- 
dens pistoletai - paprasčiausi švirkšliai. Daugiau apie tai nešne- 
kėkim. 

Bet Lupė nesiliovė balbatavusi. 

- Ji sako, kad jūs visada galvojat apie seksą, - išvertė Riverai 
Chuanas Diegas. 

— Ne visada! - paprieštaravo Rivera. - Prie jūsų stengiuosi apie 
seksą negalvoti. 

Lupė niekaip nenutilo. Ir dar trypė kojomis; o batai jai buvo per 
dideli, pačios rasti sąvartyne. Jai beplūstant Riverą, trypimas virto 
kažin kokiu improvizuotu šokiu - su piruetu. 

- Lupei atrodo niekinga, kad žmogus smerkia prostitutes, bet 
pats su jomis bendrauja, - paaiškino Chuanas Diegas. 

— Gerai, gerai! - sušuko Rivera, iškeldamas raumeningas ran- 
kas. - Vandens pistoletai, tie jūsų švirkšliai, yra tik žaislai - niekas 
nieko jais neapvaisina! Kaip pasakysit, taip ir bus. 

Lupė nustojo šokusi; pirštu baksnodama savo viršutinę lūpą, 
susiraukusi žiūrėjo į Riverą. 

— Ko ji dar nori? Kas čia per ženklų kalba? - paklausė Rivera 
Chuaną Diegą. 

- Lupė sako, kad jūs niekada nesusirasit draugės, kuri nebūtų 
prostitutė. Su taip kvailai atrodančiais ūsais tai tikrai ne, - atsakė 
berniukas. 

— Lupė sako, Lupė sako, - sumurmėjo Rivera, o tamsiaakė mer- 
nesamų ūsų kontūrus. 

Kitą kartą Lupė Chuanui Diegui pareiškė: 

— Rivera pernelyg negražus, kad galėtų būti tavo tėvas. 

- Jo vidus gražus, - atšovė berniukas. 

- Jo mintys dažniausiai geros, išskyrus tas, kurios apie mote- 
ris, - tarė Lupė. 

— El jefe mus myli, - patikino seserį Chuanas Diegas. 

— Taip, Rivera mus myli - abu, - nesiginčijo Lupė. - Nors aš ne 
jo... tu tikriausiai irgi ne jo. 

- Rivera mums davė savo pavardę - abiem, - priminė Lupei 
brolis. 

— Manau, čia kaip kokia paskola, - tarė Lupė. 

— Kaip pavardė gali būti paskola? - paklausė berniukas; sesuo 
tik gūžtelėjo pečiais, kaip gūžčiojo ir jų motina - nesuprantamai. 
(Labai panašiai, bet kiekvieną kartą vis dėlto truputį kitaip.) 

— Aš gal esu ir visada būsiu Lupė Rivera, - lyg mėgino išsisukti 
mergaitė. - O tu - kažkas kitas. Ne visada būsi Chuanas Diegas 
Rivera - iš tikrųjų esi ne tas, - tepasakė Lupė. 


TĄ RYTĄ, KAI CHUANO DIEGO gyvenimas turėjo pasikeisti, Rivera 
jokių vulgarių juokų apie vandens pistoletą nelaidė. El jefe sėdė- 
jo prie sunkvežimio vairo, pasirengęs imtis kasdienių darbų, pir- 
miausia vario krovinio - gana sunkaus. 

Tolumoje lėktuvas mažino greitį. „Turbūt leidžiasi, - galvo- 
jo Chuanas Diegas. Jis vis dar žiūrėdavo į dangų, ar nepasirodys 
koks skraidantis daiktas. Netoli Oachakos buvo oro uostas (tais 
laikais beveik nieko daugiau, tik viena nusileidimo juosta); ber- 
niukas mėgo stebėti virš basurero praskrendančius lėktuvus; dar 
nebuvo skridęs. 

Sapne, žinoma, slėgė išankstinis žinojimas, kas atskrenda tuo 
lėktuvu, - taigi, vos lėktuvui pasirodžius danguje, buvo žinoma 
ir Chuano Diego ateitis. Tikrovėje tą rytą kažkokia tarsi niekuo 
neypatinga smulkmena atitraukė Chuano Diego dėmesį nuo dar 
toli esančio, bet jau besileidžiančio lėktuvo. Berniukas pastebėjo lyg 
ir plunksną - ne varnos ir ne grifo. Kitaip (bet ne visiškai kitaip) at- 
rodanti plunksna kyšojo iš po kairio užpakalinio sunkvežimio rato. 

Lupė, jau šmurkštelėjusi į kabiną, sėdėjo šalia Riveros. 

Kipšas, nors iš pažiūros liesas, buvo gerai šeriamas šuo - daug 
pranašesnis už atliekomis mintančius sąvartyno šunis, ne tik šiuo 
atžvilgiu. Kipšas laikėsi nuošaliai ir buvo tikras patinas. (Gerere jį 
visi vadino „žvėrimi“.) 

Priešakinėmis letenomis atsirėmęs į Riveros įrankių dėžę, Kipšas 
iškeldavo galvą ir sprandą virš kabinos keleivio pusėje; o jei letenas 
uždėdavo ant atsarginės padangos, jo galva Riverai užstodavo vaiz- 
dą, matomą šoninio vaizdo veidrodėlyje - sudužusiame, vairuotojo 
pusėje. Pažvelgęs į tą sudužusį veidrodėlį, sąvartyno bosas matydavo 
daugialypį paveikslą: stiklo šukių voratinklyje atsispindėdavo ketu- 
rakis Kipšo snukis. Staiga atsirasdavo dveji nasrai ir du liežuviai. 

— Kur tavo brolis? - paklausė Rivera mergaitę. 

— Ne tik aš čia pamišusi, - atsakė Lupė, bet sąvartyno bosas jos 
visiškai nesuprato. 

Nusprendęs pasnausti sunkvežimio kabinoje, el jefe ant grin- 
dų styrančią pavarų perjungimo svirtį dažnai palenkdavo taip, kad 
būtų ties atbuline eiga. Jei būdavo įjungta pirma pavara, ta svirtis 
jam, beužmiegančiam, baksnodavo į šonkaulius. 

Normalus, nesudvejintas Kipšo snukis dabar pasirodė kelei- 
vio pusės veidrodėlyje - nesudužusiame. Bet Rivera, žiūrėdamas 
į vairuotojo pusės veidrodėlį, stiklo šukių voratinklyje nepamatė 
Chuano Diego, mėginančio iš po kairio užpakalinio sunkvežimio 
rato ištraukti ne visai įprastai atrodančią rausvai rudą plunksną. 
Sunkvežimis staiga šoktelėjo atgal, atbuline eiga, ir pervažiavo 
berniukui dešinę pėdą. „Čia tik vištos plunksna“, - suprato Chu- 
anas Diegas. Ir tą pačią akimirką visam gyvenimui apšlubo - dėl 
plunksnos, kuri Gerere buvo tokia pat įprasta kaip purvas. Oacha- 
kos priemiesčiuose daugelis šeimų laikė vištas. 

Dėl to nelygumo, pasitaikiusio po kairiu užpakaliniu ratu, Gva- 
dalupės figūrėlė ant prietaisų skydo ėmė kraipyti klubus. 

- Žiūrėk, nesusigriebk vaiko, - pasakė Lupė tai figūrėlei, bet 
Rivera nesuprato, ką ji šneka; el jefe girdėjo Chuano Diego klyks- 
mą. - Nebesugebi daryti stebuklų - išsisėmei, - šnekėjo Lupė. - Ri- 
vera sustabdė sunkvežimį; iššokęs iš kabinos, pripuolė prie sužeisto 
berniuko. Kipšas lojo kaip pamišęs - kažkokiu nesavu balsu. Visi 
Gerero šunys pratrūko loti. - Žiūrėk, ką padarei, - dar papriekaiš- 
tavo Lupė ant prietaisų skydo besikraipančiai lėlei ir tuoj pat išlipo, 
pribėgo prie brolio. 

Dešinė berniuko pėda buvo sutraiškyta; visiškai suplota, krau- 
juojanti, nuo kulkšnies ir blauzdos pasisukusi kaip antrą valandą 
rodanti laikrodžio rodyklė. Be to, kažkokia lyg ir mažesnė. Rivera 
nunešė Chuaną Diegą į kabiną; berniukas būtų ir toliau klykęs, bet 
iš skausmo pritrūko oro, paskui ėmė žiopčioti ir vėl sulaikė kvėpa- 
vimą. Batas nusmuko nuo kojos. 


- Stenkis kvėpuoti normaliai, kitaip nualpsi, - pasakė Rivera. 

— Gal dabar sutaisysit tą sumautą veidrodėlį?! - rėkė Lupė są- 
vartyno bosui. 

- Kąji čia sako? - paklausė berniuką Rivera. - Tikiuosi, ne apie 
mano veidrodėlį. 

- Stengiuosi kvėpuoti normaliai, - tepratarė Chuanas Diegas. 

Lupė į sunkvežimio kabiną įlipo pirma, kad brolis galėtų padėti 
galvą jai ant kelių, o sužeistą koją iškišti pro keleivio pusės langą. 

— Vežkit jį pas daktarą Vargasą! - šaukė mergaitė Riverai, ir jis 
suprato žodį „Vargasą“. 

- Pirmiau paprašysim stebuklo, o paskui jau pas Vargasą, - nu- 
sprendė Rivera. 

— Stebuklų nesitikėkit, - tarė Lupė; ji kumščiu sudavė ant prie- 
taisų skydo stovinčiai Gvadalupei, ir lėlė vėl ėmė kraipyti klubus. 

— Neatiduokit manęs jėzuitams, - paprašė Chuanas Diegas. — 
Man patinka tik brolis Pepė. 

— Turbūt aš pats turėsiu viską paaiškinti jūsų motinai, - pasakė 
vaikams Rivera; iš pradžių važiavo lėtai, kad nesuvažinėtų kokio 
Gerero šuns, bet paskui, išsukęs į vieškelį, spūstelėjo greičio pedalą. 

Ankštoje kabinoje Chuanas Diegas dejavo iš skausmo; kraujas 
nuo sutraiškytos jo pėdos pro atvirą langą tiško į lauką, visa kelei- 
vio pusė jau buvo ištepta raudonais dryžiais. Nesudužusiame šoni- 
nio vaizdo veidrodėlyje pasirodė krauju aptaškytas Kipšo snukis. 
Vėjo šuorai trykštantį sužeisto berniuko kraują nešė už kabinos, o 
Kipšas ten jį laižė. 

— Kanibalizmas! - šaukė Rivera. - Niekam tikęs šuo! 

— „Kanibalizmas“ čia netinkamas žodis, - kaip visada dorovin- 
gai pasipiktinusi pareiškė Lupė. - Šunims kraujas patinka. Kipšas — 
geras šuo. 

Iš skausmo dantis sukandęs ir galvą Lupei ant kelių tai į vieną, 
tai į kitą pusę nevalingai sukiojantis Chuanas Diegas jau nepajėgė 
išversti, ką sako jo sesuo, teisindama kraują laižantį šunį. 

Trumpam susitvardęs, kad nekrutintų galvos, Chuanas Diegas 
tarėsi matąs, kaip grėsmingai ant prietaisų skydo stovinti žaislinė 
Gvadalupė ir karštakošė jo sesuo žiūri viena kitai į akis. Lupė buvo 
pavadinta Gvadalupės Dievo Motinos, o Chuanas Diegas - indėno, 

1531-aisiais netikėtai sutikusio tą tamsiaodę mergelę, vardu. Los 
ninos de la basura buvo Naujojo Pasaulio indėnų vaikai, bet turėjo 
ir ispanų kraujo; taigi (pačių supratimu) galėjo būti vadinami ne- 
santuokiniais konkistadorų palikuonimis. Nei Chuanas Diegas, nei 
Lupė nejautė, kad Gvadalupės Dievo Motina juos saugotų. 

— Turėtum jai melstis, nedėkinga bedieve, o ne ją kumščiuo- 
ti! - papriekaištavo mergaitei Rivera. - Melskis už brolį - prašyk 
Gvadalupės pagalbos! 

Chuanas Diegas jau daug kartų buvo išvertęs Lupės keiksmus 
šia religine tema; dabar jis tik tvirčiau sukando dantis ir nepravėrė 
lūpų, neištarė nė žodžio. 

- Gvadalupę katalikai sugadino, - pratrūko Lupė. - Ji buvo 
mūsų mergelė, bet katalikai ją pavogė; padarė tamsiaode Mergelės 
Marijos tarnaite. Galėjo pavadinti ir Marijos verge - gal Marijos 
valytoja! 

— Šventvage! Nusidėjėle! Bedieve! - šaukė Rivera. Šįkart sąvar- 
tyno bosas tulžingus Lupės žodžius suprato ir be Chuano Diego 
vertimo - jau buvo girdėjęs ją šitaip burnojant dėl Gvadalupės. El 
jefe seniai žinojo, kad Lupė ir myli Gvadalupės Dievo Motiną, ir jos 
nekenčia. Ir kad Lupei nepatinka Mergelė Marija. To pakvaišusio 
vaiko įsitikinimu, Mergelė Marija buvo apsišaukėlė; Gvadalupės 
Dievo Motina - sava, tikroji, bet klastingieji jėzuitai ją pasivogė 
savo katalikiškoms apeigoms. Lupės nuomone, tamsiaodė mergelė 
buvo sukompromituota - taigi „nepatikima“. Lupė manė, kad Gva- 
dalupės Dievo Motina kadaise darė stebuklus, bet dabar jau nebe. 

Šįkart Lupė kaire koja tai žaislinei Gvadalupei sudavė beveik 
mirtiną smūgį, tačiau taurės formos pagrindas buvo tvirtai prisi- 
siurbęs prie prietaisų skydo, nors lėlė virpėjo ir kraipėsi anaiptol ne 
kaip skaisti mergelė. 

Kad galėtų jai spirti, Lupė tik truputį kilstelėjo kelius, bet netgi 
nuo tokio judesio Chuanas Diegas suklykė. 

— Matai? Per tave broliui skauda! - riktelėjo Rivera, bet Lupė 
jau palinko prie Chuano Diego, pabučiavo jį į kaktą, dūmais 
atsiduodantys jos plaukai iš abiejų pusių apgaubė sužeisto ber- 
niuko veidą. 

- Atsimink, - sušnibždėjo Lupė Chuanui Diegui, - mes esam 
stebuklas - tu ir aš. Ne jos. Tik mes. Mudu esam stebuklingi. 

Chuanas Diegas, tvirtai užmerkęs akis, girdėjo danguje ūžiant 
lėktuvą. Tada suprato tik kad jie jau netoli oro uosto; dar nežinojo, 
kas artėja, atskrenda tuo lėktuvu. O sapne jis, be abejo, žinojo vis- 
ką - ir ateitį. (Bent jau kai ką iš ateities.) 

- Mudu esam stebuklingi, - šnibždėjo Chuanas Diegas. Jis 
miegojo - tebesapnavo - nors lūpos krusčiojo. Niekas neišgirdo; 
niekad niekas negirdi rašytojo, kuris miegodamas rašo. 

Be to, „Cathay Pacific“ 841-ojo reiso lėktuvas tebeskriejo į 
Honkongą - vienoje pusėje buvo Taivano sąsiauris, kitoje - Pie- 
tų Kinijos jūra. Bet sapne Chuanas Diegas, dar tik keturiolikos 
metų, kęsdamas skausmą važiavo Riveros sunkvežimiu - ir nieko 
daugiau negalėjo padaryti, tik kartojo aiškiaregės sesers žodžius: 
„Mudu esam stebuklingi.“ 

Tikriausiai visi lėktuvo keleiviai miegojo, nes netgi ta baugina- 
mai išprususi motina ir iš pažiūros gal ne tokia pavojinga jos duktė 
neišgirdo, ką jis pasakė. 

Amerikietis, tą rytą nusileidęs Oachakoje, - iš visų atskridusio 
lėktuvo keleivių pats svarbiausias Chuano Diego ateičiai, - buvo 
scholastas, besirengiantis tapti kunigu. Nusamdytas mokytojauti 
jėzuitų mokykloje ir našlaičių prieglaudoje; brolis Pepė jį išsirinko 
iš pretendentų sąrašo. Tėvas Alfonsas ir tėvas Oktavijus, du senieji 
Templo de la Compania de Jesūs kunigai, suabejojo, ar jaunasis ame- 
rikietis gerai moka ispaniškai. Pepė išreiškė mintį, kad tas scholas- 
tas gal netgi pernelyg kvalifikuotas; buvo puikus studentas - aišku,. 
kad ir ispanų kalbą tuoj išmoks. 

Visi Hogar de los Niūos Perdidos jo laukė. Visos našlaičius pri- 
žiūrinčios vienuolės, išskyrus seserį Gloriją, Pepei prisipažino, kad 
joms patiko jaunojo mokytojo nuotrauka. Pepė niekam nesakė, bet 
irgi manė, kad tas vaikinas iš pažiūros labai patrauklus. (Jeigu aps- 
kritai įmanoma nuotraukoje atrodyti uoliam, tai jis taip ir atrodė.) 

Tėvas Alfonsas ir tėvas Oktavijus brolį Pepę pasiuntė sutik- 
ti naujojo misionieriaus lėktuvo. Brolis Pepė, prisimindamas prie 
amerikiečių mokytojo dosjė pridėtą nuotrauką, tikėjosi išvysiąs 
stambesnį, iš pažiūros labiau subrendusį vyriškį. Bet Edvardas Bon- 
šo buvo neseniai netekęs daug svorio; negana to, jaunasis ameri- 
kietis, dar neturintis trisdešimties, sulysęs nenusipirko jokių naujų 
drabužių. Senieji jam buvo gerokai, tiesiog juokdariškai per dideli, 
todėl šiaip jau labai rimtas scholastas atrodė kaip atsainus vaikė- 

zas. Galėjai pamanyti, kad Edvardas Bonšo - jauniausias didelės 
šeimos vaikas, vilkintis padėvėtus, vyresnių ir stambesnių brolių 
ir pusbrolių išaugtus drabužius. Trumpos havajietiškų marškinių 
rankovės jam buvo nukabusios žemiau alkūnių; į kelnes nesukiš- 
ti marškiniai (išmarginti palmėse tupinčiomis papūgomis) siekė 
kelius. Lipdamas iš lėktuvo, jaunasis Bonšo primynė apsmukusių 
kelnių atvartus ir pargriuvo. 

Lėktuvas leisdamasis, kaip visada, užmušė kelias ant kilimo ir 
leidimosi tako pakrikai bėgiojusias vištas. Rausvai rudos plunks- 
nos tarsi atsitiktiniuose vėjo sūkuriuose kilo į viršų; ten, kur susiei- 
na dvi Siera Madrės grandinės, dažnai būna vėjuota. Bet Edvardas 
Bonšo žuvusios vištos (ar kelių vištų) nepastebėjo; į vėjyje sklan- 
dančias plunksnas jis reagavo kaip į specialiai jam surengtą drau- 
gišką pasveikinimą. 

— Edvardai... - buvo besakąs brolis Pepė, tačiau viena vištos 
plunksna prilipo jam prie apatinės lūpos ir privertė nusispjauti. 
Kaip tik tą akimirką jis pagalvojo, kad jaunasis amerikietis atrodo 
nepakankamai tvirtas, ne ten patekęs, nepasirengęs; bet Pepė pri- 
siminė, kaip netvirtai pats jautėsi, būdamas tokio amžiaus, ir jam 
pagailo jaunojo Bonšo - tarsi naujasis misionierius būtų buvęs vie- 
nas iš prieglaudos našlaičių. 

Trejų metų tarnyba rengiantis kunigystei vadinama regentavi- 
mu; paskui Edvardas Bonšo turės dar trejus metus studijuoti teolo- 
giją. Po teologijos jau įšventinimas, pats sau priminė Pepė, vertina- 
mai žvelgdamas į jaunąjį scholastą, rankų mostais besiginantį nuo 
plunksnų. Po įšventinimo Edvardo Bonšo lauks ketvirti teologijos 
studijų metai, - ką čia dar kalbėti apie tai, kad vargšas vyrukas jau 
turi filosofijos daktaro laipsnį ir anglų literatūros specialisto kva- 
lifikaciją! („Nieko keista, kad toks sulysęs“, - galvojo brolis Pepė.) 

Bet Pepė per menkai įvertino uolųjį vaikiną, kuris sūkuriuo- 
jančių vištos plunksnų debesyje, regis, iš paskutiniųjų stengėsi at- 
rodyti kaip nugalėtojas. Brolis Pepė nežinojo, kad Edvardo Bonšo 
protėviai buvo tikrai kieti, netgi pagal jėzuitų standartus. 

Bonšo giminė buvo kilusi iš Damfriso srities, esančios Škoti- 
joje, netoli Anglijos sienos. Edvardo prosenelis Andrus imigravo į 

kažkurią iš Kanados pajūrio provincijų. Edvardo senelis Dankanas 
persikėlė gyventi į Jungtines Valstijas - nors ir atsargiai. (Pasak pa- 
ties Dankano Bonšo, „tik į Meiną, ne į visas Jungtines Valstijas“.) 
Edvardo tėvas, Grehemas, pasistūmėjo toliau į vakarus, - bet tik 
iki Ajovos, tiesą sakant. Edvardas Bonšo gimė Ajova Sityje; prieš 
atkeliaudamas į Meksiką jis nebuvo išvykęs iš Vidurio Vakarų. 

O kaip Bonšo giminė tapo katalikais, tai galėjo žinoti tik Dievas 
ir minėtasis prosenelis. Andrus Bonšo, kaip daugelis škotų, buvo 
išauklėtas protestantiškai; iš Glazgo jis išplaukė dar būdamas pro- 
testantu, bet Halifakse iš laivo išlipo jau glaudžiai susijęs su Roma - 
kaip katalikas. 

Atsivertimas - o gal netgi stebuklas ant mirties slenksčio - ti- 
kriausiai įvyko laive; plaukiant per Atlantą, matyt, nutiko kažkas 
nepaprasta, bet - netgi senatvėje - Andrus apie tai nešnekėjo. Tą 
stebuklą jis nusinešė į kapus. Apie kelionę jūra Andrus apskritai te- 
buvo pasakęs, kad kažkokia vienuolė jį tada išmokė žaisti madžon- 
gą. Gal kažkas nutiko jiedviem bežaidžiant. 
sokie stebuklingi nutikimai jį labai domino. Bet Edvardas vis tiek 
nė karto nesuabejojo nei katalikybe, nei tuo niekaip nepaaiškintu 
prosenelio atsivertimu. Savaime suprantama, visa Bonšo giminė. 
mokėjo žaisti madžongą. 
būna koks nors nepaaiškinamas ar tiesiog niekada nepaaiškintas 
loginis prieštaravimas, - rašė Chuanas Diegas romane „Istorija, 
kurią pradėjo Mergelė Marija'; to romano veiksmas vyko Indijoje. 
Chuanas Diegas pasakojo apie išgalvotą misionierių, bet gal turėjo 
omeny tam tikras Edvardo Bonšo savybes. 

— Edvardai... - vėl kreipėsi brolis Pepė - beveik taip pat ne- 
drąsiai. - Eduardo? - dar pamėgino. (Pepė nelabai pasikliovė savo 
gebėjimu kalbėti angliškai; dabar pagalvojo, kad gal ne taip ištarė 
„Edvardai“.) 

- Aha! - sušuko jaunasis Edvardas Bonšo; paskui be jokios aiš- 
kios priežasties prakalbo lotyniškai. - Haud ullis labentia ventis! - 
pareiškė Pepei. 

Brolio Pepės lotynų kalbos žinios buvo tik pradedančiojo ly- 
gio. Jis lyg ir išgirdo Žodį „vėjas, gal daugiskaitą; pamanė, kad 
Edvardas Bonšo nori pademonstruoti nepriekaištingą išsilavini- 
mą, puikų lotynų kalbos mokėjimą, ir kad tai, ką pasakė, gal ne- 
bus koks nors sąmojis apie vėjyje sklandančias vištų plunksnas. 
Iš tikrųjų jaunasis Bonšo išpyškino savo - škotų - giminės devi- 
zą. Bonšo giminė turėjo ir ypatingą languoto vilnonio audinio - 
tartano - raštą, ir herbą su įrašytais lotyniškais žodžiais, kuriuos 
Edvardas pats sau ištardavo kaskart, kai labai susijaudindavo ar 
jausdavosi nesaugus. 

Haud ullis labentia ventis reiškė „jokių vėjų nepalenkiami“. 

„Viešpatie mieliausias, kas čia pas mus atvyko?“ - galvojo nu- 
stebęs brolis Pepė; vargšas Pepė jau neabejojo, kad tas lotyniškas 
pasakymas bus religinio turinio. Pepė pažinojo keletą jėzuitų, kurie 
fanatiškai stengėsi elgtis ir gyventi taip, kaip gyveno šventasis Igna- 
cas Lojola, Jėzuitų ordino - Jėzaus draugijos - įkūrėjas. Šventasis 
Ignacas Romoje pareiškė, kad paaukotų savo gyvybę, jei galėtų 
apsaugoti nuo nuodėmių bent vieną prostitutę, bent vieną naktį. 
Brolis Pepė visą gyvenimą gyveno Meksike ir Oachakoje; Pepė su- 
prato, koks pamišėlis turėjo būti šventasis Ignacas Lojola, jeigu net 
gyvybę siūlėsi paaukoti už tai, kad bent viena prostitutė bent vieną 
naktį būtų apsaugota nuo nuodėmių. 

„Netgi kelionė į šventąsias vietas gali būti beprasmiška, jei 
keliauja kvailys, - pats sau priminė brolis Pepė, žengdamas ant 
plunksnomis nukloto gudronuoto tako pasisveikinti su iš Ameri- 
kos atvykusiu jaunuoju misionieriumi. 

— Edvardas... Edvardas Bonšo, - tarė scholastui Pepė. 

— Man patiko Eduardo. Skamba naujai - man labai patinka! - 
atsakė Edvardas Bonšo ir apstulbino brolį Pepę, staiga jį stipriai 
apkabindamas. Pepei buvo labai malonu atsidurti tvirtame glėby- 
je; jam patiko energingojo amerikiečio išraiškingumas. O Edvar- 
das (arba Eduardo) tuoj puolė aiškinti, ką reiškia jo lotyniškas 
šūkis. Pepė nustebo sužinojęs, kad „jokių vėjų nepalenkiami“ yra 
škotų posakis, ne religinis. „Na, nebent protestantiškas“, - dar pa- 
galvojo brolis Pepė. 

Jaunasis Vidurio Vakarų gyventojas buvo neabejotinai savimi 
pasitikintis žmogus, mėgstantis bendrauti, - linksmas, nusprendė 
brolis Pepė. Tačiau ką apie jį manys kiti? Pepės nuomone, kiti buvo 
niūrūs. Jis turėjo omeny ne tik tėvą Alfonsą ir tėvą Oktavijų, bet 
ir - gal netgi ypač - seserį Gloriją. „Oi, kaip juos nervins tokie ap- 
kabinimai, ką jau kalbėti apie šituos juokingus palmėse tupinčio- 
mis papūgomis išmargintus havajietiškus marškinius!“ - galvojo 
brolis Pepė; jam tai patiko. 

Paskui Eduardo (kaip atvykėlis iš Ajovos pageidavo būti vadi- 
namas) panoro Pepei parodyti, kaip Meksiko muitinėje buvo nu- 
siaubti jo lagaminai. 

— Tik pažiūrėkit, kaip sujaukė mano daiktus! - šūktelėjo susi- 
jaudinęs amerikietis, vieną po kito atidarydamas lagaminus, kad 
Pepė matytų. Įsikarščiavusiam mokytojui nerūpėjo, kad ir praeiviai 
Oachakos oro uoste mato ištaršytą jo mantą. 

Meksike muitininkas spalvingai apsirengusio misionieriaus 
lagaminus turbūt išpurtė kaip reikiant - ir rado, kaip Pepė dabar 
matė, šūsnis tokių pat netinkamų, per didelių drabužių. 

— Kokie santūrūs - tikriausiai dėl naujojo popiežiaus sprendi- 
mo! - pasakė jaunajam Bonšo brolis Pepė, rodydamas į dar vieną 
havajietiškų marškinių krūvą (sutaršytame lagaminėlyje). 

— Ajova Sityje tokie dabar madingi, - tarė Edvardas Bonšo; gal- 
būt juokavo. 

- Tėvui Alfonsui čia, ko gero, bus kaip pagalys medaus statinė- 
je, - perspėjo scholastą Pepė. Nuskambėjo nei šiaip, nei taip; Pepė, 
žinoma, turėjo omeny šaukštą deguto medaus statinėje - arba ga- 
lėjo tiesiog pasakyti: „Šitie marškiniai tėvui Alfonsui pasirodys ne- 
rimti.“ Bet Edvardas Bonšo jį vis tiek suprato. 

- Tėvas Alfonsas, matyt, konservatyvokas, ar ne? - paklausė 
jaunasis amerikietis. 

- Švelniai pareiškus, - atsakė brolis Pepė. 

- Švelniai tariant, - pataisė jį Edvardas Bonšo. 

— Mano anglų kalbos žinios sunykusios, - prisipažino Pepė. 

— Kol kas net nedemonstruosiu, kaip kalbu ispaniškai, - šypte- 
lėjo Edvardas. 

Tada jis Pepei parodė, kaip muitininkas rado vieną rimbą, pas- 
kui kitą. „Kankinimo įrankiai?“ — paklausė muitininkas jaunąjį 
Bonšo, pirmiausia ispaniškai, paskui angliškai. „Religinių apeigų 
įrankiai“, - atsakė Edvardas (arba Eduardo). 

Brolis Pepė galvojo: „Dievuliau maloningasai, šitas vargšelis 
plakasi, o mums juk reikėjo anglų kalbos mokytojo!“ 

Kitas sujauktas lagaminas buvo pilnas knygų. „Ir čia kanki- 
nimo įrankiai“, - toliau burbėjo tas muitininkas, ir ispaniškai, ir 
angliškai. 

„Arba kitokių apeigų“, - pataisė jį Edvardas Bonšo. („Šitas fla- 
gelantas bent jau skaito“, - galvojo brolis Pepė.) 

— Prieglaudoje dirbančioms seserims - tarp jų ir kelioms jūsų 
kolegėms mokytojoms - labai patiko jūsų nuotrauka, - pasakė bro- 
lis Pepė scholastui, mėginančiam iš naujo susidėti lagaminuose su- 
verstus daiktus. 

- Aha! Bet aš nuo tada netekau daug svorio, - tarė jaunasis mi- 
sionierius. 

— Matau... bet, tikiuosi, nesirgote? - išdrįso paklausti Pepė. 

- Atsižadėjau, daug ko atsižadėjau... Atsižadėjimas labai nau- 
dingas, - paaiškino Edvardas Bonšo. - Lioviausi rūkęs, gėręs... 
manau, jog todėl, kad gyvenu be alkoholio, sumažėjo ir apetitas. 
Tiesiog nebesijaučiu toks alkanas, koks visada jausdavausi. 

- Aha! - tarė brolis Pepė. („Aš jau mėgdžioju jį!“ - pats nuste- 
bo.) Pepė niekada negėrė - nė lašo. Tačiau gyvenimas be alkoholio 
niekad nemažino brolio Pepės apetito. 

„Drabužiai, rimbai, knygos“, - apibendrino muitininkas, ispa- 
niškai ir angliškai, žiūrėdamas į jaunąjį amerikietį. „Tik būtiniausi 
daiktai! - pareiškė Edvardas Bonšo. | 

„Dievuliau maloningasai, pasigailėk jo sielos!“ - mintyse prašė 
Pepė, tarsi scholasto dienos šioje žemėje jau būtų suskaičiuotos. 

Tam muitininkui Meksike abejonių kėlė ir laikina amerikie- 
čio viza. 

— Tai kiek laiko ketinate čia būti? 


- Jei viskas gerai, tai trejus metus. 

Broliui Pepei priešais jį stovinčio atvykėlio ateities vaizdas atro- 
dė nekoks. Vargu ar buvo galima tikėtis, kad Edvardas Bonšo kaip 
misionierius čia išgyvens bent pusmetį. Šitam žmogui iš Ajovos 
reikės daugiau drabužių - tinkamo dydžio. Jis pritrūks knygų; ir 
dviejų rimbų jam nepakaks - tikrai nepakaks visiems tiems kar- 
tams, kai pasmerktasis fanatikas pajus norą išsiplakti. 

- Broli Pepe, jūs važinėjat folksvagenu! „Vabalu“! - šūktelėjo 
Edvardas Bonšo, kai abu jėzuitai pasuko prie aikštelėje stovinčio 
dulkėto raudono automobilio. 

— Prašau jūsų - vadinkite mane tiesiog Pepe, „brolis“ visai ne- 
būtinas, - tarė Pepė, jau galvodamas, ar visi amerikiečiai šitaip 
šūkčioja dėl to, kas akivaizdu; tačiau nuolatinis jaunojo scholasto 
entuziazmas jam patiko. 

Ką dar galvotieji jėzuitai galėjo paskirti visų mokyklos reikalų 
tvarkytoju, jei ne tokį žmogų kaip Pepė, kuris ir pats buvo entuzi- 
astingas, ir žavėjosi kitų entuziazmu? Kam dar jėzuitai galėjo pati- 
kėti NiAūos Perdidos prieglaudą? Be tokio nerimastingo prižiūrėtojo, 
koks buvo geraširdis brolis Pepė, „Pamestinukais“ pavadintų naš- 
laičių namų prie klestinčios mokyklos juk neįkursi. 

Bet nerimastingi Žmonės, įskaitant ir geraširdžius, dažnai 
būna neatidūs vairuotojai. Pepė gal mąstė apie šiukšlyno skaity- 
toją; gal įsivaizdavo, kad vėl veža knygas į Gererą. Šiaip ar taip, iš 
oro uosto Pepė kažkodėl pasuko ne į tą pusę - ne Oachakos link 
ir atgal į miestą, o į sąvartyną. Kad suklydo, susivokė tik atsidūręs 
Gerere. 

Ta vieta Pepei buvo ne itin gerai žinoma. Ieškodamas, kur ga- 
lėtų saugiai apsigręžti, jis įsuko į šiukšlyno link vedantį gruntkelį. 
Juo, gana plačiu, paprastai važinėdavo tik tie smirdantys sunkveži- 
miai - iš lėto, į sąvartyną ir atgal. 

Savaime suprantama, kai Pepė sustabdė folksvagenuką ir šiaip 
taip apsigęžė, abu jėzuitus apgaubė iš sąvartyno atslinkę juodi 
dūmų kamuoliai; šalia kelio kūpsojo aukšti rusenančių šiukšlių 
kalnai. Buvo matyti dvokiančiais šlaitais aukštyn žemyn besika- 
barojantys ir kažką rankiojantys vaikai. Vairuotojai čia turėjo būti 
atsargūs, kad nepervažiuotų kokio rankiotojo - skarmaluoto vaiko 

ar sąvartyno šuns. Užuodęs dūmų smarvę, jaunasis Amerikos mi- 
sionierius ėmė žiaukčioti. 

- Kas čia? Kažkokia atitinkamai dvokianti Hado vizija! Kokias 
siaubingas apeigas čia atlieka tie vaikai? - dramatiškai paklausė 
jaunasis Bonšo. 

„Kaip mes pakęsim šitą mielą pusprotį*“ - pats savęs klausė 
brolis Pepė; buvo aišku, jog tai, kad uolusis amerikietis kupinas 
gerų norų, Oachakoje niekam nepadarys įspūdžio. Tačiau Pepė te- 
pasakė: 

- Čia tik miesto sąvartynas. O toks dvokas, be kita ko, ir nuo 
deginamų nustipusių šunų. Mūsų misija stengiasi padėti dviem čia 
gyvenantiems vaikams - dos pepenadores - dviem rankiotojams. 

— Rankiotojams! - sušuko Edvardas Bonšo. 

- Los nifos de la basura, - tyliai ištarė Pepė, bent šitaip norėda- 
mas atskirti šiukšlyne besiknaisiojančius vaikus nuo šunų. 

Kaip tik tą akimirką kažkoks suodinas neaiškaus amžiaus ber- 
niukas, - neabejotinai sąvartyno vaikas, tai galėjai suprasti vien 
pažvelgęs į per didelius jo batus, - prie brolio Pepės VW „Beetle“ 
keleivio pusės lango prikišo mažytį drebantį šunelį. 

- Ne. Ačiū, - mandagiai pasakė Edvardas Bonšo - gal labiau 
tam dvokiančiam šuneliui negu sąvartyno vaikui, kuris tik tarstelė- 
jo, kad badaujantis padarėlis atiduodamas nemokamai. (Sąvartyno 
vaikai išmaldos neprašė.) 

- Neturėtum šito šunelio liesti! - ispaniškai šūktelėjo Pepė są- 
vartyno vaikui. - Gali įkąst! 

— Apie pasiutligę žinau! - surėkė purvinas berniukas ir atitrau- 
kė susirietusį šunelį nuo lango. - Ir apie skiepus žinau! - pridūrė. 

— Kokia graži kalba! - tarė Edvardas Bonšo. 

„Dievuliau mieliausias, šitas scholastas visai nesupranta is- 
paniškai!“ - jau įtarė Pepė. Priekinį VW „Beetle“ stiklą aptraukė 
plonas pelenų sluoksnelis, ir Pepė pamatė, kad valytuvai pelenus 
tik išterlioja, o tada dar sunkiau įžiūrėti iš sąvartyno vedantį kelią. 
Kadangi, šiaip ar taip, turėjo išlipti iš automobilio ir nuvalyti stiklą 
skuduru, brolis Pepė naujajam misionieriui dar papasakojo apie 
Chuaną Diegą, šiukšlyno skaitytoją; gal reikėjo ką nors daugiau pa- 

sakyti apie berniuko jaunesniąją seserį - ypač apie akivaizdų Lupės 
gebėjimą skaityti mintis ir nesuprantamą kalbą. Bet brolis Pepė, 
toks entuziastingas optimistas, buvo labiau linkęs dėmesį sutelkti į 
tai, kas gera ir nesudėtinga. 

Mergaitė Lupė kėlė kažkokį nerimą, o berniukas... na, Chuanas 
Diegas buvo tiesiog nuostabus. Bendraudamas su tuo sąvartyne 
gimusiu ir užaugusiu keturiolikmečiu, kuris pats išmoko skaityti 
dviem kalbomis, negalėjai įžvelgti jokio prieštaringumo. 

— Ačiū tau, Viešpatie, - tarė Edvardas Bonšo, kai abu jėzuitai 
vėl pajudėjo - jau reikiama kryptimi, atgal į Oachaką. 

„Ačiū už kg?“ - galvojo Pepė, girdėdamas, kad jaunasis ameri- 
kietis ir toliau kuo nuoširdžiausiai meldžiasi. 

- Ačiū, kad mane pasiuntei tiesiai ten, kur esu reikalingiau- 
sias, - dėkojo scholastas. 

— Čia tik miesto sąvartynas, - dar kartą pasakė brolis Pepė. — 
Sąvartyno vaikai neblogai prižiūrimi. Patikėkite, Edvardai, šitame 
basurero jūsų nereikia. 

— Eduardo, - pataisė jį jaunasis amerikietis. 

- Si, Eduardo, - tarstelėjo Pepė. Jis daugybę metų vienas prieši- 
nosi tėvui Alfonsui ir tėvui Oktavijui; tuodu kunigai buvo už bro- 
lį Pepę vyresni ir geriau išmanė teologiją. Tėvas Alfonsas su tėvu 
Oktavijum kartais Pepę priversdavo pasijusti taip, tarsi jis išduotų 
katalikų tikėjimą - tarsi būtų koks svaičiojantis pasaulietis huma- 
nistas arba dar blogesnis. (Ar galėjo kas nors, jėzuitų vertinimu, 
būti dar blogesnis?) Tėvas Alfonsas ir tėvas Oktavijus buvo atmin- 
tinai iškalę katalikiškąsias dogmas; šnekėdami brolį Pepę visai su- 
raitydavo ir jis pamanydavo, kad jam trūksta tikėjimo, bet iš tiesų 
tai juodu buvo nepataisomi doktrinieriai. 

Susipažinęs su Edvardu Bonšo, Pepė tikėjosi, kad bus radęs 
vertą priešininką tiems dviem seniesiems kunigams - pakvaišusį, 
bet drąsų kovotoją, kuris gal išdrįs suabejoti pačia misijos Niūos 
Perdidos prieglaudoje esme. 

Ar jaunasis scholastas iš tikrųjų dėkojo Viešpačiui už tai, kad, 
pasak jo, pasiuntė „tiesiai ten, kur jis reikalingiausias - galės iš- 


Jokių vėjų nepalenkiami 67 


gelbėti du sąvartyno vaikus? Ar šis amerikietis tikrai mano, kad 
sąvartyno vaikus reikia gelbėti? 

- Atleiskite, kad deramai jūsų nepasveikinau, Sefior Eduar- 
do, - dabar pasakė brolis Pepė. - Lo siento - bienvenido, - sužavė- 
tas pridūrė. 

— įGracias! - sušuko uolusis amerikietis. Per pelenais apsi- 
traukusį priekinį stiklą jie abu priešakyje, ant žiedinio kelio, matė 
kažkokią nedidelę kliūtį; visi automobiliai stengėsi ją apvažiuoti. — 
Kažkas ten suvažinėtas? - paklausė Edvardas Bonšo. 

Vaidingas šunų ir varnų būrys varžėsi dėl neįžiūrimos aukos; 
kai raudonasis VW „Beetle“ priartėjo, brolis Pepė paspaudė signa- 
lą. Varnos pakilo į orą; šunys išsilakstė. Ant kelio liko tik kraujo 
dėmė. Avarijos auka, jeigu ten ji kraujavo, buvo dingusi. 

— Tie šunys ir varnos turbūt visą surijo, - tarė Edvardas Bonšo. 

„Vėl ims šūkčioti dėl to, kas akivaizdu“, - pagalvojo brolis Pepė, 
bet kaip tik tą akimirką Chuanas Diegas prakalbo - ir staiga pabu- 
do iš ilgo miego, iš sapno, kuris buvo ne visai sapnas. (Tai atrodė 
panašu į atsiminimų paveiktą sapną, arba atvirkščiai; šito Chuanui 
Diegui ir trūko nuo tada, kai beta blokatoriai pavogė jo vaikystę ir 
tokią svarbią paauglystės pradžią.) 

— Ne - niekas nieko ten nesuvažinėjo, - pasakė Chuanas Die- 
gas. - Ten mano kraujas. Lašėjo iš Riveros sunkvežimio - Kipšas 
viso juk nesulaižė. 

— Jūs čia rašėte? - paklausė Mirjam, valdingoji mamytė. 

— Atrodo, bus baisoka istorija, - tarė duktė, Dorotė. 

Ne visai angeliški jųdviejų veidai įdėmiai žvelgė į jį iš viršaus; jis 
suprato, kad jiedvi jau nuėjusios į tualetą ir išsivaliusios dantis, - jų 
kvėpavimas buvo labai gaivus, ne toks kaip jo. Apie pirmosios kla- 
sės keleivius jau tupinėjo stiuardesės. 

„Cathay Pacific“ 841-ojo reiso lėktuvas leidosi Honkonge; ore 
tvyrojo kažkoks svetimas, bet malonus - tikrai ne Oachakos sąvar- 
tyno - kvapas. 

- Jau ketinom jus žadinti, kai staiga pats pabudot, - pasakė 


Mirjam. 

— Juk nenorėtumėt pramiegoti žaliosios arbatos keksiukų - jie 
beveik prilygsta seksui, - tarė Dorotė. 

— Seksas, seksas, seksas... Jau gana to sekso, Dorote, - sudraudė 
ją Motina. 

Chuanas Diegas, suprasdamas, kaip jam turėtų dvokti iš bur- 
nos, joms tik nusišypsojo, nepraverdamas lūpų. Po truputį susivo- 
kė, kur esąs ir kas yra tos dvi patrauklios moterys. „Oi, taip, aš gi 
neišgėriau beta blokatorių, - prisiminė. - Trumpam grįžau ten, iš 
kur esu kilęs!“ - galvojo. Kaip jo širdis troško vėl ten atsidurti! 

O čia kas? Tame juokingame „Cathay Pacific“ miego drabužy- 
je, toje kvailoje transokeaninėje pižamoje jam pasistojo. O jis juk 
neišgėrė nė pusės viagros tabletės - jos, pilkšvai melsvos, buvo jo 
registruotame lagamine, kartu su beta blokatoriais. 

Chuanas Diegas miegojo daugiau negu penkiolika valandų, o 
tas skrydis trunka šešiolika valandų ir dešimt minučių. Į tualetą 
Chuanas Diegas nušlubčiojo pastebimai greitesniais, lengvesniais 
žingsniais. Savanorės angelės (nors gal ne visai sargės) stebėjo jį 
nueinantį; atrodė, kad ir motina, ir duktė žiūri labai meiliai. 

— Mielas, ar ne? - tarė dukteriai Mirjam. 

— Aha, tikrai žavus, - linktelėjo Dorotė. 

— Ačiū Dievui, kad jį pastebėjom. Be mūsų būtų visai pasime- 
tęs! - pridūrė motina. 

- Ačiū Dievui, - pakartojo Dorotė; iš persirpusių tos merginos 
lūpų žodis „Dievui“ išsprūdo kažkaip nenatūraliai. 

— Manau, jis rašė. Tik įsivaizduok: rašė miegodamas! - sušuko 
Mirjam. 

— Apie kraują, lašantį iš sunkvežimio! O diablo tai juk „vel- 
nias'? - paklausė Dorotė motinos, kuri tik gūžtelėjo pečiais. 

- Iš tikrųjų, Dorote, kiek tu gali šnekėt apie žaliosios ar- 
batos keksiukus? Tai tik keksiukai, dėl Dievo meilės, - paprie- 
kaištavo dukteriai Mirjam. - Keksiuko valgymas anaiptol ne- 
prilygsta seksui! 

Dorotė užvertė akis ir atsiduso; jos kūnas visada atrodė sudri- 
bęs - nesvarbu, ar ji sėdėdavo, ar stovėdavo. (Lengviausia buvo ją 
įsivaizduoti gulinčią.) 

Chuanas Diegas iš tualeto išėjo šypsodamasis žaviosioms mo- 
terims —- motinai su dukra. Šiaip taip išlindęs iš absurdiškos „Cat- 
hay Pacific“ pižamos ir atidavęs ją vienai iš stiuardesių, jis jau laukė 
žaliosios arbatos keksiuko, nors gal ne taip nekantriai kaip Dorotė. 

Chuano Diego erekcija tik truputį sumažėjo, ir jis tai kuo aiš- 
kiausiai jautė; šiaip ar taip, buvo pasiilgęs erekcijų. Paprastai tu- 
rėdavo išgerti pusę tabletės viagros, kad pasistotų, - taip būdavo 
iki šiol. 

Sužalotoji pėda visada šiek tiek tvinkčiodavo po miego, ką tik 
atsibudus, tačiau dabar ji tvinkčiojo kitaip, - o gal Chuanui Diegui 
tik taip atrodė. Mintyse jis vėl buvo keturiolikmetis, kuriam Rive- 
ros sunkvežimis ką tik sutraiškė dešinę pėdą. Sprandu ir pakaušiu 
jautė šiltas Lupės šlaunis. Žaislinė Gvadalupė ant Riveros sunkve- 
žimio prietaisų skydo kraipėsi tai vienaip, tai kitaip, - šitaip mo- 
terys dažnai tarsi žada kažką, ko neišreiškia žodžiais ir net pačios 
nesuvokia; taip ir Mirjam su dukterimi, Dorote, dabar prisistatė 
Chuanui Diegui. (Nors jiedvi ir nekraipė klubų!) 

Bet rašytojas negalėjo ištarti nė žodžio; Chuano Diego dantys 
buvo sukąsti, lūpos tvirtai suspaustos, lyg jis vis dar būtų tvardęsis, 
kad neklyktų iš skausmo ir nemuistytų galvos ant seniai mirusios 
sesers kelių. 


6 


Seksas ir tikėjimas 


Ilgas koridorius, Honkongo tarptautiniame oro uoste vedantis į 
„Regal Airport“ viešbutį, buvo papuoštas ne visu tipiškų kalėdinių 
dekoracijų rinkiniu - džiugiai nusiteikusiais šiaurės elniais ir tais 
Kalėdų Senelio darbininkais nykštukais, bet be rogių, be dovanų ir 
be paties Senelio. 

- Kalėdų Senelis kažkur smaginasi - tikriausiai pasikvietė pa- 
lydovę, - paaiškino Chuanui Diegui Dorotė. 

- Jau gana apie seksą, Dorote, - įspėjo motina iš pažiūros ne- 
klusnią merginą. 

Iš irzlumo, persmelkiančio jų, regis, intymesnius negu šiaip 
motinos ir dukters pajuokavimus, Chuanas Diegas galėjo suprasti, 
kad ši motina su dukterimi keliauja jau daugybę metų - netgi šimt- 
mečių, jei tai būtų įmanoma. 

— Kalėdų Senelis tikrai apsistojęs šitame viešbutyje, - patikino 
Chuaną Diegą Dorotė. - Kalėdinis šlamštas čia ištisus metus. 

— Dorote, tu čia nebūni ištisus metus, - tarė Mirjam. - Taigi 
negali žinoti. 

— Būnam gana dažnai, - atšovė duktė. - Toks jausmas, tarsi iš- 
tisus metus čia gyventume, - pasakė Chuanui Diegui. 

Jie eskalatoriumi kilo į viršų, pro Kalėdų prakartėlę. Chuanui 
Diegui atrodė keista, kad nė karto neišėjo į lauką - nuo tada, kai 
užsnigtomis gatvėmis atvažiavo į Džono E Kenedžio oro uostą. 

Prakartėlę buvo apstoję įprastiniai veikėjai, žmonės ir tvartelio gy- 
vuliai - tarp jų tik vienas egzotiškas padaras. Beje, ir stebuklingoji 
Mergelė Marija, kaip Chuanas Diegas visada manė, negalėjo būti 
visai žmogiška būtybė; čia, Honkonge, ji droviai šypsojosi, nusu- 
kusi akis nuo garbintojų. Negi visas dėmesys prakartėlės scenoje 
neturėjo būti sutelktas į jos brangųjį sūnų? Matyt, ne - visų žvilgs- 
nius traukė Mergelė Marija. (Chuanas Diegas buvo įsitikinęs, kad 
ne tik Honkonge.) 

Ten stovėjo ir Juozapas - vargšas kvailelis, Chuano Diego ma- 
nymu. Bet jei Marija tikrai buvo nekalta, tai Juozapas toje vaiko 
gimimo scenoje elgėsi puikiai: jokių ugningų ar įtarių žvilgsnių į 
smalsaujančius karalius, išminčius, piemenis ar į kitus prie ėdžių 
susigrūdusius žioplius: karvę, asilą, gaidį, kupranugarį. (Kupranu- 
garis, žinoma, ir buvo tas vienintelis egzotiškas padaras.) 

— Galvą guldau, kad tėvas - vienas iš tų išminčių, - pareiškė 
Dorotė. 

- Jau gana apie seksą, Dorote, - sudraudė ją motina. 

Chuanas Diegas klydo manydamas, kad niekas kitas nepaste- 
bėjo, jog prakartėlėje nėra Kūdikėlio Jėzaus - arba jis prasmegęs, 
gal net uždusęs, šiene. 

— Kūdikėlis Jėzus... - buvo besakąs Chuanas Diegas. 

- Šventąjį kūdikį kažkas pagrobė jau prieš keletą metų, - paaiš- 
kino Dorotė. - Nemanau, kad Honkongo kinams tai rūpi. 

— Kūdikėliui Jėzui gal daroma veido patempimo operacija, - 
spėjo Mirjam. 

— Ne visiems reikia patempti veidą, mama, - tarė Dorotė. 

— Šventasis kūdikis - ne vaikas, Dorote, - priminė jai motina. - 
Jėzui tikrai buvo patemptas veidas. 

- Katalikų bažnyčia gražinosi ir kitaip, ne tik patempdama vei- 
dą, - griežtai tarė Chuanas Diegas, tarsi Kalėdos - ir visa ta pra- 
kartėlės reklama - būtų tik Romos katalikų reikalas. Ir motina, ir 
duktė klausiamai žvelgė į jį, lyg nesuprasdamos, kodėl jis taip piktai 
kalba. Bet Mirjam ir Dorotės tikrai negalėjo stebinti kandi Chuano 
Diego kalbėsena - juk jiedvi buvo skaičiusios jo romanus. Jis seniai 
griežė dantį - ne ant tikinčiųjų, išpažįstančių kokią nors religiją, 

o ant Katalikų bažnyčios dėl tam tikros visuomeninės ir politinės 
strategijos. 

Vis dėlto, kartais prabildamas itin piktai, Chuanas Diegas stebi- 
no visus; nes iš pažiūros buvo švelnaus būdo, be to, - dėl sužalotos 
dešinės pėdos, - lėtai judėjo. Neatrodė, kad Chuanas Diegas būtų 
linkęs rizikuoti, nebent vaizduotėje. 

Eskalatoriumi pakilę į viršų, visi trys keliautojai priėjo glumi- 
nančią požeminių koridorių sankirtą - ženklai ten rodė kryptį į 
Kauluną, į Honkongo salą ir į dar kažkokią vietą, pavadintą Sai- 
kungo pusiasaliu. 

— Važiuosim traukiniu? - paklausė Chuanas Diegas savo ger- 
bėjų. 

— Ne dabar, - atsakė Mirjam, čiupdama jį už parankės. Chu- 
anas Diegas spėjo, kad tie koridoriai veda į geležinkelio stotį, bet 
aplinkui buvo daugybė trikdančių restoranų, siuvyklų, drabužių ir 
juvelyrikos parduotuvių reklamų; brangakmenių pardavėjai siūlė 
„nesuskaičiuojamus opalus“. 

— Kodėl nesuskaičiuojami? Kuo tie opalai tokie jau ypatingi? — 
paklausė Chuanas Diegas, tačiau tiedvi moterys kartais kažkaip 
keistai negirdėdavo, ką jis sako. 

- Pirmiausia įsiregistruosim viešbutyje, kad bent kiek atsigai- 
vintume, - tarė jam Dorotė, paėmusi už kitos parankės. 

Chuanas Diegas šlubavo į priekį; tarėsi šlubuojąs ne taip 
smarkiai kaip paprastai. Tačiau kodėl? Dorotė tempė ir Chuano 
Diego registruotąjį ratukinį lagaminą, ir savo - be jokių pastan- 
gų, abu viena ranka. „Kaip ji įstengia?“ - galvojo Chuanas Diegas, 
kai jie priėjo didžiulį veidrodį, siekiantį grindis; netoli viešbučio 
registratūros. Bet kai Chuanas Diegas žvilgtelėjo į tą veidrodį, 
kaip atrodo, kompanionių šalia savęs nepamatė; kad ir kaip keis- 
ta, tųdviejų veiklių moterų atspindžių veidrodyje nebuvo. O gal 
jis gerai neįsižiūrėjo. 

- Traukiniu nuvažiuosim į Kauluną - pažiūrėsim į dangorai- 
žius Honkongo saloje, į uosto vandeny atsispindinčias jų šviesas. 
Gražiau atrodo, kai sutemsta, - murmėjo Mirjam Chuanui Die- 
gui į ausį. 

— Ten ko nors užvalgysim... gal bent taurelę ir išgersim... o pas- 
kui traukiniu grįšim į viešbutį, - į kitą ausį pasakė Dorotė. - Tada 
jau būsim mieguisti. 

Chuaną Diegą apėmė jausmas, kad šitas dvi moteris jis jau 
buvo matęs, - tačiau kur, kada? 

Gal tame taksi, kuris buvo peršokęs apsauginę tvorelę ir ant 
bėgikų tako, einančio palei Ist Riverį, įsmigęs į gilią — iki juos- 
mens - pusnį? Taksistas mėgino atkasti užpakalinius ratus, bet ne 
kastuvu, o langų grandikliu. „Iš kur čia toks atsiradai, pusproti, 
gal iš sumautos Meksikos?“ - surėkė jam Chuano Diego limuzino 
vairuotojas. Galiniame to taksi lange buvo tarsi įrėminti dviejų 
įdėmiai žiūrinčių moterų veidai; jos galėjo būti motina ir duktė, 
bet Chuanui Diegui atrodė vargiai tikėtina, kad tos dvi iš pažiūros 
persigandusios moterys buvo Mirjam su Dorote. Jis jųdviejų nie- 
kaip neįsivaizdavo išsigandusių. Kas galėtų jas išgąsdinti? Tačiau 
tas jausmas niekur nedingo: jis šitas dvi tvirtas moteris jau buvo 
matęs - dėl to neabejojo. 

„Labai šiuolaikiškas“, - tepasakė Chuanas Diegas apie „Regal 
Airport“ viešbutį, kai su Mirjam ir Dorote liftu jau kilo į viršų. Mo- 
tina su dukterimi jį įregistravo; pačiam reikėjo tik pasą parodyti. Jis 
netgi neprisiminė, kad būtų sumokėjęs. 

Tai buvo vienas iš tokių viešbučių kambarių, kurių raktai at- 
rodo kaip kredito kortelės; įėjęs kortelę įkiši į lizdą ant sienos prie 
pat durų. 

- Kitaip negalėtumėt įsijungti nei šviesos, nei televizoriaus, — 
paaiškino Dorotė. 

— Paskambinkit mums, jei iškils kokių keblumų dėl šiuolaiki- 
nių prietaisų, - pasakė Chuanui Diegui Mirjam. 

— Ne tik dėl šito šiuolaikinio šlamšto - dėl bet ko, - pridūrė Do- 
rotė. Ant Chuano Diego kambario rakto-kortelės dėkliuko ji buvo 
užrašiusi ir savo kambario numerį, ir motinos. 

„Jos apsistoja atskirai?“ — galvojo Chuanas Diegas, likęs vienas 
savo kambaryje. 

Po dušu jam vėl sustandėjo; jis žinojo, kad turėtų išgerti beta 
blokatorių, - suprato, kad jau seniai laikas. Bet dėl erekcijos ėmė 

dvejoti. O jeigu Mirjam arba Dorotė - arba, nors tai dar sunkiau 
įsivaizduoti, jos abi - jį prisileis? 

Chuanas Diegas išsiėmė beta blokatorius iš tualeto reikmeni- 
nės ir pasidėjo vonioje prie kriauklės, šalia vandens stiklinės. Tai 
buvo lopresoro tabletės - elipsės formos, melsvai pilkos. Išsiėmė 
ir viagros tabletes; apžiūrėjo. Jos ne visai elipsės, veikiau futbolo 
kamuolio formos, bet keturbriaunės. Panašesnė buvo spalva - ir 
viagros, ir lopresoro tabletės pilkšvai mėlynos. 

Jei toks stebuklas ir nutiktų, jei Mirjam arba Dorotė jį iš tikrųjų 
prisileistų, dabar viagrą gerti dar per anksti, Chuanas Diegas tai 
žinojo. Bet jis vis tiek iš reikmeninės išsiėmė tablečių smulkintuvą; 
pasidėjo prie viagros, toje pačioje vonios kriauklės pusėje - tiesiog, 
kad prisimintų, jog pakanka pusės tabletės. (Kaip romanų rašyto- 
jas, jis visada žvelgė į priekį.) 

„Fantazuoju kaip įkaitęs paauglys!“ - galvojo Chuanas Diegas, 
kai jau rengėsi, ketindamas vėl prisidėti prie damų. Pats stebėjosi 
savo elgesiu. Tokiomis neįprastomis aplinkybėmis negeria vaistų; 
jam labai nepatiko, kad beta blokatoriai jį sumažina; o dėl pusės 
viagros, tai žinojo, kad nebus nieko gero, jei išgers per anksti. Dar 
pagalvojo, kai grįš į Jungtines Valstijas, kad tik nepamirštų padėko- 
ti Rozmari, patarusiai paeksperimentuoti. | 

Gaila, kad ta Chuano Diego draugė gydytoja nekeliavo kartu su 
juo. „Padėkoti Rozmari' (už nurodymus, kaip vartoti viagrą) buvo 
ne tai, ką rašytojas iš tiesų turėjo prisiminti. Daktarė Stein būtų 
Chuanui Diegui priminusi, kodėl jis jaučiasi kaip nelemtai įsimy- 
lėjęs Romeo, įkalintas šlubo pagyvenusio rašytojo kūne: jei nuolat 
vartoji beta blokatorius ir vieną dozę praleidi, būk atsargus! Tavo 
kūnas išsiilgęs adrenalino, ir staiga jo atsiranda daugiau, ir daugiau 
adrenalino receptorių. Vadinamieji sapnai, o iš tikrųjų tai išryškin- 
ti, labai tikslūs vaikystės ir paauglystės pradžios atsiminimai irgi 
buvo pertraukos, kai Chuanas Diegas neišgėrė lopresoro tabletės, 
pasekmė, kaip ir netikėtai smarkus geismas, sukeltas dviejų mote- 
rų - motinos ir dukters, kurios jam atrodė geriau pažįstamos, negu 
turėtų būti svetimos moterys. 

KELIONĖ TRAUKINIU, Į KAULUNO STOTĮ vežančiu oro uosto eks- 
presu, kainavo devyniasdešimt Honkongo dolerių. Gal iš drovu- 
į Dorotę; vargu ar jam tikrai buvo taip įdomu skaityti kiekvieną 
žodį abiejose bilieto ten ir atgal pusėse, du kartus. Šiek tiek rūpėjo 
tik palyginti kinų hieroglifus su atitinkamais angliškais žodžiais. 
GRĮŽIMAS TĄ PAČIĄ DIENĄ buvo parašyta smulkiomis didžio- 
siomis raidėmis, tačiau smulkių didžiųjų atitikmens tarp vienodų 
kinų hieroglifų lyg ir nebuvo. 

Chuanui Diegui, kaip rašytojui, užkliuvo „1 kelionei vienam 
asmeniui. Ar nereikėjo skaičiaus 1 parašyti žodžiu? Ar „vienai ke- 
lionei vienam asmeniui“ neatrodytų geriau? „Beveik kaip knygos 
pavadinimas“ - pagalvojo Chuanas Diegas. Rašikliu, kurį nuolat 
turėdavo po ranka, jis kažką užsirašė ant bilieto. 

— Ką jūs čia darot? - paklausė Mirjam. - Kuo jus taip sužavėjo 
traukinio bilietas? 

— Vėl rašo, - pasakė motinai Dorotė. - Jis nuolat rašo. 

„Bilietas suaugusiajam į miestą , - garsiai perskaitė moterims 
Chuanas Diegas; taip buvo parašyta ant traukinio bilieto, kurį da- 
bar įsidėjo į marškinių kišenėlę. Jis iš tikrųjų nežinojo, kaip elgtis 
per pasimatymą; niekada nežinodavo, bet šitos dvi moterys jį itin 
baugino. 

— Kiekvieną kartą, kai girdžiu žodį „suaugusiesiems“, įsivaiz- 
duoju visokią pornografiją, - tarė Dorotė, šypsodamasi Chuanui 
Diegui. 

- Gana, Dorote, - sudraudė ją motina. 

Į Kauluno stotį traukinys įvažiavo jau sutemus; Kauluno uosto 
krantinę buvo užplūdę turistai; daugelis fotografavo tolumoje ma- 
tomą dangoraižių juostą, bet Mirjam su Dorote laviravo per minią 
niekieno nepastebimos. Susižavėjęs šita motina su dukra, Chuanas 
Diegas tarėsi šlubuojąs ne taip smarkiai, kai arba Mirjam, arba Do- 
rotė jį paima už parankės arba už rankos; jam netgi atrodė, kad ir 
pats sklendžia per minią taip pat nepastebimai kaip tos dvi moterys. 

Aptempti trumparankoviai megztinukai, kuriuos moterys vil- 
kėjo po susegamais nertiniais, išryškino krūtis, bet kažkodėl vis 
tiek atrodė kuklūs. Chuanas Diegas galvojo, kad gal dėl to, ko jis 
nepastebi, žiūrėdamas į Mirjam ir Dorotę; arba todėl, kad dauguma 
kitų turistų - azijiečiai ir jiems šitos dvi patrauklios moterys iš Va- 
karų, regis, nerūpi. Ir Mirjam, ir Dorotė segėjo sijonus - irgi nieko 
neslepiančius, labai siaurus, bent jau taip atrodė Chuanui Diegui, 
bet jų sijonai pernelyg nekrito visiems į akis. 

„Ar aš čia vienintelis, negalintis atplėšti žvilgsnio nuo šitų mo- 
terų?“ - galvojo Chuanas Diegas. Jis nieko neišmanė apie madą, 
taigi nereikėjo tikėtis, kad supras, kaip veikia neutralios spalvos. 
Chuanas Diegas nepastebėjo, kad Mirjam ir Dorotės sijonai ir 
megztiniai smėlio ir rudos arba sidabrinės ir pilkos spalvos; ne- 
atkreipė dėmesio į nepriekaištingą jų drabužių sukirpimą. O dėl 
audinių, tai jam gal dingtelėjo, kad juos malonu liesti, bet matė jis 
Mirjam ir Dorotės krūtis - ir klubus, žinoma. 

Chuanas Diegas vėliau beveik neprisiminė nei tos kelionės 
traukiniu į Kauluno stotį, nei žmonių užplūstos Kauluno uosto 
krantinės - negalėjo prisiminti net restorano, kuriame pietavo; 
nepamiršo tik kad jautėsi neįprastai alkanas ir kad jam labai pa- 
tiko būti su Mirjam ir Dorote. Tiesą sakant, pats nežinojo, kada 
pastarąjį kartą buvo taip maloniai leidęs laiką, nors vėliau - ne- 
praėjus nė savaitei - jau neprisiminė, apie ką jie kalbėjosi. Apie jo 
romanus? Jo vaikystę? 

Kai susitikdavo su skaitytojais, turėdavo būti atsargus, kad per 
daug nešnekėtų apie save, - nes skaitytojai dažnai pateikdavo tokių 
klausimų. Chuanas Diegas vis mėgindavo nukreipti kalbą kitur, 
apie pačių skaitytojų gyvenimą; taigi ir Mirjam su Dorote jis ti- 
kriausiai paprašė, kad papasakotų, kokia buvo jy vaikystė ir paau- 
glystė. Be to, Chuanas Diegas šias moteris turbūt - kiek galėdamas 
taktiškiau - paklausinėjo apie jų gyvenimo vyrus; juk jam rūpėjo, 
ar jos su kuo nors susisaisčiusios. Tačiau to pokalbio jis vėliau ne- 
prisiminė - nė žodžio, tik kad absurdiškai nagrinėjo bilietą, kai oro 
uosto ekspresu važiavo į Kauluno stotį, ir kad traukiniu grįždami į 
„Regal Airport“ viešbutį jie šnekėjo apie knygas. 

Grįžtant nutiko kai kas neįprasta - švarutėlėje, išblizgintoje po- 
žeminėje Kauluno stotyje, kai Chuanas Diegas su abiem moterimis 
laukė traukinio, viena akimirka buvo nesmagi. 

Dėl paauksuoto stiklinio stoties interjero su spindinčiomis ne- 
rūdijančio plieno šiukšlių dėžėmis, lyg stypsančiais švaros sargy- 
biniais, peronas atrodė tarsi ligoninės koridorius. Chuanas Diegas 
vadinamajame mobiliojo telefono meniu niekaip nerado fotoapa- 
rato ženkliuko - norėjo nufotografuoti Mirjam su Dorote. Galiau- 
siai visažinė mamytė paėmė iš jo telefoną. 

— Mudvi su Dorote nesifotografuojam - negalim pakęsti, kaip 
atrodom nuotraukose. Bet jus aš mielai nufotografuosiu, - pasakė 
jam Mirjam. 

Perone jie buvo beveik vieni; tik kažkokia jaunų kinų (maž- 
vaikių, Chuano Diego manymu) porelė netoliese laikėsi už rankų. 
Vaikinukas stebėjo Dorotę, kuri staiga atėmė iš motinos Chuano 
Diego telefoną. 

- Ei, duok man, - tarė mamai Dorotė. - Tu nemoki fotogra- 
fuoti. 

Tačiau jaunasis kinas paėmė telefoną iš Dorotės. 

- Aš galiu nufotografuoti jus visus, - pasisiūlė tas vaikinukas. 

— O, taip - ačiū! - padėkojo Chuanas Diegas. 

Mirjam pervėrė dukterį žvilgsniu, kuris reiškė: „Jei būtum lei- 
dusi man, Dorote, taip nebūtų atsitikę.“ 

Jie visi girdėjo, kad atvažiuoja traukinys, ir jaunoji kinė dar 
kažką pasakė savo draugui, - be abejo, dėl traukinio, kad reikėtų 
paskubėti. 

Jis ir paskubėjo. Chuanas Diegas, Mirjam ir Dorotė pasijuto 
užklupti netikėtai. Kinų porelė lyg ir manė, kad nuotrauka nevy- 
kusi, - gal neryški? - bet traukinys jau buvo čia. Mirjam pagriebė 
telefoną tai porelei iš rankų, o Dorotė - dar greičiau - paėmė iš 
Mirjam. Chuanas Diegas jau sėdėjo oro uosto eksprese, kai Dorotė 
telefoną atidavė jam; fotoaparatas jau buvo išjungtas. 

— Mes nefotogeniškos, - tepasakė Mirjam - abiem kinams, ku- 
rie atrodė pernelyg susijaudinę dėl to įvykio. (Gal jiems paprastai 
geriau sekdavosi fotografuoti.) 

Chuanas Diegas vėl naršė mobiliuko meniu, kuris jam atrodė 
kaip koks paslapčių labirintas. Kas bus, jei spustelės Media Center 
ženkliuką? „Nieko, ko man reikėtų, - galvojo, kai Mirjam staiga 
uždėjo delnus ant jo plaštakų; ji prilinko prie pat jo, tarsi trauki- 
nys būtų buvęs triukšmingas (iš tikrųjų tai ne), ir prakalbo, lyg jie 
būtų buvę vieni, nors Dorotė buvo čia pat ir neabejotinai girdėjo 
kiekvieną žodį. 

— Ne apie seksą, Chuanai Diegai, bet noriu jus kai ko paklaus- 
ti, — tarė Mirjam. Dorotė nemandagiai nusijuokė - gana garsiai, 
sudomindama jaunuosius kinus, kurie šnabždėjosi, įsitaisę ant 
gretimos traukinio sėdynės. (Nors mergina sėdėjo vaikinukui ant 
kelių, atrodė, kad ji dėl kažko ant jo pyksta.) - Tikrai ne, Dorote, - 
metė Mirjam. 

— Pažiūrėsim, - atsakė ta pašaipūnė. 

— „Istorijoje, kurią pradėjo Mergelė Marija“ yra vieta, kur jūsų 
misionierius... pamiršau jo vardą... - Mirjam nutilo. 

— Martinas, - tyliai tarė Dorotė. 

- Taip, Martinas, - pakartojo Mirjam. - Šitą, kaip suprantu, 
skaitei, - dar pasakė dukteriai. - Martinas žavisi Ignacu Lojola, ar 
ne? - paklausė Mirjam Chuaną Diegą, bet, rašytojui dar nespėjus 
atsakyti, kalbėjo toliau: - Vis galvoju apie netikėtą to šventojo susi- 
tikimą su mauru ant mulo ir jų pokalbį apie Mergelę Mariją. 

— Abu - ir mauras, ir šventasis Ignacas - jojo ant mulų, - per- 
traukė motiną Dorotė. 

- Žinau, Dorote, - nukirto Mirjam. - Taigi mauras sako galįs 
patikėti, kad Mergelė Marija pastojo be vyro, bet jam į galvą netel- 
pa, kaip ji lieka nekalta po gimdymo. 

— Čia tai jau apie seksą, - tarė Dorotė. 

— Ne, Dorote, - pyktelėjo motina. 

— O kai mauras nujoja, jaunasis Ignacas ima galvoti, kad gal 
reikia sekti paskui tą musulmoną ir jį nužudyti. Taip? - paklausė 
Chuaną Diegą Dorotė. 

- Taip, - atsakė Chuanas Diegas, bet jis negalvojo nei apie tą 
seniai parašytą romaną, nei apie misionierių, kuris, jo pavadintas 
Martinu, žavėjosi šventuoju Ignacu Lojola. Chuanas Diegas mąstė 

apie Edvardą Bonšo ir apie tą lemtingą dieną, kai Edvardas atvyko 
į Oachaką. 

Kai Rivera sužeistą Chuaną Diegą vežė į Templo de la Compania 
de Jesus, kai berniukas raukėsi iš skausmo, padėjęs galvą Lupei ant 
kelių, Edvardas Bonšo irgi važiavo į tą jėzuitų šventyklą. Rivera 
tikėjosi stebuklo, kokį, sąvartyno boso manymu, galėjo padaryti 
Mergelė Marija, bet įtikimiausiu Chuano Diego gyvenimo stebu- 
klu tuoj turėjo tapti naujasis misionierius iš Amerikos - stebuklin- 
gas Žmogus, ne šventasis; visokių žmogiškų silpnybių mišinys. 

„Kaip aš pasiilgau senjoro Eduardo!“ - pagalvojo Chuanas Die- 
gas, ir jo akys paplūdo ašaromis. 

— „Keista, kad šventasis Ignacas pajuto tokį norą ginti Mergelės 
Marijos nekaltybę“, - šnekėjo Mirjam, bet nutilo, pamačiusi, kad 
Chuanas Diegas tuoj pravirks. 

- „Pogimdyminės Mergelės Marijos makšties būklės šmeiži- 
mas buvo tikrai nederamas ir nepakenčiamas elgesys“, - įsiterpė 
Dorotė. 

Tą akimirką, stengdamasis sulaikyti ašaras, Chuanas Diegas 
suvokė, kad motina su dukterimi cituoja „Istorijos, kurią pradėjo 
Mergelė Marija“ pastraipą. Bet kaip jos tą pastraipą taip tiksliai įsi- 
minė, beveik pažodžiui? Kaip skaitytojams tai pavyksta? 

— Oi, neverkite... mielasis! - staiga tarė Mirjam ir palietė jam 
veidą. - Man labai patinka ta pastraipa. 

— Tu jį pravirkdei, - papriekaištavo mamai Dorotė. 

— Ne, ne - aš ne dėl to, ką pagalvojote, - buvo besakąs Chuanas 
Diegas. 

- Jūsų misionierius... - vėl prabilo Mirjam. 

— Martinas, - priminė jai Dorotė. 

- Žinau, Dorote! Taip graudu, taip miela, kad Martinas žavisi 
Ignacu, - toliau šnekėjo Mirjam. - Na, juk šventasis Ignacas kalba 
kaip visiškas beprotis! 

- Jis nori nužudyti kažkokį ant mulo jojantį žmogų - tik to- 
dėl, kad tam kilo abejonių dėl Mergelės Marijos makšties būklės po 
gimdymo. Nesąmonė! - pareiškė Dorotė. 

— Bet ir šiuo atveju, kaip visada, Ignacas nori žinoti, kokia bus 
Dievo valia, - priminė moterims Chuanas Diegas. 

— Apsaugokit mane nuo Dievo valios! - nevalingai sušuko Mir- 
jam su Dorote - tarsi būtų papratusios šitaip sakyti, kartu arba ats- 
kirai. (Tai jau patraukė kinų porelės dėmesį.) 

— „Taigi ten, kur kelias šakojosi, Ignacas paleido savo mulo va- 
deles; jei gyvulys eis paskui maurą, Ignacas tą kitatikį nužudys, - 
pasakė Chuanas Diegas. Jis ir vidurnaktį pakeltas būtų galėjęs pa- 
sakoti tą istoriją. „Rašytojai dažnai beveik žodis į žodį atsimena, 
ką parašė, - galvojo Chuanas Diegas. - Bet kad skaitytojai šitaip 
atmintyje išlaikytų žodžius... na, tai jau neįprasta.“ 

— „Tačiau mulas pasirinko kitą kelią“, - sutartinai pacitavo mo- 
tina ir duktė; Chuanui Diegui jos atrodė visažinės, kaip koks graikų 
choras. 

— „Bet šventasis Ignacas elgėsi kvailai - tikriausiai buvo pami- 
šėlis“, - tarė Chuanas Diegas; jis abejojo, ar jos tai suvokė. 

- Taip, - linktelėjo Mirjam. - Reikėjo būti labai drąsiam, kad 
tai pasakytumėt, net ir romane. 

— Mintis apie kažkieno pogimdyminę makšties būklę tikrai 
seksuali, - nusprendė Dorotė. 

— Ne - čia apie tikėjimą, - paprieštaravo Mirjam. 

— Apie seksą ir tikėjimą, - sumurmėjo Chuanas Diegas; ne- 
sistengė kalbėti diplomatiškai - tikrai taip manė. Abi moterys tai 
suprato. 

— Ar pažinojote ką nors, panašų į tą misionierių, kuris žavėjosi 
šventuoju Ignacu? - paklausė Mirjam. 

— Panašų į Martiną, - tyliai pridūrė Dorotė. 

„Man turbūt reikėtų išgerti beta blokatorių. Chuanas Diegas 
to nepasakė, bet apie tai pagalvojo. 

- Ji norėjo paklausti, ar Martinas tikras, - dar paaiškino Doro- 
tė, pamačiusi, kad rašytojas sustingo, išgirdęs motinos klausimą. 
Sustingo taip pastebimai, kad Mirjam net paleido jo rankas. 

Chuano Diego širdis daužėsi - adrenalino receptoriai visai pa- 
šėlo, tačiau jis negalėjo kalbėti. „Praradau tiek žmonių“, - mėgino 
pasakyti, bet žodis „žmonių“ buvo nesuprantamas - kaip Lupės 
balbatavimas. 

— Manau, kad tikras, - pasakė Dorotė mamai. 

Dabar jos abi apkabino Chuaną Diegą, kuris savo sėdynėje vi- 
sas drebėjo. 

— Misionierius, kurį pažinojau, buvo ne Martinas, - šiaip taip 
išspaudė Chuanas Diegas. 

- Dorote, juk jis, vargšas, prarado visus, kuriuos mylėjo. Abi 
skaitėm tą interviu. Prisimeni? 

- Prisimenu, - atsakė Dorotė. - Tačiau tu klausei apie veikėją, 
pavadintą Martinu, - tarė duktė motinai. 

Chuanas Diegas tik papurtė galvą; tada plūstelėjo ašaros, daug 
ašarų. Jis nebūtų galėjęs šitoms moterims paaiškinti, kodėl (ar dėl 
kokio žmogaus) verkia, - na, bent jau ne čia, ne oro uosto eksprese. 

— įSefor Eduardo! - sušuko Chuanas Diegas. - ;Ouerido Eduardo! 

Tada jaunoji kinė, kuri vis dar sėdėjo vaikinui ant kelių, vis dar 
suirzusi, akivaizdžiai pratrūko. Ėmė mušti savo draugą, labiau iš 
nevilties negu iš pykčio, beveik žaismingai (tai anaiptol nebuvo pa- 
našu į tikrą smurtą). 

- Sakiau jam, kad čia jūs! — staiga tarė ta mergina Chuanui 
Diegui. - Žinojau, kad jūs, bet jis netikėjo! 

Ji norėjo pasakyti, kad pažino rašytoją, gal iš karto, o jos vaiki- 
nas ginčijosi - gal jis nebuvo skaitytojas. Chuanui Diegui neatro- 
dė, kad jaunasis kinas mėgtų skaityti; o dėl merginos, tai rašytojas 
nesistebėjo, kad ji mėgsta. Argi ne tai Chuanas Diegas nuolat sakė? 
Grožinė literatūra gyva skaitančių moterų dėka. Štai dar viena skai- 
tytoja. Kai Chuanas Diegas šūktelėjo ispaniškai, ištarė scholasto 
vardą, ta kinė suprato, kad neklysta, tikrai jį pažino. 

Chuanas Diegas suvokė, jog tai tiesiog dar viena rašytojo at- 
pažinimo akimirka. Bet niekaip negalėjo liautis verkęs. Pamojavo 
tai kinei ir mėgino nusišypsoti; jei būtų pastebėjęs, kaip Mirjam 
su Dorote žiūri į jaunąją porelę, gal būtų susimąstęs, ar jam saugu 
su šia nepažįstama motina ir jos dukterimi, bet Chuanas Diegas 
nematė, kaip Mirjam ir Dorotė nutildė jo skaitytoją tvilkančiais... 
ne, tiesiog grėsmingais žvilgsniais. (Taip žiūrėdamos jiedvi tarytum 
sakė: „Mes pirmos jį radom, tu slidi kekšyte. Jis mūsų. Susirask kitą 
mėgstamą rašytoją. |) 

Kodėl Edvardas Bonšo nuolat citavo Tomą Kempietį? Senjoras 
Eduardas, norėdamas pajuokauti, vis kartodavo žodžius iš „Kris- 
taus sekimo: „Venkite jaunų ir nepažįstamų žmonių.“ 

Na, dabar jau buvo per vėlu Chuaną Diegą perspėti dėl Mirjam 
ir Dorotės. Praleidus beta blokatorių dozę, neįmanoma nekreipti 
dėmesio į tokias dvi moteris kaip šita mama su dukra. 

Dorotė laikė Chuaną Diegą prisispaudusi prie krūtinės; vis te- 
beverkiantį sūpavo, apkabinusi netikėtai stipriomis rankomis. Jis, 
be abejo, pastebėjo, kad ši mergina segi spenelių neslepiančią lie- 
menėlę, - speneliai buvo matyti ir per liemenėlę, ir per megztinu- 
ką, kurį Dorotė vilkėjo po nesusegtu nertiniu. 

Tikriausiai Mirjam (Chuano Diego manymu) dabar masažavo 
jam sprandą; ji dar kartą prilinko prie pat jo ir sušnibždėjo į ausį: 

— Mielasis, žinoma, kad jums labai skaudu! Jūs šitoks jautrus! 
Dauguma vyrų nejaučia to, ką jaučiat jūs. Ta vargšė motina „Isto- 
rijoje, kurią pradėjo Mergelė Marija“... Dievulėliau! Kai pagalvoju, 
kas jai nutinka... 

— Nereikia, - įspėjo motiną Dorotė. 

— Mergelės Marijos statula krinta nuo pjedestalo ir ją sutraiško! 
Užmuša vietoje, - toliau šnekėjo Mirjam. 

Dorotė jautė, kaip Chuanas Diegas, kurį tebelaikė prisispaudu- 
si prie krūtų, visas sudrebėjo. 

- Štai, mama, - priekaištingai tarė duktė. - Nori, kad jis pasi- 
justų dar nelaimingesnis? 

— Tu nesupranti, Dorote, - atsakė motina. - Ten rašoma: „Ji 
bent jau buvo laiminga. Juk ne kiekvienam krikščioniui pasiseka 
būti akimirksniu užmuštam Palaimintosios Mergelės.“ Čia juokin- 
ga scena, dėl Dievo meilės! 

Bet Chuanas Diegas purtė galvą (vėl), šįkart jau prispaustą prie 
Dorotės krūtų. 

- Juk tai nebuvo jūsų mama - jai taip nenutiko? - paklausė 
Dorotė. 

- Jau gana tų autobiografinių insinuacijų, Dorote, - tarė mo- 
tina. 

— Tik pamanykit, kas taip sako! - atšovė Dorotė. 

Chuanas Diegas, žinoma, jau buvo pastebėjęs, kad Mirjam krū- 
tys irgi patrauklios, nors spenelių per megztinuką nematyti. „Ne 
tokia šiuolaikiška liemenėlė“, - nusprendė, galvodamas, ką atsakyti 
į Dorotės klausimą apie jo motiną, kurios mirtinai nesutraiškė virs- 
tanti Mergelės Marijos statula, - na, ne visai. 

Bet jis vėl negalėjo kalbėti. Emocinė ir seksualinė įtampa buvo 
per didelė; kūną užplūdo tiek adrenalino, kad Chuanas Diegas jau 
nebepajėgė sulaikyti nei geismo, nei ašarų. Ilgėjosi visų kadaise pa- 
žinotų žmonių; geidė ir Mirjam, ir Dorotės - taip smarkiai, kad net 
nebūtų įstengęs aiškiai pasakyti, kurios geidžia labiau. 

— Vargšelis, - sušnibždėjo Mirjam Chuanui Diegui į ausį; jis 
jautė, kad ji bučiuoja jam sprandą. 

Dorotė tik įkvėpė oro. Krūtinė, į kurią Chuanas Diegas buvo 
įsikniaubęs, išsipūtė. 

Ką sakydavo uolusis Edvardas Bonšo, kai jausdavo, kad žmo- 
giškų silpnybių kupinas pasaulis turi paklusti Dievo valiai, - kad 
mes, paprasti mirtingieji, galim tik išklausyti Dievo valią ir ją vyk- 
dyti? Chuanui Diegui ausyse tebeskambėjo senjoro Eduardo žo- 
džiai: Ad majorem Dei gloriam - „didesnei Dievo garbei. 

Tokiomis aplinkybėmis - prigludęs prie Dorotės krūtinės, bu- 
čiuojamas jos motinos - ką dar Chuanas Diegas galėjo daryti? Tie- 
siog išklausyti, kokia bus Dievo valia, ir tada jau vykdyti? Žinoma, 
čia buvo šioks toks prieštaravimas: šios dvi Chuano Diego kom- 
panionės neatrodė panašios į Dievo valiai paklūstančias moteris. 
(Mirjam su Dorote prašėsi apsaugomos nuo Dievo valios.) 

— Ad majorem Dei gloriam, - sumurmėjo rašytojas. 

— Čia turbūt ispaniškai, - tarė motinai Dorotė. 

- Dėl Dievo meilės, Dorote, - atsakė Mirjam. - Čia sumauta 
lotynų. 

Chuanas Diegas jautė, kad Dorotė gūžtelėjo pečiais. 

— Kad ir kas čia būtų, - pareiškė maištingoji dukrelė, - tikrai 
apie seksą - aš žinau. 

Chuano Diego viešbučio kambaryje ant naktinio staliuko buvo 
mygtukinis pultas. Spaudydamas mygtukus, labai painiai, galėjai 
pritemdyti - arba įžiebti, arba užgesinti - šviesą miegamajame ir 
vonioje, tačiau tie mygtukai visai nesuvokiamai veikė radiją ir te- 
levizorių. 

Sadistiškai nusiteikusi kambarinė paliko įjungtą radiją, - toks 
iškrypėliškas elgesys, į kurį dažnai iš karto nė neatkreipi dėmesio, 
tikriausiai būdingas viso pasaulio viešbučių kambarinėms, - bet 
Chuanui Diegui pavyko jei ne išjungti, tai bent jau visai sumažinti 
garsą. Šviesos tikrai pritemo; bet neužgeso, spingsojo, kad ir kaip 
Chuanas Diegas mėgino jas užgesinti. Televizorius žybtelėjo, tačiau 
tuoj pat aptemo ir nutilo. Chuanas Diegas žinojo, kad blogiausiu 
atveju galėtų tiesiog ištraukti tą kortelę (tikriau sakant, raktą) iš liz- 
do šalia kambario durų; tada, kaip buvo perspėjusi Dorotė, visi elek- 
triniai prietaisai išsijungtų ir jis turėtų grabaliotis visiškoje tamsoje. 

Rašytojas nusprendė, kad prietema bus visai pakenčiama. Jis 
niekaip nesuprato, kodėl, lėktuve išmiegojęs penkiolika valandų, 
dabar vėl jaučiasi pavargęs. Turbūt išvargino šitas mygtukinis pul- 
tas, o gal neseniai atsiradęs geidulys? Be to, žiaurioji kambarinė 
vonioje kitaip išdėliojo jo daiktus. Tablečių smulkintuvas dabar 
buvo priešingoje kriauklės pusėje - ne ten, kur jis taip rūpestingai 
pasidėjo beta blokatorius (ir viagrą). 

Taip, Chuanas Diegas žinojo, kad jau seniai turėjo išgerti beta 
blokatorių; bet vis tiek neįsidėjo į burną pilkšvai mėlynos lopre- 
soro tabletės. Palaikė rankoje ir įmetė atgal į indelį su užklijuotu 
receptu. Užtat išgėrė viagros - visą tabletę. Nebuvo pamiršęs, kad 
pakanka pusės; tiesiog manė, kad prireiks daugiau negu pusės, jei 
Dorotė jam paskambins arba pasibels į duris. 

Blausiai apšviestame viešbučio kambaryje gulėjo nemiegoda- 
mas, bet jau apsnūdęs, ir įsivaizdavo, kad, ko gero, visos viagros ta- 
bletės prireiktų ir jeigu apsilankytų Mirjam. Kadangi buvo įpratęs 
gerti tik pusę, - 50 miligramų, o ne 100, - dabar jautė, kad nosis 
užgulta labiau negu paprastai, be to, džiūsta gerklė ir ima skaudėti 
galvą. Kartu su viagra jis, visada viską apgalvojantis, išgėrė daug 
vandens; vanduo lyg ir sumažina šalutinį poveikį. Be to, jei dar ne- 
pakako alaus, išmaukęs šitiek vandens jis jau tikrai turės naktį kel- 
tis nusišlapinti. Taigi, jei Dorotė arba Mirjam nepasirodys, sumen- 
kinančią lopresoro tabletę jis galės išgerti anksčiau, juk nebūtina 
laukti ryto; jau taip ilgai būna be beta blokatorių. „Gal reikės imti 
dvi lopresoro tabletes?“ - galvojo Chuanas Diegas. Bet gluminantis 
adrenalino sukeltas jo geismas sumišo su nuovargiu ir nuolatiniu 
nepasitikėjimu savimi. „Kodėl kuri nors ar netgi abi tos patrauklios 
moterys turėtų norėti pergulėti su manimi?“ - pats savęs klausė ra- 
šytojas. Savaime suprantama, jau užmigęs. Šalia nebuvo nieko, kas 
tai pastebėtų, bet jam ir miegančiam tebestovėjo. 


DĖL ADRENALINO ANTPLŪDŽIO šitaip geisdamas moterų - ir mo- 
tinos, ir dukters - Chuanas Diegas turėjo numatyti, kad jo sapnai 
(atkurti svarbiausi paauglystės įvykiai) bus itin detalūs. 

Sapne, kurį sapnavo „Regal Airport“ viešbutyje, Chuanas Die- 
gas vos atpažino Riveros sunkvežimiuką. Vėjas kabinos išorę buvo 
išmarginęs berniuko kraujo dryžiais; beveik taip pat sunkiai at- 
pažįstamas buvo ir krauju aptaškytas Kipšo, sąvartyno boso šuns, 
snukis. Sukrešėjusiu krauju apėjęs sunkvežimis, stovintis prie Tem- 
plo de la Compania de Jesūs, patraukė ten plūstančių turistų ir mal- 
dininkų dėmesį. Buvo sunku nepastebėti kruvino šuns. 

Kipšas, paliktas Riveros pikapo kėbule, niršiai saugojo savo te- 
ritoriją; neleido susidomėjusiems stebėtojams prieiti pernelyg arti, 
bet vienas drąsus berniukas vis dėlto palietė džiūstančio kraujo 
dryžį ant keleivio pusės durelių - pridėjęs palaikė pirštą, kol įsitiki- 
no, kad dryžis tebėra lipnus ir kad tai tikrai kraujas. 

— įSangre! - tarė tas drąsuolis. 

Kažkas dar pirmiau sumurmėjo: 

— Una matanza. - (Tai reiškia „skerdynės arba „žudynės'.) Oi, 
prie kokių minia gali prieiti išvadų! 

Matydama krauju išteptą seną sunkvežimiuką ir kruviną šunį, 
ši minia skubotas išvadas ėmė daryti vieną po kitos. Atskilusi žio- 
plių grupelė nulėkė į bažnyčią; pasigirdo kalbos, kad tikriausiai 
kažkokio gaujų susišaudymo auką paguldė prie didžiosios Merge- 
lės Marijos kojų. (Kas norėtų praleisti tokį reginį?) 

Kaip tik tada, kai pasklido ši spėlionė ir dalis minios staiga 
pajudėjo, - iš nusikaltimo vietos (kur stovėjo sunkvežimis) strim- 
galviais nuskuodė pažiūrėti dramos bažnyčioje, - brolis Pepė prie 
šaligatvio krašto pastatė savo dulkėtą raudoną VW „Beetle“, šalia 
kruvino sunkvežimio ir žudikiškai atrodančio Kipšo. 

Brolis Pepė atpažino sąvartyno boso sunkvežimį; pamatęs 
kraują, iškart pagalvojo, kad vargšai vaikai, kuriuos (kaip žinojo) 
prižiūri Rivera, bus kažkaip nukentėję. 

— Ojojoi... los niūos, - išsigando Pepė. Edvardui Bonšo jis tars- 
telėjo: - Daiktus palikite čia; matyt, nutiko nelaimė. 

— Nelaimė? - pakartojo tas stropuolis, kaip visada energingai. 
Kažkas minioje ištarė žodį perro, ir Edvardas Bonšo prabėgomis - 
skubėdamas paskui krypuojantį brolį Pepę - pamatė šiurpųjį Kip- 
šą. - Šitas šuo?.. - paklausė. 

- El perro ensangrentado, - tarė Pepė. - Kruvinas šuo. 

— Na, matau! - irzlokai atsakė Edvardas Bonšo. 

Jėzuitų bažnyčia buvo prisigrūdusi nustėrusių žioplių. 

— Un milagro! - šaukė vienas iš jų. 

Edvardas Bonšo ispaniškai kai ką vis dėlto suprasdavo; jis žino- 
jo, ką reiškia milagro, - tas žodis jį iškart sudomino. 

- Stebuklas? - paklausė Edvardas brolį Pepę, besibraunantį 
prie altoriaus. - Koks stebuklas? 

- Nežinau - aš gi ką tik čia atvažiavau! - sušnopštė brolis Pepė. 
„Mums reikėjo anglų kalbos mokytojo, o atvyko un milagrero - ti- 
kintis stebuklais ar netgi stebukladarys', - galvojo vargšas Pepė. 

Tas žmogus, kuris garsiai prašė stebuklo, buvo Rivera, ir pus- 
pročių minia - arba keli puspročiai minioje - jį neabejotinai išgir- 
do. Dabar jau visi kartojo žodį „stebuklas“. 

El jefe Chuaną Diegą buvo atsargiai paguldęs priešais alto- 
rių, bet berniukas vis tiek tebeklykė. (Sapnuose Chuanas Diegas 
sumenkindavo skausmą.) Rivera žegnojosi, keliaklupsčiavo prieš 
valdingąją Mergelės Marijos statulą, per petį vis pažiūrėdamas, ar 
nepasirodė sąvartyno vaikų motina; buvo neaišku, ar Rivera mel- 
džiasi, kad Chuanas Diegas būtų pagydytas, taip pat karštai, kaip 
tikisi, kad per stebuklą bus apsaugotas nuo Esperansos rūstybės - 
nuo jos (neabejotinų) kaltinimų dėl nelaimingo atsitikimo. 

— Toks klyksmas nežada nieko gero, - murmėjo Edvardas Bon- 
šo. Berniuko jis dar nematė, bet kai vaikas šitaip klykia iš skausmo, 
vargu ar galima tikėtis stebuklo. 

- Viltingo noro atvejis, - atsiduso brolis Pepė; pats jautė, kad 
pasakė nei šiaip, nei taip. Paklausė Lupės, kas nutiko, bet negalėjo 
suprasti, ką tas paklaikęs vaikas jam sako. 

- Kokia kalba ji čia šneka? - tuoj susidomėjo Edvardas. - 
Skamba panašiai kaip lotynų. 

- Kažką balbatuoja, ir tiek, nors šiaip atrodo labai protinga — 
netgi numato ateitį, - sušnibždėjo brolis Pepė atvykėliui į ausį. — 
Niekas jos nesupranta, tik šitas berniukas. - Klyksmas buvo tiesiog 
nepakenčiamas. 

Tą akimirką Edvardas Bonšo pamatė Chuaną Diegą - pasliką, 
tebekraujuojantį priešais milžinišką Mergelę Mariją. 

— Gailestingoji Motina! Išgelbėk šitą vargšą vaikelį! - sušuko 
atvykėlis iš Ajovos; tuo šūksniu nutildė murmančią minią, bet ne 
klykiantį berniuką. 

Kitų žmonių bažnyčioje Chuanas Diegas nė nematė, tik dvi lyg 
ir kokias gedėtojas; jos klūpojo pirmame klaupte. Dvi moterys, ap- 

sirengusios juodai, šydais visiškai užsidengusios galvas. Kad ir kaip 
keista, žiūrėdamas į tas dvi gedėtojas verkiantis vaikas aprimo. Kai 
jas pamatė, skausmas sumažėjo. 

Negalėjai sakyti, jog tai stebuklas, bet kai skausmas staiga nu- 
slopo, Chuanas Diegas pamanė, kad šitos dvi moterys gal gedi 
jo - gal jis mirė arba tuoj mirs. Vėl akimis jas susiradęs, berniukas 
matė, kad tyliosios gedėtojos nepajudėjusios; dvi juodai apsiren- 
gusios moterys, nuleidusios galvas, klūpojo nė nekrustelėdamos, 
kaip statulos. 

Apskritai Chuanas Diegas nenustebo, kad Mergelė Marija ne- 
pagydė jam pėdos; ir iš Gvadalupės Dievo Motinos berniukas ne- 
sitikėjo jokio stebuklo. 

- Tos tinginės šiandien nedirba arba tiesiog nenori tau padė- 
ti, - pasakė broliui Lupė. - O kas gi šitas juokingai atrodantis grin- 
gas? Ko jis nori? 

- Ką ji pasakė? - paklausė sužeistą berniuką Edvardas Bonšo. 

- Mergelė Marija - apgavikė, - atsakė Chuanas Diegas ir tuoj 
pat vėl pajuto skausmą. 

- Apgavikė? Tik jau ne mūsų Marija! - sušuko Edvardas Bonšo. 

- Čia tas sąvartyno vaikas, apie kurį pasakojau, un niūo de la 
basura, - mėgino paaiškinti brolis Pepė. - Labai protingas... 

— Kas jūs toks? Ko norite? - paklausė Chuanas Diegas juokin- 
gais havajietiškais marškiniais vilkintį gringą. 

- Jis mūsų naujasis mokytojas, Chuanai Diegai... Būk manda- 
gesnis, - įspėjo berniuką brolis Pepė. - Mūsiškis, ponas Edvardas 
Bon... 

— Eduardas, - tvirtu balsu pertraukė Pepę atvykėlis iš Ajovos. 

— Tėvas Eduardas? Brolis Eduardas? - pasidomėjo Chuanas 
Diegas. 

— Senjoras Eduardas, - staiga tarė Lupė. Net atvykėlis suprato, 
ką ji pasakė. 

- Iš tikrųjų tai tiesiog Eduardas, - ėmė kuklintis Edvardas. 

— Senjoras Eduardas, - pakartojo Chuanas Diegas; sužeistam 
šiukšlyno skaitytojui kažkodėl patiko to vardo skambesys. Berniu- 
kas dar pasidairė, kur tos dvi pirmame klaupte klūpojusios gedė- 

tojos, bet jų nebepamatė. Jų dingimas Chuanui Diegui atrodė toks 
pat neįtikimas kaip ir skausmo bangos; trumpam atslūgęs, dabar 
skausmas (vėl) buvo beveik nepakeliamas. O tos dvi moterys, na, 
gal jos visada šitaip staiga atsiranda ir dingsta? Argi supaisysi, ką 
mato ir ko nemato šitokio skausmo kamuojamas vaikas? 

- Kodėl manai, kad Mergelė Marija - apgavikė? - paklausė 
Edvardas Bonšo berniuką, kuris nejudėdamas tebegulėjo prie Die- 
vo Motinos kojų. 

— Neklauskite... Ne dabar. Nėra laiko... - buvo besakąs brolis 
Pepė, bet Lupė jau kažką balbatavo - pirštu rodydama pirmiau į 
Švenčiausiąją Dievo Motiną Mariją, paskui į mažesnę, tamsiaodę 
mergelę, kuri kukliame savo kampe dažnai likdavo nepastebėta. 

- Ten Gvadalupės Dievo Motina? - paklausė naujasis misio- 
nierius. Žiūrint iš ten, kur jie stovėjo, prie Pabaisos Marijos alto- 
riaus, Gvadalupės portretas šoninėje navoje atrodė mažytis - tarsi 
tyčia nukištas toliau nuo žmonių akių. 

- įSi! - surėkė Lupė, treptelėdama koja, ir staiga spjovė ant 
grindų, beveik tiksliai tarp abiejų mergelių. 

- Dar viena galima apgavikė, - tarė Chuanas Diegas, kad būtų 
aišku, kodėl jo sesuo šitaip spjovė. - Bet Gvadalupė nėra visiškai 
bloga; tik nelabai patikima. 

— Ar ta mergaitė... - jau buvo beklausiąs Edvardas Bonšo, bet 
brolis Pepė uždėjo ranką jam ant peties. 

- Taip nesakykit, - perspėjo jaunąjį amerikietį. 

— Ne. Tikrai ne, - atsakė Chuanas Diegas. Neištarti žodžiai 
„protiškai atsilikusi sklandė bažnyčioje, tarsi kuri nors iš stebu- 
klingųjų mergelių būtų juos kažkaip pasiuntusi visiems. (Lupė, 
be abejo, perskaitė naujojo misionieriaus mintis; ji žinojo, ką jis 
pamanė.) 

- Berniuko pėda atrodo nekaip - suplota ir nusukta į šalį, - pa- 
sakė Edvardas broliui Pepei. - Ar jam nereikėtų pas gydytoją? 

- įSi! - sušuko Chuanas Diegas. - Vežkit mane pas daktarą 
Vargasą. Tik bosas tikėjosi stebuklo. 

- Bosas? - nesuprato senjoras Eduardas, lyg tai būtų buvusi re- 
liginė užuomina apie Visagalį. 


90 PASLAPČIŲ ALĖJA 


— Ne tas bosas, - tarė brolis Pepė. 

— Koks bosas? - paklausė atvykėlis iš Ajovos. 

— El jefe, - atsakė Chuanas Diegas, rodydamas į sunerimusį, 
kaltės palaužtą Riverą. 

— Aha! Berniuko tėvas? - paklausė Edvardas Pepę. 

— Ne, tikriausiai ne. Sgvartyno bosas, - atsakė Pepė. 

- Jis vairavo sunkvežimį! Per tingumą net šoninio veidrodėlio 
nesusitaiso! Ir pažiūrėkit, kokie jo ūsai! Jokia moteris, jeigu ji ne 
prostitutė, nenorės jo su tuo plaukuotu vikšru panosėj! - niršo 
Lupė. 

— Dievuliau - ji turi kažkokią savo kalbą, ar ne? - paklausė 
Edvardas Bonšo brolį Pepę. 

- Čia Rivera. Jis vairavo sunkvežimį, kuris atbulas pervažiavo 
man koją, bet Rivera mums kaip tėvas - geresnis negu tėvas. Jis 
mūsų nepalieka, - pasakė naujajam misionieriui Chuanas Die- 
gas. - Ir niekada mūsų nemuša. 

— Aha, - neįprastai atsargiai tarė Edvardas. - O jūsų motina? 
Kur... 

Tarsi pakviesta tingiųjų mergelių, tą dieną nusprendusių pady- 
kinėti, Esperansa pripuolė prie sūnaus, gulinčio priešais altorių; ji, 
jauna ir akinamai graži, iškart patraukdavo visų dėmesį, kad ir kur, 
kad ir kada pasirodydavo. Esperansa ne tik kad nebuvo panaši į jė- 
zuitų valytoją; atvykėlis iš Ajovos niekaip netikėjo ir kad ji apskritai 
gali būti kieno nors motina. 

„Ir kas per būtybės yra moterys su tokiomis krūtinėmis? - gal- 
vojo brolis Pepė. - Kodėl jų krūtinės nuolat šitaip kilnojasi?“ 

— Visada vėluoja, dažniausiai apimta isterijos, - niauriai tarė 
Lupė. Į Mergelę Mariją ir į Gvadalupės Dievo Motiną ji žvilgčiojo 
netikėdama, o nuo savo motinos tiesiog nusuko akis. 

- Ji tikrai negali būti berniuko... - stebėjosi senjoras Eduardas. 

— Taip, motina - ir berniuko, ir mergaitės, - tepasakė brolis 
Pepė. 

Esperansa padrikai rėkavo; atrodė, kad kreipiasi į Mergelę 
Mariją, užuot paprasčiausiai paklaususi Chuano Diego, kas jam 
nutiko. Jos tirada, tarsi kokie užkeikimai, brolio Pepės manymu, 

skambėjo beveik kaip Lupės balbatavimas, - Pepei jau dingtelėjo, 
kad tai gal paveldima. Be to, įsiterpė (žinoma) ir Lupė - ir tada jau 
visai nieko nebuvo įmanoma suprasti. Lupė, be abejo, pirštu rodė 
į sąvartyno bosą, vaizdžiai pasakodama apie sutrūkinėjusį veidro- 
dėlį - ir kaip atbuline eiga pajudėjęs sunkvežimis sutraiškė pėdą; 
jai nebuvo gaila vikšralūpio Riveros, kuris atrodė pasirengęs pulti 
Mergelei Marijai po kojomis arba daužyti galvą į pjedestalą, ant ku- 
rio Dievo Motina taip abejingai stovi. Bet ar ji tikrai buvo abejinga? 

Kaip tik tada Chuanas Diegas pažvelgė aukštyn - į paprastai 
jokių jausmų neatspindintį Mergelės Marijos veidą. Ar skausmas 
paveikė berniuko regėjimą, ar Dievo Motina iš tiesų rūsčiai žiūrėjo 
į Esperansą - į moterį, pavadintą Viltimi, bet nepadariusią beveik 
nieko, kad sūnaus gyvenime būtų daugiau vilties? Ir kas iš tikrų- 
jų Dievo Motinai taip nepatiko? Kodėl Mergelė Marija tokiu piktu 
žvilgsniu varstė šitų vaikų motiną? 

Gili palaidinukės iškirptė tikrai per daug apnuogino stulbinan- 
čios jėzuitų valytojos krūtinę; Mergelė Marija, stovėdama ant pje- 
destalo ir žiūrėdama iš viršaus, puikiai matė Esperansos dekoltė. 

Pati Esperansa didžiulės nepermaldaujamos statulos nepritari- 
mo nepastebėjo. Chuanas Diegas nustebo, kad mama supranta, ką 
balbatuoja įsikarščiavusi jos duktė. Jis buvo įpratęs versti, ką Lupė 
sako, - net Esperansai, - bet šį kartą to nereikėjo. 

Esperansa liovėsi maldaujamai grąžiusi rankas, maždaug ties 
Mergelės Marijos kojų pirštais; geidulingai atrodanti valytoja tos 
nejautrios statulos jau nieko nebeprašė. Chuanas Diegas nieka- 
da deramai neįvertino motinos gebėjimo kaltinti - kitus, ne save. 
Šiuo atveju ji labai išraiškingai užsipuolė Riverą - sąvartyno bosą, 
kuris nesusitaisė šoninio veidrodėlio ir miegojo sunkvežimio ka- 
binoje, pavarų perjungimo svirtį palenkęs taip, kad būtų ties at- 
buline eiga. Esperansa jį mušė abiem rankom, tvirtai sugniaužtais 
kumštukais; spardė blauzdas; tampė už plaukų, apyrankėmis dras- 
kydama veidą. 

- Turėtumėt padėti Riverai, - tarė Chuanas Diegas broliui 
Pepei, - kitaip ir jam prireiks daktaro Vargaso. - Paskui sužeis- 
tas berniukas kreipėsi į seserį: - Ar matei, kaip Mergelė Marija 

gūžtelėjo pečiais. 

— Mergelei Marijai niekas neįtinka, - tarė Lupė. - Tai milžiniš- 
kai bobai amžinai visi negeri. 

- Kąji čia šneka? - paklausė Edvardas Bonšo. 

— Dievai žino, - atsakė brolis Pepė. (Chuanas Diegas nepuolė 
versti.) 

- Jei būtinai nori dėl ko nors nerimauti, nerimauk dėl Gvada- 
lupės žvilgsnio į tave, - patarė broliui Lupė. 

— Kokio žvilgsnio? - nesuprato Chuanas Diegas. Jam dar smar- 
kiau suskaudo pėdą, kai pasuko galvą, kad matytų iš toliau Žvel- 
giančią mergelę. 

— Tarsi ji dėl tavęs dar nebūtų apsisprendusi. Gvadalupė dar 
galvoja, kaip su tavimi pasielgti, - pasakė mažoji aiškiaregė. 

- Išvežkit mane iš čia, - paprašė Chuanas Diegas brolio Pe- 
pės. - Sefior Eduardo, jūs turite man padėti, - pridūrė, čiupdamas 
naująjį misionierių už rankos. - Rivera mane paneš, tik jūs pirmiau 
išgelbėkit Riverą. 

— Esperansa, būk gera... - kreipėsi į valytoją brolis Pepė; ištiesęs 
rankas, sugriebė ją už liaunų riešų. - Turime nuvežti Chuaną Diegą 
pas daktarą Vargasą - mums reikia Riveros ir jo sunkvežimio. 

- Jo sunkvežimio! - riktelėjo artistiškoji motina. 

— Turėtumėt melstis, - patarė Esperansai Edvardas Bonšo; kaž- 
kaip sugebėjo tai pasakyti ispaniškai - pasakė kuo puikiausiai. 

— Melstis? - nustebo Esperansa. - Kas jis toks? - staiga paklausė 
Pepės, spoksančio į kraujuojantį nykštį; kažkuri Esperansos apy- 
rankė jį perrėžė. 

— Mūsų naujasis mokytojas - tas, kurio visi laukėm, - atsakė 
brolis Pepė, netikėtai lyg pagyvėjęs. - Senjoras Eduardas iš Ajo- 
vos, - reikšmingai pridūrė. „Iš Ajovos“ nuskambėjo taip, tarsi tai 
būtų Roma. 

— „Iš Ajovos“, - jausmingai pakartojo Esperansa, jos krūtinė 
kilnojosi. - Seūor Eduardo, - tarė nusilenkdama atvykėliui iš Ajo- 
vos - darydama reveransą, ne itin grakštų, bet leidžiantį pamatyti 
tarpą tarp krūtų. - Kur melstis? Čia? Dabar? - dar paklausė naujojo 

misionieriaus, vilkinčio juokingais papūgomis išmargintais marš- 
kiniais. 

- Si, - linktelėjo senjoras Eduardas, stengdamasis žiūrėti bet 
kur kitur, tik ne į jos krūtis. 

„Reikia pripažinti, kad šitas vyrukas nepėsčias“, - galvojo brolis 
Pepė. 

Rivera jau buvo paėmęs Chuaną Diegą nuo altoriaus, kur sto- 
vėjo impozantiškoji Mergelė Marija. Keliamas berniukas surėkė iš 
skausmo - trumpai, bet iki tol murmėjusi minia iškart nuščiuvo. 

— Tik pažiūrėk į jį, - tarė broliui Lupė. 

— Į ką... - nesuprato Chuanas Diegas. 

- Į jį, į šitą gringą - papūguotąjį! - pasakė Lupė. - Jis padarys 
stebuklą. Negi nesupranti? Čia jis. Atvyko dėl mūsų - bent jau dėl 
tavęs. 

- Ką turi omeny? „Atvyko dėl mūsų.“ Ką tai turėtų reikšti? 

— Bent jau dėl tavęs, - nusisukdama pakartojo Lupė; atrodė be- 
veik abejinga, tarsi pati jau būtų praradusi susidomėjimą tuo, ką 
sako, arba nebetikėjusi savimi. - Geriau pagalvojusi manau, kad šitas 
gringas - ne mano stebuklas, tik tavo, - nusiminusi tarė mergaitė. 

- Papūguotąjį! - juokdamasis pakartojo Chuanas Diegas; bet 
Riveros nešamas matė, kad Lupė nesišypso. Kaip visuomet rimta, 
ji tiriamu žvilgsniu žvelgė į minią, tarsi ieškodama, kas galėtų būti 
jos stebukladarys, bet nerasdama. 

- Jūs, katalikai... — tarstelėjo Chuanas Diegas, raukydamasis 
iš skausmo, Riverai besispraudžiant per minią jėzuitų bažnyčios 
tarpduryje; brolis Pepė ir Edvardas Bonšo nesuprato, ar berniukas 
tai pasakė jiems. Gal turėjo omeny susigrūdusius žioplius, tarp jų 
ir veriamu balsu, bet nesėkmingai besimeldžiančią savo motiną; 
Esperansa visada melsdavosi garsiai, kaip ir Lupė, ir netgi Lupės 
kalba. Be to, irgi kaip Lupė, Esperansa jau nieko nebeprašė Merge- 
lės Marijos; dabar gražioji valytoja visą dėmesį sutelkė į mažesnę, 
tamsiaodę mergelę. 

- O, tu, kuria kadaise niekas netikėjo, kuria abejojo... tu, kuri 
buvai prašoma įrodyti, kas esi... - meldėsi Esperansa vaiko didumo 
Gvadalupės Dievo Motinos portretui. 

- Jūs, katalikai, - vėl tarė Chuanas Diegas. Kipšas, pamatęs at- 
einančius sąvartyno vaikus, ėmė vizginti uodegą, bet šį kartą su- 
žeistas berniukas laikė sugniaužęs pilną saują papūgų, nupieštų ant 
dukslių havajietiškų naujojo misionieriaus marškinių. - Jūs, kata- 
likai, pavogėt mūsų mergelę, - pasakė Chuanas Diegas Edvardui 
Bonšo. - Gvadalupė buvo mūsų, jūs ją pasiėmėt - ja pasinaudojot, 
padarėt ją savo Mergelės Marijos patarnautoja. 

- Patarnautoja! - pakartojo atvykėlis iš Ajovos. - Šitas berniu- 
kas puikiai kalba angliškai! - tarė broliui Pepei. 

— Si, puikiai, - atsakė Pepė. 

— Bet gal iš skausmo jau kliedi, - spėjo naujasis misionierius. 
Brolis Pepė nemanė, kad su tuo kaip nors susijęs Chuano Diego 
patiriamas skausmas; Pepė jau buvo girdėjęs berniuką šitaip bur- 
nojant dėl Gvadalupės. 

— Kaip šiukšlyno vaikas, jis tikrai milagroso, - teatsakė brolis 
Pepė, - stebuklingas. Skaito geriau negu mūsų mokiniai, o juk yra 
savamokslis. 

— Taip, žinau - tai nuostabu. Savamokslis! - sušuko senjoras 
Eduardas. 

- Ir vienas Dievas težino, kur ir kaip jis išmoko kalbėti ir skai- 
tyti angliškai; ne tik sąvartyne, - toliau šnekėjo Pepė. - Bendravo 
su hipiais ir šiaip visokiais tipais, pasprukusiais nuo šaukimo į ka- 
riuomenę. Sumanus berniukas! 

— Viskas galiausiai atsiduria sąvartyne, - dar pajėgė pasakyti 
Chuanas Diegas, tarp skausmo bangų. - Net angliškos knygos. - 
Jis jau nebesidairė, kur dingo tos dvi gedėtojos; manė, jog šitoks 
skausmas reiškia, kad jų nebematys, nes nemiršta. 

— Aš su vikšralūpiu nevažiuosiu, - nusprendė Lupė. - Noriu 
važiuot su papūguotuoju. 

— O aš - kėbule, su Kipšu, - pasakė Riverai Chuanas Diegas. 

- Si, - atsiduso sąvartyno bosas; pajuto, kad yra atstumtas. 

— O tas šuo nepiktas? - paklausė brolį Pepę senjoras Eduardas. 

- Savo „Vabalu“ važiuosiu paskui jus, - atsakė Pepė. - Jeigu jus 
sudraskys į skutelius, būsiu liudininkas - pateiksiu rekomendaciją 
vyresnybei dėl galimo jūsų paskelbimo šventuoju. 

— Aš klausiau rimtai, - tarė Edvardas Bonšo. 

— Aš irgi kalbu rimtai, Edvardai... atsiprašau, Eduardai... irgi 
rimtai, - atsakė Pepė. 

Kai tik Rivera pikapo kėbule pasodino sužeistą berniuką Lu- 
pei į glėbį, pasirodė abu senieji kunigai. Edvardas Bonšo sėdėjo 
atsirėmęs į atsarginę sunkvežimio padangą - vaikai buvo tarp jo ir 
Kipšo, įtariai stebinčio naująjį misionierių; iš kairės šuns akies, be 
voko, vis sruvo ašaros. 

— Kas čia darosi, Pepe? - paklausė tėvas Oktavijus. - Kažkas 
nualpo? O gal ką ištiko širdies priepuolis? 

- Čia tie sąvartyno vaikai, - susiraukė tėvas Alfonsas. - Šitą 
šiukšlių sunkvežimį ir iš ano pasaulio užuostum. 

- Ir dėl ko gi dabar Esperansa taip meldžiasi? - dar paklausė 
Pepę tėvas Oktavijus, nes ir šaižus valytojos balsas, ko gero, buvo 
girdimas net aname pasaulyje - na, gatvėje priešais jėzuitų bažny- 
čią tai tikrai. 

— Chuaną Diegą pervažiavo Riveros sunkvežimis, - ėmė pasa- 
koti brolis Pepė. - Berniuką atvežė čia, tikėdamiesi stebuklo, bet nė 
viena iš mūsų mergelių nieko nepadarė. 

— Tai dabar jie turbūt važiuos pas daktarą Vargasą, - tarė tė- 
vas Alfonsas, - bet kodėl su jais dar kažkoks gringas? - Abu ku- 
nigai suko į šalį neįprastai jautrias ir nuolat smerkiamai rauko- 
mas nosis - ne tik nuo šiukšlių sunkvežimio, bet ir nuo gringo su 
tomis Polinezijos papūgomis ant neskoningų palapinės didumo 
marškinių. 

— Negi Rivera bus pervažiavęs dar ir turistą?! - pasibaisėjo tė- 
vas Oktavijus. 

- Čia tas žmogus, kurio visi laukėm, - šelmiškai šypsodamasis 
pasakė kunigams brolis Pepė. - Edvardas Bonšo iš Ajovos - mūsų 
naujasis mokytojas. - Pepė jau buvo bepriduriąs, kad senjoras Edu- 
ardas - un milagrero (tikintis stebuklais ar netgi stebukladarys), 
bet šiaip taip susilaikė. Norėjo, kad tėvas Oktavijus su tėvu Alfonsu 
patys pamatytų, koks žmogus yra Edvardas Bonšo. Taigi Pepė ty- 
čia provokavo tuos du itin konservatyvius kunigus, bet buvo atsar- 
gus - apie stebuklus užsiminė kiek galėdamas atsainiau: - Sefior 

Eduardo es bastante milagroso, - pasakė Pepė. - Senjoras Eduardas 
kažkoks stebuklingas. 

- Senjoras Eduardas, - pakartojo tėvas Oktavijus. 

- Stebuklingas! - pasipiktinęs sušuko tėvas Alfonsas. Šiuodu 
seni kunigai žodžio milagroso be reikalo nevartodavo. 

- Oi, pamatysit... pamatysit, - naiviu balsu tarė brolis Pepė. 

— Ar tas amerikietis turi kitokių marškinių, Pepe? - paklausė 
tėvas Oktavijus. 

- Tinkamo dydžio, - pridūrė tėvas Alfonsas. 

— Si, turi daugybę marškinių - visi havajietiški! - atsakė Pepė. - 
Be to, manau, kad visi jam didoki, nes jis netekęs daug svorio. 

— Kodėl? Jis miršta? - nustebo tėvas Oktavijus. Atvykėlio lie- 
sėjimas tėvui Oktavijui ir tėvui Alfonsui patiko ne ką labiau negu 
tie bjaurūs havajietiški marškiniai; abu senieji kunigai buvo beveik 
tokie pat stori kaip brolis Pepė. 

— Arjis... na, miršta? - paklausė tėvas Alfonsas brolį Pepę. 

— Kiek žinau, tai ne, - tarė Pepė, mėgindamas suvaldyti tą savo 
padykusią šypseną. - Tiesą sakant, Edvardas atrodo sveikutėlis - ir 
labai nori būti naudingas. 

— Naudingas, - pakartojo tėvas Oktavijus, tarsi tai būtų mirties 
nuosprendis. - Kaip praktiška. 

- Gailestingumas, - tarstelėjo tėvas Alfonsas. 

— Važiuosiu paskui juos, - pasakė kunigams brolis Pepė, pas- 
kubomis krypuodamas prie savo dulkėto raudono „Vabalo“. - Dėl 
visa ko. 

— Gailestingumas, - kaip aidas pakartojo tėvas Oktavijus. 

- Amerikiečiai mėgsta būti naudingi, - tarė tėvas Alfonsas. 

Riveros sunkvežimis kaip tik pajudėjo nuo kelkraščio ir brolis 
Pepė paskui jį įsuko į eismo srautą. Priešakyje matė Chuano Diego 
veidelį, globėjiškai prilaikomą keistosios sesers rankučių. Kipšas 
vėl buvo priekinėmis letenomis atsirėmęs į pikapo įrankių dėžę; 
vėjyje pleveno nuo snukio nupūstos nevienodos šuns ausys - ir 
normalioji, ir kita, be nelygiai nurėžto trikampio galiuko. Bet bro- 
lio Pepės dėmesį patraukė Edvardas Bonšo. 

„Tik pažiūrėk į jį, - buvo sakiusi Lupė Chuanui Diegui. - Į jį, į 
šitą gringą - papūguotąjį! 

Žiūrėdamas į Edvardą Bonšo, brolis Pepė matė žmogų, kuris 
atrodė savas - niekada niekur nesijautęs kaip namuose ir staiga ra- 
dęs vietą, kur ir turėtų būti. 

Brolis Pepė net nežinojo, ar jį apėmė jaudulys, ar baimė, o gal 
ir tas, ir tas; dabar jis suprato, kad senjoras Eduardas iš tikrųjų yra 
žmogus, turintis tikslą. 

Šitaip Chuanas Diegas jautėsi sapne, - šitaip jautiesi, kai Žinai, 
kad viskas pasikeitė ir kad ši akimirka yra likusio tavo gyvenimo 
pradžia. 

— Alio! - pasigirdo jaunos moters balsas telefono ragelyje, kurį 
Chuanas Diegas staiga susivokė laikąs rankoje. 

— Alio, - tarė iki tol kietai miegojęs rašytojas ir tik dabar pajuto 
tvinkčiojančią erekciją. 

- Labas, čia aš - Dorotė, - pasakė toji jauna moteris. - Jūs vie- 
nas, ar ne? Mano mama ne su jumis? 

Kokie, jūsų manymu, būna rašytojo sapnai? Chuanas Diegas sa- 
pnuose, matyt, jautėsi galįs laisvai įsivaizduoti, ką brolis Pepė gal- 
vojo ir jautė. Bet kieno požiūriu viskas dėjosi Chuano Diego sa- 
pnuose? (Ne Pepės.) 

Chuanas Diegas būtų norėjęs pasikalbėti ir apie tai, ir apie kitas 
sugrįžusių sapnų ypatybes, tačiau atrodė, kad dabar netinkamas 
laikas. Dorotė po sueities žaidė su jo peniu, žiūrėdama į jį, kaip 
rašytojas pastebėjo, taip pat įdėmiai, kaip visada žiūrėdavo į savo 
mobiliuką ar nešiojamąjį kompiuterį. O Chuanas Diegas buvo ne- 
labai linkęs į vyriškas fantazijas, netgi kaip romanų rašytojas. 

— Manau, kad galėtum dar kartą, - šnekėjo nuoga mergina. — 
Na, gal ne tuoj pat, bet gana greitai. Tik pažiūrėk į šitą vyruką! - 
šūktelėjo. Nesidrovėjo ir pirmą sykį. 

Būdamas jau tokio amžiaus, Chuanas Diegas į savo penį per 
daug nežiūrėdavo, o Dorotė negalėjo atplėšti žvilgsnio - nuo pat 
pradžių. 

„Kokia buvo įžanga?“ - galvojo Chuanas Diegas. (Nors aps- 
kritai turėjo ne per daugiausia įžangų ar baigiamųjų žaidimų pa- 
tirties.) Jis mėgino Dorotei paaiškinti, kodėl meksikiečiai taip gar- 
bina Gvadalupės Dievo Motiną. Juodu gulėjo susiglaudę blausiai 
apšviestoje Chuano Diego lovoje, kur vos girdėjo pritildytą radi- 
ją, - garsas sklido tarsi iš kažkokios tolimos planetos, - kai ta be- 

gėdė mergina staiga atitraukė apklotą ir įsistebeilijo į adrenalino 
sužadintą, viagros padidintą jo erekciją. 

- Visi sunkumai prasidėjo, kai Kortesas 1521-aisiais užkariavo 
actekų imperiją. Kortesas buvo labai tikintis katalikas, - pasakojo 
Chuanas Diegas merginai. Dorotė gulėjo šiltą skruostą priglaudusi 
jam prie pilvo, akis įsmeigusi į penį. - Kortesas kilęs iš Estremadū- 
ros; buvo manoma, kad Estremadūros Gvadalupę, na, jos statulėlę, 
išdrožinėjo šventasis Lukas, evangelistas. Ji rasta keturioliktame 
amžiuje, - toliau šnekėjo Chuanas Diegas, - kai šventoji mergelė 
gana gudriai apsireiškė... na, žinai, pasirodė kažkokiam kukliam 
piemeniui. Ji jam liepė kasti toje vietoje, kur pasirodė, ir piemuo 
ten rado statulėlę. 

— Čia ne seno vyriškio penis - tavo čia tikrai guvus vyrukas, — 
tarė Dorotė, visai nukrypdama nuo šnekų apie Gvadalupę. Taip ji 
ir pradėjo; Dorotė laiko veltui neleido. 

Chuanas Diegas stengėsi nekreipti į ją dėmesio. 

- Estremadūros Gvadalupė buvo tamsiaodė, panaši į daugumą 
meksikiečių, - pasakė jis Dorotei, nors tai, kad šnekėjo žiūrėdamas 
į tos tamsiaplaukės merginos pakaušį, jį šiek tiek trikdė. - Taigi 
Estremadūros Gvadalupė buvo puiki kitatikių atvertimo priemonė 
visiems tiems misionieriams, kurie paskui Kortesą atkeliavo į Mek- 
siką; Gvadalupė tapo tobula ikona, padėjusia vietinius gyventojus 
atversti į krikščionybę. 

— Aha, - pritarė Dorotė ir įsikišo Chuano Diego penį į burną. 

Chuanas Diegas nei dabar, nei kada nors anksčiau nepasitikėjo 
savo seksualumu; pastaruoju laiku apskritai neturėjo jokių lytinių 
partnerių, tik pats vienas eksperimentuodavo su viagra. Vis dėlto, 
kai Dorotė jį apžiojo, Chuanas Diegas sugebėjo elgtis kaip tikras 
kavalierius - jis šnekėjo toliau. Tikriausiai todėl, kad buvo romanų 
rašytojas: mokėjo sutelkti dėmesį į ilgą vyksmą; niekad nemėgo ra- 
šyti trumpų apsakymų. 

— Tai nutiko praėjus dešimčiai metų po ispanų užkariavimo, 
ant kalvos prie Meksiko miesto... - pasakojo Chuanas Diegas mer- 


ginai, čiulpiančiai jam penį. 

— Tepijako, - akimirką susitrukdydama tarė Dorotė; kuo tiks- 
liausiai ištarusi vietovardį, ji vėl įsikišo pimpalą į burną. Chuanas 
Diegas net suglumo, kad tokia iš pažiūros nemokslinga mergina 
žino tos vietos pavadinimą, bet jis stengėsi į tai reaguoti atsainiai, 
kaip ir į čiulpimą. 

— Ankstų 1531-ųjų gruodžio rytą... - toliau šnekėjo Chuanas 
Diegas. 

Staiga pajuto aštrius Dorotės dantis - impulsyvi mergina pra- 
šneko, neištraukusi iš burnos jo penio: 

- Ispanijos imperijoje tai buvo Nekalto Prasidėjimo šventės ry- 
tas... Čia juk ne atsitiktinumas, a? 

— Taigi, bet... - buvo besakąs Chuanas Diegas, tačiau apsi- 
galvojo. Dorotė dabar čiulpė taip, kad buvo akivaizdu, jog tikrai 
nebenorės įsiterpti ką nors aiškindamasi. Todėl rašytojas mėgino 
pasakoti toliau: - Valstietis Chuanas Diegas, kurio vardu aš pava- 
dintas, išvydo mergaitę. Ji buvo apgaubta šviesos; tik penkiolikos 
ar šeliolikos metų, bet kai prakalbo, valstietis Chuanas Diegas at- 
seit suprato... iš jos žodžių, bent jau taip turėtume manyti, kad šita 
mergaitė - arba pati Mergelė Marija, arba kaip Mergelė Marija. Ir 
ji norėjo, kad toje vietoje, kur apsireiškė, būtų pastatyta bažnyčia - 
visa bažnyčia jos garbei. 

Tai išgirdusi ir turbūt netikėdama, Dorotė suurzgė ar kažką 
suniurnėjo - tą garsą galėjai suprasti, kaip nori. Chuanas Diegas 
pamanė, kad ji gal žino šią istoriją ir į tai, kad Mergelė Marija (ar 
tiesiog tokia pat kaip ji), apsireiškusi kaip paauglė, tikėjosi, kad 
vargšas valstietis jai pastatys visą bažnyčią, sureagavo nors ir be 
žodžių, bet tikrai sarkastiškai. 

- Ir ką gi vargšas valstietis turėjo daryti? - paklausė Chuanas 
Diegas. Dorotės prunkštelėjimas turbūt reiškė, kad klausimas, jos 
manymu, retorinis. Kai ji taip nemandagiai suprunkštė, Chuanas 
Diegas - ne valstietis, kitas Chuanas Diegas - net krūptelėjo. Ra- 
šytojas, be abejo, išsigando, kad vėl skaudžiai pajus besidarbuojan- 
čios merginos dantis, bet jo buvo pasigailėta - bent jau tą akimirką. 

— Na, valstietis tą sunkiai įtikimą istoriją papasakojo ispanų ar- 
kivyskupui... - atkakliai šnekėjo rašytojas. 

- Sumaragai! - springdama dar šūktelėjo Dorotė. 

„Neįprastai daug žinanti mergina. Žinojo netgi nepatikliojo ar- 
kivyskupo pavardę!“ - stebėjosi Chuanas Diegas. 

Tokios detalios Dorotės žinios Chuaną Diegą tuoj pat atbaidė 
nuo tolesnio savosios Gvadalupės istorijos versijos pasakojimo; jis 
nutilo, nepriėjęs prie stebuklo, - arba išsigandęs Dorotės išmanymo 
apie tai, kas jam seniai rūpėjo, arba (pagaliau!) išblaškytas čiulpimo. 

— O ką darė nepatiklusis arkivyskupas? - paklausė Chuanas 
Diegas. Jis norėjo patikrinti Dorotės žinias, ir talentingoji mergina 
jo nenuvylė, tik kad liovėsi čiulpusi pimpalą. Paleido jį taip garsiai 
pakštelėdama lūpomis, kad jis vėl sukrūpsėjo. 

- Tas šiknius arkivyskupas liepė valstiečiui visa tai įrodyti, tarsi 
tai būtų buvusi valstiečio pareiga, - niekinamai tarė Dorotė. Ji pasi- 
slinko aukščiau, ir Chuano Diego penis įslydo jai tarp krūtų. 

- Taigi vargšas valstietis grįžo pas mergelę ir paprašė kokio 
nors ženklo, įrodančio jos tapatybę, - pasakė Chuanas Diegas. 

— Tarsi tai būtų buvusi sumauta jos pareiga, - burbtelėjo Doro- 
tė, bučiuodama jam kaklą ir švelniai kandžiodama ausų lezgelius. 

Tada viskas susipainiojo - na, dabar neįmanoma aprašyti, kas 
kam ką pasakė. Šiaip ar taip, jie abu žinojo tą istoriją ir norėjo pa- 
skubinti pasakojimą. Mergelė Chuanui Diegui (valstiečiui) atseit 
liepė priskinti gėlių; tai, kad gruodžio mėnesį ten augo gėlės, gal jau 
peržengia įtikimumo ribas - ir juo labiau neįtikima, kad valstiečio 
surastos gėlės buvo Kastilijos rožės, kurių Meksikoje apskritai ne- 
galėjo būti. 

Tačiau tai buvo stebuklo istorija, ir kai Dorotė arba Chuanas 
Diegas (rašytojas) priėjo prie tos pasakojimo vietos, kur valstietis 
arkivyskupui parodo gėles, - į kuklų valstiečio apsiaustą mergelės 
gražiai įvyniotas rožes, - Dorotė jau ir pati buvo padariusi šiokį 
tokį stebuklą. Sumanioji mergina išsitraukė atsineštą prezervatyvą 
ir kažkaip užmovė Chuanui Diegui, jiedviem besišnekant; tikra de- 
vyndarbė, - tą jaunų žmonių savybę rašytojas buvo pastebėjęs ir ja 
nuoširdžiai žavėjosi, kai dirbo dėstytoju. 

Tarp vos kelių Chuano Diego lytinių partnerių iki tol nebuvo 
moters, kuri pati nešiotųsi prezervatyvų ir mokėtų taip meistriškai 

juos užmauti; nepažinojo jis ir jokios kitos merginos, kuriai padėtis 
viršuje būtų tokia įprasta ir kuri bent kartą būtų jį apžergusi taip 
ryžtingai, kaip dabar Dorotė. 

Dėl patirties su moterimis - ypač tokiomis jaunomis, veržlio- 
mis ir lytiškai išprususiomis kaip Dorotė - stokos Chuanas Diegas 
dabar neteko žado. Vargu ar jis būtų galėjęs baigti pasakoti esminę 
Gvadalupės istorijos dalį: kas nutiko, kai vargšas valstietis priešais 
arkivyskupą Sumaragą praskleidė apsiaustą, pilną rožių. 

Tą dalį papasakojo Dorotė, tvirtai įsitaisiusi ant Chuano Diego 
penio, į priekį nusvirusiomis krūtimis braukydama jam per veidą. 
Kai gėlės iškrito iš apsiausto, vietoj jų atsirado ant kaimiško audi- 
nio atsispaudęs Gvadalupės Dievo Motinos atvaizdas, pamaldžiai 
sunertomis rankomis, kukliai nuleistomis akimis. 

— Svarbiausia ne tai, kad Gvadalupės atvaizdas buvo atsispau- 
dęs ant to kvailo apsiausto, - šnekėjo ant Chuano Diego pirmyn ir 
atgal linguojanti mergina. - Svarbiausia pati mergelė - na, kaip ji 
atrodė. Tikriausiai tai arkivyskupui padarė įspūdį. 

— Ką turi omeny? - sušvokštė Chuanas Diegas. - Kaip Gvada- 
lupė atrodė? 

Dorotė atmetė galvą ir papurtė plaukus; jos krūtys susiūbavo 
Chuanui Diegui prieš nosį, ir jis sulaikė kvėpavimą, pamatęs tarp 
jų tekančią prakaito srovelę. 

— Turiu omeny jos laikyseną! - šnopuodama atsakė Dorotė. — 
Rankos sunertos taip, kad papų net nematyti, jeigu ji apskritai tu- 
rėjo papus; akys nuleistos, bet vis tiek kažkaip vaiduokliškai žvilga. 
Ne tos tamsios... 

— Rainelės... - buvo besakąs Chuanas Diegas. 

— Ne rainelės - vyzdžiai! - aiktelėjo Dorotė. - Na, patys akių 
viduriukai - jie kažkaip šiurpiai žvilga. 

— Taip! - sudejavo Chuanas Diegas; jis visada taip manė, bet iki 
šiol nepažinojo nė vieno žmogaus, kuris pritartų jo nuomonei. — 
Gvadalupė kitokia - ne tik todėl, kad tamsiaodė, - šiaip taip dar 
pasakė; kai Dorotė ant jo taip šokinėjo, jam darėsi vis sunkiau kvė- 
puoti. - Ji kalbėjo tos vietos gyventojų, nahuatlių, kalba. Ji indėnė, 
ne ispanė. Jeigu Gvadalupė ir buvo nekaltoji mergelė, tai actekų. 

— Argi tam žioplam vyskupui tai rūpėjo? Gvadalupės laikysena 
buvo tokia sumautai kukli, visai kaip Marijos! - sušuko energingai 
besidarbuojanti mergina. 

— įSi! - riktelėjo Chuanas Diegas. - Jau tie manipuliatoriai ka- 
talikai... - Jis nespėjo nieko daugiau pasakyti, nes Dorotė staiga tie- 
siog neįtikimai stipriai sugriebė jį už pečių. Galvą ir pečius visiškai 
atkėlusi nuo lovos, užsivertė Chuaną Diegą ant savęs. 

Tačiau vieną akimirką, kai ji dar buvo ant jo, Chuanas Diegas 
pažvelgė į viršų - jai į akis - ir pamatė, kaip Dorotė žiūri į jį. 

Ką ten kadaise sakė Lupė? „Jei būtinai nori dėl ko nors neri- 
mauti, nerimauk dėl Gvadalupės žvilgsnio į tave. Tarsi ji dėl tavęs 
dar nebūtų apsisprendusi. Gvadalupė dar galvoja, kaip su tavimi 
pasielgti“, - tada pasakė jam mažoji aiškiaregė. 

Ar ne taip ir Dorotė žiūrėjo į Chuaną Diegą tą akimirką, prieš 
užsiversdama jį ant savęs? Tai buvo bauginantis žvilgsnis, nors tru- 
ko tik sekundę. O dabar, atsidūrusi apačioje, Dorotė atrodė kaip 
apsėsta. Sukiojo galvą tai į vieną pusę, tai į kitą ir taip smarkiai 
kilnojo klubus, kad Chuanas Diegas turėjo įsikibti į ją, lyg būtų 
bijojęs nukristi. Tačiau kur jis galėjo kristi? Tikrai nebuvo pavojaus 
nusiristi nuo tokios milžiniškos lovos. 

Iš pradžių Chuanas Diegas manė, kad artėjant orgazmui pa- 
gerėjo jo klausa. Ką jis čia girdi? Gal pritildytą radiją? Nežinoma 
kalba kėlė nerimą, bet atrodė kažkokia girdėta. „Čia juk turėtų būti 
kalbama literatūrine kinų kalba“, - galvojo Chuanas Diegas, tačiau 
per radiją šnekėjo lyg ir ne kinė - ir tas balsas nebuvo pritildytas. 
Kai juodu mylėdamiesi kaip reikiant įsiaudrino, gal Dorotė, mosi- 
kuodama ranka - arba koja - stuktelėjo į mygtukinį pultą, įtaisytą 
ant naktinio staliuko? Ta moteris per radiją, kad ir kokia užsienio 
kalba, dabar jau tiesiog rėkė. 

Staiga Chuanas Diegas suprato, kad ta rėkianti moteris - Doro- 
tė. Radijas tebebuvo pritildytas; tai Dorotės orgazmas šitaip bepro- 
tiškai pranoko visus lūkesčius. 

Tada visai nepageidaujamai susiliejo kitos dvi Chuano Diego 
mintys: grynai kūniškas pojūtis, kad jis jau baigia (daug įspūdin- 
giau negu kada nors iki tol), sutapo su įsitikinimu, kad būtinai tu- 

rės išgerti dvi beta blokatorių tabletes, - kai tik galės. Bet ši nauja 
mintis į galvą atėjo kartu su kita. Chuanas Diegas susivokė žinąs, 
kokia kalba Dorotė kalbėjo, nors jau daug metų nebuvo tos kalbos 
girdėjęs. Tai, ką Dorotė baigdama rėkė, skambėjo kaip nahuatlių - 
actekų - kalba, kuria kalbėjo ir Gvadalupės Dievo Motina. Tačiau 
nahuatlių kalba priklauso Meksikos vidurio bei pietų ir Centrinės 
Amerikos kalbų grupei. Kodėl - ir kaip - Dorotė galėjo ja kalbėti? 

— Gal pakelsi ragelį? - ramiai paklausė Dorotė angliškai. Ran- 
kas laikydama už galvos, ant pagalvės, ji išrietė nugarą, kad Chu- 
anas Diegas lengviau pasiektų ant naktinio staliuko padėtą telefo- 
ną. Gal dėl prieblandos Dorotės oda atrodė tamsesnė, negu buvo 
iš tiesų? O gal ji tikrai tamsesnio gymio, negu Chuanas Diegas iki 
šiol manė? 

Jis išsitiesė, siekdamas skambančio telefono; iš pradžių krūtine, 
paskui pilvu prisilietė prie Dorotės krūtų. 

- Čia, be abejo, mano motina, - pasakė suglebusi mergina. — 
Jei gerai ją pažįstu, tai pirmiau paskambino į mano kambarį. 

„O gal tris beta blokatorių tabletes“, - galvojo Chuanas Diegas. 

— Alio, - bailiai atsiliepė, paėmęs ragelį. 

- Jums turbūt spengia ausyse, - tarė Mirjam. - Stebiuosi, kad 
išgirdot telefoną. 

— Taip, aš jus girdžiu, - pasakė Chuanas Diegas, daug garsiau, 
negu norėjo; jam iš tikrųjų tebespengė ausyse. 

— Visas šis aukštas, o gal ir visas viešbutis girdėjo Dorotę, - dar 
pridūrė Mirjam. Chuanas Diegas nesugalvojo, ką atsakyti. — Jei 
mano duktė jau atgavusi kalbos dovaną, norėčiau pašnekėti su ja. 
Arba galiu pasakyti jums, o jūs persakysit Dorotei... kai ji atsipei- 
kės, nes dabar tikriausiai kaip nesava. 

- Ji jau atsipeikėjusi, visai sava, - kažkaip absurdiškai, pernelyg 
oriai tarė Chuanas Diegas. Bet juk apskritai kvaila šitaip apie ką 
nors sakyti! Kodėl su juo lovoje gulinti mergina turėtų būti kaip ne- 
sava? Apie tai galvodamas Chuanas Diegas padavė ragelį Dorotei. 

- Kaip netikėta, mama! - tarstelėjo Dorotė. Chuanas Diegas 
negirdėjo, ką dukteriai sakė Mirjam, bet atkreipė dėmesį, kad Do- 
rotė kalba nedaug. 

Chuano Diego manymu, šis motinos ir dukters pokalbis buvo 
tinkama proga diskretiškai nusimauti prezervatyvą, bet nusiritęs 
nuo Dorotės ir atsigulęs ant šono, atsukęs jai nugarą, jis nustebo: 
prezervatyvas jau buvo numautas. 

„Čia turbūt visos kartos bruožas. Jau tas šiuolaikinis jauni- 
mas! - žavėjosi Chuanas Diegas. - Jie ne tik kad išsitraukia pre- 
zervatyvus tarytum iš niekur; jie taip pat greitai juos ir pradangina. 
Tačiau kur jis?“ Stebėdamasis Chuanas Diegas atsigręžė į Dorotę, 
ir mergina viena stipria ranka jį apkabino - prisispaudė prie krūtų. 
Ant naktinio staliuko gulėjo folijos apvalkalėlis, - tik dabar jį pa- 
stebėjo, bet niekur nematė paties prezervatyvo. 

Chuanas Diegas, kuris kadaise sakydavosi esąs „smulkmenų 
rankiotojas“ (turėjo omeny, kaip romanų rašytojas), dabar galvojo, 
kur galėtų būti tas panaudotas prezervatyvas: gal pakištas po Do- 
rotės pagalve arba nerūpestingai numestas ir pradingęs sujauktoje 
lovoje. Gal įprotis šitaip atsikratyti prezervatyvų irgi yra šios kar- 
tos bruožas? 

— Nepamiršau, kad jam anksti rytą reikės išskristi, mama, - pa- 
sakė Dorotė. - Taip, žinau, kad kaip tik todėl mes čia ir apsistojom. 

„Reikia nusičiurkšt, - galvojo Chuanas Diegas. - Ir kad tik ne- 
pamirščiau, kai kitą kartą užeisiu į vonią, išgerti dviejų lopresoro 
tablečių.“ Bet kai mėgino išsmukti iš blausiai apšviestos lovos, Do- 
rotė stipria ranka dar tvirčiau suėmė jį už sprando ir jis įkniubo į 
artimesnę jos krūtį. 

— O kada mūsų skrydis? - išgirdo klausiant Dorotę. - Mudvi 
juk dabar neskrendam į Manilą? - Arba nuo minties, kad Doro- 
tė ir Mirjam gal bus su juo Maniloje, arba todėl, kad veidu jautė 
Dorotės krūtį, Chuanui Diegui vėl pasistojo. Tada jis išgirdo Do- 
rotę sakant: - Turbūt juokauji? Nuo kada taip jau „tikimasi , kad 
atvyksi į Manilą? 

„Oho! - galvojo Chuanas Diegas. - Bet jeigu mano širdis at- 
laiko buvimą su tokia jauna moterim kaip Dorotė, tai turbūt liksiu 
gyvas ir Maniloje su Mirjam.“ (Jis taip manė.) 

— Na, jis gi džentelmenas, mama. Aišku, kad jis man neskam- 
bino, - šnekėjo Dorotė, imdama Chuano Diego ranką ir priglaus- 

dama sau prie kitos krūties. - Taip, aš jam paskambinau. Tik jau 
nesakyk, kad tu apie tai negalvojai, - kandžiai pridūrė. 

Į vieną krūtį įkniubęs, kitą - nelabai telpančią - tvirtai laikyda- 
mas delne, Chuanas Diegas prisiminė, ką mėgo sakyti Lupė, dažnai 
ne vietoje: No es buen momento para un terremoto. „Netinkama 
akimirka žemės drebėjimui.“ 

— Tu irgi eik velniop. - Dorotė padėjo ragelį. Ne pati tinkamiau- 
sia akimirka žemės drebėjimui, žinoma, bet ir į vonią eiti Chuanui 
Diegui dabar nederėjo. 

— Aš kartais sapnuoju... - buvo besakąs, tačiau Dorotė staiga 
atsisėdo ir stumtelėjusi paguldė jį ant nugaros. 

— Tu tikrai nenorėtum išgirsti, ką sapnuoju aš... patikėk, - tarė. 
Nusigręžusi susirietė į kamuoliuką, skruostą padėjo Chuanui Die- 
žaisti su jo peniu, rašytojas galvojo, kaip reikėtų tai pavadinti. Gal 
žaidimu po sueities? 

— Manau, kad galėtum dar kartą, - šnekėjo nuoga mergina. — 
Na, gal ne tuoj pat, bet gana greitai. Tik pažiūrėk į šitą vyruką! - 
šūktelėjo. Jis buvo toks pat kietas kaip ir pirmą kartą; mergina ne- 
dvejodama ant jo atsisėdo. 

„Oho!“ - vėl nustebo Chuanas Diegas. Galvodamas tik apie tai, 
kad - iš tikrųjų - labai nori nusišlapinti, jis tarė: 

— Netinkama akimirka žemės drebėjimui. 

— Tuoj tau parodysiu žemės drebėjimą, - atsakė Dorotė. 


RAŠYTOJAS PABUDO APIMTAS JAUSMO, kad mirė ir nukeliavo į 
pragarą; seniai įtarė, kad pragare, jeigu jis egzistuoja (tai atro- 
dė abejotina), nuolat skamba prasta muzika, garsiausiai, kiek tik 
įmanoma, besivaržanti su žiniomis kažkokia svetima kalba. Pa- 
budęs suvokė, kad taip ir yra, tačiau tebegulėjo lovoje - akinamai 
apšviestame, visokiais garsais aidinčiame „Regal Airport“ viešbu- 
čio kambaryje. Plieskė visi šviestuvai; ryškiausiai, kaip tik galima 
nustatyti; muzikos per radiją ir žinių per televizorių garsas irgi 
buvo atsuktas iki galo. 

Ar čia Dorotė išeidama taip padarė? Merginos nebebuvo, bet 
gal ji paliko tokią atsisveikinimo dovanėlę, kad Chuanas Diegas 
suprastų, kaip, jos manymu, linksmai galima būti pažadintam? 
O gal išėjo dėl kažko susierzinusi? Jis niekaip neprisiminė. Jautė, 
kad miegojo kietai, kaip dar niekad nebuvo miegojęs, bet ne ilgiau 
negu penkias minutes. 

Trinktelėjo per mygtukinį pultą, užsigaudamas delno apačią. 
Radijo ir televizoriaus garsas prislopo; tada išgirdo telefono skam- 
butį — ir atsiliepė; kažkas ant jo rėkė kažkokia lyg ir azijietiškai 
skambančia kalba (kad ir koks būtų tas azijietiškas skambesys). 

— Atsiprašau... Nesuprantu, - angliškai pasakė Chuanas Die- 
gas. - Lo siento... - buvo bekartojąs ispaniškai, bet jam paskambi- 
nęs žmogus nelaukė. 

- Tu mikniau! - sušuko. 

— Manau, norėjote pasakyti „šikniau“, - pataisė jį rašytojas, bet 
piktasis skambintojas jau buvo padėjęs ragelį. Tik tada Chuanas 
Diegas pastebėjo, kad ant naktinio staliuko nebėra nei pirmo, nei 
antro prezervatyvo apvalkalėlių; tikriausiai Dorotė juos išsinešė 
arba įmetė į šiukšliadėžę. 

Staiga Chuanas Diegas pamatė, kad antrasis prezervatyvas te- 
bėra ant jo penio; tiesą sakant, tai buvo vienintelis įrodymas, kad 
jis dar kartą „tai darė“. Šiaip visai neprisiminė, kas įvyko, kai Do- 
rotė vėl jį apžergė. Žemės drebėjimas, kurį sakė parodysianti, pra- 
dingo laiko tėkmėj; gal ta mergina vėl peržengė garso barjerą, lyg ir 
nahuatlių kalba (nors tai neįtikima), tačiau ta akimirka neišliko nei 
Chuano Diego atmintyje, nei sapne. 

Rašytojas suvokė tik kad miegojo ir nieko nesapnavo - netgi 
košmaro. Išlipęs iš lovos, nušlubavo į vonią; iš to, kad nenorėjo šla- 
pintis, galėjo suprasti, kad jau nusišlapino. Tikėjosi, kad ne lovoje, 
ne į prezervatyvą, ne ant Dorotės; vonios kambaryje pamatė, kad 
lopresoro indelio dangtukas nuimtas. Tai tikriausiai išgėrė beta blo- 
katorių tabletę (arba dvi), kai pirmiau buvo atsikėlęs nusišlapinti. 

Bet prieš kiek laiko? Prieš Dorotei išeinant ar po to? Ar tik vie- 
ną tabletę, kaip nurodė gydytoja, ar dvi, kiek manėsi turįs išgerti? 

Tiesą sakant, dviejų gerti nereikėjo. Dviguba beta blokatorių dozė 
po vienos praleistos nerekomenduojama. 

Lauke pamažu rodėsi pilkšva šviesa; ką jau kalbėti apie ryškiai 
nutviekstą kambarį; Chuanas Diegas žinojo, kad jo skrydis anksti 
rytą. Buvo išsiėmęs vos kelis daiktus, taigi dabar beveik neturėjo 
ko daryti. Visada labai skrupulingai susidėdavo tualeto reikmenis; 
šįkart nusprendė lopresorą (ir viagrą) pasiimti į rankinį lagaminėlį. 

Antrąjį prezervatyvą įmetė į klozetą ir nuleido vandenį, bet su- 
sinervino, kad neranda pirmojo. Ir kada jis šlapinosi? Dabar juk 
bet kurią akimirką gali paskambinti arba pasibelsti Mirjam, kad 
po pagalvėmis, tikėdamasis rasti pirmąjį prezervatyvą. To sumau- 
to daikčiuko nebuvo nė vienoje šiukšliadėžėje - nebuvo ir folijos 
apvalkalėlių. 

Stovėdamas po dušu, Chuanas Diegas staiga pamatė dingusį 
prezervatyvą, vonios dugne besisukantį apie vandens nutekėjimo 
angą. Jis buvo išsivyniojęs ir atrodė kaip nuskendęs šliužas; vie- 
nintelis paaiškinimas čia galėjo būti, kad tas panaudotas prezer- 
vatyvas buvo prilipęs jam prie nugaros, arba prie užpakalio, o gal 
prie pakinklio. 

Kaip nesmagu! Chuanas Diegas tikėjosi, kad Dorotė to nematė. 
Jei nebūtų prausęsis po dušu, gal ir į Manilą būtų išskridęs su pri- 
lipusiu prezervatyvu. 

Jis, deja, tebesiprausė, kai suskambo telefonas. Chuanas Die- 
gas žinojo, kad jo amžiaus vyriškiams - juo labiau jo amžiaus Iuo- 
šiams - voniose nutinka visokių nelaimių. Jis užsuko vandenį ir 
beveik grakščiai išlipo iš vonios. Visas varvantis, iškart pajuto, ko- 
kios slidžios vonios grindų plytelės, bet, sučiupęs rankšluostį, nie- 
kaip negalėjo nutraukti jo nuo strypo; trūktelėjo smarkiau, negu 
reikėjo. Aliumininis strypas atitrūko nuo vonios kambario sienos, 
kartu su porcelianiniu įtvaru. Porcelianas pažiro ant grindų, šlapias 
plyteles nusėjo permatomos šukės; aliumininis strypas trenkėsi 
Chuanui Diegui į veidą, prakirto kaktą virš antakio. Chuanas Die- 
gas šlaputėlis nušlubavo į miegamąjį, rankšluostį prispaudęs prie 
kraujuojančios kaktos. 

- Alio! - surėkė į ragelį. 

- Na, jūs pabudėęs... tai jau šis tas, - tarė Mirjam. - Neleiskite 
Dorotei vėl užmigti. 

— Dorotės čia nėra. 

- Ji neatsiliepia telefonu... tai tikriausiai bus duše. Ar jūs pasi- 
rengęs išvykti? 

— Gal po dešimties minučių? - pasiūlė Chuanas Diegas. 

— Po aštuonių, bet geriau po penkių - užsuksiu jūsų pasiim- 
ti, - pasakė Mirjam. - Paskiausiai paimsim Dorotę - jos amžiaus 
panelės ilgiausiai krapštosi, - paaiškino motina. 

— Būsiu pasirengęs. 

- Arjums ten viskas gerai? - dar paklausė Mirjam. 

— Taip, žinoma. 

— Kažkoks pasikeitęs balsas. - Tai pasakiusi, Mirjam padėjo ra- 
gelį. 

„Pasikeitęs?“ - galvojo Chuanas Diegas. Dabar pamatė, kad iš- 
kruvino patalynę; nuo jo plaukų lašantis vanduo sumišo su krauju, 
srūvančiu iš žaizdos kaktoje. Vandeniu atmieštas kraujas atrodė 
rausvas ir jo buvo daugiau, negu turėjo būti; žaizdelė nedidelė, bet 
vis kraujavo. 

Taip, kirstinės veido žaizdos kraujuoja smarkiai, - o jis gi ką tik 
išlindęs iš karšto dušo. Chuanas Diegas mėgino rankšluosčiu valyti 
išteptą lovą, bet rankšluostis buvo kruvinesnis negu patalynė, taigi 
viską dar labiau išterliojo. Ta lovos pusė, prie kurios stovėjo nakti- 
nis staliukas, atrodė kaip ritualinių sekso žudynių vieta. 

Chuanas Diegas grįžo į vonios kambarį, kur ant grindų, nusėtų 
porceliano šukėmis, telkšojo kruvinas vanduo. Šaltu vandeniu vilgy- 
damas veidą, ypač kaktą, jis mėgino sustabdyti kraujavimą. Savaime 
suprantama, per akis turėjo ir viagros, ir savo nekenčiamų beta blė- 
katorių, ir dar tą įmantrų tablečių smulkintuvą, bet nė vieno tvarsčio. 
Taigi prie smarkiai tebekraujuojančios žaizdelės pridėjo tualetinio 
popieriaus gumulą, kad nors trumpam sulaikytų tą plūsmą. 

Kai Mirjam pasibeldė į duris, jis ją įsileido, jau beveik pasiren- 
gęs išeiti, - reikėjo tik sužeistą koją apauti pagal užsakymą pasiūtu 
batu. Tai visada būdavo sunkoka; kartais ir ilgokai užtrukdavo. 


110 PASLAPČIŲ ALĖJA 


— Nagi, - tarė Mirjam, stumtelėdama jį prie lovos, - aš jums 
padėsiu. Jis atsisėdo lovos kojūgalyje, o ji užavė tą specialų batą; jo 
nuostabai, lyg ir mokėjo tai daryti. Tiesą sakant, užavė taip meis- 
triškai ir taip atsainiai, kad dar spėjo ir gerai įsižiūrėti į krauju iš- 
teptą lovą. 

— Vargu ar čia prarasta nekaltybė arba kas nors nužudytas, - 
pasakė, kriptelėdama galvą į kruvinu vandeniu aptaškytą pataly- 
nę. - Manau, visai nesvarbu, ką pamanys kambarinės. 

- Įsipjoviau, - paaiškino Chuanas Diegas. Mirjam, be abejo, 
jau buvo pastebėjusi krauju sumirkusį tualetinio popieriaus gniu- 
žulą, jo spaudžiamą prie kaktos, virš antakio. 

— Turbūt ne skustuvu, - tarė. Jis žiūrėjo, kaip ji nuo lovos eina 
prie sieninės spintos, įdėmiai apžvelgia vidų; paskui atidaro ir vėl 
uždaro stalčius, kuriuose galėjo būti pamirštų drabužių. - Prieš 
išeidama visada taip apieškau viešbučio kambarį - visų viešbučių 
kambarius, - pasakė. 

Jis negalėjo jos sustabdyti, kad nežvilgtelėtų ir į vonios kam- 
barį. Chuanas Diegas žinojo, kad jokių tualeto reikmenų ten ne- 
pamiršo - ir jau tikrai nepamiršo nei viagros, nei lopresoro table- 
čių, jas įsidėjo į rankinį lagaminėlį. Tačiau tik dabar prisiminė, kad 
pirmąjį prezervatyvą tai ir paliko vonioje, dryksantį prie vandens 
nutekėjimo angos, - kaip kokį niekingo gašlumo simbolį. 

- Labas, gumyte, - tebesėdėdamas kruvinos lovos kojūgalyje, 
išgirdo vonioje sakant Mirjam. - Manau, visai nesvarbu, ką pa- 
manys kambarinės, - vėl tarė Mirjam, grįžusi į miegamąjį, - bet 
dauguma žmonių tuos daikčiukus meta į klozetą ir nuleidžia van- 
denį, ar ne? 

— Si, - tepratarė Chuanas Diegas. Vargu ar jis, nelabai linkęs į 
vyriškas fantazijas, galėjo tai išsigalvoti. 

„Tikriausiai būsiu išgėręs dvi lopresoro tabletes, - dingtelė- 
jo; jautėsi menkesnis negu paprastai. Gal lėktuve pavyks numigti. 
Suprato, kad dar per anksti spėlioti, ką sapnuos. Chuanas Diegas, 
baisiausiai pavargęs, iš tiesų net vylėsi, jog beta blokatoriai tuoj pat 


prislopins jo sapnus. 

*X** 


- MANO MOTINA TAU TRENKĖ? - paklausė Dorotė, kai Chuanas 
Diegas su Mirjam užėjo pas ją. 

- Ne, Dorote, - tarė motina, jau pradėjusi apžiūrinėti dukters 
kambarį. Dorotė dar buvo pusnuogė - su sijonu ir liemenėle, bet be 
palaidinukės ar megztinio. Atsegtą lagaminą pasidėjusi ant lovos. 
(Į tą lagaminą būtų lengvai tilpęs nemažas šuo.) 

— Nelaimingas atsitikimas vonioje, - tepasakė Chuanas Diegas, 
rodydamas į tualetinio popieriaus skiautę, prilipusią prie kaktos. 

— Regis, nebekraujuoja, - tarė Dorotė. Tik su liemenėle stovė- 
dama priešais Chuaną Diegą, ji nukrapštė tualetinį popierių jam 
nuo kaktos; iš žaizdelės vėl ėmė sunktis kraujas, bet jau ne taip 
smarkiai - Dorotė jį sustabdė, paseilėjusi smilių ir prispaudusi 
Chuanui Diegui virš antakio. - Nejudėk, - pasakė, o jis stengėsi 
nežiūrėti į žvilgsnį traukiančią jos liemenėlę. 

— Dėl Dievo meilės, Dorote... apsirenk, - paliepė motina. 

— Tai kurgi mes keliaujam... turiu omeny, mes visi? - ne taip jau 
nekaltai paklausė ją Dorotė. 

— Pirmiau apsirenk, tada pasakysiu, - atšovė Mirjam. - Oi, vos 
nepamiršau, - staiga tarė Chuanui Diegui. - Tebeturiu jūsų kelio- 
nės planą, o jums gi jo reikia. - Chuanas Diegas prisiminė, kad 
Mirjam iš jo kelionės planą paėmė dar Džono E Kenedžio oro uos- 
te; nė nebuvo pastebėjęs, kad ji to plano negrąžino. Dabar padavė 
jam. - Aš čia kai ką dar prirašiau - kur turėtumėte apsistoti Mani- 
loje. Ne šįkart - šį pirmą kartą nebūsite taip ilgai, kad būtų svar- 
bu, kur apsistojot. Bet, patikėkit manim, jums ten nepatiks. Kai vėl 
nuvyksit į Manilą, na, antrą kartą, jau ilgesniam laikui... aš čia pa- 
siūliau, kur jums reikėtų apsistoti. Ir pasidariau jūsų kelionės plano 
kopiją mudviem, - pridūrė Mirjam, - kad galėtume jus prižiūrėti. 

- Mudviem? - įtariai pakartojo Dorotė. - Gal turi omeny, kad 
pasidarei sau? 

— Mudviem - juk sakiau „kad galėtume“, Dorote. 

- Tikiuosi, jus dar pamatysiu, - staiga tarė Chuanas Diegas. - 
Jus abi, - patikslino, pasijutęs kažkaip nesmagiai, nes iki tol žiūrė- 


112 PASLAPČIŲ ALĖJA 


jo tik į Dorotę. Mergina jau buvo apsivilkusi palaidinukę, bet nė 
nepradėjusi sagstytis; stebeilijo į savo bambą, kažką iš jos krapštė. 

— Oi, tikrai pamatysit, - atsakė Mirjam, eidama į vonios kam- 
barį - toliau viską apžiūrinėdama. 

— Aha, tikrai, - tarstelėjo Dorotė, tebekrapštydama bamb3, vis 
dar nesusisagsčiusi palaidinukės. 

— Susisagstyk, Dorote... palaidinė juk su sagom, dėl Dievo mei- 
lės! - iš vonios šūktelėjo motina. 

— Aš nieko ten nepalikau, mama! - surėkė jai Dorotė. Jau su- 
sisagsčiusi, mergina greitai pabučiavo Chuaną Diegą į lūpas. Jis 
matė, kad rankoje ji turi vokelį, lyg ir su viešbučio logotipu - tokį, 
kokių būna padėta kambariuose. Dorotė įkišo tą vokelį jam į švar- 
ko kišenę. - Ne dabar... perskaityk vėliau. Čia meilės laiškas! - pa- 
šnibždėjo; jos liežuvis slystelėjo jam tarp lūpų. 

— Stebiuosi tavimi, Dorote, - šnekėjo Mirjam, sugrįžusi į mie- 
gamąjį. - Chuanas Diegas savo vonios kambarį nusiaubė labiau 
negu tu savąjį. 

— Malonu, kad galiu tave nustebinti, mama, - atsakė mergina. 

Chuanas Diegas nedrąsiai nusišypsojo joms abiem. Šį skrydį į 
Filipinus jis visada laikė sentimentalia kelione - todėl, kad ten skri- 
do ne dėl savęs. Tiesą sakant, seniai manėsi keliausiąs dėl kito žmo- 
gaus - mirusio draugo, kuris ketino ten nukeliauti, bet nesuspėjo. 

Tačiau dabar Chuanas Diegas susivokė, kad jo kelionė jau at- 
rodo neatskiriamai susijusi su Mirjam ir Dorote, o tokia kelionė ar 
nebus tik dėl savęs? 

— Ojūs - abi - iš tikrųjų kur keliaujate? - išdrįso paklausti mo- 
tinos ir dukters, kurios (neabejotinai) buvo įpratusios keliauti po 
pasaulį. 

— Ojoi kiek mes turim visokių sušiktų reikalų! - burbtelėjo Do- 
rotė. 

— Pareigų, Dorote, - pataisė ją Mirjam. - Tavo karta pernelyg 
dažnai vartoja žodį „sušiktas“. 

— Pasimatysim greičiau, negu tu manai, - pasakė Chuanui Die- 
gui Dorotė. - Galiausiai atsidursim Maniloje, bet ne šiandien, - 
mįslingai pridūrė. 

- Po kurio laiko pasimatysim Maniloje, - gal kiek nekantriai 
paaiškino Mirjam. Ir dar pridūrė: - O gal ir greičiau. 

- Gal ir greičiau, - pakartojo Dorotė. - Taip, taip! 

Ji staiga nukėlė savo lagaminą nuo lovos, Chuanui Diegui ne- 
spėjus pripulti jai padėti; lagaminas buvo didžiulis, iš pažiūros sun- 
kus, tačiau Dorotė jį kilstelėjo kaip plunksnelę. Susigėdęs Chuanas 
Diegas prisiminė, kaip ta mergina kilstelėjo jį, - galvą ir pečius vi- 
siškai atkėlusi nuo lovos, užsivertė jį ant savęs. 

„Kokia stipri mergina!“ - galvojo Chuanas Diegas. Pasisuko, 
siekdamas savo lagamino, ne rankinio lagaminėlio, ir nustebo 
pamatęs, kad Mirjam jį jau paėmusi - kartu su nemažu savo pa- 
čios lagaminu. „Kokia stipri motina!“ - dingtelėjo Chuanui Die- 
gui. Jis iššlubavo į viešbučio koridorių, stengdamasis neatsilikti 
nuo abiejų moterų; gal nė nepastebėjo, kad iš tiesų tai beveik 
nešlubuoja. 


TAI BUVO KEISTA: vidury pokalbio, kurio neprisiminė, Chuanas 
Diegas kažkaip atsiskyrė nuo Mirjam ir Dorotės, - kai jie visi Hon- 
kongo tarptautiniame oro uoste turėjo pereiti saugumo patikrą. 
Žengdamas prie metalo detekcijos įtaiso, jis atsigręžė į Mirjam, 
nusiaunančią batelius; pamatė, kad jos kojų nagai nulakuoti tokia 
pat spalva kaip ir Dorotės. Tada perėjo detektorių, o kai vėl mėgi- 
no akimis susirasti moteris, nei Mirjam, nei Dorotės nebebuvo; jos 
paprasčiausiai (o gal ir ne visai paprastai) pradingo. 

Chuanas Diegas vieną iš apsaugininkų paklausė, ar šis nematė 
dviejų jo bendrakeleivių. Kur tos moterys nuėjo? Tačiau apsaugi- 
ninkas buvo nekantrus vaikinas, be to, jo dėmesį atitraukė kažkoks 
metalo detektoriaus gedimas. 

- Kokios moterys? Kurios? Mačiau čia gal visą moterų populia- 
ciją - tikriausiai nuėjo tolyn! - pasakė apsaugininkas. 

Chuanui Diegui dingtelėjo, kad galėtų pasiųsti toms moterims 
žinutę arba paskambinti, tik kad pamiršo įsirašyti jų mobiliųjų 


w-- oo 


ieškojo nesamų vardų. Ir tarp pastabų, kuriomis Mirjam papildė jo 

kelionės planą, nebuvo nei jos pačios, nei Dorotės telefono nume- 
rio. Tik siūlomų Manilos viešbučių adresai ir pavadinimai. 

Chuanas Diegas dar pamąstė, kodėl Mirjam taip reikšmingai 
užsiminė apie „antrą kartą , kai jis bus Maniloje, bet paskui liovė- 
si apie tai galvojęs ir lėtu žingsniu pasuko prie vartų, pro kuriuos 
išėjęs turėjo būti įlaipintas į lėktuvą, skrisiantį į Filipinus. „Pirmą 
kartą į Manilą , - galvojo (o gal ir negalvojo). Jautėsi nežmoniškai 
pavargęs. 

„Tikriausiai dėl beta blokatorių, - mąstė Chuanas Diegas. - Gal 
be reikalo išgėriau dvi... jeigu tikrai išgėriau.“ 

Net žaliosios arbatos keksiukas „Cathay Pacific“ lėktuve - šį 
kartą daug mažesniame - šiek tiek nuvylė. Dabar Chuanas Diegas 
nebesijautė toks pakylėtas kaip tada, kai valgė pirmąjį sa Mirjam ir 
Dorote beveik atskridęs į Honkongą. 

Jau būdamas ore Chuanas Diegas prisiminė meilės laišką, Do- 
rotės jam įkištą į švarko kišenę. Išsitraukęs vokelį, ėmė skaityti. 

„Tuoj pasimatysim!“ - buvo parašiusi Dorotė „Regal Airport“ 
viešbučio popieriaus lape. Ir dar prispaudusi lūpas - turbūt ką tik 
padažytas - prie pat žodžio „tuoj“. Chuanas Diegas tik dabar pa- 
matė, kad Dorotės lūpų dažai tokios pat spalvos kaip kojų nagų 
lakas - ir jos, ir jos motinos. Jo manymu, tai buvo fuksijų spalva. . 

Jis negalėjo nepastebėti, kas dar įdėta į voką kartu su vadina- 
muoju meilės laišku: du tušti folijos apvalkalėliai, pirmo ir antro 
prezervatyvo. „Gal Honkongo oro uoste metalo detektorius iš tiesų 
buvo sugedęs; juk tas įtaisas folijos kažkodėl neaptiko“, - svarstė 
Chuanas Diegas. Jis dar pagalvojo, kad čia tikrai ne tokia sentimen- 
tali kelionė, kokia turėjo būti, bet dabar jau buvo toli nukeliavęs ir 
nebegalėjo grįžti atgal. 

Jei norite žinoti 


Edvardas Bonšo ant kaktos turėjo L formos randą - nuo tada, kai 
vaikystėje parvirto. Bėgo, rankytėje suspaudęs madžongo kauliuką, 
ir užkliuvo už miegančio šuns. Tas gražus kauliukas buvo iš dram- 
blio kaulo ar bambuko; jo kampas įsmigo į blyškią Edvardo kakty- 
tę, tiesiai virš tarpuakio; tarp šviesių antakių liko aiškiai matoma 
varnelė, tarsi tikrinimo ženklas. 

Edvardas tada atsisėdo, o stotis negalėjo - pernelyg sukosi gal- 
va. Kraujas sruvo tarp akių ir lašėjo nuo nosies galo. Šuo, tiksliau, 
kalė, jau pabudusi, vizgindama uodegą jam laižė kruviną veidelį. 

Toks meilios kalės dėmesys Edvardą nuramino. Jam buvo sep- 
tyneri; tėvas jį vadino mamyčiuku - tik todėl, kad Edvardas buvo 
pareiškęs, jog jam nepatinka medžioklė. 

- Kam šaudyti gyvus daiktus? - klausė jis tėvą. 

Medžioklė nepatiko ir tai kalei. Ji, Labradoro retriverė, kai 
buvo dar maža šunytė, nuklydusi įkrito į kaimyno baseiną ir vos 
nenuskendo; paskui jau bijojo vandens, - o tai nenormalu, nebū- 
dinga labradorams. Nenormalus, valdingojo Edvardo tėvo many- 
mu, buvo ir to šuns nusiteikimas nieko neieškoti ir neatnešti. (Nei 
kamuoliuko, nei pagalio, ką jau kalbėti apie nušautą paukštį.) 

„Tai kokia čia retriverė?* Ji juk turėtų būti Labradoro retrive- 
rė?“ - nuolat stebėjosi žiauruolis Edvardo dėdė Ijanas. 


* Toretrieve - surasti ir atnešti (angl.). (Čia ir toliau Vert. past.) 
4 P 


115 


116 PASLAPČIŲ ALĖJA 


Bet Edvardas tą niekad nieko neatnešančią ir neplaukiojančią 
labradorę mylėjo, ir švelnioji kalė beprotiškai mylėjo berniuką; 
griežtu Edvardo tėvo, Grehemo, vertinimu, jie abu buvo bailiai. 
Mažasis Edvardas tėvo brolį - visus bauginantį dėdę Ijaną - laikė 
beširdžiu mulkiu. 

Čia faktai, kuriuos turite žinoti, kad suprastumėt, kas nutiko 
paskiau. Edvardo tėvas ir dėdė Ijanas medžiojo fazanus; grįžo su 
dviem nušautais paukščiais ir įgriuvo į virtuvę pro duris iš garažo. 

Jie gyveno nuosavame name Koralvilyje - tada atrodė, jog tai 
tolimas Ajova Sičio priemiestis. Edvardas kruvinu veidu sėdėjo 
virtuvėje ant grindų, o nemedžiojanti ir neplaukiojanti labradorė 
tarsi rijo jį, pradėjusi nuo galvos. Vyrai į virtuvę įgriuvo su dėdės 
Ijano Česapiko įlankos retriveriu, bebaimiu paukštšuniu, tokiu pat 
karingu kaip ir pats Ijanas, be jokių kitų būdo bruožų. 

— Sumauta Beatričė! - riktelėjo Edvardo tėvas. 

Grehemas Bonšo tą labradorę buvo pašaipiai pavadinęs Bea- 
triče - moteriškiausiu vardu, kokį tik galėjo sugalvoti. Tinkamas 
vardas kalei, kurią, anot dėdės Ijano, reikėjo sterilizuoti - „kad ne- 
sidaugintų, nebeterštų kilmingos veislės“. 

Abu medžiotojai, palikę Edvardą, tebesėdintį virtuvėje ant grin- 
dų, išsivedė Beatričę į lauką ir nušovė ant keliuko priešais namą. 

Ne tokią istoriją žmonės tikėdavosi išgirsią, kai Edvardas Bon- 
šo po daugelio metų, rodydamas į tą L formos randą ant kaktos, 
lyg tarp kitko sakydavo: „Beje, jei norite žinoti, iš kur mano ran- 
das...“ — ir imdavo pasakoti, kaip žiauriai buvo nužudyta Beatri- 
čė - vaikystėje jo nepaprastai mylėta kalė, pati meiliausia, kokią tik 
galima įsivaizduoti. 

Ir visus tuos metus, kaip prisiminė Chuanas Diegas, senjoras 
Eduardas turėjo gražųjį madžongo kauliuką, visam laikui pažen- 
klinusį šviesią jo kaktą. 

Ar dėl tos rankšluosčio strypo padarytos žaizdelės, kuri paga- 
liau nustojo kraujuoti, Chuanui Diegui dabar iš atminties iškilo 
tokie košmariški nuoširdžiai branginamo Edvardo Bonšo prisimi- 
nimai? Gal skrydis iš Honkongo į Manilą buvo per trumpas, kad 
Chuanas Diegas gerai įmigtų? Na, ne toks trumpas, kaip jam atro- 

dė; ištisas dvi valandas jis buvo apimtas nerimo, kažkoks apymigis, 
ir sapnavo padrikai; vis nutrūkstantis miegas su nerišliais sapnais 
Chuanui Diegui buvo dar vienas įrodymas, kad jis išgėrė dvigubą 
beta blokatorių dozę. 

Su pertrūkiais sapnavo visą kelią į Manilą - daugiausia tą baisią 
Edvardo Bonšo rando istoriją. Štai kas būna, kai išgeri dvi lopreso- 
ro tabletes! Vis dėlto, netgi toks pavargęs, Chuanas Diegas džiaugė- 
si, kad apskritai sapnavo, nors ir nerišliai. Ne kur kitur, o praeityje 
jis labiausiai pasitikėjo savimi, aiškiausiai žinojo, kas toks yra, ne 
tik kaip rašytojas. 


PADRIKUOSE SAPNUOSE DAŽNAI būna per daug pokalbių, viskas 
nutinka staiga, be jokio perspėjimo. Gydytojų kabinetai Oacha- 
kos Cruz Roja, Raudonojo Kryžiaus, ligoninėje buvo - gal gerai 
visko neapgalvojus, o gal ir specialiai - įrengti prie pat skubiosios 
pagalbos skyriaus, ir dėl to daug kas apsirikdavo. Kažkurio iš Oa- 
chakos stogais lakstančių šunų sukandžiota mergaitė buvo atvesta 
į daktaro Vargaso ortopedijos kabinetą, o ne į skubiosios pagalbos 
priimamąjį; mergaitės plaštakos ir dilbiai buvo sudarkyti (ji, matyt, 
dengėsi veidelį), bet ortopedo jai iš pažiūros nereikėjo. Daktaras 
Vargasas buvo ortopedas, - nors cirko artistus (daugiausia nepil- 
namečius), sąvartyno vaikus ir našlaičius iš „Pamestų vaikų namų“ 
gydė ne tik kai reikėdavo ortopedo pagalbos. 

Vargasas atrodė suirzęs, kad sukandžiotą vaiką atvedė pas jį. 

- Tau viskas bus gerai, - vis guodė verkiančią mergaitę. - Rei- 
kėjo vesti į skubiosios pagalbos priimamąjį, ne pas mane, - sakė 
isterijos ištiktai motinai. Laukiamajame ir ką tik į šį miestą atvykęs 
Edvardas Bonšo, ir visi kiti susinervino, matydami taip baisiai su- 
žalotą mažylę. 

- Kas yra stogo šuo? - paklausė senjoras Eduardas brolį Pepę. - 
Čia juk ne veislė?! - Jie paskui daktarą Vargasą jau ėjo į apžiūros 
kambarį. Chuaną Diegą vežė ant ratukinių neštuvų. 

Lupė ėmė kažką balbatuoti, bet sužeistas brolis nenorėjo to 
versti. Ji sakė, kad kai kurie stogų šunys yra dvasios - tyčia kan- 

kintų ir nužudytų šunų šmėklos. Tos šmėklos vaidenasi ant miesto 
stogų, užpuola nekaltus žmones, - nes ir šunys (niekuo nenusikal- 
tę) juk buvo užpulti, taigi jie keršija. Gyvena ant stogų, nes moka 
skraidyti; kadangi jie yra šmėklos, niekas negali jiems nieko pada- 
ryti - jau nebe. 

— Koks ilgas atsakymas! - tarė Chuanui Diegui Edvardas Bon- 
šo. - Ką ji čia šnekėjo? 

— Taip, tai tikrai ne veislė, - tepasakė naujajam misionieriui 
Chuanas Diegas. 

— Dauguma jų - mišrūnai. Oachakoje daug benamių šunų; kai 
kurie sulaukėję. Tiesiog sukiojasi ant stogų - niekas nežino, kaip 
ten užlipa, - paaiškino brolis Pepė. 

— Tikrai neskraido, - pridūrė Chuanas Diegas, bet Lupė balba- 
tavo toliau. Dabar jie jau buvo apžiūros kambaryje. 

— O kas gi nutiko tau? - paklausė daktaras Vargasas nesuvo- 
kiamai šnekančią mergaitę. - Nusiramink ir pasakyk iš lėto, kad aš 
suprasčiau. 

— Pacientas aš - ji tik mano sesuo, - pasakė Chuanas Diegas 
jaunajam gydytojui. Lyg Vargasas būtų nepastebėjęs neštuvų. 

Brolis Pepė daktarui Vargasui priminė, kad šituos sąvartyno 
vaikus jis jau yra apžiūrėjęs, bet Vargasas turėjo per daug paci- 
entų - jam buvo sunku prisiminti. Tuo tarpu skausmas prislopo, 
Chuanas Diegas liovėsi klykęs. 

Daktaras Vargasas buvo jaunas, gražus, gaubiamas beribio kil- 
numo, kartais būdingo tiems, kuriems sekasi, auros. Jis buvo įpra- 
tęs visuomet būti teisus. Kitų nekompetentingumas Vargasą iškart 
sutrikdydavo, bet reikia pasakyti, kad tas įspūdingas vaikinas buvo 
linkęs pernelyg greitai ir griežtai vertinti pirmą kartą matomus 
žmones. Visi žinojo, kad Vargasas - geriausias Oachakos chirur- 
gas ortopedas; suluošintų vaikų gydymas buvo jo specializacija, - o 
kam gi nerūpi suluošinti vaikai? Tačiau Vargasas kažkaip sugebėda- 
vo visiems ką nors pasakyti ne paplaukiui. Vaikai ant jo pyko, nes jis 
niekaip jų neįsimindavo; suaugusiesiems Vargasas atrodė išpuikęs. 

- Tai tu būsi pacientas, - tarė daktaras Vargasas Chuanui Die- 
gui. - Papasakok man apie save. Kad esi sąvartyno vaikas, gali ir 

nesakyt. Užuodžiu; apie basurero žinau. Man įdomesnė tavo pėda - 
papasakok apie ją. 

- Pasakojimas apie pėdą ir bus apie tai, kad aš iš sąvartyno, — 
atsakė gydytojui Chuanas Diegas. - Gerere sunkvežimis su sąvar- 
tyne surinkto vario kroviniu - labai sunkiu kroviniu - atbuline 
eiga pervažiavo man pėdą. 

Kartais Lupė savo mintis išsakydavo lyg pagal sąrašą; dabar ir 
buvo vienas iš tų kartų. 

- Pirma: šitas daktaras - visiškas mulkis, - pareiškė jaunoji aiš- 
kiaregė. - Antra: jam gėda, kad tebėra gyvas. Trečia: jis mano, kad 
turėjo mirti. Ketvirta: jis tuoj pasakys, kad reikia rentgeno nuo- 
traukų, bet iš tikrųjų tik vilkina laiką - jau žino, kad negalės su- 
tvarkyti tau kojos. 

— Panašu į zapotekų ar mictekų kalbą, bet iš tiesų tai ne, - tarė 
daktaras Vargasas; jis Chuano Diego neklausė, ką pasakė jo sesuo, 
bet Chuanas Diegas (kaip ir visi kiti) jaunojo gydytojo nemėgo, 
todėl nusprendė neslėpti, ką šnekėjo Lupė. - Ji visa tai pasakė? - 
nustebo Vargasas. 

- Šnekėdama apie praeitį, paprastai neklysta, - patikino jį Chu- 
anas Diegas. - O ateitį numato ne taip tiksliai. 

- Tikrai reikia rentgeno; turbūt negalėsiu sutvarkyti kojos, bet 
turiu pamatyti rentgeno nuotraukas, kad žinočiau, ką tau pasaky- 
ti, - tarė Chuanui Diegui daktaras Vargasas. - Savo draugą jėzui- 
tą čia atsivežei tikėdamasis dieviškosios pagalbos? - dar paklausė, 
kriptelėdamas galvą į brolį Pepę. (Oachakoje Pepę pažinojo visi; ir 
beveik tiek pat žmonių buvo girdėję apie daktarą Vargasą.) 

— Mano mama - jėzuitų valytoja, - pasakė Vargasui Chuanas 
Diegas. Paskui linktelėjo į Riverą. - Bet mumis rūpinasi jis. El 
jefe... - buvo besakąs, bet Rivera jį pertraukė. 

— Aš vairavau tą sunkvežimį, - prisipažino sąvartyno bosas. 

Lupė vėl pratrūko apie sudužusį šoninio vaizdo veidrodėlį, bet 
Chuanas Diegas nemanė, kad tai reikėtų išversti. Juoba kad Lupė 
jau pasakojo toliau; leidosi į smulkmenas, kodėl daktaras Vargasas 
toks visiškas mulkis. 

— Vargasas pasigėrė ir pramigo. Nespėjo į lėktuvą. Turėjo ke- 
liauti su šeima. Tas sumautas lėktuvas sudužo. Juo skrido Vargaso 


120 PASLAPČIŲ ALĖJA 


tėvai... ir jo sesuo su vyru ir dviem vaikais. Visi žuvo! - riktelėjo 
Lupė. - O Vargasas tuo laiku miegojo! - pridūrė. 

— Koks iškreiptas balsas, - pasakė Vargasas Chuanui Diegui. - 
Turėčiau žvilgtelėti į jos gerklę. Gal čia dėl balso stygų. 

Chuanas Diegas daktarui Vargasui pareiškė užuojautą dėl lėk- 
tuvo katastrofos, per kurią Žuvo visa jo šeima. 

- Ji tau tai pasakė? - paklausė berniuką Vargasas. 

Lupė nesiliovė balbatavusi: Vargasas paveldėjo tėvų namą ir 
visus daiktus. Jo tėvai buvo „labai religingi“; tai, kad Vargasas „ne- 
religingas“, seniai buvo trinties šeimoje priežastis. Dabar jaunasis 
daktaras „nebe toks religingas“. 

— Kaip jis dabar gali būti „nebe toks religingas“, jei seniau buvo 
„nereligingas“, Lupe? - paklausė seserį Chuanas Diegas, bet mer- 
gaitė tik gūžtelėjo pečiais. Ji kai ką tiesiog žinojo; žinios ją paprastai 
pasiekdavo be jokių paaiškinimų. 

„Aš tik pasakoju, ką žinau, - visada sakydavo Lupė. - Neklausk, 
ką tai reiškia.“ 

- Pala, pala, pala! - angliškai įsiterpė Edvardas Bonšo. - Kas 
buvo „nereligingas“, o paskui pasidarė „nebe toks religingas? Esu 
girdėjęs apie tą sindromą, - pasakė Edvardas Chuanui Diegui. 

Chuanas Diegas senjorui Eduardui angliškai persakė viską, 
ką Lupė buvo papasakojusi apie daktarą Vargasą; net brolis Pepė 
seniau nežinojo visos jo istorijos. Visą tą laiką Vargasas apžiūri- 
nėjo sutraiškytą ir keistai užlaužtą berniuko pėdą. Dabar daktaras 
Vargasas Chuanui Diegui gal jau labiau patiko; erzinantis Lupės 
gebėjimas įžvelgti net ir nepažįstamo Žmogaus praeitį (ir, nors ne 
taip aiškiai, ateitį) atitraukė Chuano Diego dėmesį nuo skausmo, ir 
mas tuo dėmesio atitraukimu. 

— Kur sąvartyno vaikas gali išmokti anglų kalbą? - angliškai pa- 
klausė daktaras Vargasas brolį Pepę. - Jūs angliškai šnekate ne taip 
gerai, Pepe, bet vis tiek manau, kad prisidėjote prie šito berniuko 
mokymo. 

— Jis išmoko pats, Vargasai. Ir kalba, ir supranta, ir skaito, - at- 
sakė Pepė. 

— Tokį talentą reikia puoselėti, Chuanai Diegai, - tarė berniu- 
kui Edvardas Bonšo. - Nuoširdžiai užjaučiu dėl šeimos tragedijos, 
daktare Vargasai, - pridūrė senjoras Eduardas. - Aš irgi žinau, kas 
yra šeimos nelaimė... 

- Kas toks šitas gringas? - nemandagiai (ispaniškai) paklausė 
Chuaną Diegą Vargasas. 

— El hombre papagayo, - atsakė Lupė. (Papūguotasis.) 

- Edvardas - mūsų naujasis mokytojas, - pasakė daktarui Var- 
gasui brolis Pepė. - Iš Ajovos, - pridūrė. 

- Eduardas, - prisistatė Edvardas Bonšo, ištiesė ranką ir tik 
tada pastebėjo, kad daktaras Vargasas su guminėmis pirštinėmis ir 
kad tos pirštinės suteptos iš keistai suplotos berniuko pėdos besi- 
sunkiančiu krauju. 

- Esate įsitikinęs, kad ne iš Havajų, Pepe? - paklausė Vargasas. 
(Buvo neįmanoma nepastebėti rėksmingų papūgų ant havajietiškų 
naujojo misionieriaus marškinių.) 

- Kaip ir jūsų, daktare Vargasai, - tarė Edvardas Bonšo, išmin- 
tingai nusprendęs vis dėlto nespausti jaunajam gydytojui rankos, - 
mano tikėjimas kadaise buvo kupinas abejonių. 

— Aš niekada netikėjau, taigi ir neabejojau, - atšovė Vargasas; 
jo anglų kalba buvo kapota, bet taisyklinga, be jokių abejonių. — 
Tuo man ir patinka rentgeno nuotraukos, Chuanai Diegai, - toliau 
kalbėjo daktaras Vargasas, aiškia anglų kalba. - Jose nėra nieko 
dvasiško. Tiesą sakant, rentgeno nuotraukos anaiptol ne tokios dvi- 
prasmiškos kaip daugelis dalykų, man dabar ateinančių į galvą. Tu 
atvažiuoji pas mane sužeistas ir su dviem jėzuitais. Kartu atsiveži 
savo aiškiaregę seserį, kuri - kaip pats sakai - geriau mato praeitį 
negu ateitį. Atvyksta ir tavo gerbiamas jefe - sąvartyno bosas, kuris 
tavimi rūpinasi ir pervažiuoja tau koją. - (Riverai dar pasisekė, kad 
Vargasas padėtį šitaip įvertino kalbėdamas angliškai, ne ispaniš- 
kai, nes Rivera ir be to jau graužėsi dėl nelaimingo atsitikimo.) - 
O rentgeno nuotraukos parodys, ką galiu ir ko negaliu padaryti, 
gelbėdamas tavo pėdą. Aš kalbu kaip medikas, Edvardai, - pats 
save pertraukė Vargasas, žiūrėdamas ne tik į Edvardą Bonšo, bet ir 

į brolį Pepę. - O dėl dieviškosios pagalbos... na, čia jau pasistenkite 
jūs, jėzuitai. 

— Eduardai, - pataisė daktarą Vargasą Edvardas Bonšo. Senjo- 
ro Eduardo tėvo, Grehemo (to šuns žudiko), antras vardas buvo 
Edvardas; jau vien todėl Edvardui Bonšo labiau patiko būti vadi- 
namam Eduardu; Chuanui Diegui toks vardas irgi buvo labiau prie 
širdies. 

Staiga Vargasas, kreipdamasis į brolį Pepę, pratrūko - šįkart 
ispaniškai: 

- Šitie sąvartyno vaikai gyvena Gerere, o jų motina - Templo 
de la CompaAia de Jesus valytoja. Kaip jėzuitiška! Ji tikriausiai valo 
ir Niūos Perdidos? 

— Si - ir prieglaudą, - linktelėjo Pepė. 

Chuanas Diegas Vargasui vos nepasakė, kad Esperansa, jo mo- 
tina, ne tik valytoja, tačiau tai, ką Esperansa dar darė, buvo dvi- 
prasmiška (geriausiu atveju), o berniukas žinojo, kad jaunajam gy- 
dytojui dviprasmiškumas ne itin patinka. 

— Kur tavo motina dabar? - paklausė Chuaną Diegą daktaras 
Vargasas. 

— Bažnyčioje. Meldžiasi už mane. 

— Nagi, pasidarykim rentgeno nuotraukas, - susigriebė dakta- 
ras Vargasas; buvo akivaizdu, kad vos susilaikė kaip nors nesunie- 
kinęs maldų galios. 

— Ačiū, Vargasai, - tarė brolis Pepė, taip nenuoširdžiai, kad visi 
iškart sužiuro į jį - netgi neseniai su juo susipažinęs Edvardas Bon- 
šo. - Ačiū, kad stengiatės mus apsaugoti nuo savo nuolatinio ateiz- 
mo, - jau aiškiau pasakė Pepė. 

— Aš tikrai stengiuosi, Pepe, - atšovė Vargasas. 

- Jūsų netikėjimas, žinoma, tik jūsų reikalas, daktare Varga- 
sai, - įsikišo Edvardas Bonšo. - Bet dabar gal ne pats tinkamiausias 
laikas... dėl berniuko, - pridūrė, išsiduodamas, kad toks netikėji- 
mas jam vis dėlto rūpi. 

— Nieko baisaus, senjore Eduardai, - beveik tobula anglų kal- 
ba pasakė naujajam misionieriui Chuanas Diegas. - Aš irgi nela- 
bai tikiu — ne ką labiau negu daktaras Vargasas. - Bet iš tikrųjų 

Chuanas Diegas tikėjo labiau, negu norėjo prisipažinti. Abejojo dėl 
Bažnyčios ir dėl politinių vietos mergelių intrigų, kaip mintyse tai 
vadino, bet stebuklai jį domino. Jis laukė stebuklų. 

- Taip nesakyk, Chuanai Diegai... Tu dar per jaunas, kad atsiri- 
botum nuo tikėjimo, - tarė Edvardas. 

- Dėl berniuko dabar gal reikėtų sutelkti dėmesį į tikrovę, o ne 
į tikėjimą, - kapota anglų kalba pareiškė Vargasas. 

— Aš tai nežinau, kuo tikėti, - prašneko Lupė, visai negalvoda- 
ma, kas ją supranta, kas ne. - Noriu tikėti Gvadalupe, bet tik pažiū- 
rėkit, kaip ji leidžiasi išnaudojama, kaip Mergelė Marija ją paveikia! 
Kaip galima pasitikėti Gvadalupe, kai ji klauso pabaisos Marijos 
įsakymų? 

— Gvadalupė leidžiasi Marijos sutrypiama, Lupe, - tarė Chua- 
nas Diegas. 

- Gana! Liaukis! Taip nesakyk! - sustabdė berniuką Edvardas 
Bonšo. - Tu dar gerokai per jaunas, kad šnekėtum taip ciniškai! 

(Kai pokalbis pakrypo į religiją, paaiškėjo, kad naujasis misi- 
onierius ispaniškai supranta daug geriau, negu iš pradžių atrodė.) 

- Padarykim rentgeno nuotraukas, Eduardai, - įsikišo dak- 
taras Vargasas. - Ko nors imkimės. Šitie vaikai gyvena Gerere ir 
dirba šiukšlyne, o jų motina - jūsų valytoja. Argi tai nėra ciniška? 

- Ko nors imkimės, Vargasai, - pritarė brolis Pepė. - Padary- 
kim rentgeno nuotraukas. 

- Šiukšlynas visai neblogas! - pareiškė Lupė. - Chuanai Die- 
gai, pasakyk Vargasui, kad šiukšlynas mums patinka. Per Vargasą 
ir papūguotąjį mes atsidursim prieglaudoj! - suklykė, bet Chuanas 
Diegas to neišvertė. 

— Padarykim rentgeno nuotraukas, - tarė berniukas. Jis norėjo 
žinoti, kas bus jo kojai. 

- Vargasas dabar galvoja, kad nėra prasmės operuoti tau pėdą, - 
pasakė jam Lupė. - Vargasas mano, kad, jei sutriktų kraujotaka, rei- 
kėtų amputuoti! Jam atrodo, kad tu negali gyventi Gerere su viena 
pėda arba apšlubęs! Vargasas lyg ir įsitikinęs, kad tavo pėda sugis 
pati, pasisukusi stačiuoju kampu... visam laikui. Tu vėl vaikščiosi, 
bet tik po poros mėnesių. Ir jau visada šlubuosi... jis taip mano. Var- 


124 PASLAPČIŲ ALĖJA 


gasas nesupranta, kodėl čia atvažiavo papūguotasis, o ne mūsų mo- 
tina. Pasakyk jam, kad žinau, ką jis galvoja! - riktelėjo broliui Lupė. 

Chuanas Diegas tarė: 

— Aš jums pasakysiu, ką, anot jos, jūs galvojat. 

Jis Vargasui persakė, ką šnekėjo Lupė, kartkarčiais dramatiškai 
nutraukdamas pasakojimą, kad galėtų visa tai angliškai paaiškinti 
Edvardui Bonšo. 

Vargasas kreipėsi į brolį Pepę, tarsi juodu būtų buvę vieni: 

- Jūsų šiukšlyno vaikas kalba dviem kalbomis, o jo sesuo skaito 
mintis. Jiems geriau sektųsi cirke, Pepe. Tokiems nebūtina gyventi 
Gerere ir dirbti sąvartyne. 

— Cirke? - nustebo Edvardas Bonšo. - Ar jis pasakė „cirke“, 
Pepe? Juk jie vaikai! Ne kokie žvėreliai! „Pamestų vaikų namai“ juk 
turėtų jais pasirūpinti? Suluošintas berniukas! Mergaitė, negalinti 
kalbėti! 

- Lupė nuolat kalba! Pasako per daug, - paprieštaravo Chua- 
nas Diegas. 

- Jie ne kokie žvėreliai! - pakartojo senjoras Eduardas. Gal iš- 
girdusi žodį „žvėreliai“ (nors pasakytą angliškai) Lupė atidžiau pa- 
žvelgė į papūguotąjį. 

„Ojoi, - galvojo brolis Pepė. - Apsaugok mus, Viešpatie, jei šita 
kvanktelėjusi mergaitė perskaitys jo mintis!“ 

- Cirkas paprastai rūpinasi savo vaikais, - žvilgtelėjęs į kaltės 
graužiamą Riverą, angliškai pasakė daktaras Vargasas atvykėliui iš 
Ajovos. - Šitie vaikai galėtų atlikti intermediją... 

- Intermediją! - grąžydamas rankas sušuko senjoras Eduardas. 
Gal matydama, kaip jis grąžo rankas, Lupė staiga išvydo Edvardą 
Bonšo septynerių metų. Ji pravirko. 

— Oi, ne! - surėkė Lupė ir abiem rankom užsidengė akis. 

— Vėl skaito mintis? - iš pažiūros abejingai paklausė Vargasas. 

- Šita mergaitė tikrai geba skaityti mintis, Pepe? - pasidomėjo 
Edvardas. 

„Oi, tikiuosi, kad ne dabar“, - galvojo Pepė, tačiau pasakė ne tai: 

- Berniukas pats išmoko skaityti dviem kalbomis. Berniukui 
galime padėti. Galvokite apie jį, Edvardai. O mergaitei mes niekuo 

nepadėsim, - tyliai pridūrė angliškai, nors Lupė negalėjo išgirsti, 
net jei būtų tai sakęs ispaniškai. Mergaitė vėl klykė. 

- Oi, ne! Jie nušovė jo šunį! Jo tėvas ir dėdė... nužudė vargšą 
papūguotojo šuniuką! - kimiu falcetu spiegė Lupė. Chuanas Diegas 
žinojo, kaip jo seseriai patinka šunys; ji arba negalėjo, arba nenorė- 
jo daugiau apie tai kalbėti - nepaguodžiamai raudojo. 

- Apie ką čia dabar? - paklausė Chuaną Diegą atvykėlis iš Ajovos. 

— Jūs turėjote šunį“ 

Edvardas Bonšo krito ant kelių. 

— Maloningoji Marija, Dievo Motina, ačiū, kad atvedei mane, 
kur ir turiu būti! - sušuko naujasis misionierius. 

— Kaip suprantu, šunį jis tikrai turėjo, - ispaniškai tarė Chuanui 
Diegui daktaras Vargasas. 

- Tas šuo žuvo - kažkas jį nušovė, - kaip galėdamas tyliau pa- 
sakė berniukas Vargasui. Kai Lupė taip verkė, o atvykėlis iš Ajovos 
visokiais šūksniais garbino Mergelę Mariją, vargu ar kas galėjo nu- 
girsti šį trumpą gydytojo ir paciento pokalbį. 

— Ar pažįstate ką nors iš cirko? - dar paklausė Chuanas Diegas 
daktarą Vargasą. 

— Pažįstu žmogų, su kuriuo tau reikės susipažinti, kai ateis lai- 
kas, - atsakė berniukui Vargasas. - Turės tam neprieštarauti ir tavo 
motina... - Čia Vargasas pamatė, kad Chuanas Diegas instinktyviai 
užsimerkė. - Arba gal Pepę... Reikės Pepės pritarimo, jei kartais 
tavo mamai nelabai patiktų ši mintis. 

- El hombre papagayo... - buvo besakąs Chuanas Diegas. 

- Aš tikrai ne tas, kuris galėtų dalykiškai kalbėtis su papūguo- 
tuoju, - nutraukė pacientą daktaras Vargasas. 

- Jo šuo! Jie nušovė jo šunį! Vargšę Beatričę! - verkė Lupė. 

Kad ir kaip sunkiai, nesuvokiamai Lupė kalbėjo, Edvardas 
Bonšo vis dėlto išgirdo žodį Beatričė. 

- Aiškiaregystė - Dievo dovana, Pepe, - pasakė kolegai Edvar- 
das. - Ši mergaitė iš tiesų numato ateitį? Jūs taip sakėt. 

- Išmeskit iš galvos mergaitę, senjore Eduardai, - sušnibždėjo 
brolis Pepė - vėl angliškai. - Galvokit apie berniuką - mes galim jį iš- 
gelbėti arba padėti jam išsigelbėti pačiam. Šitas berniukas gelbėtinas. 

— Bet mergaitė žino kai ką... - buvo besakąs atvykėlis iš Ajovos. 

- Ne tai, kas jai padėtų, - nukirto Pepė. 

- Šitie vaikai bus priimti į prieglaudą, ar ne? - paklausė brolį 
Pepę senjoras Eduardas. 

Pepė nerimavo dėl „Pamestinukuose“ dirbančių vienuolių; 
negalima sakyti, kad tos vienuolės nemėgo sąvartyno vaikų, - di- 
džiausias išankstinis keblumas buvo vaikų motina Esperansa, nak- 
timis papildomai uždarbiaujanti valytoja. Bet Pepė atvykėliui iš 
Ajovos tepasakė: 

- Si, Ninos Perdidos vaikus priims. - Tai pasakęs kiek patylėjo; 
galvojo, ką galėtų pridurti, ar apskritai reikia tai sakyti. Dar abejojo. 

Nė vienas iš jų nepastebėjo, kada Lupė liovėsi verkusi. 

— El circo, - tarė jaunoji aiškiaregė, rodydama į brolį Pepę. - 
Cirkas. 

— Ką nori pasakyt apie cirką? - paklausė Chuanas Diegas. 

- Brolis Pepė mano, jog tai puiki mintis. 

— Pepė mano, jog cirkas - puiki mintis, - visiems pasakė Chua- 
nas Diegas, ir angliškai, ir ispaniškai. Bet atrodė, kad Pepė dar šiek 
tiek abejoja. 

Tuo jų pokalbis ir baigėsi. Rentgenologinis tyrimas truko ilgo- 
kai, ypač ilgai jie laukė radiologo nuomonės; taip ilgai, kad galiau- 
siai jau beveik nebebuvo abejonių, ką išgirs. (Vargasas ir pirmiau 
taip manė, ir Lupė jau buvo visiems persakiusi jo mintis.) 

Kol visi laukė, ką pasakys radiologas, Chuanas Diegas nu- 
sprendė, kad daktaras Vargasas jam vis dėlto patinka. Lupė pri- 
ėjo prie šiek tiek kitokios išvados: dabar mergaitė jau garbino 
senjorą Eduardą - ypač (bet ne vien) dėl to, kas nutiko jo, sep- 
tynmečio, šuniui. Lupė užmigo, padėjusi galvą ant Edvardo Bon- 
šo kelių. Pamatęs, kaip jaunoji aiškiaregė šliejasi prie jo, naujasis 
mokytojas pasidarė dar uolesnis; vis žvilgčiojo į brolį Pepę, tarsi 
sakydamas: „Negi tikrai manote, kad negalime jos išgelbėti? Juk 
aišku, kad galime!“ 

„Oi, Viešpatie, - meldėsi Pepė, - koks pavojingas kelias prieš 
akis mums, esantiems pamišėlio ir dar nežinia kieno rankose! Pra- 
šau - vesk mus!“ 

Kaip tik tada daktaras Vargasas prisėdo prie Edvardo Bonšo ir 
brolio Pepės. Švelniai palietęs miegančios mergaitės galvą, jiems 
priminė: 

— Norėčiau žvilgtelėti į jos gerklę. 

Ir dar pasakė, kad paprašė seselės susisiekti su jo kolege, ku- 
rios kabinetas čia pat, Cruz Roja ligoninėje. Daktarė Gomes - ausų, 
nosies ir gerklės specialistė. Būtų geriausia, jeigu ji galėtų apžiū- 
rėti Lupės gerklas. O jei pati daktarė Gomes negalės, tai Vargasas 
neabejojąs, kad ji bent jau paskolins jam reikiamus instrumentus. 
Specialų žibintuvėlį ir galugerklyje laikomą veidroduką. 

— Nuestra madre, - per miegus sumurmėjo Lupė. - Mūsų mo- 
tina. Tegu jie pažiūri į jos gerklę. 

- Ji nepabudusi - Lupė visada kalba per miegus, - tarė Rivera. 

— Ką ji sako, Chuanai Diegai? - paklausė brolis Pepė. 

- Apie mūsų motiną, - atsakė berniukas. - Lupė gali skaityti 
mintis ir miegodama, - perspėjo Vargasą. 

— Papasakokit man dar ką nors apie Lupės motiną, Pepe, - pa- 
prašė Vargasas. 

- Jos motina kalba panašiai, bet šiek tiek kitaip. Niekas jos ne- 
supranta, kai ji labai susijaudina arba kai meldžiasi. Bet Esperansa, 
žinoma, vyresnė, - mėgino paaiškinti Pepė - iš tikrųjų nepasaky- 
damas, ką turi omeny. Sunkiai rinko žodžius - ir angliškus, ir ispa- 
niškus. - Esperansa gali kalbėti ir aiškiai - ne visada neįmanoma 
suprasti, ką ji sako. Kartais Esperansa dirba prostitute! - išpyškino 
nekalta mergaitė... na, ji negali aiškiai išreikšti savo minčių, ją su- 
pranta tik brolis. 

Daktaras Vargasas pažvelgė į Chuaną Diegą, šis tik linktelėjo; 
Rivera irgi linksėjo - ir linksėjo, ir verkė. Vargasas Riveros paklausė: 

- Ar Lupę kūdikystėje arba ankstyvoje vaikystėje kankino koks 
kvėpavimo sutrikimas? Gal ką prisimenate? 

- Ji sirgo krupu - vis kosėjo ir kosėjo, - sukūkčiojo Rivera. 

Kai brolis Pepė tai, kad Lupė sirgo krupu, pasakė Edvardui 
Bonšo, šis tarė: 

- Betgi daugybė vaikų serga krupu, ar ne? 

— Labai savitas šitas jos užkimimas - girdimas įtemptų balso 
stygų požymis, - iš lėto pratarė daktaras Vargasas. - Tikrai noriu 
apžiūrėti Lupei gerklę, balso stygas. 

Edvardas Bonšo, kuriam ant kelių miegojo jaunoji aiškiaregė, 
sėdėjo sustingęs. Tą pačią maištingą milisekundę įžadų didingu- 
mas jį ir prislėgė, ir suteikė jėgų: atsidavimas šventajam Ignacui 
Lojolai, kažkodėl pamišėliškai pareiškusiam, kad paaukotų savo 
gyvybę, jei galėtų apsaugoti nuo nuodėmių bent vieną prostitutę, 
bent vieną naktį; šitie du talentingi sąvartyno vaikai ant pavojaus 
arba išgelbėjimo slenksčio, - o gal ir to, ir to; o dabar dar ateistiškai 
nusiteikęs jaunas mokslininkas, daktaras. Vargasas, kuriam tik ir 
terūpi apžiūrėti jaunajai aiškiaregei gerklę, gerklas, balso stygas... 
oi, kokia palanki proga, kokia galima kolizija! 

Tą akimirką Lupė pabudo arba - jeigu jau kurį laiką nemiego- 
jo - tiesiog nusprendė atsimerkti. 

- Kas yra gerklos? - paklausė brolio. - Nenoriu, kad Vargasas 
į jas žiūrėtų. 

- Ji klausia, kas yra gerklos, - išvertė Chuanas Diegas daktarui 
Vargasui. 

— Viršutinė trachėjos dalis - kur yra balso stygos, - paaiškino 
Vargasas. 

— Niekas nelies mano trachėjos! O kas tai yra? - paklausė Lupė. 

— Dabar jai parūpo, kas yra trachėja, - tarė Vargasui Chuanas 
Diegas. 

— Trachėja - didžiausias iš kvėpavimo sistemos vamzdelių; tais 
vamzdeliais oras eina į Lupės plaučius ir iš jų, - atsakė Chuanui 
Diegui daktaras Vargasas. 

— Mano gerklėj yra kažkokių vamzdelių? - nustebo Lupė. 

- Visų mūsų gerklėse, Lupe, - tarė Chuanas Diegas. 

— Kad ir kas ta daktarė Gomes, Vargasas nori su ja pasimylė- 
ti, - patikino brolį Lupė. - Daktarė Gomes ištekėjusi, turi vaikų, už 
Vargasą gerokai vyresnė, bet jis vis tiek nori su ja pasimylėti. 

- Daktarė Gomes - ausų, nosies ir gerklės specialistė, Lupe, - 
pasakė Chuanas Diegas savo keistajai seseriai. 

— Daktarė Gomes tegu žiūri į mano gerklas, o Vargasas - ne. 
Jis bjaurus! - pareiškė Lupė. - Nenoriu, kad man į galugerklį kištų 
veidroduką. Šiandien per tuos veidrodžius vien tik nelaimės! 

— Lupė šiek tiek nerimauja dėl veidroduko, - tepasakė Chuanas 
Diegas daktarui Vargasui. 

— Nuramink ją, kad neskaudės, - tarė daktaras Vargasas. 

— Paklausk jo, ar skauda, kai daroma tai, ką jis nori daryti dak- 
tarei Gomes! - sušuko Lupė. 

— Arba daktarė Gomes, arba aš marlės tamponu prilaikysiu Lu- 
pės liežuvį, kad neuždengtų galugerklio... - ėmė aiškinti daktaras 
Vargasas, bet Lupė neleido jam pabaigti. 

— Ta Gomes gali prilaikyti man liežuvį - ne Vargasas, - tarė 
mergaitė. 

- Lupė nekantrauja susipažinti su daktare Gomes, - tepasakė 
Chuanas Diegas. 

— Daktare Vargasai, - giliai įkvėpęs, įsikišo Edvardas Bonšo, - 
gal abiem patogiu laiku... na, kitą kartą, žinoma... galėtume pasi- 
kalbėti apie mūsų įsitikinimus. 

Ta pačia ranka, kuria taip švelniai lietė miegančią mergaitę, 
daktaras Vargasas - jau daug tvirčiau - suspaudė naujajam misio- 
nieriui riešą. 

- Štai ką aš manau, Edvardai... arba Eduardai, ar koks ten jūsų 
vardas... - tarė Vargasas. - Manau, kad šitos mergaitės gerklėj kaž- 
kas negerai; gal čia kaltos gerklos, paveikiančios ir balso stygas. 
O šitas berniukas jau visą gyvenimą šlubuos - ir jei praras pėdą, ir 
jei ne. Štai ką reikia sutvarkyti - čia, šitame pasaulyje. 

Kai Edvardas Bonšo nusišypsojo, atrodė, kad šviesi jo oda tie- 
siog švyti; mintis, kad staiga įsijungė kažkokia vidinė šviesa, buvo 
kone šiurpiai įtikima. Kai senjoras Eduardas nusišypsojo, aiškiai 
įžiūrima, tiesi raukšlė kaip žaibas perkirto baltą varnelę jam ant 
kaktos - tiksliai tarp šviesių antakių. 

- Beje, jei norite žinoti, iš kur mano randas... - ėmė pasakoti 
Edvardas Bonšo, kaip visada. 

„Pasimatysim greičiau, negu tu manai, - pasakė Chuanui Diegui 
Dorotė. - Galiausiai atsidursim Maniloje“, - mįslingai pridūrė. 

Kadaise, apimta isterijos, Lupė Chuanui Diegui rėkė, kad jie 
galiausiai atsidurs prieglaudoje, - kaip vėliau paaiškėjo, tai buvo 
pusiau tiesa. Sąvartyno vaikai - vienuolės, kaip ir visi kiti, juos 
vadino los niūos de la basura - su visais savo daiktais iš Gerero 
persikraustė į jėzuitų našlaičių prieglaudą. Gyvenimas prieglau- 
doje pasirodė esąs ne toks, koks buvo sąvartyne, kur juos saugo- 
jo tik Rivera ir Kipšas. „Pamestinukų“ vienuolės - ir dar brolis 
daug atidžiau. 

Riverai tiesiog širdis plyšo, kad jo nebereikia, bet jis juk už- 
sitraukė Esperansos nemalonę, pervažiavęs vienintelį jos sūnų, o 
Lupė negalėjo jam atleisti dėl nesutaisyto šoninio vaizdo veidro- 
dėlio. Lupė sakė, kad ilgėsis tik Kipšo ir Murziaus, bet iš tikrųjų 
ilgėjosi ir kitų Gerero ir sąvartyno šunų - netgi pastipusių. Riveros 
arba Chuano Diego padedama, Lupė sąvartyne pastipusius šunis 
sudegindavo. (Riveros, žinoma, irgi buvo ilgimasi - ir Chuanas 
Diegas, ir Lupė ilgėjosi el jefe, kad ir ką Lupė sakė.) 

Brolis Pepė dėl prieglaudos vienuolių neklydo: vaikus jos pri- 
ėmė, nors ir nenoromis; tik vaikų motina, Esperansa, vienuoles 
siutino. Bet Esperansa siutino visus - netgi daktarę Gomes, LOR 

gydytoją, kuri šiaip jau buvo labai maloni moteris. Ne ji kalta, kad 
daktaras Vargasas norėjo su ja pasimylėti. 

Lupei daktarė Gomes patiko - net kai apžiūrinėjo gerklas, o 
Vargasas nesmagiai sukinėjosi aplinkui. Daktarė Gomes turėjo Lu- 
pės amžiaus dukterį; ji mokėjo kalbėtis su mergaitėmis. 

- Ar žinai, kuo ypatingos anties kojos? - paklausė daktarė Go- 
mes, kurios vardas buvo Marisol. 

- Antys plaukioja geriau, negu vaikšto, - atsakė Lupė. - Jų kojų 
pirštai apaugę juos jungiančia plėve. 

Kai Chuanas Diegas tai išvertė, daktarė Gomes tarė: 

- Antys irklakojės; plėvė, jungianti jų pirštus, dar vadinama 
išliežiu. Tu irgi turi plėvę, Lupe, kuri vadinama įgimta gerklų fi- 
broelastine membrana. Įgimta reiškia, kad su ja ir gimei; ta plėvė, 
arba membrana, yra tau skersai gerklų. Tai labai retas dalykas, 
vadinasi, ypatingas, - pasakė Lupei daktarė Gomes. - Toks būna 
tik vienas iš dešimties tūkstančių naujagimių. Štai kokia tu ypa- 
tinga, Lupe. 

Lupė gūžtelėjo pečiais. 

- Ypatinga ne tuo, kad turiu plėvę, - tarė neišverčiamai. - Aš 
žinau, ko neturėčiau žinoti. 

- Lupė aiškiaregė. Šnekėdama apie praeitį, paprastai neklys- 
ta, - mėgino paaiškinti daktarei Gomes Chuanas Diegas. - O ateitį 
numato ne taip tiksliai. 

— Ką čia Chuanas Diegas turi omeny? - paklausė daktarė Go- 
mes daktarą Vargasą. 

- Vargaso neklauskit - jis nori su jumis pasimylėti! - sušuko 
Lupė. - Žino, kad jūs ištekėjusi ir kad turit vaikų... be to, jam gero- 
kai per sena... bet vis tiek galvoja, kaip tai darytų su jumis. Vargasas 
nuolat apie tai galvoja! 

- Pasakyk man, apie ką ji čia šneka, Chuanai Diegai, - paprašė 
daktarė Gomes. „Velniai griebtų!“ - pagalvojo Chuanas Diegas. Ir 
pasakė - viską. 

- Šita mergaitė tikrai skaito mintis, - tarė Vargasas, kai Chua- 
nas Diegas baigė versti. - Vis galvojau, kaip čia tau pasakius, Ma- 
risol, bet ne taip viešai... na, jeigu apskritai kada būčiau išdrįsęs. 

- Lupė žinojo, kas nutiko jo šuniui! - pasakė Marisol Gomes 
brolis Pepė, rodydamas į Edvardą Bonšo. (Pepė, matyt, mėgino pa- 
keisti pokalbio temą.) 

— Lupė beveik visada žino, kas kam nutiko ir apie ką kas galvo- 
ja, - tarė daktarei Gomes Chuanas Diegas. 

— Net jei tuo laiku, kai galvoji, Lupė miega, - pridūrė Varga- 
sas. - Nemanau, kad gerklų fibroelastinė membrana galėtų būti 
kaip nors su tuo susijusi. 

— Neįmanoma suprasti, ką šitas vaikas šneka, - pareiškė dakta- 
rė Gomes. - Dėl fibroelastinės membranos jos balsas toks aukštas 
ir kimus, juntama įtampa, - bet visiškai neaišku, kodėl niekas jos 
nesupranta. Tik tu, - pridūrė daktarė Gomes, žiūrėdama į Chuaną 
Diegą. ' 

— Marisol - gražus vardas. Papasakok jai apie protiškai atsili- 
kusią mūsų motiną, - tarė Lupė Chuanui Diegui. - Paprašyk, kad 
daktarė Gomes žvilgtelėtų į mūsų motinos gerklę; jai ten viskas 
blogiau negu man! Pasakyk daktarei Gomes! 

Chuanas Diegas ir pasakė. 

— Tau ten nėra nieko bloga, Lupe, - patikino mergaitę daktarė 
Gomes, kai Chuanas Diegas jai papasakojo apie Esperansą. - Įgim- 
ta gerklų fibroelastinė membrana - ne protinis atsilikimas. Tai tik 
ypatybė. 

— Kai kuriuos dalykus, kuriuos žinau, negera Žinoti, - tarė 
Lupė, bet Chuanas Diegas to neišvertė. 

— Dešimčiai procentų vaikų, gimusių su fibroelastinėmis mem- 
branomis, būdingos ir kitokios su tuo susijusios įgimtos anomali- 
jos, - pasakė daktarė Gomes daktarui Vargasui, stengdamasi ne- 
žiūrėti jam į akis. 

— Paaiškinkite, kas yra anomalijos, - paprašė Lupė. 

— Lupė klausia, kas yra anomalijos, - išvertė Chuanas Diegas. 

— Nukrypimai nuo bendrų taisyklių - nuo normos, - atsakė 
daktarė Gomes. 

— Nenormalumai, - paaiškino Lupei daktaras Vargasas. 

— Aš nesu tokia nenormali, koks esi tu! - atkirto jam Lupė. 

— Manau, man nebūtina žinoti, ką ji dabar pareiškė, - tarė Var- 
gasas Chuanui Diegui. 

- Apžiūrėsiu ir motinai gerklę, - pasakė daktarė Gomes, ne 
Vargasui, o broliui Pepei. - Šiaip ar taip, reikia pasikalbėti su moti- 
na. Yra kelios galimybės dėl Lupės membranos... 

Marisol Gomes, graži ir iš pažiūros dar jauna motina, nespėjo 
nieko daugiau pasakyti; Lupė ją nutraukė: 

— Čia mano membrana! - sušuko mergaitė. - Niekas nelies 
mano nenormalumųy, - pridūrė, piktu žvilgsniu perverdama Var- 
gasą. 

Kai Chuanas Diegas tai persakė, žodis į žodį, daktarė Gomes 
tarė: 

— Tai viena iš galimybių. Apžiūrėsiu ir motinai gerklę, - pakar- 
tojo. - Nemanau, kad ji su tokia membrana. 

Brolis Pepė išėjo iš daktaro Vargaso kabineto - nuvažiavo ieš- 
koti Esperansos. Vargasas jam buvo sakęs, kad su Chuano Diego 
motina norės pasišnekėti apie berniuko būklę. Kaip netrukus pa- 
aiškėjo ir iš rentgeno nuotraukų, čia galimybių buvo nedaug, pėda 
neoperuotina. Ji ir sugis, kokia yra: pasisukusi į šoną, sutraiškyta, 
bet pakankamai aprūpinama krauju. Tokia visada ir bus. Kurį laiką 
neišlaikys jokio svorio, pasakė Vargasas. Pirmiausia invalido veži- 
mėlis, paskui ramentai - ir galiausiai šlubumas. (Luošys visą gyve- 
nimą žiūri, kaip kiti daro tai, ko jis negali daryti. Ne pati blogiausia 
galimybė būsimam romanų rašytojui.) 

O Esperansos gerklė... Na, čia jau kita istorija. Esperansa gerklų 
fibroelastinės membranos neturėjo, bet, ištyrus tepinėlį iš gerklės, 
buvo diagnozuota gonorėja. Daktarė Gomes Esperansai paaiškino, 
kad devyniasdešimt procentų faringinės - gerklų - gonorėjos atve- 
jų būna nepastebimi, be jokių simptomų. 

Esperansai parūpo, kur ir kas yra gerklos. 

— Ta vieta jūsų burnos gale, kur yra nosies, stemplės ir trachėjos 
angos, - paaiškino jai daktarė Gomes. 

Lupė šio pokalbio negirdėjo, o Chuanui Diegui brolis Pepė 
leido būti šalia; Pepė žinojo, kad tik Chuanas Diegas galės su- 
prasti, ką Esperansa sako, jeigu ji labai susijaudins ar bus ištikta 
isterijos. Bet iš pradžių Esperansa atrodė tam visai abejinga; ne 
pirmą kartą sirgo gonorėja, nors anksčiau nežinojo, kad šitos li- 
gos apimta jos gerklė. 

- Senjoras Triperis, - tepasakė Esperansa, gūžtelėdama pečiais; 
nesunkiai galėjai suprasti, iš ko Lupė išmoko taip gūžčioti, nors 
šiaip ji beveik niekuo nebuvo panaši į Esperansą. Bent jau brolis 
Pepė tikėjosi, kad ne. 

— Noriu kai ką pasakyti apie feliaciją, - tarė Esperansai dakta- 
rė Gomes. - Uretros galiukas prisiliečia prie ryklės; tada jau lauk 
bėdos. 

— Feliacija? Uretra? - klausė Chuanas Diegas, bet daktarė Go- 
mes tik papurtė galvą. 

- Čiulpimas. Ta sumauta tavo pimpalo skylutė, - nekantriai 
paaiškino sūnui Esperansa. Brolis Pepė džiaugėsi, kad čia nėra Lu- 
pės; mergaitė su naujuoju misionieriumi laukė kitame kabinete. 
Pepė lengviau atsiduso ir todėl, kad pokalbio, nors ir ispaniškai, 
negirdėjo Edvardas Bonšo; tiesa, vėliau ir brolis Pepė, ir Chuanas 
Diegas pasirūpino, kad senjoras Eduardas žinotų visas su Esperan- 
sos gerkle susijusias smulkmenas. 

— Tu pati pamėgink vyruką įkalbėti, kad mūvėtų prezervatyvą, 
kai jam čiulpi, - šnekėjo Esperansa daktarei Gomes. 

— Prezervatyvą? - nesuprato Chuanas Diegas. 

— Gumytę! - jau supykusi riktelėjo Esperansa. - Ko gi jūsų vie- 
nuolės gali jį išmokyti? Šitas vaikas apskritai nieko nežino! 

- Jis moka skaityti, Esperansa. Netrukus žinos viską, - patikino 
ją brolis Pepė. Jis žinojo, kad pati Esperansa skaityti nemoka. 

— Galiu jums duoti antibiotikų, - pasakė daktarė Gomes Chua- 
no Diego motinai, - bet jūs gi tuoj pat vėl užsikrėsit. 

— Tiesiog duok man tų antibiotikų, - pareikalavo Esperansa. — 
Žinoma, kad vėl užsikrėsiu! Aš gi prostitutė. 

— Ar Lupė skaito ir jūsų mintis? - paklausė daktarė Gomes 
susinervinusios, isterijos priepuolio ištiktos Esperansos. Chuanas 
Diegas tylėjo. Berniukui daktarė Gomes patiko; jis nenorėjo jai 
persakyti nesuvokiamų nešvankybių, kuriomis taškėsi jo motina. 

— Pasakyk tai kekšei daktarei, ką sakau! - rėkė sūnui Esperansa. 

— Atsiprašau, - tarė Chuanas Diegas daktarei Gomes, - niekaip 
nesuprantu savo mamos - keikiasi kaip kokia kliedinti pusprotė. 

- Pasakyk jai, niekšeli! - riktelėjo Esperansa. Ir jau užsimojo, 
taikydamasi jam suduoti, bet brolis Pepė atsistojo tarp jų. 

— Neliesk manęs, - pasakė motinai Chuanas Diegas. - Net ne- 
siartink - tu užsikrėtusi. Tu užsikrėtusi! - pakartojo. 

Gal šis žodis Chuaną Diegą ir pažadino iš padriko sapno - arba 
žodis „užsikrėtusi, arba išlendančios važiuoklės garsas, nes „Cat- 
hay Pacific“ lėktuvas jau leidosi. Chuanas Diegas matė, kad tuoj 
atsidurs Maniloje, kur jo laukia tikras gyvenimas... na, jei ne visai 
tikras, tai bent jau tas, kurį galima vadinti dabartiniu gyvenimu. 

Kad ir kaip Chuanas Diegas mėgo sapnuoti, susapnavęs ką 
nors apie motiną, nesigailėdavo, kad pabudo. Jei ne beta bloka- 
toriai, tai ji varydavo jį iš proto. Esperansa buvo ne tokia motina, 
kokią būtum galėjęs vadinti viltimi. Vienuolės ją vadino Deses- 
peranza, bet tik jai negirdint. „Beviltiška“, - taip apie ją šnekėjo 
vienuolyno seserys. „Neviltis“ - Desesperaciėn - tokį kartais dar 
labiau tinkantį vardą jai sugalvojo. Netgi būdamas tik keturioli- 
kos metų, Chuanas Diegas jautė, kad jų šeimoje ne motina, o jis 
yra suaugęs žmogus, - ir jis, ir Lupė, tikrai nuovoki trylikametė. 
Esperansa buvo vaikas, ypač jos vaikų supratimu, - tik kad labai 
seksuali. O kokia gi motina nori savo pačios vaikams atrodyti to- 
kia seksuali, kokia atrodė Esperansa? 

Esperansa niekad nevilkėdavo valytojos drabužiais; visada 
būdavo apsitaisiusi kitam darbui, kurį dirbo Saragosos gatvėje ir 
viešbutyje „Somega“ - kekšių viešbutyje, kaip sakė Rivera. Išsky- 
rus vieną akivaizdžiai seksualią aprangos dalį, Esperansa rengėsi 
vaikiškai. 

Ir su pinigais Esperansa elgėsi kaip vaikas. „Pamestinukų“ vai- 
kams nebuvo leidžiama turėti pinigų, bet Chuanas Diegas su Lupe 
vis tiek slapta juos taupė. (Rankiotojai negali nerankioti; los pepe- 
nadores ko nors ieško ir rūšiuoja dar ilgai po to, kai liaujasi ieškoję 
aliuminio, vario ar stiklo.) Sąvartyno vaikai puikiai mokėjo slėp- 
ti pinigus savo kambaryje Niūos Perdidos prieglaudoje; vienuolės 
niekada nerasdavo. 

Užtat rasdavo Esperansa; ji vogė pinigus iš savo vaikų, kai jai 
reikėdavo. Paskui savaip juos grąžindavo. Kartais, po sėkmingos 
nakties, Esperansa kiek nors pinigų pakišdavo po Lupės arba Chu- 
ano Diego pagalve. Gerai, kad vaikai užuosdavo motinos paliktus 

pinigus, vienuolėms dar nespėjus jų rasti. Esperansą (ir pinigų bu- 
vimo vietą) išduodavo kvepalai. 

- Lo siento, madre, - sušnibždėjo Chuanas Diegas, kai lėktuvas 
jau leidosi Maniloje. - Atleisk, mama. 

Tada jis, keturiolikmetis, dar nebuvo tiek subrendęs, kad ją už- 
jaustų - arba kaip vaiką, arba kaip suaugusiąją. 


JĖZUITAMS ŽODIS „LABDARA“ buvo labai svarbus - ypač tėvui Al- 
fonsui ir tėvui Oktavijui. Iš labdaringo dosnumo jie ir valytojos dar- 
bą patikėjo prostitutei; abū kunigai apie šį kilnų poelgį kalbėjo kaip 
apie norą Esperansai suteikti „dar vieną šansą“. (Kartą brolis Pepė su 
Edvardu Bonšo iki išnaktų svarstė, kokį pirmą šansą kas suteikė Es- 
peransai, - na, kai ji dar nebuvo nei prostitutė, nei jėzuitų valytoja.) 

Aišku, kad tik iš jėzuitiško dosnumo los nifios de la basura buvo 
priimti kaip našlaičiai; šiaip tai jie juk turėjo motiną - kad ir kokia 
tinkama ar netinkama (kaip motina) buvo Esperansa. Tėvas Al- 
fonsas ir tėvas Oktavijus, be abejo, jautėsi esą itin dosnūs, kai leido 
Chuanui Diegui gyventi su Lupe ir paskyrė jiems atskirą miegamąjį 
su vonia, - na ir kas, kad mergaitė tokia priklausoma nuo brolio. 
(Apie tai jau buvo kitas naktinis brolio Pepės ir senjoro Eduardo 
pokalbis: kaip, tėvo Alfonso ir tėvo Oktavijaus manymu, Lupė būtų 
galėjusi apsieiti be jai vertėjaujančio Chuano Diego.) 

Kiti našlaičiai, net broliai ir seserys, buvo išskirti pagal lytį. Ber- 
niukai miegojo bendrame miegamajame viename Nifūos Perdidos 
aukšte, mergaitės - kitame; buvo vienas bendras vonios kambarys 
berniukams ir kitas labai panašus (tik su geresniais veidrodžiais) 
mergaitėms. Kai kurie vaikai turėjo giminaičių, bet jiems nebuvo 
leidžiama užeiti į vaikų miegamuosius; tik Esperansa galėjo aplan- 
kyti Chuaną Diegą ir Lupę jų miegamajame - buvusioje nedidelėje 
bibliotekoje, vadinamojoje kviestinių mokytojų skaitykloje. (Dau- 
guma knygų tebebuvo ant Esperansos reguliariai valomų lentynų; 
kaip visi vieni kitiems jau įkyrėdami šnekėjo, Esperansa pasirodė 
esanti iš tiesų gera valytoja.) 

Savaime suprantama, būtų buvę nelengva neprileisti Esperan- 
sos prie jos pačios vaikų; ji irgi turėjo miegamąjį našlaičių prieglau- 

doje, bet kitame - darbuotojų - sparne. Iš visų darbuotojų tik mo- 
terys buvo apgyvendintos prieglaudoje, gal kad vaikai būtų saugūs, 
tačiau tos moterys (Esperansa neabejotinai balsingiausia, ypač kai 
kalbėdavo apie tai) atrodė įsitikinusios, kad labiausiai vaikus reikia 
saugoti nuo kunigų („tų celibatinių iškrypėlių“, pasak Esperansos). 

Niekas, netgi Esperansa, negalėjo tėvo Alfonso ar tėvo Okta- 
vijaus kaltinti šiuo dažnai aprašomu kunigams būdingu iškrypi- 
mu; niekas nemanė, kad Niūos Perdidos našlaičiams gresia toks 
pavojus. Prieglaudos darbuotojos apie vaikus, tampančius atseit 
celibato iškankintų kunigų aukomis, kalbėjo abstrakčiai; iš esmės 
tie pokalbiai būdavo apie vyrų celibato „nenatūralumą“. O vie- 
nuolės... na, čia jau visai kas kita. Moterų celibatą įsivaizduoti 
lengviau; niekas niekada nesakė, kad tai „natūralu“, bet nemažai 
darbuotojų prasitarė manančios, jog vienuolėms labai pasisekė, 
kad nereikia mylėtis. 

Tik Esperansa pareiškė: 

- Jūs tik pažiūrėkit į tas vienuoles. Kas norėtų su jomis mylėtis? 

Tačiau tai buvo žiaurūs žodžiai, be to, - kaip daug kas, ką sakė 
Esperansa, - nebūtinai tiesa. (Šią temą - celibato nenatūralumą 
arba atvirkščiai - kažkurį vėlų vakarą brolis Pepė su Edvardu Bon- 
šo irgi aptarė, kaip jau tikriausiai supratot.) 

Senjoras Eduardas, kadangi pats plakėsi, kalbėdamas apie tai 
su Chuanu Diegu, mėgino juokauti; pasakė, jog labai gerai, kad 
prieglaudoje gavo atskirą miegamąjį. Bet Chuanas Diegas žinojo, 
kad flagelantas iš Ajovos ir brolis Pepė turi bendrą vonios kam- 
barį; berniukas vis galvojo, ar vargšas Pepė randa Edvardo Bonšo 
kraujo pėdsakų vonioje arba ant rankšluosčių. Pats Pepė nejautė 
jokio potraukio šitaip kankintis, bet jam patiko, kad tėvas Alfonsas 
su tėvu Oktavijum, kurie manėsi visais kitais atžvilgiais esantys už 
atvykėlį iš Ajovos gerokai pranašesni, giria Edvardą Bonšo už tokį 
skausmingą kūno geidulių malšinimą. 

- Visai kaip dvyliktame amžiuje! — kartą susižavėjęs šūktelėjo 
tėvas Alfonsas. 

- Tokių apeigų tikrai verta laikytis, - pritarė tėvas Oktavijus. 
(Kad ir kokia buvo jų nuomonė apie Edvardą Bonšo, plakimąsi abu 
kunigai laikė drąsos apraiška.) 

Broliui Pepei juokinga atrodė ir tai, kad tuodu dvylikto am- 
žiaus garbintojai, toliau peikdami havajietišką senjoro Eduardo ap- 
rangą, mintyse Edvardo Bonšo plakimosi nesusieja su Polinezijos 
papūgomis ir džiunglėmis ant tų dukslių marškinių. Pepė žinojo, 
kad senjoras Eduardas nuolat susikruvina; jis plakėsi kaip reikiant. 
Havajietiškas siautulingų spalvų margumynas slėpė kraujo dėmes. 

Turėdami bendrą vonią ir gretimus miegamuosius, Pepė su 
atvykėliu iš Ajovos ir gyveno kaip kokie keistoki kambario draugai, 
tame pačiame prieglaudos aukšte, kur buvo ir sąvartyno vaikams 
paskirta buvusi skaitykla. Ir Pepė, ir atvykėlis iš Ajovos, be abejo, 
pastebėdavo Esperansą, - ji praslinkdavo vėlai vakare arba pary- 
čiais, tarsi būtų buvusi sąvartyno vaikų motinos šmėkla, o ne tikra 
motina. Bet Esperansa, šiaip ar taip, buvo tikra moteris, todėl, ko 
gero, trikdė tuodu celibato besilaikančius vyrus; aišku, kad ji kar- 
tais girdėdavo, kaip Edvardas Bonšo plakasi rimbu. 

Esperansa žinojo, kokios švarios „Pamestinukų“ grindys; juk 
pati jas ir plaudavo. Vaikus lankydavo basa; šitaip galėjo vaikščioti 
dar tyliau; be to, - turint omeny, kada ji grįždavo, kai nedirbdavo 
valytoja, - galima suprasti, kad beveik visi Niūos Perdidos prieglau- 
doje jau miegodavo, kai Esperansa imdavo slankioti koridoriais. 
Taip, ji ateidavo pabučiuoti savo miegančių nižos, - tik tuo ir buvo 
panaši į kitas motinas, - bet atėjusi juos dar apvogdavo arba jiems 
po pagalvėmis palikdavo šiek tiek kvepiančių pinigų. Vis dėlto 
svarbiausias tylių Esperansos apsilankymų tikslas buvo pasinaudo- 
ti Chuano Diego ir Lupės vonia. Esperansai, matyt, norėjosi bent 
šiokio tokio privatumo, kurio tikriausiai neturėjo nei viešbutyje 
„Somega , nei prieglaudos darbuotojų sparne. Ji turbūt troško bent 
kartą per parą išsimaudyti viena. Be to, kas žino, kaip kitos „Pa- 
mestinukų“ darbuotojos elgėsi su Esperansa? Gal toms moterims 
nepatiko, kad bendroje jų vonioje prausiasi ir prostitutė? 

Dėl to, kad pavarų perjungimo svirtį buvo palikęs ties atbuline 
eiga, Rivera Chuanui Diegui pervažiavo pėdą; dėl sudužusio šoni- 
nio vaizdo veidrodėlio sąvartyno vaikai dabar miegojo nedidelėje 
jėzuitų našlaičių prieglaudos bibliotekoje, buvusioje skaitykloje. 
O jų motina, Esperansa, buvo jėzuitų valytoja (ir dar prostitutė), 
todėl dabar lankėsi kaip tik tame Niūos Perdidos aukšte, kur buvo 
įkurdintas iš Amerikos atvykęs naujasis misionierius. 

Ar negalėjo viskas taip būti ir toliau? Ar šis savotiškas jų visų 
susitarimas nebuvo toks visiems tinkamas, kad būtų sėkmingas? 
Gal ilgainiui sąvartyno vaikams gyventi „Pamestinukuose“ jau 
būtų patikę labiau negu toje lūšnoje Gerere? O dėl pražūvančios 
gražuolės, kokia Esperansa iš tiesų buvo, ir nuolat kraujuojančio, 
nenuilstamai besiplakančio Edvardo Bonšo... na, ar taip jau kvaila 
manyti, kad jie galėjo vienas kitą šio to pamokyti? 

Edvardui Bonšo gal būtų buvę naudinga išgirsti, ką Esperansa 
mano apie celibatą ir plakimąsi rimbu, ir jau tikrai aišku, kad ji būtų 
turėjusi ką jam pasakyti apie gyvybės aukojimą už tai, kad bent vie- 
na prostitutė bent vieną naktį būtų apsaugota nuo nuodėmių. 

Senjoras Eduardas savo ruožtu galėjo Esperansos paklausti, 
kodėl ji tebedirba prostitute. Juk jau turi darbą ir saugią vietą na- 
kvoti. Gal čia jos tuštybė? Ar ji tokia tuščiagarbė, kad jaustis visų 
geidžiamai jai atrodo geriau, negu būti mylimai? 

Ar jie abu - Edvardas Bonšo ir Esperansa - nebuvo pernelyg 
linkę mestis į kraštutinumus? Ar nebūtų pakakę kokio tarpinio 
varianto? 

Štai kaip brolis Pepė tai pasakė senjorui Eduardui per vieną 
iš daugybės naktinių pokalbių: „Dievuliau maloningasai, juk turi 
būti koks tarpinis variantas, kad galėtum neaukodamas gyvybės 
apsaugoti nuo nuodėmių bent vieną prostitutę bent vieną naktį!“ 
Bet jie tada nieko dėl to nenusprendė; Edvardas Bonšo niekad ne- 
pamėgino to tarpinio varianto. 

Jie - visi - negyveno kartu tiek ilgai, kad sužinotų, kas būtų 
galėję nutikti. Pirmas žodį „cirkas“ ištarė Vargasas; neblėstančią 
mintį apie cirką pakišo jis. 

Taigi kaltinkite tą ateistą. Tą pasaulietį humanistą (amžiną ka- 
talikybės priešą) laikykite atsakingu už tai, kas nutiko paskiau. Gy- 
venimas gal būtų buvęs neblogas: ne visai našlaičių arba neįprastai 
privilegijuotų našlaičių gyvenimas „Pamestinukuose“. Viskas galė- 
jo būti gerai. 

Bet Vargasas pasėjo cirko sėklą. Ar yra vaikų, nemėgstančių 
cirko arba nemanančių, kad mėgsta? 

Savaime ištryškęs kraujas 


Iš lūšnos Gerere kraustydamiesi į „Pamestinukus', sąvartyno niūos 
vandens pistoletų atsivežė beveik tiek pat, kiek drabužių. Buvo aiš- 
ku, kad vienuolės jų švirkšlius konfiskuos, bet Lupė joms leido su- 
rasti tik sugedusius.Vienuolės taip ir nesužinojo, kam tie vandens 
pistoletai reikalingi. 

Chuanas Diegas su Lupe pasitreniravo taikydamiesi į Riverą; 
manė, jei tuo stigmų pokštu pavyks apgauti sąvartyno bosą, tai ga- 
lės apgaudinėti visus. Bet apkvailino jį tik trumpam. Rivera tikrą 
kraują skyrė nuo netikro, be to, jis pats ir pirkdavo burokėlius - 
Lupė nuolat prašydavo, kad el jefe jai nupirktų burokėlių. 

Sąvartyno vaikai į vandens pistoletą pripildavo vandeniu at- 
skiestų burokėlių sulčių. Chuanas Diegas į tą mišinį dar įspjaudavo 
seilių. Sakydavo, kad tada burokėlių sulčių „konsistencija pasidaro 
panašesnė į kraujo“. 

— Kas yra konsistencija? - klausė Lupė. 

Pokštas buvo gana paprastas: Chuanas Diegas užtaisytą van- 
dens pistoletą užsikišdavo už kelnių juosmens, po palaidais marš- 
kiniais. Saugiausia būdavo taikytis į kieno nors batą; tada aukos 
nejausdavo netikro kraujo čiurkšlės. Sandalai tai jau šioks toks ke- 
blumas; juk pajunti, kai lipni masė užtyška ant nuogų kojų pirštų. 

Moteriai Chuanas Diegas, prisėlinęs iš užpakalio, apipurkšdavo 
nuogą blauzdą. Kol moteris atsisukdavo pažiūrėti, kas darosi, berniu- 

kas spėdavo paslėpti vandens pistoletą. Tada Lupė imdavo kažką va- 
pėti. Rodydavo pirmiausia į tą vietą, kur atseit savaime ištryško krau- 
jas, paskui į dangų; jei kraujas iš dangaus, tai, žinoma, iš amžinosios 
Dievo (ir palaimintų mirusiųjų) buveinės. „Ji sako, kad šitas kraujas — 
tikras stebuklas“, - išversdavo sesers žodžius Chuanas Diegas. 

Kartais Lupė mėgindavo nesuvokiamai išsisukinėti. „Ne, at- 
siprašau... čia arba stebuklas, arba paprastas kraujavimas“, - tada 
sakydavo Chuanas Diegas. O Lupė jau lenkdavosi, su skudurėliu 
rankutėje; nušluostydavo kraują (nesvarbu, stebuklingą ar ne) nuo 
bato arba nuo moters blauzdos, kol auka nespėjo kaip nors reaguo- 
ti. Jei už šią paslaugą tuoj pat būdavo pasiūloma pinigų, sąvartyno 
vaikai protestuodavo; visada atsisakydavo atlygio už parodytą ste- 
buklą arba už švento (arba nešvento) kraujo nušluostymą. Na, bent 
jau iš pradžių atsisakydavo; sąvartyno vaikai buvo ne kokie elgetos. 

Po nelaimingo atsitikimo su Riveros sunkvežimiu Chuanas 
Diegas suprato, kad invalido vežimėlis labai praverčia; paprastai 
ne Lupė, o Chuanas Diegas atkišdavo delną, kad nenorom paim- 
tų atlygį; be to, vežimėlyje lengviau paslėpti vandens pistoletą. Su 
ramentais būdavo kebloka - juk tiesdamas ranką turėdavo kurį 
nors paleisti. Kai Chuanas Diegas vaikščiojo su ramentais, pinigus 
dažniausiai kiek padvejojusi paimdavo Lupė, - bet, žinoma, ne ta 
ranka, kuria šluostė kraują. 

Prasidėjus kitam — netolygaus šlubavimo - etapui (tas gijimo 
tarpsnis užsitęsė taip ilgai, kad jo net nebegalėjai vadinti tarpsniu), 
sąvartyno vaikams vis dažniau reikėdavo apsispręsti ekspromtu. 
Paprastai Lupė (nenoromis, kaip ji mokėjo) nusileisdavo vyrams, 
trokštantiems atsilyginti. O dėl stigmų pokšto aukomis tapusių 
moterų, tai Chuanas Diegas pastebėjo, kad luošam berniukui jos 
prijaučia labiau negu iš pažiūros piktai mergaitei. O gal tos moterys 
numanydavo, kad Lupė skaito jų mintis? 

Žodį „stigma“ sąvartyno vaikai ištardavo tik tais itin rizikingais 
atvejais, kai Chuanas Diegas išdrįsdavo vandens pistoletu nusitai- 
kyti tiesiai į galimos aukos plaštaką; visada tik iš užpakalio. Kai 
žmonių - ar stovinčių, ar einančių - rankos nuleistos prie šonų, 
delnai būna pasukti atgal. 

Kai tavo delne staiga atsiranda raudona kaip atskiestos buro- 
kėlių sultys kraujo dėmė... ir kažkokia mergaitė, parklupusi tau po 
kojų, tuo krauju tepliojasi susižavėjimo kupiną veidelį... na, tampi 
pažeidžiamas ir tikrai gali įtikėti. Kaip tik tada luošas berniukas 
imdavo klykti: „Stigmos!“ Atsižvelgdamas į didžiąją aikštę - z0ca- 
lo - užplūdusius turistus, Chuanas Diegas klykdavo dviem kalbo- 
mis: ir ;Estigmas!, ir „Stigmos!“ 

Tą vienintelį kartą, kai vaikams pavyko apkvailinti Riverą, jie 
jam apšvirkštė batą. Sąvartyno bosas žvilgtelėjo į dangų, tačiau ten 
ieškojo ne dieviškų ženklų. 

- Gal koks paukštis kraujuoja, - tepratarė el jefe. Ir nepasiūlė 
vaikams jokių arbatpinigių. 

Kitą sykį Chuanas Diegas pataikė Riverai tiesiai į plaštaką, 
tačiau reikiamo poveikio nebuvo. Susižavėjusiai Lupei besiteplio- 
jant veidą krauju iš jo delno, el jefe kuo ramiausiai atitraukė ranką. 
Chuanas Diegas klykė, kad čia estigmas, bet sąvartyno bosas lyžte- 
lėjo „kraują“. 

- Los betabeles, - tarė, šypsodamasis Lupei. Burokėliai. 


LĖKTUVAS NUSILEIDO FILIPINUOSE. Chuanas Diegas dalį žaliosios 
arbatos keksiuko suvyniojo į popierinę servetėlę ir įsikišo į švarko 
kišenę. Keleiviai stojosi, ėmė savo daiktus - kebloka akimirka pa- 
gyvenusiam luošiui. Bet Chuano Diego mintys buvo kitame laike; 
ten juodu su Lupe, dar tik įžengę į paauglystę, Oachakos centre 
žvalgėsi po aikštę, zocalo, ieškodami nieko neįtariančių turistų ar 
nelaimingų vietos gyventojų, iš pažiūros galinčių patikėti, kad kaž- 
skyrė iš minios, jog būtent jiems staiga savaime ištrykštų kraujas. 

Kaip visada ir visur, netgi Maniloje, pagyvenusio šlubio pasi- 
gailėjo moteris. 

— Gal galiu jums padėti? - pasisiūlė jauna motina. Ji keliavo su 
vaikais, maža mergyte ir dar mažesniu berniuku. Jos rankos ir taip 
jau buvo visko pilnos, bet žmones (ypač moteris) Chuano Diego 
šlubumas visada šitaip paveikdavo. 

— Oi, ne - aš jau kaip nors pats. Bet ačiū! - padėkojo Chuanas 
Diegas. Jaunoji moteris šyptelėjo. Tiesą sakant, atrodė, kad ji len- 
gviau atsiduso. Jos vaikai ir toliau stebeilijo į keistai pasisukusią 
dešinę Chuano Diego pėdą; tas nuokrypis - beveik stačiuoju kam- 
pu - visada patraukdavo vaikų dėmesį. 

Oachakoje, didžiojoje aikštėje, kaip Chuanas Diegas dabar pri- 
siminė, sąvartyno vaikai įprato būti atsargūs; automobiliai ten ne- 
važinėjo, bet buvo pilna visokių elgetų ir gatvės prekeivių. Elgetos 
būdavo linkę saugoti savo teritoriją, o vienas iš prekeivių, balionų 
pardavėjas, atidžiai stebėdavo triuką su stigmomis. Sąvartyno vai- 
kai nežinojo, kad tas prekeivis juos stebi, bet vieną dieną jis davė 
Lupei balioną ir, žiūrėdamas į Chuaną Diegą, tarė: 

- Jos stilius man patinka, kruvinasis berneli, o tu tai kaip ant 
delno. - Ant kaklo balionų pardavėjas buvo užsirišęs nuo prakai- 
to dėmėtą žaliaminės odos batraištį su prikabinta varnos koja ir 
kalbėdamas tą paukščio liekaną vis čiupinėjo, tarsi tai būtų buvęs 
jo talismanas. - Šitoj aikštėj esu matęs ir tikro kraujo... na, būna 
visokių nelaimingų atsitikimų, kruvinasis berneli, - šnekėjo. — 
Juk nenori, kad negeri žmonės sužinotų apie tavo žaidimą. Tavęs 
jiems nereikia, bet ją tai paimtų, - pridūrė, varnos koja rodyda- 
mas į Lupę. 

- Jis žino, iš kur mes; tą varną, kurios koją pasikabinęs, nušovė 
sąvartyne, - pasakė Chuanui Diegui Lupė. - Šitas balionas pradur- 
tas segtuku. Iš jo eina oras. Tokio baliono jis negali parduoti. Rytoj 
jau bus nebe balionas. 

- Jos stilius man patinka, - dar kartą pasakė Chuanui Diegui 
balionų pardavėjas. Žiūrėdamas į Lupę, padavė jai kitą balioną. - 
Nepradurtas; iš šito oras neina. Bet kas žino, kaip bus rytoj? Są- 
vartyne šaudžiau ne tik varnas, sesute, - pridūrė. Vaikai nustėro 
iš nuostabos, kad šiurpusis prekeivis ir be vertimo supranta, ką 
Lupė sako. 

- Jis žudo šunis, sąvartyne nušovė daug šunų! - sušuko Lupė. Ir 
paleido abu balionus. Jie pakilo aukštai virš zėcalo, netgi pradurta- 
sis. Paskui ta aikštė sąvartyno vaikams jau niekad nebeatrodė tokia, 
kokia būdavo. Jie ten jau visų baiminosi. 

Lauko kavinėje prie turistų pamėgto „Marguės del Valle“ vieš- 
bučio dirbo vienas toks padavėjas, kuris žinojo, kas tie sąvartyno 
vaikai; gal buvo matęs triuką su stigmomis, arba balionų parda- 
vėjas jam pasakojo. Tas padavėjas klastingai perspėjo vaikus, kad 
galėtų viską papasakoti „Pamestinukų“ vienuolėms. 

- Ar judviem nereikėtų kai ko išpažinti tėvui Alfonsui arba tė- 
vui Oktavijui? - paklausė tas padavėjas. 

- Ką turite omeny sakydamas, kad galėtumėte papasakoti vie- 
nuolėms? - nesuprato Chuanas Diegas. 

— Turiu omeny tą netikrą kraują. Štai ką judviem reikėtų išpa- 
žinti, - tarė padavėjas. 

- Sakėt, kad galėtumėt viską papasakoti. Tai papasakosit vie- 
nuolėms ar ne? 

- Aš gyvenu iš arbatpinigių, - užsiminė padavėjas. Taip sąvar- 
tyno vaikai prarado geriausią vietą, kur galėjo apšvirkšti turistus 
burokėlių sultimis; dabar jau turėjo laikytis atokiau nuo „Marguės 
del Valle“ lauko kavinės, kurioje dirbo tas pelno dalies reikalaujan- 
tis klastūnas. 

Lupė sakė ir šiaip jaučianti, kad nereikėtų artintis prie „Mar- 
guės del Valle'; vienas iš turistų, kurį juodu buvo apšvirkštę van- 
dens pistoletu, iššoko iš penkto aukšto balkono, tiesiai į zėcalo. 
Vargšas nusižudė netrukus po to, kai labai dosniai atsilygino Lupei, 
nušluosčiusiai kraują nuo jo bato. Jis buvo iš tų jautruolių, kurie 
nepaisė sąvartyno vaikų tvirtinimo, kad jie neelgetauja; tiesiog iš 
karto, nieko negalvodamas, padavė Lupei gana daug pinigų. 

- Lupe, tas vyrukas nusižudė ne todėl, kad jo batas staiga ėmė 
kraujuoti, - mėgino paaiškinti Chuanas Diegas, bet Lupė dėl to vis 
tiek jautėsi nesmagiai. 

- Aš žinojau, kad jis dėl kažko liūdi, - tarė ji. - Mačiau, kad jam 
gyvenime nesiseka. 

Chuanas Diegas neprieštaravo Lupės norui laikytis atokiau nuo 
„Marguės del Valle“; jis to viešbučio nemėgo dar prieš susidūrimą 
su duoklės reikalaujančiu padavėju. Tas viešbutis buvo pavadintas 
Korteso susigalvotu garbės vardu (Marguės del Valle de Oaxaca), 
o Chuanas Diegas įtariai žiūrėjo į viską, kas susiję su ispanų užka- 

riavimu, - įskaitant ir katalikybę. Kadaise Oachaka buvo zapotekų 
civilizacijos centras. Chuanas Diegas save ir Lupę laikė zapotekais. 
Sąvartyno vaikai nekentė Korteso; jie buvo Benito Chuareso šali- 
ninkai, ne Korteso, kaip Lupė sakydavo; abu - ir Chuanas Diegas, 
ir Lupė - manėsi esą čiabuviai. 


OACHAKOS VALSTIJOJE DVI Siera Madrės kalnų grandinės susiei- 
na į vieną; Oachakos miestas - valstijos sostinė. Katalikų bažnyčia, 
žinoma, visur kišosi ir stengėsi visus atversti į savo tikėjimą, bet 
šiaip tai ispanams Oachakos valstija rūpėjo ne per labiausiai, - tik 
kad kalnuose buvo galima auginti kavamedžius. Be to, tarsi sukelti 
zapotekų dievų, Oachakos miestą sugriovė du žemės drebėjimai: 
vienas 1854 metais, kitas 1931-aisiais. 

Išgirdusi šią istoriją, Lupė kone liguistai susidomėjo žemės 
drebėjimais. Ji ne tik sakydavo, dažnai ne vietoje: No es buen mo- 
mento para un terremoto („Netinkama akimirka žemės drebė- 
jimui“), bet ir absurdiškai norėjo, kad trečias žemės drebėjimas 
sunaikintų Oachaką ir šimtą tūkstančių jos gyventojų, - tiesiog 
todėl, kad tam savižudžiui „Marguės del Valle“ viešbutyje buvo 
liūdna, arba dėl šlykštaus balionų pardavėjo, to visai neatgailau- 
jančio šunų žudiko, elgesio. Lupės manymu, žmogus, žudantis šu- 
nis, buvo nusipelnęs mirties. 

— Bet ar reikia žemės drebėjimo, Lupe? - klausdavo seserį Chu- 
anas Diegas. - O kaip tada mes, visi kiti? Ar mes visi nusipelnę 
mirties? 

— Mums reikėtų dingti iš Oachakos... na, bent jau tau, - atsa- 
kydavo Lupė. - Trečias žemės drebėjimas tikrai turėtų būti. Gėriau 
apskritai dink iš Meksikos, - pridurdavo. 

— Otu? Kodėl tu pasiliktum? - visada klausdavo Chuanas Diegas. 

- Šiaip sau. Pasilikčiau Oachakoje. Tiesiog šiaip sau, - prisimi- 
nė Chuanas Diegas sakant seserį. 

Šitaip mąstydamas Chuanas Diegas Gereras, rašytojas, pirmą 
kartą ir atvyko į Manilą; išsiblaškęs ir pasimetęs. Jaunoji dviejų 
mažų vaikų motina ne be reikalo siūlėsi jam padėti; Chuanas Die- 

gas klydo sakydamas, kad jis „jau kaip nors pats. Ta pati rūpes- 
tinga moteris su vaikais laukė prie bagažo konvejerio. Ant slen- 
kančios juostos sukosi daugybė lagaminų, aplinkui be jokio tikslo 
sukiojosi žmonės - tarp jų ir tie, kuriems lyg ir nereikėjo čia būti. 
Pats Chuanas Diegas nesuvokė, koks sutrikęs atrodo minioje, bet 
jaunoji motina tikriausiai pastebėjo tai, kas ir visiems kitiems buvo 
skaudžiai akivaizdu. Iš pažiūros įžymus šlubas žmogus tarsi nete- 
kęs orientacijos. 

- Čia gana chaotiškas oro uostas. Ar jus kas nors pasitinka? — 
paklausė jaunoji moteris; ji buvo filipinietė, bet angliškai kalbėjo 
puikiai. Chuanas Diegas girdėjo, kad jos vaikai šneka tik tagalogų 
kalba, tačiau jie lyg ir suprato, ką jų mama sako luošiui. 

— Ar kas nors mane pasitinka? - pakartojo Chuanas Diegas. 
(„Kaip jis gali nežinoti?“ - tikriausiai galvojo jaunoji motina.) Chu- 
anas Diegas atsegė rankinio lagaminėlio skyrių, į kurį buvo įkišęs 
savo kelionės planą; paskui, žinoma, ėmė švarko kišenėje apgraibo- 
mis ieškoti skaitymo akinių, - kaip ir aną kartą „British Airways“ 
pirmosios klasės laukiamajame, Džono F. Kenedžio oro uoste, kur 
Mirjam galiausiai ištraukė tą kelionės planą jam iš rankų. Štai jis ir 
vėl atrodo kaip visiškai nepatyręs keliautojas. Net keista, kad šitai 
filipinietei nepasakė: „Pamaniau, kad į tokią tolimą kelionę kom- 
piuterio imti neverta“ (kaip anąkart prisipažino Mirjam). Dabar 
pagalvojo, kad labai kvaila šitaip sakyti, - tarsi nešiojamajam kom- 
piuteriui būtų ne tas pats, toli ar netoli jį vežiesi! 

Chuanui Diegui Filipinuose viską užsakė tas buvęs studentas, 
uolusis Klarkas Frenčas; taigi dabar Chuanas Diegas, nežvilgtelė- 
jęs į kelionės planą, tikrai beveik nieko negalėjo prisiminti, - tik 
kad Mirjam nepatiko tas Manilos viešbutis, kuris buvo jam pa- 
rinktas. Savaime suprantama, Mirjam pasiūlė, kur jis turėtų ap- 
sistoti, kai ten nuvyks „antrą kartą“, kaip ji sakė. O dėl šio karto, 
tai Chuanas Diegas prisiminė, kaip įtaigiai visažinė Mirjam ištarė 
žodžius „patikėkit manim“. („Bet, patikėkit manim, jums ten ne- 
patiks“, - taip ji pasakė.) Kelionės plane ieškodamas, ką turi daryti 
Maniloje, Chuanas Diegas mėgino suvokti, kodėl Mirjam žodžiais 
netiki; bet jis jos geidė. 

Pamatė, kad turi apsistoti „Makati Shangri-La“ viešbutyje Ma- 
kačio mieste; iš pradžių sunerimo, nes nežinojo, kad Makatis lai- 
komas Manilos - metropolio - dalimi. Be to, kadangi buvo supla- 
nuota, kad kitą dieną jis jau skris į Boholį, Maniloje jo neturėjo 
pasitikti joks pažįstamas žmogus, netgi joks Klarko Frenčo gimi- 
naitis. Kelionės plane Klarkas Frenčas buvo parašęs, kad oro uoste 
Chuano Diego lauks profesionalus vairuotojas, „tik vairuotojas“. 

— Mane pasitinka tik vairuotojas, - galiausiai atsakė Chuanas 
Diegas jaunajai filipinietei. 

Motina tagalogų kalba kažką tarstelėjo vaikams. Parodė į kon- 
vejeriu atvažiuojantį gremėzdišką lagaminą; tas didžiulis lagami- 
nas ties posūkiu nuo slenkančios juostos nustūmė kelis mažesnius. 
Vaikai juokėsi iš tokio išsipūtusio griozdo. „Į jį galima sukišti du 
Labradoro retriverius“, - galvojo Chuanas Diegas. Tas lagaminas, 
žinoma, buvo jo - ir jam dėl to pasidarė nesmagu. Iš tokio milži- 
niško, negražaus bagažo visi irgi galėjo suprasti, kad jis - nepaty- 
ręs keliautojas. Lagaminas buvo oranžinis - tokios nenatūralios 
spalvos drabužiais vilki medžiotojai, kad niekam nepasirodytų 
panašūs į jokį gyvūną; tokie ryškiai oranžiniai būna kūgio pavi- 
dalo kelio ženklai, sustatomi prieš tą vietą, kur dirba kelininkai. 
Pardavėja Chuanui Diegui tą lagaminą įsiūlė sakydama, kad kiti 
keliautojai jo niekad nesupainios su saviškiais. Ir iš tiesų niekas 
kitas tokio neturėjo. 

Kaip tik tada, - kai jaunoji filipinietė ir besijuokiantys jos vaikai 
po truputį ėmė suprasti, kad tas akį rėžiantis gremėzdas priklauso 
luošajam vyriškiui, - Chuanas Diegas prisiminė senjorą Eduardą, 
kurio labradorė buvo nušauta būtent tais metais, kai formavosi jo 
asmenybė. Nuo siaubingos minties, kad bjauriajame jo lagamine 
tilptų dvi Edvardo Bonšo mylėtos Beatričės, Chuano Diego akys 
paplūdo ašaromis. 

Suaugusiųjų ašaros dažnai suprantamos klaidingai. (Kas gali 
žinoti, kurį savo gyvenimo laikotarpį jie mintyse gyvena iš nau- 
jo?) Geranorė motina su vaikais tikriausiai pamanė, jog šitas šlu- 
bas vyriškis verkia todėl, kad jie juokėsi iš jo registruoto lagamino. 
Bet painiava tuo nesibaigė. Oro uosto salėje, kur draugai, šeimų 

nariai ir profesionalūs vairuotojai laukė atvykstančių keleivių, 
buvo visiškas chaosas. Jaunoji filipinietė tempė tą Chuano Diego 
karstą dviem šunims; jis kamavosi su jos lagaminu ir savo ranki- 
niu lagaminėliu; vaikai, su kuprinėmis ant pečių, dviese šiaip taip 
nešė mažąjį mamos lagaminėlį. Chuanas Diegas paslaugiajai mo- 
teriai, žinoma, turėjo pasakyti savo pavardę, kad abu galėtų dai- 
rytis vairuotojo, laikančio lentelę su užrašu: CHUANAS DIEGAS 
GERERAS. Bet vairuotojas buvo užrašęs: SENJORAS GERERAS. 
Chuanas Diegas sutriko, o jaunoji filipinietė iškart suprato, kad 
ten jo vairuotojas. 

- Čia jūs, ar ne? - paklausė ta kantri moteris. 

Buvo sunku pasakyti, kodėl jį sutrikdė jo paties pavardė, - būtų 
reikėję ilgai pasakoti, - bet pats Chuanas Diegas puikiai suvokė, dėl 
ko taip nutiko: juk iš tiesų jis nebuvo senjoras Gereras, tik dabar jau 
yra tas Gereras, kurio laukia vairuotojas. 

- Jūs - tas rašytojas... tas Chuanas Diegas Gereras, ar ne? - pa- 
klausė jaunas, gražus vairuotojas. 

— Taip, čia aš, - atsakė Chuanas Diegas. Jis nenorėjo, kad jau- 
noji filipinietė pasijustų nesmagiai dėl to, kad jo neatpažino (to 
rašytojo), bet kai apsidairė, nei jos, nei vaikų šalia nebebuvo; ji 
nuėjo neatsisveikinusi, nesužinojusi, kad jis - tas Chuanas Diegas 
Gereras. „Bet gerą darbą, šiaip ar taip, jau padariusi, - galvojo 
Chuanas Diegas. 

— Aš pavadintas rašytojo vardu, - tarė jaunasis vairuotojas ir 
įsiręžęs įkėlė didįjį oranžinį lagaminą į limuzino bagažinę. - Bien- 
venido Santoso. Ar esat skaitęs kokią jo knygą? - paklausė. 

— Ne, bet esu apie jį girdėjęs, - atsakė Chuanas Diegas. („Būtų 
bjauru, jei išgirsčiau ką nors taip sakant apie mane! - pagalvojo.) 

— Galite mane vadinti Benu, - pasiūlė vairuotojas. - Kai kam tą 
Bienvenidą sunku atsiminti. 

— Man Bienvenidas patinka, - patikino vaikiną Chuanas Diegas. 

— Būsiu jūsų vairuotojas, kad ir kur važiuotumėte Maniloje, ne 
tik dabar, - tarė Bienvenidas. - Buvęs jūsų studentas paprašė ma- 
nęs... Jis man ir pasakė, kad jūs - rašytojas, - paaiškino vairuoto- 
jas. - Atsiprašau, nesu skaitęs jūsų knygų. Nežinau, ar jūs garsus. 

- Negarsus, - tarstelėjo Chuanas Diegas. 

- Bienvenidas Santosas garsus... buvo garsus, bent jau čia, - 
toliau šnekėjo vairuotojas. - Dabar jau miręs. Skaičiau visas jo 
knygas. Gana geros. Bet vis tiek manau, kad nereikėtų savo vaiko 
pavadinti rašytojo vardu. Užaugau žinodamas, kad turėsiu perskai- 
tyti pono Santoso knygas; jų buvo daugybė. O jeigu jos būtų man 
nepatikusios? O jei nebūčiau mėgęs skaityti? Tai gali būti savotiška 
našta... Tik tai ir norėjau pasakyt. 

- Suprantu, - linktelėjo Chuanas Diegas. 

— Ar turite vaikų? - paklausė vairuotojas. 

— Ne, - tarė Chuanas Diegas, bet iš tiesų į tą klausimą buvo 
nelengva atsakyti - tai jau kita istorija, tačiau Chuanas Diegas ne- 
mėgo apie tai galvoti. - Jei turėsiu, nepavadinsiu jų rašytojų var- 
dais, - tepasakė. 

- Jau žinau vieną vietą, kur čia būdamas nuvažiuosit, - pareiš- 
kė vairuotojas. - Suprantu, kad norite pamatyti Manilos amerikie- 
čių kapines ir memorialą... 

- Ne šį kartą, - pertraukė jį Chuanas Diegas. - Šįkart Maniloje 
būsiu pernelyg trumpai, bet kai grįšiu... 

— Kadir kada norėsite ten nuvažiuoti, aš nuvešiu, senjore Gere- 
rai, - tuoj pat pažadėjo Bienvenidas. 

- Vadink mane Chuanu Diegu... 

- Žinoma, jeigu jums taip patinka. Norėjau pasakyti, Chuanai 
Diegai, kad viskuo pasirūpinta - dėl visko susitarta. Kur tik norite, 
bet kada... 

— Gal norėsiu į kitą viešbutį... ne šį kartą, o kai grįšiu, - staiga 
išpyškino Chuanas Diegas. 

— Kaip pasakysite, - neprieštaravo Bienvenidas. 

— Girdėjau blogų atsiliepimų apie šitą viešbutį, - tarė Chuanas 
Diegas. 

- Dirbdamas tokį darbą, girdžiu daug blogų atsiliepimų. Apie 
visus viešbučius! - šyptelėjo jaunasis vairuotojas. 

- O ką girdėjai apie „Makati Shangri-La“? - paklausė Chuanas 
Diegas. 

Eismas visiškai sustojo. Chaotiškas klegesys užsikimšusioje ga- 
tvėje Chuanui Diegui labiau priminė kokią autobusų stotį, ne oro 

uostą. Dangus buvo rusvai gelsvas, oras drėgnas, dvokiantis, o li- 
muzino salone kondicionierius šaldė per smarkiai. 

- Na, svarbiausia, kuo gali tikėt, kuo ne, - atsakė Bienveni- 
das. - Prisiklausai tai visko. 

— Kaip tik tai man ir buvo sunkiausia, kai skaičiau tą romaną: 
patikėti, - tarė Chuanas Diegas. 

— Kokį romaną? - paklausė Bienvenidas. 

- Shangri-La yra įsivaizduojama žemė romane „Prarastas 
horizontas *. Jei gerai prisimenu, tas romanas parašytas ketvirta- 
jame dešimtmetyje... Pamiršau, kas jo autorius, - pasakė Chuanas 
Diegas. („O jei išgirsčiau ką nors taip kalbant apie kurią nors mano 
knygą! - dingtelėjo. - Jausčiausi lyg išgirdęs, kad numiriau.“) Nie- 
kaip negalėjo suprasti, kodėl pokalbis su limuzino vairuotoju jį taip 
vargina, bet kaip tik tada automobilių grūstyje atsirado plyšys ir 
limuzinas šovė į priekį. 

„Netgi ta smarvė bus geriau negu kondicionierius, - nuspren- 
dė Chuanas Diegas. Prasivėrė langą, ir rusvai gelsvas oras plūstelėjo 
jam į veidą. Tvyrančių teršalų migla staiga priminė Meksiko mies- 
tą, kurio Chuanas Diegas visai nenorėjo prisiminti. Be to, užsikim- 
šusios gatvės ir į autobusų stotį panašus oro uostas Chuanui Diegui 
sužadino vaikystės prisiminimus apie autobusus Oachakoje; atro- 
dė, kad autobusų artumas viską teršia. Bet jo paauglystės laikais 
gatvės į pietus nuo zėcalo tikrai buvo užterštos - ypač Saragosos 
gatvė, bet kitos irgi, netgi tos, kurios vedė į Saragosos gatvę iš „Pa- 
mestinukų“ ir zėcalo. (Kai vienuolės užmigdavo, Chuanas Diegas 
su Lupe eidavo į Saragosos gatvę ieškoti Esperansos.) 

— Vienas dalykas, kurį girdėjau apie „Makati Shangri-La , tur- 
būt išgalvotas, - išdrįso pasakyti Bienvenidas. 

— Ir kas gi tai būtų? - paklausė Chuanas Diegas. 

Pro atdarą limuzino langą atsklido virtuvių kvapai. Juodu 
važiavo per kažkokį lūšnų kvartalą, kur eismas vėl sulėtėjo; tarp 
automobilų laviravo dviračiai, į gatvę vis iššokdavo koks vaikas — 


* Anglų rašytojo Jameso Hiltono (1900-1954) romanas, išleistas 1933 m. 

basas, be marškinėlių. Visur zujantys skatikiniai džipniai* buvo 
sausakimši, jų priekiniai žibintai išjungti arba perdegę; susispaudę 
keleiviai sėdėjo ant suolų, panašių į klauptus. O gal Chuanui Die- 
gui tie suolai klauptus priminė todėl, kad džipniai buvo aprašinėti 
religiniais šūkiais? 

DIEVAS GERAS! Arba: DIEVO GLOBA AKIVAIZDI. Nors ką 
tik atvykęs į Manilą, Chuanas Diegas jau sutelkė dėmesį į skau- 
džią temą: ispanų užkariautojai ir Katalikų bažnyčia Filipinuose 
pasirodė anksčiau negu jis ir čia paliko savo ženklą. (Jo limuzino 
vairuotojas vardu Bienvenidas, o džipniai - pigiausia neturtingųjų 
transporto priemonė - apklijuoti Dievo reklama!) 

- Kažkas ten negerai su tais šunimis, - pasakė Bienvenidas. 

- Šunimis? Kokiais šunimis? - nesuprato Chuanas Diegas. 

— „Makati Shangri-La“ viešbutyje ieškančiais bombų, - paaiš- 
kino jaunasis vairuotojas. 

— Tame viešbutyje kažkas buvo padėjęs sprogmenį? - paklausė 
Chuanas Diegas. 

— Kiek žinau, tai ne, - atsakė Bienvenidas. - Sprogmenis užuo- 
džiančių šunų yra visuose viešbučiuose. Žmonės šneka, kad tame 
„Shangri-La“ šunys nežino, ko ieško. Tiesiog mėgsta uostyti viską. 

- Nieko čia baisaus, - tarė Chuanas Diegas. Šunys jam patiko; 
jis visada juos gindavo. (Gal tie sprogmenis užuodžiantys šunys 
„Shangri-La“ viešbutyje tiesiog labai kruopščiai dirbo?) 

- Žmonės šneka, kad „Shangri-La“ šunys nedresuoti, - toliau 
pasakojo Bienvenidas. 

Bet Chuanas Diegas niekaip negalėjo sutelkti dėmesio į šį po- 
kalbį. Manila jam priminė Meksiką; jis nebuvo tam pasirengęs. 
O dabar dar tos šnekos apie šunis! 

Prieglaudoje juodu su Lupe ilgėjosi basurero šunų. Kai sąvarty- 
ne gimdavo nauja šuniukų vada, vaikai mėgindavo rūpintis mažy- 
liais; jei kuris nugaišdavo, Chuanas Diegas su Lupe stengdavosi jį 
rasti, kol dar neaptiko grifai. Vaikai padėdavo Riverai deginti negy- 
vus šunis - jų deginimas irgi buvo meilės šunims išraiška. 


* Džipnis (jeepney) - džipas, perdarytas į maršrutinį mikroautobusą. 

Naktimis, eidami į Saragosos gatvę ieškoti motinos, Chuanas 
Diegas su Lupe stengdavosi negalvoti apie stogų šunis; tie šunys 
buvo kitokie - tikrai šiurpūs. Dauguma jų - mišrūnai, anot bro- 
lio Pepės; bet Pepė klydo sakydamas, kad tik kai kurie stogų šunys 
sulaukėję, - iš tikrųjų sulaukėję buvo beveik visi. Daktarė Gomes 
tvirtino žinanti, kaip tie šunys atsidūrė ant stogų, nors brolis Pepė 
manė, kad niekas nežino, kaip jie ten užlipa. 

Daugybė daktarės Gomes pacientų atvyko sukandžioti tų šunų; 
šiaip ar taip, ji juk buvo ausų, nosies ir gerklės gydytoja, o stogų 
šunys kaip tik į tas vietas ir mėgindavo kąsti. „Jie taikosi į veidą, - 
sakė daktarė Gomes. Prieš daug metų tų namų, esančių į pietus 
nuo zėcalo, viršutinių aukštų gyventojai leisdavo savo šunims lais- 
vai bėgioti stogais. Bet kai kurie naminiai šunys pabėgo, arba juos 
kažkur nuvijo kiti, sulaukėję; daugelis tų namų taip arti vienas prie 
kito, kad šunys gali lakstyti nuo stogo ant stogo. Paskui žmonės 
nebeišleisdavo savo šunelių ant stogų; netrukus jau beveik visi sto- 
gų šunys buvo sulaukėję. Tačiau kaip ten atsidūrė patys pirmieji 
laukiniai šunys? 

Naktį Saragosos gatve važiuojančių automobilių žibintų šviesa 
atsispindėdavo tų šunų akyse. Nieko keista, kad Lupė tuos šunis 
laikė šmėklomis. Jie bėgdavo stogais tarsi medžiodami apačioj ga- 
tve einančius Žmones. Jei nekalbėdavai ir nesiklausydavai muzikos, 
galėdavai girdėti bėgančių šunų šnopavimą. Kartais, šokdami nuo 
vieno stogo ant kito, tie šunys nukrisdavo. Ir užsimušdavo, žinoma, 
jei nepataikydavo ant kokio gatve einančio žmogaus. Atsitiktinis 
praeivis sušvelnindavo smūgį. Šunys, kuriems šitaip pasisekdavo, 
paprastai nenugaišdavo, bet, jei būdavo susižeidę, tai jau tikrai su- 
kandžiodavo žmogų, ant kurio užkrito. 

- Jums turbūt patinka šunys, - tarė Bienvenidas. 

— Taip - man labai patinka šunys, - atsakė Chuanas Diegas, bet 
mintimis vėl nuklydo prie tų Oachakos šunų šmėklų (na, jei stogų 
šunys, ar bent kai kurie iš jų, tikrai buvo šmėklos). 

— Tie šunys - ne vienintelės šmėklos šitame mieste - Oachaka 
apskritai pilna šmėklų, - visažinės tonu šnekėjo Lupė. 

- Aš jų nemačiau, - iš pradžių sakė Chuanas Diegas. 

— Pamatysi, - tikino jį Lupė. 

Dabar, Maniloje, Chuano Diego dėmesį patraukė sausakimšas 
džipnis su jau matytu religiniu šūkiu; tas posakis, matyt, buvo itin 
mėgstamas: DIEVO GLOBA AKIVAIZDI. Paskui Chuanui Diegui 
į akis krito ryškus lipdukas ant galinio taksi lango. VAIKŲ SEKSO 
TURISTAI, - buvo parašyta tame lipduke. NENUDUOK, KAD 
NEMATAI. ĮDUOK JUOS. 

„Taip, žinoma, įduokit tuos šiknius!“ - galvojo Chuanas Diegas. 
Bet jam anaiptol neatrodė, kad Dievas akivaizdžiai globoja vargšus 
vaikus, kurie verčiami atsiduoti turistams. 

— Man bus įdomu išgirsti, ką manote apie tuos bombų ieško- 
tojus, - šnekėjo Bienvenidas, bet, žvilgtelėjęs į užpakalinio vaiz- 
do veidrodėlį, pamatė, kad jo klientas miega. O gal negyvas, galėjo 
dingtelėti vairuotojui, tik kad Chuano Diego lūpos krutėjo. Limu- 
zino vairuotojas, ko gero, pamanė, kad ne itin garsus rašytojas mie- 
godamas kuria kokį dialogą. Chuano Diego lūpos krutėjo taip, kad 
atrodė, jog jis kalbasi su savimi, - Bienvenidas spėjo, kad tai būdin- 
ga daugeliui rašytojų. Jaunasis filipinietis juk negalėjo nei žinoti, 
kokį ginčą tas pagyvenęs vyriškis prisimena, nei nujausti, kur dar 
Chuaną Diegą nuskraidins sapnai. 


12 


Saragosos gatvė 


- Paklausykite manęs, pone misionieriau, juodu turi būti drauge, - 
šnekėjo Vargasas. - Cirkas pirks jiems drabužius, mokės už visus 
vaistus... ir maitins triskart per dieną, ir duos lovą, ir bus šeima, 
kuri juos prižiūrės. 

— Kokia šeima? Tai juk cirkas! Jie miega palapinėse! - sušuko 
Edvardas Bonšo. 

- „La Maravilla“ iš esmės kaip šeima, Eduardai, - tarė atvykė- 
liui iš Ajovos brolis Pepė. - Cirko vaikams nieko netrūksta, - pri- 
dūrė, jau šiek tiek abejodamas. 

Nedidelio Oachakos cirko pavadinimas, kaip ir „Pamestinukų, 
neišvengė kritikos. Jis galėjo būti ne taip suprastas - „Circo de La 
Maravilla“. La buvo rašoma didžiąja, nes Stebuklas buvo žmogus, 
cirko artistė. (O tą numerį, tariamą stebuklą, jie vadino Ia mara- 
villa - ir tada jau rašė mažąja.) Kai kas Oachakoje manė, kad „Ste- 
buklo cirkas reklamuodamasis visus klaidina. Kiti numeriai buvo 
paprasti, ne tokie stebuklingi; niekuo neypatingi ir gyvūnai. Be to, 
sklido visokie gandai. 

Mieste visi tik ir šnekėjo apie pačią La Maravilla. (Kaip ir „Pa- 
mestinukų', cirko pavadinimas dažniausiai būdavo trumpinamas; 
žmonės sakydavo, kad eina į el circo arba į „La Maravilla“. Stebuklas 
visada būdavo jaunutė mergaitė; jų buvo daug. Tas numeris, kartais 
mirtinai pavojingas, tiesiog atimdavo žadą; kelios ankstesnės ar- 

tistės žuvo. O tos, kurios išlikdavo gyvos, Stebuklu būdavo ne per 
ilgiausiai. Artistės nuolat keitėsi; mergaites tikriausiai palauždavo 
įtampa. Šiaip ar taip, jos rizikuodavo gyvybe kaip tik tuo laiku, kai 
tapdavo pilnametės. Gal jas paveikdavo ne tik įtampa, bet ir sukilę 
hormonai. Argi nenuostabu, kad tos mergaitės darydavo tai, dėl ko 
galėdavo žūti, tada, kai joms būdavo ką tik atsiradusios mėnesinės 
ir pradėjusios didėti krūtys? Ar jų brendimas nebuvo tikrasis pa- 
vojus ir stebuklas? 

Kai kurie Gerere gyvenantys vyresni sąvartyno vaikai buvo 
kažkaip prasmukę į cirką; jie Lupei ir Chuanui Diegui pasakojo 
apie „La Maravilla“. Bet Rivera tokių gudrybių nebūtų pakentęs. 
Tais laikais cirkas įsikurdavo Cinco Seūores kvartale, arčiau zėocalo 
ir Oachakos centro, negu Gerero. 

Kas žmonių minias traukė į „Circo de La Maravilla“? Galimybė 
pamatyti, kaip žūsta nekalta mergaitė? Bet brolis Pepė neklydo sa- 
kydamas, kad „La Maravilla“, ar bet kuris kitas cirkas, iš esmės kaip 
šeima. (Šeimų, be abejo, būna ir gerų, ir blogų.) 

— Tačiau ką „La Maravilla“ darys su luošiu? - paklausė Espe- 
ransa. 

— Dėl Dievo meilės! Ne prie berniuko! - sušuko senjoras Edu- 
ardas. 

— Nieko baisaus. Aš tikrai luošys, - tarė Chuanas Diegas. 

- „La Maravilla“ tave priims, nes tu būtinai reikalingas, - pati- 
kino Chuaną Diegą daktaras Vargasas. - Juk reikia išversti, ką Lupė 
kalba, - paaiškino Esperansai. - Kokia nauda iš ateities spėjėjos, jei 
nesupranti, ką ji sako; Lupei reikia vertėjo. 

— Aš ne ateities spėjėja! - paprieštaravo Lupė, bet Chuanas Die- 
gas to neišvertė. 

— Moteris, kurią turit susirasti, vardu Soledad, - pasakė Varga- 
sas Edvardui Bonšo. 

— Kokia moteris? Aš neieškau jokios moters! - surėkė naujasis 
misionierius. Jis pamanė, kad daktaras Vargasas bus nesupratęs ce- 
libato įžadų esmės. 

- Ta moteris ne jums, pone Celibatai, - tarė Vargasas. - Turiu 
omeny moterį, su kuria jums reikia pasišnekėti dėl vaikų. Soledad 


cirke prižiūri vaikus; ji - liūtų dresuotojo žmona. 

— Ne itin raminamai skambantis liūtų dresuotojo žmonos var- 
das, - pasakė brolis Pepė. - Vienatvė nereiškia nieko gera - galima 
pamanyti, kad ji tuoj bus našlė. 

— Dėl Dievo meilės, Pepe... čia tik vardas, - tarstelėjo Vargasas. 

- Jūs - tikras antikristas, bet ir pats tai Žinot, ar ne? - tarė sen- 
joras Eduardas, rodydamas į Vargasą. - Šitie vaikai galėtų gyventi 
„Pamestinukuose“, kur būtų jėzuitų mokomi, o jūs stumiate juos į 
pavojų! Jus baugina jų auklėjimas, daktare Vargasai? Argi jūs, toks 
užkietėjęs ateistas, bijote, kad mums pavyks šituos vaikus padaryti 
tikinčiaisiais? 

- Šitie vaikai įstumti į pavojų Oachakoje! - sušuko Vargasas. - 
Jų tikėjimas man nerūpi. 

- Jis tikras antikristas, - tarė atvykėlis iš Ajovos, šįkart jau bro- 
liui Pepei. 

— O šunų cirke yra? - paklausė Lupė. Chuanas Diegas tai išvertė. 

— Taip, yra - dresuotų šunų. Yra cirko numerių su šunimis. So- 
ledad treniruoja jaunuosius akrobatus, tarp jų ir oro, o šunys turi 
savo palapinę. Tau patinka šunys, Lupe? - paklausė Vargasas; mer- 
gaitė gūžtelėjo pečiais. Chuanas Diegas suprato, kad Lupei mintis 
apie „La Maravilla“ patinka taip pat kaip ir jam; bet jai nepatiko 
Vargasas. 

— Noriu, kad man kai ką pažadėtum, - paprašė Lupė Chuano 
Diego, laikydama jį už rankos. 

— Žinoma. Ką? 

- Jei mirsiu, noriu, kad sudegintum mane sąvartyne - kaip 
šunis, - pasakė broliui Lupė. - Tik tu ir Rivera... daugiau niekas. 
Pažadėk. 

- Jėzau! - sušuko Chuanas Diegas. 

- Jokio Jėzaus, - tarė Lupė. - Tik tu ir Rivera. 

— Gerai, - linktelėjo Chuanas Diegas. - Pažadu. 

— Ar gerai pažįstate tą Soledad? - paklausė daktarą Vargasą 
Edvardas Bonšo. 

— Ji - mano pacientė, - atsakė Vargasas. - Soledad - buvusi 
akrobatė, trapecijos artistė. Labai varginami sąnariai - ypač rankų, 
riešų ir alkūnių. Juk nuolat reikia sugriebti ir tvirtai laikytis, ką jau 
kalbėti apie kritimus. 

— Negi oro akrobatai neturi apsauginio tinklo? - nustebo sen- 
joras Eduardas. 

— Daugumoje Meksikos cirkų neturi, - tarė Vargasas. 

— Dieve maloningasai! - šūktelėjo atvykėlis iš Ajovos. - Ir jūs 
man sakot, kad šitie vaikai įstumti į pavojų Oachakoje! 

- Ateities spėjėjos krenta ne per dažniausiai... ir jų sąnariai ne- 
varginami, - šyptelėjo Vargasas. 

— Ne visų žmonių mintys man aiškios - ne kiekvieno. Aš tik 
žinau, ką galvoja kai kurie žmonės, - tarė Lupė. Chuanas Diegas 
laukė. - O tie, kurių minčių negalėsiu perskaityt?.. Ką ateities spė- 
jėjai sako tiems žmonėms? - paklausė Lupė. 

— Norėtume daugiau sužinoti apie intermedijas. Mums reikia 
pagalvoti. - Taip Chuanas Diegas išvertė sesers žodžius. 

— Aš sakiau ne tai, - papriekaištavo broliui Lupė. 

- Mums reikia pagalvoti, - pakartojo Chuanas Diegas. 

- Otas liūtų dresuotojas? - paklausė Vargasą brolis Pepė. 

— Kuo čia dėtas dresuotojas? - nesuprato Vargasas. 

— Girdėjau, kad tai Soledad su juo būna sunkoka, - tarė Pepė. 

— Na, su liūtų dresuotojais gyventi turbūt nelengva... Kai dre- 
suoji tokius žvėris, tikriausiai išsiskiria nemažai testosterono, — 
gūžtelėjo pečiais Vargasas. Lupė pamėgdžiojo tą jo gūžtelėjimą. 

— Tai tas liūtų dresuotojas - šiurkštus tipas? - paklausė Pepė. 

— Aš taip girdėjau, - atsakė Vargasas. - Jis nėra mano pacientas. 

- Liūtų dresuotojai krenta ne per dažniausiai... ir jų sąnariai 
nevarginami, - įsikišo Edvardas Bonšo. 

— Gerai, mudu apie tai pagalvosim, - tarė Lupė. 

- Ką ji pasakė? - paklausė Chuaną Diegą Vargasas. 

— Mudu apie tai pagalvosim, - išvertė jam Chuanas Diegas. 

— Visada galėsi ateiti į „Pamestinukus“ - pas mane, - pasakė 
Chuanui Diegui senjoras Eduardas. - Aš tau patarsiu, ką skaityti, 
pasikalbėsim apie knygas, galėsi man parodyti, ką parašei... 

- Šitas vaikas rašo? - nustebo Vargasas. 

— Norėtų rašyti, taip - jį reikia lavinti, Vargasai; jis neabejotinai 
gabus kalboms. Šis berniukas turi siekti kokio nors aukštojo moks- 
lo, - tarė Edvardas Bonšo. 

— O jūs visada galėsite ateiti į cirką, - pasakė Chuanas Diegas 
senjorui Eduardui. - Aplankysite mane, atnešite knygų... 

— Taip, aišku, kad galėsite, - patikino Edvardą Bonšo Varga- 
sas. - Į Cinco Sefiores galima nueiti pėsčiomis. Be to, „La Maravilla“ 
keliauja, kartais vyksta į gastroles; vaikai pamatys Meksiko miestą. 
Gal ir jūs galėsite keliauti su jais. Kelionės juk irgi savotiškas lavi- 
nimas, ar ne? - paklausė atvykėlį iš Ajovos daktaras Vargasas ir, 
nelaukdamas atsakymo, kreipėsi į niūos: - Kas yra tame sąvartyne, 
ko jūs pasiilgstat? - pasiteiravo. (Visi, pažįstantys šituos vaikus, ži- 
nojo, kaip Lupė ilgisi šunų - visų, ne tik Murziaus ir Kipšo. O brolis 
Pepė dar žinojo ir kad iš „Pamestinukų“ į Cinco Sefiores pėsčiomis 
būtų labai ilgas kelias.) 

Lupė Vargasui nieko neatsakė, o Chuanas Diegas mintyse skai- 
čiavo, ko pasiilgsta, išvykęs iš Gerero. Greito kaip žaibas gekono 
ant tinklinių lūšnos durų; neapmatomų šiukšlių plotų; kaip viso- 
kiais būdais jie žadindavo sunkvežimio kabinoje miegantį Riverą; 
ir kaip Kipšas nutildydavo aplinkui lojančius kitus šunis; ir sąvar- 
tyne iškilmingai liepsnojančių šunų laidotuvių laužų. 

- Lupė ilgisi šunų, - pasakė Edvardas Bonšo. Lupė žinojo, jog 
Vargasas ir norėjo, kad atvykėlis iš Ajovos tai pasakytų. 

- Žinote... - staiga tarė Vargasas, tarsi ta mintis būtų ką tik at- 
ėjusi jam į galvą. - Galiu lažintis, kad Soledad leis šitiems vaikams 
miegoti šunų palapinėje. Jei norite, aš jos paprašysiu. Nenustebčiau 
išgirdęs, kad Soledad mano, jog ir šunims tai patiks. Taigi visi būtų 
patenkinti! Kartais šis pasaulis toks mažas! - Vargasas vėl gūžtelėjo 
pečiais. Lupė vėl jį pamėgdžiojo. - Lupė mano, kad nežinau, ką ji 
daro? - paklausė Vargasas Chuaną Diegą; dabar jau abu - ir ber- 
niukas, ir jo sesuo - gūžtelėjo pečiais. 

— Vaikai miegos šunų palapinėj! - sušuko Edvardas Bonšo. 

— Pažiūrėsim, ką pasakys Soledad, - tarė Vargasas senjorui 
Eduardui. 

- Dauguma gyvūnų man patinka labiau negu dauguma žmo- 
nių, - pareiškė Lupė. 

- Pamėginsiu atspėti: Lupei gyvūnai patinka labiau negu žmo- 
nės, - pasakė Vargasas Chuanui Diegui. 

— Sakiau „dauguma“, - pataisė jį Lupė. 

- Žinau, kad Lupė manęs nekenčia, - tarė Vargasas Chuanui 
Diegui. 

Klausydamasis Lupės ir Vargaso, besiskundžiančių vienas kitu 
arba vienas kitam, bambėjimo, Chuanas Diegas prisiminė mariači 
grupes, kimbančias prie turistų miesto aikštėje. Savaitgaliais ten 
visada grodavo mariači muzikantai - net apgailėtini vidurinių 
mokyklų orkestrėliai su šokėjomis. Lupė mėgo invalido vežimėly- 
je sėdintį Chuaną Diegą stumti per minią. Visi traukdavosi jiems 
iš kelio, netgi šokėjos. „Tarsi būtume kokios garsenybės“, - saky- 
davo Lupė. 

Sąvartyno vaikai buvo tikrai garsūs tuo, kad nuolatos trainio- 
josi Saragosos gatvėje. Be jokių triukų su stigmomis - Saragosos 
gatvėje niekas tiems niūos nebūtų davęs arbatpinigių už tai, kad 
nušluostė kraują. Ten būdavo praliejama per daug kraujo; jį šluos- 
tyti būtų buvęs tik tuščias laiko gaišimas. 

Saragosos gatve, kur visada buvo prostitučių, nuolat vaikšti- 
nėjo jas besirenkantys vyrai; viešbučio „Somega“ kieme Chuanas 
Diegas su Lupe matydavo įeinančias ir išeinančias prostitutes ir 
jų klientus, bet niekada nei Saragosos gatvėje, nei viešbučio kie- 
me nematė savo motinos. Nebuvo jokių įrodymų, kad Esperansa 
dirba toje gatvėje, o viešbutyje juk galėjo apsistoti ir kiti žmonės, 
ne tik prostitutės ar jų klientai. Tačiau Rivera buvo ne vienintelis, 
kurį vaikai girdėjo sakant, kad „Somega“ - kekšių viešbutis; be to, 
dėl daugybės įeinančių ir išeinančių žmonių tas viešbutis tikrai 
atrodė toks. 

Vieną vakarą, tuo laiku, kai Chuanas Diegas dar sėdėjo vežimė- 
lyje, juodu su Lupe Saragosos gatvėje sekė prostitutę, vardu Flor; 
žinojo, kad ta prostitutė - ne jų motina, bet iš nugaros Flor buvo 
šiek tiek panaši į Esperansą - ir jos eisena kaip Esperansos. 

Lupė mėgdavo kaip reikiant įsmaginti vežimėlį ir iš užpakalio 
priartėti prie žmonių - jie vežimėlį pastebėdavo tik kai jis į juos 
atsitrenkdavo. Chuanas Diegas visada bijodavo, kad tie žmonės at- 
bulom kris jam ant kelių; jis palinkdavo į priekį ir stengdavosi juos 
paliesti ranka, kol dar neužgavo įsmagintas vežimėlis. Taip pirmą 

kartą palietė Flor; norėjo paliesti jos plaštaką, bet Flor eidama mo- 
sikavo rankomis, ir Chuanas Diegas netyčia prisilietė prie siūbuo- 
jančio užpakalio. 

- Jėzau Marija, Juozapai šventas! - akimirksniu atsisukusi su- 
šuko Flor. Ji buvo labai aukšta; jau pasirengė smogti kumščiu kaž- 
kam daugmaž savo galvos lygyje, bet pamatė tik invalido vežimė- 
lyje sėdintį berniuką. 

- Čia tik aš ir mano sesuo, - gūždamasis tarė Chuanas Die- 
gas. - Mudu ieškom mamos. 

— Ar aš panaši į jūsų mamą? - paklausė Flor (parsidavinėjantis 
transvestitas). Tais laikais Oachakoje parsidavinėjančių transvesti- 
tų buvo nedaug; Flor tikrai išsiskyrė iš jų, ir ne tik dėl ūgio. Ji buvo 
beveik graži; jos grožiui nė kiek nekenkė vos matomi iš pažiūros 
švelnūs ūsiukai ant viršutinės lūpos, nors Lupė juos pastebėjo. 

— Panaši... šiek tiek, - atsakė Chuanas Diegas. - Jūs abi labai 
gražios. 

— Elor daug aukštesnė ir su pats žinai kuo. - Lupė pirštu per- 
braukė sau per viršutinę lūpą. Chuanui Diegui nereikėjo to versti. 

- Judviem, vaikai, nederėtų čia būti, - pasakė Flor. - Turėtumėt 
jau miegoti. 

— Mūsų mama vardu Esperansa, - tarė Chuanas Diegas. - Gal 
ją čia matėt... gal pažįstat. 

— Esperansą pažįstu, - linktelėjo Flor. - Bet čia jos nematau. 
Nuolat matau jus, - pridūrė. 

— Gal mūsų mama - pati mėgstamiausia prostitutė, - tarė 
Lupė. - Gal ji niekad neišeina iš „Somegos“ viešbučio... gal vyrai 
eina ten, pas ją. - Bet Chuanas Diegas to nevertė. 

— Kadir ką ji čia balbatuoja, aš jums galiu pasakyti tik vieną ti- 
krą dalyką, - pareiškė Flor. - Visi, kurie kada nors čia lankėsi, buvo 
pastebėti - patikėkit manim. Gal jūsų mama čia apskritai nė karto 
nebuvo; gal judviem, vaikai, reikėtų tiesiog miegoti. 

- Flor daug žino apie cirką - nuolat apie jį galvoja, - tarė 
Lupė. - Nagi - paklausk. 

— Gavom siūlymą iš „La Maravilla“... Tai būtų tik intermedija. 
Turėtume savo palapinę, bet gyventume kartu su šunimis - dresuo- 

tais, labai protingais. Jūs su cirko artistais turbūt nesusitikinėjat? - 
paklausė berniukas. 

- Su neūžaugom neprasidedu. Turi gi kur nors būti riba, - pa- 
sakė Flor. - Bet neūžaugos kažkaip absurdiškai domisi manimi - 
lipte limpa. 

- Šiąnakt jau neužmigsiu, - pasiskundė Chuanui Diegui 
Lupė. - Mintis apie Flor, aplipusią neūžaugomis, neleis man su- 
merkti akių. 

— Pati man liepei paklausti. Aš irgi neužmigsiu, - tarė Chuanas 
Diegas. 

— Paklausk Elor, ar pažįsta Soledad. 

— Gal mums nereikia to žinoti, - suabejojo Chuanas Diegas, 
bet vis tiek paklausė, ką Flor žino apie liūtų dresuotojo žmoną. 

— Vieniša, nelaiminga moteris, - atsakė Flor. - Jos vyras - ti- 
kras paršas. Šiuo atveju aš palaikyčiau liūtus. 

— Su liūtų dresuotojais turbūt irgi neprasidedat? - spėjo Chu- 
anas Diegas. 

— Su šituo tikrai ne, mažiuk. O judu gal iš Niūos Perdidos? Jūsų 
mama lyg ir dirba ten? Kodėl norit kraustytis į šunų palapinę, jeigu 
tai nebūtina? 

Lupė ėmė vardyti priežastis: 

— Pirma: mylime šunis, - pradėjo. - Antra: norime tapti žvaigž- 
dėmis - cirke galėtume išgarsėti. Trečia: todėl, kad papūguotasis 
mus ten lankytų, o mūsų ateitis... - Ji akimirką patylėjo. - Bent jau 
jo ateitis... - tarė, rodydama į brolį. - Jo ateitis papūguotojo ranko- 
se - aš tai tiesiog Žinau, net jei nebūtume cirke. 

— Papūguotojo nepažįstu - niekad nebuvau sutikusi, - pasakė 
vaikams Flor, kai Chuanas Diegas šiaip taip išvertė Lupės priežas- 
čių sąrašą. 

— Papūguotajam moters nereikia, - pranešė Lupė, o Chuanas 
Diegas tai išvertė. (Lupė buvo girdėjusi senjorą Eduardą taip sakant.) 

— Pažįstu daugybę papūguotųjų! - sušuko parsidavinėjantis 
transvestitas. 

- Lupė turi omeny, kad papūguotasis laikosi skaistybės įža- 
dų... - mėgino paaiškinti Chuanas Diegas, bet Flor neleido jam 
pabaigti sakinio. 

— Oi, ne - tokių vyrų tai nepažįstu, - tarė. - Ar tas papūguotasis 
atlieka kokią intermediją „La Maravilla“ cirke? 

- Jis - naujasis misionierius, atvykęs į Templo de la Compania 
de Jesūs, jėzuitas iš Ajovos, - pasakė Chuanas Diegas. 

- Jėzau Marija, Juozapai šventas! - vėl sušuko Flor. - Toks pa- 
pūguotasis. 

- Jo šuo buvo nužudytas - tikriausiai tai pakeitė jo gyvenimą, - 
tarė Lupė, bet Chuanas Diegas to neišvertė. 

Jų dėmesį patraukė peštynės priešais „Somegos“ viešbutį; kivir- 
čas turbūt prasidėjo viduje, bet paskui besivaidijantieji per viešbu- 
čio kiemą išvirto į Saragosos gatvę. 

— Po velnių, čia gerasis gringas — tas vaikis jau kliuvinys net 
pats sau, - pasakė Flor. - Vietname gal būtų buvęs saugesnis. 

Oachakoje vis daugėjo hipių iš Amerikos; kai kurie atvykdavo 
su draugėmis, bet tos draugės čia neužsibūdavo. Dauguma šaukia- 
mojo amžiaus vaikinų buvo vieniši, arba galiausiai likdavo vieni. 
Pasak Edvardo Bonšo, jie bėgo nuo karo Vietname arba nuo tokios 
šalies, kokia tapo jų tėvynė. Edvardas stengėsi užmegzti su jais ry- 
šius, mėgino jiems padėti, tačiau dauguma hipių nebuvo religingi. 
Kaip ir tie stogų šunys, jie buvo jau prarastos sielos - lakstė lyg 
laukiniai arba slankiojo po miestą kaip šmėklos. 

Elor irgi buvo užmezgusi ryšius su tais nuo šaukimo į kariuo- 
menę besislapstančiais jaunais amerikiečiais; visi prarastieji vaiki- 
nai ją pažinojo. Gal Elor jiems patiko todėl, kad buvo ne moteris, 
o transvestitas, - šiaip ar taip, vaikinas, kaip ir jie, - bet prarastieji 
amerikiečiai ją mėgo dar ir dėl to, kad ji puikiai kalbėjo angliškai. 
Flor buvo gyvenusi Teksase, bet grįžusi į Meksiką. Tą istoriją visa- 
da pasakodavo vienodai. „Tiesiog sakykime, kad, vienintelį kartą 
ištrūkusi iš Oachakos, atsidūriau Hjustone. Ar kada buvote Hijus- 
tone? Tiesiog sakykime, kad turėjau iš ten dingti.“ 

Lupė su Chuanu Diegu gerąjį gringą ir anksčiau buvo matę Sa- 
ragosos gatvėje. Vieną rytą brolis Pepė rado jį miegantį klaupte, jė- 
zuitų bažnyčioje. El gringo bueno, pasak Pepės, per miegus dainavo 
kaubojišką dainą „Laredo gatvės“ - tik pirmą posmą, vis iš naujo. 

Kai aš vaikščiojau gatvėm Laredo, 

Kai ėjau per Laredą kadais, 

Pamačiau aš į baltą drobulę susuktą kaubojų, 
Vien į baltą drobulę, ir skruostais šaltais. 


Su sąvartyno vaikais tas hipis visada elgdavosi draugiškai. O dėl 
peštynių, prasidėjusių „Somegos“ viešbutyje, tai atrodė, kad gera- 
jam gringui nebuvo leista net apsirengti. Jis gulėjo ant šaligatvio, 
susirietęs kaip embrionas, kad bent kiek apsisaugotų nuo spyrių; 
pusnuogis, tik su džinsais. Rankose turėjo sandalus ir purvinus 
ilgarankovius marškinius - vienintelius, kuriais sąvartyno vaikai 
buvo matę jį vilkintį. Dabar Lupė su Chuanu Diegu pirmą kartą 
regėjo didžiulę to vaikino tatuiruotę: Nukryžiuotąjį. Kraujuojantis 
erškėčiais vainikuoto Jėzaus veidas buvo išpieštas per visą liauno 
hipio krūtinę. Kristaus torsas - ir ietimi perdurtas šonas - dengė 
nuogą hipio pilvą. Išskėstos Kristaus rankos (skaudžiai sužalotomis 
plaštakomis) buvo ištatuiruotos ant hipio žastų ir dilbių. Atrodė, 
kad viršutinė Kristaus kūno dalis pritvirtinta prie gerojo gringo 
kūno. Abu - ir nukryžiuotas Kristus, ir jaunasis hipis - buvo seniai 
nesiskutę, ilgi abiejų plaukai labai panašiai susivėlę. 

Prie Saragosos gatvėje gulinčio vaikino stovėjo du smogikai. 
Sąvartyno vaikai pažinojo Garzą - aukštą, barzdotą. Jis arba įleis- 
davo į „Somegos“ vestibiulį, arba ne; paprastai kaip tik jis liepda- 
vo vaikams dingti. Viešbučio kiemą Garza saugojo kaip koks šuo. 
Kitas smogikas - jaunas, nutukęs - buvo Garzos vergas, Sesaras. 
(Garza dulkino viską.) 

— Tai šitaip dabar linksminatės? - užkalbino tuos du smogikus 
Elor. 

Ant šaligatvio stovėjo kita prostitutė, viena iš jaunesniųjų; visa 
raupuota ir beveik tokia pat pusnuogė kaip gerasis gringas. Ji buvo 
vardu Alba, „aušra , ir atrodė, Chuano Diego manymu, kaip mer- 
gaitė, kurią gali sutikti trumpą saulėtekio akimirką. 

- Jis man per mažai sumokėjo, - tarė Alba, žiūrėdama į Elor. 

- Pareikalavo daugiau, negu sakė, kad kainuos, - paaiškino el 
gringo bueno. - Sumokėjau, kiek prašė iš pradžių. 

— Parsiveskit gringą į prieglaudą, - pasakė Flor Chuanui Die- 
gui. - Jei galit iš ten išsėlinti, tai galit ir parsėlinti... ar ne? 

— Vienuolės iš ryto jį ras... arba brolis Pepė, arba senjoras Edu- 
ardas, arba mūsų mama, - perspėjo Lupė. 

Chuanas Diegas mėgino tai paaiškinti Flor. Juodu su Lupe turi 
bendrą miegamąjį ir vonios kambarį; jų motina, iš anksto nepra- 
nešusi, ateina išsimaudyti vonioje, ir taip toliau. Bet Elor vis tiek 
prašė, kad sąvartyno nifos išsivestų gerąjį gringą iš tos gatvės. „Pa- 
mestinukuose“ saugu; vaikai turėtų ten vestis jaunąjį hipį - prie- 
glaudoje jo niekas nemus. 

— Vienuolėms pasakykit, kad radot jį ant šaligatvio ir tiesiog 
pasielgėt gailestingai, - patarė Elor Chuanui Diegui. - Pasakykit, 
kad šitas vaikinas neturėjo tatuiruotės, bet iš ryto nubudę pamatėt, 
kad ant gerojo gringo kūno išpieštas Nukryžiuotasis. 

— Ir mudu girdėjom jį dainuojant per miegus - tą kaubojišką 
dainą - valandų valandas, bet tamsoje nieko nematėm, - impro- 
vizavo Lupė. - El gringo bueno tikriausiai buvo tatuiruojamas visą 
naktį! 

Tarsi gavęs kokį ženklą, pusnuogis hipis ėmė dainuoti, dabar 
tikrai nemiegodamas. Turbūt norėjo paerzinti jį užpuolusius smo- 
gikus - šįkart užtraukė antrą „Laredo gatvių posmą: 


„Ir tu gi kaubojus, iš rūbų matau, - 

Taip jis prabilo, kai pro šalį iš lėto ėjau. - 

Sėsk prie manęs ir išgirsk, ką liūdnai tau sakau. 
Gavau kulką krūtinėn, jau mirsiu, žinau.“ 


- Jėzau Marija, Juozapai šventas! - tepratarė Chuanas Diegas. 

- Ei, ratuotasai, kaip sekasi? - paklausė gerasis gringas, tarsi 
ką tik pastebėjęs invalido vežimėlyje sėdintį berniuką. - Ei, sesute 
vairuotoja! Ar dar negavai baudų už viršytą greitį? (Lupė jau buvo 
į jį atsitrenkusi vežimėliu.) 

Elor jaunajam hipiui padėjo apsirengti. 

- Jei dar kartą jį paliesi, Garza, - pasakė, - aš tau miegančiam 
nurėšiu ir pimpalą, ir kiaušus. 

— Tokį pat aparatą ir tu turi tarp kojų, - priminė transvestitui 
Garza. 

— Ne, mano gerokai didesnis, - pareiškė Flor. 

Garzos vergas Sesaras jau buvo besijuokiąs, bet ir Garza, ir Flor 
į jį dėbtelėjo taip, kad tuoj pat užsičiaupė. 

— Turėtum iškart pasakyt, kiek imi, Alba, - tarė Flor tai jaunai 
raupuotai prostitutei. - Negali vėliau persigalvoti dėl savo kainos. 

— Tu man nenurodinėk, Flor, - atrėžė Alba, bet tik kai jau buvo 
įslinkusi atgal į „Somegos“ viešbučio kiemą. 

Flor palydėjo vaikus ir gerąjį gringą iki zėcalo. 

— Aš tau skolingas! - šūktelėjo jaunasis amerikietis, kai ji atsi- 
sveikino. - Jums, niūos, irgi, - pasakė vaikams. - Už tai jums atne- 
šiu dovaną, - pažadėjo. 

- Kaip mes jį slėpsim? - paklausė brolio Lupė. - Šiąnakt galim 
įsivesti į prieglaudą... tai nesunku... bet iš ryto išvesti jau negalėsim. 

— Mėginu sugalvot, kaip papasakosim, kad šita jo Kraujuojan- 
čio Kristaus tatuiruotė - stebuklas, - atsakė jai Chuanas Diegas. (Ši 
mintis šiukšlyno skaitytojui tikrai patiko.) 

- Tai iš tiesų savotiškas stebuklas, - įsikišo el gringo bueno. - 
Šitą tatuiruotę pasidaryti sumaniau... 

Lupė prarastajam vaikinui neleido pasakoti tos istorijos, tąkart 
dar ne. 

- Noriu, kad man kai ką pažadėtum, - paprašė Chuano Diego. 

— Dar vienas pažadas... 

— Pažadėk! - riktelėjo Lupė. - Jei galiausiai atsidursiu Sarago- 
sos gatvėj, mane nužudyk - tiesiog nužudyk. Sakyk, kad pažadi. 

— Jėzau Marija, Juozapai šventas! - pasibaisėjo Chuanas Die- 
gas; mėgino sušukti taip pat kaip Elor. 

Hipis pamiršo, ką buvo besakąs; stengėsi prisiminti kitą „La- 
redo gatvių  posmą, tarsi čia pat, pagautas įkvėpimo, būtų kūręs 
dainai žodžius. 


„Šeši smagūs kaubojai tegu neš mano karstą, 
Šešios dailios mergelės tegu skraistę aksomo užmes. 
Gyvų rožių puokštėm apdėkite karstą, 

Kad garsą slopintų, kai grumstai jau kris.“ 

- Sakyk! - surėkė Lupė šiukšlyno skaitytojui. 

— Gerai, aš tave nužudysiu. Štai, pasakiau, - tarė Chuanas Diegas. 

— Pala, ratuotasai, mažoji sesute... nieks nieko nežudys, ar ne? - 
įsiterpė gerasis gringas. - Visi esam draugai, ar ne? 

Gerajam gringui iš burnos dvokė meskaliu; Lupė sakė, kad tai 
„vikšro dvokas“, nes meskalio butelio dugne juk būna negyvas vikš- 
ras. Rivera meskalį vadino vargšų tekila; atseit ir meskalį, ir tekilą 
žmonės geria taip pat: lyžtelėdami druskos, su trupučiu žaliųjų ci- 
trinų sulčių. Gerasis gringas atsidavė ir citrinų sultimis, ir alumi; tą 
naktį, kai sąvartyno vaikai jaunąjį amerikietį slapčia įsivedė į prie- 
glaudą, jo lūpos buvo apkepusios druska; druska baltavo ir barzdos 
trikampėlyje, kurį tas vaikinas palikdavo neskustą po apatine lūpa. 
Vaikai gerajam gringui leido miegoti Lupės lovoje; dar turėjo padė- 
ti jam nusirengti, ir jis tuoj pat užknarkė, aukštielninkas, Chuanui 
Diegui su Lupe nė nespėjus atsigulti. 

Kartu su knarkimu ir dvoku nuo el gringo bueno dar sklido ir 
gomuriniai „Laredo gatvių“ garsai. 


„Oi, muškit būgną iš lėto, fleitą pūskite tyliai, 

Grokit gedulo maršą, kai nešit mane; 

O nunešę į slėnį, užklokit velėna, 

Nes aš jaunas kaubojus ir žinau, kad elgiausi blogai.“ 


Lupė sudrėkino frotinį rankšluostuką ir nušluostė druskos 
apnašas hipiui nuo lūpų ir viso veido. Norėjo jį užkloti jo paties 
marškiniais, kad vidurnaktį nematytų Kraujuojančio Jėzaus. Bet 
pauosčiusi pareiškė, kad gerojo gringo marškiniai atsiduoda iš- 
vemtu meskaliu arba alum, o gal tuo negyvu vikšru, - taigi tiesiog 
užtraukė antklodę jaunajam amerikiečiui iki pat smakro ir dar pa- 
mėgino apkamšyti. 

Hipis buvo aukštas ir liesas, ilgos jo rankos - su ištatuiruotomis 
Kristaus rankomis sužalotais riešais bei plaštakomis - gulėjo prie 
šonų, virš antklodės. 

— O jeigu jis numirs čia, pas mus? - pasakė Lupė Chuanui Die- 
gui. - Kas nutinka sielai, jei miršti kieno nors kito kambaryje, sve- 
timoj šaly? Kaip šito gringo siela grįžtų namo? 

— Jėzau, - tepratarė Chuanas Diegas. 

— Nekišk čia Jėzaus. Dabar mes atsakom už šitą hipį. Ką dary- 
sim, jeigu jis numirs? - paklausė Lupė. 

- Sudeginsim jį sąvartyne. Rivera mums padės, - tarė Chuanas 
Diegas. Kalbėjo nerimtai - tiesiog norėjo, kad Lupė greičiau gultų 
miegoti. - Gerojo gringo siela išskristų su dūmais. 

— Gerai, jau žinom, ką darytume, - linktelėjo Lupė. Į Chuano 
Diego lovą ji atsigulė vilkėdama daugiau drabužių negu papras- 
tai. Pasakė, kad nori būti „kukliai apsirengusi“, kai jų miegama- 
jame nakvoja tas hipis. Be to, ji paprašė, kad Chuanas Diegas 
miegotų toje lovos pusėje, kuri arčiau gringo; bijojo, kad naktį 
išsigąs, staiga pamačiusi kankinamą Kristų. - Tikiuosi, tu jau 
galvoji, kaip papasakosim apie stebuklą, - tarė, siauroje lovoje 
nusisukdama nuo brolio. - Niekas šiaip nepatikės, kad tatuiruotė 
yra milagro. 

Chuanas Diegas pusę nakties negalėjo užmigti, mintyse vis re- 
petavo, kaip visus įtikinės, kad prarastojo amerikiečio Kraujuojan- 
tis Kristus - per naktį įvykęs stebuklas. Galiausiai jau grimzdamas 
į miegą, suvokė, kad ir Lupė dar nesumerkusi akių. 

- Tekėčiau už šito hipio, jeigu taip nedvoktų ir liautųsi dainavęs 
tą kaubojišką dainą, - pasakė Lupė. 

— Tau tik trylika, - priminė sesutei Chuanas Diegas. 

El gringo bueno, nuo meskalio kone praradęs sąmonę, šįkart 
pajėgė išdainuoti tik dvi pirmo „Laredo gatvių“ posmo eilutes; kai 
daina taip netikėtai baigėsi, vaikai jau beveik norėjo, kad jis dai- 
nuotų toliau. 


Kai aš vaikščiojau gatvėm Laredo, 
Kai ėjau per Laredą kadais... 


- Tau trylika, Lupe, - pakartojo Chuanas Diegas, griežtesniu 
balsu. 

- Na, kada nors vėliau, kai būsiu vyresnė... jei būsiu, - tarė 
Lupė. - Man jau atsiranda krūtys, bet labai mažos. Žinau, kad tu- 
rėtų padidėti. 

— Ką turi omeny sakydama, jei būsi vyresnė? - paklausė Chu- 
anas Diegas. Juodu gulėjo tamsoje, nusisukę vienas nuo kito, bet 
Chuanas Diegas jautė, kaip Lupė gūžtelėjo pečiais. 

— Nemanau, kad mudu su geruoju gringu tapsim daug vyres- 
ni, - pasakė Lupė. 

— Tu šito nežinai, Lupe. 

— Žinau, kad mano krūtys nepadidės. 

Chuanas Diegas dar kurį laiką nemiegojo, mąstė apie tai. Ži- 
nojo, kad Lupė paprastai neklysta, šnekėdama apie praeitį; užmi- 
go šiek tiek pasiguodęs mintimi, kad ateitį jo sesuo numato ne 
taip tiksliai. 

Dabar ir visados 


Tai, kas Chuanui Diegui nutiko su „Makati Shangri-La“ viešbutyje 
sprogmenų ieškančiais šunimis, galima ramiai ir protingai paaiš- 
kinti, nors viskas vyko labai greitai ir panikos apimto durininko bei 
apsaugininkų, - kurie tą akimirką nesuvaldė dviejų šunų, - akyse 
nebuvo galima įžvelgti nei ramybės, nei proto, šitaip pasitinkant 
įžymų svečią. Toks didingai skambantis prierašas buvo prie Chua- 
no Diego Gerero pavardės viešbučio registratūroje: įžymus svečias. 
Oi, tas Klarkas Frenčas! Buvęs Chuano Diego studentas nepraleido 
progos pasireikšti. 

Meksikiečių kilmės amerikiečių rašytojo kambarys buvo pa- 
gerintas; pasirūpinta ypatingais patogumais, vienu netgi labai 
neįprastu. Be to, viešbučio vadovybė perspėta, kad pono Gerero 
nevadintų meksikiečių kilmės amerikiečiu. Bet matydamas, kaip 
nemandagiai rašytojas pasitinkamas prie paradinių „Shangri-La“ 
durų, tikrai negalėjai nujausti, kad pats šito prašmatnaus viešbu- 
čio valdytojas sukinėjasi prie registratūros, laukdamas, kada galės 
pavargusiam Chuanui Diegui suteikti įžymybės statusą. Gaila, kad 
savo buvusio dėstytojo ten nepasitiko Klarkas. 

Privažiuodamas prie viešbučio, Bienvenidas galinio vaizdo vei- 
drodėlyje matė, kad didžiai gerbiamas jo keleivis miega; vairuo- 
tojas mėgino mostais nuvyti šalin durininką, atskubantį atidary- 
ti užpakalinių limuzino durelių. Bienvenidas matė, kad Chuanas 

Diegas į jas atsirėmęs; vairuotojas greitai atsidarė savo dureles ir 
puolė prie paradinių viešbučio durų, mojuodamas abiem rankom. 
Kas galėjo žinoti, kad sprogmenų ieškotojus toks mojavimas 
nervina? Abu šunys šoko ant Bienvenido, o tas iškėlė rankas, tarsi 
apsaugininkai jau būtų norėję jį nušauti. Kai viešbučio durininkas 
atidarė užpakalines limuzino dureles, Chuanas Diegas, kuris atro- 
dė negyvas, ėmė svirti lauk. Matydami virstantį negyvėlį, šunys dar 
labiau sunerimo; abu stryktelėjo ant užpakalinės limuzino sėdynės, 
apsaugininkams iš rankų išplėšdami odines pavadžių kilpas. 

Saugos diržas sulaikė iš automobilio begriūvantį Chuaną Die- 
g3; pajutęs trūktelėjimą, jis staiga atsibudo; nusvirusi galva maska- 
tavo limuzino tarpduryje. Ant kelių tupintis šuo laižė veidą; vidu- 
tinio didumo šuo, labradoras, arba nedidelis patinas, arba patelė, o 
iš tikrųjų tai mišrūnas švelniomis, nulėpusiomis labradoro ausimis 
ir šiltomis toli viena nuo kitos įsodintomis akimis. 

— Beatriče! - sušuko Chuanas Diegas. Galima tik įsivaizduo- 
ti, ką jis sapnavo, bet kai riktelėjo moters (arba patelės) vardą, la- 
bradoro mišrūnas, patinas, akivaizdžiai suglumo - jis buvo vardu 
Džeimsas. Chuano Diego šūksnis: „Beatriče!“ - pergąsdino duri- 
ninką, kuris manė, kad atvykstantis svečias negyvas. Durininkas 
garsiai suklykė. 

Sprogmenų ieškantys šunys į klyksmą, matyt, buvo linkę rea- 
guoti agresyviai. Džeimsas, tebetupintis Chuanui Diegui ant kelių, 
ėmė jį ginti - urgzti ant durininko. Bet Chuanas Diegas dar nebuvo 
pastebėjęs kito šuns; nė neįtarė, kad antras šuo tupi ant sėdynės, ša- 
lia jo. Nervingas, stačiomis ausimis, susivėlusiu šeriuotu kailiu; ne 
grynaveislis vokiečių aviganis, mišrūnas. Kai tas iš pažiūros aršus 
šuo pratrūko loti (Chuanui Diegui į ausį), rašytojas turbūt pamanė, 
kad sėdi šalia stogo šuns ir kad Lupė, ko gero, neklydo: kai kurie 
stogų šunys yra šmėklos. Viena to vokiečių aviganio mišrūno akis 
buvo nesveika, žalsvai geltona; ir žvelgė ta nesveika akis ne ten, kur 
sveikoji. Kitokia akis Chuanui Diegui buvo dar vienas įrodymas, 
kad greta jo virpantis padaras - stogo šuo, šmėkla. Luošas rašytojas 
atsisegė saugos diržą ir norėjo išlipti iš automobilio, bet su Džeim- 
su (labradoro mišrūnu) ant kelių tai buvo nelengva. 

Kaip tik tada abu šunys subedė snukius Chuanui Diegui į tar- 
pukojį; tiesiog prispaudė jį prie sėdynės - įdėmiai uostydami. Ka- 
dangi tie šunys buvo atseit išmokyti ieškoti bombų, jų elgesys dabar 
patraukė apsaugininkų dėmesį. 

- Nejudėkit, - dviprasmiškai tarė vienas iš jų - arba Chuanui 
Diegui, arba šunims. 

- Šunys mane myli, - išdidžiai pareiškė Chuanas Diegas. - Bu- 
vau sąvartyno vaikas - un niūo de la basura, - mėgino paaiškinti 
dviem apsaugininkams, negalintiems atplėšti akių nuo keistai atro- 
dančio iš pažiūros netvirto vyriškio pagal užsakymą pasiūto bato. 
Ką tas luošas ponas šneka, apsaugininkai nesuvokė. („Mudu su se- 
sute kaip galėdami rūpinomės sąvartyno šunimis. Jei kuris nugaiš- 
davo, stengdavomės jį sudeginti, kol dar neaptiko grifai.“) 

Kebloka buvo ir todėl, kad vaikščioti Chuanas Diegas galėjo tik 
dviem būdais: arba pirmiau statydavo sužalotą pėdą, absurdiškai 
pasisukusią beveik stačiuoju kampu, ir tada kresčiojimas jam ei- 
nant itin krisdavo į akis, arba pirmą žingsnį žengdavo gerąja koja, o 
nesveikąją vilkdavo iš paskos, - abiem atvejais į šoną nusukta pėda 
ir neįprastos formos batas patraukdavo žmonių dėmesį. 

— Nejudėkit! - įsakmiai pakartojo tas pats apsaugininkas; dar 
garsiau ir jau rodydamas į Chuaną Diegą, taigi buvo aišku, kad sako 
ne šunims. Chuanas Diegas sustingo, nespėjęs žengti žingsnio. 

Kas galėjo žinoti, kad sprogmenų ieškantiems šunims nepa- 
tinka, kai žmonės šitaip nenormaliai sustingsta ir nė nekrusteli? Ir 
Džeimsas, ir vokiečių aviganio mišrūnas, - snukiais dabar baksno- 
ję Chuano Diego šlaunį, tiksliau sakant, sportinio švarko kišenę, 
kurioje buvo į popierinę servetėlę suvyniotas nebaigto valgyti ža- 
liosios arbatos keksiuko likutis, - staiga įsitempė. 

Chuanas Diegas stengėsi prisiminti pastarąjį teroristų išpuolį — 
kur tai buvo? Mindanao? Toje toliausiai į pietus esančioje Filipinų 
saloje, kuri prie pat Indonezijos? Mindanao, regis, gyvena daugybė 
musulmonų. Ar nebuvo ten kažkoks savižudis lipnia juosta prisi- 
tvirtinęs sprogmenų prie kojos? Prieš sprogimą niekas nepastebėjo 
nieko daugiau, tik kad sprogdintojas šlubavo. 

„Visa tai atrodo nekaip“, - galvojo Bienvenidas. Gremėzdiškąjį 
oranžinį lagaminą jis paliko prie to bailio durininko, niekaip neat- 
sikratančio minties, kad Chuanas Diegas yra atgijęs numirėlis: šlu- 
buoja kaip zombis ir šaukia kažkokios moters vardą. Tada jaunasis 
limuzino vairuotojas įėjo į viešbutį ir registratūroje pasakė, kad jų 
įžymusis svečias tuoj bus nušautas. 

— Pasiimkit tuos savo nemokytus šunis, - tarė Bienvenidas 
viešbučio valdytojui. - Jūsų apsaugininkai jau nusitaikę į luošą ra- 
šytoją. 

Nesusipratimas netrukus buvo išsiaiškintas; pasirodė, kad 
Klarkas Frenčas viešbutį net įspėjo, jog rašytojas atvyks dar prieš 
įprastą registracijos laiką. Chuanas Diegas labiausiai rūpinosi, kad 
šunys nebūtų nubausti; sprogmenų ieškotojus suklaidino žaliosios 
arbatos keksiukas. 

- Šunų nekaltinkit, - paprašė Chuanas Diegas viešbučio val- 
dytoją. - Abu šunys puikūs. Pažadėkit, kad jie nebus skriaudžiami. 

- Skriaudžiami? Ne, pone, jokiu būdu! - pareiškė valdytojas. 
Vargu ar kada koks kitas įžymus svečias „Makati Shangri-La“ vieš- 
butyje šitaip gynė sprogmenų ieškančius šunis. 

Pats valdytojas Chuaną Diegą nuvedė į kambarį. Paaiškėjo, kad 
papildomi patogumai, kuriais pasirūpinta, yra vaisių krepšys ir 
įprasta krekerių bei sūrio lėkštė; ledukų kibirėlis su keturiais bute- 
liais alaus (o ne įprastinio šampano) buvo ištikimo buvusio studen- 
to sumanymas; Klarkas Frenčas žinojo, kad jo mylimas dėstytojas 
geria tik alų. 

Klarkas Frenčas buvo ir vienas iš Chuaną Diegą dievinančių 
skaitytojų, nors Maniloje pats Klarkas, be abejo, turėjo būti geriau 
žinomas - kaip amerikiečių rašytojas, vedęs filipinietę. Chuanas 
Diegas vos pažvelgęs suprato, kad ir milžiniškas akvariumas - 
Klarko sumanymas. Klarkas mėgo buvusiam dėstytojui dovanoti 
dovanas, iš kurių būdavo aišku, kad jaunesnysis rašytojas puikiai 
įsiminė svarbiausias Chuano Diego romanų vietas. Vieno iš pir- 
mųjų Chuano Diego kūrinių, - romano, kurio beveik niekas ne- 
skaitė, - pagrindinis veikėjas yra vyriškis nesveikais šlapimtakiais. 
Jo draugė miegamajame turi didžiulį akvariumą; egzotiško povan- 

deninio gyvenimo vaizdai ir garsai trikdo vyriškį, kurio šlaplė ap- 
rašoma kaip „siauras, vingiuotas kelias“. 

Chuanui Diegui jau seniai patiko Klarkas Frenčas, užkietėjęs 
skaitytojas, įsidėmintis visokias smulkmenas, - tokias, kokias ra- 
šytojai paprastai prisimena tik jeigu tai jų pačių kūryba. Tačiau 
Klarkas ne visada prisimindavo, kaip tos smulkmenos turėjo pa- 
veikti skaitytoją. Chuano Diego romane apie šlapimtakius amžinos 
povandeninės dramos, besirutuliojančios šalia draugės lovos įtai- 
sytame akvariume, pagrindinį veikėją labai vargina; per tas Žuvis 
jis negali užmigti. 

Viešbučio valdytojas paaiškino, kad vienai parai paskolin- 
tas ryškiai apšviestas gurguliuojantis akvariumas - Klarko Fren- 
čo šeimos, tų filipiniečių, dovana. Kažkokiai Klarko žmonos tetai 
priklauso Makačio mieste esanti egzotiškų gyvūnų parduotuvė. 
Akvariumas buvęs per sunkus, kad jį viešbučio kambaryje dėtum 
ant staliuko, todėl dabar nepajudinamai stovėjo miegamajame ant 
grindų, prie lovos. Tik perpus mažesnis už lovą, įspūdingas iš pa- 
žiūros grėsmingai knibždantis stačiakampis. Ir prie jo dar Klarko 
sveikinimo raštelis: „Įprastos smulkmenos padės Jums užmigti!“ 

- Visi šitie padarai iš mūsų Pietų Kinijos jūros, - apdairiai per- 
spėjo viešbučio valdytojas. - Nemaitinkit. Vieną naktį jie gali išbūti 
be maisto - man taip sakė. 

— Suprantu, - linktelėjo Chuanas Diegas. Bet visiškai nesu- 
prato, kaip Klarkas - arba filipinietė teta, turinti egzotiškų gy- 
vūnų parduotuvę, galėjo manyti, kad ką nors šitoks akvariumas 
gali veikti raminamai. Į jį telpa daugiau negu šešiasdešimt galonų 
vandens, taip sakiusi ta tetulė; sutemus žalia povandeninė šviesa, 
be abejo, atrodys dar žalesnė (ką jau kalbėti apie ryškumą). Ma- 
žos žuvytės, pernelyg greitos, kad galėtum nupasakoti jų išvaizdą, 
šmėkščiojo vandens paviršiuje. Tamsiausiame akvariumo dugno 
kampe tūnojo kažkoks didesnis gyvis: ten švytėjo dvi akys; ban- 
giškai kilnojosi žiaunos. 

- Ten ungurys? - paklausė Chuanas Diegas. 

Viešbučio valdytojas buvo mažutis tvarkingai apsirengęs žmo- 
gelis kruopščiai pakirptais ūsais. 

— Gal murena, - atsakė. - Geriau nekiškit piršto į vandenį. 
- Ne, žinoma, nekišiu - ten tikrai ungurys, - tarė Chuanas 
Diegas. 


Iš PRADŽIŲ CHUANAS DiEGaAs gailėjosi, kad pažadėjo, jog vakare 
leisis Bienvenido nuvežamas į restoraną. Nė vieno turisto, dau- 
giausia šeimos, „gerai saugoma paslaptis“, - įkalbinėjo vairuoto- 
jas. Chuanui Diegui atrodė, kad geriau jau būtų užsisakęs maisto į 
kambarį ir anksčiau atsigulęs. Bet dabar jam kiek palengvėjo, kai 
prisiminė, kad Bienvenidas jį išveš iš „Shangri-La'; kažkokios neži- 
nomos žuvytės ir grėsmingas ungurys lauks jo grįžtančio. (Jis mie- 
liau būtų miegojęs su tuo labradoro mišrūnu Džeimsu!) 

Klarko Frenčo sveikinimo raštelis buvo su P. S.: „Esate gerose 
Bienvenido rankose! Visi labai džiaugiasi, kad atvyksite į Boholį. 
Visa mano šeima nekantraudama laukia, kada su Jumis susipažins! 
Tetulė Karmen sako, kad murenos vardas Moralė, - tik nelieskit! 

Klarką Frenčą, kaip magistrantą, reikėjo ginti, ir Chuanas Die- 
gas jį gynė. Jaunasis rašytojas buvo kažkoks nemadingai krykštau- 
jantis, visada džiugiai nusiteikęs; ne tik savo knygose per dažnai 
vartojo šauktukus. 

— Ten tikrai murena, - pasakė Chuanas Diegas viešbučio valdy- 
tojui. - Vardu Moralė. 

- Ironiškas vardas kandžiam unguriui - murena Moralė, - tarė 
valdytojas. - Gyvūnų parduotuvė atsiuntė visą brigadą, kad sumon- 
tuotų šitą akvariumą: jūros vandens bakus atvežė dviem lagaminų 
vežimėliais; povandeninis termometras itin trapus; buvo sutrikusi 
vandens cirkuliacijos sistema, nekilo burbulai; guminius maišelius 
su gyviais, kiekvieną atskirai, atnešė rankose - tikrai įspūdinga ce- 
remonija prieš vienos paros viešnagę. Murenai prieš tokią įtampos 
kupiną kelionę gal davė raminamųjų. 

— Taip, suprantu, - linkčiojo Chuanas Diegas. Dabar ponia 
Moralė jau neatrodė paveikta raminamųjų; grėsmingai susisukusi 
tolimiausiame akvariumo kampe, unguriažuvė ramiai sau kvėpavo 
ir nemirksėdama stebeilijo gelsvomis akimis. 

Ajovoje studijuodamas kūrybinį rašymą, - ir vėliau, jau tapęs 
rašytoju, kelių išleistų romanų autoriumi, - Klarkas Frenčas ironi- 
jos vengė. Buvo be galo rimtas ir nuoširdus; vargu ar jis galėjo mu- 
reną pavadinti Morale. Tokį ironiškai skambantį vardą jai tikriau- 
siai davė tetulė Karmen, iš filipinietiškosios Klarko šeimos pusės. 
Chuanas Diegas jau ėmė jaudintis, pagalvojęs, kad Boholyje jie visi 
jo laukia, norėdami susipažinti; bet jis džiaugėsi dėl Klarko Fren- 
čo - jaunasis rašytojas, regis, neturėjęs draugų, rado šeimą. Ben- 
dramoksliai (irgi būsimieji rašytojai) Klarką Frenčą laikė beviltiš- 
kai naiviu. Kokį jauną rašytoją gali žavėti džiugi nuotaika? Klarkas 
į viską žiūrėjo tiesiog neįtikimai palankiai; jo veidas buvo gražus 
kaip aktoriaus, kūnas atletiškas, o rengėsi jis prastai, tradiciškai — 
kaip koks nuo vienų durų prie kitų vaikštantis Jahvės liudytojas. 

Tikrieji Klarko religiniai įsitikinimai (Klarkas buvo uolus ka- 
talikas) Chuanui Diegui turbūt priminė jaunąjį Edvardą Bonšo. 
Tiesą sakant, su savo filipiniete žmona, - ir su „visa šeima", kaip 
džiaugdamasis apie juos šnekėjo, - Klarkas Frenčas susipažino ka- 
talikiškoje geradarių misijoje, Filipinuose. Chuanas Diegas tiksliai 
nebeprisiminė, kokiomis aplinkybėmis. Gal vienaip ar kitaip pri- 
sidėdamas prie katalikiškos labdaros? Tai, ko gero, buvo kaip nors 
susiję su našlaičiais ir vienišomis motinomis. 

Net Klarko Frenčo romanai buvo nepalaužiamos, kovingos 
geros valios apraiška: pagrindiniai veikėjai, prarastos sielos ir se- 
rijiniai nusidėjėliai, visada galėdavo atpirkti savo kaltes; tai daž- 
niausiai įvykdavo iškart po visiško dorovinio nuosmukio; visi ro- 
manai labai nuspėjamai baigėsi geranoriškumo crescendo. Savaime 
suprantama, kritikai juos nuolat užsipuldavo. Klarkas buvo linkęs 
pamokslauti; vis mėgindavo ką nors atversti į krikščionybę. Chua- 
nas Diegas apgailestavo, kad į Klarko Frenčo romanus žiūrima nie- 
kinamai, - o ir pats Klarkas būdavo bendramokslių pašiepiamas. 
Chuanui Diegui Klarko Frenčo knygos iš tikrųjų patiko; Klarkas 
buvo geras amatininkas. Bet tiesiog erzinamai malonus. Chuanas 
Diegas žinojo, kad Klarkas toks ir nori būti, - jaunasis optimistas 
viską darė nuoširdžiai. O tos jo pastangos visus atversti į savo tikė- 
jimą... na, jis negalėjo susilaikyti. 

Geranoriškumo crescendo po visiško dorovinio nuosmukio — 
labai šabloniška, bet ar tai svarbu religingiems skaitytojams? Ar 
reikėjo Klarką niekinti dėl to, kad jis turi skaitytojų? Ar Klarkas 
kaltas, kad jo kūriniai pakelia dvasią? („Galutinai pakelia“, kaip 
sakė vienas Ajovos absolventas.) 

Bet akvariumas vienai nakčiai... Čia jau per daug; Klarkas pra- 
noko pats save - nužengė per toli. „O gal aš pernelyg pavargęs po 
kelionės, kad deramai įvertinčiau šį kilnų gestą?“ - galvojo Chua- 
nas Diegas. Jam nesinorėjo kaltinti Klarko dėl to, kad jis yra Klar- 
kas, kad toks amžinai geras. Chuanas Diegas jaunajam rašytojui 
jautė nuoširdų draugiškumą; tačiau tas draugiškumas jį vargino. 
Klarkas buvo baisiai užsispyręs katalikas. 

Ir Chuanas Diegas, ir viešbučio valdytojas persigando, kai 
akvariume kažkas garsiai pliaukštelėjo ir abu staiga buvo aptėkšti 
šiltu jūros vandeniu. Gal kuri vargšė Žuvytė suėsta ar šiaip nužudy- 
ta? Stulbinamai skaidriame, žaliai apšviestame vandenyje nebuvo 
matyti nei kraujo, nei kokių kūno dalių; iš pažiūros neatrodė, kad 
visada budri unguriažuvė būtų padariusi ką bloga. 

- Žiaurus tas pasaulis, - atsiduso viešbučio valdytojas. Tokį vi- 
sai neironišką sakinį galėjai rasti Klarko Frenčo romane, visiško 
dorovinio nuosmukio aprašyme. 

— Taigi, - tepratarė Chuanas Diegas. Jis iš esmės juk nuo gimi- 
mo buvo beglobis vaikas; dabar nekęsdavo pats savęs, kai imdavo į 
kitus žmones žiūrėti iš aukšto, ypač jei tai būdavo geri žmonės, kaip 
našesni ir išdidžiai maloningi literatai, niekinantys Klarką Frenčą 
todėl, kad jo knygos pakelia dvasią. 

Kai viešbučio valdytojas išėjo, Chuanas Diegas ėmė gailėtis, 
kad nepaklausė, kaip veikia oro kondicionierius; kambaryje buvo 
per šalta, bet žiūrėdamas į prie sienos pritvirtintą termostatą pa- 
vargęs keliautojas matė tik visokių rodyklyčių ir skaičiukų labirin- 
tą - Chuanas Diegas įsivaizdavo, kad kažką panašaus pamatytų ir 
naikintuvo lakūno kabinoje. „Kodėl aš toks pavargęs? - galvojo. - 
Kodėl noriu tik miegoti ir sapnuoti... arba dar kartą susitikti su 
Mirjam ir Dorote?“ 

Jis vėl netikėtai snūstelėjo; sėdėjo prie rašomojo stalo ir užmigo 
krėsle. Pabudo visas drebėdamas. 

Dėl vienos nakvynės net nebuvo verta išsiimti daiktų iš didžio- 
jo oranžinio lagamino. Beta blokatorius Chuanas Diegas pasidėjo 
matomoje vietoje, vonioje, ant kriauklės krašto, kad nepamirštų iš- 
gerti įprastinės dozės - reikiamos dozės, ne dvigubos. Drabužius, 
kuriais vilkėjo, paliko ant lovos, tada palindo po dušu ir prausėsi, 
prausėsi. Kelionė be Mirjam ir Dorotės buvo visai kaip normalus 
jo gyvenimas, tačiau dabar, be jų, jis staiga ėmė atrodyti tuščias ir 
betikslis. „Kodėl?“ - dar pagalvojo Chuanas Diegas, tebesistebėda- 
mas ir kad jaučiasi toks pavargęs. 
cionierius į kambarį tebepūtė tokį pat šaltą orą, bet Chuanas Die- 
gas, bekrapštinėdamas termostatą, kažkaip sumažino ventiliato- 
riaus sukimosi greitį. Oro srovė nepasidarė šiltesnė, tik nebe tokia 
smarki. (Tos vargšės žuvytės, tarp jų ir murena, juk pripratusios 
prie šiltų jūrų?) 

Per televiziją rodė Mindanao saloje aplinkos stebėjimo kamera 
neryškiai nufilmuotą savižudį sprogdintoją. Teroristas buvo neat- 
pažįstamas, bet šlubavo beveik kaip Chuanas Diegas. Šiam bety- 
rinėjant menkus skirtumus (nesveika ta pati koja, dešinė), viską 
nušlavė sprogimas. Kažkas trakštelėjo ir televizoriaus ekrane liko 
tik spragsinti tamsa. Chuaną Diegą persmelkė nemalonus jausmas, 
kad ką tik matė savo paties savižudybę. 

Jis pastebėjo, kad ledukų kibirėlyje gana daug, taigi alus po 
pietų dar ilgai bus šaltas, - nors gal pakaktų vien tos ledinės oro 
kondicionieriaus srovės. Apsirengė nuo akvariumo sklindančioje 
žalsvoje šviesoje. 

— Lo siento, ponia Morale, - pasakė išeidamas iš kambario. — 
Man labai gaila, kad jums ir jūsų draugėms čia gal bus vėsoka. 

Atrodė, kad murena stebi tarpduryje sudvejojusį rašytoją; un- 
guriažuvė žiūrėjo taip įdėmiai, kad Chuanas Diegas prieš užda- 
rydamas kambario duris tai niekaip nereaguojančiai būtybei dar 
pamojavo. 

Šeimų pamėgtame restorane, į kurį Bienvenidas jį nuvežė ir ku- 
ris kai kam gal buvo „gerai saugoma paslaptis“, prie kiekvieno sta- 

liuko sėdėjo po klykiantį vaiką ir visos šeimos atrodė pažįstamos, vis 
susišaukdamos viena kitai pirmyn atgal siuntinėjo maisto lėkštes. 

Dekoras Chuanui Diegui pasirodė nesuvokiamas: slibinas 
(dramblio liemeniu) trypė kareivius; iš pažiūros piktą Kūdikėlį 
Jėzų ant rankų laikanti Mergelė Marija saugojo restorano duris. 
Gana grėsminga Marija, kaip kokia klubo apsaugininkė, nuspren- 
dė Chuanas Diegas. (Nieko keista, kad jam nepatiko Mergelės Ma- 
rijos laikysena. Tačiau to slibino dramblio liemeniu, trypiančio ka- 
reivius, elgsena juk irgi buvo sutrikusi.) 

— Ar „San Miguel“ ne ispaniškas alus? - limuzine paklausė 
Chuanas Diegas Bienvenidą; juodu jau važiavo atgal į viešbutį. 
Chuanas Diegas buvo išgėręs kelis bokalus alaus. 

— Na, darykla ispanų, - atsakė Bienvenidas, - bet jų pagrindinė 
bendrovė tai čia, Filipinuose. 

Bet kokia kolonialižmo apraiška - ypač ispanų kolonializmo - 
Chuaną Diegą visada supykdydavo. Be to, dar buvo katalikiškasis 
kolonializmas, kaip Chuanas Diegas mintyse vadino. 

- Čia jau kolonializmas, - tepratarė rašytojas; užpakalinio vaiz- 
do veidrodėlyje matė, kad limuzino vairuotojas tai apmąsto. Varg- 
šas Bienvenidas: jis manė, kad juodu tebešneka apie alų. 

— Turbūt, - nesiginčijo Bienvenidas. 


TAI TIKRIAUSIAI BUVO kažkurio šventojo diena. Kurio, Chuanas 
Diegas nebeprisiminė. Daugiabalsė malda, pradėta koplyčioje, ai- 
dėjo ne tik Chuano Diego sapne; ji atsklido į antrą aukštą tą rytą, 
kai sąvartyno vaikai pabudo su jų kambaryje Niūos Perdidos prie- 
glaudoje nakvojusiu geruoju gringu. 

— įMadre! - sušuko viena iš vienuolių; balsas buvo kaip sesers 
Glorijos. - Ahora y siempre, seras mi guia. 

- Motina! - atsiliepė našlaičiai darželinukai. - Dabar ir visados 
rodysi man kelią. 

Darželinukai buvo koplyčioje, vienu aukštu žemiau, po Chua- 
no Diego ir Lupės miegamuoju. Šventadieniais daugiabalsės mal- 
dos atsklisdavo į viršų dar prieš darželinukų ryto procesiją. Lupė, 

arba jau pabudusi, arba pusiaumiga, atsiliepdama į darželinukų 
odę Mergelei Marijai, murmėdavo savo pačios maldą. Dulce madre 
mia de Guadalupe, por tu justicia, presente en nuestros corazones, 
reine la paz en el mundo, - melsdavosi Lupė, gal kiek sarkastiš- 
kai. - „Mieloji motina Gvadalupe, tokia teisinga mūsų širdyse, tegu 
pasaulyje viešpatauja taika.“ 

Bet šį rytą, kai Chuanas Diegas dar buvo ne visai pabudęs, dar 
nepramerkęs akių, Lupė tarė: 

- Štai tau stebuklas: mūsų mama sugebėjo pereiti per kamba- 
rį - dabar maudosi vonioje - nė nepamačiusi gerojo gringo. 

Chuanas Diegas atsimerkė. El gringo bueno arba mirė miego- 
damas, arba šiaip visą naktį nė nekrustelėjo; bet antklodės ant jo 
nebebuvo. Hipis ir jo Nukryžiuotasis gulėjo sustingę, aiškiai mato- 
mi, - tikras pirmalaikės mirties, pakirstos jaunystės paveikslas, - o 
sąvartyno vaikai girdėjo Esperansą vonioje dainuojant kažkokią 
pasaulietišką dainelę. 

— Gražus vaikinas, ar ne? - pasakė broliui Lupė. 

- Atsiduoda alaus myžalais, - susiraukė Chuanas Diegas, pa- 
linkęs prie jaunojo amerikiečio, kad įsitikintų, jog šis kvėpuoja. 

— Reikėtų jį ištempti į lauką... ar bent jau aprengti, - tarė Lupė. 
Esperansa jau buvo ištraukusi kamštį; nifios girdėjo, kaip iš vonios 
bėga vanduo. Esperansos balsas prislopo - ji tikriausiai rankšluos- 
čiu šluostėsi plaukus. 

Koplyčioje, vienu aukštu žemiau, o gal Chuano Diego sapne, 
kur viskas buvo įmanoma, ta vienuolė sesers Glorijos balsu vėl pri- 
vertė vaikus pakartoti: „;Madre! Ahora y siempre...“ 

- „Apsivysiu tave rankom ir kojom! - dainavo Esperansa. - Ir 
mano liežuvis lies tavo liežuvį!“ 

— „Pamačiau aš į baltą drobulę susuktą kaubojų, - traukė kietai 
įmigęs gringas. - Vien į baltą drobulę, ir skruostais šaltais.“ 

— Kad ir kokia makalynė čia būtų, tikrai ne stebuklas, - pareiš- 
kė Lupė ir išlipo iš lovos padėti Chuanui Diegui aprengti bejėgį 
gringą. 

— Oi! - sudejavo jaunasis hipis; jis tebemiegojo arba buvo vi- 
siškai nusmigęs. - Visi mes draugai, ar ne? - vis klausė. - Tu taip 

skaniai kvepi! Ir tokia graži! - pasakė Lupei, mėginančiai užsags- 
tyti purvinus jo marškinius. Bet akių gerasis gringas nepramerkė, 
Lupės nematė. Buvo pernelyg pagiringas, kad pabustų. 

— Tekėsiu už jo tik jei liausis gėręs, - pasakė Lupė Chuanui Diegui. 

Kvapas iš gerojo gringo burnos buvo bjauresnis negu viso 
kūno, Chuanas Diegas stengėsi atitraukti mintis nuo to dvoko, gal- 
vodamas, kokią dovaną draugiškasis hipis galėtų jiems atnešti, — 
praėjusį vakarą, kai dar buvo šviesesnio proto, jaunasis dezertyras 
sąvartyno vaikams juk pažadėjo dovaną. 

Savaime suprantama, Lupė žinojo, apie ką brolis mąsto. 

— Nemanau, kad šitas mielas vaikinas išgalėtų mums dovanoti 
brangias dovanas, - tarė Lupė. - Kada nors, po kokių penkerių ar 
septynerių metų, gal būtų malonu gauti paprastą auksinį vestuvinį 
žiedą, o dabar nieko ypatingo iš šito hipio nesitikėčiau... kai jis tiek 
pinigų išleidžia alkoholiui ir prostitutėms. 

Tarsi pašaukta žodžiu „prostitutėms“, Esperansa išėjo iš vonios 
kambario, vilkėdama, kaip visada, tik dviem rankšluosčiais (vienu 
buvo apsukusi plaukus, o kitu šiek tiek prisidengusi kūną); Sarago- 
sos gatvės drabužius nešėsi rankoje. 

— Tu tik pažiūrėk, mama! - sušuko Chuanas Diegas, atsagsty- 
damas gerojo gringo marškinius - greičiau, negu Lupė juos užsags- 
tė. - Vakar vakare radom gatvėj - ir ant jo nebuvo nė menkiausios 
žymės. O šį rytą... tik pažiūrėk į jį! - Chuanas Diegas praskleidė 
marškinius, kad būtų matyti hipio Nukryžiuotasis. - Čia stebuklas! 

- Čia el gringo bueno - joks jis stebuklas, - tarė Esperansa. 

— Oi, geriau jau numirčiau - mama jį pažįsta! Juodu buvo nuo- 
gi - ji viską su juo darė! - surėkė Lupė. 

Esperansa gerąjį gringą apvertė ant pilvo ir patraukė žemyn 
apatines kelnaites. 

- Čia, sakysite, irgi stebuklas? - paklausė vaikų. Ant nuogo 
vaikinuko užpakalio buvo ištatuiruota Jungtinių Valstijų vėliava, 
tyčia perplėšta perpus; hipio užpakalio plyšys ją ir dalijo į dvi dalis. 
Anaiptol ne patriotiškas piešinėlis. 

— Oi! - lyg prismaugtas sušvokštė sąmonės neatgaunantis grin- 
gas; atrodė, kad jis, kniūbsčias ant lovos, tuoj uždus. 

- Atsiduoda vėmalais, - pareiškė Esperansa. - Padėkit man jį 
įkelti į vonią - vanduo atgaivins. 

- Gringas kišo savo daiktą jai į burną, - vapėjo Lupė. - Ji jo 
daiktą įsikišo į... 

— Gana, Lupe, - nutraukė ją Chuanas Diegas. 

- Pamiršk, kad sakiau, jog tekėsiu už jo, - tarė Lupė. - Nei po 
penkerių metų, nei po septynerių - niekada! 

- Susipažinsi su kuo nors kitu, - ramino seserį Chuanas Diegas. 

- Su kuo Lupė susipažino? Kas ją taip suerzino? - paklausė Es- 
peransa. Ji laikė nuogą hipį už pažastų, Chuanas Diegas paėmė už 
kulkšnių, ir abu nunešė vaikiną į vonią. 

- Tu ją suerzinai, - pasakė Chuanas Diegas motinai. - Suirzo 
vien pagalvojusi apie tave su geruoju gringu. 

— Nesąmonė, - atšovė Esperansa. - Visos merginos myli šitą 
gringą, ir jis mus myli. Jei būčiau jo motina, tai širdis plyštų, bet 
visas kitas moteris jis padaro labai laimingas. 

- Šitas gringas sudaužė man širdį! - dejavo Lupė. 

- Kas jai darosi - gal mėnesinės, ar kas? - paklausė Esperansa 
Chuaną Diegą. - Kai buvau jos amžiaus, man jau buvo prasidėjusios. 

- Ne, man neprasidėjo - niekada neprasidės! - riktelėjo Lupė. - 
Aš gi atsilikusi, gal pamiršai? Ir mano mėnesinės atsilikusios! 

Chuanas Diegas su mama, guldydami hipį į vonią, trinktelėjo 
jo galvą į karšto vandens čiaupą, bet vaikinas nė nekrūptelėjo ir 
neatsimerkė, tik griebėsi už penio. 

- Koks mielas, ar ne? - tarė Esperansa Chuanui Diegui. - Labai 
malonus vaikinas! 

- „Ir tu gi kaubojus, iš rūbų matau“, - dainavo miegantis gringas. 

Lupė norėjo atsukti vandenį, bet pamačiusi, kad el gringo bueno 
laiko suėmęs savo penį, vėl susinervino. 

— Ką jis čia sau daro? Galvoja apie seksą - aš žinau! - pasakė 
Chuanui Diegui. 

- Jis gi dainuoja - negalvoja apie seksą, Lupe, - tarė Chuanas 
Diegas. 

- Aišku, kad galvoja. Šitas gringas visada galvoja apie seksą. 
Todėl ir atrodo toks jaunas, - pareiškė Esperansa, paleisdama van- 
denį; abu čiaupus atsuko iki galo. 

— Oi! - atsimerkdamas suriko gerasis gringas. Matė juos visus 
tris, iš viršaus žiūrinčius į jį, gulintį vonioje. Gal dar nebuvo ma- 
tęs šitaip atrodančios Esperansos: tvirtai įsisupusios į baltą rankš- 
luostį, šlapiais susivėlusiais plaukais, nusvirusiais į priekį, abipus 
dailaus veido. Kitą rankšluostį nuo galvos buvo nusivyniojusi - jį, 
nors šiek tiek sudrėkusį, norėjo palikti jaunajam hipiui. Juk truputį 
užtruks, kol apsirengs ir į vaikų vonios kambarį atneš porą švarių 
rankšluosčių. 

— Per daug geri, vaikeli, - pasakė Esperansa gerajam gringui. - 
Tavo kūnas ne toks didelis, kad susidorotų su alkoholiu. 

— Ką tu čia veiki? - paklausė ją vaikinukas; šypsojosi jis nuosta- 
biai, kad ir su tuo mirštančiu Kristum ant liesos krūtinės. 

- Ji mūsų motina! Tu dulkini mūsų motiną! - surėkė Lupė. 

— Ojoi, sesute... - buvo besakąs gringas. Jis, žinoma, nesuprato 
nė vieno jos žodžio. 

- Čia mūsų motina, - paaiškino hipiui Chuanas Diegas; vonia 
jau buvo artipilnė. 

— Oho! Mes visi juk draugai, taip? Amigos, ar ne? - paklausė 
vaikinukas, bet Lupė nusisuko nuo vonios, nuėjo į miegamąjį. 

Jie visi girdėjo, kad sesuo Glorija su darželinukais iš koplyčios 
jau lipa laiptais į viršų, - nes Esperansa nebuvo uždariusi durų 
į koridorių, o Lupė paliko atviras vonios kambario duris. Sesuo 
Glorija tą prievartinę darželinukų procesiją vadino tiesiog pasi- 
vaikščiojimu; vaikai trepsėjo laiptais, giesmės žodžiais atsakydami į 
„įMadre!“ maldos šūksnius. Paskui melsdamiesi žygiavo ratu antro 
aukšto koridoriuje - tai darydavo kasdien, ne tik šventadieniais. 
Sesuo Glorija sakė, kad verčia vaikus šitaip žygiuoti dar ir todėl, jog 
tai „palankiai veikia“ brolį Pepę ir Edvardą Bonšo, kuriems patinka 
matyti ir girdėti darželinukus, kartojančius tą „dabar ir visados“. 

Bet sesuo Glorija iš prigimties buvo ir baudėja. Dabar tikriau- 
siai norėjo nubausti Esperansą, sugavusi ją, - kaip dažnai būda- 
vo, - vilkinčią tik dviem rankšluosčiais, ką tik išlipusią iš vonios. 
Sesuo Glorija turbūt manė, kad mieli giedančių nekaltų vaikų bal- 
sai įsmigs į nuodėmingą Esperansos širdį kaip įkaitintas kardas. 
O gal sesuo Glorija puoselėjo ir kitą apgaulingą viltį: ji, ko gero, 

tikėjosi, kad darželinukai žodžiais „rodysi man kelią“ apvalys ne- 
klusnius prostitutės išperas, tuos sąvartyno vaikus, kurie „Pamesti- 
nukuose“ turi tiek privilegijų. Atskiras kambarys su atskira vonia! 
Sesuo Glorija žinojo, kad ne taip reikia elgtis su tais niūos de la 
basura. Ne taip, sesers Glorijos nuomone, turėjo būti tvarkomasi 
prieglaudoje. Argi galima tokias ypatingas privilegijas suteikti dū- 
mais dvokiantiems šiukšlyno knaisiotojams?! 

Tačiau tą rytą, kai sužinojo, kad jos motina mylėjosi su geruoju 
gringu, Lupė nebuvo nusiteikusi klausytis sesers Glorijos ir darže- 
linukų „;Madre!“ maldos. 

— Motina! - atkakliai kartojo sesuo Glorija; stabtelėjusi prie 
atvirų sąvartyno vaikų miegamojo durų, vienuolė matė Lupę, sė- 
dinčią ant vienos iš nepaklotų lovų. Darželinukai irgi sustojo; trep- 
sendami vietoje, spoksojo į miegamąjį. Lupė raudojo, ir tai nebuvo 
naujiena. 

— Dabar ir visados rodysi man kelią, - kartojo vaikai. Bent jau 
Lupei atrodė, kad jau šimtąjį (ar tūkstantąjį) kartą. 

— Mergelė Marija - apgavikė, - surėkė jiems Lupė. - Tegu ta 
mergelė man parodo stebuklą... kad ir mažytį. Prašau! Tada gal 
bent akimirką tikėčiau, kad jūsų Mergelė Marija iš tikrųjų padarė 
ir dar kai ką, ne tik kad pavogė Meksiką iš mūsų Gvadalupės. Ką ta 
Mergelė Marija iš tiesų kada nuveikė? Pati net pastoti nesugebėjo! 

Bet sesuo Glorija ir giedantys darželinukai prie nesuvokiamų 
atseit protiškai atsilikusios valkatos protrūkių jau buvo pripratę. 
(La vagabunda, vadino Lupę sesuo Glorija.) 

— įMadre! - tepratarė sesuo Glorija, dar kartą, ir vaikai vėl kar- 
tojo begalinės maldos žodžius. 

Iš vonios kambario išėjusi Esperansa darželinukams pasirodė 
kaip šmėkla — atliepiamasis maldos sakinys nutrūko per vidurį. 
Ahora y siempre... - giedojo vaikai, bet staiga neteko žado, nebai- 
gę to „dabar ir visados“ užkalbėjimo. Esperansa vilkėjo tik vienu 
rankšluosčiu - tuo, kuriuo buvo šiek tiek prisidengusi kūną. Ma- 
tydami jos išsitaršiusius ką tik išplautus plaukus, našlaičiai pirmą 
akimirką neatpažino nuodėmingosios prieglaudos valytojos; Espe- 
ransa dabar atrodė kitokia, labiau pasitikinti savimi. 

— Oi, liaukis, Lupe! - tarė Esperansa. - Jis tikrai ne paskutinis 
nuogas vaikinas, daužantis tau širdį! 

(To pakako, kad ir sesuo Glorija netektų žado.) 

- Paskutinis - pirmas ir paskutinis nuogas vaikinas! - sušuko 
Lupė. (Žinoma, nei darželinukai, nei sesuo Glorija to nesuprato.) 

— Nekreipkite dėmesio į Lupę, vaikai, - pasakė darželinukams 
Esperansa, basa išeidama į koridorių. - Ji susinervino, išvydusi Nu- 
kryžiuotojo viziją. Pamanė, kad jos vonioj guli mirštantis Jėzus - 
su erškėčių vainiku, visas kruvinas, na, koks buvo prikaltas prie 
kryžiaus. Kas nesusinervintų, iš ryto pamatęs tokį vaizdą? - tarė 
Esperansa vis dar bežadei seseriai Glorijai. - Labas rytas ir jums, 
seserie, - pridūrė, grakščiai praplaukdama pro šalį, - taip grakš- 
čiai, kaip tik buvo įmanoma, tvirtai susivyniojus į ne per didžiau- 
sią rankšluostį. Tiesą sakant, dėl to prasižergti neleidžiančio rank- 
šluosčio Esperansa tipeno mažučiais žingsneliais, bet gana greitai. 

— Koks nuogas vaikinas? - paklausė sesuo Glorija Lupės. Mažo- 
ji valkata, sustingusiu veidu tebesėdinti ant lovos, parodė į atviras 
vonios kambario duris. 

Kažkas dainavo: „Sėsk prie manęs ir išgirsk, ką liūdnai tau sa- 
kau. Gavau kulką krūtinėn, jau mirsiu, žinau.“ 

Sesuo Glorija sudvejojo; kai nutrūko vaikų malda ir išėjo pus- 
nuogė Esperansa, pailgo aštrių bruožų veido vienuolė girdėjo tarsi 
kokius balsus, atsklindančius iš sąvartyno vaikų vonios kambario. Iš 
pradžių sesuo Glorija gal tarėsi girdinti Chuaną Diegą, besišnekantį 
su savimi (ar sau dainuojantį). Tačiau dabar vienuolė suprato, kad 
bėgančio vandens garsą ir dar kažkokį teškenimą nustelbia du balsai: 
to plepaus berniūkščio iš Oachakos šiukšlyno, Chuano Diego (ge- 
riausio brolio Pepės mokinio), ir dar vieno, gerokai vyresnio, vaiki- 
no arba vyro. Tas, kurį Esperansa pavadino nuogu vaikinu, seseriai 
Glorijai iš balso atrodė suaugęs vyriškis - todėl vienuolė ir sudvejojo. 

O darželinukai buvo gerai išmuštruoti, išmokyti žygiuoti; tai 
jie ir žygiavo. Nutrepsėjo tolyn - per sąvartyno vaikų miegamąjį 
tiesiai į vonią. 

Ką dar sesuo Glorija galėjo daryti? Jeigu ten jaunas vyriškis, 
kažkuo panašus į Nukryžiuotąjį, - mirštantis Jėzus sąvartyno vai- 

kų vonioje, kaip sakė Esperansa, - tai ar ne sesers Glorijos pareiga 
buvo apginti našlaičius nuo to, ką Lupė palaikė vizija (kuri ją taip 
sunervino)? 

Pati Lupė nieko nelaukdama išėjo pro duris į koridorių. 

— Madre! - sušuko sesuo Glorija, vydamasi darželinukus. 

— Dabar ir visados rodysi man kelią, - dar sugiedojo darželi- 
nukai vonios kambary - ir staiga visi ėmė klykti. Lupė tiesiog ėjo 
tolyn koridoriumi. 

Chuanas Diegas labai įdomiai kalbėjosi su geruoju gringu, 
bet, - dėl to, kas nutiko, kai į vonios kambarį įžygiavo darželinu- 
kai, - visiškai suprantama, kad to pokalbio smulkmenų (ypač vė- 
liau, po daugelio metų) neprisiminė. 

— Nežinau, kodėl jūsų mama vis vadina mane „vaikeliu“. Nesu 
toks jaunas, koks atrodau, - pradėjo pokalbį el gringo bueno. (Ke- 
turiolikmečiui Chuanui Diegui jis, žinoma, neatrodė kaip vaikelis, 
Chuanas Diegas iš tiesų buvo vaikas, bet jis tik linktelėjo.) - Mano 
tėtis žuvo Filipinuose, per karą... daugybė amerikiečių ten žuvo, bet 
ne tada, kai mano tėtis, - toliau pasakojo dezertyras. - Mano tėčiui 
tikrai nepasisekė. Tokia bloga lemtis, žinai, gali būti paveldima. Iš 
dalies todėl ir maniau, kad man nereikėtų vykti į Vietnamą... dėl 
tos galbūt paveldėtos blogos lemties... bet visada norėjau nukeliauti 
į Filipinus, pamatyti, kur palaidotas mano tėvas, pareikšti jam pa- 
garbą, tiesiog pasakyti, kaip man gaila, kad mudu nė karto nesusi- 
tikom, supranti. 

Chuanas Diegas, žinoma, vėl tik linktelėjo; jis jau matė, kad 
vanduo iš čiaupo bėga, bet jo lygis vonioje nesikeičia. Berniukas 
suprato, kad tiek pat vandens ir išteka; gringas - slysčiodamas ant 
nuogo tatuiruoto užpakalio - tikriausiai išspyrė kamštį. Be to, jis 
sau ant plaukų vis pylė šampūną, kol šis baigėsi. Aplink slidų hipį 
išaugo šampūno putų kalnai; Nukryžiuotasis visai pradingo. 

- Korechidoras, 1942-ųjų gegužė - mūšio Filipinuose kulmina- 
cija, - šnekėjo hipis. - Amerikiečius tiesiog nušlavė. O prieš mėnesį 
dar buvo Bataano mirties žygis - šešiasdešimt penkios sumautos 
mylios po to, kai Jungtinės Valstijos pasidavė. Daugybė į nelaisvę 
pakliuvusių amerikiečių neištvėrė. Todėl Filipinuose tokios didelės 

amerikiečių kapinės su memorialu - Maniloje. Štai ten turiu nu- 
keliauti ir tėčiui pasakyti, kad jį myliu. Negaliu vykti į Vietnamą ir 
žūti, kol neaplankiau tėčio, - pareiškė jaunasis amerikietis. 

- Suprantu, - tepratarė Chuanas Diegas. 

— Maniau, pavyks juos įtikinti, kad esu pacifistas, - pasakojo 
gerasis gringas, visas aplipęs šampūno putomis; buvo matyti tik 
barzdos trikampėlis po apatine lūpa. Atrodė, kad tas tamsių plaukų 
lopas yra vienintelė vieta, kur jam auga barzdaplaukiai; iš pažiū- 
ros jis buvo dar per jaunas, kad reikėtų skusti visą veidą; bet nuo 
šaukimo slapstėsi jau trejus metus. Chuanui Diegui pasakė esąs 
dvidešimt šešerių; jie mėginę jį paimti į kariuomenę, kai baigė uni- 
versitetą, tada jam buvo dvidešimt treji. Kaip tik tada jis pasidarė 
kankinamo Kristaus tatuiruotę: kad Jungtinių Valstijų kariuomenę 
įtikintų, jog yra pacifistas. Savaime suprantama, ta religinė tatui- 
ruotė nepadėjo. 

Tuomet, kad parodytų antipatriotišką priešiškumą, gerasis 
gringas ant užpakalio išsitatuiravo Jungtinių Valstijų vėliavą, - aki- 
vaizdžiai perplėštą perpus, užpakalio plyšio dalijamą į dvi dalis, - 
ir pabėgo į Meksiką. 

— Štai kas būna, kai apsimeti pacifistu. Slapstausi jau trejus me- 
tus, - pasakė gringas. - Bet paklausyk, kas nutiko vargšui mano 
tėčiui: į Filipinus jį išsiuntė jaunesnį, negu aš esu dabar. Karas jau 
buvo beveik pasibaigęs, tačiau tėtis su kitais buvo tarp tų desanti- 
nių dalinių, kurie atsiėmė Korechidorą - 1945-ųjų vasario mėnesį. 
Žmogus gali žūti laimėdamas karą, supranti... taip pat, kaip ir pra- 
laimėdamas. Bet gal tai tiesiog bloga lemtis? 

- Tikrai bloga lemtis, - linktelėjo Chuanas Diegas. 

— Taigi. Aš gimiau keturiasdešimt ketvirtaisiais, kai iki mano 
tėvo žūties buvo likę vos keli mėnesiai. Jis manęs taip ir nepama- 
tė, — toliau šnekėjo gerasis gringas. - Mama net nežino, ar tėtis 
matė jam nusiųstas kūdikio nuotraukas. 

— Užjaučiu, - tarė Chuanas Diegas. Jis klūpojo ant grindų, šalia 
vonios. Chuanas Diegas, kaip dauguma keturiolikmečių, buvo len- 
gvai paveikiamas įspūdžių; šis Amerikos hipis jam atrodė žaviau- 
sias iš visų kada nors sutiktų vaikinų. 

— Ratuotasai... - Gringas šampūnuotais pirštais palietė Chuano 
Diego ranką. - Ar gali man kai ką pažadėti, ratuotasai? 

- Žinoma, - atsakė Chuanas Diegas; šiaip ar taip, Lupė jau 
buvo iš jo ką tik išpešusi du absurdiškus pažadus. 

- Jei man kas nors nutiks, turi už mane nuvykti į Filipinus - 
turi mano tėčiui pasakyti, kad man labai gaila, - paprašė el gringo 
bueno. 

- Žinoma - taip, nuvyksiu, - pažadėjo Chuanas Diegas. 

Hipis pirmą kartą atrodė toks nustebęs. 

— Nuvyksi? - dar paklausė. 

- Taip, nuvyksiu, - pakartojo šiukšlyno skaitytojas. 

— Oho! Ratuotasai! Man turbūt reikia daugiau tokių draugų, — 
apsidžiaugė gringas ir slystelėjęs visas paniro į vandenį, po šampū- 
no putomis. Ir hipis, ir jo Kraujuojantis Jėzus buvo pradingę, kai 
darželinukai su iš paskos skubančia pasipiktinusia seserimi Glorija 
įžygiavo į vonios kambarį, nepaliaujamai giedodami tas savo „;Ma- 
dre!“ bei „dabar ir visados“ beprasmybes, ką jau kalbėti apie „tu 
rodysi man kelią“. 

- Na, kur jis? — paklausė Chuaną Diegą sesuo Glorija. - Čia 
nėra jokio nuogo vaikino. Koks nuogas vaikinas? - pakartojo. Vie- 
nuolė nepastebėjo, kad iš vandens kyla burbuliukai (per visas tas 
putas buvo sunku pastebėti), bet vienas mažylis bedė į juos pirštu, 
ir sesuo Glorija staiga pažvelgė, į ką tas budrus vaikas rodo. 

Tą akimirką iš putoto vandens ir išniro jūrų pabaisa. Deramai 
apmokyti darželinukai, staiga išvydę tatuiruotą hipį su Nukryžiuo- 
tuoju (tiksliau sakant, šampūnuotą jų abiejų derinį), turbūt kaip 
tik tokią išvadą ir padarė: čia biblinė jūrų pabaisa. O gerasis grin- 
gas tikriausiai manė, kad šitoks jo pasirodymas bus gana smagus 
pokštas; Chuanui Diegui ką tik papasakojęs liūdną istoriją, dezer- 
tyras dabar gal norėjo jį pralinksminti. Niekad nesužinosim, ko tas 
pusprotis hipis tikėjosi, šitaip pašokdamas nuo vonios dugno, kaip 
koks banginis ištėkšdamas vandenį ir ištiesdamas rankas į abi pu- 
ses, — tarsi ir jis būtų prikaltas prie kryžiaus ir jau merdėtų, kaip 
Kraujuojantis Jėzus, ištatuiruotas ant besikilnojančios nuogos jo 
krūtinės. Ir kas apsėdo tą aukštą vaikiną, kodėl jis vonioje atsistojo, 

staiga iškilo virš jų visų, visiems pasirodė toks nuogas? Na, niekad 
nesužinosim, ką el gringo bueno tada sau galvojo, ar apskritai ką 
nors galvojo. (Jaunasis amerikiečių bėglys Saragosos gatvėje pro- 
tingu elgesiu negarsėjo.) 

Teisybės dėlei reikia prisiminti: hipis į vandenį paniro, kai juo- 
du su Chuanu Diegu vonios kambaryje buvo vieni; išnirdamas ge- 
rasis gringas nė neįtarė, kad pasirodys dideliam žiūrovų būriui, - 
ką jau kalbėti apie tai, kad dauguma jų buvo penkiamečiai, tikintys 
Jėzų. Maži vaikai ten atsidūrė ne dėl šito Jėzaus kaltės. 

— Oho! - sušuko Nukryžiuotasis. Bet dabar jis atrodė panašes- 
nis į Paskandintąjį, ir jo šūksnis „oho“ ispanakalbiams darželinu- 
kams nuskambėjo neįprastai. 

Keturi ar penki persigandę vaikai akimirksniu prišlapino kel- 
nes; viena maža mergytė suspiegė taip garsiai, kad kelios kitos mer- 
gaitės ir berniukai iš siaubo persikando liežuvius. Tie, kurie buvo 
arčiausiai durų, klykdami per miegamąjį išpuolė į koridorių. Kiti, 
turbūt neturėję vilties pasprukti nuo Kristum pavirtusio gringo, si- 
siodami ir verkdami puolė ant kelių ir rankomis užsidengė galvas; 
vienas berniukas mažą mergytę glėby suspaudė taip smarkiai, kad 
ji net įkando jam į skruostą. 

Sesuo Glorija jau alpdama susvyravo ir, kad atgautų pusiau- 
svyrą, viena ranka atsirėmė į vonią, o hipis Jėzus, išsigandęs, kad 
vienuolė parkris, apkabino ją šlapiom rankom. 

— Oi, seserie... - tespėjo ištarti nuogas vaikinas; sesuo Glorija 
abiem kumščiais jau daužė jam krūtinę. Kelis smūgius sudavė dan- 
gaus malonės prašančiam ištatuiruotam Jėzui į veidą, bet pamačiu- 
si, ką daro (ir pasibaisėjusi), iškėlė rankas, užvertė akis ir pati ėmė 
maldauti dangaus malonės. 
 - Madre! - vėl sušuko sesuo Glorija, tarsi Mergelė Marija būtų 
buvusi vienintelė jos gelbėtoja ir patikima draugė - vienintelė ve- 
dlė, kaip buvo tvirtinama atliepiamojoje giesmėje. 

Tą akimirką el gringo bueno paslydo ir kniūbsčias tėškėsi į 
vonią; muilinas vanduo šliūkštelėjo per kraštus, apsėmė grindis. 
Hipiui, parpuolusiam ant kelių ir besiremiančiam rankomis, da- 
bar pakako proto, kad užsuktų čiaupą. Pagaliau vonia ėmė tuštėti, 

bet kai vandens gana greit sumažėjo, darželinukai, kurie tebebu- 
vo vonios kambaryje, - pernelyg išsigandę, kad pabėgtų, - pamatė 
Amerikos vėliavą (perplėštą perpus) ant nuogo Kristum pavirtusio 
gringo užpakalio. 

Ją pamatė ir sesuo Glorija - tą akivaizdžiai pasaulietišką tatui- 
ruotę, kuri niekaip nederėjo prie merdinčio Jėzaus. Instinktyviai 
pasipiktinusiai vienuolei atrodė, kad nuo tuštėjančioje vonioje par- 
puolusio nuogo vaikino sklinda šėtoniška nesantaika. 

Chuanas Diegas nė nekrustelėjo. Tebeklūpojo ant grindų; iš 
vonios išsiliejęs vanduo jau siekė jo šlaunis. Aplink jį gulėjo į šla- 
pius kamuoliukus susirietę darželinukai. Chuanas Diegas, gal kaip 
būsimas rašytojas, galvojo apie desantininkus, žuvusius atsiimant 
Korechidorą, - kai kurie iš jų buvo dar beveik vaikai. Jis mąstė ir 
apie gerajam gringui duotą neapgalvotą pažadą - ir buvo apimtas 
tokio jaudulio, koks dažnai apima keturiolikmetį, įsivaizduojantį 
visiškai nerealią ateitį. 

- Ahora y siempre, - verkšleno vienas iš permirkusių darželi- 
nukų. 

— Dabar ir visados, - tarė Chuanas Diegas, tvirtesniu balsu. 
Suprato, jog tai pažadas pačiam sau: nuo šios akimirkos naudotis 
kiekviena proga žengti į ateitį. 

Nifios Perdidos koridoriuje, prie Edvardo Bonšo klasės buvo Mer- 
gelės Marijos biustas su ašara ant skruosto. Tas biustas stovėjo ant 
pjedestalo antro aukšto balkono kampe. Ant kito Marijos skruosto 
dažnai būdavo burokėlių raudonumo dėmė; Esperansai ji atrodė 
kaip kraujas - kiekvieną savaitę Esperansa tą dėmę nuvalydavo, bet 
ji vėl atsirasdavo. 

- Gal čia tikrai kraujas, - kartą pasakė Esperansa broliui Pepei. 

- Negali būt, - papurtė galvą Pepė. - „Pamestinukuose“ dar 
niekas nė karto nėra pranešęs apie stigmas. 

Laiptų aikštelėje tarp pirmo ir antro aukšto buvo „Leiskite ma- 
žutėliams ateiti pas mane“ statula: šventasis Vincentas Paulietis 
su dviem kūdikiais glėbyje. Esperansa broliui Pepei pranešė, kad 
šluosto kraują ir nuo to šventojo apsiausto apačios. 

— Kiekvieną savaitę nušluostau, bet vėl atsiranda! - tvirtino Es- 
peransa. - Čia tikriausiai stebuklingas kraujas. 

- Čia negali būt kraujas, Esperansa, - tepasakė brolis Pepė. 

- Tu nežinai, ką aš matau, Pepe! - ginčijosi Esperansa, pirštais 
rodydama į savo ugningas akis. - Kad ir kas tai būtų, lieka dėmė. 

Jie abu sakė tiesą. Tai buvo ne kraujas, bet atsirasdavo kiekvieną 
savaitę, ir likdavo dėmė. Po gerojo gringo nuotykio jų vonioje sąvar- 
tyno vaikai su burokėlių sultimis turėjo būti itin atsargūs; ir į Sara- 
gosos gatvę naktimis retai benueidavo. Senjoras Eduardas ir brolis 

serį Gloriją ir kitas vienuoles. Be to, Lupė neklydo sakydama, kokias 
dovanas el gringo bueno išgalės jiems dovanoti: ne per puikiausias. 

Hipis, be abejo, dar derėjosi dėl pigių religinių statulėlių, kurias 
nupirko toje kalėdinių prekių - arba tiesiog mergelių - parduotu- 
vėje Independencia gatvėje. Viena iš jų buvo mažytis totemas, ne- 
panašus į gyvą žmogų, - o Gvadalupės Dievo Motina tai natūralaus 
dydžio, jos jau negalėjai vadinti statulėle. 

Tiesą sakant, Gvadalupės Dievo Motina buvo šiek tiek didesnė 
už Chuaną Diegą. Padovanota jam. Su įprastine melsvai žalia man- 
tija - tokiu savotišku apsiaustu. Jos diržas - ar šiaip kažkokia juoda 
elastiška juosta - po kurio laiko sukėlė įtarimą, kad Gvadalupė nėš- 
čia. Gerokai vėliau, 1999-aisiais, popiežius Jonas Paulius II Gvada- 
lupės Dievo Motiną paskelbė Šiaurės, Centrinės ir Pietų Amerikos 
bei negimusių vaikų globėja. („Tas lenkų popiežius, - tada konevei- 
kė jį Chuanas Diegas, - su tais savo negimusiais.“) 

Mergelių parduotuvėje Gvadalupė nėščia neatrodė, o šitas 
Gvadalupės manekenas iš pažiūros buvo penkiolikos ar šešiolikos 
metų - ir su krūtimis. Dėl tų papų sunkiai galėjai įžvelgti kokią 
sąsają su religija. 

- Ji gi sekso lėlė! - iškart pareiškė Lupė. 

Tai, žinoma, buvo ne visai tiesa; bet kažkuo ši statula sekso lėlę 
tikrai priminė, nors Chuanas Diegas negalėjo jos nurengti, be to, ji 
neturėjo lanksčių galūnių (ar aiškiai matomų dauginimosi organų). 

- O ką padovanosi man? - žvilgtelėjo į hipį Lupė. 

Gerasis gringas paklausė, ar Lupė jam atleido už tai, kad mie- 
gojo su jos motina. 

- Taip, - atsakė mergaitė, - bet mudu niekad negalėsim susi- 
tuokti. 

— Koks kategoriškas sprendimas! - tarė hipis, kai Chuanas Die- 
gas jam išvertė Lupės atsakymą į klausimą, ar ji atleido. 

— Parodyk dovaną, - pareikalavo Lupė. 

Tai buvo Koatlikujės* statulėlė, bjauri kaip ir visi tos deivės at- 


* Koatlikujė - actekų žemės ir mirties deivė. 

vaizdai. Chuanui Diegui dingtelėjo, jog dar laimė, kad šlykščioji 
statulėlė mažytė - mažesnė net už Murzių. El gringo bueno nenu- 
tuokė, kaip reikėtų ištarti tos actekų deivės vardą; nesuvokiamai 
šnekanti Lupė jam padėti negalėjo. 

— Tavo mama pasakojo, kad tu žaviesi šita keista deive moti- 
na, - paaiškino Lupei gerasis gringas; bet pats neatrodė tuo įsiti- 
kinęs. 

- Ašją myliu, - pasakė jam Lupė. 

Chuanui Diegui visada buvo sunku patikėti, kad vienai deivei 
priskiriama tiek daug prieštaringų savybių, bet visai nesunku su- 
prasti, kodėl Lupė ją myli. Koatlikujė juk ekstremistė - ir gimdy- 
mo, ir lytinio ištvirkimo, nederamo elgesio deivė. Su ja siejami keli 
mitai; viename ji tampa nėščia, kai ant jos, šluojančios šventyklą, 
užkrinta kažkoks plunksnų kamuolys, - Chuanas Diegas manė, 
kad to tai jau per daug, bet Lupė sakė įsivaizduojanti, kaip kažkas 
panašaus nutiko ir jų motinai, Esperansai. 

Koatlikujė nuo Esperansos skyrėsi tuo, kad dėvėjo gyvačių si- 
joną. Iš esmės tik besiraitančiomis gyvatėmis ir buvo apsirengusi; 
ir dar su žmonių širdžių, plaštakų ir kaukolių vėriniu ant kaklo. 
Koatlikujės plaštakos ir pėdos buvo su didžiuliais nagais; krūtys 
suglebusios. Tos statulėlės, kurią gerasis gringas padovanojo Lupei, 
speneliai buvo padaryti iš barškuolių uodegų barškaliukų. („Gal 
per daug žindė', - tarstelėjo Lupė.) 

— O kuo jji tau patinka, Lupe? - paklausė Chuanas Diegas. 

— Kai kurie jos pačios vaikai prisiekė ją nužudysią, - atsakė 
Lupė. - Una mujer dificil. Sunkaus būdo moteris. 

— Koatlikujė - savo vaikus ryjanti motina; joje ir gimda, ir ka- 
pas, - paaiškino hipiui Chuanas Diegas. 

— Suprantu, - tarė gerasis gringas. - Iš pažiūros mirtinai pavo- 
jinga, ratuotasai, - pridūrė jau neabejodamas. 

— Su ja juokauti neverta! - pareiškė Lupė. 

Net Edvardui Bonšo (visada mėginančiam įžvelgti šviesiąją 
pusę) ta Koatlikujės statulėlė pasirodė baisoka. 

— Suprantu, kad yra visokių nelaimingo nutikimo su tuo 
plunksnų kamuoliu atgarsių, bet šita deivė ir šiaip atrodo ne 

itin maloni, - kiek galėdamas pagarbiau pasakė Lupei senjoras 
Eduardas. 

- Koatlikujė gi ne savo noru gimė tokia, - atšovė Lupė. - Ji 
buvo paaukota - tai kažkaip susiję su pasaulio kūrimu. Jos veidą 
suformavo dvi gyvatės... kai jai nukirto galvą ir kraujas iš kaklo 
ištryško dviejų milžiniškų gyvačių pavidalu. Kai kurie iš mūsų, - 
Lupė pažvelgė į naująjį misionierių, laukdama, kol Chuanas Diegas 
išvers, ką ji pasakojo, - negali rinktis, kuo norėtų būti. 

- Bet... - buvo besakąs Edvardas Bonšo. 

— Aš esu, kas esu, - tarė Lupė; Chuanas Diegas užvertė akis, 
persakydamas tai senjorui Eduardui. Lupė groteskiškąjį totemą 
priglaudė prie skruosto; buvo akivaizdu, kad Koatlikuję ji myli ne 
tik todėl, kad gerasis gringas padovanojo jos statulėlę. 

O Chuanas Diegas kartais masturbuodavosi, šalia savęs ant lo- 
vos pasiguldęs gringo dovanotą Gvadalupę, čia pat, ant pagalvės, 
matydamas susižavėjimo kupiną jos veidą. Pakako vien Gvadalu- 
pės krūtų kauburėlių. 

Tas beaistris manekenas buvo padarytas iš lengvo, bet kieto, 
nelankstaus plastiko. Nors pora colių aukštesnė, bet tuščia Gvada- 
lupė svėrė tiek nedaug, kad Chuanas Diegas galėjo ją neštis, pasi- 
kišęs po pažastim. 

Chuano Diego mėginimus pasimylėti, - tiksliau sakant, įsivaiz- 
duoti, kad mylisi, - su natūralaus dydžio Gvadalupės lėle apsun- 
kindavo du keblumai. Pirmiausia jam reikėjo būti vienam kamba- 
ryje, kuriame gyveno su sesute, - ką jau kalbėti apie tai, kad Lupė 
žinojo, jog brolis galvoja apie seksą su ta plastikine mergele; Lupė 
juk skaitė jo mintis. 

Antras keblumas iškildavo dėl pjedestalo. Žavingos Gvadalu- 
pės pėdos buvo pritvirtintos prie žalsvai geltonos žolės pamato, 
kurio perimetras atrodė maždaug kaip automobilio padangos. Dėl 
to pjedestalo Chuanas Diegas, gulėdamas lovoje su plastikine Gva- 
dalupe, negalėjo patogiai prie jos prisiglausti. 

Iš pradžių norėjo pjedestalą nupjauti, bet būtų reikėję pjauti ir 
dailias mergelės kojas, ties kulkšnimis, taigi statula nebebūtų stovė- 
jusi. Lupė, savaime suprantama, žinojo, apie ką brolis mąsto. 

— Nenorėčiau Gvadalupės Dievo Motinos matyti gulinčios, 
pasakė Lupė Chuanui Diegui, - arba atremtos į miegamojo sieną. 
Ir nesumanyk jos statyti kampe ant galvos, į viršų iškeltomis kojų 
bigėmis! 

— Tu tik pažiūrėk į ją, Lupe! - sušuko Chuanas Diegas, rodyda- 
mas į Gvadalupės statulą, stovinčią šalia vienos iš buvusios skai- 
tyklos knygų lentynų. Gvadalupė atrodė kaip ne vietoje atsidūręs 
personažas - moteris, pasprukusi iš romano ir negalinti rasti kelio 
atgal į knygą, kurioje turėtų būti. - Pažiūrėk į ją, - pakartojo Chua- 
nas Diegas. - Ar manai, kad Gvadalupei norisi atsigulti? 

Pro šalį lyg tyčia ėjo sesuo Glorija; ji iš koridoriaus įdėmiai pa- 
žvelgė į jų kambarį. Sesuo Glorija nenorėjo, kad sąvartyno vaikų 
miegamajame būtų natūralaus dydžio Gvadalupės lėlė, - vienuolės 
manymu, tai buvo dar viena nepelnyta privilegija, - bet brolis Pepė 
vaikus apgynė. Kaip galėjo viskuo nepatenkintai vienuolei nepa- 
tikti religinė statula? Seseriai Glorijai atrodė, kad Chuano Diego 
Gvadalupė panašesnė į siuvėjo manekeną, „keliantį dviprasmiškas 
mintis“; taip vienuolė pasakė Pepei. 

— Kad daugiau neišgirsčiau nė žodžio apie gulinčią Gvadalupės 
Dievo Motiną! - subarė sesuo Glorija Chuaną Diegą. Jos manymu, 
mergelės iš La Niūa de las Posadas buvo netinkamos. „Kalėdų po- 
būvių mergaitės“ savininkai ir sesuo Glorija nevienodai įsivaizda- 
vo, kaip Gvadalupės Dievo Motina atrodė. „Tikrai ne kaip pagun- 
da, - galvojo sesuo Glorija, - ne kaip suvedžiotoja!“ 


DEJA, KAIP TIK šis atsiminimas, o ne kuris kitas iš daugybės, paža- 
dino Chuaną Diegą netikėtai tvankiame „Makati Shangri-La“ vieš- 
bučio kambaryje. Bet kaip tas ledinis kambarys galėjo šitaip įkaisti? 

Nurimusio žaliai apšviesto akvariumo vandens paviršiuje plū- 
duriavo negyvos žuvys; pirmiau stačias plaukiojęs jūrų arkliukas 
buvo pasviręs ant šono; iš nukarusios kibios uodegytės galėjai su- 
prasti, kad jis jau (visam laikui) prisidėjo prie kitų velionių adat- 
žuvių šeimos narių. Gal vėl sutriko vandens cirkuliacijos sistema? 
Gal kokia negyva žuvytė užkimšo vamzdelį? Akvariumas nebebur- 

buliavo; nejudantis vanduo atrodė sudrumstas, bet iš drumzlino 
dugno į Chuaną Diegą tebespoksojo dvi gelsvos akys. Ko gero, tik 
murena - žiaunomis gaudanti deguonies likučius - ir išliko gyva 
po nelaimės. 

Ojoi! Chuanas Diegas prisiminė: papietavęs grįžo į ledinį vieš- 
bučio kambarį; kondicionierius vėl pūtė kaip pašėlęs. Tikriausiai 
kambarinė jį taip nustatė - ir dar paliko įjungtą radiją. Chuanas 
Diegas nemokėjo išjungti nepaliaujamai griaudėjančios muzikos; 
taigi turėjo ištraukti iš lizdo radijo žadintuvo kištuką, kad tas ri- 
tmingas triukšmas pagaliau nutiltų. 

Bet kambarinei to dar buvo negana: pamačiusi, kad jis pasidė- 
jęs reikiamą beta blokatorių dozę, ji išdėliojo visus jo vaistus (ir via- 
grą), išėmė ir tablečių smulkintuvą. Tai Chuaną Diegą ir supykdė, 
ir galutinai išblaškė, - juoba kad įžūlaus kambarinės domėjimosi 
jo tualeto reikmenimis ir tabletėmis padarinius jis pastebėjo tik iš- 
traukęs radijo žadintuvo kištuką ir išgėręs vieną iš keturių kibirė- 
lyje su ledukais buvusių ispaniško alaus butelių. Gal Maniloje visi 
geria „San Miguel“? 

Raižioje nelaimę patyrusio akvariumo šviesoje Chuanas Die- 
gas matė, kad ledukų kibirėlyje iš drungno vandens kyšo tik vienas 
alaus butelis. Negi po pietų išgėrė tris? Ir kada jis visiškai išjungė 
kondicionierių? Gal prabudo kalendamas dantimis ir (beveik mir- 
tinai sušalęs, pusiau miegodamas) kažkaip nutirtėjo prie sienos, 
kur pritvirtintas termostatas? 

Atidžiai stebėdamas ponią Moralę, Chuanas Diegas kyštelėjo 
smilių į akvariumą; Pietų Kinijos jūra niekad nebuvo tokia šilta. 
Atrodė, kad akvariumo vanduo jau beveik virduliuoja, kaip Žu- 
vienė. 

„Oi! Ką aš padariau? - galvojo Chuanas Diegas. - Ir tokie vaiz- 
dingi sapnai! Tai neįprasta... kai išgeriu reikiamą beta blokatorių 
dozę. Ojoi, - prisiminė, - ojojoi! 

Nušlubavo į vonios kambarį. O ten jau pasireiškė gebėjimas da- 
ryti prielaidas. Jis, matyt, smulkintuvu perskėlė lopresoro tabletę 
perpus; taigi išgėrė pusę reikiamos dozės. (Dar laimė, kad ne pusę 
viagros vietoj lopresoro!) Dviguba beta blokatorių dozė užvakar ir 

tik pusė praėjusį vakarą... Ką apie tai savo bičiuliui būtų pasakiusi 
daktarė Rozmari Stein? 

— Negerai, negerai, - sau panosėj murmėjo Chuanas Diegas, 
grįždamas į pernelyg įkaitusį miegamąjį. 

Čia prieš jį stojo trys tušti „San Miguel“ buteliai; jie - kaip 
mažyčiai, bet nepalenkiami asmens sargybiniai - ant televizo- 
riaus staliuko, sakytum, saugojo distancinio valdymo pultelį. Oi, 
taip, Chuanas Diegas dabar prisiminė; jis gi nustėręs sėdėjo (kiek 
danao teroristas. Kai galiausiai atsigulė, išgėręs tris ledinio alaus 
butelius ir dar pašaldytas kondicionieriaus, jam ir smegenys ti- 
kriausiai buvo suledijusios; pusė lopresoro tabletės nepergalėjo 
Chuano Diego sapnų. 

Prisiminė, kaip karšta ir drėgna buvo lauke, kai Bienvenidas jį 
iš restorano vežė atgal į „Makati Shangri-La“; marškiniai prilipo 
prie nugaros. Viešbučio tarpduryje lekavo sprogmenų ieškantys 
šunys. Chuanas Diegas nusivylė pamatęs, kad ne tie patys; ir ap- 
saugininkai naktį budėjo kiti. 

Viešbučio valdytojas sakė, kad povandeninis akvariumo ter- 
mometras „itin trapus ; o gal jis šnekėjo apie termostatą? Vieš- 
bučio kambaryje, kur oras kondicionuojamas, ar ne povandeni- 
nis termostatas turėjo vandenį išlaikyti pakankamai šiltą tiems 
buvusiems Pietų Kinijos jūros gyventojams? Kai Chuanas Diegas 
išjungė oro kondicionierių, termostatas ėmė veikti kitaip. Chua- 
nas Diegas akvariume išvirė egzotiškuosius tetulės Karmen augin- 
tinius; tik iš pažiūros pikta murena dar kabinosi į gyvenimą tarp 
plūduriuojančių negyvų draugų. Ar negalėjo termostatas vandens 
išlaikyti ir pakankamai vėsaus? 

- Lo siento, ponia Morale, - dar kartą atsiprašė Chuanas Die- 
gas. Pervargusios unguriažuvės žiaunos jau ne bangavo, o plasnojo. 

Chuanas Diegas paskambino viešbučio valdytojui, pranešė apie 
masinę žūtį; reikėjo įspėti Makačio mieste esančią tetulės Karmen 
egzotiškų gyvūnų parduotuvę. Gal Moralę dar galima išgelbėti, jei 
parduotuvės darbuotojai atvyks greitai, - gal jie išmontuotų akva- 
riumą ir atgaivintų mureną šviežiame jūros vandenyje. 

- Prieš pervežant turbūt reikėtų mureną apraminti kokiais 
vaistais, - tarė viešbučio valdytojas. (Matydamas, kaip ponia Mo- 
ralė į jį spokso, Chuanas Diegas suprato, kad ji lengvai nesileis ap- 
raminama.) 

Išeidamas iš kambario ieškoti pusryčių, Chuanas Diegas įjun- 
gė kondicionierių. Tarpduryje dar atsigręžė paskutinį kartą, kaip 
tikėjosi, žvilgtelėti į paskolintą akvariumą - į tą žuvų mirties indą. 
Ponia Moralė išeinantį Chuaną Diegą stebėjo lyg nekantraudama, 
kada vėl jį pamatys, - gal netgi mirties patale. 

- Lo siento, ponia Morale, - vėl pasakė Chuanas Diegas, tyliai 
užverdamas duris. Bet atsidūręs vienas tvankioje, dvokiančioje lif- 
to kabinoje, - kurioje kondicionieriaus, žinoma, nebuvo, - Chu- 
anas Diegas visa gerkle sušuko: - Eik tu velniop, Klarkai Frenčai! 
Eik velniop, tetule Karmen, kad ir kas, po velnių, tu būtum! 

Liovėsi šūkavęs tik kai pamatė, kad stebėjimo kamera atsukta 
tiesiai į jį; ji buvo virš lifto mygtukų, bet Chuanas Diegas nežinojo, 
ar ta kamera įrašo ir garsą. Rašytojas įsivaizdavo, kaip viešbučio 
apsaugininkai, - nesvarbu, ar girdėdami, ką jis sako, ar ne, - ste- 
bi pakvaišusį luošį, vieną rėkaujantį žemyn besileidžiančioje lifto 
kabinoje. 

Viešbučio valdytojas įžymųjį svečią rado bebaigiantį pusryčiauti. 

— Tos vargšės žuvytės, pone... jomis pasirūpinta. Gyvūnų par- 
duotuvės darbuotojai atvyko ir jau išvyko, buvo su medicininėmis 
kaukėmis, - kaip paslaptį pasakė Chuanui Diegui valdytojas, „su 
medicininėmis kaukėmis“ ištarė vos girdimai. (Nenorėjo sukelti 
nerimo kitiems svečiams; juk išgirdę apie medicinines kaukes jie 
galėjo pamanyti, kad plinta kokia infekcija.) 

— Gal girdėjote, ar murena... - buvo beklausiąs Chuanas Diegas. 

- Ungurys gyvas. Tokio turbūt lengvai nepribaigsi, - atsakė 
valdytojas. - Bet labai sudirgęs. 

— Kaip sudirgęs? 

- Įkando, pone... ne per smarkiausiai, kaip man sakė, bet įkan- 
do. Iki kraujo, - pridūrė valdytojas, vėl pašnibždom. 

- Kur įkando? - paklausė Chuanas Diegas. 

- Į skruostą. 

- Į skruostą! 

— Ne per smarkiausiai, pone. Mačiau to vyriškio veidą. Užgis... 
baisaus rando nebus... tiesiog nepasisekė. 

- Taigi... tikrai nepasisekė, - tepratarė Chuanas Diegas. Jau 
nedrįso klausti, ar drauge su parduotuvės darbuotojais buvo at- 
važiavusi ir pati tetulė Karmen. Būtų gerai, jeigu ji jau išvykusi iš 
Manilos į Boholį. Gal Boholyje jau laukia (kartu su kitais filipi- 
nietiškosios Klarko šeimos nariais), kada galės su juo susipažinti. 
Gandas apie nužudytas žuvis tetulę Karmen, žinoma, pasieks ir 
Boholyje... be to, tetulei bus pranešta apie sudirgusig ponią Mora- 
lę - ir kaip nepasisekė parduotuvės darbuotojui, kuriam ji įkando 
į skruostą. 

„Kas man čia darosi?“ - galvojo Chuanas Diegas, grįžęs į savo 
kambarį. Matė, kad ant grindų prie lovos numestas rankšluostis, - 
toje vietoje iš akvariumo tikriausiai išsiliejo šiek tiek jūros vandens. 
(Chuanas Diegas įsivaizdavo, kaip murena, maskatuodama uode- 
ga, įsisega persigandusiam parduotuvės darbuotojui į veidą; bet 
kraujo dėmių ant rankšluosčio nebuvo.) 

Kai prireikė į tualetą, rašytojas ant vonios kambario grindų 
pamatė miniatiūrinį jūrų arkliuką; jo, tokio mažo padarėlio, par- 
duotuvės darbuotojai turbūt nepastebėjo, kai, sumetę kitas Žuvis į 
klozetą, nuleido vandenį. Išgąsčio kupinos apvalios jūrų arkliuko 
akytės atrodė dar gyvos; mažyčiame priešistoriniame snukutyje ir 
tose piktose akytėse galėjai įžvelgti pasibaisėjimą visa Žmonija - 
tarsi medžiojamo slibino akyse. 

- Lo siento, caballo marino, - tarė Chuanas Diegas, įmetęs jūrų 
arkliuką į klozetą ir nutraukdamas vandenį. 

Paskui supyko - ant savęs, ant „Makati Shangri-La“, ant vergiš- 
kai įsiteikinėjančio viešbučio valdytojo. Usuotasis puošeiva Chua- 
nui Diegui buvo davęs brošiūrą apie Manilos amerikiečių kapines 
ir memorialą - Amerikos mūšių paminklų komisijos leidinį, kaip 
Chuanas Diegas sužinojo (lifte po pusryčių greitomis paskaitinėjęs 
tą brošiūrą). 

Kas įkyriajam valdytojui pasakė, kad Chuanas Diegas domisi 
Manilos amerikiečių kapinėmis ir memorialu? Net Bienvenidas ži- 

nojo, kad Chuanas Diegas nori aplankyti per „operacijas Ramia- 
jame vandenyne žuvusių amerikiečių kapus. 

Gal Klarkas Frenčas (arba jo filipinietė žmona) visiems papa- 
sakojo apie Chuano Diego ketinimą pareikšti pagarbą didvyriškai 
kovojusiam gerojo gringo tėvui? Chuanas Diegas daugybę metų 
turėjo asmeninę priežastį nuvykti į Manilą. O geranoris Klarkas 
Frenčas, kaip visada atsidavęs, Chuano Diego misiją Maniloje ši- 
taip išviešino! 

Savaime suprantama, Chuanas Diegas pyko ant Klarko Frenčo 
ir nejautė jokio noro skristi į Boholį; nelabai ir suprato, kas tas Bo- 
holis ir kur jis yra. Bet Klarkas atkakliai tvirtino, kad jo gerbiamas 
mentorius negali Naujųjų metų sutikti vienas Maniloje. 

— Dėl Dievo meilės, Klarkai, aš didžiąją gyvenimo dalį pralei- 
dau vienas Ajova Sityje! - pasakė Chuanas Diegas. - Kadaise ir tu 
buvai vienas Ajova Sityje! 

Na, taip - gal geranoris Klarkas tikisi, kad Chuanas Diegas Fili- 
pinuose ras būsimą žmoną. Tik pažiūrėkit, kas nutiko pačiam Klar- 
kui! Jis juk rado. Klarkas Frenčas (gal filipinietės žmonos dėka) da- 
bar juk beprotiškai laimingas. Bet Klarkas, tiesą sakant, beprotiškai 
laimingas atrodė ir būdamas vienas Ajova Sityje. Chuanas Diegas 
įtarė, kad Klarko laimės jausmas religinis. 

Gal filipinietės žmonos šeima - gal jie labai norėjo Chuaną 
Diegą pasikviesti į Boholį. Bet, Chuano Diego manymu, ir pats 
Klarkas buvo linkęs sureikšminti tą kvietimą. 

Filipinietiškoji Klarko Frenčo šeima kasmet įsikurdavo kaž- 
kokiame pajūrio kurorte, paplūdimyje netoli Panglao įlankos; 
kelioms dienoms užimdavo visą viešbutį - nuo Kalėdų iki antros 
Naujųjų metų dienos. 

— Visi viešbučio kambariai bus mūsų - jokių pašaliečių! - pasa- 
kojo Chuanui Diegui Klarkas: 

„Aš juk pašalietis, pusproti!' - galvojo Chuanas Diegas. Klar- 
kas Frenčas ten bus vienintelis jo pažįstamas. Savaime suprantama, 
Chuano Diego, kaip brangių vandens gyvių žudiko, reputacija Bo- 
holyje bus žinoma pirmiau, negu nukeliaus jis pats. Tetulei Karmen 
jau viskas bus pranešta; Chuanas Diegas neabejojo, kad egzotiškų 

gyvūnų savininkė bus (kažkaip) pabendravusi su murena. Jei ponia 
Moralė buvo sudirgusi, tai jau baisu įsivaizduoti, kokia sudirgusi 
bus tetulė Karmen, kuri jai gal kaip sesuo. 

O dėl kylančio pykčio, tai Chuanas Diegas žinojo, ką pasakytų 
jo mylima gydytoja ir bičiulė, daktarė Rozmari Stein. Tikrai jį pa- 
tikintų, kad pyktis, kurį išliejo lifto kabinoje ir kurį tebejaučia, yra 
ženklas, kad pusės lopresoro tabletės nepakanka. 

Argi toks pyktis, koks jį apėmė, nėra aiškus požymis, kad kūne 
padaugėjo adrenalino ir jo receptorių? Taip. Ir, žinoma, taip, reikia- 
ma beta blokatorių dozė sukėlė mieguistumą, be to, galūnėse su- 
lėtėjus kraujo apytakai, Chuanui Diegui šalo rankos ir kojos. Taip, 
lopresoro tabletė (visa tabletė, ne pusė) gali sužadinti tokius pat 
nerimastingus, vaizdingus sapnus, kokius jis sapnavo visai neišgė- 
ręs beta blokatorių. Tai jau tikrai painu. 

Chuano Diego kraujospūdis buvo labai didelis (170 ir 100). Ne- 
gana to, vienas iš galimų jo tėvų juk mirė nuo širdies priepuolio, 
būdamas gana jaunas, - na, jei galima tikėti tuo, ką sakė motina. 

O jau kas nutiko Esperansai... „Tikiuosi, kitas mano sapnas 
nebus apie tai!“ - galvojo Chuanas Diegas, žinodamas, kad, šiai 
minčiai įstrigus jo sąmonėje, tikriausiai taip ir bus. Juoba kad tai, 
kas nutiko Esperansai, Chuanas Diegas nuolat ir sapnuodavo; ir 
prisimindavo. 

— Neįmanoma to užblokuoti, - garsiai ištarė Chuanas Diegas. 
Jis tebebuvo vonios kambaryje (niekaip negalėjo atsigauti, įmetęs į 
klozetą jūrų arkliuką), kai staiga pamatė paliktą lopresoro tabletės 
puselę ir greitai ją nurijo, užgerdamas stikline vandens. 

Ar Chuanas Diegas likusią dienos dalį sąmoningai džiaugėsi 
pojūčiu, kad sumenko? Jei vakare, Boholyje, išgers visą beta bloka- 
torių dozę, ar nejaus to keisto su nuoboduliu sumišusio nuovargio 
ir vangumo, dėl kurio taip dažnai skundėsi daktarei Stein? 

„Turėčiau tuoj pat paskambinti Rozmari, - pagalvojo Chua- 
nas Diegas. Suprato, kad neleistinai kaitaliojo beta blokatorių do- 
zes; gal netgi jautė, kad yra linkęs jas kaitalioti toliau, tai gerti, tai 
negerti, nes jam rūpi pažiūrėti, koks bus poveikis. Puikiai suvokė, 
kad turėtų blokuoti adrenaliną, bet jam gyvenime taip trūko adre- 

nalino - ir norėjosi vis daugiau. Nebuvo jokios svarios priežasties, 
kodėl Chuanas Diegas nepaskambino daktarei Stein. 

Iš tikrųjų tai Chuanas Diegas gerai žinojo, ką daktarė Rozmari 
Stein jam pasakytų apie tokius žaidimėlius su adrenalinu ir adre- 
nalino receptoriais. (Jis nenorėjo to girdėti.) Chuanas Diegas pui- 
kiai suprato ir kad Klarkas Frenčas - vienas iš tų žmonių, kurie 
viską žino. Arba visažinis, arba visada pasirengęs viską sužinoti. 
Todėl Chuanas Diegas pasistengė įsiminti labiausiai į akis kritusią 
informaciją iš turistams skirtos brošiūros apie Manilos amerikiečių 
kapines ir memorialą. Bet kas būtų pamanęs, kad jis ten jau buvo. 

Tiesą sakant, ir limuzine, kai kalbėjosi su Bienvenidu, Chu- 
anui Diegui knietėjo pasakyti, kad ten jau apsilankė. (Viešbutyje 
buvo apsistojęs toks Antrojo pasaulinio veteranas, tai su juo ir nu- 
važiavau. Jis išlipo į krantą su Makarturu... na, kai generolas grįžo, 
1944 yjų spalio mėnesį. Makarturas išsilaipino Leitės įlankoje, - vos 
nepasakė Bienvenidui Chuanas Diegas.) Bet tik tarstelėjo: 

- Kapines apžiūrėsiu kitą kartą. Dabar noriu žvilgtelėti į porą 
viešbučių, kur galėčiau apsistoti, kai grįšiu. Viena draugė rekomen- 
davo. 

- Žinoma - jūs čia viršininkas, - nesiginčijo Bienvenidas. 

Brošiūroje apie Manilos amerikiečių kapines ir memorialą 
buvo nuotrauka: generolas Daglasas Makarturas Leitės įlankoje 
per kelius siekiantį vandenį žengia į krantą. 

Tose kapinėse daugiau negu septyniolika tūkstančių antkapių; 
Chuanas Diegas įsiminė tą skaičių, - ką jau kalbėti apie tai, kad 
daugiau negu trisdešimt šeši tūkstančiai „dingo be žinios“, bet „ne- 
žinomų mažiau negu keturi tūkstančiai. Chuanui Diegui baisiai 
norėjosi kam nors pasakyti, ką sužinojo, tačiau jis susilaikė, nepuo- 
lė pasakoti Bienvenidui. 

Daugiau negu tūkstantis Jungtinių Valstijų kariškių žuvo Ma- 
nilos mūšyje, - maždaug tuo pačiu laiku, kai desantininkai atsi- 
ėmė Korechidoro salą, kai tarp kitų žuvusių didvyrių buvo ir gerojo 
gringo tėvas, - bet gal ir kas nors iš Bienvenido giminaičių žuvo 
per visą mėnesį trukusį Manilos mūšį, kai šimtas tūkstančių filipi- 
niečių, civilių, neteko gyvybės? 

Chuanas Diegas vis dėlto paklausė, ką Bienvenidas žino apie 
kapų išdėstymą tose didžiulėse - daugiau negu šimto penkiasde- 
šimties akrų! - kapinėse. Ar yra koks atskiras plotas, kur palaidoti 
Jungtinių Valstijų kariškiai, žuvę Korechidore keturiasdešimt an- 
traisiais arba keturiasdešimt penktaisiais? Brošiūroje buvo užsime- 
nama apie memorialą kareiviams, kritusiems Gvadalkanalio saloje, 
be to, Chuanas Diegas žinojo, kad iš viso yra vienuolika laidojimo 
plotų. (Bet nežinodamas gerojo gringo - arba žuvusio jo tėvo - pa- 
vardės, nelabai ką galėjo rasti.) 

— Manau, kad pasakai jiems kareivio pavardę, o jie tada pasako, 
kuris plotas, kuri eilė, kuris kapas, - tarė Bienvenidas. - Tiesiog 
pasakai pavardę. Taip ir randi. 

- Suprantu, - tepratarė Chuanas Diegas. 

Vairuotojas vis žvilgčiojo į užpakalinio vaizdo veidrodėlyje 
matomą iš pažiūros pavargusį rašytoją. Gal Chuanas Diegas jam 
atrodė naktį blogai miegojęs. Bet Bienvenidas juk nieko nežinojo 
apie akvariumo žudynes, be to, tas jaunas vairuotojas nesuprato, 
jog Chuanas Diegas ant užpakalinės limuzino sėdynės taip sudri- 
bęs todėl, kad jau pradeda veikti antra lopresoro tabletės pusė. 


VIEŠBUTIS „SOFITEL“, prie kurio Bienvenidas jį privežė, buvo Ma- 
nilos Pasajaus dalyje, - net visiškai susmukęs ant užpakalinės sėdy- 
nės, Chuanas Diegas pastebėjo sprogmenų ieškančius šunis. 

- Čia nerimą kelia švediškas stalas, - pasakė Bienvenidas. - 
Esu girdėjęs taip šnekant apie „Sofitelį“. 

— O kas negerai tam švediškam stalui? - paklausė Chuanas 
Diegas. Atrodė, kad mintis apie galimą apsinuodijimą maistu jį 
pralinksmino. Bet iš tiesų tai Chuanas Diegas pažvalėjo todėl, kad 
žinojo, kiek daug visko galima išgirsti iš limuzinų vairuotojų; per 
keliones į užsienio šalis, kur buvo leidžiamos jo knygos, jis įprato 
atidžiai klausytis vairuotojų. 

- Žinau, kur yra kurio viešbučio vyrų tualetas, prie vestibiulio 
arba prie restorano, - šnekėjo Bienvenidas. - Kai dirbi vairuotoju, 
turi Žinoti tokius dalykus. 

- Žinai, kur galima nusičiurkšti, - linktelėjo Chuanas Diegas, 
tai jau girdėjęs iš kitų vairuotojų. - O kuo čia dėtas švediškas stalas? 

- Jei galima rinktis, geriau eiti į tualetą šalia viešbučio resto- 
rano, o ne į tą, kuris prie vestibiulio. Dažniausiai geriau, - pasakė 
Bienvenidas. - Bet ne čia. 

— Kuo čia dėtas švediškas stalas? - dar kartą paklausė Chuanas 
Diegas. 

— Mačiau, kaip žmonės vemia į pisuarus; girdėjau, kaip triedžia 
kabinose, - perspėjo Chuaną Diegą Bienvenidas. 

— Čia? „Sofitelyje“? Iš tikrųjų manai, kad dėl švediško stalo? 

— Gal čia maistas užsistovi? Kas žino, kiek laiko krevetės būna 
išgulėjusios kambario temperatūroje? Galiu lažintis, kad dėl šve- 
diško stalo! - šūktelėjo Bienvenidas. 

— Suprantu, - tepasakė Chuanas Diegas. „Gaila, - pagalvojo, 
nes šiaip „Sofitelis“ atrodė patrauklus. - Mirjam jis tikriausiai kaž- 
kuo patiko; gal ji nė karto nieko nevalgė nuo švediško stalo. O gal 
Bienvenidas klysta.“ 

Jie nuvažiavo tolyn nuo „Sofitelio, Chuanas Diegas nė kojos 
ten nekėlė. Kitas Mirjam pasiūlytas viešbutis buvo „Ascott“. 

- Jums reikėjo iškart užsiminti apie „Ascott“, - atsiduso Bien- 
venidas. - Jis Glorietos kvartale, Makatyje. Prie pat Ajalos centro - 
ten galima gauti, ko tik nori. 

— Ką turi omeny? - nesuprato Chuanas Diegas. 

- Mylių mylios įvairiausių parduotuvių... Tai prekybos rajo- 
nas. Daugybė eskalatorių ir liftų... ir visokių restoranų, - paaiškino 
Bienvenidas. 

„Luošiai prekybos centrais per daug nesižavi, - galvojo Chua- 
nas Diegas, tačiau to nesakė, tik paklausė: 

— O pats viešbutis „Ascott'? Ar nėra pranešimų apie mirtimi 
pasibaigusias vaišes prie švediško stalo? 

- Tas „Ascott' puikus - jums reikėjo ir dabar ten apsistoti, — 
pasakė Bienvenidas. 

— Nenervink manęs tuo „reikėjo“, Bienvenidai, - tarė Chuanas 
Diegas; jo romanai kartais būdavo vadinami „reikėjo“ ir „o jeigu“ 
pasvarstymais. 


204 PASLAPČIŲ ALĖJA 


— Tada kitą kartą, - nesiginčijo Bienvenidas. 

Jie grįžo į Makatį; Chuanas Diegas nusprendė užeiti į „Ascott“ 
ir užsisakyti kambarį toms dienoms, kai keliaudamas atgal vėl 
bus Maniloje. O Klarko Frenčo paprašys, kad atšauktų rezervaci- 
ją „Makati Shangri-La“; po armagedono akvariume visiems dėl to 
neabejotinai palengvės. 

Iš cokolinio aukšto į „Ascott“ vestibiulį reikėjo kilti liftu. Prie 
liftų - ir cokoliniame aukšte, ir vestibiulyje - stovėjo pora iš pažiū- 
ros sunerimusių apsaugininkų su dviem sprogmenis užuodžian- 
čiais šunimis. 

Bienvenidui Chuanas Diegas to nesakė, bet jam tie šunys labai 
patiko. Užsisakydamas kambarį Chuanas Diegas įsivaizdavo Mir- 
jam, įsiregistruojančią šiame viešbutyje. Registratūros stalas buvo 
tolokai nuo vestibiulyje atsiveriančių liftų; Chuanas Diegas žinojo, 
kad apsaugininkai lydėtų Mirjam akimis. Tik aklas žmogus - arba 
sprogmenų ieškantis šuo - nebūtų stebėjęs kiekvieno nueinančios 
Mirjam žingsnio. 

„Kas man čia darosi?“ - vėl pats savęs klausė Chuanas Diegas. 
Jo mintys, atsiminimai, - viskas, ką jis įsivaizdavo ir ką sapnavo, - 
galutinai susipainiojo. Mirjam ir Dorotė jį tarsi apsėdo. 

Chuanas Diegas nugrimzdo į minkštą užpakalinę limuzino sė- 
dynę - kaip akmuo į nematomą tvenkinį. 

„Galiausiai atsidursim Maniloje“, - tada pasakė Dorotė; dabar 
Chuanas Diegas galvojo, ar ji turėjo omeny visus. Gal mes visi ga- 
liausiai atsiduriam Maniloje? 

Kelionė į vieną pusę. Tai skambėjo kaip knygos pavadinimas. 
Ar jis tai parašė, ar tik ketino parašyti? Šiukšlyno skaitytojas dabar 
neprisiminė. 

„Tekėčiau už šito hipio, jeigu taip nedvoktų ir liautųsi dainavęs 
tą kaubojišką dainą, - kadaise sakė Lupė. („Oi, leiskit man numir- 
ti! — dar prašė ji.) 

Kaip jis nekentė vardų, kuriais Niūos Perdidos vienuolės vadino 
jo motiną! Chuanas Diegas gailėjosi, kad ir pats ją pravardžiavo. De- 
sesperanza - „Beviltiškoji , - taip apie ją šnekėjo vienuolyno seserys. 
Desesperacion - „Neviltis“, - dar ir tokį vardą buvo jai sugalvojusios. 

- Lo siento, madre, - pats sau sušnibždėjo Chuanas Diegas ant 
užpakalinės limuzino sėdynės. Taip tyliai, kad Bienvenidas net ne- 
išgirdo. 

Bienvenidas nesuprato, ar Chuanas Diegas miega, ar ne. Vai- 
ruotojas kai ką pasakė apie Manilos vietinių skrydžių oro uostą: 
kad registracijos punktai savavališkai uždaromi, paskui vėl atida- 
romi ir už viską reikia papildomai mokėti. Bet Chuanas Diegas ne- 
reagavo. 

Atrodė, kad vargšas vyriškis, net jeigu ir nemiega, visiškai pra- 
radęs orientaciją, todėl Bienvenidas nusprendė jį palydėti ir palauk- 
ti, kol įsiregistruos, kad ir kiek nesklandumų būtų dėl automobilio. 

— Čia per šalta! — staiga riktelėjo Chuanas Diegas. - Prašyčiau 
gryno oro! Nebereikia to kondicionieriaus! 

- Žinoma - jūs čia viršininkas, - pasakė Bienvenidas; tada iš- 
jungė kondicionierių ir automatiškai atidarė limuzino langus. Juo- 
du jau buvo netoli oro uosto, važiavo per dar vieną lūšnų kvartalą, 
kai Bienvenidas stabtelėjo, nes degė raudona šviesa. 

Nespėjus Bienvenidui jo perspėti, Chuaną Diegą apipuolė elge- 
taujantys vaikai — pro atdarus galinius sustojusio limuzino langus 
staiga įlindo liesos rankutės, delnais į viršų. 

— Sveiki, vaikai! - tarė Chuanas Diegas, tarsi būtų jų laukęs. 
(Rankiotojai negali nerankioti; los pepenadores ko nors ieško ir rū- 
šiuoja dar ilgai po to, kai liaujasi ieškoję aliuminio, vario ar stiklo.) 

Bienvenidas nespėjo Chuano Diego sustabdyti; šis jau traukė 
piniginę. 

- Ne, ne - nieko jiems neduokit, - perspėjo Bienvenidas. - Vi- 
siškai nieko. Pone... Chuanai Diegai, prašau... Tai niekada nesi- 
baigs! 

„Ir kas čia per juokinga valiuta? Kaip kokie žaisliniai pinigai , - 
nesuprato Chuanas Diegas. Monetų neturėjo. Ir tik dvi smulkias 
kupiūras. Į pirmą atkištą delną įdėjo dvidešimties pesų banknotą; 
antrai rankutei neturėjo nieko mažiau negu penkiasdešimt pesų. 

- Dalawampung piso! - sušuko pirmasis vaikas. 

- Limampung piso! - riktelėjo antrasis. „Ar čia tagalogų kal- 
ba? - nesuprato Chuanas Diegas. 

Bienvenidas jam neleido atiduoti tūkstančio pesų banknoto, 
bet vienas iš elgetaujančių vaikų pamatė nominalą prieš Bienveni- 
dui sulaikant mažojo elgetos rankutę. 

— Pone, prašau jūsų... čia jau per daug, - protino Chuaną Diegą 
vairuotojas. 

- Sanlibong piso! - rėkė tas vaikas. 

Prie jo tuoj pat prisidėjo ir kiti: 

- Sanlibong piso! Sanlibong piso! 

Užsidegė žalia šviesa, Bienvenidas po truputį didino greitį; ma- 
žieji elgetos atitraukė nuo automobilio savo liesas rankutes. 

- Tiems vaikams negali būti per daug, Bienvenidai. Jiems būna 
tik per mažai, - pasakė Chuanas Diegas. - Aš - sąvartyno vaikas, - 
pridūrė. - Todėl turėčiau žinoti. 

— Sąvartyno vaikas, pone? - nesuprato Bienvenidas. 

— Buvau sąvartyno vaikas, Bienvenidai, - paaiškino jam Chua- 
nas Diegas. - Mudu su sesute buvom nižos de la basura. Užaugom 
sąvartyne - iš tiesų ten gyvenom. Nereikėjo iš ten išsikelti - nuo 
tada viskas ritosi žemyn! - pareiškė šiukšlyno skaitytojas. 

— Pone... - buvo besakąs Bienvenidas, bet nutilo, pamatęs, kad 
Chuanas Diegas verkia. Pro atdarus automobilio langus veržė- 
si dvokiantis užteršto miesto oras; plūdo įvairūs virtuvių kvapai; 
vaikai elgetavo gatvėse; iš pažiūros pervargusios moterys vilkėjo 
berankovėmis suknelėmis arba šortais ir trumpomis už kaklo suri- 
šamomis glaustinukėmis; vyrai stoviniavo tarpduriuose, rūkė arba 
tiesiog kalbėjosi, lyg neturėdami ką veikti. 

- Čia lūšnynas! - sušuko Chuanas Diegas. - Vemt verčiantis 
purvinas lūšnynas! Milijonai žmonių, kurie neturi darbo arba turi 
nepakankamai... Bet katalikai nori, kad gimtų vis daugiau kūdi- 
kių! - Jis kalbėjo apie Meksiko miestą - tą akimirką Manila jam 
labai priminė Meksiką. - Ir tik pažiūrėkit į tuos sumautus piligri- 
mus! - riktelėjo. - Eina klupsčiom, kruvinais keliais... plakasi, kad 
visiems pasirodytų dievobaimingi! 

Bienvenidas, žinoma, visai suglumo. Manė, kad Chuanas Die- 
gas šneka apie Manilą. „Kokie piligrimai?“ - galvojo limuzino vai- 
ruotojas. Tačiau tepasakė: 

- Pone, čia tik toks nedidelis vargšų kvartalas - ne visai lūšny- 
nas. Taip, užterštumas tikrai problema... 

- Atsargiai! - sušuko Chuanas Diegas. Bet Bienvenidas buvo 
geras vairuotojas. Jis matė, kad iš važiuojančio perpildyto džipnio 
iškrito berniukas; džipnio vairuotojas to nepastebėjo, važiavo to- 
liau; vaikas, matyt, nusirito (arba buvo nustumtas) nuo kažkurio iš 
galinių suolų. Nukrito ant gatvės; Bienvenidas turėjo staiga sukte- 
lėti vairą, kad jo nepervažiuotų. 

Berniukas atrodė kaip benamis, murzinu veideliu, su kažkokiu 
nutriušusiu kailiniu šaliku (ar boa) ant kaklo ir pečių; tas iš pažiū- 
ros nudėvėtas šalikas būtų labiau tikęs senai moteriškei - apsuk- 
ti apie kaklą, kai šalta. Bet kai berniukas nukrito, ir Bienvenidas, 
ir Chuanas Diegas pamatė, kad tai ne kailinis šalikas, o šunelis, ir 
kad berniukas beveik nenukentėjo, o šunelis krisdamas susižeidė. 
Unkštė, negalėjo priminti vienos priekinės kojytės, visas drebėda- 
mas laikė ją pakėlęs. Berniukas tik nusibrozdino vieną nuogą kelį, 
iš kurio jau sunkėsi kraujas, o šiaip buvo sveikas - labiausiai susi- 
rūpinęs dėl šuns. 

DIEVAS GERAS! Toks užrašas buvo užklijuotas ant to džipnio. 
„Tik ne šitam berniukui ir ne jo šuneliui, - galvojo Chuanas Diegas. 

- Sustok - turim sustoti, - tarė jis, bet Bienvenidas važiavo 
toliau. 

— Ne čia, pone... ne dabar, - pasakė jaunasis vairuotojas. - Re- 
gistracija oro uoste... Ji truks ilgiau negu pats skrydis. 

- Dievas negeras, - pareiškė Chuanas Diegas. - Dievas abejin- 
gas. Paklausk to berniuko. Pašnekėk su jo šuneliu. 

— Kokie piligrimai? - paklausė Bienvenidas. - Kažką sakėt apie 
piligrimus, pone, - priminė Chuanui Diegui vairuotojas. 

— Meksike yra tokia gatvė... - pradėjo pasakoti Chuanas Die- 
gas. Užsimerkė ir tuoj pat vėl atsimerkė, lyg nenorėdamas matyti 
tos Meksiko gatvės. - Ja eina piligrimai - ta gatve jie artinasi prie 
šventyklos, - pasakė, bet žodžius tarė vis lėčiau, tarsi artintis prie 
tos šventyklos būtų buvę sunku, bent jau jam. 

- Prie kokios šventyklos, pone? Kokia gatvė? - klausė Bienve- 
nidas, bet Chuano Diego akys dabar buvo užmerktos; jis gal negir- 

dėjo, ką sako jaunasis vairuotojas. - Chuanai Diegai? - sunerimo 
Bienvenidas. 

— Avenida de los Misterios, - neatsimerkęs atsakė Chuanas Die- 
gas; jo skruostais sruvo ašaros. - Paslapčių alėja. 

- Viskas gerai, pone... jūs neprivalote man pasakoti, - tarė 
Bienvenidas, bet Chuanas Diegas ir taip jau tylėjo. Bienvenidas su- 
prato, kad tas kuoktelėjęs senukas jau kažkur kitur - nutolęs gal ir 
erdvėje, ir laike. 

Tą saulėtą dieną Maniloje Chuanas Diegas, net ir užsimerkęs, 
Vieną akimirką jam pasirodė, kad jį atidžiai stebi dvi gelsvos akys, 
bet iš tikrųjų toje ruožuotoje tamsoje nieko negalėjai įžiūrėti. 

„Šitaip bus, kai mirsiu, - galvojo Chuanas Diegas, - tik tam- 
siau. Tamsa bus juoda kaip degutas. Jokio Dievo. Nei gėrio, nei 
blogio. Kitaip tariant, jokios ponios Moralės. Nebus globojančio 
Dievo. Nebus net orą gaudaučios murenos. Nebus nieko.“ 

— Nada, - vis dar užsimerkęs ištarė Chuanas Diegas. 

Bienvenidas nieko nesakė; tiesiog vairavo. Bet iš to, kaip linkte- 
lėjo galvą ir kaip užjaučiamai užpakalinio vaizdo veidrodėlyje ste- 
bėjo snaudžiantį keleivį, galėjai suprasti, kad jaunasis vairuotojas 
žino žodį „nieko“, - o gal ir visą istoriją. 

„Aš nelabai tikiu“, - kadaise prisipažino Chuanas Diegas Edvardui 
Bonšo. 

Tačiau taip kalbėjo keturiolikmetis; sąvartyno vaikui iš pra- 
džių buvo tiesiog lengviau pasakyti, kad nelabai tiki, negu mėginti 
kaip nors išreikšti nepasitikėjimą Katalikų bažnyčia, - ypač ben- 
draujant su tokiu maloniu scholastu (būsimu kunigu!), koks buvo 
senjoras Eduardas. 

„Taip nesakyk, Chuanai Diegai... Tu dar per jaunas, kad atsiri- 
botum nuo tikėjimo, - tada sudraudė jį Edvardas Bonšo. 

Iš tiesų ne tikėjimo Chuanui Diegui trūko. Dauguma sąvarty- 
nuose augančių vaikų ieško stebuklų. Bent jau Chuanas Diegas tai 
tikrai norėjo tikėti stebuklingais nutikimais, visokiomis neišaiški- 
namomis paslaptimis, nors ir abejojo Bažnyčios peršamais stebu- 
klais, - nežinia kada įvykusiais ir per ilgą laiką visiems atsibodusiais. 

Daugiausia abejonių šiukšlyno skaitytojui kėlė Bažnyčia: jos 
politinė veikla, kišimasis į visuomenės reikalus, istorijos klastoji- 
mas ir lytinis elgesys, - bet visa tai keturiolikmečiui Chuanui Die- 
gui būtų buvę sunku pasakyti daktaro Vargaso kabinete, kur vienas 
prieš kitą jau šiaušėsi ateistas gydytojas ir misionierius iš Ajovos. 

Sąvartynų vaikai dažniausiai būna tikintys; gal tiesiog neįma- 
noma niekuo netikėti, kai matai tiek daug išmestų daiktų. Be to, 
Chuanas Diegas žinojo, ką žino kiekvienas sąvartyno vaikas (ir kie- 

kvienas našlaitis): visi išmesti daiktai ir visi žmonės, kurių dabar 
niekam nereikia, kadaise gal buvo pageidaujami - arba, kitokiomis 
aplinkybėmis, galėjo būti pageidaujami. 

Šiukšlyno skaitytojas iš ugnies išgelbėjo daug knygų - ir jas iš 
tikrųjų perskaitė. Nemanykite, kad šiukšlyno skaitytojas negali ti- 
kėti. Praeina visa amžinybė, kol perskaitai kai kurias knygas, netgi 
(o gal ypač) tas, kurias išgelbėjai iš ugnies. 

Skrydis iš Manilos į Boholyje esantį Tagbilaraną truko tik šiek 
tiek ilgiau negu valandą, bet sapnai kartais atrodo begaliniai. Ketu- 
riolikmečio Chuano Diego perėjimas nuo invalido vežimėlio prie 
ramentų... ir paskui, kol (galiausiai) ėmė šlubčiodamas vaikščioti 
be jų... na, šis perėjimas iš tiesų truko visą amžinybę, ir berniuko 
atsiminimai apie tą laikotarpį susimaišė. Sapne liko tik stiprėjantis 
šlubo berniuko ir Edvardo Bonšo ryšys - jų keitimasis nuomonė- 
mis, jei sakytume teologų žodžiais. Berniukas šiek tiek nusileido, 
nebešnekėjo, kad nelabai tiki, bet užsispyręs tebetvirtino, kad ne- 
pasitiki Bažnyčia. 

Chuanas Diegas prisiminė, jog tada, kai dar vaikščiojo su ra- 
mentais, pareiškė: 

— Mūsų Gvadalupės Mergelė - ne Marija. Jūsų Mergelė Mari- 
ja - ne Gvadalupė. Čia katalikų tauškalai; popiežiaus fokusai! 

(Juodu jau ne pirmą kartą apie tai kalbėjosi.) 

— Suprantu, ką turi omeny, - lyg ir protingai, jėzuitiškai atsakė 
Edvardas Bonšo. - Pripažįstu, kad buvo uždelsta; daug laiko pra- 
ėjo, kol popiežius Benediktas Keturioliktasis pamatė Gvadalupės 
atvaizdą, atsispaudusį ant to indėno apsiausto, ir paskelbė, kad jūsų 
Gvadalupė yra Marija. Tai norėjai pasakyti, ar ne? 

— Nuo to įvykio praėjo du šimtai metų! - piktinosi Chuanas 
Diegas, vienu iš ramentų baksnodamas senjorui Eduardui į pėdą. - 
Jūsų evangelininkai iš Ispanijos kaip reikiant pasismagino su indė- 
nais, ir netrukus... na, iš ten ir mudu su Lupe. Jei kas ir esam, tai 
zapotekai. Ne katalikai! Gvadalupė - ne ta apgavikė Marija! 

- Ir jūs sąvartyne tebedeginat šunis. Pepė man pasakojo, - tarė 
senjoras Eduardas. - Nesuprantu, kodėl manot, kad degindami mi- 
rusiuosius jiems padedat? 


Nosis 211 


- Tai jūs, katalikai, nepritariat kremacijai, - pabrėžtinai pasakė 
Chuanas Diegas atvykėliui iš Ajovos. Taip jie kivirčydavosi kiekvie- 
ną kartą, kai brolis Pepė nuveždavo vaikus į sąvartyną dalyvauti 
nuolatiniuose šunų deginimuose ir parveždavo atgal. (Ir visą tą lai- 
ką dar cirkas viliojo juos iš Nižios Perdidos.) 

- Tik pažiūrėkit, ką padarėt iš Kalėdų... jūs, katalikai, - šnekė- 
jo Chuanas Diegas. - Nusprendėt, kad gruodžio dvidešimt penk- 
toji bus Kristaus gimimo diena, tiesiog kad kooptuotumėt pago- 
nių šventę. Štai ką turiu omeny: jūs, katalikai, viską kooptuojat. Be 
to, ar žinojot, kad gal iš tikryjų buvo Betliejaus žvaigždė? Kinai 
pranešė apie novą, staiga sutviskusią žvaigždę, penktame amžiuje 
prieš Kristų. 

— Kur berniukas visa tai perskaito, Pepe? - vis klausė Edvardas 
Bonšo. 

— Mūsų bibliotekoje, prieglaudoje, - atsakydavo brolis Pepė. — 
Negi turėtume neleisti jam skaityti? Mes juk norim, kad jis skaitytų, 
ar ne“? 

- Ir dar vienas dalykas, - prisiminė pasakęs Chuanas Diegas — 
gal ir nesapnuodamas. Ramentų nebebuvo; jis tik šlubčiojo. Jie ėjo 
per zėcalo; Lupė bėgo priešais juos, brolis Pepė stengėsi neatsilikti. 
Net ir apšlubęs Chuanas Diegas vaikščiojo greičiau už Pepę. - Kuo 
jus taip žavi celibatas? Kodėl kunigams svarbu jo laikytis? Kuni- 
gai mums juk nuolat nurodinėja, kaip elgtis ir kaip mąstyti... turiu 
omeny, apie lytinius reikalus. Na, ką jie gali apie tai išmanyti, jei 
patys niekada nesimyli? 

- Ir jūs man sakote, Pepe, kad berniukas celibato besilaikančių 
dvasininkų žiniomis apie seksą ėmė abejoti skaitydamas mūsų mi- 
sijos bibliotekoje esančias knygas? - paklausė brolį Pepę senjoras 
Eduardas. 

- Galvoju ne vien apie tai, ką perskaitau, - tada prisipažino 
Chuanas Diegas. - Tos mintys tiesiog ateina į galvą, savaime. - Jis 
buvo palyginti neseniai apšlubęs; dabar prisiminė, kad ir tai buvo 
nauja. 

Šlubumas tebebuvo naujovė ir tą rytą, kai Esperansa šluostė 
dulkes nuo milžiniškos Templo de la Compania de Jesus Mergelės 

Marijos. Be kopėčių Esperansa niekaip negalėjo pasiekti statulos 
veido. Paprastai Chuanas Diegas arba Lupė kopėčias prilaikydavo. 
Bet ne tą rytą. 

Gerajam gringui tada buvo sunkus laikas; Flor sąvartyno vai- 
kams sakė, kad el gringo bueno, matyt, pritrūko pinigų arba visus, 
kiek dar turi, išleidžia alkoholiui (ne prostitutėms). Prostitutės jį 
retai kada bematydavo. Jos negalėjo prižiūrėti žmogaus, kurio be- 
veik nematė. 

Lupė buvo sakiusi, kad Esperansa kažkaip „atsakinga“ dėl blo- 
gėjančios jaunojo hipio padėties; bent jau Chuanas Diegas taip iš- 
vertė sesers žodžius. 

— Atsakomybė dėl jo tenka karui Vietname, - tvirtino Esperan- 
sa; nežinia, ar ji tikrai taip manė. Esperansa aklai tikėjo viskuo, ką 
išgirsdavo Saragosos gatvėje, ir kartodavo viską, ką dezertyrai šne- 
kėjo teisindamiesi arba ką apie tuos pražuvusius vaikinus iš Ame- 
rikos sakė prostitutės. 

Kopėčias Esperansa atrėmė į pačią Mergelę Mariją. Ši stovėjo 
ant aukšto pjedestalo, todėl Esperansos akys buvo ties didžiulė- 
mis pabaisos Marijos pėdomis. Mergelė, daug didesnė už normalų 
žmogų, stirksojo virš Esperansos. 

— El gringo bueno dabar kaunasi savo paties kare, - paslaptingai 
sušnibždėjo Lupė. Paskui žvilgtelėjo į kopėčias, atremtas į milžiniš- 
ką Mergelę. - Marijai šitos kopėčios nepatinka, - tepratarė Lupė. 
Chuanas Diegas tai išvertė, bet nutylėjo, kad gerasis gringas kau- 
nasi savo paties kare. 

— Tik prilaikykit, kad galėčiau ją nuvalyti, - paprašė Esperansa. 

— Dabar pabaisos Marijos gal geriau nevalyk - šiandien šitą 
dičkę kažkas nervina, - tarė Lupė, bet Chuanas Diegas to neišvertė. 

— Negaliu čia gaišt visą dieną, - burbėjo Esperansa, lipdama 
kopėčiomis. Chuanas Diegas jau tiesė ranką jų prilaikyti, kai Lupė 
ėmė klykti. 

- Akys! Žiūrėk, kokios milžinės akys! - sukliko Lupė, bet Es- 
peransa nesuprato; valytoja Mergelei Marijai plunksnų šluotele jau 


braukė per nosies galą. 

Tą akimirką Chuanas Diegas ir pamatė Mergelės Marijos akis: 
jos atrodė piktos, žvilgsnis nuo dailaus Esperansos veido staiga nu- 
krypo į iškirptę. Gal ji, milžinės Marijos manymu, buvo šiek tiek 
per didelė. 

- Madre... nosies gal nereikia... - tespėjo pasakyti Chuanas 
Diegas; jis jau siekė kopėčių, bet staiga atitraukė ranką. Piktos di- 
džiosios Mergelės akys tik akimirką smigtelėjo į jį - to pakako, kad 
jis sustingtų. O Mergelė Marija rūstų žvilgsnį tuoj pat vėl nukreipė 
į Esperansos iškirptę. 

Ar Esperansa prarado pusiausvyrą ir mėgino abiem rankom 
apsikabinti pabaisą Mariją, kad nenukristų? Gal Esperansa tada pa- 
žvelgė į degančias Marijos akis ir nebesilaikė įsikibusi - milžinės 
Marijos pykčio bijojo labiau negu kritimo. Esperansa krito ne taip 
jau smarkiai; net galvos nesusitrenkė. Kopėčios nenuvirto - atrodė, 
kad Esperansa tiesiog atsistūmė (arba buvo nustumta) nuo kopėčių. 

- Ji mirė dar nenukritusi, - visada tvirtino Lupė. - Kritimas čia 
niekuo dėtas. 

Arta milžiniška statula kaip nors pajudėjo? Gal Mergelė Marija 
susvyravo ant savo pjedestalo? Ne, tikrai ne, - sakė sąvartyno vai- 
kai visiems klausiantiems. Bet kaip tada nulūžo Mergelės Marijos 
nosis? Kas atsitiko, kad Dievo Motina liko be nosies? Gal Esperansa 
krisdama trenkė Marijai į veidą? Gal tvojo medine dulkių šluotelės 
rankena“ Ne, tikrai ne, - purtė galvas sąvartyno vaikai - bent jau jie 
nieko tokio nematė. Kartais sakoma, kad kas nors „nukabino nosį", 
o Mergelei Marijai nosis nulūžo! Chuanas Diegas visur aplinkui jos 
ieškojo. Kaip galėjo tokia didelė nosis tiesiog pradingti? 

Didžiosios Mergelės žvilgsnis vėl buvo bereikšmis, sustingęs. 
Akys nebepiktos, tik šiaip kažkokios miglotos - neišraiškingos, be- 
veik romios. Be to, dabar, kai milžiniška statula neteko nosies, tos 
nieko nematančios akys atrodė jau visiškai negyvos. 

Sąvartyno vaikai negalėjo nepastebėti, kad plačiai atmerktose 
Esperansos akyse gyvybės daugiau, nors jie tikrai žinojo, kad jų 
motina negyva. Suprato tą pačią akimirką, kai Esperansa nukrito 
nuo kopėčių. „Kaip krinta lapas nuo medžio“ - vėliau apibūdino 
Chuanas Diegas tam mokslo žmogui, daktarui Vargasui. 

Kaip tik Vargasas sąvartyno vaikams ir pasakė, kas paaiškėjo 
per Esperansos skrodimą: 

— Labiausiai tikėtina mirties iš išgąsčio priežastis - aritmija... 

- Ar jūs žinote, kad ji mirtinai išsigando? - įsiterpė Edvardas 
Bonšo. 

— Buvo akivaizdu, kad mirtinai išsigando, - patikino atvykėlį iš 
Ajovos Chuanas Diegas. 

— Akivaizdu, - pakartojo Lupė; net senjoras Eduardas su dakta- 
ru Vargasu suprato tą vieno žodžio sakinį. 

- Širdies laidžiąją sistemą užvaldo adrenalinas, - toliau šne- 
kėjo Vargasas, - sutrinka širdies ritmas... kitaip tariant, nepum- 
puojamas kraujas. Tokia itin pavojinga aritmija vadinama skil- 
velių virpėjimu; raumens skaidulos tik trukčioja - kraujo visai 
nepumpuoja. 

— Tada krenti negyvas, ar ne? - paklausė Chuanas Diegas. 

— Tada krenti negyvas, - linktelėjo Vargasas. 

- Ir tai gali nutikti tokiam jaunam žmogui, kaip Esperansa? 
Žmogui, kurio širdis normali? - pasidomėjo senjoras Eduardas. 

— Tai, kad esi jaunas, dar nereiškia, jog širdis sveika, - atsakė 
Vargasas. - Aš įsitikinęs, kad Esperansos širdis nebuvo „normali. 
Ją vargino nenormaliai didelis kraujospūdis... 

- Jos gyvenimo būdas turbūt... - buvo bespėliojąs Edvardas 
Bonšo. 

— Nėra įrodymų, kad prostitucija sukelia širdies priepuolius, 
nebent katalikams, - kaip visada moksliškai tarė Vargasas. - Espe- 
ransos širdis nebuvo „normali“. Ir jūs, vaikai, - pridūrė, - turėsit 
stebėti savo širdis. Bent jau fu, Chuanai Diegai. 

Gydytojas kurį laiką tylėjo; mintyse mėgino atrinkti galimus 
Chuano Diego tėvus; jų atrodė dar ne tiek daug, palyginti su neva 
visai kitu, gerokai didesniu galimų Lupės tėvų būriu. Tokios mintys 
trikdo net ateistą. 

Paskui Vargasas pažvelgė į Edvardą Bonšo. 

— Vienas iš galimų Chuano Diego tėvų... turiu omeny, gal la- 
biausiai tikėtina, kad jis ir buvo biologinis tėvas... mirė nuo kažko- 
kio širdies priepuolio, - pasakė Vargasas. - Galimas Chuano Diego 

tėvas tada buvo dar labai jaunas, bent jau taip man pasakojo Espe- 
ransa. Ką jūs apie tai žinot? - paklausė sąvartyno vaikų. 

— Ne daugiau negu jūs, - atsakė Chuanas Diegas. 

- Rivera kažką žino, tik nesako, - tarė Lupė. 

Chuanas Diegas nelabai galėjo paaiškinti, ką Lupė norėjo pasa- 
kyt. Rivera sąvartyno vaikams buvo pasakojęs, kad vyriškis, kuris 
„tikriausiai“ buvo Chuano Diego tėvas, mirė, nes jam plyšo širdis. 

— Mirė nuo širdies priepuolio, ar ne? - tada paklausė sąvarty- 
no bosą Chuanas Diegas, - nes taip vaikams sakė ir Esperansa, ir 
visi kiti. 

- Jei galima taip sakyti apie plyšusią širdį... - tepratarė Rivera, ir 
daugiau vaikai iš jo apie tai niekad nieko nesužinojo. 

O dėl Mergelės Marijos nosies... na... Chuanas Diegas ją vis 
dėlto pamatė; la nariz gulėjo prie klūpojimo pagalvėlės antroje 
klauptų eilėje. Jam buvo nelengva tą didžiulę nosį įsikišti į kišenę. 
Išgirdę Lupės klyksmą, į Jėzaus draugijos šventyklą tuoj pat atbėgo 
tėvas Alfonsas su tėvu Oktavijum. Tėvas Alfonsas jau meldėsi prie 
Esperansos, kai pasirodė ta ragana sesuo Glorija. Pridusęs brolis 
Pepė nedaug teatsiliko nuo amžinai viskuo nepatenkintos vienuo- 
lės, kurią, regis, sunervino tokia įspūdinga Esperansos žūtis, - ką 
jau kalbėti apie valytojos, netgi negyvos, iškirptę, į kurią milžinė 
Marija buvo taip dramatiškai įsmeigusi rūstų žvilgsnį. 

Sąvartyno vaikai tiesiog stovėjo netoliese ir laukė, kada kuni- 
gai - arba brolis Pepė, arba sesuo Glorija - pastebės, kad pabaisa 
Dievo Motina be nosies. O jie labai ilgai nepastebėjo. 

Atspėkite, kas pamatė, kad nėra nosies? Šonine nava atbėgo 
prie altoriaus, nė nestabtelėjęs ir nepriklaupęs; palaidi havajietiški 
marškiniai atrodė kaip koks beždžionių ir tropikų paukščių būrys, 
žaibo išbaidytas iš atogrąžų miško. 

- Čia blogosios Marijos darbas! - surėkė Lupė senjorui Edu- 
ardui. - Jūsų dičkė Mergelė nužudė mūsų mamą! Blogoji Marija 
mūsų mamą mirtinai išgąsdino! - Chuanas Diegas nedvejodamas 
tai išvertė. 

- Ji šitą nelaimingą atsitikimą tuoj vadins stebuklu, - tarė sesuo 
Glorija tėvui Oktavijui. 

- Nešnekėkit man apie stebuklą, seserie, - atsakė tėvas Okta- 
vijus. 

Tėvas Alfonsas prie Esperansos palaikų kaip tik baigė kalbėti 
maldas; apie tai, kad ji išvaduota iš nuodėmių. 

- Jūs pasakėt un milagro? - paklausė tėvą Oktavijų Edvardas 
Bonšo. 

- Milagroso! - sušuko Lupė. Senjoras Eduardas jau suprato 
žodį „stebuklingas“. 

- Esperansa nukrito nuo kopėčių, Edvardai, - paaiškino atvy- 
kėliui iš Ajovos tėvas Oktavijus. 

- Jau buvo nužudyta dar prieš nukrisdama! - veblėjo Lupė, bet 
Chuanas Diegas to dramatiškai skambančio pasakymo neišvertė; 
staiga įsmigęs žvilgsnis juk nenužudo, nebent mirtinai išsigąsti. 

- Kur Marijos nosis? - paklausė Edvardas Bonšo, rodydamas į 
benosę milžinę. 

— Nėra! Išgaravo! Pradingo kaip dūmas! - surėkė Lupė. - Ne- 
išleiskit iš akių savo pabaisos Marijos - gal tuoj ims dingti ir kitos 
jos kūno dalys. 

- Lupe, pasakyk tiesą, - tarė Chuanas Diegas. 

Bet Edvardas Bonšo, nesupratęs nė vieno Lupės žodžio, negalė- 
jo atplėšti akių nuo sužalotos Marijos. 

— Tai tik nosis, Eduardai, - mėgino tą fanatiką raminti brolis 
Pepė. - Ne taip jau svarbu... Turbūt kur nors čia guli. 

— Kaip gali būti nesvarbu, Pepe? - nesuprato atvykėlis iš Ajo- 
vos. - Kaip Mergelės Marijos nosis galėjo pradingti? 

Tėvas Alfonsas su tėvu Oktavijum ropinėjo keturpėsti; nesi- 
meldė - po keliomis priešakinėmis klauptų eilėmis ieškojo pradin- 
gusios pabaisos Marijos nosies. 

— Tu apie la nariz turbūt nieko nežinai? - paklausė brolis Pepė 
Chuaną Diegą. 

— Nada, - atsakė Chuanas Diegas. 

- Blogosios Marijos akys judėjo - ji atrodė gyva, - tvirtino Lupė. 

- Jie tuo niekad nepatikės, Lupe, - tarė Chuanas Diegas. 

- Papūguotasis patikės, - paprieštaravo Lupė, rodydama į sen- 
jorą Eduardą. - Jam norisi tikėti dar labiau, negu tiki dabar. Jis pa- 
tikėtų viskuo. 

- Kuo mes nepatikėsim? - paklausė Chuaną Diegą brolis Pepė. 

- Ir man taip pasigirdo! Ką turi omeny, Chuanai Diegai? - su- 
sidomėjo Edvardas Bonšo. 

- Pasakyk! Blogoji Marija judino akis - ta milžinė dairėsi ap- 
linkui! - sušuko Lupė. 

Chuanas Diegas įgrūdo ranką į pilną kišenę; iš tikrųjų laikė 
suėmęs Mergelės Marijos nosį, kai pasakojo apie piktas milžinės 
akis, kaip jos lakstė į visas puses, vis grįždamos prie Esperansos 
iškirptės. 

- Tai stebuklas, - dalykiškai tarė atvykėlis iš Ajovos. 

- Įtraukim čia ir mokslinčių, - kandžiai pasiūlė tėvas Alfonsas. 

— Taip, Vargasas susitars dėl skrodimo, - pritarė tėvas Oktavijus. 

— Norit skrosti stebuklą? - naiviai, bet kartu ir šelmiškai pa- 
klausė brolis Pepė. 

- Ji mirtinai išsigando - tik tai ir paaiškės per skrodimą, - pa- 
reiškė Chuanas Diegas, rankoje spausdamas nulūžusią Dievo Mo- 
tinos nosį. 

- Čia blogosios Marijos darbas. Daugiau nieko nežinau, - pa- 
sakė Lupė. Chuanas Diegas nusprendė, jog tai tiesa, ir išvertė jos 
žodžius apie blogąją Mariją. 

- Blogosios Marijos! - pakartojo sesuo Glorija. Visi stebeilijo 
į benosę Mergelę, lyg bijodami, kad tuoj dar kas nors nutiks. Bet 
brolis Pepė kai ką pastebėjo: tik Edvardas Bonšo žiūrėjo į Mergelės 
Marijos akis - tik į akis. 

„Un milagrero, - galvojo brolis Pepė, stebėdamas senjorą Edu- 
ardą. - Šitas atvykėlis tikrai tiki stebuklais!“ 

Chuanas Diegas visai nieko negalvojo. Laikė tvirtai suėmęs 
Mergelės Marijos nosį, ir atrodė, kad niekada nepaleis. 


SAPNAI KAŽKAIP PATYS redaguojasi; sapnai negailestingi detalėms. 
Ne sveikas protas lemia, kas liks nuošaly, nebus įtraukta į sapną. 
Kartais dviejų minučių sapnas atrodo kaip amžinybė. 

Daktaras Vargasas nieko nenuslėpė; jis Chuanui Diegui apie 
adrenaliną papasakojo gerokai daugiau, bet ne viskas, ką Varga- 

sas sakė, pateko į Chuano Diego sapną. Anot Vargaso, adrenalinas 
nuodingas, kai jo daug, - tiek, kiek išsiskiria staiga išsigandus. 

Chuanas Diegas tą mokslinčių net paklausinėjo apie kitas emo- 
cines būsenas. Kas dar, be išgąsčio, sukelia aritmiją? Jeigu širdis 
nesveika, nuo ko dar gali lemtingai sutrikti jos ritmas? 

— Nuo bet kokio stipraus jausmo, gero ar blogo, tokio kaip 
džiaugsmas arba liūdesys, - atsakė berniukui Vargasas, bet šito 
atsakymo Chuano Diego sapne nebuvo. - Kartais žmonės miršta 
mylėdamiesi. Arba apimti religinės aistros, - pridūrė daktaras Var- 
gasas, pasisukęs į Edvardą Bonšo. 

— O plakdamiesi? - paklausė brolis Pepė, kaip visada ir naiviai, 
ir šelmiškai. 

— Tokių atvejų nėra užregistruota, - gudriai atsakė mokslinčius. 

Keli golfo žaidėjai mirė mėgindami vienu smūgiu įmušti ka- 
muoliuką į duobelę. Neįprastai daug vokiečių miršta nuo širdies 
priepuolių kiekvieną kartą, kai Vokietijos futbolo komanda da- 
lyvauja Pasaulio čempionate. Vyrai, praėjus dienai ar dviem po 
žmonų mirties; moterys, netekusios vyrų, nebūtinai mirusių; tėvai, 
praradę vaikus. Tie žmonės staiga miršta iš liūdesio. Tų lemtingą 
aritmiją sukeliančių emocinių būsenų pavyzdžių Chuano Diego 
sapne nebuvo. 

Riveros sunkvežimio ūžimas - savotiškas atbulinės eigos 
žviegsmas - į Chuano Diego sapną klastingai įsismelkė, be abejo, 
tą akimirką, kai išlindo lėktuvo, jau besirengiančio leistis Boholyje, 
važiuoklė. Tokie jau tie sapnai: kaip ir Romos katalikų bažnyčia, sa- 
pnai viską kooptuoja; pasisavina tai, kas iš tiesų jiems nepriklauso. 

Sapnui juk tas pats: išlendančios „Philippine Airlines 177“ lėk- 
tuvo važiuoklės džerškėjimas ar Riveros sunkvežimio atbulinės ei- 
gos Žviegsmas. O kaip į Chuano Diego sapną, susapnuotą per tą 
trumpą skrydį iš Manilos į Boholį, prasiskverbė Oachakos lavoni- 
nės dvokas... na, ne viską galima paaiškinti. 

Rivera žinojo, kur yra lavoninės krovinių platforma; jis ir 
skrodimus darantį chirurgą pažinojo - teismo medicinos eksper- 
tą, atveriantį kūnus tame anfiteatro de diseccion. Bet Esperansos 
skrodimo, sąvartyno vaikų manymu, apskritai nereikėjo. Mergelė 

Marija ją mirtinai išgąsdino, - o dar blogiau, kad pabaisa Marija 
tai padarė tyčia. 

Rivera stengėsi Lupę parengti tam, kaip atrodys Esperansos 
kūnas - su tiesiai per krūtinkaulį einančia skrodimo siūle (nuo ka- 
klo iki kirkšnių). Bet Lupė nesitikėjo išvysti daugybės skrodimo 
laukiančių ar neatsiimtų lavonų - ir išskrosto el gringo bueno kūno 
į šalis ištiestomis baltomis rankomis (tarsi ką tik nuimto nuo kry- 
žiaus), aiškiai matomo tarp kitų, rusvesnės odos negyvėlių. 

Gerojo gringo skrodimo pjūvis buvo neseniai susiūtas, galvoje 
irgi kelios kirstinės ar pjautinės žaizdos - erškėčių vainikas tikrai 
negalėjo taip sužeisti. Taigi gerojo gringo karas pasibaigė. Ir Lupė, 
ir Chuanas Diegas buvo sukrėsti, kai pamatė šitaip tysantį niekam 
nereikalingą jaunojo hipio lavoną. El gringo bueno veidas, visai 
kaip Kristaus, pagaliau atrodė ramus, nors ant blyškaus vaikino 
kūno ištatuiruotas Kristus irgi buvo nukentėjęs nuo teismo medi- 
cinos eksperto pjūvio. 

Lupė iškart atkreipė dėmesį į tai, kad jos mama ir gerasis grin- 
gas - gražiausi kūnai, demonstruojami tame skrodimų amfiteatre, 
nors abu atrodė daug gražesni, kai buvo gyvi. 

— Paimkim ir gerąjį gringą - juk man pažadėjai, kad jį sudegin- 
sim, - pasakė Lupė Chuanui Diegui. - Sudeginsim kartu su mama. 

Rivera medicinos ekspertą jau buvo įkalbėjęs, kad jam ir sąvar- 
tyno vaikams atiduotų Esperansos lavoną, bet kai Chuanas Diegas 
išvertė Lupės prašymą, - kad ji nori pasiimti ir mirusį hipį, - eks- 
pertas įsiuto. 

Dėl to amerikiečio bėglio pradėtas kriminalinis tyrimas. Kaž- 
kas „Somegos“ viešbutyje policijai pasakė, kad hipis mirė apsinuo- 
dijęs alkoholiu, - kažkokia prostitutė tvirtino, kad vaikinas „tiesiog 
numirė ant jos. Bet per skrodimą paaiškėjo, jog tai netiesa. El grin- 
go bueno buvo mirtinai sumuštas; girtas, bet mirties priežastis - ne 
alkoholis. 

- Jo siela turi skristi namo, - vapėjo Lupė. - „Kai aš vaikščiojau 
gatvėm Laredo, - staiga uždainavo. - Kai ėjau per Laredą kadais...“ 

- Kokia kalba čia tas vaikas dainuoja? - paklausė Riverą teismo 
medicinos ekspertas. 

— Policija juk nieko nedarys, - tarė jam Rivera. - Niekam net 
nepraneš, kad hipis buvo mirtinai sumuštas. Sakys, kad nusinuo- 
dijo alkoholiu. 

Ekspertas gūžtelėjo pečiais. 

— Taigi, jau taip ir sako, - neneigė. - Pranešiau policijai, kad 
tatuiruotasis vaikinas sumuštas, bet jie man patarė per daug ne- 
šnekėti. 

— Apsinuodijo alkoholiu - štai kaip jie tai sutvarkys, - tarė Ri- 
vera. 

— Dabar svarbi tik gerojo gringo siela, - nenurimo Lupė. Chu- 
anas Diegas nusprendė, kad reikia tai išversti. 

— O jeigu jo motina norės, kad mirusysis būtų parsiųstas 
namo? - dar pridūrė Chuanas Diegas, persakęs Lupės žodžius apie 
gerojo gringo sielą. 

— Mama prašė parsiųsti pelenus. Paprastai taip nedarom, net 
jeigu mirusieji būna užsieniečiai, - atsakė medicinos ekspertas. - 
Tikrai nedeginam lavonų sąvartyne. 

Rivera patraukė pečiais. 

— Duosim jums pelenų, - pažadėjo. 

— Mirusieji du, taigi pusę pelenų pasiliksim sau, - tarė Chuanas 
Diegas. 

— Nuvešim pelenus į Meksiko miestą, išbarstysim Gvadalupės 
Dievo Motinos bazilikoje, prie mūsų Mergelės kojų, - pareiškė 
Lupė. - Tikrai nenešim nė artyn prie tos benosės pabaisos Mari- 
jos! - sušuko. 

- Šita mergaitė kažkaip keistai kalba, - susidomėjo medicinos 
ekspertas, bet Chuanas Diegas nevertė Lupės kliedesių apie gerojo 
gringo ir Esperansos pelenų barstymą Meksike, prie Gvadalupės 
Dievo Motinos kojų. 

Rivera — tikriausiai dėl šalia esančios mergaitės — reikalavo, 
kad Esperansa ir el gringo bueno būtų įkišti į atskirus lavonmaišius; 
Chuanas Diegas su Rivera padėjo medicinos ekspertui tai padaryti. 
Kol jie atliko tą gedulingą darbą, Lupė žiūrėjo į kitus lavonus, ir jau 
išskrostus, ir dar laukiančius skrodimo, - kitaip tariant, į jai visai 
nerūpinčius kūnus. Chuanas Diegas girdėjo Riveros pikapo kėbule 

lojantį ir stūgaujantį Kipšą; šuo užuodė, kad oras aplink lavoninę 
gerokai pasmirdęs. Anfiteatro de diseccion atsidavė negyvėliais. 

- Ar gali būt, kad jo mama nenori prieš tai dar pamatyti velio- 
nio? Kaip motina gali prašyti tik sūnaus pelenų? - stebėjosi Lupė. 
Atsakymo nesitikėjo - šiaip ar taip, ir pati manė, kad mirusiuosius 
reikia sudeginti. 

Nors Esperansa, ko gero, nebūtų pageidavusi būti sudeginta, 
vaikai vis tiek ketino tai padaryti. Esperansa, uoli katalikė (labai 
mėgusi išpažinti nuodėmes), gal nebūtų pasirinkusi laidotuvių lau- 
žo sąvartyne, bet, kai mirusieji nebūna palikę jokių išankstinių nu- 
rodymų (o Esperansa tikrai nepaliko), kaip pasielgti su jų palaikais, 
nusprendžia vaikai. 

— Katalikai kvaili, kad nepritaria deginimui, - vapėjo Lupė. - 
Kam nors sudeginti nėra geresnės vietos už sąvartyną... Kiek akys 
užmato, kyla juodų dūmų stulpai, virš galvų sklendžia grifai. - 
Lupė skrodimų amfiteatre užsimerkė, prie dar nelabai pastebimų 
krūtų spausdama šlykščią žemės deivės Koatlikujės statulėlę. - Tu 
turi tą nosį, ar ne? - paklausė brolio atsimerkdama. 

- Taip, žinoma, turiu, - atsakė Chuanas Diegas; jo kišenė pūp- 
sojo. 

— Nosį irgi įmesim į ugnį... dėl visa ko, - tarė Lupė. 

— Dėl ko? - paklausė Chuanas Diegas. - Kam deginti tą nosį? 

- Tiesiog, jei apgavikė Marija vis dėlto turėtų galių... dėl viso 
pikto. 

- La nariz? - susidomėjo Rivera; ir per vieną, ir per kitą stambų 
petį jis buvo persimetęs lavonmaišius. - Kokia nosis? 

- Nieko nesakyk apie Marijos nosį. Rivera pernelyg prietarin- 
gas. Tegu pats susigaudo. Pamatys, kad pabaisa Marija be nosies, 
kai kitą kartą nueis į mišias arba išpažinties. Aš jam vis sakau, bet 
jis manęs neklauso. Jo ūsai tikra nuodėmė, - subalbatavo Lupė. Ji 
matė, kad Rivera įtempęs ausis; žodis la nariz patraukė sąvartyno 
boso dėmesį - jis dabar stengėsi suprasti, ką vaikai šnekėjo apie 
kažkokią nosį. 

„Šeši smagūs kaubojai tegu neš mano karstą, - užtraukė 
Lupė. - Šešios dailios mergelės tegu skraistę aksomo užmes. - 

Buvo kaip tik tinkama akimirka tokiai kaubojiškai laidotuvių gies- 
mei - Rivera į savo sunkvežimiuką nešė du lavonus. - Gyvų rožių 
puokštėm apdėkite karstą, - giedojo Lupė, - kad garsą slopintų, 
kai grumstai jau kris.“ 

- Šita mergaitė - tikras stebuklas, - pasakė sąvartyno bosui 
teismo medicinos ekspertas. - Galėtų būti roko žvaigždė. 

— Kaipgi ji bus roko žvaigždė? - nustebo Rivera. - Juk niekas, 
išskyrus brolį, nesupranta, ką ji sako! 

— Niekas nežino, apie ką dainuoja roko žvaigždės. Argi kas gali 
suprasti žodžius? - šyptelėjo chirurgas. 

— Ne be reikalo šitas pusprotis skrodikas visą gyvenimą pralei- 
džia su negyvėliais, - veblėjo Lupė. 

Bet ėmęs galvoti apie roko žvaigždes, Rivera pamiršo nosį. El 
jefe išnešė lavonmaišius į lauką, ant krovinių platformos, o tada jau 
atsargiai paguldė į pikapo kėbulą, kur Kipšas tuoj pat juos apuostė. 

- Žiūrėk, kad Kipšas nesismagintų ant kūnų, - įspėjo Chua- 
ną Diegą Rivera; ir sąvartyno vaikai, ir Rivera žinojo, kaip tas šuo 
mėgsta pasismaginti, apžergęs kokį negyvą daiktą. Chuanas Diegas 
į sąvartyną turėjo važiuoti pikapo kėbule - su Esperansa, geruoju 
gringu ir, žinoma, Kipšu. 

Lupė įsitaisė kabinoje su Rivera. 

- Jėzuitai ateis čia, juk suprantat, - tarė sąvartyno bosui medi- 
cinos ekspertas. - Visada ateina pasiimti savo bandos avelių, ateis 
ir Esperansos. 

— Vaikai rūpinasi motina. Jėzuitams pasakykit, kad sąvartyno 
vaikai yra Esperansos banda, - patarė skrodikui Rivera. 

— Ta mergytė galėtų būti cirke, suprantat, - dar pridūrė chirur- 
gas, rodydamas į kabinoje sėdinčią Lupę. 

— Ir ką ten darytų? - paklausė Rivera. 

- Žmonės mokėtų pinigus tiesiog norėdami išgirsti, kaip ji kal- 
ba! - neabejojo skrodikas. - Jai net nereikėtų dainuoti. 

Vėliau Chuanas Diegas vis prisimindavo, kaip tas chirurgas 
su guminėmis pirštinėmis, atsiduodantis mirtimi ir skrodimais, 
Oachakos lavoninėje prakalbo apie cirką. 

— Važiuok! - riktelėjo Chuanas Diegas Riverai; ranka padaužė 
kabinos stogą, ir Rivera nuvažiavo tolyn nuo krovinių platformos. 
Diena buvo giedra, melsvame danguje nė vieno debesėlio. - Nė ne- 
mėgink ant jų smagintis! - sušuko Chuanas Diegas Kipšui, bet šuo 

Vėjas tuoj nudžiovino ašaras nuo Chuano Diego veido, bet per 
tą vėją jis negalėjo girdėti, ką Lupė pikapo kabinoje sako Riverai. 
Girdėjo pranašaujančios sesers balsą, bet žodžių nesuprato; o ji apie 
kažką šnekėjo ir šnekėjo. Chuanui Diegui atrodė, kad apie Murzių. 
Rivera tą nuodvasą buvo atidavęs kažkokiai Gerere gyvenančiai 
šeimai, bet žiurkės dydžio šuniūkštis vis grįždavo į sąvartyno boso 
lūšną - ieškodamas, be abejo, Lupės. 

Dabar Murzius pradingo; Lupė, savaime suprantama, be jo- 
kio gailesčio pamokslavo Riverai. Sakė žinanti, kur Murzius eis, - 
turėjo omeny, kur šuniukas eis numirti. („Kur visi šuniukai“, - 
anot jos.) 

Sėdėdamas pikapo kėbule, Chuanas Diegas girdėjo tik sąvar- 
tyno boso žodžių nuotrupas. „Jeigu jau taip sakai, - kartkarčiais 
įsiterpdavo el jefe. Arba: „Tikrai nebūčiau geriau pasakęs, Lupe.“ 
Taip jie kalbėjosi iki pat Gerero, iš kur Chuanas Diegas matė kylant 
pavienius dūmų kamuolius; ne per toliausiai esančiame sąvartyne 
jau degė keli laužai. 

Taip netiksliai nugirstas Lupės ne visai pokalbis su Rivera Chu- 
anui Diegui priminė literatūros pamokas su Edvardu Bonšo vienoje 
iš Ninos Perdidos bibliotekos skaityklų, kurios sienos nepralaidžios 
garsui. Literatūros pamokomis senjoras Eduardas vadino skaitymą 
balsu: atvykėlis iš Ajovos pradėdavo Chuanui Diegui skaityti kokį 
nors, pasak jo, „suaugusiųjų romaną“; šitaip juodu drauge nuspręs- 
davo, ar ta knyga tinkama tokio amžiaus berniukui. Žinoma, kar- 
tais jų nuomonės dėl tinkamumo nesutapdavo. 

— O jeigu man tikrai patinka? O jeigu žinau, kad, jei man būtų 
leista skaityti šitą knygą, tai niekad nesiliaučiau skaitęs? - klausė 
Chuanas Diegas. 

- Tai dar nereiškia, kad knyga tinkama, - atsakydavo keturioli- 
kmečiui Edvardas Bonšo. Arba senjoras Eduardas skaitydamas tie- 

siog stabtelėdavo ir Chuanas Diegas suprasdavo, kad misionierius 
ketina praleisti kokį lytinių santykių aprašymą. 

- Jūs cenzūruojate sekso sceną, - sakydavo berniukas. 

— Nesu įsitikinęs, kad tai tinkama. 

Juodu sutelkė dėmesį į Grehemą Gryną; Edvardui Bonšo aki- 
vaizdžiai rūpėjo tikėjimo ir abejonių tema, gal dėl to jis ir plakėsi, 
o Chuanui Diegui patiko Gryno nagrinėjami lytiniai dalykai, nors 
autorius buvo linkęs apie seksą rašyti santūriai, užuolankomis. 

Paprastai Edvardas Bonšo pradėdavo Chuanui Diegui garsiai 
skaityti kurį nors Gryno romaną; paskui Chuanas Diegas tą ro- 
maną jau pats perskaitydavo iki galo; o tada suaugęs vyriškis su 
berniuku aptardavo, ką perskaitė. Aptariant senjoras Eduardas la- 
bai mėgdavo pacituoti vieną ar kitą pastraipą ir Chuano Diego vis 
klausdavo, ką Grehemas Grynas turėjo omeny. 

Ypač ilgai juodu aptarinėjo vieno romano „Galybė ir garbė“ sa- 
kinio prasmę. Mokinys ir mokytojas nevienodai suvokė, ką reiškia 
pasakymas: „Vaikystėje visada būna akimirka, kai prasiveria durys 
ir pro jas įžengia ateitis.“ 

— Kaip tu tai supranti, Chuanai Diegai? - paklausė berniuką 
Edvardas Bonšo. - Ar Grynas sako, kad mūsų ateitis prasideda vai- 
kystėje ir kad turėtume atidžiai... 

— Na, žinoma, kad ateitis prasideda vaikystėje... o kur dar galėtų 
prasidėti? - atsakė Chuanas Diegas. - Bet, manau, absurdiška rašy- 
ti, kad būna viena akimirka, kai tos durys prasiveria. Kodėl negali 
būti daug tokių akimirkų? Be to, ar Grynas nori pasakyti, kad du- 
rys tik vienos? Jis rašo „durys“, tarsi būtų tik vienos. 

- Niekas, ką rašo Grehemas Grynas, nėra absurdiška, Chuanai 
Diegai! - sušuko senjoras Eduardas; tas fanatikas vienoje rankoje 
laikė suspaudęs kažkokį mažą daikčiuką. 

- Žinau apie jūsų madžongo kauliuką — galite neberodyti, — 
pasakė scholastui Chuanas Diegas. - Žinau, žinau — parvirtot, o 
dramblio kaulo ir bambuko kauliukas įsmigo jums į veidą. Bėgo 
kraujas, Beatričė jus laižė - taip jūsų šuo ir žuvo, buvo nušautas. Ži- 
nau, Žinau! Bet ar dėl tos vienos akimirkos panorote tapti kunigu? 
Ar durys, už kurių visą gyvenimą nebus jokio sekso, prasivėrė tik 

todėl, kad Beatričė buvo nušauta? Jūsų vaikystėje turėjo būti ir kitų 
akimirkų; galėjot praverti kitas duris. Net ir dabar dar galėtumėt 
praverti kitokias duris, ar ne? Tas madžongo kauliukas nebūtinai 
turėjo būti toks reikšmingas jūsų vaikystei ir ateičiai! 

Rezignaciją. Štai ką Chuanas Diegas išvydo Edvardo Bonšo 
veide. Misionierius atrodė visiškai pasidavęs likimui: celibatas, 
plakimasis, kunigystė... Negi viskas dėl to, kad jis parvirto, ranku- 
tėje suspaudęs madžongo kauliuką? Visą gyvenimą plaksis ir ne- 
tenkins lytinių poreikių tik todėl, kad jo mylimas šuo buvo žiau- 
riai nužudytas? 

Rezignaciją Chuanas Diegas dabar įžvelgė ir Riveros veide, kai 
el jefe, įjungęs atbulinę pavarą, privažiavo prie Gerere stovinčios 
lūšnos, kurioje seniau jie gyveno kaip šeima. Chuanas Diegas ži- 
nojo, koks jausmas apima per tokį ne visai pokalbį su Lupe, kai jos 
tiesiog klausaisi, - nesvarbu, ar supranti, ar ne. 

Lupė visada žino daugiau už tave; Lupė, kurios dažniausiai nie- 
kas nesupranta, žino tai, ko nežino niekas kitas. Lupė dar vaikas, 
bet ginčijasi ir įtikinėja kaip suaugęs žmogus. Kartais sako tai, ko 
net pati nesupranta; atseit žodžiai „tiesiog ateina“ jai į galvą, neretai 
pirmiau, negu ji ima suvokti jų prasmę. 

Sudeginkim el gringo bueno kartu su mama; sudeginkim su jais 
ir Mergelės Marijos nosį. Tiesiog sudeginkim. Išbarstykim jų pele- 
nus Meksike. Tiesiog išbarstykim. 

O stropuolis Edvardas Bonšo postringavo apie Grehemą Gryną 
(dar vieną kataliką, kuris neabejotinai kankinosi tikėdamas ir abejo- 
damas) ir tvirtino, kad būna tik viena akimirka, kai durys - vienin- 
telės sumautos durys! - prasiveria ir pro jas įžengia sumauta ateitis. 

— Dieve mano! - murmėjo Chuanas Diegas, lipdamas iš Ri- 
veros pikapo kėbulo. (Nei Lupė, nei sąvartyno bosas nemanė, kad 
berniukas meldžiasi.) 

- Aš tuoj, - tarstelėjo Lupė ir dingo už lūšnos, kurią vaikai ka- 
daise vadino namais. Chuanas Diegas pagalvojo, kad jai gal reikia 
nusičiurkšti. 

— Ne, nusičiurkšt man nereikia! - sušuko Lupė. - Ieškau Mur- 
ziaus! 

- Arji ten šlapinasi, ar jums vėl prireikė vandens pistoletų? — 
paklausė Rivera. Chuanas Diegas tik gūžtelėjo pečiais. - Turim 
pradėt degint kūnus, kol jėzuitai neatsibeldė į sąvartyną, - tarė 
el jefe. 

Lupė grįžo verkdama, atsinešė negyvą šunį - mažą šuniuką. 

— Visada juos randu toj pačioj vietoj, arba beveik toj pačioj. 

Tas negyvas šuniukas buvo Murzius. 

— Murzių sudeginsim kartu su jūsų motina ir hipiu? - paklausė 
Rivera. 

- Jei degintumėt mane, norėčiau būti sudeginta su šuniu- 
ku! - raudodama atsakė Lupė. Chuanas Diegas nusprendė, kad 
tai reikėtų išversti, ir išvertė. Rivera į negyvą šuniuką nekreipė 
dėmesio; el jefe Murziaus nemėgo. Sąvartyno bosui neabejotinai 
palengvėjo, kai pamatė, kad tas bjaurus nuodvasa nebuvo pasiu- 
tęs ir neįkando Lupei. 

- Gaila, kad jis nepritapo pas žmones, kuriems atidaviau, - pa- 
sakė Rivera Lupei, vėl sėdinčiai sunkvežimiuko kabinoje su sustin- 
gusiu šuniuku ant kelių. 

Kai Chuanas Diegas vėl įsitaisė pikapo kėbule, greta Kipšo ir 
lavonmaišių, Rivera juos nuvežė į sąvartyną; ten atbulas privažia- 
vo prie vieno tarp smilkstančių šiukšlių krūvų smarkiausiai de- 
gančio laužo. 

Tada Rivera šiek tiek skubėdamas iškėlė abu lavonmaišius iš 
kėbulo ir apšlakstė benzinu. 

— Murzius atrodo permirkęs, - pasakė Chuanas Diegas Lupei. 

— Taip ir yra, - tarė Lupė, guldydama šuniuką ant žemės šalia 
lavonmaišių. Rivera pagarbiai užpylė benzino ir ant negyvo šuns. 

Sąvartyno vaikai nusisuko nuo laužo, kai e! jefe metė lavonmai- 
šius ant rusenančių žarijų; liepsnos staiga šoko aukštyn. Kai laužas 
jau pleškėjo kaip reikiant, bet Lupė dar nebuvo atsigręžusi, Rivera į 
šėlstančią ugnį įmetė ir šuniuką. 

— Geriau patrauksiu pikapą, - tarė sąvartyno bosas. Vaikai jau 
buvo pastebėję, kad šoninio vaizdo veidrodėlis tebėra sudužęs. Ri- 
vera sakė, kad niekada jo nekeis; atseit norįs būti kankinamas pri- 


siminimų. 

„Kaip geras katalikas“, - pagalvojo Chuanas Diegas, žiūrėda- 
mas, kaip el jefe patraukia pikapą nuo karščiu plykstelėjusio laido- 
tuvių laužo. 

- Kas geras katalikas? - paklausė Lupė. 

- Liaukis skaičiusi mano mintis! - supyko Chuanas Diegas. 

- Negaliu liautis, - atsakė Lupė. Paskui, kai Rivera tebebuvo 
pikapo kabinoje, Lupė tarė: - Dabar pats laikas įmesti į ugnį pa- 
baisos nosį. 

— Nesuprantu, kam reikia tai daryti, - abejojo Chuanas Diegas, 
bet vis tiek įmetė nulūžusią Mergelės Marijos nosį į liepsnojantį 
laužą. 

- Štai ir jie - pačiu laiku, - tarstelėjo Rivera, priėjęs prie vaikų, 
stovinčių tolėliau nuo ugnies; buvo labai karšta. Jie visi matė į 5ą- 
vartyną atlekiantį blyškiai raudoną brolio Pepės folksvageną. 

Vėliau Chuanas Diegas vis galvojo, kad jėzuitai, besiritantys iš 
mažyčio VW „Beetle“, atrodė kaip kokie cirko klounai. Brolis Pepė, 
abu pasipiktinę kunigai - tėvas Alfonsas ir tėvas Oktavijus - ir, Ži- 
noma, žado netekęs Edvardas Bonšo. 

Pats laidotuvių laužas viską paaiškino už vaikus, kurie nesakė 
nė žodžio; bet Lupė nusprendė, kad giesmė nepakenks. „Oi, muškit 
būgną iš lėto, fleitą pūskite tyliai, - užtraukė. - Grokit gedulo mar- 
šą, kai nešit mane...“ 

— Esperansa nebūtų norėjusi laužo... - buvo besakąs tėvas Al- 
fonsas, bet sąvartyno bosas jį pertraukė. 

- Taip norėjo jos vaikai, tėve... Taip ir bus, - tarė Rivera. 

- Taip elgiamės su tais, kuriuos mylim, - pridūrė Chuanas 
Diegas. 

Lupė romiai šypsojosi; stebėjo į tolį nuplaukiančius aukštus 
dūmų stulpus ir kaip visada sklandančius grifus. „O nunešę į slėnį, 
užklokit velėna, - giedojo Lupė. - Nes aš jaunas kaubojus ir žinau, 
kad elgiausi blogai.“ 

- Šitie vaikai dabar jau našlaičiai, - prašneko senjoras Eduar- 
das. - Dabar tikrai esam atsakingi už juos, labiau negu pirma. Ar ne? 

— Ką pasakytų Grehemas Grynas? - paklausė Edvardą Bonšo 
Chuanas Diegas. 

— Grehemas Grynas! - riktelėjo tėvas Alfonsas. - Tik jau nesa- 
kykit man, Edvardai, kad šitas berniukas skaito Gryną... 

— Kaip tai netinkama! - pritarė tėvas Oktavijus. 

— Grynas vargu ar tinka tokio amžiaus... - buvo bepamokslau- 
jąs tėvas Alfonsas, bet senjoras Eduardas jo neklausė. 

— Grynas juk katalikas! - sušuko atvykėlis iš Ajovos. 

— Nelabai geras, Edvardai, - tarė tėvas Oktavijus. 

- Čia ir yra tai, ką Grynas vadina viena akimirka? - paklausė 
Chuanas Diegas senjorą Eduardą. - Čia tos prasiveriančios durys, 
pro kurias įžengia mudviejų su Lupe ateitis? 

— Pro šitas duris įžengia cirkas, - pasakė Lupė. - Štai kas dabar 
bus - štai kur keliausim. 

Chuanas Diegas, be abejo, tai išvertė, o paskui Edvardą Bonšo 
dar paklausė: 

— Ar čia mūsų vienintelė akimirka? Vienintelės durys į ateitį? Ar 
čia tai, ką Grynas turėjo omeny? Šitaip vaikystė ir baigiasi? 

Atvykėlis iš Ajovos labai rimtai susimąstė - taip rimtai Edvar- 
das Bonšo, nors išties rūpestingas ir mąslus žmogus, dar niekad 
nebuvo mąstęs. 

— Taip, jūs neklystat! Taip ir bus! - netikėtai tarė Lupė, palies- 
dama senjorui Eduardui ranką. 

- Ji sako, kad jūs neklystat... kad ir ką dabar galvojat, - pasakė 
Chuanas Diegas Edvardui Bonšo, spoksančiam į šėlstančias liepsnas. 

- Jis galvoja apie tai, kad vargšo dezertyro pelenai bus parsiųsti 
sielvartaujančiai motinai, į tėvynę, kartu su prostitutės pelenais, - 
paaiškino Lupė. Chuanas Diegas išvertė ir tai. 

Staiga laidotuvių lauže kažkas suspragsėjo, tarp ryškiai oranži- 
nių ir geltonų liepsnų į viršų šoko plonas melsvos ugnies liežuvis, 
tarsi būtų užsidegę kažkokie chemikalai arba benzino balutė. 

— Gal ten šuniukas... Buvo toks šlapias, - tarė Rivera, visiems 
stebeilijant į smarkią melsvą liepsną. 

- Šuniukas! - sušuko Edvardas Bonšo. - Kartu su motina ir tuo 
mielu hipiu jūs deginat ir šunį? Įmetėt šunį į jų laužą? 

— Ne kiekvienam pasiseka būti sudegintam su šuniuku, - pasa- 
kė atvykėliui iš Ajovos Chuanas Diegas. 

Visi tebežiūrėjo į šnypščiančią melsvą liepsną, o Lupė, iškėlusi 
rankas, prisitraukė prie burnos brolio veidą. Chuanas Diegas manė, 
kad sesuo jį pabučiuos, bet Lupė norėjo tik kai ką pašnibždėti jam 
į ausį, nors niekas kitas ir girdėdamas nebūtų supratęs, ką ji sako. 

- Ten tikrai tas šlapias šuniukas, - neabejojo Rivera. 

- La nariz, - pašnibždėjo broliui į ausį Lupė, paliesdama jo 
nosį. Ir kaip tik tą akimirką šnypštimas nutilo - melsvoji liepsna 
dingo. „Aišku, kad šitaip šnypšdama mėlyna ugnim ir degė ta no- 
sis, - suprato Chuanas Diegas. 

Boholyje nusileidžiančio „Philippine Airlines 177“ lėktuvo 
krestelėjimas jo net nepažadino, tarsi jau niekas nebūtų galėjęs 
Chuano Diego pažadinti iš sapno apie tai, kaip prasidėjo jo ateitis. 

Keli pro priekines „Philippine Airlines 177“ lėktuvo duris išeinan- 
tys keleiviai stabtelėjo prie lakūnų kabinos ir ten stovinčiai stiuar- 
desei pasakė, kad jiems neramu dėl iš pažiūros senyvo rusvaodžio 
pono, visiškai susmukusio ant sėdynės prie lango. 

- Arba nusmigo, arba numirė, - burbtelėjo vienas iš keleivių, 
suglumindamas stiuardesę tokiu prastakalbės ir lakoniškumo 
deriniu. 

Chuanas Diegas tikrai atrodė numiręs, bet jo mintys sklan- 
dė toli ir aukštai, stulpais kylančių dūmų debesyje virš Oachakos 
sąvartyno; mintyse jis kaip grifas matė miesto pakraštį - Cinco 
Senores kvartalą, kur įsikūręs cirkas, ir netgi tolimas ryškiaspalves 
„Circo de La Maravilla“ palapines. 

Greitosios pagalbos medikai, gavę pranešimą iš lakūnų kabi- 
nos, atlėkė dar nespėjus išlipti visiems keleiviams. Po akimirkos 
būtų puolę visaip gaivinti, jei vienas iš gelbėtojų nebūtų staiga su- 
vokęs, kad Chuanas Diegas gyvas; bet per tą laiką jau buvo apieš- 
kotas galbūt kažkokį priepuolį patyrusio keleivio rankinis bagažas. 
Dėmesį iškart patraukė gydytojos išrašyti vaistai. Beta blokatoriai 
reiškė, kad nesveika širdis; pamačiusi viagrą su išspausdintu įspė- 
jimu, kad negalima vartoti su nitratais, viena iš medikių Chuaną 


Diegą tuoj pat paklausė, ar jis nevartojo nitratų. 

Chuanas Diegas net nežinojo, kas tie nitratai; be to, jo mintys 
tebebuvo Oachakoje, kur Lupė prieš keturiasdešimt metų jam kai 
ką pašnibždėjo į ausį. 

- La nariz, - pašnibždom tarė Chuanas Diegas sunerimusiai 
gelbėtojai; jaunai moteriai, šiek tiek suprantančiai ispaniškai. 

- Jūsų nosis? - paklausė ta gelbėtoja; kad būtų aiškiau, klausda- 
ma dar palietė savo nosį. 

- Negalit kvėpuoti? Jums sunku įkvėpt? - ėmė klausinėti jos 
kolega; rodydamas, kad kalba apie kvėpavimą, jis irgi pirštu baks- 
telėjo į savo nosį. 

— Nuo viagros nosis kartais gali būt užgulta, - pasakė trečiasis 
gelbėtojas. 

- Ne, ne mano nosis, - nusijuokė Chuanas Diegas. - Sapnavau 
Mergelės Marijos nosį, - pridūrė. 

Tokia informacija nebuvo naudinga; absurdiškas Mergelės Ma- 
rijos nosies paminėjimas atitraukė medikų dėmesį nuo to, apie ką 
jie turėjo klausinėti: ar Chuanas Diegas savo nuožiūra keitė jam 
išrašyto lopresoro dozę. Tačiau greitosios pagalbos brigada matė, 
kad keleivio gyvybinės funkcijos nesutrikusios; o tai, kad jis nepa- 
budo net kai vėjo gūsių blaškomas lėktuvas leidosi (klykiant vai- 
kams ir moterims), jau buvo ne medikų reikalas. 

„Atrodė negyvas“, - sakė stiuardesė visiems, kas tik norėjo 
klausytis. Bet iš tiesų Chuanas Diegas tiesiog nepastebėjo, kaip 
kratėsi besileidžiantis lėktuvas, neišgirdo nei vaikų verksmo, nei 
moterų, įsitikinusių, kad tuoj žus, aimanų. Mergelės Marijos nosies 
stebuklas (arba ne) buvo visiškai prikaustęs jo dėmesį, kaip ir prieš 
daugelį metų; jis ir dabar girdėjo tik kaip šnypščia melsva liepsna, 
staiga atsiradusi ir taip pat netikėtai pradingusi. 

Greitosios pagalbos medikai prie Chuano Diego neužsibuvo; jų 
čia nereikėjo. O nosies sapnuotojo draugas, buvęs studentas, per tą 
laiką telefonu siuntė žinutes, klausdamas, ar jo senajam dėstytojui 
nieko nenutiko. 

Chuanas Diegas to nežinojo, bet Klarkas Frenčas buvo tikrai 
garsus rašytojas - bent jau Filipinuose. Gal viską pernelyg .supa- 
prastinčiau sakydamas, jog todėl, kad Filipinuose daug skaitytojų 

katalikų ir dvasią pakeliantys romanai apie tikėjimą ten apskritai 
vertinami palankiau negu Jungtinėse Valstijose ar Europoje. Taip, 
iš dalies tai tiesa; bet Klarkas Frenčas vedė filipinietę iš Maniloje 
gyvenančios labai gerbiamos šeimos. Medikų bendruomenėje Kin- 
tana - garsi pavardė. Tai irgi padėjo Klarkui Filipinuose tapti daug 
populiaresniu rašytoju, negu buvo tėvynėje. 

Chuanui Diegui, kaip buvusiam dėstytojui, vis dar atrodė, kad 
Klarką reikia globoti; kelios išdidžiai maloningos Klarko knygų 
recenzijos, publikuotos Jungtinėse Valstijose, ir buvo viskas, ką 
Chuanas Diegas žinojo apie jaunojo rašytojo reputaciją. Be to, 
Chuanas Diegas su Klarku susirašinėjo elektroniniais laiškais, to- 
dėl tik apytikriai suprato, kur Klarkas Frenčas gyvena, - na, kaž- 
kur Filipinuose. 

Klarkas gyveno Maniloje; jo žmona, daktarė Chosefa Kintana, 
buvo, anot paties Klarko, „kūdikių gydytoja“. Chuanas Diegas ži- 
nojo, kad daktarė Kintana - neeilinė Kardinolo Santoso medicinos 
centro, pasak Klarko, „vienos iš geriausių Filipinų ligoninių“, gydy- 
toja. Privačios ligoninės, kaip Chuanui Diegui buvo sakęs Bienve- 
nidas, kad būtų aišku, jog ji ne tokia kaip tos, kurias jis niekinamai 
vadino purvinomis valstybinėmis ligoninėmis. Chuanui Diegui at- 
mintyje dar įstrigo, jog tai katalikų ligoninė, - katalikiškumas šiek 
tiek erzino, kaip ir tai, kad Chuanas Diegas nesuprato, ar pasaky- 
mas „kūdikių gydytoja“ reiškia, kad Klarko žmona pediatrė. O gal 
akušerė-ginekologė? 

Kadangi Chuanas Diegas visą gyvenimą, išskyrus vaikystę, pra- 
leido viename universiteto mieste ir jo, kaip rašytojo, gyvenimas 
Ajova Sityje buvo (iki šiol) neatskiriamai susijęs su dėstytojavimu 
tame universitete, jis nesuvokė, kad Klarkas Frenčas - vienas iš tų 
kitų rašytojų, kurie gali gyventi bet kur - arba visur. 

Chuanas Diegas žinojo, kad Klarkas - iš tų, kurie dalyvauja, 
regis, visuose rašytojų festivaliuose; atrodė, kad jam patinka tai, ką 
rašytojai veikia, kai nerašo, - patinka pokalbiai apie rašymą, kurių 
Chuanas Diegas nemėgo ir kurie jam nelabai sekėsi. Tiesą sakant, 
sendamas Chuanas Diegas vis aiškiau jautė, kad tik rašymą (tikrąjį 
rašytojo darbą) iš tiesų ir mėgsta. 

Klarkas Frenčas keliavo po visą pasaulį, bet Maniloje buvo jo 
namai ar bent jau toks lyg ir atramos punktas. Klarkas su žmona 
neturėjo vaikų. Dėl jo kelionių? Dėl to, kad ji dirbo „kūdikių gy- 
dytoja“ ir jų prisižiūrėdavo užtektinai? O gal, jei Chosefa Kintana 
buvo kitokia „kūdikių gydytoja, ji matė per daug baisių gimdymo 
ir nėštumo komplikacijų? 

Na, neaišku, kodėl jie neturėjo vaikų, bet Klarkas Frenčas, šiaip 
ar taip, buvo vienas iš tų rašytojų, kurie gali rašyti ir rašo visur, 
taigi jis vykdavo į visus svarbius literatūros festivalius ir rašytojų 
konferencijas; viešą rašytojo gyvenimą Klarkas gyveno ne tik Fili- 
pinuose. „Namo, į Manilą, grįždavo todėl, kad ten buvo jo žmona, 
turinti tikrą, nuolatinį darbą. 

Tikriausiai todėl, kad Klarko žmona buvo gydytoja, negana 
to, kilusi iš tokios garsios gydytojų šeimos (Filipinuose dauguma 
pasielgė nediskretiškai. Jie daktarei Chosefai Kintanai pateikė visas 
medicinines (ir nemedicinines) išvadas. O Klarkas Frenčas stovėjo 
šalia ir viską girdėjo. 

Miegantis keleivis atrodė nusmigęs; mintį, kad buvo kaip negy- 
vas, nuleido juokais, sakydamas, kad labai įsijautęs sapnavo Mer- 
gelę Mariją. 

— Chuanas Diegas sapnavo Mergelę Mariją? - įsiterpė Klarkas 
Frenčas. 

- Tik jos nosį, - atsakė vienas iš greitosios pagalbos medikų. 

- Mergelės nosį! - sušuko Klarkas. Žmoną jis jau buvo perspė- 
jęs, kad Chuanas Diegas nusiteikęs prieš katalikybę, bet netaktišką 
šaipymąsi iš Dievo Motinos nosies Klarkas suprato kaip ženklą, 
kad buvęs jo dėstytojas nusirito iki katalikų įžeidinėjimo. 

Greitosios pagalbos medikai manė, kad daktarei Kintanai rei- 
kėtų žinoti apie Chuanui Diegui išrašytą viagrą ir lopresorą. Cho- 
sefa turėjo Klarkui smulkiai paaiškinti, kaip veikia beta blokatoriai; 
ji nė kiek neklydo pridurdama, kad dėl įprasto šalutinio lopresoro 
tablečių poveikio viagra, ko gero, „būtina“. 

- Jo lagaminėlyje dar buvo romanas... bent jau aš manau, kad 
romanas, - pasakė vienas iš gelbėtojų. 

— Koks romanas? - susidomėjo Klarkas. 

— Džanetės Vinterson „Aistra“. Lyg ir religinis.* 

Čia atsargiai įsikišo jaunoji greitosios pagalbos medikė. (Ji gal 
mėgino tą romaną susieti su viagra.) 

- Skamba, lyg būtų pornografinis, - pasakė. 

- Ne, ne! Vinterson - grožinės literatūros rašytoja, - papriešta- 
ravo Klarkas Frenčas. - Lesbietė, bet rimta rašytoja, literatė. - Klar- 
kas apie tą romaną nieko nebuvo girdėjęs, bet manė, kad jis bus 
kaip nors susijęs su lesbietėmis, dar pagalvojo, gal Vinterson ten 
rašo apie kokį lesbiečių vienuolių ordiną. 

Kai greitosios pagalbos medikai nuėjo, Klarkas su žmona liko 
vieni; tebelaukė Chuano Diego, nors praėjo nemažai laiko, ir Klar- 
kas jau nerimavo dėl savo buvusio dėstytojo. 

— Kiek Žinau, jis gyvena vienas... visada gyveno vienas. Kam 
jam ta viagra? - paklausė Klarkas žmonos. 

Chosefa buvo akušerė-ginekologė (tokia „kūdikių gydytoja“); 
apie viagrą ji žinojo nemažai. Daugelis jos pacienčių klausinėjo 
apie viagrą; jų sutuoktiniai arba draugai ją vartojo, - arba svarstė, 
gal reikėtų pamėginti, - todėl tos moterys norėjo iš daktarės Kin- 
tanos išgirsti, kaip viagra paveiks jų vyrus. Ar jos bus prievartau- 
jamos vidury nakties arba užpuolamos, kai iš ryto virs kavą... pri- 
spaudžiamos prie automobilių ir išdulkinamos, kai pasilenkusios iš 
bagažinių ims nusipirkto maisto maišelius? 

Daktarė Chosefa Kintana savo vyrui atsakė: 

- Klausyk, Klarkai, gal tavo buvęs dėstytojas ir gyvena vienas, 
bet jam tikriausiai patinka erekcija... ar ne? 

Tada juodu ir pamatė atšlubuojantį Chuaną Diegą; Chosefa jį 
pastebėjo pirma - atpažino, nes matydavo nuotraukas ant knygų 
aplankų, be to, Klarkas jai buvo sakęs, kad Chuanas Diegas šlu- 
buoja. (Pasakodamas apie šlubumą, Klarkas, žinoma, viską gerokai 
perdėjo, kaip visi rašytojai.) 

- Kam to reikia? - išgirdo Chuanas Diegas Klarką sakant žmo- 
nai, gydytojai. Chuanui Diegui dingtelėjo, kad ta moteris šiek tiek 


* Anglų kalbos žodis passion, „aistra“, vartojamas su artikeliu the, turi ir religinę 
reikšmę - Kristaus Kančios. 

sutrikusi, bet ji pamojavo jam ir nusišypsojo. Atrodė labai miela; 
šypsojosi nuoširdžiai. 

Tada Klarkas atsisuko ir jį pamatė. Štai ta plati, berniukiška 
Klarko šypsena, bet joje galima įžvelgti kažkokią kaltę, tarsi Klar- 
kas būtų užkluptas negerai besielgiąs ar ką nors ne taip sakąs. (Šį 
kartą, kai žmona pareiškė savo, kaip specialistės, nuomonę, kad jo 
buvusiam dėstytojui tikriausiai patinka erekcija, Klarkas iš tikrųjų 
kvailai paklausė: „Kam to reikia?) 

— Kam to reikia? - tyliai pakartojo Chosefa, žvilgtelėdama į su- 
tuoktinį ir jau tiesdama ranką Chuanui Diegui. 

Klarkas nesiliovė šypsojęsis; dabar jis rodė į gremėzdišką oran- 
žinį Chuano Diego lagaminą. 

— Matai, Chosefa? Juk sakiau, kad Chuanas Diegas visur renka 
medžiagą savo romanams. Čia turbūt viską ir atsivežė! 

„Tas pats mielasis Klarkas, malonus, bet trikdantis vaikinas“, - 
pagalvojo Chuanas Diegas ir visas įsitempė, žinodamas, kad tuoj 
bus traiškomas atletiškojo Klarko glėbyje. 

Rankiniame lagaminėlyje Chuanas Diegas turėjo ne tik tą Vin- 
terson knygą, bet ir liniuotą sąsiuvinį. Jame buvo visokie užrašai, 
praversiantys rašomam romanui - Chuanas Diegas visada rašydavo 
kokį nors romaną. Šitą, naujausią, rašė nuo tada, kai 2008-ųjų va- 
sario mėnesį lankėsi Lietuvoje, kur pristatė ankstesnės savo knygos 
vertimą. Taigi būsimo romano rašymas truko jau beveik dvejus me- 
tus; Chuanas Diegas tikėjosi jį užbaigsiąs po dar dvejų ar trejų metų. 

Tąkart, kai keliavo į Vilnių, jis Lietuvoje lankėsi pirmą kar- 
tą, nors ten jau buvo išleisti kelių jo romanų vertimai. Į Vilniaus 
knygų mugę Chuanas Diegas nuvažiavo su savo leidėja ir vertėja. 
Scenoje su juo kalbėjosi kažkokia lietuvių aktorė. Po kelių puikių 
savo pačios sugalvotų klausimų ta aktorė paragino publiką irgi 
ko nors paklausti; ten buvo koks tūkstantis žmonių, daugelis jų — 
moksleiviai ir studentai. Didesnė ir geriau viską žinanti auditorija, 
negu paprastai būdavo panašiuose susitikimuose su Chuanu Diegu 
Jungtinėse Valstijose. 

Iš mugės jis su leidėja ir vertėja važiavo į senamiestyje esan- 
tį knygyną, kur turėjo pasirašinėti knygas. Paaiškėjo, kad lietuvių 

pavardės - nemenkas keblumas, o vardai dažniausiai paprastes- 
ni. Taigi buvo nuspręsta, kad Chuanas Diegas rašys tik skaitytojų 
vardus. Pavyzdžiui, ta aktorė, kuri su juo kalbėjosi knygų mugėje, 
buvo vardu Dalia, - tokį vardą nesunku parašyti, bet jos pavardė 
tai kietas riešutėlis. Leidėja buvo Rasa, vertėja - Daiva, tačiau jų 
pavardės nė kiek nepanašios nei į angliškas, nei į ispaniškas. 

Žmonės atrodė nusiteikę labai palankiai, tarp jų ir jaunas kny- 
gų pardavėjas; angliškai jis kalbėjo nekaip, bet buvo skaitęs (lie- 
tuviškai) visus Chuano Diego romanus ir niekaip negalėjo liautis 
šnekinęs savo mėgstamą rašytoją. 

- Lietuva - atgimimo šalis. Mes - jūsų naujagimiai skaityto- 
jai! - sušuko jis. 

(Daiva, vertėja, paaiškino, ką jaunasis knygų pardavėjas turi 
omeny: nuo tada, kai sovietai išsinešdino, žmonės gali skaityti dau- 
giau knygų - ypač užsienio autorių romanų.) 

— Mes pabudome ir supratome, kad toks kaip jūs egzistavo 
anksčiau! - grąžydamas rankas, riktelėjo tas vaikinas. Chuanas 
Diegas buvo labai sujaudintas. 

Kažkuriuo metu Daiva su Rasa turbūt nuėjo į tualetą - arba tie- 
siog panoro bent kiek atsitraukti nuo entuziastingojo knygų parda- 
vėjo. Jo vardas buvo ne taip lengvai įsimenamas. (Lyg ir Gintaras, 
o gal Arvydas.) 
nuotraukas su greta prisegtais knygų autorių sąrašais. Ten buvo ir 
kažkokie skaičiai, tikriausiai tų moterų telefonų numeriai. Gal ši- 
tos moterys priklauso kokiam knygų klubui? Chuanas Diegas matė 
daug žinomų rašytojų pavardžių, tarp jų ir savąją. Vien grožinės 
literatūros rašytojai. Aišku, kad čia knygų klubas, - nė vienos vyro 
nuotraukos. 

- Šitos moterys... jos skaito romanus. Ar jos priklauso kokiam 
knygų klubui? - paklausė Chuanas Diegas šalia besisukinėjančio 
pardavėjo. 

Vaikinas atrodė suglumęs - arba nesuprato klausimo, arba ne- 
mokėjo angliškai atsakyti. 

- Visos nusivylusios skaitytojos - nori susitikti su kitais skai- 
tytojais, išgerti kavos arba alaus! - galiausiai sušuko Gintaras 
arba Arvydas; „nusivylusios“, be abejo, buvo ne tai, ką jis norėjo 
pasakyti. 

- Turite omeny pasimatymus? - paklausė Chuanas Diegas. Tai 
jau tikrai nuėjo per širdį: moterys, norinčios susipažinti su vyrais 
ir pasikalbėti apie perskaitytas knygas! Chuanas Diegas dar nebuvo 
nieko panašaus girdėjęs. - Čia kaip kokia pažinčių tarnyba? 

„Tik įsivaizduokite! Žmonės superšami pagal tai, kokie roma- 
nai jiems patinka! - galvojo Chuanas Diegas. - Bet ar šitos varg- 
šės moterys ras bent vieną vyrą, skaitantį romanus?“ (Jis tuo labai 
abejojo.) 

— Nuotakos paštu! - atsainiai tarė jaunasis knygų pardavėjas ir 
mostelėjo į skelbimų lentą, aiškiai parodydamas, kad tos moterys 
jam nerūpi. 

Ir Chuano Diego leidėja, ir vertėja vėl stovėjo prie jo, bet jis dar 
spėjo ilgesingai įsižiūrėti į vienos moters nuotrauką - tos moters 
sąraše jo pavardė buvo pirma. Graži moteris, bet nepernelyg; iš pa- 
žiūros nelabai laiminga. Tamsūs ratilai apie akis; tokių akių nepa- 
mirši; ne itin tvarkinga šukuosena. Jos gyvenime tikriausiai nėra 
nieko, su kuo galėtų pasikalbėti apie perskaitytus nuostabius ro- 
manus. Vardas - Odeta, o pavardė gal penkiolikos raidžių ilgumo. 

— Nuotakos paštu? — pažvelgė į Gintarą ar Arvydą nustebęs 
Chuanas Diegas. - Tikrai nemanau, kad jos... 

- Apgailėtinos damos be savo gyvenimo. Poruojasi su romanų 
veikėjais, užuot susipažinusios su tikrais vyrais! - sušuko knygų 
pardavėjas. 

Štai ji - naujo romano pradžios kibirkštis. Paštu užsisakomos 
nuotakos reklamuojasi pateikdamos perskaitytų romanų sąrašus — 
ir ne kur kitur, o knygyne! Tas sumanymas užgimė kartu su pava- 
dinimu: „Vienintelis šansas išvykti iš Lietuvos“. 

„Oi, ne, - galvojo Chuanas Diegas. (Jis visada taip galvodavo, 
kai dingtelėdavo mintis rašyti naują romaną, - iš pradžių ta mintis 
jam atrodydavo niekam tikusi.) 

Visa tai, žinoma, buvo klaida - nesusipratimas dėl kalbos. Gin- 
taras ar Arvydas angliškai pasakė ne tai, ką norėjo pasakyti. Chu- 
ano Diego leidėja su vertėja juokėsi, jam aiškindamos, kaip parda- 
vėjas suklydo. 

— Čia tiesiog tokia skaitytojų grupė - vien moterys, - pasakė 
Daiva. 

- Jos visos susitinka, tos moterys, išgeria kavos arba alaus, pa- 
sišneka apie mėgstamus rašytojus, - pridūrė Rasa. 

— Toks savaime susibūręs knygų klubas, - tarė Daiva. 

- Lietuvoje nėra jokių nuotakų paštu, - patikino Chuaną Diegą 
Rasa. 

- Bet kai kas gal vis dėlto tokias nuotakas užsisako, - nepati- 
kėjo jis. 

Kitą rytą viešbutyje neištariamu pavadinimu, „Stikliuose“, Chu- 
anas Diegas buvo supažindintas su policininke iš Vilniuje esančio 
Interpolo skyriaus; Daiva su Rasa ją surado ir atvedė į viešbutį. 

- Lietuvoje nėra jokių nuotakų paštu, - pareiškė policininkė. 
Ji nenorėjo pasikalbėti ilgiau ir išgerti kavos; Chuanas Diegas ge- 
rai net neišgirdo jos pavardės. Banglentininkų mėgstama gelsva 
spalva nudažyti plaukai su oranžinėmis - kaip saulėlydis - sruo- 
gelėmis negalėjo užmaskuoti tos policininkės šiurkštumo. Jokiais 
dažais, jokiais atspalviais nebuvo įmanoma paslėpti, kas ji tokia: 
ne linksma pramogautoja, o rūsti farė. „Tik jau nereikia romanų 
apie Lietuvoje paštu užsisakomas nuotakas“, - tikriausiai tai norėjo 
pasakyti griežtoji policininkė. Bet „Vienintelis šansas išvykti iš Lie- 
tuvos niekur nedingo. 

— O įvaikinimas? - kreipėsi Chuanas Diegas į Daivą ir Rasą. - 
Našlaičių namai ir įvaikinimo agentūros... juk turėtų būti kokia 
nors valstybinė įvaikinimo ir gal dar vaiko teisių apsaugos tarnyba? 
Ką daro moterys, kurios nori atiduoti vaikus, kad būtų įvaikinti, 
arba kurios neturi kitos išeities? Lietuva - katalikiška šalis, ar ne? 

Daiva, išvertusi daug Chuano Diego romanų, puikiai suprato, 
ką jis sako. 

— Moterys, kurios atiduoda vaikus, kad būtų įvaikinti, knygy- 
nuose nesireklamuoja, - nusišypsojo ji. 

- Čia tik pati pradžia, - paaiškino Chuanas Diegas. - Romanai 
juk turi nuo ko nors prasidėti; paskui viskas peržiūrima ir taiso- 
ma. - Jis negalėjo pamiršti knygyno skelbimų lentoje matyto Ode- 
tos veido, bet „Vienintelis šansas išvykti iš Lietuvos“ dabar jau buvo 
kitoks romanas. Vaiką atiduodanti moteris - skaitytoja, norinti 
susipažinti su kitais skaitytojais. Ji ne šiaip mėgsta romanus ir jų 
veikėjus; ji trokšta užmiršti ir buvusį savo gyvenimą, ir vaiką. Apie 
tai, kad galėtų susipažinti su kokiu vyriškiu, negalvoja. 

Bet kieno čia vienintelis šansas išvykti iš Lietuvos? Jos pačios ar 
jos vaiko? Įvaikinimo procesas ne visada būna sklandus, - ir ne tik 
romanuose, - Chuanas Diegas tai žinojo. 


O JEI KALBĖTUME apie Džanetės Vinterson „Aistrą“, tai Chuanui 
Diegui tas romanas labai patiko; buvo jį skaitęs jau du ar tris kar- 
tus - vis prie jo grįždavo. Ta knyga ne apie lesbiečių vienuolių ordi- 
ną, 0 apie istoriją ir stebuklus, apie Napoleono maitinimosi įpročius 
ir apie merginą plėvėtais kojų pirštais, negana to, dar mėgstančią 
vilkėti vyriškais drabužiais. Tai romanas apie nelaimingą meilę 
ir liūdesį. Ne toks pamokomas ar pakeliantis dvasią, kokius rašė 
Klarkas Frenčas. 

Chuanas Diegas „Aistros“ vidury, beje, buvo pasižymėjęs 
mėgstamą sakinį: „Religija yra kažkur tarp baimės ir sekso. Vargšą 
Klarką tas sakinys būtų suerzinęs. 

Buvo Naujųjų išvakarės, Boholyje jau beveik penkta valanda 
po pietų, kai Chuanas Diegas iš aptriušusio oro uosto iššlubavo į 
chaotišką Tagbilaraną, purviną ir vargingą, kaip jam pasirodė, mo- 
tociklų ir mopedų miestą. Filipinuose tiek daug sudėtingų vieto- 
vardžių, Chuanas Diegas negalėjo visų įsiminti: salų pavadinimų, 
miestų ir - juo labiau - kvartalų. Viskas ten baisiai painu. Tagbila- 
rane irgi važinėjo daugybė jau matytų religiniais šūkiais aprašinė- 
tų džipnių, bet tarp jų dar nardė ir įvairios savadarbės transporto 
priemonės, panašios į perkonstruotas vejapjoves ar golfo vežimė- 
lius itin gerai pakrautais akumuliatoriais; visur zujo ir daugybė 
dviratininkų, ką jau kalbėti apie pėsčiuosius. 


240 PASLAPČIŲ ALĖJA 


Milžinišką Chuano Diego lagaminą Klarkas Frenčas vyriškai 
iškėlė sau virš galvos — tikriausiai nepagalvojęs apie moteris ir 
vaikus, kurių viršugalviai nesiekė net jo krūtinės. Tas oranžinis 
griozdas kokią moterį ar vaiką galėjo tiesiog sutraiškyti, jei būtų 
užvirtęs iš viršaus. Tačiau Klarkas nedvejodamas, kaip koks ame- 
rikietiškojo futbolo puolėjas, skrodė minią - mažesni rudi kūnai 
traukėsi jam iš kelio, arba Klarkas tiesiog jėga spraudėsi pro juos. 
Jis buvo tikras bulius. 

Daktarė Chosefa Kintana mokėjo sekti paskui per minią be- 
sibraunantį vyrą. Vieną mažą rankutę ji laikė uždėjusi ant plačios 
Klarko nugaros; kita tvirtai įsikibo į Chuaną Diegą. 

— Nesijaudinkit - mes kažkur čia turim vairuotoją, - pasakė. — 
Klarkui, nors jis taip nemano, nebūtina viską daryti pačiam. 

Chuanas Diegas buvo sužavėtas; neabejojo, kad ši nuoširdi mo- 
teris — ir šeimos smegenys, ir sveiko proto balsas. O Klarkas viską 
daro instinktyviai - tai vertinga savybė, bet kartais gali ir kliudyti. 

Tas pajūrio kurorto viešbutis davė vairuotoją, kažkokį laukinu- 
ką, iš pažiūros dar per jauną, bet labai trokštantį vairuoti. Užmies- 
čio keliu ėjo jau mažesnės žmonių grupelės, užtat automobiliai čia 
virtuliuodami lėkė kaip greitkeliu. Pakelėse buvo pririštos karvės 
ir ožkos, bet grandinės per ilgos; kokia karvė (arba ožka) vis iškiš- 
davo galvą į kelią ir visos transporto priemonės turėdavo laviruoti, 
kad neužkliudytų. 

Šunys buvo pririšti prie lūšnų arba užgriozdintuose pakelės so- 
dybų kiemuose; tie, kurių grandinės per ilgos, puldinėjo pro šalį 
einančius pėsčiuosius - taigi ne tik karvių ar ožkų galvos, bet ir 
žmonės išdygdavo ant kelio. Vaikinukas, vairuojantis viešbučio vi- 
sureigį, nuolat spaudė signalą. 

Toks chaosas Chuanui Diegui priminė Meksiką - visi tie į kelią 
lendantys žmonės ir gyvuliai. Chuano Diego manymu, netinkamai 
prižiūrimi gyvuliai buvo akivaizdus gyventojų pertekliaus požy- 
mis. Boholyje jis vis galvojo apie gimstamumo kontrolę. 

Reikia tiesiai pasakyti, kad Chuanui Diegui bendraujant su 
Klarku ypač norėjosi įrodinėti, jog gimstamumo kontrolė būtina. 
Jie jau buvo elektroniniais laiškais gana kovingai pasiginčiję, ar 

embrionas jaučia skausmą; ginčytis juos paskatino neseniai priim- 
tas Nebraskos įstatymas, kuriuo uždrausti abortai po dvidešimtos 
nėštumo savaitės. Juodu nesutarė ir dėl 1995 metų popiežiaus en- 
ciklikos galiojimo Lotynų Amerikoje, dėl konservatyvių katalikų 
mėginimų užsipulti kontracepciją kaip „mirties kultūros“ dalį, - 
šitaip popiežius Jonas Paulius II kalbėjo apie abortus. (Tas lenkų 
popiežius jiedviem apskritai buvo opi tema.) Ar Klarkas Frenčas 
stengiasi užgniaužti seksualumą - gal jį sulaiko kažkoks katalikiš- 
kas stabdys? 

Tačiau Chuanas Diegas tikrai nežinojo, koks tai stabdys. Klar- 
kas buvo iš tų katalikų, kurie į kitus žmones žiūri tolerantiškai. Jis 
sakė, kad „asmeniškai“ yra nusiteikęs prieš abortus, nes tai „bjau- 
ru“, - Chuanas Diegas girdėjo Klarką taip sakant. Bet šiaip Klarkas 
buvo liberalių pažiūrų; manė, kad moterims turėtų būti suteikta 
galimybė pasirinkti abortą, jeigu jos to nori. 

Be to, Klarkas visada palaikė dėl savo teisių kovojančius gėjus; 
bet gynė ir įsigalėjusį Katalikų bažnyčios, kurią labai gerbė, po- 
žiūrį, - jam atrodė, kad Bažnyčios požiūris į abortus ir į tradicinę 
santuoką (na, vyro ir moters) yra „pastovus ir kaip tik toks, kokio 
reikia tikėtis. Kartą Klarkas netgi pasakė, kad, jo manymu, Baž- 
nyčia turėtų „tvirčiau laikytis“ savo požiūrio į abortus ir santuoką; 
kad jo asmeninė nuomonė apie „visuomenės reikalus“ skiriasi nuo 
jo mylimos Bažnyčios nuomonės, Klarkui neatrodė nesuderinama. 
Chuaną Diegą tai baisiausiai nervino. 

Tačiau dabar, vis tamsėjančioje prieblandoje, jaunajam vairuo- 
tojui laviruojant tarp akimirksniu ant kelio išdygstančių ir tuoj pat 
pradingstančių kliūčių, niekas nekalbėjo apie gimstamumo kon- 
trolę. Klarkas Frenčas, kaip ir derėjo tokiam pasiaukoti linkusiam 
entuziastui, buvo įsitaisęs savižudžių vietoje, šalia vairuotojo, o 
Chuanas Diegas su Chosefa, prisisegę saugos diržais, sėdėjo kaip 
kokioje tvirtovėje - ant užpakalinės visureigio sėdynės. 

Tas kurorto viešbutis - „Encantador“ - buvo Panglao saloje; į jį 
reikėjo važiuoti per žvejų kaimelį prie Panglao įlankos. Vis labiau 
temo. Tik iš žiburių, mirguliuojančių ant vandens, ir iš tvankiame 
ore juntamo sūraus kvapo buvo galima suprasti, kad netoli jūra, 


242 PASLAPČIŲ ALĖJA 


Ties kiekvienu vingiuoto kelio posūkiu priekinių žibintų šviesoje 
sužibdavo budrios nematomų šunų ar ožkų akys; Chuanas Diegas 
spėjo, kad kitos akių poros, kurios aukščiau, tai jau karvių arba 
žmonių. Tamsoje žibėjo daugybė akių. Nieko keista, kad jaunasis 
vairuotojas lėkė taip greitai. 

- Šis rašytojas - visokių kolizijų meistras, - pasakė žmonai 
Chuano Diego kūrybos ekspertas Klarkas Frenčas. - Šiame pasau- 
lyje viskas nulemta; tai, kas neišvengiama, grėsmingai artėja... 

— Net jūsų aprašomi nelaimingi atsitikimai nėra atsitiktiniai — 
jie suplanuoti, - pertraukdama vyrą, tarė Chuanui Diegui daktarė 
Kintana. - Manau, visas pasaulis rezga pinkles vargšams jūsų ro- 
manų veikėjams, - pridūrė. 

- Šis rašytojas - nulemtos pražūties meistras! - skriejančiame 
automobilyje toliau postringavo Klarkas Frenčas. 

Chuanas Diegas visada suirzdavo, kai Klarkas, kad ir gerai nu- 
simanantis, imdavo apie jį šnekėti trečiuoju asmeniu ir pateikdavo 
kone disertaciją apie jo kūrybą, nors jis pats - „šis rašytojas“ - bū- 
davo šalia (šiuo atveju tame pačiame automobilyje). 

Jaunasis vairuotojas staiga suktelėjo visureigio vairą, kad ne- 
užkliudytų kažkokio tamsaus pavidalo, - išgąstingomis akimis, su 
daugybe rankų ir kojų, - bet Klarkas ramiausiai šnekėjo toliau, tar- 
si jie būtų buvę kokioje auditorijoje. 

- Tik neklausk Chuano Diego apie autobiografines detales, 
Chosefa, arba apie jų nebuvimą. 

— Nė neketinau! - pyktelėjo Klarko žmona. 

— Indija - ne Meksika. Kas nutinka tiems vaikams romane apie 
cirką, yra ne tai, kas nutiko Chuanui Diegui ir jo seseriai jy cirke, - 
šnekėjo Klarkas. - Taip? - staiga dar paklausė buvusį dėstytoją. 

- Taip, Klarkai, - atsakė Chuanas Diegas. 

Jis buvo girdėjęs Klarką postringaujant ir apie „abortų romaną, 
kaip tą Chuano Diego knygą vadino daugelis kritikų. „Įtikinamas 
argumentas už moters teisę į abortą, - Chuanui Diegui girdint, 
apibūdino tą romaną Klarkas. „Bet gana sudėtingas argumentas, 
pateikiamas buvusio kataliko“, - visada pridurdavo. 

„Aš ne buvęs katalikas. Niekada nebuvau katalikas, - kiekvie- 
ną kartą pataisydavo jį Chuanas Diegas. - Mane priglaudė jėzu- 
itai. Negalima sakyti, kad aš pats to norėjau, bet tai nebuvo ir 
prieš mano valią. Argi gali rinktis arba elgtis, kaip nori, kai tau 
keturiolika?“ 

- Noriu pasakyti, - toliau kalbėjo Klarkas visureigyje, besi- 
mėtančiame į šalis tamsiame, siaurame kelyje, palei kurį švytėjo 
daugybė nemirksinčių akių, - kad Chuano Diego pasaulyje visada 
žinai, jog bręsta kolizija. O kokia kolizija... čia jau gali būti staigme- 
na. Bet aiškiai jauti, kad kažkoks susidūrimas bus. Abortų romane 
jau nuo tos akimirkos, kai našlaitį ima mokyti, kas yra išplėtimas ir 
išgrandymas, žinai, kad tas berniukas galiausiai taps gydytoju ir tai 
darys... ar ne, Chosefa? 

— Taip, - pritarė ant užpakalinės sėdynės sėdinti daktarė Kinta- 
na ir nusišypsojo Chuanui Diegui sunkiai nusakoma šypsena - lyg 
atsiprašydama. Visureigio gale buvo tamsu; Chuanas Diegas ne- 
suprato, ar daktarė Kintana atsiprašo dėl Klarko kategoriškumo, 
tokios literatūrinės prievartos, ar tiesiog droviai šypsosi, užuot pa- 
reiškusi, kad apie išplėtimą ir išgrandymą žino daugiau negu visi 
kiti šiame bet kurią akimirką su kuo nors susidurti galinčiame au- 
tomobilyje. 

„Rašau ne apie save, - sakė Chuanas Diegas ir visuose inter- 
viu, ir kalbėdamas su Klarku Frenču. Klarkui, labai mėgstančiam 
jėzuitiškus disputus, kadaise dar pasakojo, kad jam (buvusiam 
sąvartyno vaikui) paauglystėje pagyventi pas jėzuitus buvo tikrai 
naudinga; jis mylėjo Edvardą Bonšo ir brolį Pepę. Kartais jam net- 
gi būdavo gaila, kad nebegali pasišnekėti su tėvu Alfonsu ir tėvu 
Oktavijum - dabar, kai jis, šiukšlyno skaitytojas, jau suaugęs, ge- 
riau pasirengęs ginčams su tokiais nežmoniškai konservatyviais 
kunigais. „Pamestinukų“ vienuolės jiedviem su Lupe irgi nieko 
blogo nepadarė - kad ir kokia ragana buvo toji sesuo Glorija. 
(Dauguma kitų vienuolių su sąvartyno vaikais elgėsi maloniai.) 
O dėl sesers Glorijos, tai aišku, kad rūsčiąją vienuolę dažniausiai 


supykdydavo Esperansa. 

Bet Chuanas Diegas žinojo, kad bendraudamas su Klarku, - 
nors ir tokiu atsidavusiu studentu, - vėl jausis atidžiai stebimas 
dėl priešiškumo katalikybei. Jis suprato, kad uolųjį kataliką Klarką 
nervina ne tai, kad jo buvęs dėstytojas netikintysis. Chuanas Die- 
gas nebuvo ateistas - jis tiesiog nesutarė su Bažnyčia. Klarką Fren- 
čą tokia painiava varė į neviltį; jam būtų buvę lengviau nekreipti 
dėmesio į paprasčiausią netikėjimą. 

Atrodė, kad po Klarko lyg ir atsitiktinės užuominos apie išplė- 
timą ir išgrandymą, - Chuano Diego manymu, ne itin malonios 
akušerės-ginekologės darbą dirbančiai gydytojai, - daktarės Kinta- 
nos dėmesys nuo diskusijos apie literatūrą nukrypo kitur. Chosefa 
akivaizdžiai norėjo pakeisti pokalbio temą, - jos vyrui gal ne, bet 
Chuanui Diegui tai dėl to labai palengvėjo. 

— Bijau, kad ten, kur apsistosim, svarbiausia bus mano šeima - 
tai šeimos tradicija, - tarė Chosefa ir šyptelėjo gal labiau abejoda- 
ma, negu atsiprašydama. - Galvą guldau dėl viešbučio, „Encanta- 
dor“ jums tikrai patiks, bet negaliu garantuoti už visus savo šeimos 
narius, - atsargiai pridūrė. - Kas su kuo susituokęs, kam apskritai 
nereikėjo tuoktis... ir dar daugybė, daugybė vaikų... 

— Chosefa, nebūtina atsiprašinėti dėl savo šeimos narių, - iš 
savižudžio vietos pasigirdo Klarko balsas. - Iš tikrųjų mes nega- 
lim garantuoti tik dėl tos paslaptingos personos. Ten bus vienas 
nekviestas žmogus. Mes nežinom, kas, - dar pasakė Klarkas, šitaip 
atsiribodamas nuo to nežinomo asmens. 

— Mano šeima paprastai užima visą pastatą - visi „Encantador“ 
kambariai būna mūsų, - paaiškino daktarė Kintana. - Bet šiemet 
viešbutis vieną numerį rezervavo kažkam kitam. 

Chuanas Diegas, kurio širdis ėmė plakti tankiau negu visada, - 
taip tankiai, kad jis negalėjo to nepajusti, - pro skriejančio auto- 
mobilio langą įdėmiai žvelgė į begalę čia aukščiau, čia žemiau palei 
kelią sužimbančių akių, savo ruožtu spoksančių į jį. „O Dieve! — 
meldė jis. - Prašau - tegu ten būna Mirjam arba Dorotė!“ 

— Oi, tikrai mus dar pamatysit, - anąkart pažadėjo Mirjam. 

- Aha, tikrai, - tarstelėjo Dorotė. 

Tame pačiame pokalbyje Mirjam dar užsiminė: 

— Po kurio laiko pasimatysim Maniloje. O gal ir greičiau. 

Ir Dorotė tada pakartojo: 

— Gal ir greičiau. 

„Tegu ten būna Mirjam - tik Mirjam!“ - galvojo Chuanas Die- 
gas, tarsi dar vienos tamsoje viliojamai spindinčios akys būtų galė- 
jusios būti jos. 

— Ko gero, - lėtai tarė Chuanas Diegas daktarei Kintanai, - ta 
nekviesta persona kambarį užsisakė anksčiau, negu jūsų šeima krei- 
pėsi dėl įprastinės rezervacijos? 

— Ne! Tai ir keisčiausia! Buvo ne taip! - sušuko Klarkas Frenčas. 

- Klarkai, mes juk tiksliai nežinom, kaip ten buvo, - mėgino 
paprotinti jį Chosefa. 

— Jūsų šeima kasmet užsisako visą viešbutį! - šaukė Klarkas. - 
Ta persona žinojo, kad bus privatus pobūvis. Bet ji vis tiek užsisakė 
kambarį, ir „Encantador“ jai tą kambarį rezervavo, nors suprato, 
kad, šiaip ar taip, visi bus užimti! Koks žmogus gali norėti brautis 
į privatų pobūvį? Ji žinojo, kad niekas su ja nebendraus! Kad bus 
visiškai viena! 

- Ji, - tepratarė Chuanas Diegas, vėl jausdamas, kaip daužosi 
širdis. Už lango, tamsoje, akių nebebuvo. Kelias visai susiaurėjo, 
virto žvyrkeliu, paskui lauko keliuku. „Encantador“ gal ir nuoša- 
lioje vietoje, bet ji čia nebus visiškai viena. Chuanas Diegas tikėjosi, 
kad ji bus su juo. Jei ta nekviesta viešnia - Mirjam, tai jau aišku, kad 
viena bus neilgai. 

Kaip tik tada jaunasis vairuotojas užpakalinio vaizdo veidrodė- 
lyje turbūt pastebėjo kažką keista ir tagalogų kalba kreipėsi į daktarę 
Kintaną. Klarkas Frenčas ne visai suprato, ką vairuotojas sako, bet 
iš balso tas vaikinukas atrodė sunerimęs; atsisukęs Klarkas pamatė, 
kad jo žmona, atsisegusi saugos diržą, įdėmiai žiūri į Chuaną Diegą. 

- Kažkas negerai, Chosefa? - paklausė Klarkas. 

- Pala, Klarkai... Man atrodo, jis tiesiog miega, - atsakė daktarė 
Kintana. 

- Sustok. Sustok! - riktelėjo Klarkas vairuotojui, bet Chosefa 
vaikinukui kažką griežtai paliepė tagalogų kalba, ir jis nestabdė au- 
tomobilio. 

— Juk mes jau beveik atvažiavom, Klarkai. Nėra jokio reikalo 
čia sustoti, - pasakė Chosefa. - Manau, tavo senasis bičiulis papras- 
čiausiai užmigo... lyg ir kažką sapnuoja. Šiaip ar taip, tikrai miega. 


Į „CIRCO DE LA MARAVILLA“ sąvartyno vaikus nuvežė Elor, nes 
brolis Pepė jau kaltino save dėl to, kad los nirios šitaip rizikuoja; 
Pepė jautėsi pernelyg prislėgtas, kad važiuotų su jais, nors el cir- 
co buvo jo sumanymas - jo ir Vargaso. Flor vairavo Pepės VW 
„Beetle“, Edvardas Bonšo sėdėjo šalia jos, o vaikai - ant užpaka- 
linės sėdynės. 

Prieš pat išvykdama iš Templo de la Compania de Jesūs Lupė 
benosei Mergelės Marijos statulai metė ašaringą iššūkį: 

— Parodyk man tikrą stebuklą! Mirtinai išgąsdinti prietaringą 
valytoją gali bet kas! - sušuko Lupė milžiniškai Mergelei. - Padaryk 
ką nors, kad tavim patikėčiau, nes dabar manau, kad esi pagyrūnė! 
Kaip tu atrodai! Stovi čia ir nieko daugiau nedarai! Net nosies neturi! 

- Gal ir tu nori pasimelsti? - paklausė senjoras Eduardas Chu- 
aną Diegą, kuris neketino atvykėliui iš Ajovos versti piktų sesers 
žodžių. Be to, šlubas berniukas nedrįso misionieriui pasakyti, ko 
labiausiai bijo. Jei Chuanui Diegui cirke kas nors atsitiktų... arba 
jeigu dėl kokios nors priežasties juodu su Lupe būtų atskirti vienas 
nuo kito... Lupė neturėtų ateities, nes niekas, be brolio, nesupranta, 
ką ji kalba. Net jėzuitai jos čia nelaikytų ir ja nesirūpintų; ji būtų 
apgyvendinta protiškai atsilikusių vaikų prieglaudoje ir ten pa- 
miršta. Tos prieglaudos net pavadinimo niekas nėra girdėjęs - arba 
visi seniai pamiršo - ir, regis, niekas nežino, kur ji yra, arba negali 
tiksliai nupasakoti - sako tik kad „už miesto“ arba „kalnuose“. 

Tais laikais palyginti nauji „Pamestinukai“ buvo viena iš tik 
dviejų Oachakos našlaičių globos įstaigų; kita tikrai „už miesto“ ir 
„kalnuose“, Vigeroje, ir visi žinojo jos pavadinimą: Ciudad de los 
Ninūos, „Vaikų miestas“. 

„Berniukų miestas, - sakydavo Lupė; mergaičių ten nepriim- 
davo. Dauguma berniukų buvo nuo šešerių iki dešimties metų; 
dvylika jau riba, taigi Chuanas Diegas ten negalėjo būti priimtas. 

„Vaikų miestas“ atidarytas 1958-aisiais. Ta vien berniukų prie- 
glauda egzistavo ilgiau negu Ninos Perdidos. 

Brolis Pepė apie Ciudad de los Niūos nesakė nieko bloga; jis 
gal manė, kad visos našlaičių prieglaudos yra Dievo dovana. Tėvas 
Alfonsas su tėvu Oktavijum šnekėjo tik kad „Vaikų mieste“ nelabai 
rūpinamasi mokymu. (Sąvartyno vaikai matė, kad tie berniukai au- 
tobusais vežami į mokyklą, - jų mokykla buvo netoli Vienišosios 
Mergelės bazilikos, - ir Lupė kartą, kaip visada gūžtelėjusi pečiais, 
pareiškė, kad jų autobusai visiškai suklerę, kokie dažniausiai ir 
būna autobusai, vežiojantys berniukus.) 

Vienas iš „Pamestinukų“ našlaičių buvo pirmiau gyvenęs „Vai- 
kų mieste“. Jis tos vien berniukų prieglaudos nejuodino; niekad 
nesiskundė, kad jį ten skriausdavo. Chuanas Diegas prisiminė, jog 
tas berniukas pasakojo, kad „Vaikų miesto“ valgomajame yra batų 
dėžučių krūva (tai buvo pasakyta be jokio paaiškinimo) ir kad visi 
berniukai - maždaug dvidešimt - miega viename kambaryje. Čiu- 
žiniai be paklodžių, o antklodės ir minkšti žaislai seniau priklausė 
kitiems berniukams. Futbolo aikštė akmenuota, - dar sakė tas ber- 
niukas, - būdavo baisu pargriūti. O mėsą ten virdavo arba kepdavo 
lauke, ant laužo. 

Tokie pasakojimai buvo ne kritika, bet jie irgi prisidėjo prie 
Chuanui Diegui ir Lupei susidariusio įspūdžio, kad „Berniukų 
mieste“ juodu gyventi negalėtų, - net jei Lupė būtų reikiamos lyties 
ir jie abu nebūtų per dideli. 

Sąvartyno vaikai nusprendė, kad, jei gyvendami „Pamestinu- 
kuose“ išprotėtų, tai grįžtų į Gererą, nesileistų išvežami į tą pro- 
tiškai atsilikusiųjų prieglaudą, kur, kaip Lupė buvo girdėjusi, vai- 
kai „daužo galvas į sienas“, o kai kurių daužytojų rankos surištos 
už nugaros. Kad neiškabintų akių kitiems vaikams arba sau. Lupė 
Chuanui Diegui nesakė, iš kur tai sužinojo. 

Sunku paaiškinti, kodėl sąvartyno vaikai manė, kad „Circo de 
La Maravilla“ - visai logiška ir gera išeitis, vienintelė priimtina grį- 
žimo į Gererą alternatyva. Rivera būtų norėjęs, kad jie grįžtų į Ge- 
rerą; visi jo pasigedo, kai Flor sąvartyno vaikus ir senjorą Eduardą 
vežė į cirką. Bet jie, žinoma, būtų turėję smarkiai susispausti, jei el 

jefe būtų mėginęs įsibrukti į brolio Pepės VW „Beetle“. Sąvartyno 
vaikams, beje, atrodė visai logiška ir kad juos į cirką veža parsida- 
vinėjantis transvestitas. 

Flor vairuodama rūkė; cigaretę laikė iškišusi pro langą. Susi- 
nervinęs Edvardas Bonšo (žinantis, kad Flor parsidavinėja, bet nė 
neįtariantis, kad ji - transvestitas) kaip galėdamas atsainiau tarė: 

— Aširgi rūkiau. Bet pavyko to įpročio atsikratyti. 

— O celibatas, jūsų manymu, ne įprotis? - paklausė Flor. Sen- 
joras Eduardas nustebo, kad ji taip gerai kalba angliškai. Jis nieko 
nežinojo apie neminėtiną Flor patirtį Hjustone, be to, niekas jam 
nebuvo pasakojęs, kad Flor gimė berniuku (ir kad ji tebeturi penį). 

Elor laviravo tarp vestuvininkų, iš bažnyčios pasipylusių tiesiai 
į gatvę: nuotaka su jaunikiu, svečiai, be perstojo grojantys mariači 
muzikantai... 

— Vėl tie puspročiai, - burbėjo Flor. 

— Man neramu, kaip los nifios gyvens tame cirke, - prisipažino 
transvestitui Edvardas Bonšo, arba nusprendęs visai nesileisti į kal- 
bas apie celibatą, arba tą temą taktiškai atidėjęs kitam kartui. 

- Los niūios de la basura jau tokio amžiaus, kad beveik galėtų ir 
tuoktis, - su cigarete dantyse atsakė Flor, pro vairuotojo pusės lan- 
g3 grūmodama vestuvininkams (netgi vaikams). - Jei šitie vaikai 
važiuotų tuoktis, va tada man būtų neramu, - pridūrė. - O cirke tai 
nebent koks liūtas papjaus. Santuokoje tyko daugiau pavojų. 

— Na, jeigu jūs taip žiūrit į santuoką, tai celibatas gal ne tokia 
jau bloga išeitis, - kaip visada jėzuitiškai pareiškė Edvardas Bonšo. 

— Tame cirke iš tiesų tik vienas liūtas, - įsiterpė ant užpakalinės 
sėdynės sėdintis Chuanas Diegas. - Visos kitos - liūtės. 

— Tai tas šiknius Ignacas - liūčių tramdytojas? Ar tai nori pasa- 
kyti? - paklausė berniuką Elor. 

Elor ir „Vabalui“, vos prasibrovusiems pro vestuvininkus, atsi- 
rado kita kliūtis: pasviręs asiliuko traukiamas vežimas, į kurį, ma- 
tyt, buvo prikrauta per daug melionų. Visi melionai suriedėjo veži- 
mo galan, o įkinkytas asiliukas pakilo į orą; melionai svėrė daugiau 
negu mažytis asiliukas, dabar maskatuojantis kanopomis. Visas 
vežimo priekis buvo iškeltas į viršų. 

— Dar vienas tabaluojantis asilas, - tarė Flor ir pravažiuodama 
vadeliotojui labai grakščiai parodė vidurinį pirštą - tos pačios il- 
gapirštės rankos, kuria vėl laikė cigaretę (tarp nykščio ir smiliaus). 
Keliolika melionų buvo išriedėję ant kelio; vadeliotojas paliko ta- 
baluojantį asilą, nes kažkokie gatvės vaikai jau vogė jo melionus. 

- Pažįstu tą vyruką, - kaip visada lyg tarp kitko pasakė Flor; 
nė vienas iš „Vabalo“ keleivių nesuprato, ar ji tą tipą pažįsta kaip 
klientą, ar kaip nors kitaip. 

Kai Flor Cinco Sefūores kvartale įvažiavo į cirko miestelį, dieni- 
nio spektaklio žiūrovai jau buvo išsiskirstę, automobilių stovėjimo 
aikštė beveik tuščia, vakaro publika dar nepradėjusi rinktis. 

- Žiūrėkit, kad neįmintumėt į dramblio mėšlą, - perspėjo Flor, 
kai jie visi nešė vaikų daiktus alėja tarp trupės palapinių. Edvardas 
Bonšo tuoj pat ir įmynė į šviežią krūvą; visa pėda prasmego mėšle, 
iki kulkšnies. 

- Jau sandalų nuo dramblio mėšlo tai neapsaugosi, meiluti, — 
pasakė jam Flor. - Geriau nusiauk, kai tik rasim kokią vandens 
žarną. 

- Dieve maloningasai, - sudejavo senjoras Eduardas. Misio- 
nierius ėjo toliau, bet jau šlubuodamas; ne taip smarkiai kaip Chu- 
anas Diegas, bet tiek, kad pats pastebėtų panašumą. - Dabar visi 
manys, kad mudu susiję giminystės ryšiais, - geraširdiškai tarė 
berniukui. 

- Norėčiau, kad būtume susiję, - atsakė Chuanas Diegas, daug 
negalvodamas, pernelyg nuoširdžiai, kad būtų galėjęs susilaikyti. 

- Judu ir būsit susiję - visą likusį gyvenimą, - tarė Lupė, bet 
Chuanas Diegas staiga pajuto, kad negali to išversti; akys plūdo 
ašaromis ir jis, netekęs žado, net nesuprato, kad šį kartą Lupė, nu- 
matydama ateitį, neklysta. 

Edvardui Bonšo irgi buvo sunku kalbėti. 

- Man labai malonu, kad taip sakai, Chuanai Diegai, - sumik- 
čiojo senjoras Eduardas. - Didžiuočiausi būdamas susijęs su tavim. 

- Tiesiog puiku, ar ne? Jūs abu tokie mieli, - įsiterpė Flor. - Tik 
kad kunigai negali turėt vaikų - čia, mano manymu, jau vienas iš 
celibato trūkumų. 

„Circo de La Maravilla“ miestelyje temo, įvairiems artistams 
buvo pertrauka tarp spektaklių. Keturi atvykėliai atrodė keisto- 
kai: besiplakantis jėzuitų mokyklos mokytojas, parsidavinėjantis 
transvestitas, nežinia kaip gyvenęs Hjustone, ir du sąvartyno vai- 
kai. Tose palapinėse, kurių brezentinės durys buvo atverstos, vaikai 
matė paskubomis besigrimuojančius ar kostiumais besivelkančius 
artistus. Ten buvo ir moterimi persirengęs neūžauga - stovėjo prie- 
šais didžiulį, ligi žemės, veidrodį ir dažėsi lūpas. 

— įHola, Flor! - šūktelėjo tas apkūnus neūžauga, kraipydamas 
klubus ir siųsdamas Flor oro bučinį. 

-- Saludos, Paco, - atsakė Flor, mojuodama ilgapiršte ranka. 

— Nežinojau, kad Pako gali būt ir moters vardas, - mandagiai 
tarė Edvardas Bonšo. 

— Negali. Tai vyriškas vardas. Pako - vaikinas, kaip ir aš, - pa- 
aiškino jam Flor. 

- Bet jūs ne... 

- Taip, - nukirto Elor. - Aš tik įtikimiau atrodau negu Pako, 
meiluti. Pako nesistengia atrodyti įtikimai. Pako - klounas. 

Jie ėjo toliau; jų jau laukė liūtų dresuotojo palapinėje. Edvardas 
Bonšo nieko nesakydamas vis žvilgčiojo į Elor. 

- Flor turi tą daiktą, kaip berniukai, - stengėsi jam padėti 
Lupė. - Ar papūguotasis supranta, kad Flor turi penį? - paklausė 
Chuaną Diegą, kuris tos naudingos užuominos senjorui Eduardui 
neišvertė, nors ir žinojo, kad seseriai nelabai sekasi skaityti papū- 
guotojo mintis. 

- El hombre papagayo... tai aš, ar ne? - paklausė Chuaną Diegą 
atvykėlis iš Ajovos. - Lupė kalba apie mane? 

— Manau, kad tu labai mielas papūguotasis, - pagyrė jį Flor; 
matydama, kad misionierius rausta, ji ėmė drąsiau su juo flirtuoti. 

- Ačiū, - atsakė transvestitui Edvardas Bonšo; jis dar labiau 
šlubavo. Dramblio mėšlas kaip molis kietėjo ir ant sugadinto san- 
dalo, ir tarpupirščiuose, bet misionierių slėgė ir dar kažkas. Atrodė, 
kad senjoras Eduardas velka sunkią naštą; nežinia kokią, bet tikrai 
sunkesnę už dramblio mėšlą - joks plakimasis negalėjo jos palen- 
gvinti. Kad ir kokį kryžių nešė tas atvykėlis iš Ajovos, kad ir kaip il- 

gai, buvo aišku, kad jis daugiau nebegali, kad jam baisiai sunku. Ne 
tik eiti. - Manau, kad negaliu to daryti, - tarė senjoras Eduardas. 

- Ko? - paklausė Flor, bet misionierius tik papurtė galvą, dabar 
jau ne tiek šlubčiodamas, kiek svirduliuodamas. 

Kažkur užgrojo cirko orkestras - tik kažkokio muzikos kūri- 
nio pradžią, paskui nutilo ir vėl pradėjo iš naujo. Niekaip negalėjo 
įveikti sunkios vietos. Orkestras irgi kamavosi. 

Atviroje vienos palapinės angoje stovėjo graži argentiniečių 
pora. Oro akrobatai. Tikrino vienas kito saugos diržus; žiūrėjo, ar 
tvirti metaliniai žiedai, prie kurių bus segami trosai. Abu vilkėjo 
aptemptais auksu žibančiais triko ir, tikrindami diržus, nesiliovė 
glamonėjęsi. 

— Girdėjau, kad jie nuolat mylisi, nors jau susituokę. Žmonės 
gretimose palapinėse per juos negali užmigti, - pasakė Flor Edvar- 
dui Bonšo. - Gal toks nuolatinis seksas - argentiniečių savybė, - 
pridūrė. - Nemanau, kad tai apskritai būdinga sutuoktiniams. 

Prie kitos palapinės stovėjo maždaug Lupės amžiaus mergaitė. 
Vilkėjo melsvai žaliu triko, o veidelį dengė kaukė su paukščio sna- 
pu; ta mergaitė suko lanką. Pro sąvartyno vaikus, einančius alėja 
tarp palapinių, prabėgo kelios vyresnės mergaitės keistais flamin- 
gų kostiumais; tos mergaitės segėjo rausvus balerinų sijonėlius, o 
flamingų galvas (ilgais nelanksčiais kaklais) nešėsi rankose. Visos 
skimbčiojo sidabriniais kojų papuošalais. 

- Los niūos de la basura, - Chuanas Diegas su Lupe išgirdo sa- 
kant vieną iš tų begalvių flamingų. Sąvartyno vaikai nesitikėjo, kad 
bus atpažinti ir cirke, bet Oachaka buvo nedidelis miestas. 

- Vištagalviai pusnuogiai flamingai, - tepratarė Flor; ji pati, be 
abejo, būdavo vadinama ir bjauriau. 

Aštuntajame dešimtmetyje Bustamantės gatvėje, netoli Sarago- 
sos, buvo gėjų baras, pavadintas La China, turbūt kokio garbaniaus 
garbei. (Tas pavadinimas gal prieš trisdešimt metų pakeistas, bet 
baras Bustamantės gatvėje tebėra - vis dar gėjų.) 

Flor ten atsipalaiduodavo; La China bare galėdavo nesivaržy- 
ti, bet netgi ten būdavo vadinama La Loca - Pamišėle. Tais laikais 


transvestitai retai kada jausdavosi laisvai - anaiptol ne visi drįsda- 

vo visur eiti vilkėdami moteriškais drabužiais, kaip Flor. La China 
kompanijoje Flor pravardė, La Loca, turėjo dar ir papildomą reikš- 
mės atspalvį - iš esmės tai buvo lygu pravardžiavimui Karaliene. 

Buvo ir atskiras transvestitų baras, netgi aštuntajame dešimt- 
metyje. La Coronita - „Karūnėlė“ - prie Bustamantės ir Sočitl ga- 
tvių sankryžos. Tokia vakarėlių vieta, klientai - daugiausia gėjai. 
Transvestitai ten būdavo išsipustę kaip lėlės, ir visi smagiai leisdavo 
laiką, - bet „Karūnėlėje“ niekas neparsidavinėjo, be to, į tą barą 
transvestitai ateidavo apsivilkę kaip vyrai; moteriškais drabužiais 
persirengdavo tik įžengę į vidų, kur jausdavosi saugūs. 

Bet ne Flor; ji visada buvo moteris, kad ir kur eidavo, - ar į dar- 
bą Saragosos gatvėje, ar pasilinksminti tame Bustamantės gatvės 
bare. Flor savo tapatybės nekeitė. Todėl ją ir vadino Karaliene; ji 
buvo La Loca, kad ir kur eidavo. 

Ją visi pažinojo net ir „La Maravilla“ miestelyje; cirko artistai 
mokėjo atpažinti tikras žvaigždes - jie ir patys visada buvo žvaigž- 
dės. 

Edvardas Bonšo tik dabar - „Stebuklo“ cirke sunkiai žings- 
niuodamas per dramblių mėšlą - suvokė, kas yra Flor. (Senjorui 
Eduardui Flor ir buvo Stebuklas.) 

Prie vienos palapinės treniravosi žonglierius; netoliese mankš- 
tinosi akrobatas, pravarde Pižaminis. Jį taip vadino todėl, kad atro- 
dė visas atsipalaidavęs ir išglebęs kaip pižama be kūno; jo judesiai 
buvo kaip drabužio, kabančio ant skalbinių virvės. 

„Gal cirkas ne tokia jau tinkama vieta luošiui, - galvojo Chu- 
anas Diegas. 

— Nepamiršk, Chuanai Diegai, kad esi skaitytojas, - akivaiz- 
džiai sunerimusiam berniukui pasakė senjoras Eduardas. - Yra 
kitas gyvenimas - knygose ir tavo vaizduotės pasaulyje; yra ne tik 
fizinis pasaulis, netgi čia. 

- Gaila, kad nebuvom pažįstami, kai buvau vaikas, - tarė mi- 
sionieriui Flor. - Būtume galėję vienas kitam padėti kapstytis per 
visokį mėšlą. 

Alėjoje tarp palapinių jie pasitraukė į šalį - praleido dresuotoją 
su dviem drambliais; bežiūrėdamas į tikrus dramblius, Edvardas 

Bonšo vėl įmynė į milžinišką dramblio mėšlo krūvą, šįkart jau kita 
koja, švariu sandalu. 

— Dieve maloningasai! - vėl sudejavo atvykėlis iš Ajovos. 

- Gerai, kad tu nepersikraustai gyventi į cirką, - tarė jam Flor. 

— Dramblio mėšlo krūvos nemažos, - veblėjo Lupė. - Kaip pa- 
pūguotasis gali jų nematyt? 

— Vėl ištarei mano vardą - žinau, kad kalbi apie mane, - nusi- 
šypsojo Lupei senjoras Eduardas. - El hombre papagayo skamba 
gražiai, ar ne? 

— Tau reikia ne tik žmonos, - pasakė misionieriui Flor. - Reikia 
visos šeimos, kad tave tinkamai prižiūrėtų. 

Jie priėjo prie trijų liūčių narvo. Viena iš tų damų juos tingiai 
nužvelgė, kitos dvi miegojo. 

— Matot, kaip gražiai sutaria patelės? - tarė Flor; darėsi vis aiš- 
kiau, kad ji neretai čia lankosi. - O šitas ne toks, - toliau šnekėjo 
Flor, sustojusi prie atskirame narve laikomo liūto; tariamas žvėrių 
karalius buvo uždarytas vienas ir atrodė tuo labai nepatenkintas. — 
Hola, Hombre, - pasisveikino Flor su liūtu. - Jis vardu Hombre“, - 
paaiškino. - Žiūrėkit, kokie kiaušiai! Dideli, ar ne? 

— Viešpatie, pasigailėk, - sumurmėjo Edvardas Bonšo. 

Lupė supyko: 

— Vargšas liūtas dėl to nekaltas - juk ne pats pasirinko tokius 
kiaušius. Jam nepatinka, kai iš jo šaipotės. 

— Kaip suprantu, skaitai ir liūto mintis, - tarė seseriai Chuanas 
Diegas. 

— Bet kas gali skaityti Hombre mintis, - atšovė Lupė. Ji įdėmiai 
Atrodė, kad nuo jos žvilgsnio liūtas staiga sunerimo. Turbūt, pa- 
jutusios jo nerimą, pabudo abi miegojusios liūtės; dabar visos trys 
stebėjo Lupę, tarsi ji būtų mėginusi su jomis varžytis dėl Hombre 
meilės. Chuanas Diegas jautė, kad ir Lupė, ir liūtės gailisi liūto — 


gailisi beveik tiek pat, kiek ir bijo. 


* El Hombre - žmogus, vyras (isp.). 


254 PASLAPČIŲ ALĖJA 


— Hombre, - švelniai tarė Lupė, - viskas bus gerai. Tai ne tavo 
kaltė. 

- Apie ką čia šneki? - paklausė Chuanas Diegas. 

- Nagi, niūos, - pašaukė Elor, - jūsų jau laukia liūtų dresuotojas 
ir jo žmona. Ne liūtai jums turi rūpėt. 

Tačiau matant, kaip sustingusi Lupė žiūri į Hombre ir kaip ne- 
ramiai liūtas žingsniuoja pirmyn atgal narve, neatitraukdamas akių 
nuo jos, buvo galima pamanyti, kad Lupė į „Circo de La Maravilla“ 
atvyko tik dėl šito vienišo liūto. 

— Viskas bus gerai, - dar kartą patikino jį Lupė, ir tai nuskam- 
bėjo kaip pažadas. 

— Kas bus gerai? - paklausė Chuanas Diegas. 

- Hombre - paskutinis šuo. Paskutinis, - pasakė broliui Lupė. 

Žinoma, tai atrodė nesąmonė - Hombre juk buvo liūtas, ne šuo. 
Bet Lupė pasakė aiškiai: el ūltimo perro. „Paskutinis“, dar pakartojo, 
kad nebūtų abejonės, el ūltimo. 

— Ką turi omeny, Lupe? - nekantravo Chuanas Diegas; jam jau 
buvo atsibodusios begalinės sesers pranašystės. 

— Tas Hombre - jis yra svarbiausias stogo šuo. Ir paskutinis, - 
tarė Lupė, gūžtelėdama pečiais. Toks Lupės nenoras paaiškinti 
Chuaną Diegą visada pykdė. 

Cirko orkestrui pagaliau pavyko sugroti visą kūrinį, ne tik 
daug kartų pakartotą pradžią. Jau temo; trupės palapinėse įsižiebė 
šviesos. Tolyn einančioje alėjoje sąvartyno vaikai matė Ignacą, liūtų 
dresuotoją; jis ringavo savo ilgą botagą. 

— Girdėjau, kad tau patinka botagai, - sušnibždėjo Flor šlu- 
buojančiam misionieriui. 

- Pirmiau užsiminėt apie vandens žarną, - santūriai atsakė 
Edvardas Bonšo. - Dabar man praverstų žarna. 

— Pasakyk papūguotajam, kad atkreiptų dėmesį į liūtų dresuo- 
tojo botagą. Nemažas, - veblėjo Lupė. 

Ignacas stebėjo juos, einančius artyn, taip pat ramiai vertin- 
damas, kaip būtų vertinęs naujų liūtų drąsą ir patikimumą. Ap- 
temptos jo kelnės buvo kaip matadoro; daugiau jis, norėdamas 
pasipuikuoti raumenimis, nevilkėjo nieko, tik prie torso prigulusią 

liemenę trikampe iškirpte. Balta liemenė turėjo sudaryti kontrastą 
ne tik su tamsiai ruda Ignaco oda; jeigu arenoje jį kada būtų puo- 
lęs liūtas, Ignacas norėjo, kad žiūrovai matytų, koks raudonas jo 
kraujas, - baltame fone kraujas atrodo itin ryškus. Ignacas būtų 
puikavęsis net mirdamas. 

— Nekreipk dėmesio į tą botagą - pažiūrėk į jį, - sušnibždėjo 
Flor mėšlu aplipusiam misionieriui. - Ignacas iš prigimties tikras 
publikos numylėtinis. 

- Ir mergišius! - suveblėjo Lupė. Na ir kas, kad kartais ji ir ne- 
nugirsdavo, ką šnibždi, juk vis tiek jau žinojo, apie ką mąstai. Bet 
skaityti papūguotojo mintis, kaip ir Riveros, jai buvo nelengva. - 
Ignacui patinka liūtės - jam patinka visos damos, - toliau šnekėjo 
Lupė, tačiau dabar sąvartyno vaikai jau buvo prie pat liūtų dresuo- 
tojo palapinės; Ignaco žmona Soledad, išėjusi į lauką, stovėjo šalia 
savo išsidabinusio iš pažiūros stipraus vyro. 

- Jei manai, kad ką tik matei žvėrių karalių, tai klysti, - vis dar 
pašnibždom pasakė Flor Edvardui Bonšo. - Tu tik dabar su juo 
susipažinsi. Ignacas yra žvėrių karalius. 

— Paršųy karalius, - staiga tarė Lupė, bet jos žodžius, žinoma, su- 
prato tik Chuanas Diegas. Tačiau netgi jis niekada Lupės galutinai 
neperprato. 

Gal tai buvo tik liūdesys, apėmęs sąvartyno vaikus, kai jie atvyko 
į „La Maravilla“, arba taip paveikė tos nežinia kieno akys tamso- 
je - akys be kūnų, supančios automobilį, lekiantį į pajūrio kurorto 
viešbutį kerinčiu pavadinimu „Encantador“. Kas dabar žino, kodėl 
Chuanas Diegas staiga užsnūdo? Ko gero, tą akimirką, kai kelias 
susiaurėjo, vairuotojas sumažino greitį ir paslaptingosios akys pra- 
dingo. (Kai sąvartyno vaikai atsikraustė gyventi į cirką, juos stebėjo 
daugiau akių, negu stebėdavo iki tol.) 

- Iš pradžių maniau, kad jis tik svajoja. Atrodė lyg patekęs į 
transą, - šnekėjo daktarė Kintana. 

— Gal blogai jaučiasi? - paklausė žmonos, gydytojos, Klarkas 
Frenčas. 

- Tiesiog miega, Klarkai, kietai įmigęs, - atsakė Chosefa. - Gal 
dėl laiko skirtumo arba dėl to, kad per nelemtąjį tavo patarimu įtai- 
sytą akvariumą negalėjo išsimiegoti naktį. 

— Chosefa, jis užmigo mums bešnekant - vidury pokalbio! - 
sušuko Klarkas. - Gal jam narkolepsija? 

— Nepurtyk! - išgirdo Chuanas Diegas sakant Klarko žmoną, 
bet neatsimerkė. 

— Niekad negirdėjau, kad koks rašytojas sirgtų narkolepsija, - 
šnekėjo Klarkas Frenčas. - Ar čia nebus nuo tų vaistų, kuriuos jis 
vartoja“ 

— Beta blokatoriai gali paveikti miegą, - pasakė vyrui daktarė 
Kintana. 

— Turėjau omeny viagrą... 

— Viagra veikia tik vienaip, Klarkai. 

Chuanas Diegas nusprendė, jog čia tinkama akimirka atsi- 
merkti. 

- Jau atvažiavom? - paklausė. Chosefa tebesėdėjo šalia jo; 
Klarkas, atidaręs užpakalines visureigio dureles, įdėmiai žiūrėjo į 
buvusį dėstytoją. - Čia „Encantador“? - dar naiviau paklausė Chu- 
anas Diegas. - O paslaptingoji viešnia jau atvyko? 

Ji jau buvo atvykusi, bet niekas jos dar nebuvo matęs. Tikriau- 
siai iš toli atkeliavo ir dabar ilsėjosi savo kambaryje. Atrodė, kad ji 
žinojo, koks tai kambarys, - būtent to ir pageidavo. Netoli biblio- 
tekos, antrame pagrindinio pastato aukšte; arba ji šiame viešbutyje 
jau buvo gyvenusi, arba tikėjosi, kad kambaryje šalia bibliotekos 
bus ramu. 

— Aš dieną niekad neprigulu nusnūsti, - pareiškė Klarkas. Iš 
jaunojo vairuotojo atėmęs mamutiškąjį oranžinį Chuano Diego la- 
gaminą, Klarkas per vieną iš terasų jau tempė jį į nuostabiai gražų 
viešbutį, kurį sudarė keli vienas prie kito besišliejantys pastatai ant 
pajūrio kalvos šlaito. Paplūdimį užstojo palmės, net žiūrint iš antro 
ir trečio aukšto kambarių, bet jūra buvo matyti. - Man tik reikia 
gerai išsimiegoti naktį, - toliau šnekėjo Klarkas. 

— Praėjusią naktį mano kambaryje buvo visokių Žuvų... ir dar 
ungurys, - priminė buvusiam studentui Chuanas Diegas. Čia jis 
gavo kambarį antrame aukšte - kaip ir nekviestoji viešnia; ji buvo 
apsistojusi gretimame pastate, į kurį nesunkiai galėjai nueiti per 
bendrą balkoną. 

— Dėl žuvų... Nekreipkite dėmesio į tetulę Karmen, - tarė Klar- 
kas. - Jūsų kambarys tolokai nuo baseino. Anksti rytą baseine 
dūkstantys vaikai neturėtų jūsų pažadinti. 

- Tetulė Karmen - visokių gyvūnų mylėtoja, - įsikišo Klarko 
žmona. - Žuvytės jai rūpi labiau negu žmonės. 

- Ačiū Dievui, murena liko gyva, - pridūrė Klarkas. - Manau, 
kad Moralė gyvena su tetule Karmen. 

— Gaila, kad tik ji, - šyptelėjo Chosefa. - Niekas kitas nenori su 
ja gyventi. 

Po jais, baseine, jau žaidė vaikai. 

- Šioje šeimoje daug paauglių - taigi daug nemokamų auklių 
mažiukams, - pasakė Klarkas. 

— Šioje šeimoje daug vaikų. Taškas! — tarė akušerė-ginekolo- 
gė. - Mes ne visi tokie kaip tetulė Karmen. 

- Aš vartoju vaistus - dėl to keistai sutrinka miego ritmas, - 
paaiškino jiems Chuanas Diegas. - Geriu beta blokatorius, - dar 
pasakė daktarei Kintanai. - Kaip tikriausiai žinote, beta blokato- 
riai kartais veikia slopinamai... tikrame gyvenime... o jų poveikį 
sapnams apskritai sunku nuspėti. 

Chuanas Diegas šitai gydytojai nesakė, kad šiek tiek pažaidė, 
savo nuožiūra keisdamas jam išrašyto lopresoro dozę. Bet gal pa- 
sirodė esąs visiškai atviras - bent jau daktarei Kintanai ir Klarkui 
Frenčui tikriausiai padarė tokį įspūdį. 

Chuano Diego kambarys buvo puikus: langai į jūrą, visi su 
tinkleliais; palubėje - ventiliatorius, oro kondicionieriaus čia ne- 
reikėjo. Žavus didžiulis vonios kambarys - ir dar dušas lauke, su 
bambukiniu pagodos formos stogeliu. 

- Prieš vakarienę bent kiek atsigaukit, neskubėkit, - pasakė 
Chuanui Diegui Chosefa. - Organizmo paros ritmo sutrikimas... 
dėl laiko skirtumo, suprantate, irgi gali keisti beta blokatorių po- 
veikį. 

- Kai didesni vaikai išves mažuosius miegoti, tada prie stalo iš 
tiesų pradėsim kalbėtis, - tarė Klarkas, spustelėdamas buvusiam 
dėstytojui petį. 

„Gal Klarkas mane taip įspėja, kad prie vaikų ir paauglių nepra- 
dėčiau šnekėti suaugusiųjų temomis?“ - galvojo Chuanas Diegas. 
Suprato, kad Klarkas Frenčas, nors ir šiurkštokai geraširdis, tebėra 
įsitempęs - toks keturiasdešimt kelerių metų drovuolis, dorovės 
sergėtojas. Taigi Ajovoje kartu su Klarku studijavę menų magistrai, 
jei kur nors sutiktų, ir dabar iš jo šaipytųsi. 

Chuanas Diegas žinojo, kad abortai Filipinuose uždrausti; jam 
buvo įdomu, ką apie tai mano daktarė Kintana, akušerė-ginekolo- 

gė. (Ir dar smalsu, ar jos ir Klarko - šitokio kataliko - nuomonės 
sutampa.) Be abejo, apie tai Chuanas Diegas su Klarku prie vaka- 
rienės stalo tikrai negalėjo (ar bent jau neturėjo) kalbėtis, kol vaikai 
ir paaugliai neištapsėję į savo lovas. Chuanas Diegas tikėjosi, kad 
gal pavyks su daktare Kintana apie tai pasišnekėti, kai ir Klarkas jau 
bus ištapsėjęs miegoti. 

Apie tai galvodamas, Chuanas Diegas taip susijaudino, kad be- 
veik pamiršo Mirjam. Bet ne visai, žinoma, - visai nebuvo pamiršęs 
nė akimirką. Atsispyrė pagundai išsimaudyti po dušu lauke - ne tik 
todėl, kad ten jau buvo tamsu (tamsoje apie lauko dušą skraidytų 
begalė visokių vabzdžių), bet ir baimindamasis, kad neišgirs tele- 
fono skambučio. Pats negalėjo nei paskambinti Mirjam, - juk net 
nežinojo jos pavardės! - nei, paskambinęs į registratūrą, prašyti, 
kad sujungtų su „nekviesta moterim“. Bet jei ta paslaptinga moteris 
tikrai Mirjam, tai gal ji pati jam paskambins? 

Nusprendė išsimaudyti vonioje - ten nebus jokių vabzdžių, be 
to, duris į miegamąjį galės palikti atviras; jeigu ji skambins, jis gir- 
dės. Savaime suprantama, išsimaudė paskubomis, ir niekas per tą 
laiką nepaskambino. Stengėsi išlikti ramus; mintyse planavo, kaip 
dabar gers vaistus. Kad nieko nesupainiotų, tablečių smulkintuvą 
įdėjo atgal į reikmeninę. Viagros ir lopresoro indeliai stovėjo vie- 
nas šalia kito ant spintelės prie vonios kriauklės. 

„Pusės skirtos dozės nepakanka“, - nusprendė Chuanas Die- 
gas. Po vakarienės išgers visą lopresoro tabletę, — kitaip tariant, 
tiek, kiek reikia, - jei nebus su Mirjam. Anąkart vieną dozę pralei- 
do, ir nieko blogo jam nenutiko, o su Mirjam adrenalino antplūdis 
gal būtų naudingas, netgi būtinas. 

Dėl viagros, jo paties manymu, apsispręsti buvo sunkiau. Prieš 
susitikdamas su Dorote vietoj įprastinės pusės tabletės išgėrė visą; 
dabar pagalvojo, kad su Mirjam pusės nepakaks. Sunkiausia buvo 
apskaičiuoti, kada tą tabletę išgerti. Praeina beveik valanda, kol 
viagra pradeda veikti. O kiek laiko trunka viagros - visos 100 mili- 
gramų tabletės - poveikis? 

„Be to, juk Naujųjų išvakarės!“ - staiga prisiminė Chuanas Die- 
gas. Aišku, kad paaugliai - o gal ir maži vaikai - gulti nueis tik po 

vidurnakčio. Dauguma suaugusiųjų turbūt irgi neguls, kol nesu- 
lauks ateinančių metų? 

O jeigu Mirjam jį pasikvies į savo kambarį? Gal jam reikėtų 
viagros tabletę pasiimti, kai eis vakarieniauti? (Dar per anksti ją 
gerti dabar.) 

Rengėsi neskubėdamas, mėgindamas įsivaizduoti, kuo Mirjam 
šį vakarą jam patartų vilkėti. Knygose jis rašė apie ilgiau trunkan- 
čius, painesnius, įvairesnius santykius tarp žmonių, negu pats kada 
nors buvo užmezgęs. Jo skaitytojai, - tie, kurie jo nepažinojo, - gal 
manė, kad jis gyvena įmantrų lytinį gyvenimą; jo romanuose buvo 
ir homoseksualios, ir biseksualios patirties, ir daugybė paprastų 
heteroseksualų nuotykių. Chuanas Diegas iš principo stengėsi apie 
seksą rašyti atvirai; tačiau dar net nebuvo su niekuo gyvenęs, ir jo 
paprasti heteroseksualai buvo tik tokie kaip jis pats. 

Kaip meilužis, Chuanas Diegas manėsi tikriausiai esąs gana 
nuobodus. Puikiai žinojo, kad beveik visas jo vadinamasis lytinis 
gyvenimas egzistuoja tik vaizduotėje. „Kaip ir dabar“, - liūdnai pa- 
galvojo. Juk nieko daugiau nedaro, tik įsivaizduoja Mirjam; net ne- 
žino, ar ta paslaptinga viešbutyje įsiregistravusi viešnia iš tiesų yra ji. 

Mintis, kad jo lytinis gyvenimas dažniausiai tik įsivaizduoja- 
mas, Chuaną Diegą varė į neviltį, o šiandien jis juk išgėręs tik pusę 
lopresoro tabletės; šįkart negali sakyti, kad toks menkas jaučiasi 
dėl beta blokatorių. Nusprendė vieną viagros tabletę įsidėti į dešinę 
priekinę kelnių kišenę. Ar čia Mirjam, ar ne, bet bus pasirengęs. 

Jis dažnai kišdavo ranką į dešinę priekinę kišenę; Chuanui Die- 
gui nebūtinai reikėjo gražųjį madžongo kauliuką matyti, jam pati- 
ko jį jausti - tokį glotnų. Tas kauliukas aiškiai matoma varnele pa- 
ženklino blyškią Edvardo Bonšo kaktą; senjoras Eduardas jį visur 
nešiojosi - kaip kokią atminimo dovaną. O prieš mirdamas, - kai 
ne tik kad nebegalėjo pats apsirengti, bet ir apskritai nebevilkėjo 
drabužių su kišenėmis, - atidavė Chuanui Diegui. Tas madžongo 
kauliukas, kurio kampas kadaise įsmigo tarp šviesių Edvardo Bon- 
šo antakių, tapo Chuano Diego talismanu. 

Keturbriaunė pilkšvai mėlyna viagros tabletė buvo ne tokia 
glotni kaip iš bambuko ir dramblio kaulo padarytas madžongo 

kauliukas; be to, perpus mažesnė - jo gelbėtoja, kaip Chuanas Die- 
gas mintyse ją vadino. Jei nekviestoji viešnia, įsikūrusi antro aukš- 
to kambaryje prie „Encantador“ bibliotekos, tikrai yra Mirjam, tai 
viagros tabletė dešinėje priekinėje kelnių kišenėje Chuanui Diegui 
bus kaip antras talismanas. 

Beldimas į kambario duris, žinoma, sužadino apgaulingus lū- 
kesčius. Ten buvo tik Klarkas, atėjęs vestis vakarienės. Kai Chuanas 
Diegas išjungė šviesą vonios kambaryje ir miegamajame, Klarkas 
patarė palikti įjungtą palubės ventiliatorių. 

— Matot gekoną? - tarė, rodydamas į lubas. 

Ten, virš lovos galvūgalio, sustingęs gekonas buvo mažesnis už 
mažylį pirštą. Chuanas Diegas nedaug ko ilgėjosi, prisimindamas 
Meksiką, - todėl ten negrįžo, nė karto neapsilankė, - bet gekonų 
pasiilgdavo. Šitas mažylis kibiomis kojytėmis perbėgo lubas tą pa- 
čią akimirką, kai Chuanas Diegas įjungė ventiliatorių. 

- Kai ventiliatorius kurį laiką pabus įjungtas, gekonai apsira- 
mins, - pasakė Klarkas. - Juk nenorit, kad jie čia lakstytų, kai mė- 
ginsit užmigti. 

Chuanas Diegas nusivylė savimi, kad gekoną pamatė tik kai 
Klarkas jį parodė; jau uždarydamas savo numerio duris, pastebėjo 
kitą, lekiantį per vonios kambario sieną, - greitas kaip žaibas, tuoj 
pat pradingo už veidrodžio. 

- Pasiilgstu gekonų, - prisipažino Klarkui Chuanas Diegas. 
Lauke, balkone, jie išgirdo iš paplūdimyje esančio triukšmingo vie- 
tos gyventojų klubo atsklindančią muziką. 

— Kodėl negrįžtat į Meksiką - na, kodėl neapsilankote ten kaip 
svečias? - paklausė Klarkas. 

Chuanas Diegas prisiminė, kad su Klarku visada šitaip. Klar- 
kas visuomet norėjo, kad visos Chuano Diego vaikystės ir paau- 
glystės „nuoskaudos“ išnyktų; kad viskas, kas liūdino, baigtųsi pa- 
kiliai, kaip Klarko romanuose. Klarkas neabejojo, kad visi turi būti 
išgelbėti ir kad visas kaltes galima atleisti. Klarko gerumas tiesiog 
vargino. 

Bet ar buvo kas nors, dėl ko Chuanas Diegas su Klarku Frenču 
nesiginčijo? 

Juodu nuolat grįždavo prie diskusijos apie velionį popiežių 
Joną Paulių II, mirusį 2005-aisiais. Jauną kardinolą iš Lenkijos, iš- 
rinktą popiežiumi, visi labai pamėgo, bet Jono Pauliaus pastangos 
Lenkijoje „atkurti normalų gyvenimą“ - tai yra vėl uždrausti abor- 
tus - Chuaną Diegą siutino. 

Klarkas Frenčas šnekėjo, kaip jam patinka lenkų popiežiaus 
mintis apie „gyvenimo kultūrą“ - šitaip Jonas Paulius II vadino savo 
nusistatymą prieš abortus ir kontracepciją, kitaip tariant, „apsiginti 
negalinčių“ embrionų gynimą nuo vadinamosios „mirties kultūros“. 

— Kaip jums, ne kam kitam, o jums, šitiek visko patyrusiam, 
mirties idėja gali patikti labiau negu gyvenimo? - kadaise paklau- 
sė Klarkas buvusį dėstytoją. Klarkas ir dabar (vėl) Chuanui Diegui 
siūlo grįžti į Meksiką - tiesiog apsilankyti! 

— Juk žinai, kodėl nenoriu ten grįžti, Klarkai, - dar kartą atsakė 
Chuanas Diegas, šlubuodamas per antro aukšto balkoną. (Anąkart, 
kai buvo prisigėręs alaus, Chuanas Diegas Klarkui atrėžė: „Meksika 
nusikaltėlių ir Katalikų bažnyčios rankose.“) 

— Tik jau nesakykit, kad Bažnyčią kaltinat ir dėl AIDS... Juk ne- 
manot, kad saugus seksas yra atsakymas į visus klausimus? - dabar 
tarė Klarkas buvusiam dėstytojui. Chuanas Diegas jautė, jog čia ne- 
labai vykusiai užmaskuota užuomina; bet gal Klarkas ir nesistengė. 
savo užuominų maskuoti. 

Chuanas Diegas dar prisiminė, kaip Klarkas prezervatyvų nau- 
dojimą kadaise pavadino „propaganda“. Tikriausiai savaip perteikė 
popiežiaus Benedikto XVI mintį. Benediktas lyg ir sakė kažką pa- 
našaus į tai, kad prezervatyvai „tik pablogina“ padėtį dėl AIDS? Ar 
taip sakė Klarkas? 

O dabar, kadangi Chuanas Diegas nereagavo į Klarko užuomi- 
ną apie saugų seksą kaip atsakymą į visus klausimus, Klarkas toliau 
piršo Benedikto nuomonę: 

- Benediktas mano... na, kad epidemijai veiksmingai pasiprie- 
šinti galime tik dvasiškai atsinaujindami... 

- Klarkai! - sušuko Chuanas Diegas. - Visi „dvasinio atsinauji- 
nimo būdai juk yra tos pačios, senosios šeimos vertybės - hetero- 
seksuali santuoka, lytinis susilaikymas iki vedybų... 

— Man atrodo, kad taip galima pristabdyti epidemiją, - ironiš- 
kai tarė Klarkas. Jis tebebuvo toks pat doktrinierius! 

- Jei kirstume lažybų, kas nugalės, ar tavo Bažnyčios taisy- 
klės, kurių neįmanoma laikytis, ar žmogaus prigimtis, aš rink- 
čiausi žmogaus prigimtį, - pasakė Chuanas Diegas. - Na, kad ir 
celibatas... 

— Gal kai vaikai ir paaugliai bus jau nuėję gulti, - priminė bu- 
vusiam dėstytojui Klarkas. 

Juodu tame balkone buvo vieni, Naujųjų metų išvakarėse; Chu- 
anas Diegas neabejojo, kad paaugliai gulti nueis dar vėliau negu 
suaugusieji, tačiau tepasakė: 

— Pagalvok apie pedofiliją, Klarkai. 

— Žinojau! Žinojau, kad dabar prabilsit apie tai! - susinervino 
Klarkas. 

Per Kalėdas Romoje kreipdamasis į minią - mažiau negu prieš 
dvi savaites - popiežius Benediktas XVI sakė, kad pedofilija visai 
neseniai, aštuntajame praėjusio amžiaus dešimtmetyje, buvo lai- 
koma normaliu dalyku. Klarkas žinojo, kad, tai išgirdęs, Chuanas 
Diegas neteks kantrybės. O dabar jo buvęs dėstytojas, žinoma, vėl 
gieda savo seną giesmę, cituoja popiežių, tarsi visą katalikiškąją te- 
ologiją būtų galima kaltinti dėl Benedikto išsakytos minties, kad 
nėra nei savaiminio blogio, nei gėrio. 

- Klarkai, Benediktas sakė, kad būna tik „geriau negu“ ir „blo- 
giau negu“. Štai ką sakė tavo popiežius. 

- Leiskite priminti statistinį faktą, kad ne Bažnyčioje, o šiaip 
visuomenėje pedofilijos yra lygiai tiek pat, kiek ir Bažnyčioje. 

- Benediktas šnekėjo: „Niekas savaime nėra nei gėris, nei blo- 
gis.“ Jis pasakė „niekas“, Klarkai. Pedofilija - ne niekas; aišku, kad 
pedofilija yra „savaiminis blogis“, Klarkai. 

— Kai vaikai bus... 

- Čia nėra nė vieno vaiko, Klarkai! - sušuko Chuanas Diegas. - 
Mudu vieni! Balkone! 

- Na... - atsargiai, dairydamasis aplinkui, pratarė Klarkas Fren- 
čas; kažkur aidėjo vaikų balsai, bet jokių vaikų (ir netgi jokių paau- 
glių ar kitų suaugusiųjų) nebuvo matyti. 

— Katalikų bažnytinės valdžios manymu, bučiniai veda į nuo- 
dėmę, - sušnibždėjo Chuanas Diegas. - Tavo Bažnyčia nusiteikusi 
prieš kontracepciją, prieš abortus, prieš gėjų santuokas - tavo Baž- 
nyčia nusiteikusi ir prieš bučinius, Klarkai! 

Staiga pro juos per balkoną perbėgo mažų vaikų spiečius; su 
pliaukšinčiomis baseino šlepetėmis, žvilgančiais šlapiais plaukais. 

— Kai mažieji jau bus nuėję gulti... - vėl tarė Klarkas Frenčas. 

Pokalbis su juo atrodė kaip kokios kovinio sporto varžybos. 
Klarkas galėjo būti nenuilstančiu misionieriumi. Jis buvo toks jė- 
zuitiškas visažinis - į mokslą dėmesį sutelkęs krikščionybės skelbė- 
jas. Taip elgtis jį tikriausiai skatino jau vien mintis, kad galėtų tapti 
kankiniu. Jis mielai kentėtų, tiesiog norėdamas išreikšti absurdišką 
mintį; skriaudžiamas šypsotųsi ir būtų patenkintas. 

- Blogai jaučiatės? - sunerimo Klarkas. 

- Tik truputį pritrūkau oro - neįpratęs šitaip greitai šlubuoti, - 
pasakė Chuanas Diegas. - Kartu ir šlubuoti, ir kalbėti, - pridūrė. 

Sulėtinę žingsnį, juodu nulipo laiptais ir pasuko į didįjį „En- 
cantador“ vestibiulį, kur buvo valgomasis. Viešbučio restorano sto- 
gas buvo su užlaidu ir susukta bambukine užuolaida, kurią galima 
nuleisti, kad saugotų nuo vėjo ir lietaus. Toks atviras valgomasis, 
iš kurio matyti palmės ir jūra, atrodė kaip erdvi veranda. Ant visų 
stalų buvo padėtos popierinės kepurėlės. 

„Kokios didelės šeimos nariu Klarkas Frenčas tapo vedęs!“ — 
galvojo Chuanas Diegas. Daktarė Chosefa Kintana, ko gero, turėjo 
apie trisdešimt ar keturiasdešimt giminaičių, ir daugiau negu pusė 
jų buvo vaikai arba jaunuoliai. 

— Niekas nesitiki, kad įsiminsit vardus, - pašnibždėjo Chuanui 
Diegui Klarkas. 

— O paslaptingoji viešnia... - staiga tarė Chuanas Diegas. - Ji 
gal turėtų sėdėti šalia manęs. 

— Šalia jūsų? - nustebo Klarkas. 

- Žinoma. Juk jūs visi jos nekenčiat. Aš bent jau neutralus. 

— Nesakiau, kad jos nekenčiu... tiesiog niekas jos nepažįsta! Ji 


įsibrovė į šeimą... 

- Suprantu, Klarkai, suprantu, - pasakė Chuanas Diegas. - 
Tegu ji sėdi prie manęs. Mes abu svetimi. O jūs visi pažįstami. 

- Ketinau ją pasodinti prie kurio nors vaikų stalo, - prisipažino 
Klarkas. - Gal su labiausiai išdykusiais vaikais. 

— Matai? Tu jos nekenti. 

— Pajuokavau. Gal prie paauglių stalo... su pačiais niūriau- 
siais, - toliau šnekėjo Klarkas. 

— Tu tikrai jos nekenti. O aš neutralus, - priminė jam Chuanas 
Diegas. („Mirjam ištvirkintų paauglius“, - pagalvojo.) 

— Dėde Klarkai! - Mažas apskritaveidis berniukas tampė Klar- 
ką už rankos. 

— Girdžiu, Pedrai. Kas atsitiko? - paklausė Klarkas. 

— Tas didelis gekonas už paveikslo bibliotekoj. Jis išlindo! - pra- 
nešė Pedras. 

- Tas milžiniškas gekonas... negi tikrai tas?! - Klarkas apsimetė 
sunerimęs. 

— Taip! Tas milžiniškas! - sušuko berniukas. 

— Ką gi, Pedrai, kaip tik šitas žmogus viską žino apie gekonus - 
jis gekonų Žinovas. Juos ne tik myli, bet ir pasiilgsta jų, - pasakė 
vaikui Klarkas. - Čia ponas Gereras, - supažindino jau sprukda- 
mas, palikdamas savo buvusį dėstytoją su Pedru. Berniukas tuoj 
pat čiupo Chuaną Diegą už rankos. 

- Jūs juos mylit? - paklausė ir, Chuanui Diegui nespėjus atsa- 
kyti, dar pridūrė: - Kodėl pasiilgstat gekonų, pone? 

- Na... - buvo bepasakojąs Chuanas Diegas, bet nutilo, kad lai- 
mėtų laiko. Kai ėmė šlubuoti į biblioteką vedančių laiptų link, jo 
šlubumas pritraukė dar keliolika vaikų, penkiamečių arba tik tru- 
putį vyresnių, kaip Pedras. 

- Jis viską žino apie gekonus - jis juos myli, - pasakė Pedras 
kitiems vaikams. - Pasiilgsta gekonų. Kodėl? - vėl paklausė Chuaną 
Diegą. 

- Kas atsitiko jūsų kojai, pone? - pasidomėjo mergytė su ka- 
sytėmis. 

- Buvau sąvartyno vaikas. Gyvenau lūšnoje netoli Oachakos 
basurero... basurero reiškia „šiukšlynas“; Oachaka yra Meksikoje, — 


266 PASLAPČIŲ ALĖJA 


ėmė pasakoti Chuanas Diegas. - Toje lūšnoje, kurioje gyvenau su 
sesute, buvo tik vienos durys. Kiekvieną rytą, kai atsikeldavau, ant 
tų durų tinklelio matydavau gekoną. Jis buvo labai greitas, dingda- 
vo akimirksniu. - Tai sakydamas Chuanas Diegas dar suplojo ran- 
komis. Lipdamas laiptais, šlubavo smarkiau. - Vieną rytą atbuline 
eiga pajudėjęs sunkvežimis man pervažiavo dešinę pėdą. Šoninio 
vaizdo veidrodėlis buvo sudužęs; vairuotojas manęs nematė. Tai ne 
jo kaltė; jis buvo geras žmogus. Dabar jau miręs, aš jo pasiilgstu. 
Ilgiuosi ir sąvartyno, ir gekonų, - pasakė vaikams Chuanas Diegas. 
Nė nematė, kad ir keli suaugusieji paskui jį lipa laiptais aukštyn, į 
biblioteką. Tarp jų ir Klarkas Frenčas. Juos visus, žinoma, priviliojo 
Chuano Diego pasakojimas. 

Keli vaikai vienas kitą klausinėjo, ar šitas šlubas žmogus tikrai 
pasakė, kad ilgisi sąvartyno. 

- Jei būčiau gyvenusi tame basurero, turbūt jo nesiilgėčiau, - 
tarė Pedrui mergytė su kasytėmis. - Jis gal ilgisi savo sesers. 

— Kad pasiilgsta gekonų, tai suprantu, - pasakė jai Pedras. 

— Gekonai dažniausiai būna naktiniai - judresni naktį, kai dau- 
giau vabzdžių. Jie ėda vabzdžius; žmogui gekonai nedaro nieko 
blogo, - šnekėjo Chuanas Diegas. 

— Kur jūsų sesuo? - paklausė mergytė su kasytėmis. 

- Jau mirusi, - atsakė Chuanas Diegas; buvo bepasakojąs, kaip 
Lupė mirė, bet išsigando, kad mažyliai paskui sapnuos košmarus. 

- Žiūrėkit! - sušuko Pedras. Pirštu rodė į didelį paveikslą, ka- 
bantį „Encantador“ bibliotekoje virš tikriausiai labai patogios so- 
fos. Gekonas buvo nemažas - net iš toli matomas beveik taip pat 
gerai kaip ir paveikslas. Laikėsi įsikibęs į sieną šalia jo. Kai Chua- 
nas Diegas su vaikais prisiartino, gekonas palypėjo aukščiau. Di- 
dysis driežas laukė, stebėjo juos, sustingęs maždaug pusiaukelėje 
tarp paveikslo ir lubų. Tikrai įspūdingas gekonas, beveik naminės 
katės didumo. 

- Čia nupieštas žmogus yra šventasis, - pasakė vaikams Chu- 
anas Diegas. - Jis kadaise studijavo Paryžiaus universitete. Ir dar 
buvo kareivis - baskų kareivis. Kare jį sužeidė. 

— Kaip sužeidė? - pasidomėjo Pedras. 

— Patrankos sviedinys, - atsakė Chuanas Diegas. 

- O patrankos sviedinys iškart neužmuša? - paklausė Pedras. 

- Turbūt ne, jei po to tampi šventuoju, - atsakė Chuanas Diegas. 

- Koks jo vardas? - panoro sužinoti mergytė su kasytėmis; ji 
apskritai buvo smalsi. - Kas tas šventasis? 

- Tavo dėdė Klarkas žino, kas jis toks, - atsakė jai Chuanas Die- 
gas. Jis jautė, kad Klarkas Frenčas žiūri į jį ir klausosi, ką jis kalba. 
Tikrai ištikimas studentas. (Be to, Klarkas atrodė kaip žmogus, ku- 
ris gal irgi išgyventų, sužeistas patrankos sviedinio.) 

— Dėde Klarkai! - ėmė šaukti vaikai. 

— Koks šito šventojo vardas? - jau nežinia kelintą kartą klausė 
mergytė su kasytėmis. 

— Šventasis Ignacas Lojola, - išgirdo Chuanas Diegas sakant 
Klarką Frenčą. 

Didysis gekonas pasirodė esąs toks pat greitas kaip ir mažie- 
ji. Gal Klarkas prabilo pernelyg ryžtingai arba tiesiog per garsiai. 
Buvo gražu žiūrėti, kaip milžiniškas driežas prisiploja prie sienos 
ir palenda po paveikslu, - nors lįsdamas jį ir sujudino. Dabar pa- 
veikslas kabėjo kiek pakrypęs, bet galėjai pamanyt, kad jokio geko- 
no čia nė nebuvo. Pats šventasis Ignacas to driežo nematė; nežiūrė- 
jo Lojola net į atėjusius vaikus ir suaugusiuosius. 

Kiek Chuanas Diegas prisiminė, nė viename iš matytų Lojolos 
portretų - Jėzaus draugijos šventykloje, „Pamestinukuose“ ir kitur 
Oachakoje (ir Meksike) - pavaizduotas plikas, bet barzdotas šven- 
Lojola maldaujamai žvelgė į dangų. Jėzuitų ordino įkūrėjas laukė 
aukštesnės valdžios nurodymų, nenorėjo žvilgsniais susidurti su 
šalia stovinčiais žmonėmis. 

- Vakarienė jau patiekta! — pasigirdo kažkurio suaugusiojo 
balsas. 

- Ačiū, kad papasakojot, pone, - padėkojo Chuanui Diegui Pe- 
dras. - Užjaučiu dėl visko, ko ilgitės, - dar pridūrė. 

Ir Pedras, ir mergytė su kasytėmis norėjo su Chuanu Diegu 
laikytis už rankų, kai visi trys priėjo prie laiptų, bet laiptinė buvo 
pernelyg siaura; luošam žmogui tais laiptais vesti žemyn du mažus 

vaikus būtų buvę pavojinga. Chuanas Diegas suprato, kad jam ge- 
riau reikėtų prisilaikyti turėklų. 

Be to, jis matė, kad apačioje jo laukia Klarkas Frenčas, - buvo 
aišku, kad naujasis susodinimo planas sunervino kai kurias vyriau- 
sias giminaites. Chuanas Diegas neabejojo, kad kelios tam tikro 
amžiaus damos būtų norėjusios sėdėti prie jo; tokios pagyvenusios 
moterys buvo uoliausios ar bent jau ryžtingiausios jo knygų skaity- 
tojos - paprastai kaip tik jos nesidrovėdamos jį kalbindavo. 

Bet Klarkas tik džiugiai tarė: 

— Kaip man patinka klausytis jūsų pasakojimų! 

„Turbūt nepatiktų, jei papasakočiau istoriją apie Mergelę Ma- 
riją, - pagalvojo Chuanas Diegas; jautėsi nežmoniškai pavargęs 
ir pats tuo stebėjosi - juk miegojo lėktuve ir paskui dar nusnūdo 
automobilyje. Mažasis Pedras ne be reikalo jį užjautė dėl visko, 
ko jis ilgisi. Visa tai prisiminęs, Chuanas Diegas ilgėjosi dar la- 
biau, - juk vaikams pasakodamas apie sąvartyną prie tos istorijos 
vos prisilietė. 

Susodinimo planas buvo gerai apgalvotas; vaikų stalai valgo- 
mojo pakraščiuose, visi suaugusieji - prie kelių kitų, sustatytų vi- 
dury. Chosefa, Klarko žmona, turėjo sėdėti prie Chuano Diego iš 
vienos pusės, o kitoje jis matė paliktą laisvą vietą. Klarkas nuspren- 
dė įsitaisyti priešais savo buvusį dėstytoją. Niekas nebuvo užsidėjęs 
popierinės kepurėlės - kol kas dar ne. 

Chuanas Diegas nenustebo pamatęs, kad prie jo stalo, per vi- 
durį, sėdi daugiausia tos „tam tikro amžiaus damos", apie kurias jis 
ką tik ir galvojo. Dabar jos supratingai šypsojosi, kaip šypsosi mo- 
terys, perskaičiusios visus tavo romanus (ir manančios, kad viską 
apie tave žino); tik viena iš tų pagyvenusių damų nė nešyptelėjo. 

Turbūt ne kartą girdėjote pasakymą, kad kai kurie žmonės 
labai panašūs į savo mylimus gyvulėlius. Dar Klarkui šaukšteliu 
nepabarškinus į vandens stiklinę ir nepradėjus žmonos šeimai žo- 
dingai pristatinėti buvusio dėstytojo, Chuanas Diegas jau žinojo, 
kuri bus tetulė Karmen, pažino akimirksniu. Nė viena kita moteris 
čia neatrodė panaši į ėdrią ryškiaspalvę aštriadantę unguriažuvę. 
Jaukiai pritemdytame valgomajame tetulės Karmen žandikaulius 

tikrai galėjai palaikyti nuolat krutančiomis murenos žiaunomis. Be 
to, tetulė Karmen, kaip ir murena, iš pažiūros buvo kažkokia at- 
šiauri ir niekuo nepasitikinti, - akivaizdus jos noras laikytis nuoša- 
liai turbūt slėpė visiems žinomą plėšriosios unguriažuvės gebėjimą 
žudikiškai pulti iš toli. 

- Noriu kai ką pasakyti jums abiem, - tarė daktarė Kintana savo 
vyrui ir Chuanui Diegui, kai visi prie jų stalo kiek pritilo; Klarkas 
pagaliau liovėsi šnekėjęs, ir buvo patiektas pirmas patiekalas - se- 
vičė. - Jokios religijos, Bažnyčios politikos, nė žodžio apie abortus 
arba kontracepciją - nė žodžio, kol valgom. 

- Kol vaikai ir paaugliai... - buvo besakąs Klarkas. 

- Ir suaugusieji, Klarkai. Jokių kalbų apie tai, kol judu nesat vie- 
ni, - įspėjo jį Žmona. 

- Ir jokio sekso, - įsiterpė tetulė Karmen, žiūrėdama į Chuaną 
Diegą. Jis buvo tas, kuris rašo apie seksą, Klarkas tai ne. 

Matydami, kaip susiraukusi ta unguriamoterė ištarė „jokio sek- 
so, - lyg suvytusioje burnoje būtų jautusi kokį kartumą, - visi su- 
prato, kad nei kalbėti apie seksą negalima, nei juo užsiimti. 

— Na, tai mums dar lieka literatūra, - burbtelėjo Klarkas. 

- Nelygu kokia literatūra, - tarė Chuanas Diegas. Vos atsisėdęs 
prie stalo, jis pajuto, kad šiek tiek svaigsta galva; ir akyse viskas 
liejosi. Taip būna nuo viagros - tas jausmas paprastai greit pra- 
eina. Bet, pasičiupinėjęs dešinę priekinę kišenę, Chuanas Diegas 
įsitikino, kad viagros neišgėrė; per kelnių audinį aiškiai užčiuopė ir 
tabletę, ir madžongo kauliuką. 

Sevičė, be abejo, buvo su jūragyviais - lyg ir krevetėmis ar ko- 
kiais kitais vėžiais. Ir su pailgais mango gabalėliais; Chuanas Die- 
gas salotinės šakutės dantukais vos vos palietė marinatą. Citrusi- 
niai vaisiai, žinoma. „Tikriausiai žaliosios citrinos, - pagalvojo. 

Tetulė Karmen pastebėjo, kad jis slapčia ragauja; ji mostelėjo 
šakute, lyg norėdama visiems parodyti, kad jau pakankamai ilgai 
tvardėsi. 

- Nesuprantu, kodėl turėtume laukti jos, - pareiškė tetulė Kar- 
men, šakute besdama į šalia Chuano Diego paliktą laisvą vietą. — 
Juk ji nėra šeimos narė, - dar pridūrė unguriamoterė. 

Chuanas Diegas pajuto, kad kažkas prisilietė prie jo kulkšnių, 
ir pamatė iš pastalės į jį žiūrintį veidelį. Prie jo kojų sėdėjo ta pati 
mergytė su kasytėmis. 

— Ei, pone, - tarė ji. - Ta ponia liepė jums pasakyti, kad jau 
ateina. 

- Kokia ponia? - paklausė Chuanas Diegas; visiems, sėdin- 
tiems prie stalo, išskyrus Klarko žmoną, turbūt atrodė, kad jis šiaip 
kažką sako sau panosėj. 

— Konsuela, - kreipėsi į mergytę Chosefa, - turėtum sėdėti prie 
savo stalo. Prašau - eik ten. 

— Gerai, - nesiginčijo Konsuela. 

— Kokia ponia? - dar kartą paklausė ją Chuanas Diegas. Mer- 
gytė, išropojusi iš pastalės, dabar turėjo atlaikyti nuožmų tetulės 
Karmen žvilgsnį. 

- Ta ponia, kuri tiesiog pasirodo, - atsakė Konsuela; timpčio- 
dama sau už kasyčių, ji keliskart pritūpė ir vėl atsistojo. Paskui nu- 
bėgo. Padavėjai pilstė vyną - vienas iš jų buvo jaunasis vairuotojas, 
atvežęs Chuaną Diegą iš Tagbilarano mieste esančio oro uosto. 

— Tu tikriausiai iš oro uosto čia atvežei ir paslaptingąją ponią? — 
tarė jam Chuanas Diegas, mostu atsisakęs vyno, bet vaikinukas lyg 
ir nieko nesuprato. Tada Chosefa kreipėsi į jį tagalogų kalba; bet 
jaunasis vairuotojas vis tiek atrodė suglumęs. Atsakydamas dakta- 
rei Kintanai, kažką labai jau ilgai pasakojo. 

- Jis sako, kad jos nevežė. Sako, kad ji tiesiog išdygo ant keliu- 
ko priešais viešbutį. Niekas nematė nei jos automobilio, nei kokio 
vairuotojo, - išvertė Chosefa. 

- Intriga darosi vis painesnė! - visiems paskelbė Klarkas Fren- 
čas. - Vyno jam nepilk - jis geria tik alų, - pasakė jaunajam vai- 
ruotojui, kuris, kaip padavėjas, toli gražu ne taip pasitikėjo savimi. 

- Gerai, pone, - linktelėjo vaikinukas. 

— Be reikalo tu savo buvusiam dėstytojui ten parūpinai tiek 
alaus, - staiga tarė Klarkui tetulė Karmen. - Buvot girtas? - pa- 
klausė Chuaną Diegą. - Kurių galų išjungėt oro kondicionierių? 


Niekas Maniloje kondicionierių neišjungia! 

— Liaukitės, Karmen, - ramino tetą daktarė Kintana. - Apie 
jūsų brangųjį akvariumą prie vakarienės stalo nekalbėsim. Jūs sa- 
kėt „jokio sekso“, o aš sakau „jokių žuvų . Aišku? 

- Čia aš kaltas, tetule, - mėgino įsikišti Klarkas. - Pastatyt 
akvariumą buvo mano... 

— Man buvo baisiai šalta, - paaiškino unguriamoterei Chuanas 
Diegas. - Negaliu pakęsti oro kondicionierių, - pasakė visiems. - Ir, 
ko gero, tikrai išgėriau per daug alaus... 

- Neatsiprašinėkit, - tarė jam Chosefa. - Juk ten buvo tik žuvys. 

— Tik žuvys! - riktelėjo tetulė Karmen. 

Daktarė Kintana, pasilenkusi per stalą, palietė sudiržusią tetu- 
lės Karmen ranką. 
vaitę... per praėjusį mėnesį? - paklausė. 

— Chosefa! - sušuko Klarkas. 

- Jokių Žuvų, jokio sekso, - dar pakartojo unguriamoterei dak- 
tarė Kintana. - Norite pasišnekėti apie žuvis, Karmen? Tada laiky- 
kitės! 

- Tikiuosi, Moralė jaučiasi gerai? - tarė tetulei Karmen Chua- 
nas Diegas, stengdamasis kaip nors nuraminti. 

- Moralė labai pasikeitė... nuo to, ką patyrė, - tebepyko tetulė 
Karmen. 

- Ir jokių unguriažuvių, Karmen, - įspėjo ją Chosefa. - Kitaip 
tai jau laikykitės! 

Ak, tos gydytojos... kaip Chuanas Diegas jomis žavėjosi! Gar- 
bino daktarę Marisol Gomes; buvo nuoširdžiai atsidavęs savo mie- 
lajai bičiulei, daktarei Rozmari Stein. O čia nuostabioji daktarė 
Chosefa Kintana! Chuanui Diegui patiko ir Klarkas, bet ar Klarkas 
nusipelnė tokios žmonos? 

Ji „tiesiog pasirodo , - taip mergytė su kasytėmis sakė apie pa- 
slaptingąją ponią. Ir jaunasis vairuotojas juk tvirtino, kad ta ponia 
„tiesiog išdygo ant keliuko. 

Bet pokalbis apie akvariumą buvo gana nervingas; niekas, net- 


gi Chuanas Diegas, tuo laiku negalvojo apie nekviestąją viešnią, — 

bent jau tą akimirką, kai nuo lubų nukrito mažytis gekonas. Patai- 
kė tiesiai į nepaliestą sevičė šalia Chuano Diego; tarsi tas padarėlis 
būtų žinojęs, kad šita salotų lėkštė kol kas niekieno. Miniatiūrinis 
driežas nukrito į pokalbį ties vienintele laisva vieta. 

Plonas kaip tušinukas ir perpus trumpesnis. Dvi moterys su- 
klykė; viena, gražiai apsirengusi, sėdėjo tiesiai priešais kol kas lais- 
vą paslaptingosios viešnios vietą - tos moters akiniai dabar buvo 
aptėkšti citrusinių vaisių marinatu. Iš lėkštės išslydęs mango ga- 
balėlis atsidūrė prie senyvo vyriškio, kuris Chuanui Diegui buvo 
pristatytas kaip į pensiją išėjęs chirurgas. (Jis ir Chuanas Diegas 
sėdėjo abipus laisvos kėdės.) Chirurgo žmona, viena iš „tam tikro 
amžiaus“ skaitytojų, klykė garsiau už tą gražiai apsirengusią mote- 
rį, kuri dabar jau ramiai valėsi akinius. 

— Nelemtas padaras, - murmtelėjo valydamasi. 

- O tave kas kvietė? - paklausė chirurgas gekoną, susigūžusį (ir 
sustingusį) neįprastoje sevičė aplinkoje. Visi nusijuokė, išskyrus te- 
tulę Karmen; išsigandęs gekoniukas jai turbūt neatrodė juokingas. 
Jis tarytum rengėsi šokti. Tačiau kur? 

Paskui visi šnekėjo, kad gekonas atitraukė jų dėmesį nuo grakš- 
čios moters šilkine smėlio spalvos suknele. Ji tiesiog pasirodė, kaip 
vėliau visi prisiminė; niekas nematė, kaip priėjo prie stalo, nors ta 
moteris, vilkinti puikiai prigulusia berankove suknele, buvo labai 
patraukli. Ji, niekieno nepastebėta, staiga atsirado prie jai paliktos 
kėdės - net gekonas nematė jos ateinant, o gekonai juk itin budrūs. 
(Jeigu jau esi gekonas ir nori išlikti gyvas, turi būti budrus.) 

Chuanas Diegas vėliau prisiminė pastebėjęs tik kaip šmėkšte- 
lėjo laibas tos moters riešas; salotų šakutę jos rankoje pamatė tik 
kai ji perdūrė gekonui vytelės liaunumo nugarytę, prismeigdama jį 
prie lėkštėje dar likusio smailo mango gabaliuko. 

— Pričiupau, - tarė Mirjam. 

Šįkart suklykė tetulė Karmen - tarsi ji būtų buvusi perdurta. 
Paprastai galima pasikliauti viską pastebinčiais vaikais. Gal vaikai 
matė Mirjam ateinant ir jiems pakako sveiko proto, kad ją stebėtų? 

— Nemaniau, kad žmonės gali būti tokie pat greiti kaip geko- 
nai, - kitą dieną pasakė Chuanui Diegui Pedras. (Juodu antro aukš- 

kada pasirodys didysis gekonas, bet jo jau niekas nebematė.) 

— Gekonai labai, labai greiti - jų neįmanoma sugauti, - pasako- 
jo berniukui Chuanas Diegas. 

— Bet ta ponia... - buvo besakąs Pedras. 

- Taip, ji greita. - Daugiau Chuanas Diegas nieko nešnekėjo. 

Nuščiuvusiame valgomajame Mirjam šakutę laikė tarp nykščio 
ir smiliaus; Chuanas Diegas prisiminė, kad šitaip Flor laikydavo 
cigaretę - kaip marihuanos suktinę. 

— Padavėjau, - pašaukė Mirjam. Suglebęs negyvas gekonas kabė- 
jo, pavertas ant blizgančių šakutės dantukų. Jaunasis vairuotojas, ne 
itin vikrus padavėjas, pripuolęs paėmė iš Mirjam tą mirtiną ginklą. - 
Man reikės ir kitos sevičė porcijos, - sėsdamasi pasakė jam Mirjam. 

- Nesistok, mielasis, - tarė, uždėdama ranką Chuanui Diegui 
ant peties. - Žinau, kad dar nedaug laiko praėjo, bet aš tavęs bai- 
siai pasiilgau, - pridūrė. Visi girdėjo, ką ji pasakė; niekas neištarė 
nė žodžio. 

— Aš pasiilgau tavęs, - prisipažino Chuanas Diegas. 

- Na, dabar aš čia. 

„Tai juodu pažįstami“, - galvojo visi, sėdintys valgomajame; ji 
vis dėlto nebuvo tokia paslaptinga viešnia, kokios jie tikėjosi. Staiga 
nebeatrodė nekviesta. O Chuanas Diegas neatrodė visai neutralus. 

- Čia Mirjam, - visiems paskelbė Chuanas Diegas. - O čia 
Klarkas... Klarkas Frenčas, rašytojas. Buvęs mano studentas, - su- 
pažindino. 

— O, taip, - kukliai nusišypsojo Mirjam. 

- Čia Klarko žmona Chosefa - daktarė Kintana. 

- Kaip gerai, kad čia yra daktarė, - pasakė Chosefai Mirjam. — 
„Encantador“ nebeatrodo toks nuošalus. 

Dabar ją šūksniais sveikino rankas keliančių kitų gydytojų 
choras. (Daugiausia vyrai, žinoma, bet ir kelios moterys pakėlė 
rankas.) 

- O, nuostabu - gydytojų šeima, - visiems šypsojosi Mirjam. 
Tik tetulė Karmen neatrodė sužavėta; ji, kaip gyvūnėlių globėja, be 
abejo, stojo gekono pusėn. 

„O vaikai? - galvojo Chuanas Diegas. - Ką jie mano apie pa- 
slaptingąją viešnią?“ 

Netrukus pajuto, kaip Mirjam ranka prisilietė prie jo skverno 
ir liko ant šlaunies. 

- Laimingų Naujųjų metų, mielasis, - sušnibždėjo Mirjam. 

Chuanas Diegas manėsi jaučiąs, kaip ji pėda braukia jam per 
blauzdą, paskui per kelį. 

- Ei, pone, - iš pastalės užkalbino jį Konsuela. Šįkart mergytė 
su kasytėmis buvo ne viena; kartu su ja atropojo ir Pedras. Chuanas 

Chosefa vaikų nematė - palinkusi prie stalo, kažkokiais nesu- 
vokiamais ženklais kalbėjosi su Klarku. 

Mirjam žvilgtelėjo į pastalę ir pamatė į ją ir Chuaną Diegą ste- 
beilijančius du vaikus. 

— Man atrodo, kad šitai poniai gekonai nepatinka, pone, - pa- 
sakė Pedras. 

— Nemanau, kad ji pasiilgsta gekonų, - pritarė jam Konsuela. 

— Man nepatinka gekonai mano sevičė lėkštėje, - paaiškino 
vaikams Mirjam. - Nepasiilgstu gekonų salotose, - pridūrė. 

- O ką jūs manot, pone? - paklausė Chuaną Diegą mergytė su 
kasytėmis. - Ką manytų jūsų sesuo? 

— Aha, ką... - buvo beklausiąs ir Pedras, bet Mirjam pasilenkė 
prie jų; jos veidas pastalėj staiga atsidūrė prie pat vaikų. 

— Klausykit, abu, - tarė jiems Mirjam. - Geriau jo neklauskit, 
ką manytų jo sesuo. Jo seserį nužudė liūtas. 

Tai išgirdę, vaikai tuoj pat dingo; paskubom nuropojo tolyn. 

„Nenorėjau, kad jie sapnuotų košmarus, - mėgino pasakyti 
Mirjam Chuanas Diegas, bet negalėjo ištarti nė žodžio. - Nenorė- 
jaujų išgąsdinti" — mintyse šaukė, bet buvo be žado. Tarsi po stalu 
būtų pamatęs Lupės veidą. Nors šita mergytė su kasytėmis, Konsu- 
ela, juk daug jaunesnė, negu buvo Lupė, kai mirė. 

Jam akyse viskas vėl ėmė lietis; šį kartą Chuanas Diegas jau ži- 
nojo, kad tikrai ne nuo viagros. 

- Čia tik ašaros, - pasakė jis Mirjam. — Viskas gerai - nieko 
neatsitiko. Aš tik verkiu, - mėgino paaiškinti Chosefai. (Daktarė 
Kintana laikė jį už parankės.) 

— Blogai jaučiatės? - sunerimo Klarkas. 

— Viskas gerai, Klarkai. Nieko neatsitiko. Aš tik verkiu, - pakar- 
tojo Chuanas Diegas. 

- Žinoma, mielasis... žinoma, - guodė Mirjam, imdama jį už 
kitos parankės, paskui bučiuodama jam ranką. 

— Kur ta graži mergytė su kasytėm? Pašaukit ją, - paprašė Mir- 
jam daktarės Kintanos. 

— Konsuela! - pašaukė Chosefa. Mažylė tuoj pat atbėgo prie jų 
stalo; paskui ją ir Pedras. 

- Štai kur jūs abudu! - sušuko Mirjam ir, paleidusi Chuano 
Diego ranką, apkabino vaikus. - Nebijokit, - pasakė. - Ponui Ge- 
rerui liūdna dėl sesers - jis nuolat apie ją galvoja. O jūs ar neverk- 
tumėt, jei negalėtumėt pamiršti, kaip liūtas nužudė jūsų seserį? — 
paklausė. 

— Verkčiau! - šūktelėjo Konsuela. 

- Tikriausiai, - atsakė Pedras; bet atrodė, kad jis gal galėtų tai 
pamiršti. 

- Na, ponas Gereras taip ir jaučiasi — ilgisi jos, - pasakė vai- 
kams Mirjam. 

- Tikrai ilgiuosi... jos vardas buvo Lupė, - šiaip taip pratarė 
vaikams Chuanas Diegas. Jaunasis vairuotojas, dabar padavėjas, 
atnešė jam alaus ir sutrikęs stoviniavo šalia, nežinodamas, kur tą 
alų dėti. 

- Tiesiog dėk ant stalo! - paliepė Mirjam; jis taip ir padarė. 

Konsuela jau buvo užlipusi Chuanui Diegui ant kelių. 

- Viskas bus gerai, - šnekėjo, timpčiodama savo kasytes, o jis, 
tai matydamas, verkė ir verkė. - Viskas bus gerai, pone, - kartojo 
Konsuela. 

Mirjam kilstelėjusi pasisodino ant kelių Pedrą; atrodė, kad ber- 
niukas ja ne visai pasitiki, bet Mirjam jo abejones greit išsklaidė. 

- Kaip manai, ko tu ilgėtumeisi, Pedrai? - paklausė. - Na, kada 
nors... ko ilgėtumeisi, jei netektum? Kokio žmogaus? Ką tu myli? 

„Kas šita moteris? Iš kur ji atsirado?“ - galvojo visi suaugusieji, 
tarp jų ir Chuanas Diegas. Jis geidė Mirjam; virpėjo iš džiaugsmo ją 
matydamas. Bet kas ji tokia ir ką čia veikia? Ir kaip jai pavyko visus 
apžavėti? Netgi vaikus, nors iš pradžių ji juos išgąsdino. 

— Na... - Pedras rimtai pamąstė, suraukęs antakius. - Ilgėčiausi 
tėčio. Tikrai jo ilgėsiuosi... kada nors. 

— Taip, žinoma. Tai labai gerai. Kaip tik tai ir turėjau ome- 
ny, - pasakė Mirjam. Mažasis Pedras, tarsi apimtas kokio liūde- 
sio, atsilošė, ir Mirjam priglaudė jį prie krūtinės. - Tu protingas 
berniukas, - pašnibždėjo. Jis užsimerkė, atsiduso. Atrodė beveik 
nepadoriai suviliotas. 

Prie jų stalo - ir visame valgomajame - visi pritilo. 

— Užjaučiu jus dėl sesers, pone, - tarė Chuanui Diegui Konsuela. 

— Man viskas bus gerai, - patikino jis mergytę. Jautėsi pernelyg 
pavargęs, kad dar ką nors sakytų. Pernelyg pavargęs, kad mėgintų 
ką nors pakeisti. 

Tada jaunasis vairuotojas, tas savimi nelabai pasitikintis pada- 
vėjas, tagalogų kalba kažką pasakė daktarei Kintanai. 

— Taip, žinoma, atneškite pagrindinį patiekalą. Koks čia dar 
klausimas - tiesiog neškite! - paliepė Chosefa. (Nė vienas žmogus 
nebuvo užsidėjęs šventinės kepurėlės. Dar buvo ne laikas švęsti.) 

— Pažiūrėkit į Pedrą! - ėmė juoktis Konsuela. - Užmigo. 

— Oi, koks mielas, ar ne? - tarė Mirjam, šypsodamasi Chuanui 
Diegui. Berniukas miegojo Mirjam glėbyje, padėjęs galvą jai ant 
krūties. Neįtikėtina, kad tokio amžiaus vaikas staiga užmigo ant 
visiškai nepažįstamos - ir netgi baisokos - moters kelių! 

„Kas ji tokia? - vėl galvojo Chuanas Diegas, bet negalėjo liau- 
tis jai šypsojęsis. Gal visiems buvo įdomu, kas tokia ta Mirjam, ta- 
čiau niekas nieko nepasakė ir visiškai nieko nepadarė, kad ją su- 


stabdytų. 

Dar daug metų po to, kai išvyko iš Oachakos, Chuanas Diegas 
palaikė ryšį su broliu Pepe. Nuo aštuntojo dešimtmečio pradžios 
jis kai ką apie Oachaką žinojo dažniausiai tik iš Pepės nuolat ra- 
šomų laiškų. 

Didžiausias keblumas buvo tas, kad Chuanas Diegas ne visuo- 
met prisimindavo, kada Pepė atsiuntė vieną ar kitą svarbią Žinią; 
Pepei kiekviena naujiena atrodė svarbi - reikšmingas ir kiekvienas 
pokytis, ir visa tai, kas nepasikeitė (ir niekada nepasikeis). 

Apie gėjų barą Bustamantės gatvėje brolis Pepė Chuanui Die- 
gui rašė per AIDS epidemiją, bet ar tai buvo devintojo dešimtme- 
čio pabaigoje, ar dešimtojo pradžioje... na, taip tiksliai Chuanas 
Diegas neprisiminė. „Taip, baras ten tebėra - vis dar gėjų, - rašė 
Pepė; Chuanas Diegas, matyt, buvo apie jį užklausęs. - Bet jo pava- 
dinimas nebe La China - dabar jau Chinampa.“ 

Maždaug tuo laiku Pepė dar parašė, kad daktaras Vargasas jau- 
čia „medikų bendruomenės beviltiškumą“. AIDS privertė Vargasą 
pajusti, kad ortopedo darbas „nereikšmingas“. „Joks gydytojas nėra 
mokomas tiesiog žiūrėti, kaip Žmonės miršta; mes esam ne tam, 
kad laikytume už rankos“, - sakė Pepei Vargasas, kuris net negydė 
infekcinių ligų. 

Toks jau buvo tas Vargasas - vis dar jautėsi paliktas nuošaly, 
nes kadaise nespėjo į lėktuvą, kuriam nukritus žuvo visa jo šeima. 

Jei Chuanas Diegas gerai prisiminė, Pepės laišką apie La Coro- 
nita gavo dešimtajame dešimtmetyje. Transvestitų „vakarėlių vieta“ 
uždaryta; savininkas, kuris buvo gėjus, mirė. „Karūnėlę“ vėl atidarė 
jau padidėjusią, su antru aukštu; dabar ten buvo parsidavinėjančių 
transvestitų ir jų klientų prieglobstis. Niekas nebepersirenginėjo 
bare; transvestitai jau ateidavo tokie, kokie yra. Pepė tikriausiai tu- 
rėjo omeny, kad jie ateidavo kaip moterys. 

Brolis Pepė nuo dešimtojo dešimtmečio pradžios dirbo slaugos 
namuose; jis, ne toks kaip Vargasas, mokėjo tiesiog laikyti už ran- 
kos, o „Pamestinukų“ seniai nebebuvo. 

Hogar de la Nina, „Mergaitės namai“, atidaryti 1979-aisiais. Tai 
buvo vien mergaičių prieglauda - lyg atsakas „Vaikų miestui, kurį 
Lupė vadino „Berniukų miestu“. Pepė „Mergaitės namuose“ dirbo 
visą devintąjį dešimtmetį ir dar pačioje dešimtojo pradžioje. 

Pepė niekada blogai neatsiliepė apie jokią prieglaudą. Hogar 
de la Nifa buvo nelabai toli nuo Vigeros, kur analogiški našlaičių 
namai, Ciudad de los Niūos, vis dar priėmė vien berniukus. „Mer- 
gaitės namai“ buvo Kvautemoke. 

Mergaitės Pepei pasirodė nepaklusnios; Chuanui Diegui jis 
skundėsi, kad jos viena su kita kartais elgiasi gana Žiauriai. Be to, 
Pepei nepatiko, kad mergaitės taip žavisi „Undinėle, 1989-aisiais 
sukurtu Disnėjaus animaciniu filmu. Miegamajame buvo keli natū- 
ralaus dydžio Undinėlės atvaizdai. „Didesni negu Gvadalupės Die- 
vo Motinos portretas, - reiškė nepasitenkinimą Pepė. (Chuanas 
Diegas neabejojo, kad tokia pat nepatenkinta būtų buvusi ir Lupė.) 

Pepė atsiuntė nuotrauką, kurioje buvo kelios mergaitės padė- 
vėtomis suknelėmis - senamadėmis, kurių būdavo susagstoma nu- 
gara. Žiūrėdamas į tą nuotrauką, Chuanas Diegas negalėjo matyti, 
kad mergaitės sagų ant nugaros neužsisagsčiusios, bet brolis Pepė 
skundėsi ir dėl to; neužsagstytos sagos, matyt, buvo viena iš tų mer- 
gaičių nepaklusnumo apraiškų. 

Brolis Pepė (nors kartais ir pabambėdavo) ir toliau buvo „vie- 
nas iš Kristaus karių , kaip senjoras Eduardas vadino ir save, ir vi- 
sus kitus brolius jėzuitus. Bet iš tikrųjų tai Pepė tarnavo vaikams; 
toks buvo jo pašaukimas. 

Mieste padaugėjo našlaičių namų; kai „Pamestinukus“ uždarė, 
vietoj jų atsirado kiti, - gal ne lavinimu, kuris tėvui Alfonsui ir tėvui 
Oktavijui kadaise atrodė toks svarbus, ten visi labiausiai rūpinosi, 
bet vis tiek tai buvo našlaičių globos namai. Netrukus Oachaka jų 
jau turėjo keletą. 

Dešimtojo dešimtmečio pabaigoje brolis Pepė perėjo dirbti į 
Albergue Josėfino kitame mieste - Santa Lusija del Kamine. Ta prie- 
ir mergaites, bet berniukai toje prieglaudoje galėjo gyventi tik iki 
dvylikos metų. Chuanas Diegas nesuprato, kas tos vienuolės, ta- 
čiau brolis Pepė per daug nesivargino aiškindamas. Madres de los 
Desamparados - „Paliktųjų motinos“, kaip Chuanas Diegas būtų 
išvertęs. („Paliktųjų“, jo manymu, skambėjo geriau negu „pamestų- 
jų .) Bet Pepė rašė, jog tai „motinos tų, kurie neturi kur dėtis“. Al- 
bergue Josėfino Pepei atrodė geriausia iš visų našlaičių prieglaudų. 
„Čia vaikai tave laiko už rankų“, - rašė jis Chuanui Diegui. 

„Viena Gvadalupė koplyčioje, kita - klasėje; net laikrodis su 
Gvadalupe“, - rašė Pepė. Mergaitės ten gyveno, kol pačios pano- 
rėdavo išeiti; kelios išėjo jau būdamos dvidešimt kelerių. Tačiau ta 
prieglauda nebūtų tikusi Lupei su Chuanu Diegu, nes jis jau buvo 
per didelis. 

„Tik nenumirkit“, - rašė Chuanas Diegas broliui Pepei jau iš 
Ajova Sičio. Turėjo omeny, kad ir jis numirtų, jei netektų Pepės. 


KIEK GYDYTOJŲ Buvo apsistoję pajūrio viešbutyje „Encantador tą 
Naujųjų vakarą? Dešimt ar dvylika? Gal dar daugiau. Klarko Fren- 
čo filipiniečių šeimoje buvo daugybė gydytojų. Nei Klarko žmona, 
daktarė Chosefa Kintana, nei kuris nors kitas iš jų nebūtų pritaręs 
Chuano Diego norui praleisti dar vieną beta blokatorių dozę. 

Gal vyrai, kurie matė Mirjam, - ir ypač tie, kurie spėjo pama- 
tyti, kaip ji žaibiškai persmeigė gekoną salotų šakute, - būtų sakę, 
kad 100 miligramų viagros tabletė nepakenks. 

Bet, vieną dieną visiškai nevartojus lopresoro, paskui išgerti 
dvigubai daugiau, negu reikia (arba perpus mažiau)... tai jau tikrai 

negalima! Šitaip elgtis nebūtų leidę net vyriškosios lyties gydytojai, 


[į 


tą vakarą viešbutyje „Encantador“ šventę Naujuosius metus. 

Kai Mirjam prie vakarienės stalo užsiminė apie Lupės mirtį, 
Chuanas Diegas ėmė galvoti apie Lupę - kaip ji koneveikė benosę 
Mergelės Marijos statulą. „Parodyk man tikrą stebuklą! - metė tai 
milžinei iššūkį Lupė. - Padaryk ką nors, kad tavim patikėčiau, nes 
dabar manau, kad esi pagyrūnė! 

Ar todėl, kad tai prisiminė, Chuanas Diegas vis aiškiau jautė, 
jog Mirjam kažkuo gluminamai panaši į didžiąją Mergelę Mariją, 
stovėjusią toje Templo de la Compania de Jesus? 

Chuanui Diegui šitaip bemąstant, Mirjam po stalu palietė jo 
šlaunį ir mažyčius gumbelius dešinėje priekinėje kelnių kišenėje. 

— Kas čia? - pašnibždom paklausė. Jis tuoj pat jai parodė le- 
gendinį madžongo kauliuką, bet, jam dar nepradėjus kaip visada 
nuodugniai apie tą kauliuką pasakoti, Mirjam sušnibždėjo: - Ne, 
ne šitas... apie reikšmingąją atminimo dovaną, kurią visur nešiojie- 
si, tai žinau. Klausiu, ką dar turi kišenėj. 

Ar Mirjam apie madžongo kauliuką perskaitė kuriame nors 
interviu? Ar Chuanas Diegas apie tokį brangų atminą prasitarė vi- 
sada viską subanalinančiai žiniasklaidai? Be to, atrodė, kad Mirjam 
ir pati Žino, jog ten dar yra viagros tabletė. Gal Dorotė motinai pa- 
sakė, kad Chuanas Diegas geria viagrą? Su žurnalistais apie viagrą 
jis gi tikrai nekalbėjo... o gal?.. 

Galvodamas, ką Mirjam žino (o gal nežino) apie viagrą, Chu- 
anas Diegas prisiminė trumpą pokalbį cirke, kai jie ten nuvyko, — 
kai Edvardas Bonšo, žinojęs, kad Flor - prostitutė, staiga suvokė, 
kad ji - transvestitas. 

Palapinėje, kurios brezentinės durys buvo atverstos, jie atsitik- 
tinai pamatė Pako, moterimi persirengusį neūžaugą, ir Flor atvykė- 
liui iš Ajovos pasakė: „Aš tik įtikimiau atrodau negu Pako, meiluti.“ 

„Ar papūguotasis supranta, kad Flor turi penį?“ - tada paklau- 
sė Lupė (bet Chuanas Diegas to neišvertė). Pasidarė aišku, kad el 
hombre papagayo galvoja apie Flor penį. Flor, kuri žinojo, apie ką 
senjoras Eduardas galvoja, ėmė dar labiau su juo flirtuoti. 

„Viskas būna nulemta“, - pagalvojo Chuanas Diegas, prisimi- 
nęs, kaip mergytė su kasytėmis, Konsuela, kreipėsi į jį: „Ei, pone.“ 
Ji jam pasirodė tokia panaši į Lupę! 

Lupė tam Hombre vis kartojo: „Viskas bus gerai. 

„Girdėjau, kad tau patinka botagai, - sušnibždėjo Flor šlubuo- 
jančiam misionieriui, kurio sandalai buvo aplipę dramblių mėšlu. 

„Paršy karalius“, - staiga tarė Lupė, pamačiusi liūtų dresuotoją 
Ignacą. 

Chuanas Diegas galvojo, kodėl dabar visa tai jam iškyla iš at- 
minties; juk ne tik dėl to, kad Konsuela, ta mergytė su kasytėmis, 
pasakė: „Ei, pone.“ O kaip Konsuela pavadino Mirjam? „Ta ponia, 
kuri tiesiog pasirodo.“ 

„Ojūs ar neverktumėt, jei negalėtumėt pamiršti, kaip liūtas nu- 
žudė jūsų seserį?“ - paklausė vaikų Mirjam. Paskui Pedras užmigo, 
padėjęs galvą ant Mirjam krūties. Chuanas Diegas dabar galvojo, 
kad berniukas atrodė lyg apkerėtas. 
džiančią viagros tabletę jam prie dešinės šlaunies, - o pakėlęs galvą 
ir apžvelgęs vakarienės stalą (visus vakarienės stalus), suprato, kad 
bus pražiopsojęs akimirką, kai visi užsidėjo šventines kepurėles. 
Matė, kad netgi Mirjam su popierine kepurėle, kaip kokia karaliaus 
ar karalienės karūna, - jai teko rausva. Visos kepurėlės buvo pa- 
stelinių spalvų. Chuanas Diegas palietė savo viršugalvį ir užčiuopė 
kepurėlę - popierinę karūną, apjuosusią plaukus. 

— Mano... - buvo besakąs. 

— Pilkšvai melsva, - tarė Mirjam. 

Tapšnodamas sau per dešinę priekinę kelnių kišenę, jis pajuto, 
kad madžongo kauliukas ten tebėra, o viagros tabletė dingusi. Pa- 
juto ir kaip Mirjam uždėjo delną ant jo rankos. 

— Tu ją išgėrei, - sušnibždėjo Mirjam. 

— Tikrai? 

Indai jau buvo nurinkti nuo stalų, bet Chuanas Diegas neprisi- 
minė, kaip vakarieniavo - netgi kaip valgė sevičė. 

- Atrodai pavargęs, - pasakė Mirjam. 

Jei Chuanas Diegas būtų turėjęs daugiau patirties su moterimis, 
gal būtų supratęs, kad Mirjam kažkokia keista, „ne visai normali ? 
Bet beveik visos jo žinios apie moteris buvo iš grožinės literatūros, 
iš perskaitytų ir parašytų romanų. Knygose moterys dažnai būna 
paslaptingos ir kerinčios; Chuano Diego romanuose moterys kar- 
tais ir baugino. Be to, argi nėra normalu, - bent jau gana įprasta, - 
kad moteris romane šiek tiek pavojinga? 

Tikrame gyvenime Chuano Diego sutiktos moterys neprily- 
go toms, kurias jis pažinojo tik vaizduotėje, - gal todėl Mirjam ir 
Dorotė, gerokai pranokstančios Chuano Diego patirtį su tikromis 
moterimis, jam atrodė tokios patrauklios ir pažįstamos. (Gal jis jau 
daug kartų buvo jas sutikęs vaizduotėje. Gal ten ir buvo matęs?) 

Kaip popierinės kepurėlės staiga tiesiog atsirado ant viešbuty- 
je „Encantador“ Naujuosius metus švenčiančių puotautojų galvų, 
taip ir muzikantai pasirodė tarytum iš niekur - pirmiausia trys iš 
pažiūros nevalyvi, nusibadavę, retais barzdaplaukiais apšepę vai- 
kinai. Pagrindinis gitaristas ant kaklo buvo išsitatuiravęs labai ti- 
kroviškai atrodančią nudegimo žaizdą ar randą. Ir tas, kuris grojo 
lūpine armonikėle, ir būgnininkas, matyt, mėgo marškinėlius be 
rankovių, nedengiančius tatuiruotų rankų; būgnininkui patiko 
vabzdžiai, o grojantis armonikėle buvo pasirinkęs roplius, tiksliau 
sakant, tik žvynaroplius - nuogomis jo rankomis ropojo driežai, 
šliaužė gyvatės. 

Mirjam tuos vaikinus įvertino negailestingai: 

— Daug testosterono, bet maža vilties. 

Chuanas Diegas matė, kad Klarkas Frenčas tai išgirdo, bet 
Klarkas tų vaikinų nematė, sėdėjo nugara į juos; iš išgąstingos vei- 
do išraiškos buvo galima suprasti, kad Klarkas pamanė, jog Mirjam 
kalba apie jį. 

- Tie vaikinai, už tavęs... muzikantai, Klarkai, - pasakė vyrui 
daktarė Kintana. 

Grupės pavadinimas buvo „Naktinės beždžionės '; visi jį žino- 
jo, kaip ir tai, kad grupei šiokią tokią šlovę (tik tarp vietos gyven- 
tojų) pelnė pagrindinė dainininkė - skeletiškos išvaizdos mergelė 
nuogais kaulėtais pečiais, vilkinti suknele be petnešėlių. Jos krūtys 

buvo tokios mažos, kad suknelė vis slydo žemyn, o glotnūs juodi 
plaukai, barbariškai nurėžti, kad būtų sulig ausų speneliais, nema- 
loniai kontrastavo su blyškia kaip numirėlės oda. Chuanui Diegui 
toks odos baltumas atrodė nenormalus, nebūdingas filipiniečiams. 
Žiūrėdamas į tą dainininkę, panašią į ką tik iškastą lavoną, Chua- 
nas Diegas dar pagalvojo, kad ją gal pagražintų kokia tatuiruotė - 
vabzdys arba roplys, o gal netgi tokia absurdiška žaizda, kokią ant 
kaklo turi gitaristas. 

O dėl grupės pavadinimo, „Naktinės beždžionės“, tai Klarkas, 
žinoma, galėjo tai paaiškinti. Netoliese esančios Šokolado kalvos 
buvo vietos gamtos paminklas. Šokolado kalvose gyveno bež- 
džionės. 

— Tos beždžionės, be abejo, naktinės, - šyptelėjo Mirjam. 

— Būtent, - kiek abejodamas atsakė jai Klarkas. - Jeigu jums 
įdomu ir jeigu nelis, galim surengti vienos dienos išvyką į Šokolado 
kalvas. Nedidelė mūsų grupelė kasmet ten apsilanko. 

— Tačiau dieną tų beždžionių nematysim - jos gi naktinės, — 
tarė Mirjam. 

- Taigi - beždžionių niekad nematom, - sumurmėjo Klarkas. 
Chuanas Diegas pastebėjo, kad jam sunku žiūrėti į Mirjam. 

— Turbūt nepamatysim nieko geresnio už šitas beždžiones, - 
Mirjam nuoga ranka atsainiai mostelėjo į apgailėtinus muzikantus. 
Jie tikrai atrodė kaip naktinės beždžionės. 

- Vieną naktį, kiekvienais metais, nedidelė mūsų grupelė plau- 
kia upe, - išdrįso pasakyti Klarkas, dabar dar atsargiau. Kalbėda- 
mas su Mirjam, jis nervinosi; ji tiesiog laukė, ką jis dar pasakys. — 
Prie upės nuvažiuojam autobusu. Paupy yra prieplaukų, ten galima 
pavalgyti, - padrikai šnekėjo Klarkas. - Pavakarieniavę ekskursi- 
niu laiveliu plaukiam į aukštupį. 

- Tamsoje, - tarstelėjo Mirjam. - Ką galima pamatyti tamsoje? 

- Skraidančiuosius jonvabalius - ten jų turbūt tūkstančiai. Jon- 
vabaliai tikrai įspūdingi. 

- Ką dar tie jonvabaliai daro? Tik mirksi? - paklausė Mirjam. 

- Jonvabaliai mirksi įspūdingai, - patikino ją Klarkas. 

Mirjam gūžtelėjo pečiais. 

— Tie vabalai mirksi vienas kitam meilindamiesi, - pasakė. — 
Įsivaizduokit, jeigu mes vienas kitą vilioti galėtume tik mirksėda- 
mi! - Ji ėmė mirksėti Chuanui Diegui, kuris jai irgi mirktelėjo; ir 
abu pratrūko juoktis. 

Daktarė Chosefa Kintana taip pat juokėsi; mirktelėjo kitapus 
stalo sėdinčiam vyrui, bet Klarkas nebuvo nusiteikęs mirksėti. 

— Jonvabaliai tikrai įspūdingi, - pakartojo kaip mokytojas, ku- 
rio niekas klasėje neklauso. 

Mirjam Chuanui Diegui mirkčiojo taip, kad jam pasistojo. Jis 
prisiminė (Mirjam dėka), kad jau išgėrė viagros tabletę; tikriau- 
siai dar prisidėjo ir Mirjam ranka ant jo šlaunies, po stalu. Chuaną 
Diegą trikdė tik jausmas, tarsi kažkas kvėpuotų jam į kelį - prie 
pat tos vietos, kur buvo Mirjam ranka. Pažvelgęs į pastalę, pamatė 
mergytę su kasytėmis, Konsuelą, įdėmiai žiūrinčią į jį. 

- Labanakt, pone... Man jau reikia eiti gulti, - tarė Konsuela. 

- Labanakt, Konsuela, - atsakė Chuanas Diegas. Ir Chosefa, ir 
Mirjam žvilgtelėjo į pastalėj tupinčią mergytę. 

— Man kasytes prieš miegą visada išpina mama, - paaiškino 
mažylė. - Bet šįvakar mane guldys kažkokia paauglė - turėsiu mie- 
goti su kasytėm. 

- Tavo plaukai per vieną naktį nepražus, Konsuela, - patikino 
ją daktarė Kintana. - Kasytėms nieko nenutiks. 

— Plaukai bus susisukę, - skundėsi Konsuela. 

— Eikš, - tarė jai Mirjam. - Aš moku išpinti kasytes. 

Konsuela nenorėjo eiti pas Mirjam, bet Mirjam nusišypsojo, iš- 
tiesė rankas, ir mergytė užlipo jai ant kelių. Sėdėjo tiesiai, įtempusi 
nugarą, tvirtai sunėrusi rankytes. 

— Dar turėtumėt ir iššukuoti, bet neturit šepečio, - nervinosi. 

— Aš galiu ir pirštais, - ramino mergytę Mirjam. - Iššukuosiu 
tau plaukus pirštais. 

- Tik neužmigdykit manęs, kaip užmigdėt Pedrą, - paprašė 
Konsuela. 

- Stengsiuosi neužmigdyti, - labai rimtai tarė Mirjam, iš tikrų- 


jų nieko nežadėdama. 

Kai Mirjam ėmėsi tvarkyti Konsuelai plaukus, Chuanas Diegas 
pastalėj pasidairė Pedro, bet berniukas, niekieno nepastebėtas, jau 
buvo užsliuogęs ant daktarės Kintanos kėdės. (Chuanas Diegas ne- 
pastebėjo ir kada daktarė Kintana dingo iš savo vietos, tačiau dabar 
matė ją stovinčią prie Klarko, kitapus stalo.) Daugelis suaugusiųjų 
stovėjo pasitraukę nuo savo stalų valgomojo vidury; tie stalai da- 
bar buvo išnešami - valgomojo vidurys turėjo tapti šokių aikštele. 
Chuanas Diegas nemėgo žiūrėti, kaip kiti šoka; šokiai luošius ne- 
kaip veikia, net jeigu jie tik Žiūri. 

Mažus vaikus jau vedė gulti; paaugliai irgi buvo pasitraukę nuo 
savo stalų šokių aikštelės pakraščiuose. Prie tų stalų įsitaisė kai ku- 
rie suaugusieji. Chuanas Diegas galvojo, kad, kai pasigirs muzika, 
paaugliai tikrai sugrįš, tačiau dabar jie buvo pradingę - turbūt už- 
siėmę savo paaugliškais reikalais. 

— Kaip manot, kas nutiko didžiajam gekonui, kuris buvo už to 
paveikslo, pone? - tyliai paklausė Chuaną Diegą Pedras. 

— Na... - buvo besakąs Chuanas Diegas. 

- Jo nebėra. Žiūrėjau. Nieko ten nėra, - sušnibždėjo Pedras. 

- Didysis gekonas gal išėjo medžioti, - spėjo Chuanas Diegas. 

- Jo nebėra, - pakartojo Pedras. - Gal šita ponia nudūrė ir di- 
dįjį gekoną, - dar pašnibždėjo. 

— Ne... aš taip nemanau, Pedrai, - tarė Chuanas Diegas, bet 
berniukas vis tiek atrodė įsitikinęs, kad didysis gekonas pradingo 
visam laikui. 

Mirjam, išpynusi Konsuelai kasytes, pirštais vikriai braukė per 
tankius juodus plaukus. 

- Kokie gražūs tavo plaukai, Konsuela! - pagyrė mergytę, kuri 
dabar jai ant kelių sėdėjo gal nebe taip įsitempusi. Buvo matyti, kad 
Konsuela stengiasi neužmigti, tramdo žiovulį. 

— Taip, tikrai gražūs, - atsakė Konsuela. - Jei mane kada pa- 
grobtų, pagrobėjai mano plaukus nukirptų ir parduotų. 

- Apie tai negalvok - taip nebus, - tarė Mirjam. 

- Ojjūs viską žinot, kas bus? - paklausė Konsuela. 

Chuanas Diegas kažkodėl sulaikė kvėpavimą; sukluso, ką atsa- 
kys Mirjam, - nenorėjo praleisti nė žodžio. 

— Manau, kad šita ponia tikrai žino viską, - pašnibždėjo Pe- 
dras Chuanui Diegui, kuris visiškai pritarė iš pažiūros išsigandu- 
sio berniuko nuojautai apie Mirjam. Chuanas Diegas kvėpavimą 
sulaikė todėl, kad manė, jog Mirjam gali nuspėti ateitį; bet Pedro 
įsitikinimas, kad Mirjam nudaigojo didįjį gekoną, jam atrodė abe- 
jotinas. (Juk jai būtų reikėję nužudymo įrankio, didesnio už salotų 
šakutę.) 

Visą tą laiką, kol Chuanas Diegas sėdėjo nekvėpuodamas, 
Vešliuose mergytės plaukuose neliko nė vienos susimazgiusios 
sruogos; Konsuela jau buvo pasidavusi, susmukusi, atsirėmusi į 
Mirjam; atrodė, kad ji - apsnūdusi ir beveik užsimerkusi - visai 
pamiršo, jog pateikė Mirjam klausimą, į kurį iki šiol neatsakyta. 

Užtat Pedras nepamiršo. 

— Nagi, pone... geriau pats paklauskit, - sušnibždėjo berniu- 
kas. - Konsuelą ji tuoj užmigdys. Gal tą patį padarė ir didžiajam 
gekonui? 

— Ar... - jau žiojosi Chuanas Diegas; liežuvis buvo tarsi nesavas, 
žodžiai susiliejo. „Ar tu viską žinai, kas nutiks?“ - norėjo paklausti, 
tačiau Mirjam jį nutildė, pridėjusi pirštą prie lūpų. 

— Šššš... Vargšui vaikui jau reikėtų būt lovoj, - sušnibždėjo. 

- Bet jūs... - buvo besakąs Pedras. Daugiau nespėjo ištarti nė 
žodžio. 

Chuanas Diegas matė, kaip gekonas krinta nuo lubų; vėl visiš- 
kai mažytis. Šitas pataikė Pedrui ant galvos, į plaukus. Persigandęs 
gekoniukas nukrito tiesiai vaikui ant viršugalvio, apjuosto popie- 
rine karūna, kuri buvo žalsvos jūrų bangų spalvos - beveik tokios 
pat kaip ir tas drieželis. Plaukuose pajutęs gekoną, berniukas ėmė 
klykti; iš transo pažadinta Konsuela irgi sukliko. 

Chuanui Diegui pasirodė keista, kad šie du vaikai, filipiniečiai, 
klykia dėl gekono. Jis tik vėliau suprato, kad ne gekono Pedras su 
Konsuela išsigando. Jie klykė tikriausiai pamanę, kad Mirjam jį nu- 
durs - prismeigs tą drieželį Pedrui prie viršugalvio. 

Chuanas Diegas jau tiesė ranką, norėdamas išimti gekoną Pe- 
drui iš plaukų, kai panikos apimtas berniukas staiga sviedė vargšą 

driežą į šokių aikštelę, kartu su savo karūna. Jį sutrypė būgnininkas 
(kurio nuogos rankos buvo išmargintos vabzdžių tatuiruotėmis). 
Gekono viduriai ištryško jam ant aptemptų džinsų. 

- Fui... kaip bjauru, - tarė tas, kuris grojo lūpine armonikėle; 
irgi marškinėliais be rankovių vilkintis muzikantas, kurio rankos 
buvo ištatuiruotos gyvatėmis ir driežais. 

Gitaristas (su ant kaklo ištatuiruota nudegimo žaizda) ištrėkšto 
gekono nepastebėjo; jis krapštėsi prie stiprintuvo ir garsiakalbių, 
derino garsą. 

Bet Konsuela su Pedru matė, kas nutiko gekoniukui; jų klyks- 
mas virto protesto rauda, ir paaugliai, vedantys juos miegoti, nieko 
negalėjo padaryt. (Išgirdę klyksmus ir verksmą, paaugliai atlėkė į 
valgomąjį; tikriausiai pamanė, kad jau prasidėjo koncertas ir čia 
pirma daina.) 

Balta kaip lavonas mergelė, turbūt mąstanti filosofiškiau negu 
daugelis kitų dainininkų, spoksojo į lubas - gal tikėjosi, kad iš ten 
ir toliau kris gekonai. 

— Negaliu pakęst tų bjaurybių, - pareiškė, lyg ir į nieką nesi- 
kreipdama. Ji irgi matė, kad būgnininkas mėgina nuo džinsų nu- 
valyti ištryškusius driežo vidurius. - Šlykštu, - gana abejingai tarė; 
tokiu balsu, tarsi „Šlykštu“ būtų buvęs visiems žinomos jos dainos 
pavadinimas. 

- Lažinuosi, kad mano miegamasis arčiau šokių aikštelės negu 
tavo, - pasakė Chuanui Diegui Mirjam, kai įsiverkę vaikai jau buvo 
išnešami. - Turiu omeny, mielasis, kad nuspręsti, kur miegosim, 
turėtume pagalvoję, ar šitas naktines beždžiones norim girdėti ge- 
rai, ar nelabai. 

- Taip, - tepajėgė atsakyti Chuanas Diegas. Jis matė, kad tarp 
suaugusiųjų, pasilikusių prie ką tik atsiradusios šokių aikštelės, 
tetulės Karmen nebėra; arba ją išnešė kartu su vakarienės stalais, 
arba ji išsmuko miegoti dar prieš išvedant mažus vaikus. Šitos nak- 
tinės beždžionės tetulės Karmen, matyt, nesužavėjo. O tikros nak- 
tinės beždžionės, gyvenančios Šokolado kalvose, tetulei Karmen, 
Chuano Diego manymu, turėjo patikti - ji gal būtų norėjusi bent 
vieną sušerti savo mylimai murenai. 

— Taip, - pakartojo Chuanas Diegas. Jau tikrai buvo laikas tyliai 
dingti. Jis atsistojo nuo stalo, tarsi visai nešlubuotų - ir apskritai 
niekad nebūtų šlubavęs. Be to, kadangi Mirjam jį iškart paėmė už 
parankės, Chuanas Diegas beveik nešlubavo ir su ja išeidamas iš 
valgomojo. 

— Nepabūsite čia, kol sutiksim Naujuosius metus? - šūktelėjo 
buvusiam dėstytojui Klarkas Frenčas. 

— Oi, mes juos tikrai sutiksim, - atsakė Mirjam, vėl atsainiai 
mostelėdama nuoga ranka. 

— Nelįsk prie jų, Klarkai, tegu eina, - tarė Chosefa. 

Chuanas Diegas gal atrodė kvailokai, kai šlubčiodamas (vos 
pastebimai) ėmė čiupinėtis viršugalvį; niekaip nesuprato, kur din- 
go jo šventinė kepurėlė; neprisiminė, kaip Mirjam ją nuėmė jam 
nuo galvos, taip pat mikliai, kaip nusiėmė savąją. 

Kai juodu su Mirjam laiptais lipo į viršų, jų ausis pasiekė iš 
paplūdimio klubo atsklindanti karaokės muzika; ją šiek tiek dar 
girdėjo ir antro „Encantador“ aukšto balkone, bet neilgai. Toli- 
ma karaokė negalėjo varžytis su viską nustelbiančia „Naktinių 
beždžionių“ muzika - staiga sudundėjusiu būgnu, piktai atsilie- 
pusia gitara ir gailiu lūpinės armonikėlės (tarsi kankinamos katės) 
kniaukimu. 

Chuanas Diegas su Mirjam tebebuvo lauke, balkone, - jis raki- 
no savo numerio duris, - kai dainininkė, ta mergelė iš kapo, pradėjo 
virkauti. Kai juodu įėjo į kambarį ir Chuanas Diegas duris uždarė, 
„Naktinių beždžionių garsus prislopino tylus palubėje besisukan- 
čio ventiliatoriaus ūžimas. Pro atdarus tinkleliais aptrauktus langus 
nuo kranto pūtė švelnus vėjas - iš paplūdimio klubo atsklindanti 
lėkšta karaokės daina buvo (laimei) vienintelė jų girdima muzika. 

— Vargšė mergaitė, - tarė Mirjam, turėdama omeny „Naktinių 
beždžionių“ dainininkę. - Reikėtų pakviesti greitąją pagalbą. Arba 
ji ten gimdo, arba ją skrodžia. 

Kaip tik tuos žodžius ketino ištarti Chuanas Diegas, bet Mir- 
jam jį aplenkė. Kaip tai įmanoma? Gal ji irgi rašytoja? (Bet vis tiek 
negalėtų rašyti taip pat.) Na, šiaip ar taip, tai atrodė nesvarbu. Geis- 
mas atitraukia dėmesį nuo paslapčių. 

Mirjam įkišo ranką Chuanui Diegui į dešinę priekinę kelnių 
kišenę. Ji žinojo, kad viagros tabletę jis jau išgėrė, ir tikrai nenorėjo 
pačiupinėti jo madžongo kauliuko; ne tas dailus kauliukas buvo jos 
talismanas. 

- Mielasis, - tarė Mirjam, tarsi dar niekada niekas nebūtų var- 
tojęs šito senoviško meilaus žodelio, tarsi dar niekas nebūtų lietęs 
vyro penio per jo kelnių kišenę. 

Chuano Diego penio tai tikrai dar niekas nebuvo taip lietęs, bet 
jis buvo aprašęs tokią sceną; dabar šiek tiek sutriko, suvokęs, kad 
viską taip ir įsivaizdavo. 

Sutriko ir todėl, kad pamiršo savo pokalbio su Klarku konteks- 
tą. Chuanas Diegas niekaip negalėjo prisiminti, ar juodu kalbėjosi 
prieš, ar po to, kai prie vakarienės stalo pasirodžiusi Mirjam nudū- 
rė gekoną. Klarkas kuo detaliausiai pasakojo apie kažkokią naują 
kūrybinio rašymo studentę, - Chuanui Diegui atrodė, kad ji vei- 
kiausiai bus Klarko protežė, nors jis matė, kad Chosefa ją vertina 
skeptiškai. Ta studentė - „vargšė Leslė“ - buvo kažkokių kančių 
patyrusi mergina, ir dar, žinoma, buvo kažkoks katalikiškas kon- 
tekstas. Bet geismas atitraukia dėmesį, ir Chuanas Diegas staiga jau 
buvo su Mirjam. 

Stebuklas 


Jaunųjų akrobačių palapinės viršuje buvo ant dviejų lygiagrečių 
2 x4colių storio tašų horizontaliai įtaisytos kopėčios. Vietoj sker- 
sinių - virvinės kilpos; aštuoniolika kilpų per visą kopėčių ilgį. 
Čia oro akrobatės treniravosi, nes jų palapinės aukštis buvo tik 
dvylika pėdų. Net jei, žemyn galva pakibusi ant tų kilpų, staiga 
nukrisi, vis tiek liksi gyva. 

Didžiojoje palapinėje, kur buvo rodomi cirko spektakliai... na, 
ten jau kas kita. Visiškai tokios pat kopėčios su aštuoniolika virvi- 
nių kilpų, įtaisytos skersai palapinės skliauto, bet jei nukrisi nuo tų 
kopėčių, esančių aštuoniasdešimties pėdų aukštyje... be apsauginio 
tinklo tikrai užsimuši. Didžiojoje „Circo de La Maravilla“ palapi- 
nėje apsauginio tinklo nebuvo. 

Galėjai tą cirką vadinti, kaip nori, - „Stebuklo cirku“ ar tiesiog 
„Stebuklu“ - vis tiek buvo aišku, jog prie stebuklo labai prisideda 
tai, kad nėra apsauginio tinklo. Nesvarbu, ar, sakydamas „La Mara- 
villa“, omeny turėdavai cirką (visą cirką), ar tik tą artistę, vadinamą 
Stebuklu, - ji irgi tokia ypatinga buvo todėl, kad nebuvo tinklo. 

Jo nebuvo, nes taip norėjo Ignacas. Jaunystėje tas liūtų dresuo- 
tojas nukeliavo į Indiją ir tenykščiame cirke pirmą kartą pamatė oro 
akrobatus. Tada jam į galvą ir atėjo mintis, kad ir jo cirke akrobatai 
turi būti vaikai. Kad jų numeriai bus be apsauginio tinklo, Ignacas 
nusprendė žiūrėdamas cirko spektaklius Džūnagade ir Radžkote. 


290 


Stebuklas 291 


Jokio tinklo, akrobatai vaikai, didžiulė rizika - tokie oro akrobatų 
pasirodymai publikai labai patiko ir Meksikoje. Chuanas Diegas, 
kadangi nekentė Ignaco, irgi nukeliavo į Indiją - norėjo pamatyti, 
ką ten matė tas liūtų dresuotojas; turėjo žinoti, iš kur Ignacui į gal- 
vą atėjo tos mintys. 

„Iš kur“ buvo labai svarbus Chuano Diego, kaip rašytojo, gy- 
venimo aspektas. „Istorija, kurią pradėjo Mergelė Marija“, jo „in- 
diškasis“ romanas, - apie tai, iš kur viskas „ateina“. Tame romane, 
kaip ir Chuano Diego vaikystėje ir paauglystėje, daug kas atėjo iš 
jėzuitų arba iš cirko. Tačiau nė vieno Chuano Diego Gerero ro- 
mano veiksmas nevyko Meksikoje; nė vienas iš jo knygų veikėjų 
nebuvo meksikietis (arba meksikiečių kilmės amerikietis). „Tikras 
gyvenimas - pernelyg prastas pavyzdys gerai grožinei literatū- 
rai, - kadaise sakė Chuanas Diegas. - Geri romanų veikėjai būna 
labiau susiformavusios asmenybės negu dauguma žmonių, ku- 
riuos pažįstame, - pridurdavo. - Romanų veikėjai suprantamesni, 
pastovesni, jų poelgiai lengviau nuspėjami. Geras romanas nebū- 
na padrikas; o daugelio žmonių gyvenimas - ne itin tvarkingas. 
Gerame romane visos svarbios siužeto detalės būna iš kažko arba 
iš kažkur atėjusios.“ 

Taip, Chuano Diego romanai atėjo iš vaikystės ir paauglystės; iš 
ten ir visos baimės, o vaizduotė - iš visko, ko jis bijojo. Tai nereiškė, 
kad jis rašo apie save ir savo, vaiko ar paauglio, nuotykius, - jis rašė 
ne apie tai. Kaip rašytojas, Chuanas Diegas įsivaizdavo viską, ko 
bijojo. Juk neįmanoma tiksliai žinoti, iš kur atsiradę tikri žmonės. 

Kad ir Ignacas, liūtų dresuotojas, ir jo ištvirkimas. Dėl to ne- 
galima kaltinti Indijos. Liūtų dresuotojo įgūdžius jis, be abejo, įgi- 
jo Indijos cirkuose, bet liūtų dresavimas nelygintinas su žmogaus 
kūno gebėjimais - su akrobatika tai tikrai ne. (Liūtų dresavimo 
esmė - valdingumas; tai matome stebėdami ir liūtus tramdančius 
vyrus, ir moteris.) Ignacas arba išmoko atrodyti bauginamai, arba 
ta savybė jam buvo būdinga dar prieš kelionę į Indiją. Liūtų bau- 
ginimas, žinoma, buvo tik iliuzija. Ar valdingumas bus paveikus... 
na, tai priklausė nuo vieno ar kito liūto. Arba liūtės, Ignaco atve- 


ju, - čia svarbus moteriškasis veiksnys. 

Oro akrobatams svarbiausia atlikimo technika; jie turi išmokti, 
kaip tai daroma. Yra speciali metodika. Ignacas visa tai matė, bet jis 
buvo liūtų dresuotojas, ne akrobatas, tik vedęs akrobatę, Soledad, - 
buvusią akrobatę. Ji seniau buvo trapecijos artistė, skraidūnė; jei 
kalbėtume apie kūną, Soledad gebėjo atlikti viską. 

Ignacas buvo tik nupasakojęs, kaip atrodo oro akrobatų nume- 
riai; jaunas akrobates visa tai daryti mokė Soledad. Pati Soledad iš- 
moko, treniruodamasi ant tų saugių kopėčių trupės palapinėje; tik 
įgudusi taip, kad jau nebekrisdavo, Soledad suprato galinti mokyti 
jaunąsias akrobates. 

„Stebuklo cirke“ tik labai jaunos mergaitės buvo treniruoja- 
mos, kad taptų oro akrobatėmis (tik tos, kurias ir vadino Stebu- 
klais). Irgi ne šiaip sau, o todėl, kad taip nusprendė Ignacas. Liūtų 
dresuotojui patiko jaunos moterys; jis manė, kad lytiškai dar ne- 
subrendusios mergaitės - geriausios oro akrobatės. Ignacas buvo 
įsitikinęs, jog Žiūrovai turi jaudintis, kad mergaitės nenukristų, o 
ne galvoti apie jų seksualumą; kai moterys jau tokio amžiaus, kad 
gali galvoti apie seksą su jomis... na, bent jau liūtų dresuotojo ma- 
nymu, nebe taip nerimauji, kad jos užsimuš, jei gali įsivaizduoti, 
kad su jomis myliesi. | 

Savaime suprantama, Lupė visa tai apie liūtų dresuotoją suži- 
nojo tą pačią akimirką, kai su juo susipažino, - ji perskaitė Ignaco 
mintis. Tada, kai sąvartyno vaikai atvažiavo į „La Maravilla“, Lupė 
liūtų dresuotojo mintis skaitė pirmą kartą. Dar niekada nebuvo 
skaičiusi taip baisiai mąstančio Žmogaus minčių. 

- Čia Lupė - naujoji ateities spėjėja, — tarė Soledad, supažin- 
dindama Lupę su palapinėje esančiomis mergaitėmis. Lupė žinojo, 
kad įžengė į svetimą teritoriją. 

- Lupė labiau norėtų būti vadinama minčių skaitytoja, o ne 
ateities spėjėja. Ji dažniausiai žino, apie ką galvoji, bet ne visada 
nuspėja, kas atsitiks, - paaiškino Chuanas Diegas. Jautėsi nesau- 
gus, atsidavęs likimo valiai. 

— O čia Lupės brolis, Chuanas Diegas. Tik jis supranta, ką ji 
sako, - pristatė Soledad. 

Chuanas Diegas stovėjo palapinėje, pilnoje maždaug jo amžiaus 
mergaičių; kelios atrodė tokios kaip Lupė (arba dar jaunesnės), tik 
dešimties ar dvylikos, ir dar buvo pora penkiolikos ar šešiolikos 
metų merginų, bet dauguma jaunųjų akrobačių - trylikametės ar 
keturiolikmetės. Chuanas Diegas pirmą kartą taip drovėjosi. Nebu- 
vo įpratęs bendrauti su tokiomis sportiškomis mergaitėmis. 

Pačiame palapinės viršuje ant oro akrobatų kopėčių galva že- 
myn kabėjo mergina; iš pažiūros gerokai nutrintos basos jos pė- 
dos buvo įkištos į dvi pirmas virvines kilpas taip, kad su nuogomis 
blauzdomis sudarė statųjį kampą. Ji suposi pirmyn atgal ir, kaskart 
vienodai įsismagindama, ritmiškai žengė iš vienos kilpos į kitą. 
Iš viso buvo šešiolika žingsnių, nuo starto iki finišo; aštuoniasde- 
šimties pėdų aukštyje, be tinklo, bet kuris iš tų šešiolikos žingsnių 
galėjo būti paskutinis. Bet atrodė, kad trupės palapinėje besitreni- 
ruojančiai oro akrobatei tai nė motais; ji judėjo kažkaip nerūpes- 
tingai - atsipalaidavusi kaip ir palaidi trumparankoviai marškinė- 
liai, kuriuos laikė prispaudusi prie krūtinės (rankas sukryžiavusi 
ant mažučių krūtų). 

— O čia, - tarė Soledad, rodydama į žemyn galva kabančią oro 
akrobatę, - Doloresa. - Chuanas Diegas spoksojo į ją. 

Doloresa dabar buvo La Maravilla, „Stebuklo cirko“ Stebuklas, 
nors tikriausiai neilgam - Doloresa jau buvo beveik subrendusi. 
Chuanas Diegas sulaikė kvėpavimą. 

Ta mergina, kurios vardas reiškė „skausmą“ ir „kančią , tiesiog 
žingsniavo toliau. Jos platūs sportiniai šortai nedengė ilgų kojų; 
nuogas pilvas buvo drėgnas nuo prakaito. Chuanas Diegas nega- 
lėjo ja atsižavėti. 

— Doloresai keturiolika, - pasakė Soledad. (Keturiolika, bet 
tuoj sukaks dvidešimt vieneri, kaip ją paskui ilgai prisiminė Chua- 
nas Diegas.) Doloresa buvo graži, bet nusinuobodžiavusi; abejingai 
žiūrinti į jai gresiantį pavojų ir - dar blogiau - apskritai į bet kokį 
pavojų. Lupė jos jau nekentė. 

Bet dabar Lupė skaitė liūtų dresuotojo mintis. 

- Šitas paršas mano, kad Doloresa turėtų dulkintis, o ne šitaip 


vaikščioti ore. 

— Su kuo ji turėtų... - buvo beklausiąs Chuanas Diegas, bet 
Lupė nesiliovė veblenusi, įdėmiai žiūrėdama į Ignacą. 

— Su juo. Šitas paršas nori, kad ji dulkintųsi su juo. Jam atrodo, 
kad oro akrobatikai ji jau nebetinka. Tiesiog nėra kitos pakanka- 
mai įgudusios mergaitės, kuri galėtų ją pakeisti... kol kas dar nėra, - 
tarė Lupė. Ir dar pasakė, jog Ignacas įsitikinęs, kad atsiranda vidinis 
prieštaravimas, kai bežiūrint į Stebuklą jam pasistoja; liūtų dresuo- 
tojas manąs, kad neįmanoma baimintis dėl mergaitės gyvybės ir 
tuo pat metu norėti ją išdulkinti. 

— Geriausia būtų, jei mergaitės jau nuo tos dienos, kai joms 
prasideda pirmos mėnesinės, oro akrobatika nebeužsiimtų, - to- 
liau dėstė Ignaco mintis Lupė. Ignacas visoms mergaitėms sakęs, 
kad liūtai jaučia, kada joms mėnesinės. (Neaišku, ar tai tiesa, bet 
jaunosios akrobatės tuo tikėjo.) Ignacas žinodavo, kada mergai- 
tėms mėnesinės, nes jos tuo laiku akivaizdžiai nervindavosi, atsi- 
dūrusios prie liūtų, ir apskritai jų vengdavo. 

— Tas paršas nekantrauja išdulkinti šitą mergaitę - mano, kad ji 
jau pasirengusi, - tarė Lupė, kryptelėdama į žemyn galva kabančią 
visiškai ramią Doloresą. 

— O apie ką galvoja šita akrobatė? - pašnibždom paklausė Chu- 
anas Diegas. 

— Jos minčių neskaitau - La Maravilla dabar visai nieko negal- 
voja, - atsainiai tarstelėjo Lupė. - Bet tu irgi norėtum su ja pasimy- 
lėti... ar ne? - paklausė brolio. - Šlykštu! - nukirto, Chuanui Diegui 
dar nespėjus atsakyti. 

- O kąliūtų dresuotojo žmona... - sušnibždėjo Chuanas Diegas. 

— Soledad žino, kad šitas paršas dulkina akrobates, kai jos su- 
bręsta. Jai dėl to tiesiog liūdna, - atsakė Lupė. 

Nuėjusi iki galo, Doloresa abiem rankom pasiekė kopėčias ir 
nukabino žemyn savo ilgas kojas; nutrintos basos jos pėdos buvo 
vos per kelis colius nuo žemės, kai ji, paleidusi kopėčias, nušoko 
ant palapinės aslos. 

— Primink man, ką šitas luošys čia veiks? Turbūt nešokinės? - 
tarė ta pasipūtėlė liūtų dresuotojo žmonai. „Tikra raganų karalie- 
nė, - pagalvojo Chuanas Diegas. 

— Papukai kaip pelės, putė pašvinkus... tegu liūtų dresuotojas ją 
išdulkina! Čia vienintelė jos ateitis! - pasakė Lupė. Šitoks vulgaru- 
mas Lupei nebuvo būdingas, ji tik skaitė kitų akrobačių mintis; cir- 
ke Lupės kalba pasidarė šiurkštesnė. (Šito protrūkio Chuanas Die- 
gas, žinoma, neišvertė, - jis jau buvo iki ausų įsimylėjęs Doloresą.) 

— Chuanas Diegas - vertėjas. Brolis išverčia, ką sako sesuo, — 
paaiškino tai pasipūtėlei Soledad. Doloresa gūžtelėjo pečiais. 

— Mirk gimdydama, ištvirkus beždžione! - šūktelėjo Dolore- 
sai Lupė. (Vėl skaitė mintis - kitos jaunosios akrobatės Doloresos 
nekentė.) 

— Ką ji pasakė? - paklausė Doloresa Chuaną Diegą. 

- Lupei įdomu, ar skauda, kai tos virvinės kilpos šitaip nutrina 
pėdų viršų, - šiaip taip išmikčiojo Chuanas Diegas. (Negalėjai ne- 
matyti, kad Doloresos pėdos išraižytos raudonais rumbais.) 

- Iš pradžių skauda, - atsakė Doloresa, - bet paskui pripranti. 

— Gerai, kad jie šnekasi, ar ne? - tarė Flor Edvardas Bonšo. - 
Niekas palapinėje nenorėjo stovėti šalia Flor. Ignacas atsistojo to- 
liausiai - transvestitas buvo už liūtų tramdytoją ir daug aukštesnis, 
ir platesnių pečių. 

— Manau, kad gerai, - atsakė misionieriui Flor. Niekas nenorėjo 
stovėti ir šalia senjoro Eduardo, bet tik dėl dramblių mėšlo, kuriuo 
buvo aplipę jo sandalai. 

Flor kažką pasakė liūtų tramdytojui ir šis atsakydamas kažką 
burbtelėjo; jų pokalbis buvo toks trumpas, kad Edvardas Bonšo 
apskritai nieko nesuprato. 

— Ką? - paklausė Flor atvykėlis iš Ajovos. 

— Teiravausi, kur galėtume rasti vandens žarną. 

— Senjoras Eduardas tebegalvoja apie tai, kad Flor turi penį, - 
pasakė Chuanui Diegui Lupė. - Negali liautis galvojęs apie jos penį. 

- Jėzau! - tarstelėjo Chuanas Diegas. Per daug jau čia visko. Ir 
per greitai. 

- Minčių skaitytoja kalba apie Jėzų? - pasidomėjo Doloresa. 

- Ji sakė, kad tu eini oru, kaip Jėzus ėjo per vandenį, - pamela- 
vo Chuanas Diegas tai savimi patenkintai keturiolikmetei. 

— Koks melagis! - pasibjaurėjo Lupė. 


296 PASLAPČIŲ ALĖJA 


- Jai smalsu, kaip tau pavyksta vien pėdomis, žemyn galva, iš- 
laikyti savo svorį. Turbūt ne iš karto taip sustiprėja tie raumenys, 
kurie laiko pėdas statmenai, kad neišslystų iš kilpų? Papasakok, - 
paprašė Chuanas Diegas gražiosios akrobatės. Jam pagaliau pavy- 
ko suvaldyti kvėpavimą. 

— Tavo sesuo labai pastabi, - pasakė luošiui Doloresa. - Tai ir 
yra sunkiausia. 

— Vadinasi, man eiti oru būtų perpus lengviau, - tarė Doloresai 
Chuanas Diegas. Jis nusispyrė specialų batą ir parodė jai persuktą 
pėdą; taip, sutraiškyta pėda buvo nukrypusi nuo blauzdos - pasisu- 
kusi į šalį, kaip antrą valandą rodanti laikrodžio rodyklė, ir visam 
laikui sustingusi stačiuoju kampu. Raumenų, kuriuos būtų reikėję 
stiprinti, nebuvo. Dešinė luošo berniuko pėda nesilankstė; negalė- 
jo lankstytis. Visada buvo atlenkta taip, kaip ją būtų reikėję laikyti 
einant oru. - Matai? - dar pasakė Doloresai Chuanas Diegas. - Aš 
turėčiau mankštinti tik vieną pėdą - kairę. Ar nemanai, kad dėl to 
man vaikščioti oru būtų lengviau? 

Soledad, oro akrobačių trenerė, priklaupė ant palapinės aslos ir 
apčiupinėjo sužalotą Chuano Diego pėdą. Chuanas Diegas niekad 
nepamirš tos akimirkos: iki tol dar niekas nebuvo lietęs dešinės jo 
pėdos nuo tada, kai ji šitaip sugijo, - ką jau kalbėti apie tai, kad ta 
pėda pirmą kartą buvo apčiupinėta pritariamai. 

— Berniukas neklysta, Ignacai, - pasakė Soledad savo vyrui. - 
Jam išmokti būtų perpus lengviau. Šita pėda kaip kablys - ji jau 
žino, kaip reikia vaikščioti oru. 

— Tik mergaitės gali tai daryt, - nukirto liūtų tramdytojas. - La 
Maravilla visada būna mergaitė. 

(Tas vyras buvo bejausmis patinas, robotas su peniu.) 

— To šlykštaus paršo tavo lytinis brendimas nedomina, - paaiš- 
kino broliui Lupė, bet dabar ji labiau pyko ant Chuano Diego, negu 
bjaurėjosi Ignacu. - Tu negali būti Stebuklu - eidamas oru žūsi! 
Turėtum išvykti iš Meksikos su senjoru Eduardu, - pasakė. - Nelik 
cirke. „La Maravilla“ nėra nuolatinė vieta - tau tikrai ne! Tu gi ne 
akrobatas, ne sportininkas - net vaikščiot nešlubuodamas negali! - 
šaukė Lupė. 

— Eidamas žemyn galva nešlubuočiau - ten, viršuje, eičiau kuo 
puikiausiai, - mėgino ginčytis Chuanas Diegas, rodydamas į pala- 
pinės palubėje horizontaliai įtaisytas kopėčias. 

— Gal šitas luošys turėtų žvilgtelėt į kopėčias didžiojoje palapi- 
nėje, - tarė Doloresa, tarsi pati sau. - Reikia kietų kiaušių, kad bū- 
tum Stebuklas ant ty kopėčių, - išdidžiai pasakė Chuanui Diegui. - 
Treniruočių palapinėj tai visi gali pavaikščiot oru. 

- Aš turiu kiaušius, - atšovė berniukas. Ne tik Doloresa, bet 
ir kitos jaunosios akrobatės, tai išgirdusios, ėmė juoktis. Juokėsi ir 
Ignacas, o jo Žmona - ne. 

Soledad tebelaikė ranką ant sužalotos berniuko pėdos. 

- Pažiūrėsim, ar jis turi kiaušius, - tarė ji. - Su tokia pėda jam 
lengviau - tik tai mudu ir norėjom pasakyt. 

- Joks berniukas negali būti La Maravilla, - pareiškė Ignacas; 
jis pokalbyje dalyvavo čia suvyniodamas, čia vėl išvyniodamas savo 
botagą - labiau nervingai, negu bauginamai. 

— Kodėl ne? - paklausė jo žmona. - Juk akrobates treniruoju aš. 

(Liūtės irgi ne visos buvo sutramdytos.) 

— Man visa tai nepatinka, - pasakė Flor Edvardas Bonšo. - Juk 
iš tiesų jie nemano, kad Chuanas Diegas galėtų rodyti triukus ant 
tų kopėčių? Pats berniukas irgi juokauja? 

— Bet tas vaikas tikrai su kiaušiais, ar ne? - tarė misionieriui 
Elor. 

— Ne, ne - jokio čia vaikščiojimo oru! - sušuko Lupė. - Tu turi 
kitą ateitį! - tikino brolį. - Mums reikėtų grįžt į „Pamestinukus“. 
Daugiau jokio cirko! - riktelėjo. - Per daug man čia minčių skai- 
tymo, - pridūrė. Ji staiga pamatė, kaip liūtų dresuotojas žiūri į ją; 
Chuanas Diegas irgi pastebėjo, kad Ignacas žiūri į Lupę. 

— Ką? - paklausė sesutę Chuanas Diegas. - Apie ką tas paršas 
galvoja dabar? - sušnibždėjo. 

Lupė negalėjo žiūrėt į liūtų dresuotoją. 

- Jis galvoja, kad norėtų išdulkint mane, kai būsiu pasiren- 
gusi, - pasakė Lupė Chuanui Diegui. - Galvoja, ką jaustų, dul- 
kindamas protiškai atsilikusią mergaitę, kurios kalbą supranta tik 
luošas brolis. 

- Tu žinai, apie ką aš galvojau? - staiga paklausė Ignacas. Ne- 
buvo aišku, į ką liūtų dresuotojas žiūri, tiksliai tarp Lupės ir Chu- 
ano Diego. Chuanui Diegui pasidarė įdomu, ar čia tokia taktika, 
kokios Ignacas griebiasi tramdydamas liūtus: nė vienam nežiūrė- 
damas į akis, priverčia manyti, kad žiūri į juos visus. Jau tikrai per 
daug visko čia vyko tuo pat metu. 

- Lupė žino, apie ką jūs galvojot, - patikino liūtų dresuotoją 
Chuanas Diegas. - Ji nėra protiškai atsilikusi. 

— Norėjau pasakyti, - tarė Ignacas, vis dar žiūrėdamas ne į Chu- 
aną Diegą ir ne į Lupę, o kažkur tarp jų, - kad dauguma minčių 
skaitytojų ir ateities spėjėjų, ar kas ten jie sakosi esą, būna apgavi- 
kai. Tie, kurie gali tai daryt, kai tik kas paprašo, neabejotinai apga- 
vikai. Tikrieji skaito kai kurių žmonių mintis, ne visų. Tikriesiems 
daugumos žmonių mintys neįdomios. Tikrieji iš žmonių minčių 
išsirenka tik tai, kas kuo nors ypatinga. 

— Dažniausiai tai būna baisios mintys, - pasakė Lupė. 

- Ji sako, kad kuo nors ypatingos dažniausiai būna baisios min- 
tys, - išvertė liūtų dresuotojui Chuanas Diegas. Viskas tikrai vyko 
per greitai. 

- Ji turbūt viena iš tikrųjų, - padarė išvadą Ignacas; tada pa- 
žvelgė į Lupę - tik į ją, į nieką kitą. - Ar kada skaitei kokio gyvūno 
mintis? - paklausė liūtų dresuotojas. - Įdomu, ar galėtum pasakyti, 
apie ką galvoja liūtas? 

— Nelygu, kuris liūtas ar liūtė, - atsakė Lupė. Chuanas Diegas 
tai pakartojo lygiai taip pat, kaip ji sakė. Matydami, kaip jaunosios 
akrobatės, išgirdusios žodį „liūtė“, pasitraukė nuo Ignaco, sąvarty- 
no vaikai suprato, jog liūtų dresuotojas jautriai reaguoja į tai, kad 
yra laikomas liūčių tramdytoju. 

- Bet galėtum išrinkti, ką ypatinga galvoja vienas ar kitas liūtas 
ar liūtė? - toliau klausinėjo Ignacas. Jo žvilgsnis vėl nebuvo tiesus, 
klaidžiojo tarp jaunosios aiškiaregės ir jos brolio. 

— Dažniausiai tai būna baisios mintys, - pakartojo Lupė; Chu- 
anas Diegas išvertė pažodžiui. 

- Įdomu, - tepratarė liūtų dresuotojas, bet visi palapinėje su- 
prato, kad jis žino, jog Lupė yra viena iš tikrųjų ir tiksliai perskaitė 

jo mintis. - Luošys gali pamėgint vaikščiot oru - pažiūrėsim, ar jo 
kiaušiai tokie kieti, - išeidamas dar metė Ignacas. Jis leido botagui 
išsivynioti ir, eidamas iš palapinės, tempė jį žeme, ištįsusį visu ilgiu. 
Botagas šliaužė jam iš paskos tarsi prijaukinta gyvatė paskui savo 
šeimininką. Visos jaunosios akrobatės sužiuro į Lupę; net Dolore- 
sa, oro akrobatikos superžvaigždė, žiūrėjo į ją. 

— Kiekviena iš jų nori žinoti, ar Ignacas ketina ją dulkint - ar jis 
mano, kad ji jau pasirengusi, - pasakė Lupė Chuanui Diegui. Dre- 
suotojo žmona (ir visi kiti, net misionierius) išgirdo žodį Ignacas. 

— Ką ji sako apie Ignacą? - pasidomėjo Soledad; Lupės nė ne- 
klausė - kreipėsi tiesiai į Chuaną Diegą. 

— Taip, Ignacas ketina išdulkinti mus visas - jam norisi tai da- 
ryt su kiekviena jauna moterim, - šnekėjo Lupė. - Bet jūs tai jau 
žinot ir be manęs, - tarė žiūrėdama į Soledad. - Jūs visos tai jau 

Niekas nenustebo, kai Chuanas Diegas pažodžiui išvertė, ką 
pasakė jo sesuo. Flor tikriausiai to ir tikėjosi. Net Edvardas Bonšo 
neatrodė nustebęs, bet jis, žinoma, daug ko iš to pokalbio nesupra- 
to - iš Chuano Diego vertimo irgi. 

— Dar bus vakarinis spektaklis, - tarė atvykėliams Soledad. — 
Mergaitės turi apsivilkti kostiumus. 

Soledad sąvartyno vaikus nuvedė į palapinę, kurioje jie turėjo 
gyventi. Šunų palapinėje, kaip Lupei ir buvo pažadėta. Ten jiems 
jau stovėjo dvi sulankstomosios lovelės, atskira drabužių spinta ir 
aukštas veidrodis. 

Šunų guoliai ir vandens dubenėliai buvo tvarkingai surikiuoti, 
jų sceninių kostiumų kabykla nedidelė ir pastatyta ten, kur nie- 
kam nekliuvo. Šunų dresuotoja sąvartyno vaikus sutiko džiugiai; 
senyva moteris, besirengianti taip, tarsi tebebūtų jauna, vis dar 
graži. Kai vaikai atėjo į palapinę, dresuotoja kaip tik puošė šunis 
vakariniam spektakliui. Jos vardas buvo Estrela; šis žodis reiškia 
„Žvaigždė . Ji vaikams pasakė, kad nori pailsėti, bent kurį laiką ne- 
miegoti su šunimis, bet vaikai, matydami, kaip Estrela šunis ren- 
gia, iškart suprato, kad ši senutė juos nuoširdžiai myli ir puikiai 
jais rūpinasi. 

Dėl nenoro rengtis ir elgtis, kaip derėtų jos amžiaus moteriai, 
Estrela atrodė vaikiškesnė už sąvartyno vaikus; ir Lupei, ir Chua- 
nui Diegui ji patiko, kaip ir šunims. Ištvirkėliška motinos išvaiz- 
da Lupę visada piktino, o didžiulės Estrelos palaidinukių iškirptės 
buvo ne tiek vulgarios, kiek juokingos; dažnokai išsprūsdavo suvy- 
tusios krūtys, bet jos buvo mažytės, - jas rodydama, Estrela nieko 
neviliojo. Ir jos kadaise buvę siauri sijonai dabar juokdariškai ka- 
bėjo; Estrela buvo kaip kokia kaliausė - drabužiai nebeaptempdavo 
jos kūno taip, kaip kadaise (arba kaip ji galbūt įsivaizdavo, kad vis 
dar aptempia). 

Estrela buvo plika; išretėję, nebe varno juodumo, nebežvilgan- 
tys plaukai jai nepatiko. Taigi ji nusiskuto galvą, - arba ką nors įkal- 
bėjo, kad nuskustų, nes pati vis įsipjaudavo, - ir nešiojo perukus 
(perukų turėjo daugiau negu šunų). Visi jos perukai buvo pernelyg 
jaunatviški. 

Naktį Estrela miegodavo su beisbolo kepuraite; skundėsi, kad 
dėl snapelio turi miegoti ant nugaros. Nesijautė kalta, kad knar- 
kia, - dėl to kaltino beisbolo kepuraitę. Be to, kepuraitės lankas 
įspausdavo nepranykstantį ruožą jai ant kaktos, žemiau peruko 
plaukų linijos. 

Būdavo dienų, kai pavargusi Estrela iš ryto kepuraitės nepa- 
keisdavo kuriuo nors peruku. Jei tą dieną „La Maravilla nerodyda- 
vo spektaklių, Estrela vaikščiodavo kaip perkarusi plika prostitutė 
su beisbolo kepuraite. Ji buvo dosni; nešykštėjo savo perukų. Leis- 
davo Lupei prisimatuoti, be to, jiedvi su Lupe mėgdavo pažiūrėti, 
kaip vienas ar kitas perukas tinka šunims. 

Tą dieną Estrela buvo nepatingėjusi beisbolo kepuraitės pakeis- 
ti peruku - skaisčiai raudonu, kuris gal būtų labiau tikęs kuriam 
nors iš šunų, - o Lupei tai tikrai. 

Visiems buvo aišku, kodėl Estrela taip patinka sąvartyno vai- 
kams ir šunims. Bet Flor ir senjorą Eduardą ji, kad ir kokia kilni, 
priėmė ne taip maloniai kaip abu nižos de la basura. Estrela nebuvo 
seksistė; nejautė priešiškumo į šunų palapinę įėjusiam parsidavi- 
nėjančiam transvestitui. Bet šunų dresuotoja visada bardavo šunis, 
jeigu jie pridarydavo palapinėje. Estrela bijojo, kad mėšlinas misio- 

nierius šunims gali tapti blogu pavyzdžiu, todėl ne itin svetingai 
sutiko tą jėzuitą. 

Netoli lauko dušų, už vyrų tualeto palapinės, buvo čiaupas su 
ilga žarna; Flor nusivedė ten Edvardą, tikėdamasi, kad kaip nors 
pavyks nuplauti dramblių mėšlą, sukietėjusį ant sandalų ir - dar 
nemaloniau - nuogų misionieriaus pėdų tarpupirščiuose. 

Kol Estrela Lupei sakė šunų vardus ir kiek kuriam reikia duoti 
ėdesio, Soledad nusprendė nepraleisti progos pasišnekėti konfi- 
dencialiai; Chuanas Diegas netrukus irgi suprato, kad, kai gyveni 
cirko palapinių miestelyje, tokių progų būna nedaug - ne daugiau 
negu gyvenant našlaičių namuose. 

— Tavo sesuo tikrai ypatinga, - tyliai užkalbino Chuaną Diegą 
Soledad. - Bet kodėl ji nenori, kad mėgintum tapti Stebuklu? Oru 
vaikštančios akrobatės - mūsų cirko žvaigždės. 

Mintis, kad taip galima tapti žvaigžde, Chuaną Diegą apstul- 
bino. 

- Lupė įsitikinusi, kad mano ateitis kitokia, - kad aš nevaikš- 
čiosiu oru, - tarė Chuanas Diegas. Jautėsi netikėtai užkluptas. 

— Lupė žino ir kas bus ateity? - paklausė Soledad. 

— Tik kai ką, ne viską, - atsakė Chuanas Diegas; iš tikrųjų tai jis 
nežinojo, kiek daug (ar mažai) Lupė žino. - Kadangi Lupė ateityje 
nemato manęs vaikštančio oru, ji mano, kad aš žūsiu, mėgindamas 
tai daryti... na, jei mėginsiu. 

— O ką tu pats manai, Chuanai Diegai? - pasidomėjo liūtų 
tramdytojo žmona. Tokių suaugusiųjų sąvartyno vaikas dar nebu- 
vo matęs. 

— Aš tik žinau, kad eidamas oru nešlubuočiau, - atsakė berniu- 
kas. Jis matė priešaky jau ryškėjančius sprendimo kontūrus. 

- Šitas taksas - patinas, vardu Mažius, - išgirdo kartojant Lupę; 
Chuanas Diegas žinojo, kad ji šitaip viską įsimena. Matė tą taksą: 
šuniukas su kūdikiška kepuryte, po snukiu surištais raišteliais, įsi- 
tempęs tupėjo vaiko vežimėlyje. 

- Ignacas minčių skaitytojos norėjo dėl liūtų, - staiga tarė 
Chuanui Diegui Soledad. - Kokią gi intermediją cirke galėtų 
atlikti minčių skaitytoja? Tu pats pasakei, kad tavo sesuo - ne 

ateities spėjėja, - toliau tyliai šnekėjo Soledad. Viskas pakrypo 
netikėta linkme. 

- Aviganė, vardu Pastora, - vėl išgirdo Chuanas Diegas karto- 
jant Lupę. (Daiktavardis pastora reiškia „ganytoja .) Pastora buvo 
borderkolių veislės, vilkėjo suknele. Vaikščiodama keturiomis, 
vis užlipdavo ant suknelės krašto, bet kai, eidama ant užpakalinių 
kojų, stūmė vežimėlį su jame tupinčiu Mažium (taksu), suknelė jai 
buvo kaip tik. 

— Ką Lupė publikai sakys per tą intermediją? Kuri moteris no- 
rėtų iš svetimo Žmogaus išgirsti, apie ką galvoja jos vyras? Kuris 
vyras bus patenkintas girdėdamas, kokios mintys sukasi jo žmonos 
galvoje? - klausė Soledad Chuaną Diegą. - Ar vaikai nepasijus ne- 
smagiai, jeigu draugai sužinos jų mintis? Tu tik pagalvok, - tarė. — 
Ignacui rūpi tik ką galvoja tas senas liūtas ir liūtės. Jei tavo sesuo 
negali skaityti liūtų minčių, ji Ignacui nereikalinga. O kai perskai- 
tys, apie ką galvoja liūtai, tada irgi bus nebereikalinga, ar ne? Ar 
liūtų mintys kada nors keičiasi? 

— Nežinau, - atsakė berniukas. Jau buvo išsigandęs. 

- Aš irgi nežinau, - atsiduso Soledad. - Žinau tik kad judu tu- 
rėtumėt daugiau šansų pasilikti cirke, jei tu vaikščiotum oru... ypač 
todėl, kad esi berniukas. Ar supranti, ką sakau, Stebukle? - paklau- 
sė. Visa tai buvo pernelyg netikėta. 

— Taip, suprantu, - atsakė Chuanas Diegas, tačiau toks neti- 
kėtumas baugino. Buvo sunku įsivaizduoti Soledad kadaise buvus 
gražią, bet jis suvokė, kad Soledad įžvalgi; turbūt jau perpratusi 
savo vyrą, tik todėl ir gali su juo gyventi. Soledad žinojo, kad liūtų 
dresuotojas beveik visada elgiasi savanaudiškai; taigi ir Lupe, kaip 
minčių skaitytoja, domisi tik dėl savisaugos. Buvo akivaizdu: Sole- 
dad - stipri moteris. 

Jos sąnariai, be abejo, buvo pernelyg varginami, daktaras Var- 
gasas taip sakydavo apie trapecijos artistes. Nukentėję pirštai, rie- 
šai, alkūnės, - bet Soledad vis tiek tebebuvo stipri. Oro akrobatės 
karjerą ji baigė kaip gaudytoja. Ant trapecijos gaudytojai paprastai 
būna vyrai, bet Soledad turėjo stiprias rankas ir mokėjo tvirtai su- 
griebti, todėl galėjo būti gaudytoja. 

- Šitas mišrūnas - patinas. Negražu jį vadinti Perro Mestizo — 
„beveisliu“, joks jis ne beveislis, tiesiog mišrūnas! - piktinosi Lupė. 
Tas mišrūnas, vargšas Perro Mestizo, buvo be kostiumo. Šunų 
spektaklyje jis vaidino kūdikio pagrobėją. Perro Mestizo mėgina 
pasprukti su vežimėliu, kuriame tupi Mažius - pamišėliškai lojan- 
tis taksas su kūdikiška kepuryte, žinoma. - Perro Mestizo visada 
blogiukas, - šnekėjo Lupė. - Tai irgi negražu! - (Chuanas Diegas 
žinojo, ką dar Lupė pasakys, nes ji dažnai taip sakydavo.) - Perro 
Mestizo juk ne savo noru gimė toks, mišrūnas, - tarė Lupė. (Šunų 
dresuotoja Estrela, be abejo, nė nenumanė, ką Lupė sako.) 

- Kaip suprantu, Ignacas liūtų prisibijo, - atsargiai tarė Chua- 
nas Diegas dresuotojo žmonai. Iš tikrųjų neklausė, tiesiog stengėsi 
vilkinti pokalbį. 

- Ignacas turėtų prisibijoti liūtų - turėtų labai jų bijoti, - atsakė 
Soledad. 

- Vokiečių aviganė - kalė, vardu Alemania, - veblėjo Lupė. 
Chuano Diego manymu, vokiečių aviganę pavadinti Vokietija 
buvo neoriginalu; ir taip pat stereotipiška ją apvilkti policininkės 
uniforma. Bet Alemania turėjo būti policia - policininkė. Savaime 
suprantama, Lupė balbatavo, koks „pažeminimas“ patinui Perro 
Mestizo būti sulaikytam patelės - vokiečių aviganės. Cirko spek- 
taklyje Perro Mestizo buvo sugaunamas begrobiantis vežimėlyje 
sėdintį vaiką; tada policininkės uniforma vilkinti Alemania grieb- 
davo nuogą mišrūną už pakarpos ir ištempdavo iš arenos. Mažius 
(taksas) vėl būdavo su mama (avigane Pastora). 

Kaip tik tą akimirką, kai galutinai paaiškėjo, kad sąvartyno vai- 
kams šiame „Circo de La Maravilla“ vargu ar pasiseks, - kai oru 
vaikštančio luošio likimas buvo sugretintas su menka tikimybe, 
kad Lupė taps liūtų minčių skaitytoja, - į šunų palapinę įšlubčio- 
jo basas Edvardas Bonšo. Gal atsargus jo šlubčiojimas ir suerzino 
šunis, 0 gal, jų manymu, mažesnis senjoras Eduardas, įsikibęs į di- 
desnį transvestitą, atrodė nei šiaip, nei taip. 

Pirmas ėmė loti Mažius; taksiukas su kūdikiška kepuryte 
stryktelėjo iš vežimėlio. Tai jau buvo ne pagal scenarijų ir taip ne- 
panašu į cirko spektaklį, kad vargšas Perro Mestizo sunerimęs net 

įkando Edvardui Bonšo į nuogą pėdą. Mažius tuoj pat kilstelėjo 
koją, kaip daro dauguma šunų, ir apšlapino senjorui Eduardui kitą 
nuogą pėdą, - į kurią nebuvo įkąsta. Flor nuspyrė šalin ir taksą, ir 
mišrūną. 

Alemania, policininkė, tokiam spardymui negalėjo pritarti; 
įtampa tarp vokiečių aviganės ir transvestito vis didėjo: didžiulė 
kalė urzgė, bet Flor, kuri niekad nevengdavo muštynių, atrodė nu- 
siteikusi nesitraukti. Estrela - su į šoną nukrypusiu skaisčiai raudo- 
nu peruku - ramino šunis. 

Lupė, perskaičiusi (tą pačią akimirką), ką galvoja Chuanas Die- 
gas, taip nusiminė, kad į šunis net nekreipė dėmesio. 

- Aš - liūty minčių skaitytoja? Taip? - paklausė brolio. 

- Aš Soledad tikiu. O tu ne? - tepratarė Chuanas Diegas. 

— Mudu čia reikalingi, jei tu vaikščiosi oru. O jei ne, tai jie ap- 
sieis ir be mūsų. Taip? - vėl paklausė Lupė. - Oi, suprantu - tau 
patinka mintis, kad būtum Stebuklas, ar ne? 

— Mudu su Soledad nežinom, ar liūtų mintys kada nors keičia- 
si... na, jei skaitytum liūtų mintis, - tarė Chuanas Diegas; stengėsi 
laikytis oriai, bet galimybė tapti Stebuklu jį tikrai viliojo. 

- Žinau, apie ką galvoja Hombre, - pasakė Lupė. Daugiau nieko. 

— Manau, turėtume tiesiog pamėginti, - pasiūlė Chuanas Die- 
gas. - Kokią savaitę, kad pamatytume, kaip seksis... 

- Savaitę! - sušuko Lupė. - Tu joks Stebuklas, patikėk manim. 

- Gerai, gerai... tik porą dienų, - prašė Chuanas Diegas. — 
Pamėginkim, Lupe. Tu juk ne viską žinai, - pridūrė. Koks luošys 
nesvajoja vaikščioti nešlubuodamas? O jeigu jis dar galėtų eiti 
įspūdingai! Akrobatėms, vaikštančioms oru, publika ploja, jomis 
žavisi, jas netgi garbina — tiesiog už tai, kad vaikšto, nueina tik 
šešiolika žingsnių. 

- Arba iš čia dingsim, arba čia numirsim, - tarė Lupė. - Ne- 
svarbu, ar būsim tik porą dienų, ar savaitę. - Visa tai atrodė perne- 
lyg netikėta - Lupei irgi. 

- Tu taip dramatizuoji! - pareiškė Chuanas Diegas. 

- Kas čia nori tapti Stebuklu? Kas čia dramatizuoja? - paklausė 
Lupė. - Stebuklas. 

Kur tada buvo už viską atsakingi suaugusieji? 

Buvo sunku įsivaizduoti, kas dar galėtų nutikti Edvardo Bonšo 
pėdoms, bet basas atvykėlis iš Ajovos galvojo apie kažką kita; net 
šunys jo neatitraukė nuo tų minčių, taigi vargu ar galėjai tikėtis, 
kad senjoras Eduardas supras, į kokią keblią padėtį pateko sąvarty- 
no vaikai. Net Flor, nuolat flirtavusios su misionierium, negalima 
kaltinti, kad pražiopsojo, kada vaikai sprendė, dingti ar čia numir- 
ti. Greta buvę suaugusieji tada galvojo apie save. 

— Ar tu tikrai turi ir krūtis, ir penį? - staiga angliškai paklausė 
Edvardas Elor, kuri po nežinia kokių nuotykių Hjustone gana gerai 
suprato jo kalbą. Senjoras Eduardas, žinoma, tikėjosi, kad jį supraš 
Flor, bet nesuvokė, kad ir Chuanas Diegas su Lupe, besiginčijan- 
tys tarpusavyje, gali jį išgirsti ir suprasti. Be to, nė vienas iš jų nė 
nenumanė, kad šunų dresuotoja Estrela - ką jau kalbėti apie liūtų 
dresuotojo žmoną Soledad - irgi supranta angliškai. 

Kai senjoras Eduardas Flor klausė, ar ji turi ir krūtis, ir penį, 
tie puspročiai šunys, aišku, liovėsi loję. Taigi visi šunų palapinėje 
išgirdo ir, regis, suprato klausimą. Kaip ir tai, kad kalbama ne apie 
sąvartyno vaikus. 

— Viešpatie, - tarstelėjo Chuanas Diegas. Vaikai buvo palikti 
vieni. 

Lupė prie savo pernelyg mažų, kad būtų pastebimos, krūtų spau- 
dė Koatlikujės statulėlę. Turbūt ir šiurpioji deivė su barškuolių uode- 
gų barškaliukais vietoj spenelių suprato klausimą apie krūtis ir penį. 

— Na, penio tau nerodysiu... čia, - atsakė misionieriui Flor. Tai 
sakydama atsisagstė palaidinės sagas ir dar timptelėjo, nes buvo su- 
kišta į sijoną. Vaikai, kuriais nesirūpinama, apsisprendžia greitai. 

— Negi nematai? - tarė Lupė Chuanui Diegui. - Ji ir yra ta - tin- 
kama jam! Elor su senjoru Eduardu - jie tave įsisūnys. Jie galės tave 
išsivežti tik jei bus kartu! 

Flor jau buvo nusivilkusi palaidinę. Liemenėlės nusisegti nė 
nereikėjo. Jos krūtys buvo mažytės - vėliau ji sakė, kad tai „ge- 
riausia, ką gali padaryt hormonai . Flor, anot jos pačios, „operacijų 
nemėgo“. Dėl visa ko nusisegė ir liemenėlę; norėjo, kad Edvardas 
Bonšo įsitikintų, jog ji tikrai turi krūtis, nors ir mažas. 

— Ne barškuolių barškaliukai, a? - tarė Flor Lupei, kai visi šunų 
palapinėje jau matė ir jos krūtų spenelius. 

- Arba iš čia dingsim, arba čia numirsim, - pakartojo Lupė. — 
Senjoras Eduardas su Flor gali tave išsivežti. 

— O dėl penio, tai kol kas turi tiesiog patikėti, - pasakė Flor 
atvykėliui iš Ajovos; vėl užsisegusi liemenėlę, ji jau sagstėsi palai- 
dinę, kai įėjo Ignacas. Sąvartyno vaikai numanė, kad Ignacas prieš 
įeidamas - ar į palapinę, ar kur nors kitur - niekad nesibeldžia. 

— Ateik susipažinti su liūtais, - pakvietė Lupę. - Mums ten tur- 
būt reikės ir tavęs, - tarstelėjo luošiui - būsimajam Stebuklui. 

Buvo aišku, kad sąvartyno vaikai suprato sąlygas: reikės skaityti 
tik liūtų mintis. Ir nesvarbu, ar liūtų mintys keičiasi, ar ne, Lupė 
turės dresuotoją įtikinti, kad jos gali pasikeisti. 

Bet apie ką mąstė basas, apkandžiotas ir apšlapintas misionie- 
rius? Edvardo Bonšo įžadams grėsė pavojus; begalvojant apie Flor 
krūtų ir penio derinį, misionieriui iškilo tokių abejonių dėl celiba- 
to, kokių joks plakimasis nebegalėjo išblaškyti. 

„Vienas iš Kristaus karių, - taip senjoras Eduardas pirmiau 
vadino ir save, ir visus kitus brolius jėzuitus, bet dabar nebebuvo 
taip tvirtai tuo įsitikinęs. O abu senieji kunigai akivaizdžiai neno- 
rėjo, kad sąvartyno vaikai liktų „Pamestinukuose“; gana abejingai 
paklausinėjo apie saugumą tame cirke - gal todėl, kad taip reikėjo 
pagal kunigų elgesio taisykles, o ne iš nuoširdaus susirūpinimo ar 
dėl pažiūrų. 

- Tie vaikai tokie laukiniai - juos ten gali suėst laukiniai žvė- 
rys! — tarė tėvas Alfonsas, pakeldamas rankas, tartum sąvartyno 
vaikai ir būtų nusipelnę tokios lemties. 

- Jie tikrai padūkę - gali nukrist nuo tų besisupančių daiktų! 
pridūrė tėvas Oktavijus. 

— Nuo trapecijų, - pasufleravo Pepė. 

- Taip! Nuo trapecijų! - sušuko tėvas Oktavijus; galėjai pama- 
nyti, kad jam ta mintis patinka. 

- Berniukas ant nieko nesisups, - tada patikino kunigus Edvar- 
das Bonšo. - Jis bus vertėjas - na, bent jau neveltėdžiaus sąvartyne. 

— O mergaitė skaitys mintis, spės ateitį - irgi ant nieko nesi- 
sups. Bent jau netaps prostitute, - pasakė kunigams brolis Pepė; jis 
puikiai pažinojo abu kunigus - žodis „prostitutė“ buvo lemiamas 
argumentas. 

— Geriau jau būti suėstai laukinių žvėrių, - pareiškė tėvas Al- 
fonsas. 

— Geriau jau nukristi nuo trapecijos, - nedvejodamas pritarė 
jam tėvas Oktavijus. 

- Žinojau, kad suprasit, - tarstelėjo seniesiems kunigams sen- 
joras Eduardas. Tačiau netgi tada atrodė, kad atvykėlis iš Ajovos 
nelabai žino, kurią pusę turėtų palaikyti. Jis tarsi pats nesuprato, dėl 
ko čia reiškia nuomonę. Kodėl apskritai kažkam atėjo į galvą, kad 
tas cirkas - puikus sumanymas? 

O dabar Edvardas Bonšo laviravo alėja tarp cirko palapinių, 
atidžiai žiūrėdamas, kad švelniomis nuogomis pėdomis neįmin- 
tų į dramblio mėšlą. Šlubčiojo tvirtai įsikibęs į didesnį ir stipres- 
nį transvestitą; neilgas, tik dviejų minučių, kelias iki liūtų narvų 
Edvardui Bonšo tikriausiai atrodė begalinis - pažintis su Flor ir 
mintys apie jos krūtis ir penį visiškai pakeitė jo gyvenimo tra- 
jektoriją. 

Tas kelias iki liūtų narvų senjorui Eduardui buvo kaip ėjimas 
oru; dvi minutes jis ėjo tarsi pakibęs aštuoniasdešimties pėdų aukš- 
tyje, be apsauginio tinklo, - kad ir kaip atvykėlis iš Ajovos šlubavo, 
tai buvo jo gyvenimą keičiantys žingsniai. 

Savo nedidelę plaštaką senjoras Eduardas nepastebimai įdėjo 
į daug didesnį Flor delną - ir vos neparpuolė, kai ji suspaudė jo 
ranką savojoje. 

— Tiesą sakant... - išlemeno misionierius, - man linksta kojos, 
baigiu tave įsimylėti. - Jo veidu sruvo ašaros; toks gyvenimas, ko- 
kio jis taip ilgai troško ir dėl to net plakėsi, dabar pasibaigė. 

— Neatrodai tuo patenkintas, - tarė Flor. 

- Ne, ne - aš patenkintas, labai patenkintas! - patikino ją 
Edvardas Bonšo - ir ėmė pasakoti, kaip šventasis Ignacas Lojola 


įsteigė prieglaudą puolusioms moterims. - Romoje, kur šis šven- 

tasis pareiškė, kad paaukotų savo gyvybę, jei galėtų apsaugoti nuo 
nuodėmių bent vieną prostitutę, bent vieną naktį, - verkdamas va- 
pėjo senjoras Eduardas. 

— Nenoriu, kad aukotum gyvybę, kvailuti, - pasakė jam trans- 
vestitas. - Nenoriu, kad mane gelbėtum. Manau, pirmiausia turė- 
tum mane išdulkinti, - patarė misionieriui Flor. - Pradėkim nuo 
to, ir pažiūrėsim, kas bus. 

— Gerai, - linktelėjo Edvardas Bonšo, vėl vos neparpuolęs; ėjo 
svirduliuodamas, bet geismas vis tiek vedė pirmyn. 

Alėja tarp trupės palapinių pro juos prabėgo jaunosios akroba- 
tės; žibintų šviesoje sužibo žali ir mėlyni jų triko blizgučiai. Paskui 
greitu žingsniu praėjo Doloresa - ji nebėgo; kaip oro akrobatikos 
superžvaigždė, tausojo jėgas būtinoms treniruotėms. Jos triko ži- 
bėjo auksu ir sidabru, kojų papuošalai buvo su sidabriniais varpe- 
liais; Doloresai einant, tie papuošalai skimbčiojo. 

- Triukšminga dėmesio trokštanti ištvirkėlė! - dar šūktelėjo 
Lupė gražiajai oro akrobatei. - Tavo ateityje jos nėra - išmesk iš 
galvos, - tepasakė Chuanui Diegui. 

Priešaky jau buvo matyti liūtų narvai. Liūtai nebemiegojo - visi 
keturi. Trijų liūčių akys budriai sekė pėsčiųjų eismą alėjoje tarp pa- 
lapinių. Niūrus patinas, Hombre, padilbomis stebėjo ateinantį dre- 
suotoją. 

Judrioje alėjoje praeiviams galėjo pasirodyti, kad luošas ber- 
niukas už kažko užkliuvo ir sesutė sugriebė jį už rankos, kad ne- 
parvirstų; kas nors, stebėjęs vaikus atidžiau, gal manė, kad šlubas 
brolis tiesiog pasilenkė ir pabučiavo seserį į smilkinį. 

O iš tikrųjų Chuanas Diegas pašnibždėjo Lupei į ausį: 

- Jei tu tikrai Žinai, apie ką liūtai galvoja, Lupe... 

- Žinau, apie ką galvoji tu, - pertraukė jį Lupė. 

— Dėl Dievo meilės, tiesiog būk atsargi, pamąstyk prieš sakyda- 
ma, apie ką liūtai galvoja! - šiurkščiai sušnibždėjo Chuanas Diegas. 

— Čia tu turi būt atsargus, - atšovė Lupė. - Niekas nesupranta, 
ką aš sakau, kol tu nepersakai, - priminė. 

— Tu tik žinok: neturi manęs gelbėti, - pasakė Flor misionieriui, 
kuris toliau plūdo ašaromis - iš laimės, dėl vidinių prieštaravimų 

ar tiesiog šiaip sau. Kitaip tariant, verkė nenuraminamai - kartais 
geismas žmogų paveikia ir taip. 

Nedidelė jų grupelė sustojo priešais liūtų narvus. 

— Hola, Hombre, - pasisveikino Lupė su liūtu. Buvo akivaizdu, 
kad tas didžiulis katinas žiūri į Lupę - tik į Lupę, ne į Ignacą. 

Chuanas Diegas gal kaupė drąsą, kurios jam reikėjo, kad vaikš- 
čiotų oru; tą akimirką tikriausiai manėsi turįs pakankamai kietus 
kiaušius. Jam atrodė, kad tikrai gali tapti Stebuklu. 

— Vis dar manot, kad ji protiškai atsilikusi? - paklausė luošas 
berniukas liūtų dresuotoją. - Juk matot, kad Hombre žino, jog ji - 
minčių skaitytoja. Tikra, - pridūrė. Tai skambėjo daug įtikimiau, 
negu jam pačiam atrodė. 

- Tik nemėgink manęs mulkint, palubės vaikštūne, - atšovė 
Chuanui Diegui Ignacas. - Niekad nedrįsk man meluot, ką sako 
tavo sesuo. Suprasiu, kad meluoji, treniruočių palapinės ėjike. Skai- 
tau tavo mintis... kai kurias. 

Chuanas Diegas pažvelgė į Lupę, bet ji nieko nesakė - net ne- 
gūžtelėjo pečiais. Mergaitė visą dėmesį buvo sutelkusi į liūtą. Net 
visai atsitiktiniam cirko palapinių alėja skubančiam praeiviui Lupė 
ir Hombre turėjo atrodyti įsigilinę į vienas kito mintis. Senas liūtas 
ir mergaitė daugiau nieko aplinkui nematė. 

Sapne Chuanas Diegas niekaip nesuprato, iš kur sklinda muzika. 
Ne tokia šaiži kaip mariači grupių, vaikštančių tarp „Marguės del 
Valle“ lauko kavinės staliukų, - tie įkyrūs muzikantai landžiodavo 
po visą zėcalo. Ir „La Maravilla“ cirko orkestras savaip - dūdomis 
ir būgnais - grodavo garsiąją kaubojaus raudą, bet čia buvo ne ta jų 
graudulingai iškraipyta „Laredo gatvių“ versija. 

Pirmiausia todėl, kad Chuanas Diegas išgirdo balsą; sapne gir- 
dėjo ir žodžius, - nors dabar žodžiai skambėjo gal ne taip švelniai, 
kaip juos išdainuodavo gerasis gringas. O, kaip jis mėgo „Laredo 
gatves —- el gringo bueno šią baladę dainuodavo net per miegus! 
Šitą dainą net Lupė dainuodavo švelniai. Jos balso stygos buvo ne- 
normaliai įtemptos, žodžiai beveik nesuprantami, bet dainuodavo 
Lupė kaip mergaitė - tyru balseliu. 

Paplūdimio klube mėgėjų mėginimai vokalizuoti žinomas me- 
lodijas jau buvo pasibaigę, taigi Chuanas Diegas girdėjo ne tą nu- 
valkiotą karaokę; Panglao salos paplūdimyje Naujuosius šventusi 
kompanija turbūt miegojo arba naktį beplaukiodama jau buvo nu- 
skendusi. Ir „Encantador“ restorane niekas nebesveikino atėjusių 
Naujųjų - net „Naktinės beždžionės“, laimei, nutilo. 

Chuano Diego kambaryje buvo tamsu - nors į akį durk; jis su- 
laikė kvėpavimą, nes negirdėjo kvėpuojant Mirjam, - tik nežinia 
kas nepažįstamu balsu dainavo tą graudžią kaubojaus baladę. O gal 

balsas vis dėlto pažįstamas? Buvo keista girdėti pagyvenusią moterį 
dainuojant „Laredo gatves ; atrodė, kad skamba ne taip, kaip turė- 
tų. Bet balsas, regis, tikrai pažįstamas! Tiesiog netinka šiai dainai. 

„Ir tu gi kaubojus, iš rūbų matau, - dainavo ta moteris žemu, 
kimiu balsu. - Taip jis prabilo, kai pro šalį iš lėto ėjau.“ 

„Gal čia Mirjam balsas? - galvojo Chuanas Diegas. - Bet kaip ji 
galėtų dainuoti, kai net jos kvėpavimo negirdžiu?“ Tamsoje Chua- 
nas Diegas suabejojo, ar ji tikrai čia yra. 

— Mirjam? - sušnibždėjo. Paskui jos vardą ištarė dar kartą, kiek 
garsiau. 

Dabar jau niekas nebedainavo - „Laredo gatvės“ nutrūko. Bet 
ir kvėpavimo nebuvo girdėti. Chuanas Diegas irgi nekvėpavo - 
klausėsi, gal išgirs Mirjam. O gal ji grįžo į savo kambarį? Chuanas 
Diegas, ko gero, knarkė arba kalbėjo per miegus - kartais sapnuo- 
damas kalbėdavo. 

„Reikėtų ją paliesti - kad žinočiau, ar ji čia, ar ne“, - galvo- 
jo Chuanas Diegas, bet bijojo sužinoti. Palietė savo penį; pauostė 
pirštus. Sekso kvapas neturėjo jo išgąsdinti - juk prisimena, kad 
mylėjosi su Mirjam. Bet iš tikrųjų tai ne, tiksliai neprisimena. Jis 
tikrai kažką pasakė - apie tai, kokia ji, kaip jaučiasi būdamas joje. 
Sakė, kad ji „šilkinė“ arba „kaip šilkas“; daugiau nieko neprisiminė, 
tik kad kalbėjo. 

O Mirjam tarstelėjo: 

— Koks tu keistas - būtinai turi viską įvardyti. 

Paskui ėmė giedoti gaidys - visiškoje tamsoje! Filipinų gaidžiai 
gal pakvaišę? Šitą pusprotį turbūt sutrikdė karaokė. O gal kvailas 
paukštis „Naktines beždžiones“ palaikė naktinėmis vištomis? 

— Kas nors turėtų tą gaidį nugalabyti, - žemu, kimiu balsu tarė 
Mirjam; Chuanas Diegas pajuto, kaip nuogos jos krūtys prisilietė 
prie jo krūtinės ir žasto... o pirštai suėmė penį. Gal Mirjam mato 
tamsoje? - Tu čia, mielasis, - pasakė, lyg jam būtų reikėję patiki- 
nimo, kad jis egzistuoja, kad tikrai yra čia, su ja, nors jau kurį laiką 
galvoja, ar ji tikra, ar iš tiesų egzistuoja. (Kaip tik tai jis ir bijojo 
sužinoti.) 

Tamsoje vėl pragydo tas pakvaišęs gaidys. 

- Plaukti išmokau Ajovoje, - tarė Chuanas Diegas. Keista, kad 
tai pasakė moteriai, tamsoje suėmusiai jo penį, bet jam dažnai taip 
nutikdavo su laiku (ne tik sapnuose). Laikas staiga šoktelėdavo į 
priekį arba atgal; laiko seka atrodė labiau asociatyvi negu linijinė, 
bet ne vien asociatyvi. 

- Ajovoje, - sumurmėjo Mirjam. - Ne Ajovą įsivaizduoju, kai 
galvoju apie plaukiojimą. 

— Vandenyje nešlubuoju, - dar pasakė jai Chuanas Diegas. Nuo 
Mirjam prisilietimų jam vėl stojosi. Išvykęs iš Ajova Sičio, Chuanas 
Diegas retai kada sutikdavo žmogų, besidomintį Ajova. - Tu gal 
niekad nebuvai Vidurio Vakaruose? - paklausė jis Mirjam. 

— Oi, aš buvau visur, - atsakė Mirjam, kaip visada lakoniškai. 

„Visur? - galvojo Chuanas Diegas. - Niekas nebūna visur.“ 
Bet jei kalbame apie vietos pojūtį, tai čia daug kas priklauso nuo 
žmogaus požiūrio, ar ne? Ne kiekvienas keturiolikmetis, pirmą 
kartą pamatęs Ajova Sitį, būtų apsidžiaugęs, kad persikraustė ten 
iš Meksiko; o Chuanui Diegui Ajova buvo nuotykis. Iki tol jis nie- 
kad nesekė aplink matomo jaunimo pavyzdžiu; ir staiga atsidūrė 
tarp studentų. Ajova Sitis - universiteto miestas, vienas iš Didžiojo 
Dešimtuko miestų. Universiteto pastatai užėmė visą senamiestį, iš 
esmės tas miestas ir buvo universitetas. Argi šiukšlyno skaitytojas 
galėjo nesusižavėti universiteto miestu? 

Žinoma, bet kuris keturiolikmetis netrukus būtų suvokęs, kad 
Ajovos universiteto miestelio didvyriai - sporto žvaigždės. Tačiau 
Chuanas Diegas, galvodamas apie Jungtines Valstijas, taip viską ir 
įsivaizdavo; žiūrint Meksikos vaiko akimis, kino ir sporto žvaigž- 
dės buvo Amerikos kultūros viršūnė. Kaip Chuanui Diegui vėliau 
sakė daktarė Rozmari Stein, jis visada buvo arba berniukas iš Mek- 
sikos, arba vyriškis iš Ajovos. 

Flor persikelti iš Oachakos į Ajova Sitį tikriausiai buvo sun- 
kiau, - juoba kad ji prisiminė visas savo nesėkmes Hjustone. Ką 
Didžiojo Dešimtuko universiteto mieste galėjo veikti seniau par- 
sidavinėjęs transvestitas? Flor jau buvo suklydusi Hjustone; Ajova 
Sityje nenorėjo rizikuoti. Jei būtų buvusi nuolanki ir pasistengusi 

nepatraukti į save dėmesio... na, Flor tiesiog iš prigimties negalėjo 
būti tokia atsargi. Ji visada ryžtingai gynė savo teises. 

Trečią kartą pamišėliškai pragydęs gaidys buvo nutildytas vi- 
dury giesmės. 

- Štai ir viskas, - tarė Mirjam. - Daugiau jokių apgaulingos 
aušros šauklių, jokių netikrų pranašų. 

Kol Chuanas Diegas mėgino suprasti, ką Mirjam turėjo ome- 
ny, - jos balsas skambėjo labai valdingai, - kažkur pratrūko loti 
šuo; jam tuoj pat pritarė keli kiti šunys. 

— Neskriausk šunų - jie dėl to nekalti, - pasakė Chuanas Diegas 
Mirjam. Žinojo, kad Lupė būtų taip pasakiusi. (Štai dar vieni Nau- 
jieji, o jis vis dar ilgisi savo sesutės.) 

— Niekas šunų neskriaus, mielasis, - sumurmėjo Mirjam. 

Jau buvo juntamas pro atvirus langus nuo jūros pučiantis švel- 
nus vėjelis; Chuanas Diegas tarėsi užuodžiąs vandens sūrumą, bet 
bangų negirdėjo - gal jūra nebangavo. Jis tik dabar suvokė, kad 
Boholyje gali paplaukioti; „Encantador“ juk turi ir paplūdimį, ir 
baseiną. (Gerasis gringas, dėl kurio Chuanas Diegas ir atkeliavo į 
Filipinus, jam nebuvo pakišęs minties apie plaukiojimą.) 

— Papasakok, kaip Ajovoje išmokai plaukti, - sušnibždėjo Chu- 
anui Diegui į ausį Mirjam, jį apžergdama; jis pajuto, kad vėl įeina 
į ją. Jį visą apėmė toks švelnumas... „Lyg plaukčiau“, - pagalvojo. 
Tada jam dingtelėjo, kad Mirjam žino, apie ką jis mąsto. 

Taip, tai buvo seniai, bet - Lupės dėka - Chuanas Diegas žino- 
jo, kaip viskas būna, kai bendrauji su minčių skaitytoja. 

— Plaukiodavau uždarame baseine, Ajovos universitete, - pra- 
dėjo pasakoti Chuanas Diegas, kiek pridusęs. 

- Mielasis, norėjau paklausti, kas... na, kas tave išmokė, kas nu- 
vedė į baseiną, - tyliai tarė Mirjam. 

- A! 

Chuanas Diegas negalėjo ištarti jų vardų, netgi tamsoje. 

Plaukti jį išmokė senjoras Eduardas - senosios Ajovos sporto 
arenos, esančios prie universiteto klinikų, baseine. Edvardas Bon- 
šo, pirmiau atsisakęs akademinės veiklos, kad taptų kunigu, buvo 
mielai priimtas atgal - į Ajovos universiteto Anglų kalbos kate- 

drą, - „iš kur ir buvo atkeliavęs, kaip sakydavo Flor, žodį „atke- 
liavęs“ tyčia ištardama su aiškiai pastebimu meksikietišku akcentu. 

Flor buvo nekokia plaukikė, bet, kai Chuanas Diegas išmoko 
plaukti, kartais ir ji nuvesdavo jį į baseiną - ten daugiausia lankėsi 
universiteto dėstytojai ir šiaip darbuotojai su vaikais, bet mėgo ir 
kiti miesto gyventojai. Senjorui Eduardui ir Chuanui Diegui senoji 
sporto arena labai patiko - aštuntojo dešimtmečio pradžioje, kai 
Karverio-Hokai arenos dar nebuvo, dauguma Ajovos sporto var- 
žybų vykdavo senojoje arenoje. Edvardas Bonšo su Chuanu Diegu 
ten ne tik plaukiojo, bet ir eidavo žiūrėti krepšinio arba imtynių. 

Flor patiko tik baseinas, ne visa senoji arena; pasak jos, ten zujo 
per daug visokių sportininkų. Moterys vedė vaikus į baseiną - mote- 
rys prie Flor jautėsi nesmagiai, bet į ją nespoksodavo. O jauni vyrai, 
anot Elor, tiesiog negalėjo susivaldyti - jie neatitraukdavo nuo jos 
akių. Flor buvo aukšta, plačiapetė - šešių pėdų ir dviejų colių ūgio, o 
svėrė šimtą septyniasdešimt svarų. Be to, nors ir mažomis krūtimis, 
ji buvo labai (moteriškai) patraukli, bet kartu ir labai vyriška. 

Baseine Flor vilkėdavo vientisu maudymosi kostiumėliu, tačiau 
galėjai matyti tik viršutinę jos kūno dalį. Klubus ji visada apsivy- 
niodavo dideliu rankšluosčiu; jos maudymosi kostiumėlio apačia 
būdavo pridengta; Elor niekad nelipdavo į vandenį. 

Chuanas Diegas nežinojo, kaip Flor pavyksta persirengti, - ji 
tai darydavo moterų persirengimo kambaryje. O gal maudymosi 
kostiumėlio nenusirengdavo? (Juk jis nebūdavo šlapias.) 

— Dėl to nesijaudink, - sakė Elor berniukui. - Aš daugiau nie- 
kam nerodau savo daikto, tik senjorui Eduardui. 

Ajova Sityje tai tikrai ne, kaip Chuanas Diegas vėliau suprato. 
Vėliau pasidarė suprantama ir kodėl Flor reikia išvykti iš Ajovos — 
ne per dažniausiai, tik retkarčiais. 

Atsitiktinai pamatęs Flor Oachakoje, brolis Pepė parašydavo 
Chuanui Diegui. „Judu su Edvardu tikriausiai žinot, kad ji čia, — 
sako, kad „tiesiog šiaip“ lankosi. Matau ją įprastinėse vietose - na, 
gal ne visose įprastinėse vietose!“ - rašė Pepė. 

Jis turėdavo omeny, kad matė Flor Bustamantės gatvėje, gėjų 
bare La China, - tame, kuris vėliau pavadintas Chinampa. Pepė 

matė, kad La Loca lankosi ir kitame bare - La Coronita, kur daugu- 
ma klientų buvo gėjai, o transvestitai ateidavo įspūdingai išsipuošę. 

Pepė tikrai nemanė, kad Flor galėtų lankytis kekšių viešbutyje; 
ne „Somegos“ ir ne prostitucijos ji ilgėjosi. Tačiau kur toks žmogus 
kaip Flor galėjo nueiti Ajova Sityje? Flor mėgo vakarėlius - bent jau 
retkarčiais. Ajova Sityje aštuntajame ir devintajame dešimtmetyje 
nebuvo jokio La China - ką jau kalbėti apie La Coronita. Tai kas čia 
blogo, kad Flor kartkarčiais sugrįždavo į Oachaką? 

Brolis Pepė jos nesmerkė; senjoras Eduardas į tai, matyt, irgi 

Išlydėdamas Chuaną Diegą iš Oachakos, brolis Pepė staiga tarė: 

— Tik netapk vienu iš tų meksikiečių, kurie... 

Pepė prikando liežuvį. 

— Kurie... kg? - paklausė Flor. 

— Vienu iš tų meksikiečių, kurie nekenčia Meksikos, - prisiver- 
tė pasakyti Pepė. 

— Gal vienu iš tų amerikiečių? - pataisė jį Flor. 

— Vaikeli! - sušuko brolis Pepė, spausdamas Chuaną Diegą glė- 
byje. - Būtų negerai ir jei taptum vienu iš tų meksikiečių, kurie 
nuolat sugrįžta - negali gyventi toli nuo čia, - pridūrė. 

Flor įdėmiai pažvelgė į brolį Pepę. 

— Kuo dar jis neturėtų tapti? - paklausė. - Kokiu dar meksikie- 
čiu negalima būti? 

Bet Pepė į Flor nekreipė dėmesio; sušnibždėjo Chuanui Diegui 
į ausį: 

— Vaikeli, tapk, kuo nori tapti... tik palaikykim ryšį! - prašė. 

- Tiesiog pasistenk netapti niekuo, Chuanai Diegai, - Pepei 
nepaguodžiamai raudant, pasakė keturiolikmečiui Flor. - Patikėk 
mumis, Pepe, mudu su Edvardu neleisim šitam vaikui būti reikš- 
mingam, - tarė. - Pasirūpinsim, kad užaugęs jis būtų vienas iš tų 
nežymių meksikiečių. 

Tai nugirdęs Edvardas Bonšo suprato tik savo vardą. 

— Su Eduardu, - pataisė Flor Edvardas Bonšo, o ji nieko nebe- 
sakydama supratingai jam šyptelėjo. 

„Jie buvo mano tėvai, bent jau stengėsi būti!“ - norėjo garsiai 
pareikšti Chuanas Diegas, bet tamsoje nepajėgė tų žodžių ištarti. 

— O! - tesudejavo - vėl. Kai Mirjam ant jo taip judėjo, ką dau- 
giau jis galėjo pasakyti? 


PERRO MEsTIzO, dar žinomas kaip Mišrūnas, buvo izoliuotas ir 
dešimt dienų stebimas - taip paprastai elgiamasi su įkandusiais 
gyvūnais, kurie neatrodo sergantys, norint pažiūrėti, ar jie tikrai 
neužsikrėtę pasiutlige. (Mišrūnas nesirgo, bet daktaras Vargasas, 
skiepijęs Edvardą Bonšo nuo pasiutligės, dėl visa ko dar norėjo įsi- 
tikinti.) „Circo de La Maravilla“ dešimt dienų nerodė šunų spek- 
taklio; kūdikio pagrobėjo karantinas suardė šunų palapinėje, kur 
gyveno sąvartyno vaikai, seniai nusistovėjusią tvarką. 

Taksas Mažius kiekvieną naktį prišlapindavo ant palapinės aslos. 
Aviganė Pastora nepaliaujamai inkštė. Estrela turėjo miegoti šunų 
palapinėje, kitaip Pastora nė akimirką nebūtų nutilusi, - bet Estrela 
knarkė. Pamačiusi, kaip Estrela miega aukštielninka ir ant jos veido 
krinta beisbolo kepuraitės snapelio šešėlis, Lupė ėmė sapnuoti koš- 
marus, tačiau Estrela sakė negalinti miegoti be kepuraitės, nes uodai 
jai sukandžiotų pliką galvą; o tada baisiai niežėtų, bet ji negalėtų pa- 
sikasyti nenusiėmusi peruko, kurį nusiimdama kaskart sunervina 
šunis. Perro Mestizo karantino naktimis vokiečių aviganė Alemania 
stovėdavo prie Chuano Diego lovelės ir lekuodavo jam į veidą. Lupė 
Vargasą kaltino Mišrūno „demonizavimu'; vargšas Perro Mestizo, 
„visada blogiukas“, ir dabar, Lupės supratimu, buvo auka. 

— Tas šiknius įkando senjorui Eduardui, - priminė seseriai 
Chuanas Diegas. Šikniais šunis vadino Rivera. Lupė nemanė, kad 
šunys gali būti šikniai. 

— Senjoras Eduardas kaip tik tada įsimylėjo Flor penį! - sušuko 
Lupė - tarsi Perro Mestizo atvykėlį iš Ajovos būtų puolęs dėl to nau- 
jo, trikdančio jausmo. Tačiau tai būtų reiškę, kad Perro Mestizo - 
homofobas, o tada jį gal jau tikrai būtų reikėję vadinti šiknium. 

Bet Chuanui Diegui vis dėlto pavyko Lupę įkalbėti likti cirke - 
pabūti bent jau kol „La Maravilla“ apsilankys Meksike. Ta kelionė 

Lupei rūpėjo labiau negu Chuanui Diegui; išbarstyti motinos pe- 
lenus (ir gerojo gringo, ir Murziaus, ką jau kalbėti apie milžiniš- 
kos Mergelės Marijos nosies likučius) Lupei atrodė labai svarbu. 
Ji manė, kad Oachakos bažnyčiose Gvadalupės Dievo Motina nu- 
stumta į šalį; Oachakoje Gvadalupė griežė antruoju smuiku. 

Lupės supratimu, Esperansą (na ir kas, kad nusidėjėlę) pabaisa 
Marija „tiesiog užmušė“. Jaunoji aiškiaregė buvo įsitikinusi, kad šios 
religijos pasaulio neteisybės neįmanoma atitaisyti niekaip kitaip, tik 
išbarstant nuodėmingosios motinos pelenus didžiojoje La Basilica 
de Nuestra Sefūora de Guadalupe, Meksike. Tik prie ten esančios re- 
likvinės tamsiaodė mergelė, Ia virgen morena, sutraukia autobusais 
atvykstančių piligrimų minias. Lupė troško pamatyti Šulinio koply- 
čią, kur mirties patale - stikliniame karste - guli Gvadalupė. 

Chuanas Diegas, nors ir šlubas, svajojo, kaip lips begaliniais 
laiptais, vedančiais į El Cerrito de las Rosas - į šventyklą, kur Gva- 
dalupė neužslėpta, ne šoniniame altoriuje. Ten ji pačiame švento- 
sios Kalvelės - El Cerrito - viršuje. (Lupė tą šventyklą vadino ne El 
Cerrito, o Rožių šventykla; sakė, kad toks pavadinimas jai atrodo 
šventesnis negu Kalvelė.) Arba ten, arba prie tamsiaodės mergelės 
karsto Šulinio koplyčioje vaikai buvo nusprendę išbarstyti pelenus, 
kuriuos laikė Riveros sąvartyne rastoje metalinėje kavos dėžutėje. 

Tos dėžutės turinio kvapas buvo ne kaip Esperansos. Apskritai 
kažkoks nenusakomas. Flor, pauosčiusi pelenus, pareiškė, kad tai ir 
ne gerojo gringo kvapas. 

— Kvepia kava, - tarė Edvardas Bonšo. 

Kad ir kuo atsidavė tie pelenai, palapinėje gyvenančių šunų jie 
nedomino. Gal šunys užuodė kokius vaistus; Estrela sakė, kad bet 
koks vaistų kvapas šunis atbaido. O gal toks nenusakomas buvo 
Mergelės Marijos nosies kvapas? 

- Tikrai ne Murziaus, - tepasakė Lupė; į metalinę kavos dėžutę 
subertus pelenus ji pauostydavo kiekvieną vakarą, prieš guldama. 

Chuanas Diegas jos minčių perskaityti negalėjo - net nemėgi- 
no. Gal Lupė tuos pelenus nuolat uostė todėl, kad žinojo, jog ne- 
trukus juos išbarstys, ir norėjo prisiminti kvapą vėliau, kai pelenų 
nebebus. 

Prieš pat „Stebuklo cirko“ kelionę į Meksiko miestą - gana ilgą 
sunkvežimių ir autobusų vilkstinės kelionę - Lupė tą kavos dėžutę 
atsinešė į daktaro Vargaso namus Oachakoje, kur jie buvo pakviesti 
pietų. Chuanui Diegui Lupė pasakė, kad nori išgirsti „specialisto 
nuomonę“ apie pelenų kvapą. 

- Bet čia kviestiniai pietūs, Lupe, - protino seserį Chuanas 
Diegas. Sąvartyno vaikai pirmą kartą buvo pakviesti pietų; abu su- 
prato, kad tikriausiai ne pats Vargasas sumanė juos pasikviesti. 

Brolis Pepė su Vargasu aptarė tai, ką Pepė vadino Edvardo 
Bonšo „sielos išmėginimu“. Daktarui Vargasui neatrodė, kad Flor 
atvykėliui iš Ajovos sukėlė „dvasinę krizę“. Tiesą sakant, Vargasas 
pirmiau buvo įžeidęs Flor, senjorui Eduardui pareikšdamas, kad 
vienintelė priežastis nerimauti dėl jo santykių su parsidavinėjančiu 
transvestitu gali būti medicininė. 

Daktaras Vargasas turėjo omeny lytiniu būdu plintančias ligas; 
na, kad prostitucija užsiimantis žmogus santykiauja su daugybe 
partnerių ir kad Flor nuo kurio nors iš jų gali būti kuo nors užsi- 
krėtusi. Vargasui nerūpėjo, kad Elor turi penį - kaip ir Edvardas 
Bonšo - ir kad atvykėlis iš Ajovos dėl Flor turės atsisakyti vilties 
tapti kunigu. 

Į tai, kad Edvardas Bonšo sulaužė skaistybės įžadus, daktaras 
Vargasas irgi nekreipė dėmesio. 

— Svarbu tik kad tau nenudžiūtų... arba nepažaliuotų pimpa- 
las... ar dar kas nors jam nenutiktų, - pasakė misionieriui iš Ajovos 
daktaras Vargasas. Dėl to Flor ir įsižeidė, ir neatėjo į Casa Vargas 
kviestinių pietų. 

Oachakoje visi, kurie dėl ko nors griežė dantį ant daktaro Var- 
gaso, jo namus vadino Casa Vargas. Kai kurie jo nemėgo dėl šei- 
mos turtų arba manė, kad jis pasielgė neprotingai, po lėktuvo ka- 
tastrofos įsikeldamas gyventi į žuvusių tėvų rūmus. (Dabar jau visi 
buvo girdėję istoriją apie tai, kad Vargasas turėjo skristi tuo lėktu- 
vu.) Be to, tarp žmonių, vis ištraukiančių Casa Vargas kortą, buvo 
įsižeidusių dėl daktaro Vargaso šiurkštumo. Mokslu jis naudojosi 
kaip kokiu vėzdu; buvo linkęs tave priblokšti visokiausiomis medi- 

cininėmis smulkmenomis - taip ir Flor pažemino užsimindamas, 
kad ji gali būti užsikrėtusi kokia nors lytiniu būdu plintančia liga. 

Na, toks jau buvo tas Vargasas. Brolis Pepė jį puikiai pažinojo. 
Pepės manymu, Vargasas apie viską šnekėjo ciniškai. Bet Pepei at- 
rodė, kad Vargaso cinizmas sąvartyno vaikams ir Edvardui Bonšo 
kartais gali būti naudingas. Todėl Pepė įkalbėjo Vargasą pasikviesti 
atvykėlį iš Ajovos ir sąvartyno vaikus pietų. 

Pepė pažinojo ir kelis kitus scholastus, kuriems nepavyko lai- 
kytis įžadų. Kelyje į kunigystę kartais pasitaiko abejonių ir žingsnių 
į šalį. Kai stropiausi studentai meta studijas, emociniai ir psicholo- 
giniai jų „suorientavimo“, kaip Pepė mintyse tai vadino, aspektai 
gali būti žiauroki. 

Edvardas Bonšo, be abejo, klausė pats savęs, ar jis gėjus, ar tie- 
siog įsimylėjo būtent šį žmogų, visai ne dėl to, kad jis turi ir krū- 
tis, ir penį. Senjoras Eduardas, žinoma, mąstė: „Juk daugybės gėjų 
transvestitai netraukia. Bet Edvardas Bonšo žinojo, kad kai ku- 
riuos gėjus transvestitai netgi labai traukia. Ar tai reiškia, kad jis, 
senjoras Eduardas, priklauso lytinės mažumos mažumai? 

Broliui Pepei tie savitumų savitumai nerūpėjo. Jis buvo kupinas 
meilės. Pepė suprato, kad Edvardo Bonšo lytinė orientacija yra tik 
jo paties reikalas. 

Broliui Pepei nekliuvo nei senjoro Eduardo vėlokai atrasta 
homoseksualioji tapatybė (jeigu jis tikrai ją atrado), nei tai, kad 
Edvardas Bonšo atsisakė tikslo tapti kunigu; Pepė nesijaudino ir 
dėl to, kad Edvardas iki ausų įsimylėjo transvestitą su peniu. Pepė 
nejautė antipatijos Flor, jam nepatiko tik prostitucija - ne vien dėl 
Vargaso minimų lytiniu būdu plintančių ligų. Pepė žinojo, kad Flor 
nuolat pakliūdavo į kokią nors bėdą; jos gyvenimas buvo pilnas 
nemalonumų (ir ne dėl visko galėjai kaltinti Hjustoną), o Edvardas 
Bonšo gal apskritai negyveno. Ką du tokie žmonės drauge veiks 
Ajovoje? Pepei atrodė, kad senjoras Eduardas, susidėdamas su Flor, 
žengia per toli, - Flor pasaulis juk be jokių ribų. 

O pati Flor... Kas galėjo žinoti, ką ji galvoja? „Manau, kad tu 
labai mielas papūguotasis, - tada pagyrė Flor atvykėlį iš Ajovos. — 

Gaila, kad nebuvom pažįstami, kai buvau vaikas, - dar pasakė. - 
Būtume galėję vienas kitam padėti kapstytis per visokį mėšlą.“ 

Na, taip - brolis Pepė būtų tam pritaręs. Bet dabar ar jiedviem 
ne per vėlu? O dėl daktaro Vargaso, ypač dėl to, kaip jis „įžeidė“ 
Flor... čia Pepė gal ir pats Vargasą pakurstė. Bet atrodė, kad jokie 
pamokslai apie lytiniu būdu plintančias ligas neatbaidys Edvardo 
Bonšo; lytinė trauka moksliškai nepaaiškinama. 

Brolis Pepė labiau tikėjosi, kad Vargaso skepticizmas reikiamai 
paveiks Chuaną Diegą ir Lupę. Sąvartyno vaikai „La Maravilla“ jau 
buvo nusivylę - bent jau Lupė. Daktaras Vargasas į liūtų minčių 
gydyti kelias jaunąsias akrobates; jos buvo jo pacientės ir prieš pa- 
tekdamos į Ignaco rankas, ir po to. Artistei, kuri būdavo Stebuklas, 
pati La Maravilla, grėsė mirtinas pavojus. (Nė viena neliko gyva, 
be apsauginio tinklo nukritusi iš aštuoniasdešimties pėdų aukščio.) 
Daktaras Vargasas žinojo ir kad jaunosios akrobatės, su kuriomis 
Ignacas mylėjosi, norėjo mirti. 

Be to, Vargasas Pepei lyg teisindamasis buvo prisipažinęs, kad 
iš pradžių cirką laikė sąvartyno vaikams tinkama išeitimi, nes kaž- 
kodėl manė, jog Lupė, minčių skaitytoja, Ignaco beveik nematys. (Ji 
juk nebus viena iš jo akrobačių.) Dabar Vargasas jau buvo pakeitęs 
nuomonę; būsimas liūtų minčių skaitymas Vargasui nepatiko to- 
dėl, kad tai reiškė, jog trylikametė Lupė nuolat bendraus su Ignacu. 

Pepė, bemąstydamas apie sąvartyno vaikus cirke, jau buvo grį- 
žęs į pradinę padėtį. Brolis Pepė norėjo, kad vaikai vėl gyventų „Pa- 
mestinukuose“, kur bent jau būtų saugūs. Vargasas Pepei pritarė ir 
dėl Chuano Diego, kaip Stebuklo, galimybių. Na ir kas, kad luošo 
berniuko pėda sustingusi taip, kaip ją ir reikėtų laikyti einant oru? 
Chuanas Diegas juk ne sportininkas; geroji jo pėda būtų kliūtis. 

Jis jau treniravosi akrobačių palapinėje. Keliskart nukrito, ge- 
rajai pėdai išslydus iš virvinių kilpų. Gerai, kad tai buvo tik treni- 
ruočių palapinė. 

Ir dar tie vaikų lūkesčiai, susiję su Meksiku. Pepei, kilusiam iš 
Meksiko, dėl Chuano Diego ir Lupės kelionės į ten esančią bazili- 
ką buvo labai neramu. Pepė žinojo, kaip Gvadalupės šventykla gali 

sukrėsti pirmą kartą ją matantį žmogų. Kita vertus, žinojo, kokie 
priekabūs kartais būna sąvartyno vaikai, kaip griežtai jie vertina 
viešas tikėjimo apraiškas. Pepės manymu, tie vaikai turėjo kažko- 
kią nesuvokiamai asmenišką savo religiją. 

Buvo aišku, kad Niūos Perdidos neleis ir Edvardui Bonšo, ir 
broliui Pepei lydėti sąvartyno vaikų į Meksiko miestą; mokykla juk 
negali tuo pačiu laiku duoti laisvadienių abiem geriausiems moky- 
tojams. O senjoras Eduardas Gvadalupės šventyklą norėjo pama- 
tyti beveik taip pat kaip sąvartyno vaikai, - Pepė manė, kad ne tik 
Chuaną Diegą su Lupe, bet ir tą atvykėlį iš Ajovos nesaikingumas, 
matomas Gvadalupės Dievo Motinos bazilikoje, gali ir priblokšti, ir 
papiktinti. (Šeštadienio rytą į Gvadalupės šventyklą plūstančios mi- 
nios tikrai gali gerokai pakenkti asmeniniam žmogaus tikėjimui.) 

Vargasas žinojo, kaip tai atrodo, - tie nesivaldantys puspročiai 
maldininkai įkūnijo viską, ko jis nekentė. Bet Pepė klydo manyda- 
mas, kad daktaras Vargasas (ar kas nors kitas) gali sąvartyno vaikus 
ir Edvardą Bonšo parengti tam, ką jie pamatys: maldininkų ordas, 
Paslapčių alėja („Kančių alėja, kaip Pepė išgirdo kapota anglų kal- 
ba sakant Vargasą) besiartinančias prie Basilica de Nuestra Sefūora 
de Guadalupe. Tą reginį los niūos de la basura su misionierium tu- 
rėjo pamatyti patys. 

Jeigu jau kalbam apie reginius: kviestiniai pietūs Vargaso na- 
muose buvo reginys. Natūralaus dydžio ispanų konkistadorų statu- 
los paradinių laiptų papėdėje ir viršuje (ir dar vestibiulyje) baugino 
labiau negu religinės sekso lėlės ir kitokios skulptūros Independen- 
cia gatvės mergelių parduotuvėje. 

Grėsmingi ispanų kareiviai atrodė labai tikroviškai; abu Casa 
Vargas aukštus jie saugojo kaip kokie užkariautojai. Vargasas tėvų 
rūmuose nieko nebuvo pakeitęs. Jis visą savo jaunystę priešinosi 
tėvų religijai ir politiniams įsitikinimams, bet paliko, kur buvo, ir 
jų paveikslus, ir statulas, ir šeimos nuotraukas. 

Vargasas buvo socialistas ir ateistas; iš esmės nemokamai teikė 
medicinos paslaugas tiems, kuriems labiausiai reikėjo. Bet namai, 
kuriuose gyveno, nuolat priminė kadaise niekinamai atmestas tėvų 
vertybes. Atrodė, kad Casa Vargas - ne tiek pagarbos velioniams 

Vargaso tėvams išraiška, kiek šaipymasis iš jų; jų kultūra, kurią 
Vargasas visada peikė, čia buvo eksponuojama, bet labiau norint 
pasijuokti, o ne pagerbti, - bent jau Pepei taip atrodė. 

— Vargasas galėjo taip pat sėkmingai iškimšti žuvusius tėvus 
ir pastatyti juos, kad saugotų šeimos namus! - įspėjo brolis Pepė 
Edvardą Bonšo, bet šis buvo visiškai sutrikęs dar prieš įžengdamas 
ten, kur jį kvietė pietų. 

Senjoras Eduardas savo nuodėmės su Flor neišpažino nei tėvui 
Alfonsui, nei tėvui Oktavijui. Tas stropuolis ir toliau jautėsi atsa- 
kingas už mylimus žmones; juos reikėjo perauklėti arba išgelbė- 
ti - nieku gyvu nepalikti. Elor, Chuanas Diegas ir Lupė buvo tie, 
kuriais atvykėlis iš Ajovos rūpinosi; Edvardas Bonšo į juos žiūrėjo 
tikro reformatoriaus akimis, bet taip žiūrėdamas mylėjo nė kiek 
ne mažiau. (Pepės manymu, dėl to senjorą Eduardą buvo sunkiau 
„suorientuoti .) 

Brolis Pepė su tuo stropuoliu tebeturėjo bendrą vonios kam- 
barį. Pepė suprato, kad Edvardas Bonšo nebesiplaka, bet girdėda- 
vo, kaip jis vonios kambaryje verkia, botagu čaižydamas klozetą, 
kriauklę ir vonią. Senjoras Eduardas verkė ir verkė, nes nežinojo, 
kaip galėtų išeiti iš darbo „Pamestinukuose“, nesusitaręs, kad kas 
nors rūpinsis jo mylimaisiais. 

Lupė irgi nebuvo nusiteikusi pietauti Vargaso namuose. Ji visą 
laiką leido su Hombre ir liūtėmis. Las seforitas, „panelės“, - taip tas 
tris liūtes vadino Ignacas. Jo sugalvoti liūčių vardai buvo kūno da- 
lių pavadinimai: Cara, „veidas“ (žmogaus); Garra, „letena“ (su na- 
gais); Oreja, „ausis“ (išorinė). Ignacas Lupei sakė, kad gali perprasti 
liūtes pagal tas kūno dalis. Cara susijaudinusi ar supykusi suraukia 
snukį; Garra letenomis tarsi minko tešlą, nagus suleisdama į žemę; 
Oreja pastato ausis ir vieną dar pakreipia arba abi suskliaudžia. 

- Jos manęs neapmulkins - žinau, ką galvoja. Jaunosios damos 
kiaurai permatomos, - pasakė Lupei dresuotojas. - Dėl šitų pa- 
nelių minčių skaitytojos man nereikia, tik Hombre mintys - tikra 
paslaptis. 

„Lupei gal ne, - mąstė Chuanas Diegas. Ir jis nebuvo nusiteikęs 
kviestiniams pietums; abejojo, ar Lupė su juo kalbėjo visai atvirai. 

— Tai apie ką vis dėlto Hombre galvoja? - paklausė sesers. 

— Nieko ypatingo - tipiškas patinas, - atsakė Lupė. - Dauguma 
jo minčių apie tai, kaip smaginsis su liūtėmis. Dažniausiai su Cara. 
Kartais su Garra. Su Oreja beveik niekada - nebent staiga dingteli 
mintis apie ją, ir tada jis jau nori ją patvarkyti tuoj pat. Hombre 
galvoja apie seksą arba visai nieko negalvoja. Na, dar apie ėdalą. 

- Bet ar Hombre pavojingas? - norėjo žinoti Chuanas Diegas. 
(Jam atrodė keista, kad Hombre galvoja apie seksą. Chuanas Diegas 
buvo įsitikinęs, kad Hombre apskritai nesimyli.) 

- Jeigu jam trukdysi, kai ėda... Jei paliesi, kai galvoja apie seksą 
su kuria nors liūte. Hombre nori, kad viskas būtų taip pat. Pokyčiai 
jam nepatinka, - tarė Lupė. - Nežinau, ar šitie liūtai iš tikrųjų tai 
daro, - prisipažino. 

— O ką Hombre mano apie Ignacą? Juk Ignacui tik tai ir rūpi! - 
sušuko Chuanas Diegas. 

Lupė gūžtelėjo pečiais - visai kaip velionė jų motina. 

- Hombre Ignacą myli, tik kartais nekenčia. Hombre jaučiasi 
sutrikęs, kai nekenčia Ignaco. Hombre žino, kad neturėtų nekęsti 
Ignaco. 

— Tu man kažko nesakai, - papriekaištavo seseriai Chuanas 
Diegas. 

— O... dabar jau tu skaitai mintis, ar ne? - atšovė Lupė. 

- Pasakyk! - neatstojo Chuanas Diegas. 

- Ignacas mano, kad liūtės - kvailos kekšės. Jam neįdomu, apie 
ką jos galvoja. 

- Ir čia viskas? - paklausė Chuanas Diegas. Lupė - skaitanti 
Ignaco mintis ir girdinti jaunųjų akrobačių vartojamus žodžius - 
kasdien šnekėjo vis nešvankiau. 

- Ignacas kaip apsėstas. Jam daugiau niekas nerūpi, tik ką gal- 
voja Hombre. Čia jau vyrų reikalai. - Bet paskui Lupė kai ką pasakė, 
Chuano Diego manymu, keistokai: - Liūčių dresuotojui nerūpi, ką 
galvoja liūtės, - tarė Lupė. Pasakė ne „el domador de leones“ (tai 
būtų „liūtų dresuotojas“), o „el domador de leonas“. 

- Tai ką galvoja liūtės, Lupe? - pasidomėjo Chuanas Diegas. 
(Turbūt ne apie seksą.) 

- Liūtės Ignaco nekenčia - visą laiką, - atsakė Lupė. - Liūtės 
iš tiesų kvailos kekšės - jos pavyduliauja Ignacui, nes mano, kad 
tas šiknius Hombre Ignacą myli labiau negu jas! Jei Ignacas kada 
nuskriaus Hombre, liūtės Ignacą papjaus. Liūtės kvailesnės net už 
tas kekšes beždžiones! - sušuko Lupė. - Jos myli Hombre, nors tas 
šiknius apie jas galvoja nebent prisiminęs, kad nori patvarkyt, bet 
ir tada Hombre sunkiai prisimena, kurios labiau norėtų! 

- Liūtės nori nužudyti Ignacą? - paklausė Chuanas Diegas. 

- Jos jį nužudys, - atsakė Lupė. - Ignacui nereikia baimintis 
Hombre - liūtų dresuotojas turėtų bijoti liūčių. 

— Dabar sunkiausia nuspręsti, ką tu Ignacui sakysi ir ko ne, - 
tarė Chuanas Diegas. 

— Čia jau tu nuspręsi, - atšovė Lupė. - Aš tik minčių skaitytoja. 
Liūtų dresuotojas klauso tavęs, palubės vaikštūne. 

Chuanas Diegas pagalvojo, kad iš jo tikrai nieko daugiau ir ne- 
bus. Net Soledad nebesitiki, kad jis kada nors vaikščios oru. Geroji 
pėda jį vis apvildavo - slydo iš virvinių kilpų ir nebuvo tokia stipri, 
kad išlaikytų jo svorį šitaip nenatūraliai, statmenai atlenkta. 

Doloresą Chuanas Diegas dažniausiai matydavo aukštyn ko- 
jom. Arba ji kabodavo, arba jis; akrobačių palapinėje treniruotis 
buvo galima tik po vieną. Doloresa niekad nemanė, kad Chuanas 
Diegas galėtų vaikščioti oru, - ji, kaip ir Ignacas, buvo įsitikinusi, 
kad jo kiaušiams trūksta kietumo. (Kiaušių kietumą patikrinti, ma- 
tyt, buvo įmanoma tik didžiojoje palapinėje - aštuoniasdešimties 
pėdų aukštyje, be tinklo.) 

Lupė dar buvo sakiusi, kad liūtui patinki, jeigu jo bijai; gal todėl 
Ignacas jaunąsias akrobates įspėjo, kad Hombre jaučia, kada joms 
mėnesinės. Tai žinodamos mergaitės bijojo Hombre. Kadangi Igna- 
cas vertė mergaites šerti liūtą (ir liūtes), gal bijodamos jos buvo 
saugesnės? 

Chuanui Diegui atrodė nenormalu, jog liūtui mergaitės patinka 
todėl, kad jo bijo. Bet Lupė sakė, kad prasmės čia ieškoti neverta. 
Ignacas tiesiog norėjo, kad jaunosios akrobatės bijotų ir kad šertų 
liūtus. Ignacas buvo įsitikinęs, kad jeigu jis pats juos šertų, tai jie ma- 
nytų jį esant silpną. Akrobačių mėnesinės rūpėjo tik Ignacui. Lupė 
sakė, kad Hombre apie mergaičių mėnesines negalvoja - niekada. 

Chuanas Diegas bijojo Doloresos, tačiau Doloresa jo dėl to ne- 
pamėgo. Tiesa, Doloresa jam vieną kartą apie ėjimą oru pasakė tai, 
kas buvo naudinga, - bet ne todėl, kad būtų norėjusi padėti. Ji su 
juo elgėsi žiauriai - tokia jau buvo iš prigimties. 

- Jei manai, kad tuoj nukrisi, tai ir nukrisi, - pasakė Chuanui 
Diegui Doloresa. Jis treniruočių palapinėje kabėjo žemyn galva, 
įkišęs pėdas į dvi pirmas virvines kopėčių kilpas. Virvės ties kulkš- 
nių linkiais buvo įsirėžusios jam į pėdų viršų. 

- Tai visai nepadeda, Doloresa, - tarė Stebuklui Soledad, bet 
Chuanui Diegui tai vis dėlto padėjo; nors tą akimirką jis negalėjo 
liautis galvojęs, kad tuoj nukris, - taigi ir nukrito. 

— Matai? - tarstelėjo Doloresa, lipdama į viršų, prie kopėčių. 
Pakibusi aukštyn kojom, atrodė ypač patraukli. 

Chuanui Diegui niekas neleido į šunų palapinę atsiboginti na- 
tūralaus dydžio Gvadalupės statulos. Ten jai nebuvo vietos, be to, 
kai Chuanas Diegas mėgino Estrelai nupasakoti Gvadalupės figū- 
rą, senutė pareiškė, kad patinai (taksas Mažius ir Perro Mestizo) ant 
jos myžčios. 

Dabar norėdamas pasimasturbuoti Chuanas Diegas galvodavo 
apie Doloresą; tada jo mintyse ji dažniausiai būdavo aukštyn ko- 
jom. Lupei jis nesakė, kad masturbuojasi įsivaizduodamas aukštyn 
kojom kabančią Doloresą, bet Lupė jį pričiupo apie tai galvojantį. 

— Fui! - pasibjaurėjo Lupė. - Įsivaizduoji Doloresą aukštyn ko- 
jom, su tavo peniu burnoje. Ką sau galvoji? 

— Lupe, ką gi aš galiu atsakyt? Tu jau žinai, ką galvoju! - atkirto 
nesmagiai pasijutęs Chuanas Diegas. 

Tai buvo labai ne laiku: kad jie, būdami tokio amžiaus, persikė- 
lė gyventi į „La Maravilla '; staiga tai ėmė skaudinti juos abu — Lupė 
nenorėjo žinoti, apie ką brolis galvoja; ir Chuanas Diegas nenorėjo, 
kad sesutė tai žinotų. Juodu pirmą kartą vienas nuo kito nutolo. 


ŠITAIP (NEĮPRASTAI) NUSITEIKĘ sąvartyno vaikai su broliu Pepe ir 
senjoru Eduardu atvyko į Casa Vargas. Pamatęs ispanų konkista- 
dorų statulas, Edvardas Bonšo ant laiptų net susvyravo. O gal jį 

iš pusiausvyros išmušė fojė didybė? Brolis Pepė senjorą Eduardą 
sugriebė už parankės; Pepė žinojo, kad ilgas sąrašas, ko atvykėlis 
iš Ajovos nedarė, jau sutrumpėjęs. Dabar Edvardas Bonšo ne tik 
mylėjosi su Flor, bet ir leisdavo sau išgerti alaus, - nes buvo beveik 
neįmanoma bendrauti su Flor ir nieko negerti, - bet ir poros boka- 
lų pakakdavo, kad Edvardas Bonšo prarastų pusiausvyrą. 

O čia, ant paradinių laiptų, juos dar sutiko Vargaso kviestinių 
pietų draugė. Šiaip tai jokios kartu gyvenančios moters daktaras 
Vargasas neturėjo, gyveno vienas, jei tuose rūmuose gyvenantis 
žmogus apskritai galėjo jaustis esąs vienas. (Ispanų konkistadorų 
statulos atrodė kaip okupantų būrys - tokia ne per didžiausia ka- 
riuomenė.) 

Bet kviestiniams pietums Vargasas visada susirasdavo drau- 
gę, mokančią ruošti valgį. Ši buvo vardu Alechandra - krūtinga 
gražuolė, kuri tikriausiai labai rizikavo, su tokiomis krūtimis su- 
kiodamasi prie karštos viryklės. Lupė Alechandrai iš karto pajuto 
antipatiją; griežtai viską vertinančios Lupės nuomone, vien todėl, 
kad geidulingai galvojo apie daktarę Gomes, Vargasas turėjo būti 
ištikimas tai ausų, nosies ir gerklės gydytojai. 

- Lupe, atsipeikėk, - sušnibždėjo Chuanas Diegas paniurusiai 
sesutei; ji tik dėbtelėjo į Alechandrą ir atsisakė paspausti ranką (ne- 
norėjo niekur padėti metalinės kavos dėžutės). - Vargasas nepriva- 
lo būti ištikimas moteriai, su kuria net nemiegojo! Vargasas tik nori 
permiegoti su daktare Gomes, Lupe. 

— "Tai tas pats, - iškilmingai pareiškė Lupė; savaime suprantama, 
jai buvo nemalonu eiti pro stovinčią ant laiptų ispanų kariuomenę. 

— Alechandra, Alechandra, - kartojo Vargaso kviestinių pietų 
draugė, prisistatydama broliui Pepei ir ant klastingų laiptų svirdu- 
liuojančiam senjorui Eduardui. 

— Pimpalaburnė, - tarė broliui Lupė. Ji šitaip - Doloresos 
mėgstamu epitetu - pavadino Alechandrą. Taip Doloresa vadino 
su Ignacu miegančias, arba miegojusias, akrobates ir visas liūtes - 
kaskart, kai turėdavo jas šerti. (Lupė sakė, kad liūtės nekenčia Do- 
loresos, bet Chuanas Diegas nežinojo, ar tai tiesa; jam buvo aišku 
tik kad Doloresos nekenčia pati Lupė.) Lupė Doloresą vadino pim- 

palaburne, gal turėdama omeny, kad Doloresa bus pimpalaburnė, 
nors (pasak Lupės) yra tokia kvaila kekšė, kad to net nesuvokia. 

Dabar pimpalaburnė buvo Alechandra, tiesiog todėl, kad viena 
iš daktaro Vargaso draugių. Pridusęs Edvardas Bonšo jau matė, kad 
laiptų viršuje šypsosi pats Vargasas, viena ranka apkabinęs barzdo- 
tą kareivį su plunksnomis papuoštu šalmu. 

— O kas čia per barbaras? - paklausė senjoras Eduardas, rody- 
damas į to kareivio kardą ir krūtinės šarvą. 

— Vienas iš jūsų ginkluotųjų evangelikų, žinoma, - atsakė Var- 
gasas. 

Edvardas Bonšo atsargiai nužvelgė tą ispaną. Ar tik todėl, kad 
nerimavo dėl sesers, Chuanui Diegui pasirodė, jog negyvas statu- 
los žvilgsnis staiga atgijo, kai tas konkistadoras pamatė Lupę? 

— Nespoksok į mane, plėšike ir prievartautojau, - pasakė ispa- 
nui Lupė. - Nurėšiu tau pimpalą tavo paties kardu - pažįstu kelis 
liūtus, kurie mielai suėstų ir tave, ir visas tavo krikščioniškas pa- 
dugnes! 

- Jėzau, Lupe! - sušuko Chuanas Diegas. 

— Kuo čia dėtas Jėzus? - tarė Lupė. - Viskam vadovauja mer- 
gelės, tik jos iš tiesų gal nėra visai nekaltos - mes net nežinom, kas 
jos tokios. 

— Ką? - nesuprato Chuanas Diegas. 

— Mergelės - kaip liūtės, - pasakė broliui Lupė. - Nerimauti 
reikia dėl jų - jos viskam vadovauja. - Lupės galva, akys, buvo ties 
to ispano kardo rankena; ji rankute palietė į makštis įkištą kardą. - 
Žiūrėk, kad neatšiptų, žudike, - tarė Lupė konkistadorui. 

— Tikrai buvo šiurpoki, ar ne? - padarė išvadą Edvardas Bonšo, 
tebespoksantis į užkariautoją. 

— Tikrai norėjo tokie būti, - pritarė jam Vargasas. 

Jie visi, sekdami paskui Alechandros klubus, jau ėjo ilgu, puošniu 
koridoriumi. Pro Jėzaus portretą, žinoma, negalėjo praeiti tylomis. 

— Palaiminti... - jau žiojosi Edvardas Bonšo; Jėzus tame pa- 
veiksle sakė Kalno pamokslą. 

— O, tie žavūs palaiminimai! - nutraukė jį Vargasas. - Mano 
mėgstamiausia Biblijos vieta... nors į palaiminimus niekas nekrei- 

pia dėmesio; Bažnyčiai paprastai rūpi kitkas. Jūs, regis, lydėsit ši- 
tuos du nekaltus kūdikius į Gvadalupės šventyklą? Katalikiškojo 
turizmo objektas, mano manymu, - dar pasakė Vargasas senjorui 
Eduardui, bet taip, kad girdėtų visi. - Nėra jokių įrodymų, kad kas 
nors būtų ką laiminęs toje nuodėmingiausioje iš bazilikų! 

— Būkite pakantesnis, Vargasai, - paprašė brolis Pepė. - Pakęs- 
kite mūsų tikėjimą, o mes pakęsime jūsų tikėjimo stoką... 

- Visus valdo mergelės, - pertraukė juos Lupė, tvirtai laikyda- 
ma kavos dėžutę. - Palaiminimai niekam nerūpi. Niekas neklauso 
Jėzaus - juk Jėzus buvo tik kūdikis. Įtaką slapta daro mergelės. 

— Tu gal jau neversk, kad ir ką Lupė pasakė. Geriau nereikia, - 
patarė Pepė Chuanui Diegui, kuris buvo pernelyg susidomėjęs 
Alechandros klubais, kad dar girdėtų paslaptingas Lupės užuomi- 
nas. Gal ir tai, kas buvo kavos dėžutėje, prisidėjo prie erzinančių 
Lupės galių. 

— Pakantumas dar niekam nepakenkė, - buvo bepradedąs pos- 
tringauti Edvardas Bonšo. Chuanas Diegas pamatė priešaky sto- 
vintį kitą ispanų kareivį - tarsi po komandos „ramiai“ sustingusį 
koridoriuje prie dvivėrių durų. 

- Čia jau kažkokios jėzuitiškos vingrybės, - pasakė atvykėliui 
iš Ajovos daktaras Vargasas. - Nuo kada jūs, katalikai, nusprendėt 
atstoti nuo mūsų, netikinčiųjų? - Norėdamas parodyti, kad sako 
tiesą, Vargasas mostelėjo į konkistadorą, oriai saugantį virtuvės du- 
ris. Paskui uždėjo ranką jam ant krūtinės šarvo, ant širdies (jei tas 
ispanas, užkariautojas, apskritai kada turėjo širdį). - Pamėginkit 
su šituo vyruku pasišnekėti apie laisvą valią, - tarė Vargasas, bet 
atrodė, kad ispanas familiaraus gydytojo prisilietimo nė nepastebė- 
jo; Chuanas Diegas vėl matė, kad ką tik buvęs bereikšmis statulos 
žvilgsnis įgauna kryptį. Dabar ispanų kareivis žiūrėjo į Lupę. 

Chuanas Diegas pasilenkęs seseriai sušnibždėjo: 

- Žinau, kad man ne viską sakai. 

- Tu manimi nepatikėtum. 

- Kokie mieli vaikai, ar ne? - tarė Vargasui Alechandra. 

- O Dieve! Šita pimpalaburnė nori turėti vaikų! Dabar jau visai 
prarasiu apetitą, - pasakė broliui Lupė. 

- Atsinešėt kavos? - staiga paklausė Lupės Alechandra. - Ar 
čia kokie jūsų žaislai? Ar... 

— Čia jam! - atsakė Lupė, rodydama į daktarą Vargasą. - Mūsų 
motinos pelenai. Jų kažkoks keistas kvapas. Kartu dar yra šuniukas 
ir negyvas hipis. Ir dar vienas šventas daiktas, - pridūrė pašnibž- 
dom. - Bet kvapas kitoks. Niekaip nesuprantam, koks. Mums rei- 
kia specialisto nuomonės. - Atkišo kavos dėžutę Vargasui. - Va... 
pauostykit, - tarė. 

- Tiesiog kavos kvapas, - mėgino įtikinti daktarą Vargasą 
Edvardas Bonšo. (Atvykėlis iš Ajovos nežinojo, ar Vargasas jau 
žino, kas toje dėžutėje.) 

- Čia Esperansos pelenai! - išpyškino brolis Pepė. 

— Na, dabar jau tu sakyk, vertėjau. - Vargasas, paėmęs iš Lupės 
kavos dėžutę, bet dar neatidaręs, pažvelgė į Chuaną Diegą. 

— Mes sudeginom mamą sąvartyne, - pradėjo pasakoti Chua- 
nas Diegas. - Kartu su ja ir tą gringą, dezertyrą... negyvą. 

- Ir dar ten buvo šuo... nedidelis, - pridūrė Pepė. 

— Tai laužas išėjo nemažas, - tarė Vargasas. 

- Jis jau degė, kai įmetėm kūnus, - paaiškino Chuanas Die- 
gas. - Rivera įkūrė, sudėjęs, ką rado aplinkui. 

— Turbūt paprastas sąvartyno laužas, - linktelėjo Vargasas, čiu- 
pinėdamas dėžutės dangtelį, bet ir dabar jos dar neatidaręs. 

Chuanas Diegas niekad nepamirš, kaip Lupė palietė savo no- 
sies galiuką; prakalbo pridėjusi smilių sau prie nosies: 

— Y la nariz, - tarė. („Ir nosis.“) 

Chuanas Diegas dvejojo, ar reikia tai versti, bet Lupė, liesdama 
savo nosies galiuką, vis kartojo: 

— Yla nariz. 

— Nosis? - atspėjo Vargasas. - Kokia nosis? Kieno? 

— Tik jau ne ta nosis, mažoji stabmelde! - riktelėjo brolis Pepė. 

— Marijos nosis? - sušuko Edvardas Bonšo. - Įmetėt į laužą 
Mergelės Marijos nosį? - paklausė Lupės. 

— Jis įmetė, - atsakė Lupė, rodydama į brolį. - Buvo jo kišenėj, 


nors sunkiai tilpo - didelė nosis. 

Vargaso kviestinių pietų draugei Alechandrai niekas nebuvo 
pasakojęs, kaip jėzuitų bažnyčioje per nelaimingą atsitikimą žuvo 
valytoja, o milžiniška Mergelės Marijos statula neteko nosies. Varg- 
šė Alechandra tą akimirką turbūt įsivaizdavo siaubingame sąvarty- 
no lauže degančią tikrosios Mergelės Marijos nosį. 

— Padėkit jai, - tarstelėjo Lupė, rodydama į Alechandrą. Brolis 
Pepė su Edvardu Bonšo spėjo kviestinių pietų draugę nuvesti prie 
virtuvės kriauklės. 

Vargasas nuėmė kavos dėžutės dangtelį. Niekas netarė nė žo- 
džio, nors visi girdėjo, kaip Alechandra įkvepia pro nosį ir iškvepia 
pro burną, kad sulaikytų vėmulį. 

Daktaras Vargasas prikišo nosį ir burną prie atdaros dėžutės. 
Visi girdėjo, kaip jis giliai įkvėpė. Nebuvo jokio kito garso, tik ri- 
tmingas jo draugės, iš paskutiniųjų besistengiančios neprivemti į 
kriauklę, kvėpavimas. 

Pirmojo konkistadoro kardas, ištrauktas iš makštų, žvangėda- 
mas nukrito ant akmeninių fojė grindų paradinių laiptų papėdėje. 
Žvangesys buvo gana garsus, tačiau toli nuo virtuvėje stovinčių pie- 
tautojų. 

Išgirdęs krintant kardą, brolis Pepė krūptelėjo, - kaip ir senjo- 
ras Eduardas, ir sąvartyno vaikai, bet ne Vargasas su Alechandra. 
Antrasis kardas sužvango arčiau - jis priklausė laiptų viršuje sargy- 
bą einančiam ispanui. Visi girdėjo ne tik kaip šis kardas žvangtelėjo 
ant akmeninių laiptų ir paskui dar per kelias pakopas slydo žemyn, 
bet ir kaip buvo ištrauktas iš makštų. 

— Tie ispanų kareiviai... - buvo besakąs Edvardas Bonšo. 

- Čia ne konkistadorai — tik jų statulos, - pasakė Lupė. (Chu- 
anas Diegas tai iškart išvertė.) - Čia jūsų tėvai, ar ne? Gyvenat jų 
name, nes jie yra čia. Taip? - paklausė Lupė daktarą Vargasą. (Chu- 
anas Diegas vertė.) 

- Šiaip tai pelenai beveik neturi kvapo, — tarė Vargasas. - Bet 
ten buvo sąvartyno laužas. Todėl šituose pelenuose yra kažkokių 
dažų... gal dar terpentino ar kokio kito skiediklio. Gal beico... turiu 
omeny medienos beicą. Kažko degaus. 

— Gal benzino? - prisiminė Chuanas Diegas; buvo daug kartų 
matęs, kaip Rivera į sąvartyno laužus šliūkšteli benzino; taip įdegė 
ir Šį. 

— Gal benzino, - linktelėjo Vargasas. - Daug visokių chemika- 
ly, - pridūrė. - Tai, ką užuodžiat, yra chemikalai. 

— Pabaisos Marijos nosis buvo cheminė, - pareiškė Lupė. Dabar 
Chuanas Diegas jau sučiupo sesutę už rankos, jai nespėjus paliesti 
savo nosies. 

Trečiąkart žvangesys pasigirdo prie pat jų; visi, išskyrus Varga- 
są, net pašoko. 

— Tuoj atspėsiu, - linksmai tarė brolis Pepė. - Čia mus saugan- 
čio konkistadoro kardas - to, kuris stovi prie virtuvės durų, kori- 
doriuje. 

— Ne - čia šalmas, - pataisė jį Alechandra. - Aš čia nenakvoju. 
Nesuprantu, ko jo tėvai nori, - pridūrė gražioji virėja. Atrodė jau 
visai atsigavusi. 

- Jie nori tiesiog būti čia - nori, kad Vargasas žinotų, jog jiems 
viskas gerai, - paaiškino Lupė. - Džiaugiasi, kad jūs neskridot tuo 
lėktuvu, juk pats žinot, - pasakė Vargasui. 

Kai Chuanas Diegas tai išvertė, Vargasas tik linktelėjo Lupei; 
taip, jis tai žino. Tada Vargasas užspaudė dangtelį ir atidavė Lupei 
dėžutę. 

— Tik nekišk pirštų į burną ir netrink akių, jei paliesi pele- 
nus, - įspėjo. - Nusiplauk rankas. Dažai, terpentinas, beicas... Visa 
tai nuodinga. 

Kardas virtuvės grindimis atslydo iki pat jų; šįkart beveik ne- 
žvangėjo - grindys buvo medinės. 

- Štai ir trečias kardas — arčiausiai stovinčio ispano, - pasakė 
Alechandra. - Jie visada jį įmeta virtuvėn. 

Brolis Pepė su Edvardu Bonšo išėjo į tą ilgą koridorių pasidai- 
ryti. Ant sienos kabantis Kalno pamokslą sakančio Jėzaus portretas 
buvo pakrypęs; Pepė tol trepsėjo prie jo, kol pakabino tiesiai. 

Vargasas, net nežiūrėdamas į koridorių, tarė: 


— Jie mėgsta atkreipti mano dėmesį į palaiminimus. 

Buvo girdėti, kaip koridoriuje atvykėlis iš Ajovos beria tuos pa- 
laiminimus atmintinai: 

- Palaiminti... - Ir taip toliau. 

- Tikėti dvasiomis - ne tas pats, kas tikėti Dievu, - lyg teisinda- 
masis pasakė sąvartyno vaikams Vargasas. 

— Ojjūs visai nieko, - tarė jam Lupė. - Geresnis, negu maniau, - 
pridūrė. - Ir tu ne pimpalaburnė, - pasakė Alechandrai. - Maistas 
kvepia skaniai - turėtume pavalgyti. 

Chuanas Diegas nusprendė išversti tik paskutinį sakinį. 

— Palaiminti tyraširdžiai: jie regės Dievą, - atmintinai bėrė sen- 
joras Eduardas. 

Misionierius iš Ajovos daktarui Vargasui nebūtų pritaręs. 
Edvardas Bonšo manė, kad tikėti dvasiomis - iš esmės tas pats, kas 
tikėti Dievu; senjorui Eduardui atrodė, kad tai, šiaip ar taip, susiję. 

O ką manė Chuanas Diegas, tada ir dabar? Jis matė, ką gali pa- 
daryti dvasios. Ar tikrai pastebėjo pabaisos Marijos judesį, ar tik 
įsivaizdavo? Ir dar tas triukas su nosimi, na, kad ir kaip tai pavadin- 
tum. Kartais tai, kas nepaaiškinama, būna tikra. 

- Tikėti dvasiomis - ne tas pats, kas tikėti Dievu, - garsiai pasakė 
buvęs šiukšlyno skaitytojas. Ištarė tai labiau tikėdamas savo teisumu, 
negu daktaras Vargasas, kai kalbėjo apie šeimos dvasias. Bet Chuanas 
Diegas sapnavo, kad ginčijasi su Klarku Frenču, - tik ne dėl dvasių ar 
tikėjimo Dievu. Juodu vėl susiėmė dėl to lenkų popiežiaus. Chuanas 
Diegas širdo, kad Jonas Paulius II ir abortus, ir kontracepciją susiejo 
su doroviniu nuosmukiu, - tas popiežius visada buvo nusiteikęs prieš 
gimdymų reguliavimą. Devintojo dešimtmečio pradžioje kontra- 
cepciją ir abortus pavadino „šiuolaikiniais šeimos priešais“. 

- Neabejoju, kad buvo koks nors kontekstas, į kurį dabar ne- 
kreipiat dėmesio, - daug kartų buvusiam dėstytojui sakė Klarkas 
Frenčas. 

— Kontekstas, Klarkai? - pasipiktinęs klausė Chuanas Diegas 
(taip pat piktinosi ir sapne). 

Devintojo dešimtmečio pabaigoje popiežius Janas Paulius II 
prezervatyvų naudojimą, - netgi tam, kad būtų apsisaugota nuo 
AIDS, - pavadino „nederamu“. 

— O kontekstas buvo AIDS krizė, Klarkai! - sušuko Chuanas 
Diegas - ne tik tada, bet ir sapne. 

Tačiau pabudo Chuanas Diegas įrodinėdamas, kad tikėti dva- 
siomis - ne tas pats, kas tikėti Dievu. Kai šitaip pabundi iš sapno, 
kartais būna sunku susiorientuoti. 

— Dvasios... - atsisėsdamas lovoje toliau šnekėjo Chuanas Die- 
gas, bet staiga nutilo. 

Buvo vienas viešbučio „Encantador“ kambaryje; šįkart Mirjam 
tikrai pradingusi - jau negulėjo lovoje šalia jo, kažkaip sulaikiusi 
kvėpavimą. 

— Mirjam? - dar pašaukė Chuanas Diegas, pamanęs, kad ji gal 
vonioje. Bet vonios kambario durys buvo atviros, ir niekas iš ten 
neatsiliepė - tik pragydo kitas gaidys. (Turėjo būti kitas, nes aną, 
kaip buvo galima suprasti iš garso, kažkas užspaudė vidury gies- 
mės.) Šitas gaidys bent jau neatrodė pakvaišęs; miegamąjį jau buvo 
užliejusi ryto šviesa - į Boholį atėję Naujieji metai. 

Pro atvirus langus Chuanas Diegas girdėjo, kad baseine jau 
dūksta vaikai. Nuėjęs į vonios kambarį, nustebo: jo vaistai išbarstyti 
ant spintelės aplink kriauklę. Gal jis naktį buvo atsikėlęs ir - pusiau 
miegodamas arba apimtas lytinės ekstazės - surijo krūvą tablečių? 
Jeigu taip, tai kiek - ir kurių? (Ir viagros, ir lopresoro indeliai buvo 
atidaryti, tabletės pabirusios ant spintelės, kelios net ant grindų.) 

„O gal Mirjam įjunkusi į receptinius vaistus? - galvojo Chua- 
nas Diegas. - Bet beta blokatoriai juk nejaudrintų net narkomanės. 
Ir kam moteriai viagra?“ 

Chuanas Diegas viską sudėliojo į vietas. Paskui nusiprausė lau- 
ko duše, pasidžiaugė ant čerpių stogo žaismingai pasirodančiomis 
ir miaukiančiomis katėmis. Gal kokia katė tamsos priedangoje pa- 
pjovė tą kvanktelėjusį gaidį vidury giesmės? Katės juk žudikės iš 
prigimties. 

Chuanas Diegas jau rengėsi, kai išgirdo lyg ir kažkokias sirenas. 
Pamanė, kad veikiausiai skenduolis bus išplautas į krantą - vienas 
iš Panglao salos paplūdimio klubo karaokės dainininkų, visą nak- 
tį šokęs, o paskui nusprendęs paplaukioti ir sutrauktas mėšlungio. 
O gal „Naktinės beždžionės“ nusirengė nuogai ir šitaip pragaištin- 
gai išsimaudė? Chuanas Diegas, kaip būdinga rašytojams, leido 
savo vaizduotei pasimėgauti baisiausiomis mirties scenomis. 

Bet, nušlubavęs žemyn pusryčiauti, pamatė prie „Encantador“ 
stovinčius greitosios pagalbos ir policijos automobilius. Klarkas 
Frenčas savanoriškai saugojo laiptus į antrame aukšte esančią bi- 
blioteką. 

— Tiesiog kad vaikai nelandžiotų, - paaiškino buvusiam dėsty- 
tojui. 

— Kur nelandžiotų, Klarkai? - paklausė Chuanas Diegas. 

— Ten Chosefa... su teismo medicinos tyrėju ir policija. Tetulės 
Karmen kambarys buvo priešais jūsų draugės kambarį, įstrižai ko- 
ridoriaus. Nežinojau, kad ji taip greit išvyks! 

— Kas, Klarkai? Kas išvyko? - nesuprato Chuanas Diegas. 

- Jūsų draugė! Kas gi taip toli keliauja dėl vienos nakties, nors 
ir Naujųjų metų? - stebėjosi Klarkas. 

Chuanas Diegas nežinojo, kad Mirjam rengiasi išvykti; turbūt 
atrodė nustebęs. 

— Ji jums nepasakė, kad išvyksta? - paklausė Klarkas. - Maniau, 
ją pažįstat! Registratorius sako, kad skubėjo į anksti išskrendantį 
lėktuvą; automobilis ją paėmė dar neišaušus. Kažkas sakė, kad, kai 
jūsų draugė išvyko, visų antro aukšto kambarių durys buvo atlapo- 
tos. Todėl tetulę Karmen ir rado! - kažkaip kvailai šnekėjo Klarkas. 

— Rado... kur ją rado, Klarkai? - paklausė Chuanas Diegas. „Ši- 
tos istorijos įvykių eiga tokia pat paini kaip ir Klarko Frenčo roma- 
nų!“ - galvojo buvęs kūrybinio rašymo dėstytojas. 

— Kambaryje, ant grindų, tarp lovos ir vonios kambario... Tetu- 
lė Karmen negyva! - riktelėjo Klarkas. 

— Užjaučiu, Klarkai. Ji kuo nors sirgo? Ar... - ėmė klausinėti 
Chuanas Diegas, bet Klarkas pirštu parodė į vestibiulyje esantį re- 
gistratūros stalą. 

— Jums paliko laišką - registratorius jį turi. 

— Tetulė Karmen man parašė... 

- Jūsų draugė jums paliko laišką, ne tetulė Karmen! - sušuko 
Klarkas. 

- O! 

— Ei, pone, - tarė Konsuela, ta pati mergytė su kasytėmis. Chu- 
anas Diegas matė, kad šalia jos stovi ir Pedras. 

- Į viršų nelipkit, vaikai, - įspėjo juos Klarkas, bet Pedras su 
Konsuela ir šiaip jau mieliau sekė paskui Chuaną Diegą, per visą 
vestibiulį šlubčiojantį prie registratūros stalo. 

- Ta teta su žuvimis numirė, pone, - pradėjo pasakoti Pedras. 

- Taip, girdėjau, - linktelėjo Chuanas Diegas. 

- Nusisuko sprandą, - tarė Konsuela. 

- Sprandą! 

— Kaip galima nusisukti sprandą lipant iš lovos, pone? - pa- 
klausė Pedras. 

— Neįsivaizduoju, - atsakė Chuanas Diegas. 

- Ta ponia, kuri tiesiog pasirodo, dabar pradingo, pone, - pra- 
nešė Konsuela. 

— Taip, girdėjau. 

Registratorius matė Chuaną Diegą ateinant; iš pažiūros uolus, 
bet sunerimęs vaikinas jau laikė atkišęs tą laišką. 

- Ponia Mirjam šitą paliko jums, pone... Skubėjo į anksti iš- 
skrendantį lėktuvą. 

— Ponia Mirjam, - pakartojo Chuanas Diegas. „Negi niekas ne- 
žino Mirjam pavardės?“ - galvojo. 

Klarkas Frenčas paskui Chuaną Diegą ir vaikus atėjo prie re- 
gistratūros stalo. 

— Ar ponia Mirjam dažnai čia apsistoja? Ar yra koks ponas Mir- 
jamas? - pasidomėjo Klarkas. (Chuanas Diegas buvusio studento 
balse iškart atpažino dorovingo nepritarimo gaidelę; ji visada buvo 
aiškiai juntama ir rašytojo Klarko Frenčo autorinėje kalboje.) 

— Jau buvo keletą kartų apsistojusi, bet nedažnai. Dar yra duktė, 
pone, - pasakė Klarkui registratorius. 

— Dorotė? - paklausė Chuanas Diegas. 

— Taip, duktė vardu Dorotė, pone, - atsakė registratorius, duo- 
damas Chuanui Diegui laišką. 

— Pažįstate ir motiną, ir dukterį? — tarė buvusiam dėstytojui 
Klarkas Frenčas. (Dabar iš balso buvo galima suprasti, kad jis jau- 
čia dorovei iškilusį pavojų.) 

- Iš pradžių artimiau bendravau su dukterimi, Klarkai, bet iš 
tiesų tai neseniai susipažinau su abiem - kai skridau iš Niujorko 
į Honkongą, - paaiškino Chuanas Diegas. - Jos keliauja po visą 
pasaulį - tik tiek apie jas ir žinau. Jos... 

— Suprantu, kad jau daug pasaulio mačiusios. Bent jau Mir- 
jam tai man pasirodė visko patyrusi pasaulietė, - nukirto Klarkas. 

(Chuanas Diegas žinojo, kad toks pasakymas nereiškia nieko gero, 
ypač tokiam rimtam katalikui, kaip Klarkas.) 

— Ar neskaitysite tos ponios laiško, pone? - paklausė Konsuela. 
Prisiminęs, ką savo „laiške“ buvo parašiusi Dorotė, Chuanas Die- 
gas iškart nesiryžo prie vaikų atplėšti Mirjam palikto voko, bet kaip 
galėjo neatplėšti? Juk jie visi laukė. 

- Jūsų draugė gal ką nors pastebėjo... turiu omeny, dėl tetu- 
lės Karmen, - tarė Klarkas Frenčas. Klarko lūpose žodis „drau- 
gė“ nuskambėjo kaip kokios demonės vardas. Kaip dar vadinama 
demonė? (Tikriausiai panašiai būtų šnekėjusi sesuo Glorija.) Su- 
kubė - štai kaip! Klarkas Frenčas tą žodį, be abejo, žinojo. Suku- 
bės - piktosios dvasios, kurios atseit mylisi su miegančiais vyrais. 
„Turbūt iš lotynų kalbos kilęs žodis“, - galvojo Chuanas Diegas, bet 
jo mintis pertraukė Pedras, tampantis jį už rankos. 

— Niekad nemačiau, kad kas būtų greitesnis, pone, - pasakė Pe- 
dras. - Na, už tą jūsų draugę. 

— Kad greičiau atsirastų arba pradingtų, pone, - pridūrė Kon- 
suela, tampydama savo kasytes. 

Kadangi jie taip domėjosi Mirjam, Chuanas Diegas atplėšė laiš- 
ką. „Iki Manilos“, - buvo užrašiusi Mirjam ant voko. Ir paskubom 
arba nekantriai dar brūkštelėjusi: „Žr. D. faksą.“ Klarkas, paėmęs iš 
Chuano Diego tą voką, garsiai perskaitė: „Iki Manilos.“ 

— Skamba kaip knygos pavadinimas, - pareiškė Klarkas Fren- 
čas. - Pasimatysit su Mirjam Maniloje? - paklausė. 

— Turbūt, - atsakė Chuanas Diegas; buvo įpratęs gūžčioti pe- 
čiais visai kaip Lupė — taip pat nerūpestingai, kaip gūžčiodavo jų 
motina. Chuanas Diegas beveik didžiavosi savimi manydamas, kad 
Klarkui Frenčui jis, buvęs dėstytojas, atrodo visko patyręs - ir netgi 
susidėjęs su sukube! 

— D. tikriausiai bus ta duktė. Kaip matau, netrumpas faksas, - 
toliau šnekėjo Klarkas. 

— D. yra Dorotė, Klarkai. Taip, ta duktė, - pasakė Chuanas Diegas. 

Faksas buvo tikrai ilgas ir gana painus. Ir apie kažkokį naminį 
buivolą, ir apie geliančius vabzdžius; vaikai, kuriuos Dorotė netikė- 
tai sutiko bekeliaudama, regis, buvo patyrę visokių nelaimių. Da- 

bar Dorotė kvietė Chuaną Diegą prisidėti prie jos El Nido kurorto 
viešbutyje, Lagen saloje, - ji yra kitoje Filipinų pusėje, Palavano 
provincijoje. Voke buvo ir lėktuvo bilietai. Klarkas juos, žinoma, 
pastebėjo. Be to, Klarkas akivaizdžiai žinojo, kas yra El Nidas, ir ta 
vieta jam nepatiko. (Nido galėjo būti „lizdas“, „urvas“, „skylė“ arba 
tiesiog „dažnai lankoma vieta.) Klarkui, be abejo, nepatiko ir D. 

„Encantador“ vestibiulyje pasigirdo mažų ratukų dardėjimas; 
Chuanui Diegui nuo to garso net gyvaplaukiai ant sprando pasi- 
šiaušė, - dar neatsisukęs ir nepamatęs, jis jau žinojo (kažkaip su- 
prato), jog ten ratukiniai greitosios pagalbos neštuvai. Jie riedėjo 
prie krovininio lifto. Pedras su Konsuela nubėgo paskui tuos neš- 
tuvus. Klarkas su Chuanu Diegu jau matė Klarko žmoną, daktarę 
Chosefą Kintaną, kartu su teismo medicinos tyrėju nulipančią laip- 
tais iš antrame aukšte esančios bibliotekos. 

— Kaip tau ir sakiau, Klarkai, tetulė Karmen, matyt, nelemtai 
parkrito - jai lūžęs kaklas, - pranešė daktarė Kintana. 

— Gal kažkas nusuko jai sprandą, - tarė Klarkas Frenčas - ir 
pažvelgė į Chuaną Diegą, lyg tikėdamasis, kad šis tai patvirtins. 

- Jie abu - romanų rašytojai, - pasakė Chosefa medicinos tyrė- 
jui. - Negali suvaldyti vaizduotės. 

— Jūsų teta smarkiai krito ant akmeninių grindų - kaklas ti- 
kriausiai lūžo nuo kūno svorio, - paaiškino Klarkui medicinos 
tyrėjas. 

— Be to, ji susitrenkė viršugalvį, - pridūrė daktarė Kintana. 

— Arba kažkas jai trenkė, Chosefa! - tarė Klarkas Frenčas. 

- Šis viešbutis... - buvo besakanti Chuanui Diegui Chosefa, bet 
nutilo, žiūrėdama į vaikus, Pedrą ir Konsuelą, oriai lydinčius ratu- 
kiniais neštuvais vežamą tetulės Karmen lavoną. Vienas iš greito- 
sios pagalbos medikų stūmė neštuvus per „Encantador“ vestibiulį. 

- Šis viešbutis... koks? - paklausė Chuanas Diegas. 

— Užkerėtas, - atsakė daktarė Kintana. 

- Ji nori pasakyti, kad čia vaidenasi, - įsikišo Klarkas Frenčas. 

— Casa Vargas, - tepratarė Chuanas Diegas; tai, kad ką tik sa- 
pnavo vaiduoklius, jo net nestebino. - Ni siguiera una sorpresa, - 
pasakė ispaniškai. („Netgi nėra netikėta.“) 

— Chuanas Diegas su tos draugės dukterimi bendravo pir- 
miau... bet su jomis abiem susipažino tik lėktuve, - aiškino Klarkas 
žmonai. (Teismo medicinos tyrėjas jau buvo nuėjęs paskui neštu- 
vus.) - Turbūt ne itin gerai jas pažįstat? - paklausė Klarkas buvusio 
dėstytojo. 

— Beveik visai nepažįstu, - prisipažino Chuanas Diegas. - Mie- 
gojau su abiem, bet jos man tebėra paslaptis, - pasakė Klarkui ir 
daktarei Kintanai. 

— Miegojot ir su motina, ir su dukterimi, - tarė Klarkas, lyg no- 
rėdamas pasitikslinti. - Ar žinot, kas yra sukubės? - paklausė, bet, 
Chuanui Diegui nespėjus atsakyti, šnekėjo toliau: - Succuba reiškia 
„meilužė; sukubė yra moters pavidalo demonas... 

- Jos atseit mylisi su miegančiais vyrais! - tuoj pat įsiterpė 
Chuanas Diegas. 

— Iš lotyniško žodžio succubare - „gulėti po kuo nors“, - šne- 
kėjo Klarkas. 

— Mirjam ir Dorotė man tiesiog atrodo paslaptingos, - vėl pa- 
sakė Klarkui ir daktarei Kintanai Chuanas Diegas. 

— Paslaptingos, - keliskart pakartojo Klarkas. 

- Jeigu jau kalbam apie paslaptingus dalykus, - tarė Chuanas 
Diegas, - ar girdėjot vidurnaktį - visiškoje tamsoje - pragydusį 
gaidį? 

Daktarė Kintana neleido vyrui dar sykį pakartoti žodžio „pa- 
slaptingos'. Ne, jie negirdėję to pakvaišusio gaidžio, kuris buvo nu- 
tildytas — gal visam laikui. 

— Ei, pone! - Konsuela vėl stovėjo prie Chuano Diego. - Ką 
šiandien veiksit? - pašnibždom paklausė. Nelaukdama atsakymo, 
paėmė už rankos; o Pedras - už kitos. 

- Eisiu paplaukioti, - pašnibždėjo vaikams Chuanas Diegas. Jie 
atrodė nustebę - nors aplinkui juk buvo šitiek vandens. Sunerimę 
pažvelgė vienas į kitą. 

— O jūsų koja, pone? - sušnibždėjo Konsuela. Pedras rimtai 
linktelėjo; abu vaikai stebeilijo į beveik stačiuoju kampu pasisuku- 
sią dešinę Chuano Diego pėdą. 

— Vandenyje nešlubuoju, - pusbalsiu atsakė Chuanas Diegas. - 
Kai plaukioju, nesu luošas. - Buvo smagu taip šnibždėtis. 

Kodėl Chuanas Diegas taip džiaugsmingai galvojo, ką tą dieną 
veiks? Jį viliojo ne tik proga paplaukioti; buvo malonu, kad vai- 
kams patinka su juo šnibždėtis. Konsuelai su Pedru jo ketinimas 
paplaukioti atrodė kaip koks žaidimas, - Chuanui Diegui patiko 
bendrauti su šitais vaikais. 

Kodėl Chuanas Diegas nejautė noro veltis į įprastinius ginčus 
su Klarku Frenču dėl jo mylimos Katalikų bažnyčios? Chuanas 
Diegas net nesupyko, kad Mirjam jam nepasakė, jog išvyksta; iš 
tiesų tai jis lengviau atsiduso, sužinojęs, kad jos nebėra. 

Gal Chuanas Diegas kažkodėl bijojo Mirjam? Ar vien todėl, 
kad šmėklas ar dvasias sapnavo kaip tik tą Naujųjų naktį, kai Mir- 
jam jį šitaip vaiduokliškai išgąsdino? Tiesą sakant, Chuanas Diegas 
džiaugėsi, kad liko vienas. Be Mirjam. („Iki Manilos.“) 

O Dorotė? Seksas ir su Dorote, ir su Mirjam buvo stulbinantis. 
Jeigu taip, tai kodėl taip sunku prisiminti smulkmenas? Mirjam ir 
Dorotė taip įsipynė į Chuano Diego sapnus, kad jis jau galvojo, jog 
tos dvi moterys, ko gero, tik jo sapnuose ir buvo. Bet kad jos iš 
tikrųjų egzistavo — ir kiti žmonės jas matė! Ta jauna kinų porelė 
Kauluno geležinkelio stotyje: vaikinukas nufotografavo Chuaną 
Diegą su Mirjam ir Dorote. („Aš galiu nufotografuoti jus visus, - 
pasisiūlė.) Be to, nebuvo jokios abejonės, kad visi matė Mirjam prie 
Naujųjų vakarienės stalo; jos turbūt laiku nepastebėjo tik tas varg- 
šas gekoniukas, persmeigtas salotų šakute. 

Bet Chuanas Diegas nebuvo įsitikinęs, kad atpažintų Dorotę; 
niekaip negalėjo jos įsivaizduoti, - iš jųdviejų Mirjam buvo neabe- 
jotinai įspūdingesnė. (Be to, su Mirjam jis mylėjosi visai neseniai.) 

— Gal dabar visi papusryčiaukim? - pasiūlė Klarkas Frenčas, 
nors juodu su žmona atrodė suglumę. Gal juos suerzino šnibždėji- 
masis arba tai, kad Chuanas Diegas su Konsuela ir Pedru jau atrodė 
neperskiriami? 

— Konsuela, ar tu dar nepusryčiavai? - paklausė mergytę dakta- 
rė Kintana. Konsuela nepaleido Chuano Diego rankos. 

— Pusryčiavau, bet nieko nevalgiau - laukiau pono, - atsakė 
Konsuela. 

— Pono Gerero, - pataisė ją Klarkas. 

— Tiesą sakant, Klarkai, man labiau patinka būti vadinamam 
tiesiog ponu, - tarė Chuanas Diegas. 

— Dviejų gekonų rytas, pone... kol kas, - pranešė Chuanui Die- 
gui Pedras; berniukas gekonų ieškojo už visų paveikslų. Chuanas 
Diegas pirmiau matė Pedrą kilnojant kilimų kampus ir įdėmiai 
žiūrint po lempų gaubtais. - Didžiojo tai nėra nė ženklo - visai 
pradingęs, - tarė berniukas. 

Chuanui Diegui buvo skaudu girdėti žodį „pradingęs“. Juk visi 
jo mylėti žmonės pradingę - visi artimieji, palikę jo gyvenime ko- 
kią nors žymę. 

- Žinau, kad pasimatysim Maniloje, - šnekėjo Klarkas, nors 
Chuanas Diegas turėjo dar dvi dienas praleisti Boholyje. - Žinau ir 
kad susitiksit su D., ir kur keliausit paskui. Apie tą dukterį pakalbė- 
sim kitą kartą, - tarė buvusiam dėstytojui Klarkas Frenčas - tarsi 
to, ką norėjo pasakyti apie Dorotę (arba ką manėsi privaląs apie ją 
pasakyti), nebūtų buvę galima sakyti prie vaikų. Konsuela tebelaikė 
tvirtai suspaudusi Chuano Diego ranką; Pedrui laikytis už rankų, 
matyt, atsibodo, bet jis niekur nenuėjo. 

— O ką mes kalbėsim apie Dorotę? - paklausė Klarko Chuanas 
Diegas; vargu ar tai buvo naivus klausimas. (Chuanas Diegas su- 
prato, kad Klarkas susierzinęs ir sunerimęs dėl jo santykių su moti- 
na ir dukterimi.) - Ir kur aš su ja susitiksiu? Kitoje saloje? - Klarkui 
dar neatsakius, Chuanas Diegas kreipėsi į Chosefą: - Kai ne pats 
planuoji, nuolat pamiršti, kur keliauji. 

- Tie vaistai, kuriuos vartojat... - tarė daktarė Kintana. - Beta 
blokatorius juk tebegeriat, ar ne? Nesiliovėt vartojęs? 

Tada Chuanas Diegas ir suvokė, kad tikriausiai nebegeria lo- 
presoro, - pamatęs vonioje išbarstytas tabletes, visai susipainiojo. 
Šįryt pernelyg gerai jautėsi; jei būtų išgėręs beta blokatorių, nebūtų 
taip jautęsis. 

Bet daktarei Kintanai jis pamelavo: 

- Žinoma, kad tebegeriu - juk negalima staiga liautis juos var- 
tojus, reikėtų kažkaip po truputį. 

— Nė negalvokit, kad galėtumėt jų nebegerti, nepasitaręs su savo 
gydytoja, - perspėjo jį daktarė Kintana. 

— Taip, žinau, - linktelėjo Chuanas Diegas. 

- Iš čia keliausit į Lagen salą, į Palavano provinciją, - pasakė bu- 
vusiam dėstytojui Klarkas Frenčas. - To kurorto pavadinimas - El 
Nidas. Jis anaiptol ne toks kaip šitas. Ten viskas labai prašmatnu - 
pats pamatysit, kad viskas kitaip, - nepritariamai tarė Klarkas. 

— O Lagen saloje yra gekonų? - paklausė Klarką Frenčą Pe- 
dras. - Kokie ten driežai? 

— Ten yra varanų - jie mėsėdžiai ir tokio didumo kaip šunys, - 
atsakė Klarkas. 

- Jie bėgioja ar plaukioja? - pasidomėjo Konsuela. 

— Ir bėgioja, ir plaukioja - labai greitai, - pasakė Klarkas Fren- 
čas mergytei su kasytėmis. 

— Negąsdink vaikų, Klarkai. Paskui sapnuos košmarus, - su- 
draudė vyrą Chosefa. 

— O man mintis apie tą motiną ir dukterį atrodo košmariška, - 
buvo bepradedąs pamokslauti Klarkas Frenčas. 

— Gal ne prie vaikų, Klarkai, - nutildė jį žmona. 

Chuanas Diegas tik gūžtelėjo pečiais. Nieko nežinojo apie va- 
ranus, bet suprato, kad toje prašmatnioje saloje su Dorote viskas 
tikrai bus kitaip. Jautėsi šiek tiek kaltas - kad taip mėgaujasi buvu- 
sio studento nepritarimu, kad Klarko dorovinis pasmerkimas jam 
kažkaip keistai malonus. 

Chuanas Diegas dar pagalvojo, kad ir Klarkas, ir Mirjam, ir 
Dorotė - kiekvienas savaip - mėgina jį paveikti; gal todėl ir jam 
smagu kartais pamėginti paveikti juos. 

Staiga Chuanas Diegas pajuto, kad Klarko žmona, Chosefa, lai- 
ko jį už kitos rankos, - į kurią nebuvo įsikibusi Konsuela. 

- Šiandien, kaip matau, ne taip smarkiai šlubuojat, - pasakė 
jam gydytoja. - Gal pagaliau išsimiegojot? 

Chuanas Diegas suprato, jog prie daktarės Kintanos jam reikia 
būti atsargiam, kad neišsiduotų šiek tiek pakvailiojęs su lopresoru. 
Bendraudamas su šita gydytoja, turės dėtis esąs vangesnis, negu 
yra iš tiesų, - ji labai pastabi. 

- Oi, šiandien jaučiuosi gana gerai - na, taip gerai, kaip aš aps- 
kritai galiu jaustis, - atsakė Chuanas Diegas. - Nebe toks pavargęs 
ir sumenkęs. 

— Taip, matau, - tarė Chosefa, spustelėdama jam ranką. 

— El Nidas jums nepatiks - ten pilna turistų, užsienio turistų, - 
šnekėjo Klarkas Frenčas. 

- Žinot, ką šiandien veiksiu? Darysiu tai, kas man labai patin- 
ka, - pasakė Chuanas Diegas Chosefai. Bet pats nespėjo Klarko 
žmonai išdėstyti savo planų, mergytė su kasytėmis buvo greitesnė. 

- Ponas eis paplaukioti! - sašuko Konsuela. 

Buvo matyti, kaip Klarkas Frenčas tvardosi, - kaip jam sunku 
nuslėpti, kad nepritaria plaukiojimui. 


EpvARDAS BoNšoO ir sąvartyno vaikai važiavo autobusu su šunų 
dresuotoja Estrela ir šunimis. Tame pačiame autobuse buvo ir ne- 
ūžaugos klounai - Pūzras su savo nelabai moteriškai atrodančiu 
kolega, persirengėliu Pako. Kai tik senjoras Eduardas užmigo, Pako 
jam išmargino veidą „dramblių tymų“ taškeliais (taip pat aptaškavo 
ir sąvartyno vaikus). Raudonus taškelius nupiešė skaistalais; išmar- 
gino veidą ir Pūzrui, ir pats sau. 

Besiglamonėdami užmigo ir argentiniečiai oro akrobatai, bet 
jų veidų neūžaugos skaistalais nemargino. (Tie balandėliai dar būtų 
pamanę, kad „dramblių tymai“ - kažkokia lytiniu būdu plintanti 
liga.) Jaunosios akrobatės, be perstojo plepančios autobuso gale, 
buvo pernelyg išdidžios, kad jas domintų toks pokštas; Chuanas 
Diegas numanė, kad klounai su nieko neįtariančiais bendrakelei- 
viais šitaip pokštauja per kiekvienas „La Maravilla“ gastroles. 

Akrobatas, pravarde Pižaminis, visą kelią iki Meksiko miegojo 
išsitiesęs ant autobuso grindų, tarpe tarp sėdynių. Sąvartyno vai- 
kai pirmą kartą matė jį išsitiesusį visu ūgiu; nustebo, kad jis toks 
aukštas. Jam, regis, nė kiek netrukdė pirmyn atgal zujantys, ant jo 
lipantys ir jį uostantys šunys. 

Doloresa - Stebuklas - sėdėjo atskirai nuo ne tokių prityrusių 


w-- oo 


glaudusi kaktą prie stiklo, taip Lupei patvirtindama, kad tikrai yra 
„išpaikinta kekšė“ ir kad jos „papukai kaip pelės“. Netgi dėl skimb- 
čiojančių kojų papuošalų Lupė Doloresą smerkė kaip „triukšmin- 


gą dėmesio trokštančią ištvirkėlę, nors matydamas, kad Doloresa 

laikosi nuošaliai, - nuo visų, bent jau autobuse, - Chuanas Diegas 
nieku gyvu nebūtų patikėjęs, kad ji trokšta dėmesio. 

Chuanui Diegui Doloresa atrodė liūdna, kaip kokia pasmerk- 
toji; bet berniukas nemanė, kad ji bijo nukristi nuo ore kabančių 
kopėčių. Doloresai visą ateitį temdė Ignacas, liūtų dresuotojas, kaip 
Lupė ir buvo įspėjusi. „Tegu liūtų dresuotojas ją išdulkina!“ - tada 
sušuko Lupė. „Mirk gimdydama, ištvirkus beždžione!“ Gal Lupė 
taip šūktelėjo tiesiog apimta pykčio, bet dabar Chuanui Diegui tai 
atrodė kaip neatšaukiamas prakeiksmas. 

Berniukas ne tik geidė Doloresos; jis žavėjosi jos, oro akroba- 
tės, drąsa. Pats jau pakankamai treniravosi, kad suprastų, jog mė- 
ginti eiti oru aštuoniasdešimties pėdų aukštyje iš tikrųjų baisu. 

Ignaco autobuse, kuriuo važiavo sąvartyno vaikai, nebuvo; jis 
sėdėjo sunkvežimyje, vežančiame didžiąsias kates. (Soledad sakė, 
kad Ignacas visada keliauja kartu su savo liūtais.) Hombre, Lupės 
vadinamas paskutiniu šunimi, pačiu paskutiniu, turėjo atskirą nar- 
vą. Las sefioritas - panelės, kurių vardai buvo išraiškingiausių kūno 
dalių pavadinimai, važiavo bendrame narve. (Kaip Flor ir sakė, liū- 
tės visai neblogai sutarė.) 

Cirko aikštė buvo šiaurinėje Meksiko dalyje, netoli nuo Cerro 
Tepeyac - nuo tos kalvos, ant kurios Chuano Diego bendravardžiui 
actekui 1531-aisiais atseit pasirodė Ia virgen morena; nuo Meksiko 
centro tai tolokai, tačiau prie pat Gvadalupės Dievo Motinos bazi- 
likos. Bet autobusas, kuriuo važiavo sąvartyno vaikai ir Edvardas 
Bonšo, abiejų klounų pageidavimu atsiskyrė nuo cirko automobilių 
vilkstinės ir ekspromtu pasuko į Meksiko centrą. 

Pako su Pūzru norėjo kitiems „La Maravilla“ artistams paro- 
dyti kvartalą, kuriame seniau gyveno, - tuodu klounai buvo kilę 
iš Meksiko. Kai autobusas miesto transporto sraute netoli judrios 
Calle Anillo de Circunvalaciėn ir Calle San Pablo sankryžos ėmė 
važiuoti lėčiau, senjoras Eduardas pabudo. 

Perro Mestizo, - dar žinomas kaip Mišrūnas, kūdikio pagrobė- 
jas arba „kandikas“, kaip jį dabar vadino Chuanas Diegas, - mie- 
gojo Lupei ant kelių, bet tas šuniūkštis vis tiek sugebėjo apšlapinti 

senjorui Eduardui šlaunį. Misionierius pamanė, kad bus pats pri- 
sivaręs į kelnes. 

Šįkart Lupei pavyko perskaityti Edvardo Bonšo mintis, taigi ji 
suprato, kodėl jis pabudo toks sutrikęs. 

— Pasakyk papūguotajam, kad Perro Mestizo jį apsisiojo, - pa- 
prašė Lupė Chuano Diego, bet atvykėlis iš Ajovos staiga pamatė, 
kad sąvartyno vaikų veidai nusėti „dramblių tymų“ taškeliais. 

- Jus išbėrė - pasigavot kažkokią baisią ligą! - sušuko senjoras 
Eduardas. 

Pako su Pūzru mėgino organizuoti pasivaikščiojimą po Calle 
San Pablo, autobusas jau buvo sustojęs, bet Edvardas Bonšo paste- 
bėjo, kad ir klounų veidai išberti. 

— Epidemija! - riktelėjo misionierius. (Lupė vėliau sakė, kad jis 
manė, jog šlapimo nelaikymas bus vienas iš pirmųjų ligos simptomų.) 

Pako jau beveik buvusiam scholastui padavė veidrodėlį, kurį 
visada nešiojosi rankinėje (tas veidrodėlis buvo įtaisytas vidinėje 
skaistalų dėžutės dangtelio pusėje). 

- Jūs irgi išbertas - čia dramblių tymai. Kiekviename cirke pa- 
sitaiko tokių protrūkių... Ši liga dažniausiai nebūna mirtina, - pa- 
sakė persirengėlis. 

— Dramblių tymai! Dažniausiai nebūna mirtina... - šaukė sen- 
joras Eduardas, kol Chuanas Diegas pašnibždėjo jam į ausį: 

- Jie gi klounai - čia pokštas. Kažkokie veido dažai, - ramino 
šiukšlyno skaitytojas iš baimės galvą pametusį misionierių. 

- Čia mano bordo spalvos skaistalai, Eduardai, - dar paaiškino 
Pako, rodydamas dėžutę su veidrodėliu. 

— Per juos prisivariau į kelnes! - angliškai atšovė neūžaugai 
transvestitui Edvardas Bonšo, bet buvo taip susinervinęs, kad tik 
Chuanas Diegas suprato, ką jis šneka. 

— Mišrūnas apsisiojo jums kelnes - tas kvailas šunėkas, kuris 
anąkart įkando, - pasakė Chuanas Diegas senjorui Eduardui. 

— Čia visai nepanašu į cirko aikštę, - burbėjo Edvardas Bonšo, 
kartu su sąvartyno vaikais paskui artistus jau lipdamas iš auto- 
buso. Ne visiems norėjosi vaikščioti po kvartalą, kuriame seniau 
gyveno Pako ir Pūzras, bet Chuanui Diegui su Lupe tai buvo vie- 

nintelė proga žvilgtelėti į Meksiko centrą - vaikai norėjo pamatyti 
žmonių minias. 

- Prekiautojai, protestuotojai, kekšės, revoliucionieriai, turis- 
tai, vagys, dviračių pardavėjai... - vardijo visus vedantis Pūzras. 
Prie Calle San Pablo ir Calle Roldūn sankryžos tikrai buvo dvi- 
račių parduotuvė. Ant šaligatvio priešais parduodamus dviračius 
stovėjo prostitutės, o dar daugiau - kekšių viešbučio kieme To- 
pacio gatvėje; ten slampinėjančios mergaitės atrodė tik truputį 
vyresnės už Lupę. 

— Noriu grįžti į autobusą, - tarė Lupė. - Noriu grįžti į „Pames- 
tinukus“, net jeigu mes... - Ji taip netikėtai nutilo, dar kažko nepa- 
sakiusi, kad Chuanas Diegas ir nesuprato, ar Lupė apsigalvojo, ar 
staiga ateityje pamatė kažką, dėl ko jau buvo vargiai tikėtina (bent 
jau Lupės manymu), kad jie grįš į „Pamestinukus“. 

Nežinia, ar Edvardas Bonšo suprato, ką Lupė sako, Chuanui 
Diegui dar nespėjus išversti, ar, kai mergaitė čiupo misionieriui už 
rankos, jam ir be žodžių pasidarė aišku, ko ji nori, - šiaip ar taip, 
Lupė su senjoru Eduardu grįžo į autobusą. (Chuanas Diegas ne vi- 
sai suvokė, kas tą akimirką nutiko.) 

— Ar čia kažkas paveldima... kažkas jų kraujyje... dėl ko jos tam- 
pa prostitutėmis? - paklausė Chuanas Diegas Pūzrą. (Berniukas 
turbūt prisiminė savo velionę motiną, Esperansą.) 

— Geriau negalvok apie tai, kas jų kraujyje, - atsakė Pūzras. 

— Kieno kraujyje? Apie kokį kraują čia šnekat? - susidomėjo 
Pako; jos perukas buvo pakrypęs ant šono, barzdaplaukiai ne itin 
derėjo prie rausvai violetinių lūpų dažų ir tokios pat spalvos akių 
šešėlių - ką jau kalbėti apie „dramblių tymus“. 

Chuanas Diegas irgi norėjo grįžti į autobusą; savaime supranta- 
ma, galvojo ir apie grįžimą į „Pamestinukus“. „Sunkumus nulemia 
ne vieta, kurioje esi, meiluti', - buvo girdėjęs Flor sakant senjorui 
Eduardui, tik neprisiminė, apie ką Flor tada kalbėjo. (Ar jos sunku- 
mus Hjustone nulėmė ne vieta?) 

Gal Chuanui Diegui tiesiog reikėjo paguodos, kurią teikė ka- 
vos dėžutė ir joje esantis pelenų mišinys; juodu su Lupe tą dėžutę 
paliko autobuse. O dėl grįžimo į „Pamestinukus“, tai gal Chuanas 

Diegas jautė, jog tai būtų pralaimėjimas? (Ar bent jau savotiškas 
atsitraukimas.) 

- Žiūriu į jus pavydėdamas, - kartą girdėjo Chuanas Diegas 
Edvardą Bonšo sakant daktarui Vargasui. - Pavydžiu jūsų gebėji- 
mo gydyti, keisti žmonių gyvenimą... - šnekėjo senjoras Eduardas, 
bet Vargasas jį nutraukė. 

— Pavydus jėzuitas man atrodo patekęs į bėdą. Tik jau nesakyk, 
kad tave apniko abejonės, papūguotasai. 

— Abejonė yra tikėjimo dalis, Vargasai. Visiškas tikrumas bū- 
dingas tik jums, mokslininkams, užtrenkusiems kitas duris, - pa- 
reiškė Edvardas Bonšo. 

- Kitas duris! - sušuko Vargasas. 

Grįžęs į autobusą, Chuanas Diegas pamatė, kas praleido eks- 
kursiją pėsčiomis. Ne tik niūrioji Doloresa, - Stebuklas tebesėdėjo 
savo vietoje prie lango, - bet ir kitos jaunosios akrobatės. Kai kas 
Meksike, bent jau šioje miesto dalyje, joms kėlė mažų mažiausiai 
nerimą, - tiksliau sakant, prostitutės. Gal „La Maravilla“ šitas mer- 
gaites apsaugojo nuo keblių sprendimų; cirke jų būsimą apsispren- 
dimą galėjo nulemti staiga įsibrovęs Ignacas, bet - kol kas - anų 
San Pablo ir Topacio gatvėse parsidavinėjančių mergaičių gyveni- 
mo negalėjai nė lyginti su „Stebuklo cirko akrobačių gyvenimu. 

Argentiniečiai oro akrobatai irgi nebuvo išlipę iš autobuso; sė- 
dėjo susiglaudę, tarsi sustingę besiglamonėdami, - atrodė, kad ne- 
slepiamas lytinis gyvenimas juos saugo nuo kritimo, taip pat pati- 
kimai kaip ir lynai, kuriuos jie vienas kitam kruopščiai prisega prie 
saugos diržų. Pižaminis mankštinosi tarpe tarp sėdynių - nenorė- 
jo, kad kas matytų ir juoktųsi iš jo lankstumo. (Cirke tai niekas iš jo 
nesijuokė.) O Estrela, žinoma, autobuse liko dėl savo mielųjų šunų. 

Lupė miegojo ant dviejų sėdynių, galvą padėjusi Edvardui Bon- 
šo ant kelių, nekreipdama dėmesio į tai, kad Perro Mestizo jam ap- 
sisiojo šlaunį. 

— Manau, Lupė išsigando. Man atrodo, kad judviem reikėtų 
grįžti į „Pamestinukus“... - tarė senjoras Eduardas, pamatęs Chu- 
aną Diegą. 

— Bet jūs išvykstat, ar ne? - paklausė jo keturiolikmetis. 

- Taip... su Flor, - tyliai atsakė misionierius. 

— Girdėjau jūsų pokalbį su Vargasu... apie atviruką, kur pavaiz- 
duotas ponis, - prisipažino Chuanas Diegas. 

- Negerai, kad girdėjai tą pokalbį... Kartais pamirštu, kaip pui- 
kiai tu supranti angliškai, - tarė senjoras Eduardas. 

- Žinau, kas yra pornografija, - pasakė jam Chuanas Diegas. - 
Ten buvo pornografinė nuotrauka, ar ne? Atvirukas su ponio nuo- 
trauka - jauna moteris laiko burnoje ponio penį. Taip? - paklausė 
keturiolikmetis. Edvardas Bonšo kaltai linktelėjo. 

— Buvau tavo amžiaus, kai jį pamačiau. 

— Suprantu, kodėl tas atvirukas jus sutrikdė. Neabejoju, kad su- 
trikdytų ir mane. Bet kodėl tebetrikdo ir dabar? Maniau, kad suau- 
gusieji į tokius dalykus nebekreipia dėmesio. 

Edvardas Bonšo tada lankėsi kažkokioje apygardos mugėje. 

— Apygardos mugės tais laikais nebuvo tokios padorios, - tąkart 
nugirdo Chuanas Diegas misionierių sakant daktarui Vargasui. 

- Taigi, taigi - arkliai su penkiom kojom, karvė su dviem gal- 
vom. Išsigimę gyvūnai - visokie mutantai, ar ne? - paklausė Var- 
gasas. 

— Ir pusnuogių mergužėlių spektakliai, striptizas palapinėse — 
tada tai buvo vadinama nuogalių numeriais, - toliau šnekėjo sen- 
joras Eduardas. 

- Ajovoje! - juokdamasis sušuko Vargasas. 

— Kažkas tokioje mergužėlių palapinėje man pardavė porno- 
grafinį atviruką... už vieną dolerį, - prisipažino Edvardas Bonšo. 

— Mergaitė čiulpia poniui? - pasitikslino Vargasas. 

Senjoras Eduardas atrodė priblokštas. 

- Esat matęs tą atviruką? - paklausė. 

— Visi yra matę tą atviruką. Spausdintas Teksase, ar ne? Visi čia 
apie jį žinojo, nes ta mergaitė atrodė kaip meksikietė... 

Bet Edvardas Bonšo pertraukė daktarą. 

— Tame atviruke, priekyje, dar yra vyriškis - veido nematyti, 
bet jis avi kaubojiškais batais, o rankoje laiko rimbą. Atrodo, kad 
jis tą mergaitę privertė... 

Dabar jau Vargasas jį pertraukė: 

- Žinoma, kad kažkas ją privertė. Juk nemanei, kad mergaitė 
pati to panoro? Arba ponis, - pridūrė. 

- Tas atvirukas man paskui vaidenosi. Ir negalėjau liautis į jį 
Ajovos. 

— Argi ne toks ir yra pornografijos tikslas? - tarė Edvardui 
Bonšo daktaras Vargasas. - Kad tiesiog negalėtum atplėšti akių. 

— Labiausiai mano dėmesį traukė rimbas, - neslėpė senjoras 
Eduardas. 

— Pepė man sakė, kad jauti silpnybę rimbams... 

- Tą atviruką kartą pasiėmiau, eidamas išpažinties, - toliau 
pasakojo Edvardas Bonšo. - Kunigui prisipažinau, kad negaliu 
pamaniau, kad ir kunigui jo reikia dėl tų pačių priežasčių, dėl ku- 
rių reikėjo man, bet kunigas pridūrė: „Aš galiu jį sunaikinti, jei esi 
tiek tvirtas, kad jo atsisakytum. Jau laikas tą vargšę mergaitę palikti 
ramybėje.“ 

— Vargu ar ta vargšė mergaitė iš viso žinojo, kas yra ramybė, - 
atsiduso Vargasas. 

— Tada pirmą kartą panorau tapti kunigu, - šnekėjo Edvardas 
Bonšo. - Norėjau kitiems žmonėms padėti taip, kaip tas kunigas 
padėjo man. Jis mane išgelbėjo. Bet kas dabar žino? - pridūrė. - 
Gal atvirukas sunaikino tą kunigą? 

— Manau, kad labiau nukentėjo mergaitė, - tepasakė Vargasas. 
Edvardas Bonšo irgi nutilo. O Chuanas Diegas nesuprato tik kodėl 
senjoras Eduardas vis dar negali pamiršti to atviruko. 

— Ar nemanote, kad daktaras Vargasas teisus? - cirko autobu- 
se paklausė Chuanas Diegas misionierių iš Ajovos. - Ar nemano- 
te, kad dėl tos pornografinės nuotraukos labiau nukentėjo vargšė 
mergaitė? 

— Ta vargšė mergaitė buvo ne mergaitė, - tarė senjoras Eduar- 
das - ir žvilgtelėjo į galvą jam ant kelių padėjusią Lupę, kad įsiti- 
kintų, jog ji tebemiega. - Ta vargšė mergaitė buvo Flor, - sušnibž- 
dėjo. - Štai kas Flor nutiko Hjustone. Vargšė mergaitė susipažino 
su poniu. 

*** 


Jis IR ANKSČIAU verkė dėl Flor ir senjoro Eduardo; Chuanas Diegas 
niekaip negalėjo liautis dėl jų verkęs. Bet dabar Chuanas Diegas 
buvo tolokai nuo kranto - niekas nematė, kad jis verkia. Be to, nuo 
sūraus vandens juk visų akys ašaroja. „Sūriame vandenyje galima 
plūduriuoti per amžius“, - galvojo Chuanas Diegas; jam buvo taip 
lengva plūduriuoti stačiam ramioje, šiltoje jūroje. 

— Ei, pone! - šaukė Konsuela. Chuanas Diegas matė paplūdi- 
myje mojuojančią mergytę su kasytėmis - ir pamojavo jai. 

Nereikėjo jokių pastangų, kad išsilaikytum vandens paviršiu- 
je; Chuanas Diegas beveik nejudėjo. Verkė taip pat lengvai, kaip ir 
plaukė. Ašaros tiesiog plūdo. 

- Matai, aš visada ją mylėjau - net kai dar nebuvom pažįsta- 
mi! - tada pasakė Chuanui Diegui Edvardas Bonšo. Iš pradžių mi- 
sionierius nesuprato, kad Flor ir yra ta mergaitė su poniu. O kai at- 
pažino, kai suvokė, kad ji - mergaitė iš atviruko, tik jau suaugusi... 
tada senjoras Eduardas neišdrįso jai pasakyti, kad žino apie ponio 
vaidmenį liūdnoje Teksaso istorijoje. 

— Turėtumėt jai pasakyti, - patarė atvykėliui iš Ajovos Chuanas 
Diegas; net keturiolikmečiui šiukšlyno skaitytojui tai buvo aišku. 

— Kai Flor norės man papasakoti apie Hjustoną, tai ir papasa- 
kos. Tai jos praeitis, tos vargšės mergaitės, - metai iš metų sakė 
Chuanui Diegui Edvardas Bonšo. 

— Pasakykit jai! - įkalbinėjo senjorą Eduardą Chuanas Diegas, 
jau gyvendamas su jais. Pati Flor apie tai, ką patyrė Hjustone, ne- 
pasakojo. 

— Pasakykit jai! - sušuko Chuanas Diegas šiltoje Boholio jūroje. 
Žvelgė tolyn nuo kranto - į begalinį horizontą. Ar Mindanao sala 
neturėtų būti kažkur ten? (Niekas ant kranto negalėjo girdėti, kad 
jis verkia.) 

- Ei, pone! - šaukė Pedras. - Būkit atsargus, kad... - O paskui 
dar: - Neužlipkit ant... - Gerai nenugirsti žodžiai skambėjo kaip 
„ant dygliuoto agurko“. Bet Chuanas Diegas plūduriavo ten, kur 

jau niekaip negalėjo pasiekti dugno, taigi nebuvo pavojaus, kad 
užlips ant jūros agurko ar holoturijos, ar dar kokios keistybės, dėl 
kurios Pedras jį perspėjo. 

Plūduriuoti Chuanas Diegas galėjo ilgai, bet buvo nekoks plau- 
kikas. Mėgo plaukti šuniuku - labiau negu kaip nors kitaip. Daž- 
niausiai taip ir plaukdavo, iš lėto (šuniuku juk apskritai neįmano- 
ma plaukti greitai). 

Ajovos sporto arenos baseine tas jo plaukimas šuniuku kėlė ne- 
patogumų rimtiems plaukikams. Chuanas Diegas įprastą distanciją 
nuplaukdavo labai negreit; buvo žinomas kaip lėtojo takelio plau- 
kiotojas. 

Žmonės jam nuolat siūlė lankyti plaukimo pamokas, bet jis tas 
pamokas juk lankė; tiesiog jam labiausiai patiko plaukti šuniuku. 
(Šunų plaukimo būdas Chuanui Diegui atrodė visai geras; kai rašai 
romaną, juk irgi stumiesi lėtai.) 

— Nesikabinėkit prie vaiko, - kartą pasakė Flor baseine dirban- 
čiam gelbėtojui. - Ar matėt, kaip šitas berniukas eina? Jo pėda ne 
tik sužalota - ji daug sveria. Pilna metalo. Pats pamėginkit plaukti 
greičiau, ne vien šuniuku, su inkaru ant kojos! 

— Mano pėdoje nėra jokio metalo, - pasakė Chuanas Diegas 
Flor, kai jie iš sporto arenos jau važiavo namo. 

— Bet išėjo gera istorija, ar ne? - šyptelėjo Flor. Tačiau savo is- 
torijos ji nepasakojo. Tas atvirukas su poniu buvo tik viena Flor 
praeities akimirka, vienintelis Edvardo Bonšo žvilgsnis į tai, kas jai 
nutiko Hjustone. 

- Ei, pone! - iš paplūdimio vis šaukė Konsuela. Pedras brai- 
džiojo seklumoje, labai atsargiai. Jis pirštu lyg rodė kažkokius jūros 
dugne matomus gal mirtinai pavojingus gyvius. 

- Va! - riktelėjo Pedras Konsuelai. - Čia jų daug! - Mergytė su 
kasytėmis nedrįso bristi į vandenį. 

Chuanui Diegui, dabar jau iš lėto, šuniuku, plaukiančiam kran- 
to link, Boholio jūra neatrodė grėsminga. Jis nė kiek nesijaudino 
dėl baisiųjų jūros agurkų ar dar dėl kažko, kas Pedrui kėlė nerimą. 
Beplūduriuodamas Chuanas Diegas pavargo, bet į krantą neskubė- 
jo, kol nesiliovė verkęs. 

Iš tiesų tai ir nesiliovė - tiesiog jam pačiam pabodo laukti, kol 
liausis. Priplaukęs seklumą, kai jau kojomis pasiekė dugną, nu- 
sprendė briste išbristi į krantą - nors tai reiškė, kad vėl šlubuos. 

— Atsargiai, pone... jų čia pilna, - dar kartą įspėjo jį Pedras, bet 
Chuanas Diegas vis tiek nepamatė pirmo jūrų ežio, ant kurio užli- 
po (nepamatė ir antro, ir dar vieno). Kai užlipi ant tokio kietašarvio 
dygliuoto rutulio, tai jau ne juokai, net jei nešlubuoji. 

— Negerai čia išėjo su šitais jūrų ežiais, pone, - pasakė Konsu- 
ela, kai Chuanas Diegas išropojo į krantą, remdamasis delnais ir 
keliais, nes abi pėdos dilgčiojo, skaudžiai subadytos dyglių. 

Pedras jau buvo nubėgęs atvesti daktarės Kintanos. 

- Nieko tokio, kad verkiat, pone... Kai įduria jūrų ežys, tikrai 
skauda, - šnekėjo Konsuela, paplūdimyje atsisėdusi šalia Chuano 
Diego. Ašaros, kurių gal dar padaugėjo po šitokio ilgo plūduriavi- 
mo sūriame vandenyje, tiesiog žliaugė jo skruostais. Jis jau matė 
pajūriu atbėgančią Chosefą su Pedru. Klarkas Frenčas buvo atsi- 
likęs; jis visada bėgdavo kaip prekinis traukinys - iš pradžių lėtai, 
paskui vis greičiau. 

Chuano Diego pečiai drebėjo - jis gal per ilgai plūduriavo van- 
denyje; kai plauki šuniuku, labai pavargsta ir rankos, ir pečiai. Mer- 
gytė su kasytėmis apkabino jį mažomis, plonomis rankutėmis. 

— Nieko baisaus, pone, - mėgino nuraminti. - Jau ateina gydy- 
toja - jums viskas bus gerai. 

„Kodėl man visada taip su gydytojomis?“ - galvojo Chuanas 
Diegas. (Jam reikėjo vesti gydytoją, dabar tai suprato.) 

— Ponas daug kartų užlipo ant jūrų ežių, - paaiškino Konsuela 
daktarei Kintanai, kuri jau klūpojo ant smėlio šalia Chuano Die- 
go. - Žinoma, jis ir šiaip turi dėl ko verkti, - dar pridūrė mergytė 
su kasytėmis. 

- Jis kai ko ilgisi - gekonų, sąvartyno... - pradėjo Chosefai var- 
dyti Pedras. 

— Nepamiršk jo sesutės, - priminė Pedrui Konsuela. - Liūtas 
nužudė pono seserį, - pasakė daktarei Kintanai, na, jei kartais ji 
nebūtų girdėjusi visos Chuano Diego nelaimių litanijos... Negana 
to, dabar jis dar užlipo ant jūrų ežių! 

Daktarė Kintana atsargiai apčiupinėjo Chuano Diego pėdas. 

- Blogiausia, kad jūrų ežių dygliai slankūs - įduria ne vieną 
kartą, - tarė gydytoja. 

— Ne dėl kojų... ne dėl jūrų ežių, - mėgino jai tyliai pasakyti 
Chuanas Diegas. 

— Ką? - nesuprato Chosefa - ir prilenkė galvą arčiau, kad gir- 
dėtų. 

— Man reikėjo vesti gydytoją, - pašnibždėjo Chosefai Chuanas 
Diegas, kad neišgirstų Klarkas ir vaikai. 

— Tai kodėl nevedėt? - nusišypsojo daktarė Kintana. 

— Vis delsiau pasipiršti... ir ji pasakė „taip kitam, - tyliai tarė 
Chuanas Diegas. 

Kaip jis galėjo daktarei Kintanai pasakyti daugiau? Buvo neį- 
manoma Klarko Frenčo žmonai papasakoti, kodėl taip ir nevedė, - 
kodėl ta, kuri turėjo būti viso gyvenimo partnerė, kompanionė iki 
amžiaus galo, buvo tik draugė. Net jei ten, paplūdimyje, nebūtų 
buvę Klarko ir vaikų, Chuanas Diegas vis tiek nebūtų Chosefai pa- 
sakęs, kodėl neišdrįso sekti Edvardo Bonšo ir Flor pavyzdžiu. 

Atsitiktiniai pažįstami, netgi kolegos ir artimi draugai - ir stu- 
dentai, su kuriais jis susidraugavo ir kartais susitikdavo laisvalaikiu 
(ne tik per paskaitas ar savo, kaip rašytojo ir dėstytojo, rengiamus 
seminarus), - visi manė, kad Chuano Diego įtėviai buvo pora, su 
kuria niekas negalėjo net mėginti (ar tikėtis, kad pavyks) varžytis. 
Jie buvo tokie keisti - visomis to žodžio prasmėmis! Žinoma, čia 
supaprastintas paaiškinimas, kodėl Chuanas Diegas nieko taip ir 
nevedė, kodėl nė nesistengė susirasti savo žmogaus visam gyveni- 
mui, ko daugelis taip trokšta. (Chuanas Diegas, be abejo, žinojo, 
kad Klarkas Frenčas žmonai bus papasakojęs, kad jo buvęs dėstyto- 
jas - užkietėjęs senbernis ir bedievis pasaulietis humanistas.) 

Tik daktarė Stein - mieloji Rozmari! - Chuano Diego many- 
mu, jį suprato. Daktarė Rozmari Stein apie savo draugą ir pacientą 
žinojo ne viską; ji negalėjo perprasti sąvartyno vaikų - juk nesi- 
lankė ten, kai Chuanas Diegas buvo vaikas, o paskui paauglys. Bet 
Rozmari jau pažinojo Chuaną Diegą, kai jis neteko senjoro Eduar- 
do ir Flor; daktarė Stein buvo ir jy gydytoja. 

Daktarė Rozmari (kaip Chuanas Diegas mintyse - labai mei- 
liai - ją vadino) suprato, kodėl jis nieko nevedė. Ne dėl to, kad Flor 
su Edvardu Bonšo buvo tokia keista pora, o todėl, kad tuodu žmo- 
nės vienas kitą taip mylėjo; Chuanas Diegas nesitikėjo kada nors 
rasiąs ką nors, su kuo galėtų užmegzti tokį ryšį, - juodu buvo to- 
bula pora. Ir jis mylėjo juos ne tik kaip tėvus, juo labiau ne tik kaip 
įtėvius. Chuanas Diegas juos mylėjo kaip geriausią (taigi iš esmės 
neprilygstamą) kada nors pažinotą porą. 

„Jis kai ko ilgisi, - taip pasakęs Pedras paminėjo gekonus ir 
sąvartyną. „Nepamiršk jo sesutės, - priminė Konsuela. 

Chuanas Diegas žinojo, kad Lupę nužudė ne tik liūtas; tačiau 
tai pasakyti kam nors iš esančių čia, paplūdimyje, atrodė taip pat 
neįmanoma, kaip ir vaikščioti oru. Chuanas Diegas negalėjo išgel- 
bėti sesers, kaip negalėjo ir tapti Stebuklu. 

O jeigu jis būtų pasipiršęs daktarei Rozmari Stein, - prieš jai 
pasakant „taip kitam, - kažin, ar ji būtų sutikusi tekėti už šiukšly- 
no skaitytojo? 

— Ar maloniai paplaukiojot? - paklausė Klarkas Frenčas. - Na, 
iki jūrų ežių, - dar pridūrė, nors tai buvo savaime suprantama. 

— Ponas mėgsta sūpuotis ant vandens vienoj vietoj, - atsakė 
Konsuela. - Ar ne, pone? 

— Taip, mėgstu, Konsuela, - linktelėjo Chuanas Diegas. 

— Plūduriavimas stačiomis, plaukimas šuniuku... tai labai pana- 
šu į romano rašymą, Klarkai, - pasakė buvusiam studentui šiukš- 
lyno skaitytojas. - Jautiesi kaip išėjęs į ilgą kelionę, nes darbo daug, 
bet iš esmės triniesi vietoje - ten, kur viskas įprasta. 

— Suprantu, - atsargiai tarė Klarkas. Chuanas Diegas žinojo, 
kad iš tikrųjų tai jis nesupranta. Klarkui visada norėjosi keisti pa- 
saulį; jis rašė lyg atlikdamas kokią misiją, turėdamas aiškų planą. 

Klarkui Frenčui plaukimas šuniuku ar plūduriavimas stačiomis 
nepatiko; jam tai atrodė kaip niekur nevedantis gyvenimas praeity- 
je. Chuanas Diegas tikrai gyveno ten, praeityje, - vaizduotėje vis iš 
naujo patirdamas visas jį paženklinusias netektis. 

„Jei kas nors tavo gyvenime negerai ar tiesiog dar neapsisprendei, 
tai Meksikas tikriausiai ne tas miestas, kur svajonės galėtų tapti 
tikrove, - rašė Chuanas Diegas viename iš pirmųjų savo roma- 
nų. - Nekeliauk ten, jei nemanai, kad viskas priklauso tik nuo 
tavęs.“ Veikėja, kuri tai sako, ne meksikietė, ir mes nesužinom, 
kas jai nutinka Meksike, - Chuano Diego romano veiksmas toliau 
vyksta ne ten. 

Cirko aikštė, šiaurinėje Meksiko dalyje, buvo šalia kapinių. 
Skurdi žolė akmenuotame lauke, kur jie mankštino žirgus ir ve- 
džiojo dramblius, atrodė papilkėjusi nuo suodžių. Ore nuolat lai- 
kėsi toks smogas, kad net liūtams akys ašarojo, kai Lupė juos šėrė. 

Ignacas vertė Lupę šerti Hombre ir liūtes; jaunosios akroba- 
tės, - tos, kurioms tuoj turėjo prasidėti mėnesinės, - sukilo prieš 
liūtų dresuotojo taktiką. Ignacas tas mergaites buvo įtikinęs, kad 
liūtai jaučia, kada joms mėnesinės, taigi jos bijojo kraujuoti neto- 
li didžiųjų kačių. (Dar labiau tos mergaitės, žinoma, bijojo pačių 
mėnesinių.) 

Lupė nebijojo, nes buvo įsitikinusi, kad mėnesinių nesulauks. 
Be to, Lupė, skaičiusi liūtų mintis, žinojo, kad nei Hombre, nei liū- 
tės apie mergaičių mėnesines išvis negalvoja. 

— Tai rūpi tik Ignacui, - sakė Lupė Chuanui Diegui. Jai patiko 
šerti Hombre ir liūtes. - Sunku net patikėti, kaip dažnai jie galvoja 

apie mėsą, - kartą patikino Edvardą Bonšo. Misionierius norėjo 
pažiūrėti, kaip Lupė šeria liūtus, - kad pats pamatytų, ar tai saugu. 

Lupė senjorui Eduardui parodė, kaip atrakinama ir užraki- 
nama narvo anga, pro kurią įkišamas ėdalo padėklas. Tą padėklą 
narvo grindimis galėjai stumdyti pirmyn ir atgal. Hombre, iškišęs 
leteną pro šėrimo angą, siekdavo Lupės ant padėklo dedamos mė- 
sos; tai buvo veikiau liūto noro ėsti išraiška, o ne tikras mėginimas 
pagriebti mėsą. 

Kai Lupė prikrautą padėklą stumdavo atgal į narvą, Hombre 
ištiestą leteną visada atitraukdavo. Mėsos liūtas laukdavo tupėda- 
mas, uodega švytuodamas per narvo grindis iš vienos pusės į kitą — 
kaip kokia šluota. 

Liūtės į padėklą dedamos mėsos pro angą niekad nesiekdavo; 
laukdavo sutūpusios, be perstojo mostaguodamos uodegomis. 

Šėrimo padėklą buvo galima visiškai ištraukti iš narvo ir išva- 
lyti. Bet anga buvo ne tokia didelė, kad Hombre ar liūtės galėtų pa- 
sprukti, kol padėklo nėra; didžiulė Hombre galva niekaip nebūtų 
pralindusi pro tą angą. Liūtės irgi nebūtų galėjusios iškišti galvų 
pro atvirą šėrimo angą. 

- Tikrai saugu, - pasakė Chuanui Diegui Edvardas Bonšo. - Aš 
tik norėjau pažiūrėti, kokio didumo ta anga. 

Tą ilgą savaitgalį, kai „La Maravilla“ rodė spektaklius Meksike, 
senjoras Eduardas nakvojo su sąvartyno vaikais - šunų palapinėje. 
Pirmą naktį, iš knarkimo supratusi, kad misionierius jau užmigo, 
Lupė broliui tarė: 

— Aš galiu pralįsti pro šėrimo padėklo angą. Man ji ne per maža. 

Chuanas Diegas palapinės tamsoje galvojo, ką Lupė turi ome- 
ny; ji ne visada sakydavo tai, ką turėdavo omenyje. 

— Nori pasakyti, kad pro tą angą galėtum įlįsti į Hombre - arba 
liūčių - narvą? - paklausė berniukas. 

— Kai padėklas ištrauktas - taip, galėčiau, - atsakė Lupė. 

- Šneki, lyg jau būtum mėginusi. 

— Kodėl turėčiau mėginti? 

— Nežinau... Pati pasakyk. Kodėl? 

Lupė nieko nebeatsakė, bet Chuanas Diegas net tamsoje jautė, 
kad ji atsainiai gūžtelėjo pečiais. (Tarsi Lupės nebūtų buvę galima 
prašyti, kad paaiškintų, ką žino ir iš kur sužinojo.) 

Kažkas pagadino orą - tikriausiai kuris nors iš šunų. 

— Gal kandikas? - paklausė Chuanas Diegas. Perro Mestizo, dar 
žinomas kaip Mišrūnas, miegojo su Lupe, jos lovelėje. Pastora - su 
Chuanu Diegu; jis žinojo, kad aviganė oro nepagadino. 

— Papūguotasis, - atsakė Lupė. Abu vaikai nusijuokė. Kažkuris 
šuo pavizgino uodegą - pasigirdo duslus bumbsėjimas. Tam šu- 
niui, matyt, patiko juokas. 

— Alemania, - tarė Lupė. Didžiulę uodegą pavizgino vokiečių 
aviganė. Ji miegojo ant palapinės aslos, prie brezentinių durų, - tar- 
si saugojo (kaip ir derėjo policininkei), kad kas nejeitų ar neišeitų. 

— Įdomu, ar liūtai gali užsikrėsti pasiutlige, - sumurmėjo Lupė, 
lyg jau migdama ir šnekėdama, ko iš ryto neprisimins. 

— Kodėl tau parūpo? - susidomėjo Chuanas Diegas. 

- Tik šiaip paklausiau, - atsiduso Lupė. Kiek patylėjusi tarė: — 
Ar tau neatrodo, kad naujasis šunų spektaklis kvailokas? 

Chuanas Diegas visada pajusdavo, kai Lupė tyčia pakreipdavo 
kalbą kitur, o Lupė, be abejo, žinojo, kad jis galvoja apie naująjį 
šunų spektaklį. Jį sumanė Chuanas Diegas, bet šunys nelabai sten- 
gėsi, todėl tą sumanymą perėmė neūžaugos klounai; Lupės nuo- 
mone, dabar tai jau buvo naujasis Pako ir Pūzro numeris. (Tarsi 
abiem klounams būtų reikėję dar vieno kvailo spektaklio.) 

Jau ta laiko tėkmė! Vieną dieną, Ajovos sporto arenos baseine 
paplaukiojęs šuniuku, Chuanas Diegas suprato, kad naujasis šunų 
spektaklis jam buvo kaip pirmo romano rašymas, tačiau tos istori- 
jos jis neužbaigė. (O mintis, kad liūtai gal gali užsikrėsti pasiutlige? 
Ar tai nebuvo istorija, kurios Lupė negalėjo užbaigti?) 

Kaip ir Chuano Diego romanai, tas šunų spektaklis prasidėjo 
nuo „o jeigu“. O jeigu kurį nors šunį pavyktų išmokyti skečiamo- 
siomis kopėčiomis užlipti iki viršaus? Tokiomis kopėčiomis, kokių 
viršuje būna lentynėlė; ten galima pasidėti dažų skardinę ar darbo 
įrankius; bet Chuanas Diegas tą lentynėlę įsivaizdavo kaip tram- 

pliną šuniui. O jeigu šuo, užlipęs kopėčiomis, šoktų nuo tramplino 
ant klounų laikomos išskleistos antklodės? 

- Žiūrovams tikrai patiktų, - tikino Chuanas Diegas Estrelą. 

— Tik ne Alemania - ji to nedarys, - pasakė Estrela. 

— Taip - vokiečių aviganė gal per didelė, kad liptų tokiomis ko- 
pėčiomis, - nesiginčijo Chuanas Diegas. 

— Alemania pernelyg protinga, kad tai darytų, - tarė Estrela. 

— Perro Mestizo, tas kandikas, tai visiškas bailys, - pareiškė 
Chuanas Diegas. 

— Tu nekenti mažų šuniukų - nekentei ir Murziaus, - pyktelėjo 
Lupė. 

— Nejaučiu jiems neapykantos. Be to, Perro Mestizo ne toks jau 
mažas. Nemėgstu bailių šunų... ir tų, kurie kanda, - pasakė sesutei 
Chuanas Diegas. 

— Perro Mestizo netinka - jis irgi to nedarys, - tepratarė Estrela. 

Pirmiausia jie pamėgino mokyti aviganę Pastorą; visi suprato, 
kad takso kojytės tikrai per trumpos, netinkamos lipti kopėčio- 
mis, - Mažius tiesiog nepasieks pakopų. 

Pastora kopėčiomis lipo, - borderkoliai labai vikrūs ir atka- 
klūs, - bet užlipusi atsigulė ant tramplino ir įkišo nosį tarp prieki- 
nių letenų. Klounai po kopėčiomis visaip strykčiojo, laikė išskleidę 
antklodę, tačiau Pastora ant tramplino net neatsistojo. Kai Pako su 
Pūzru ėmė ją šaukti vardu, gulinti aviganė tik pavizgino uodegą. 

- Šokinėti ji nemėgsta, - tarstelėjo Estrela. 

— Mažius tai drąsus, - pasakė Chuanas Diegas. Taksai tikrai 
drąsūs ir - kaip tokie nedideli šuneliai - atrodo itin karingi. Mažius 
norėjo pamėginti lipti kopėčiomis, tačiau tą trumpakojį taksiuką 
reikėjo vis kilstelėti. 

Turėjo būti smagu - Pako su Pūzru neabejojo, kad žiūrovai 
juoksis. Du neūžaugos klounai, stumiantys Mažių kopėčiomis į 
viršų, atrodė išties juokingai. Pako kaip visada (nevykusiai) per- 
sirengė moterimi ir stūmė Mažių aukštyn, suėmęs už užpakalio, o 
Pūzras stovėjo už Pako ir stūmė jį - irgi suėmęs už užpakalio. 

- Kol kas viskas gerai, - sakė Estrela. Bet Mažius, kad ir koks 
drąsus, bijojo aukščio. Užlipęs į patį viršų, taksiukas ant tramplino 

sustingo; nesiryžo net atsigulti. Stovėjo baisiausiai įsitempęs, kol 
ėmė virpėti; netrukus jau drebėjo visos kopėčios. Pako su Pūzru 
laikė išskleistą antklodę ir meldė Mažių šokti. Galiausiai Mažius 
apšlapino trampliną; bet bijojo pakelti koją, kaip paprastai daro 
šunys. 

— Mažius pažemintas - negali net normaliai sisiot, - tarė Es- 
trela. 

Bet klounai ją įtikinėjo, kad šitas numeris juokingas. Na ir kas, 
kad Mažius nenori šokti. 

Estrela pareiškė, kad neleis Mažiui to daryti matant žiūrovams. 
Ji tvirtino, kad toks numeris psichologine prasme žiaurus. Chu- 
anas Diegas buvo sumanęs ne tai. Tačiau tą naktį šunų palapinės 
tamsoje Chuanas Diegas Lupei tepasakė: 

— Naujasis šunų spektaklis nėra kvailokas. Mums tik reikia 
naujo šuns - nebijančio šokinėti. 

Jis tik po daugelio metų suvokė, kaip sumaniai buvo paveiktas, 
kad tai pasakytų. O tada praėjo daug laiko, kol Lupė vėl prabilo, - 
knarkiančioje ir bezdančioje šunų palapinėje Chuanas Diegas jau 
beveik miegojo, kai Lupė, ir pati pusiau miegodama, tarė: 

— Vargšas Žirgas. 

— Koks žirgas? - tamsoje paklausė Chuanas Diegas. 

— Tas, kuris kapinėse, - atsakė Lupė. 

Tą rytą sąvartyno vaikus pažadino šūvis. Vienas cirko žirgas 
buvo pabėgęs iš suodino lauko ir per tvorą įšokęs į kapines; bet 
šokdamas pataikė į antkapį, susilaužė koją. Ignacas tą žirgą nušovė; 
liūtų dresuotojas turėjo .45 kalibro revolverį, jei kartais kiltų kokių 
bėdų su liūtais. 

— Tas vargšas žirgas, - tepratarė Lupė, išgirdusi šūvį. 

„La Maravilla“ į Meksiko miestą atvyko ketvirtadienį. Tą pačią 
dieną darbininkai pastatė artistų palapines; visą penktadienį buvo 
statoma didžioji palapinė ir aplink areną tvirtinamos užtvaros nuo 
žvėrių. Kelionė paveikė gyvūnų gebėjimą susikaupti; jiems prireikė 
beveik viso penktadienio, kad atsigautų. 

Tas žirgas buvo vardu MaAūana; iškastruotas, nelabai imlus 
dresūrai. Dresuotojas nuolat sakydavo, kad triuką, kurio visi buvo 

mokomi kelias savaites, šitas Žirgas gal išmoks „rytoj, - todėl jį 
ir pavadino Mafiana. Bet šuolis per tvorą į kapines ir kojos lūžis 
ManAanai buvo visiškai naujas triukas. 

Ignacas vargšo žirgo kančias užbaigė penktadienį. Manana į 
kapines įšoko per tvorą, o kapinių vartai buvo užrakinti; šiaip jau 
atsikratyti negyvo žirgo neturėjo būti neįmanomai sunku. Bet apie 
kliudė, negu padėjo. 

Policininkai klausė, kodėl liūtų dresuotojas turi didelio kalibro 
ginklą. (Na, todėl, kad liūtų dresuotojas.) Kodėl Ignacas nušovė tą 
žirgą? (Marianai lūžo koja!) Ir taip toliau. 

Meksike nebuvo leidžiama atsikratyti negyvo žirgo - tik jau ne 
savaitgalį ir ne tada, kai žirgas „kilęs“ ne iš Meksiko. Mafianos išga- 
benimas iš užrakintų kapinių buvo tik sunkumų pradžia. 

Visą savaitgalį - nuo penktadienio vakaro - vyko spektakliai. 
Paskutinis - ankstyvą sekmadienio popietę; paskui darbininkams 
prieš sutemstant reikėjo išmontuoti didžiąją palapinę ir arenos už- 
tvaras. Pirmadienį - iki vidurdienio - „La Maravilla“ turėjo išvykti 
atgal į Oachaką. Į Gvadalupės šventyklą sąvartyno vaikai su Edvar- 
du Bonšo ketino nueiti šeštadienio rytą. 
bre narvo dulkėse maudėsi tamsusis purplelis; liūtas nekentė 
paukščių, be to, dabar gal manė, kad purplelis nori nugvelbti 
jo mėsą. Šįkart Hombre leteną pro šėrimo angą iškišo kažkodėl 
agresyviau negu paprastai ir nagu įrėžė Lupei plaštakos viršų. 
Išsisunkė šiek tiek kraujo; Lupė prisidėjo ranką prie burnos, o 
Hombre atitraukė leteną - ir nuėjo į kitą narvo pusę, iš pažiūros 
jausdamasis nusikaltęs. 

— Tai ne tavo kaltė, - pasakė Lupė didžiajam katinui. Tamsiai 
geltonų liūto akių žvilgsnis pasikeitė - jis sutelkė dėmesį, bet ar į 
purplelį, ar į Lupės kraują? Paukštis, tikriausiai pajutęs, kaip įdė- 
miai Hombre žiūri, purptelėjo šalin. 

Hombre akys akimirksniu vėl pasidarė tokios kaip visada - at- 
rodė, kad jis netgi nuobodžiauja. Pro liūtų narvus krypavo į lauko 
dušą išsirengę abu neūžaugos klounai. Juosmenis apsisukę rank- 

šluosčiais, įsispyrę į šlepsinčius sandalus. Liūtas į juos žvilgtelėjo 
nė kiėk nesusidomėjęs. 

— Hola, Hombre! - sušuko Pūzras. 

— Hola, Lupe!.. ;Hola, Lupės broli! - pasisveikino Pako; per- 
sirengėlio krūtys buvo tokios mažos (beveik nepastebimos), kad 
eidamas į lauko dušą ir atgal jis jų net neprisidengdavo, o barzda 
rytais būdavo dygiausia. (Kad ir kokius hormonus Pako vartojo, 
estrogenus tikrai pirko ne ten pat, kur Flor; Flor jų gaudavo iš dak- 
taro Vargaso.) 

Bet, kaip Flor ir sakė, Pako buvo klounas; kasdieniame gyveni- 
me jis nesistengė atrodyti kaip tikra moteris. Pako, homoseksualus 
neūžauga, dažniausiai būdavo vyras. 

Kaip jis Pako eidavo ir į La China, tą gėjų barą Bustamantės 
gatvėje. Ir „Karūnėlėje“, kur transvestitai visaip išsipuošdavo, Pako 
būdavo jis - tiesiog vienas iš daugybės ten besilankančių gėjų. 

Flor sakė, kad Pako dažnai pasigauna debiutantus - vyrus, ku- 
rie pirmą kartą būna su vyru. (Gal debiutantai manė, kad su homo- 
seksualiu neūžauga bus saugu pradėti?) 

Bet „Stebuklo cirko“ artistų šeimoje neūžauga klounas jautėsi 
saugus ir kaip ji. Su Pūzru Pako visai patogiai bendravo, persiren- 
gęs moterimi. Savo spektakliuose abu klounai visada būdavo pora, 
tačiau tikrame gyvenime Pūzras buvo heteroseksualus, vedęs nor- 
malaus ūgio moterį. 

Pūzro žmona bijojo pastoti; nenorėjo pagimdyti neūžaugos. Ji 
versdavo vyrą mūvėti du prezervatyvus. Visi „La Maravilla' artistai 
jau buvo girdėję Pūzro istorijas apie papildomo prezervatyvo kelia- 
mus pavojus. 

— Niekas taip nedaro - nemūvi dviejų gumyčių, - vis protino 
Pūzrą Pako, bet Pūzras vis tiek movėsi du prezervatyvus, nes to 
reikalavo jo žmona. 

Lauko dušo kabinos buvo iš lengvos, plonos klijuotos fane- 
ros - kad būtų galima greitai sumontuoti ir išardyti. Kartais tokios 
sienos išgriūdavo, netgi užvirsdavo ant besiprausiančio žmogaus. 
Istorijų apie nelaimes „Stebuklo cirko“ lauko duše buvo tiek pat, 

kiek ir apie Pūzro mūvimus prezervatyvus. (Kitaip tariant, buvo 
daugybė istorijų apie nesmagius nuotykius.) 

Jaunosios akrobatės savo trenerei Soledad skundėsi, kad 
Ignacas žiūri į jas, kai jos prausiasi, tačiau Soledad nieko negalėjo 
padaryti, kad jos vyras nebūtų toks ištvirkęs paršas. Tą rytą, kai 
kapinėse buvo nušautas Mažana, lauko duše prausėsi Doloresa; 
Pako su Pūzru į dušą tyčia ėjo kaip tik tuo laiku - tikėjosi pama- 
tysią ją nuogą. 

Klounai nebuvo ištvirkę - graži, bet neprieinama oro akrobatė, 
Stebuklas, jiems nekėlė gašlių minčių. Argi gėjui Pako šia prasme 
galėjo rūpėti, kaip atrodo nuoga Doloresa? O Pūzrui su dviem pre- 
zervatyvais viską suteikdavo žmona; taigi Pūzras nuoga Doloresa 
asmeniškai irgi nesidomėjo. 

Bet neūžaugos buvo susilažinę. Pako sakė: „Mano papukai di- 
desni negu Doloresos.“ Pūzras lažinosi, kad ne. Todėl abu klounai 
vis taikėsi žvilgtelėti į Doloresą lauko duše. Doloresai, kuri buvo 
girdėjusi apie jų lažybas, tai visiškai nepatiko. Chuanas Diegas įsi- 
vaizdavo, kaip dušo kabinos sienos išvirsta, Doloresa stovi visų ma- 
toma, o neūžaugos klounai ginčijasi dėl krūtų dydžio. (Lupė, jau 
seniau sakiusi, kad Doloresos papukai „kaip pelės“, palaikė Pako; ji 
manė, kad Pako papukai didesni.) 

Todėl Chuanas Diegas paskui Pako su Pūzru ir nuėjo prie dušo 
kabinų; keturiolikmetis tikėjosi, kad kas nors nutiks ir jis pamatys 
nuogą Doloresą. (Chuanui Diegui jos krūtinės dydis nerūpėjo; Do- 
loresa jam net su mažyčiais papukais buvo labai graži.) 

Klounai ir Chuanas Diegas jau matė virš fanerinės dušo kabi- 
nos sienos kyšančią Doloresos galvą ir nuogus pečius. Kaip tik tada 
alėjoje tarp trupės palapinių pasirodė vienas iš dramblių, tempian- 
tis negyvą žirgą su grandine ant kaklo. Paskui MaAūanos lavoną sekė 
policija; dešimt policininkų vienam negyvam žirgui. Ignacas su tais 
policininkais dėl kažko ginčijosi. 

Doloresos plaukai buvo ištepti smarkiai putojančiu šampūnu, 
akys užmerktos. Apačioje, kur baigėsi plona faneros užtvara, ma- 
tomas Doloresos kulkšnis ir pėdas dengė šampūno putos. Chuanui 
Diegui dingtelėjo, kad šampūnas gal graužia atviras jos pėdų žaizdas. 

Liūtų dresuotojas liovėsi šnekėjęs, kai pamatė, kad vienoje iš 
dušo kabinų prausiasi Doloresa. Policininkai irgi sužiuro į Stebuklą. 

— Dabar gal nelabai tinkamas laikas, - pasakė Pūzras savo ko- 
legai Pako. 

— Mano manymu, pats tinkamiausias, - atšovė Pako, krypuo- 
damas dar greičiau. Abu klounai pribėgo prie dušo kabinos. Per 
fanerinės sienelės viršų jie ką nors pamatyti galėjo nebent atsistoję 
vienas ant kito (bet tai nebuvo įmanoma), taigi žvilgtelėjo aukš- 
tyn iš apačios - kur pylėsi šampūnuotas vanduo. Žiūrėjo tik porą 
sekundžių - ir iškart atsitiesė (šlapiomis ir putotomis galvomis), 
nusisuko nuo besiprausiančios Doloresos. O ji vis dar plovėsi plau- 
kus, nė nepastebėjusi, kad neūžaugos vogčia ją nužvelgė. Bet tada 
Chuanas Diegas pamėgino pažiūrėti per kabinos viršų; turėjo pri- 
sitraukti, abiem rankom įsikibęs į ploną fanerinę sienelę. 

Pūzras vėliau sakė, kad tai galėjo būti juokingas klounų spek- 
taklis; neįtikimas veikėjų ansamblis mažame plotelyje tarp trupės 
palapinių. Neūžaugos klounai, jau apdrabstyti Doloresos šampū- 
no putomis, ten buvo tik įvykio liudininkai. (Klounai kartais būna 
juokingiausi, kai tiesiog stovi netoliese, nieko nedaro.) 

Dramblių dresuotojas vėliau sakė, kad įvykiai regėjimo lauko 
pakraščiuose dramblį gali išgąsdinti labiau negu tai, ką jis mato 
žiūrėdamas tiesiai. Kai dušo kabina sugriuvo, Doloresa klyktelėjo; 
ji nieko nematė (apakinta šampūno), bet iškart pajuto, kad faneri- 
nės sienos aplink ją pradingo. 

Chuanas Diegas vėliau sakė, kad net ir prispaustas po viena iš 
dušo kabinos sienų jautė, kaip dreba žemė, kai dramblys pasileido 
bėgte, o gal šuoliais (ar kaip ten jie bėga apimti panikos). 

Dramblių dresuotojas nuskuodė paskui savo dramblį; gran- 
dinė, užnerta negyvam žirgui ant kaklo, nutrūko, - bet prieš tai 
Mafiana, staigiai timptelėtas į priekį, atsiklaupė (lyg melsdamasis). 

Doloresa - ant medinės pakylos, savotiškų dušo kabinos grin- 
dų, parkritusi keturpėsčia - laikė galvą po vandens čiurkšle, kad 
išskalautų iš plaukų šampūną; ji, žinoma, norėjo vėl matyti. Chua- 
nas Diegas, išropojęs iš po nugriuvusios fanerinės sienos, mėgino 
Doloresai paduoti rankšluostį. 

- Čia aš... aš kaltas. Atsiprašau, - pasakė. Doloresa paėmė iš jo 
rankšluostį, bet prisidengti neskubėjo. Pirmiau išsišluostė plaukus; 
tik pamačiusi Ignacą ir dešimt policininkų, tuo rankščiuosčiu ap- 
sigaubė. 

— Tavo kiaušiai kietesni, negu maniau... na, šiokius tokius kiau- 
šius tu turi, - tepratarė Chuanui Diegui Doloresa. 

Niekas nesuprato, kad ji nepastebėjo negyvo žirgo. Visą tą laiką 
abu klounai tiesiog spoksojo, stovėdami alėjoje tarp palapinių, su 
rankšluosčiais ant klubų. Pako krūtys buvo tokios mažos, kad nė 
vienas iš dešimties policininkų net nepažvelgė įdėmiau; policinin- 
kai Pako tikrai laikė vyru. 

- Sakiau, kad Doloresos didesni, - tarė kolegai Pūzras. 

- Gal juokauji? - atšovė Pako. - Mano didesni! 

— Tavo mažesni, - ginčijosi Pūzras. 

— Didesni! - nenusileido Pako. - O ką tu pasakysi, Lupės bro- 
li? - paklausė transvestitas. - Doloresos didesni ar mažesni? 

— Gražesni, - atsakė Chuanas Diegas. - Doloresos gražesni. 

— Šiokius tokius kiaušius tu tikrai turi, - tarė jam Doloresa - ir 
nuo dušo pakylos žengė į alėją tarp palapinių, bet iškart užgriuvo 
ant negyvo žirgo. Kulkos skylutė tebekraujavo. Žaizda buvo vienoje 
Mafanos snukio pusėje, tarp ausies ir plačiai atmerktos akies. 

Vėliau Pako šnekėjo, kad jųdviejų su Pūzru nuomonės skiria- 
si, - ne tik dėl Doloresos papukų dydžio, bet ir dėl nuotykio duše 
tinkamumo klounų spektakliui. 

— Tik jau ne ta dalis su negyvu žirgu - tada nebebuvo juokin- 
ga, - sakė Pako. 

Doloresa, gulėdama ant negyvo žirgo, spardėsi nuogomis ko- 
jomis, mosavo rankomis ir klykė. Ignacas, kad ir kaip keista, į ją 
nekreipė dėmesio. Jis su dešimčia policininkų jau buvo benueinąs, 
bet, prieš pradėdamas toliau su jais ginčytis, kai ką dar vamptelėjo 
Chuanui Diegui. 

- Jeigu jau turi „šiokius tokius“ kiaušius, palubės vaikštūne, 
tai ko dar lauki? - paklausė Ignacas. - Kada pamėginsi vaikščiot 
aštuoniasdešimties pėdų aukštyje? Manau, tave reikėtų pavadin- 
ti Šiokiatokiakiaušiu. O gal Mafana? Juk dabar šitas vardas jau 

niekieno, - pasakė, rodydamas į negyvą žirgą. - Gali būti tavo, 
jei nori - jei ketini amžinai atidėlioti savo, pirmo oru vaikštančio 
vaikino, pasirodymą „rytdienai“. Jei ir toliau stengsies nukelti vis 
tolesniam laikui... ir vėl iki mafana! 

Doloresa atsistojo; jos rankšluostis buvo išsitepęs žirgo krauju. 
Prieš nueidama jaunųjų akrobačių palapinės link, ji dar trinktelėjo 
abiem neūžaugoms per viršugalvius. 

- Šlykštūs iškrypėliai! - metė. 

— Didesni negu tavo, - tepasakė Pūzras Pako, kai Doloresa nu- 
ėjo, palikusi juos ten stovinčius. 

— Mažesni, - sumurmėjo Pako. 

Ignacas su dešimčia policininkų jau buvo toli; ėjo tebesiginčy- 
dami, nors daugiausia šnekėjo liūtų dresuotojas. 

- Jei man reikia leidimo, kad atsikratyčiau negyvo žirgo, tai gal 
galiu be jokio leidimo jį tiesiog sukapoti ir sušerti liūtams... a? - pa- 
klausė Ignacas, bet dešimties policininkų atsakymo nelaukė. - Ma- 
nau, nesitikit, kad vešiuosi žirgo lavoną atgal į Oachaką? Galėjau jį 
palikti, kad pats nusibaigtų kapinėse. Bet jums tai nebūtų patikę, 
ar ne? — toliau šnekėjo liūtų dresuotojas, vis dar neišgirdęs jokio 
atsakymo. 

— Išmesk iš galvos tą vaikščiojimą oru, Lupės broli, - patarė ke- 
turiolikmečiui Pako. 

- Lupei tavęs reikia, kad ja rūpintumeisi, - pridūrė Pūzras. 
Tada abu neūžaugos klounai nukrypavo praustis, nes kelios lauko 
dušo kabinos tebestovėjo. 

Chuanas Diegas manė, kad juodu su Mažana cirko palapinių 
alėjoje liko vieni; Lupę pamatė tik kai ji priėjo prie jo. Tada jam 
dingtelėjo, kad ji gal visą laiką stovėjo netoliese. 

— Ar matei... - buvo beklausiąs. 

— Viską, - atsakė Lupė. Chuanas Diegas tik linktelėjo. - Dėl 
naujojo šunų spektaklio... - tarė Lupė - ir nutilo, tarsi laukdama, 
kol jis pasivys jos mintį. Ji visada mąstė greičiau negu jis. 

— Kas dėl spektaklio? - paklausė Chuanas Diegas. 

- Žinau, kur galėtum gauti naują šunį - nebijantį šokinėti. 

SAPNAI ARBA ATSIMINIMAI, kurių jis ilgėjosi, kai buvo veikiamas 
beta blokatorių, dabar sukilo ir visiškai jį užvaldė; dvi paskutines 
viešbutyje „Encantador“ praleistas dienas Chuanas Diegas jau 
stropiai gėrė lopresorą - reikiamą dozę. 

Daktarė Kintana turbūt suprato, kad jis neapsimetinėja; vėl ap- 
ėmęs stingulys, apatija, sumažėjęs fiziologinis aktyvumas buvo aki- 
vaizdus visiems: Chuanas Diegas šuniuku plaukiojo baseine (kur 
netykojo jūrų ežiai), valgė prie vaikų stalo. Daugiausia bendravo su 
savo bičiuliais šnabždūnais, Konsuela ir Pedru. 

Ankstyvais rytais, prie baseino gerdamas kavą, Chuanas Die- 
gas iš naujo skaitė (šį tą pasižymėdamas) savo užrašus romanui 
„Vienintelis šansas išvykti iš Lietuvos“; po ano pirmo apsilankymo 
2008-aisiais, jis dar du kartus buvo Vilniuje. Jo leidėja Rasa Vals- 
tybės vaiko teisių apsaugos ir įvaikinimo tarnyboje rado moterį, 
kuri sutiko su juo pasikalbėti; pirmą kartą su ja susitikti jis ėjo kar- 
tu su Daiva, savo vertėja, bet ta Vaiko teisių apsaugos darbuotoja 
puikiai kalbėjo angliškai ir labai noriai viską pasakojo. Jos vardas 
buvo Odeta - kaip ir tos paslaptingos moters, ne paštu užsisako- 
mos nuotakos, iš knygyno skelbimų lentos. Tos moters nuotrau: 
kos ir telefono numerio knygyno skelbimų lentoje nebebuvo, bet 
Chuaną Diegą vis persekiojo mintys apie ją - apie jos slepiamą, 
bet vis tiek matomą liūdesį, pomėgį naktimis skaityti liudijančius 
tamsius ratilus apie akis, iš pažiūros ne itin tvarkingą šukuoseną. 
Ar jos gyvenime vis dar nėra nieko, su kuo galėtų pasikalbėti apie 
perskaitytus nuostabius romanus? 

„Vienintelis šansas išvykti iš Lietuvos“, žinoma, plėtojosi. Ta skai- 
tytoja nebuvo paštu užsisakoma nuotaka. Ji pasiūlė savo vaiką, kad 
būtų įvaikintas, bet įvaikinimas (ilgas procesas) nepavyko. Chuano 
Diego romane ta moteris nori, kad jos kūdikį įsivaikintų amerikie- 
čiai. (Ji visada svajojo nukeliauti į Ameriką, o dabar atiduos savo vai- 
ką, bet tik jei manys, kad jos vaikas Amerikoje bus laimingas.) 

Vaiko teisių apsaugos darbuotoja Odeta Chuaną Diegą patiki- 
no, kad lietuvių vaikai retai kada įvaikinami ne Lietuvoje. Yra gana 

ilgas laukimo laikotarpis, per kurį gimdytoja dar gali apsigalvoti. 
Įstatymai griežti: laukti reikia mažiausiai pusmetį, jei įvaikinama 
užsienyje, tačiau tas (laukimo) laikotarpis gali trukti ir ketverius 
metus - taigi užsieniečiai dažniausiai įsivaikina vyresnius vaikus. 

Romane „Vienintelis šansas išvykti iš Lietuvos“ amerikiečių 
porą, laukiančią, kada galės įsivaikinti lietuvį, ištinka nelaimė: jau- 
noji žmona žūsta, važiuodama dviračiu; ją parbloškęs vairuotojas 
iš avarijos vietos pabėga. Jos vyras, likęs našliu, vienas negali įsi- 
vaikinti kūdikio (Vaiko teisių apsaugos tarnyba jam to ir neleistų). 

Chuano Diego Gerero romane visi kažkokie nepritapėliai; vei- 
kėjai net namie jaučiasi esą svetimšaliai. Tai jaunai lietuvei, jau du 
kartus galėjusiai apsigalvoti ir vis dėlto neatiduoti kūdikio, dabar 
pasitaiko trečia proga pakeisti nuomonę; jos kūdikio įvaikinimo 
procesas sustabdomas. Prasideda dar vienas siaubingas „laukimo 
laikotarpis“. Knygyno skelbimų lentoje ji prisega savo nuotrauką 
ir telefono numerį; susipažįsta su kitomis skaitytojomis, kartais su 
jomis išgeria kavos ar alaus, šnekasi apie perskaitytus romanus — 
išgirsta daugybę kitų nelaimingų Žmonių istorijų. 

„Turėtume nujausti, kad artėja susidūrimas“, - galvojo Chua- 
nas Diegas. Našlys iš Amerikos keliauja į Vilnių; jis neturi vilties, 
kad pavyks pamatyti kūdikį, kurį juodu su velione žmona norėjo 
įsivaikinti, - Vaiko teisių apsaugos tarnyba to tikrai negali leisti. 
Jis net nežino tos vienišos motinos, atiduodančios kūdikį įvai- 
kinti, pavardės. Našlys apskritai nesitiki su kuo nors susipažin- 
siąs. Jis tiesiog nori pajusti ir įsiminti tenykštę atmosferą - kažką 
gyvybiškai svarbaus, kas kartu su jų įvaikiu gal būtų atkeliavę į 
Ameriką. O gal našlio kelionė į Vilnių yra savotiškas būdas vėl 
užmegzti ryšį su žŽuvusia žmona, mėginimas dar kurį laiką išlai- 
kyti ją tarsi gyvą? 

Taip, žinoma, našlys nueina į tą knygyną; gal dėl paros ritmo 
sutrikimo po ilgo skrydžio... na, jis tikisi, kad koks nors romanas 
padės užmigti. Ir ten, skelbimų lentoje, mato moters nuotrauką - 
jos liūdesys užslėptas, bet vis tiek akivaizdus. Jį patraukia jos nesi- 
rūpinimas savo išvaizda, be to, jai patinka tie patys romanų rašyto- 
jai, kurie patiko jo žmonai! Net nežinodamas, ar ji kalba angliškai 

(aišku, kad kalba), jis prašo, kad knygų pardavėjas jam padėtų tai 
moteriai paskambinti. 

O tada? Tas pats klausimas buvo iškilęs ir pirmiau - na, kam 
čia vienintelis šansas išvykti iš Lietuvos? Romano „Vienintelis šan- 
sas išvykti iš Lietuvos“ įvykių eiga, vedanti prie susidūrimo, savai- 
me suprantama: našlys ir ta moteris susitinka, abiem paaiškėja, kas 
jie tokie, juodu tampa meilužiais. Bet kaip jie pakelia gniuždančią 
visiškai atsitiktinio sutapimo, kad šitaip susipažino, naštą? Ir kaip 
elgiasi, regis, tiesiog lemties suvesti? Ar lieka drauge, ar ji nuspren- 
džia jau niekam neatiduoti vaiko, ar visi trys išvyksta į Ameriką... o 
gal vienišas amerikietis našlys apsigyvena Vilniuje su ta moterimi 
ir jos vaiku? (Iki tol vaiką buvo priglaudusi jos sesuo - tai ne per 
geriausia išeitis.) 

Moteris miega jo glėby, taip kietai, kaip jau keletą metų nebuvo 
miegojusi, - o jis mažyčio vienišos motinos butuko tamsoje mąsto. 
(Vaiko iki šiol nėra matęs, tik nuotraukas.) Supranta, kad, jei ketina 
palikti šitą moterį su vaiku ir vienas grįžti į Ameriką, tai reikėtų 
padaryti tuoj pat. 

„Neturėtume nujausti, - galvojo Chuanas Diegas, - kad čia jam, 
tam amerikiečiui, gali būti vienintelis šansas išvykti iš Lietuvos - 
paskutinė proga apsigalvoti ir dingti.“ 

- Jūs čia rašot, ar ne? - paklausė Klarkas Frenčas. Buvo dar la- 
bai ankstyvas rytas, o Klarkas jau užtiko savo buvusį dėstytoją prie 
„Encantador“ baseino su sąsiuviniu ir rašikliu rankoje. 

— Juk mane pažįsti - čia tik šiaip tokie užrašai apie tai, ką rašy- 
siu, - atsakė Chuanas Diegas. 

— Čia jau rašymas, - nė kiek neabejodamas tarė Klarkas. 

Atrodė visiškai suprantama, kad Klarkas domisi, ką jo buvęs 
dėstytojas dabar rašo, taigi Chuanas Diegas ramiai papasakojo, kur 
ir kaip sumanė parašyti romaną „Vienintelis šansas išvykti iš Lietu- 
vos“ ir kaip viskas plėtojosi. 

— Dar viena katalikiška šalis, - staiga pareiškė Klarkas. - Ar 
galiu paklausti, kokį niekšišką vaidmenį Bažnyčia atliks šioje is- 
torijoje? 

Chuanas Diegas nieko nešnekėjo apie Bažnyčios vaidmenį; 
apie tai net negalvojo - kol kas. Bet buvo aišku, kad kokį nors vai- 
dmenį romane „Vienintelis šansas išvykti iš Lietuvos“ Chuanas 
Diegas Bažnyčiai skirs. Ir dėstytojas, ir jo buvęs studentas tai pui- 
kiai suprato. 

- Juk tu, Klarkai, ne blogiau už mane žinai, kokį vaidmenį 
atlieka Bažnyčia, jeigu jau kalbame apie nepageidaujamus kūdi- 
kius, - atsakė Chuanas Diegas. - Ir ypač apie tai, kodėl nepageidau- 
jami kūdikiai gimsta... - Jis nutilo; matė, kad Klarkas užsimerkė. 
Chuanas Diegas irgi užmerkė akis. 

Visi jų ginčai dėl požiūrio į religiją skirtumų baigdavosi ly- 
giosiomis ir vedė į liūdną aklavietę. Seniau, kai Klarkas sakydavo 
„mes“, tai turėdavo omeny ne „tu ir aš; sakydamas „mes“, Klarkas 
turėdavo omeny Bažnyčią, - ypač kai stengdavosi kalbėti pažangiai 
ar pakančiai. 

- Neturėtume taip atkakliai laikytis savo nuomonės apie abor- 
tus ar kontracepcijos būdus, ar gėjų santuokas. Bažnyčios doktri- 
na... - čia Klarkas visada sudvejodavo, - aiški. - Paskui pridurda- 
vo: - Bet nebūtina apie tai kalbėti nuolat, ir dar šitaip kovingai. 

Oi, žinoma, Klarkas mokėjo kalbėti pažangiai, kai norėdavo; jis 
nebuvo toks absoliutistas kaip Jonas Paulius II! 

Chuanas Diegas bėgant metams kartais irgi būdavo nenuošir- 
dus; iš peties nekirsdavo. Dažnai erzindavo Klarką sena Čestertono 
citata: „Ar religija gera, supranti, kai apie ją kalbėdamas pamėgini 
juokauti.“ (Klarkas tai, be abejo, nuleisdavo juokais.) 

Dabar Chuanas Diegas gailėjosi, kad daug kartų, ginčydamasis 
su Klarku, be reikalo rėmėsi mielojo brolio Pepės mėgstamiausia 
malda. Klarkas, žinoma, negalėjo savęs atpažinti šventosios Tere- 
sės Avilietės žodžiuose, kuriuos Pepė visada kartojo tarp kitų kas- 
dienių maldų: „Gerasis Dieve, apsaugok mus nuo kvailų apeigų ir 
susiraukusių šventųjų.“ 

Bet kodėl Chuanas Diegas dabar atminty atkuria susirašinėji- 
mą su broliu Pepe, tarsi Pepės laiškus būtų gavęs tik vakar? Prieš 
daugelį metų Pepė parašė, kad mirė ir tėvas Alfonsas, ir tėvas Ok- 
tavijus; abu iš šio pasaulio iškeliavo miegodami, pirmiau vienas, o 

po kelių dienų ir kitas. Pepė neslėpė nusivylimo, kad tuodu senieji 
kunigai taip „tyliai dingo ; juk visada buvo tokie griežti, užsispy- 
rę dogmatikai, - tai kaip drįso numirti, paskutinį kartą nesukėlę 
triukšmo? 

Riveros atsisveikinimas su šiuo pasauliu Pepę irgi sunervino. 
El jefe buvo kaip nesavas nuo tada, kai 1981-aisiais senasis sąvar- 
tynas persikėlė kitur ir atsirado naujas. Tų pirmųjų dešimties Ge- 
rero kolonijos šeimų jau seniai nebebuvo. 

Riverą iš tiesų pribaigė nurodymas naujajame sąvartyne nieko 
nedeginti. Kaip jie galėjo uždrausti laužus? Kas čia per sąvartynas, 
jeigu šiukšlės jame nedeginamos? 

Pepė vis spaudė Riverą išsipasakoti. Draudimas sąvartyne kurti 
tuos pragaro laužus brolio Pepės nedomino, bet jam rūpėjo dau- 
giau sužinoti, kas galėtų būti Chuano Diego tėvas. 

Viena senajame sąvartyne dirbusi moteris Pepei buvo sakiusi, 
kad el jefe šiukšlyno skaitytojui „ne visai“ tėvas; ir pats Chuanas 
Diegas visada manė, kad sąvartyno bosas „gal nėra“ jo tėtis. 

Bet Lupė kadaise tvirtino: „Rivera kažką žino, tik nesako.“ 

Rivera sąvartyno vaikams buvo pasakojęs, kad vyriškis, kuris 
„tikriausiai buvo Chuano Diego tėvas, mirė, nes jam plyšo širdis. 
„Mirė nuo širdies priepuolio, ar ne?“ - tada paklausė sąvartyno 
bosą Chuanas Diegas, - nes taip Esperansa sakė ir vaikams, ir šiaip 
visiems. „Jei galima taip sakyti apie plyšusią širdį... - tepratarė Ri- 
vera, ir daugiau vaikai iš jo apie tai niekad nieko nesužinojo. 

Bet broliui Pepei galiausiai pavyko Riverą įkalbėti, kad papasa- 
kotų daugiau. 

Taip, sąvartyno bosas įsitikinęs, kad jis ir yra biologinis Chua- 
no Diego tėvas; Esperansa tuo laiku miegojo tik su juo — bent jau 
ji taip sakė. Bet vėliau Esperansa jam pareiškė, jog jis per kvailas, 
kad galėtų būti tokio genijaus, koks yra šiukšlyno skaitytojas, tėvu. 
„Net jei esi jo tėvas, jis niekad neturėtų to sužinoti. Nes žinia, kad 
tu - jo tėvas, pakirstų Chuano Diego pasitikėjimą savimi“, - pasa- 
kė Esperansa. (Tie jos žodžiai, be abejo, pakirto ir šiaip jau ne per 
tvirčiausią sąvartyno boso pasitikėjimą savimi.) 

Rivera Pepės prašė Chuanui Diegui to nesakyti, - bent jau kol 
jis gyvas. Kas dabar galėjo žinoti, ar sąvartyno bosą pražudė širdis? 

Niekas niekad nežinojo, kur Rivera iš tikrųjų gyvena; jis mirė 
savo sunkvežimio kabinoje - visada labiausiai mėgo nakvoti ten; be 
to, kai nugaišo Kipšas, Rivera jo ilgėjosi ir retai kada miegodavo kitur. 

Kaip ir tėvas Alfonsas ir tėvas Oktavijus, el jefe „tyliai dingo“, 
bet pirma brolis Pepė dar išklausė jo išpažintį. 

Riveros mirtis - ir jo išpažintis - buvo ta susirašinėjimo su bro- 
liu Pepe dalis, kurią Chuanas Diegas nuolat prisimindavo. 

„Bet kaip broliui Pepei pavyko savo paties gyvenimo epilogą 
nugyventi šitaip linksmai?“ - galvojo Chuanas Diegas. 

Viešbutyje „Encantador“ gaidžiai tamsoj nebegiedojo; Chu- 
anas Diegas išmiegodavo visą naktį, nekreipdamas dėmesio į at- 
sklindančią paplūdimio klubo karaokės muziką. Šalia nebegulėjo 
(ir nebepradingo) jokia moteris, tačiau vieną rytą jis nubudęs pa- 
matė lyg ir knygos pavadinimą, jo ranka užrašytą bloknote, padė- 
tame ant naktinio staliuko. 

„Paskutiniai, - buvo parašęs savo bloknote. Tą naktį, kai sa- 
pnavo paskutinius Pepės našlaičių namus. Brolis Pepė kaip savano- 
ris Hijos de la Luna („Mėnulio vaikų ) prieglaudoje pradėjo dirbti 
po 2001-ųjų; ir rašė tokius optimistiškus laiškus - viskas jį džiugi- 
no, teikė jėgų, o jam tada jau buvo beveik aštuoniasdešimt. 

Ta prieglauda - vietovėje, kuri vadinama Guadalupe Victoria 
(„Pergalingoji Gvadalupė ). Hijos de la Luna buvo prostitučių vai- 
kų namai. Brolis Pepė sakė, kad prostitutės mielai įleidžiamos ap- 
lankyti vaikų. Chuanas Diegas prisiminė, kad „Pamestinukuose“ 
vienuolės gimdytojų prie vaikų neprileisdavo; tai viena iš priežas- 
čių, dėl kurių vienuolės taip nesvetingai elgėsi su sąvartyno vaikų 
motina Esperansa. 

„Mėnulio vaikų“ prieglaudoje našlaičiai Pepę vadino Pap4; 
Pepė rašė, kad „nieko čia tokio. Pasak jo, ir kiti savanoriaujantys 
vyrai buvo vadinami Papa. 

„Mūsų mielajam Edvardui nebūtų patikę klasėse statomi mo- 
tociklai, - rašė Pepė, - bet juos gi pavagia, jei palieki gatvėje.“ (Sen- 
joras Eduardas sakydavo, kad motociklas - „mirties pradžia“.) 


372 PASLAPČIŲ ALĖJA 


Daktarui Vargasui tikrai nebūtų patikę prieglaudoje šmirinė- 
jantys šunys - „Mėnulio vaikų“ namuose buvo leidžiama laikyti 
šunis: vaikai juos mėgo. 

Hijos de la Luna kieme buvo milžiniškas batutas, - kur, kaip 
rašė Pepė, šunims šokinėti neleisdavo, - ir didžiulis granatmedis, 
kurio viršutinės šakos papuoštos skudurinėmis lėlėmis ir kitokiais 
žaislais, vaikų užmestais ant kibios lajos. Mergaičių ir berniukų 
miegamieji - atskiruose pastatuose, bet drabužiais dalijamasi. Naš- 
laičių drabužiai - bendra nuosavybė. 

„Savo „Vabalu“ nebevažinėju, - rašė Pepė. - Nenorėčiau ko 
nors pervažiuoti. Dabar turiu motocikliuką ir greit nelekiu, kad 
niekas nežūtų, net jei partrenkčiau.“ 

Tai buvo paskutinis brolio Pepės laiškas - vienas iš paskutinių 
žmogaus daiktų ar reikalų, kuriuos turėdamas omeny Chuanas 
Diegas, matyt, apymigis ar ne visai prabudęs ir užsirašė tą lyg ir 
knygos pavadinimą: „Paskutiniai“. 

Tą rytą, kai jis išvyko iš „Encantador“, tik Pedras su Konsuela, 
jau atsikėlę, atėjo jo išlydėti; lauke tebebuvo tamsu. Chuaną Die- 
gą vežė tas pats vaikinas, iš pažiūros visiškas laukinukas, dar per 
jaunas, kad vairuotų, ir nuolat spaudžiantis signalą. Bet Chuanas 
Diegas prisiminė, kad tas vaikinas - geresnis vairuotojas negu 
padavėjas. 

— Saugokitės varanų, pone, - perspėjo Pedras. 

— Neužlipkit ant jūrų ežių, pone, - pridūrė Konsuela. 

Klarkas Frenčas buvusiam dėstytojui registratūroje buvo pali- 
kęs raštelį. Jis gal norėjo pajuokauti - pačiam Klarkui gal tai atrodė 
iš tikrųjų juokinga. „Iki Manilos“, - perskaitė Chuanas Diegas. 

Važiuodami į Tagbilarano mieste esantį oro uostą, juodu su jau- 
nuoju vairuotoju nesikalbėjo. Chuanas Diegas prisiminė „Mėnulio 
vaikų“ prieglaudos valdytojos laišką. Brolis Pepė žuvo važiuoda- 
mas savo motocikliuku. Staiga suktelėjo į šalį, kad nepartrenktų 
šuns, ir jį kliudė autobusas. „Jis turėjo visas jūsų knygas - su au- 
tografais. Jis taip jumis didžiavosi!“ - pranešė ta moteris iš Hijos 
de la Luna. Ir pasirašė: Mamd. Iš tiesų jos vardas buvo Koko. Bet 
našlaičiai ją vadino Mam4. 

Chuanas Diegas vis galvojo, ar „Mėnulio vaikų“ namuose yra 
tik viena Mam4. Vėliau paaiškėjo, kad tikrai viena, - tai Chuanui 
Diegui parašė daktaras Vargasas. 

Ir dar jis parašė, kad Pepė klydo dėl to Papd. „Pepės klausa 
buvo nusilpusi, kitaip juk būtų išgirdęs, kad atlekia autobusas“, - 
paaiškino Vargasas. 

Pepės našlaičiai nevadino Pap4 - Pepė tiesiog ne taip nugirsda- 
vo. „Mėnulio vaikų namuose buvo tik vienas žmogus, vaikų vadi- 
namas Papa: Koko - ponios Mama - sūnus. 

„Nebūtų Vargasas, jei visko neišsiaiškintų ir nepateiktų tikslaus 
atsakymo", - galvojo Chuanas Diegas. 

Kelias į Tagbilaraną buvo toks tolimas - ir Chuanas Diegas ži- 
nojo, kad tai tik ilgos kelionės pradžia. Jo tą dieną laukė du lėktuvai 
ir trys laivai - ką jau kalbėti apie varanus ir D. 

„Praeitis jį apsupo, kaip veidai minioje“, - kadaise parašė Chuanas 
Diegas. 

Buvo pirmadienis, 2011-ųjų sausio trečia diena. Šalia Chuano 
Diego sėdinti mergina sunerimo. Nors lėktuvas pakilo 7:30 ryto, 
„Philippine Airlines 174“ skrydis iš Tagbilarano į Manilą pasirodė 
esąs gana triukšmingas; tačiau Chuano Diego kaimynė stiuardesei 
pasakė, kad ponas akimirksniu užmigo, nekreipdamas dėmesio į 
kitų keleivių klegesį ir šūkavimą. 

- Visiškai išsijungė, - stebėjosi ta mergina. - Bet vos tik užmi- 
gęs, Chuanas Diegas prabilo. - Iš pradžių maniau, kad kažką sako 
man, - pasakojo išsigandusi kaimynė skrydžio palydovei. 

Neatrodė, kad Chuanas Diegas kalbėtų per miegus - žodžius 
tarė aiškiai, mintis dėstė tiksliai, kandžiai (kaip koks profesorius). 

- Šešioliktame amžiuje, kai buvo įkurtas jėzuitų ordinas, mažai 
kas mokėjo skaityti - ką jau kalbėti apie mišias laikančiam kunigui 
būtiną lotynų kalbą, - pradėjo postringauti Chuanas Diegas. 

— Ką? - nesuprato ta mergina. 

— Bet buvo kelios itin atsidavusios sielos - žmonės, kuriems 
rūpėjo tik daryti gera, ir jie norėjo priklausyti religiniam ordinui, - 


toliau šnekėjo Chuanas Diegas. 

— Kodėl? - paklausė mergina, dar nepastebėjusi, kad jis užsi- 
merkęs. Chuanas Diegas juk buvo universiteto dėstytojas; merginai 
turbūt pasirodė, kad miegodamas jai skaito paskaitą. 

— Tie pareigingi vyrai buvo vadinami broliais pasauliečiais, tu- 
rint omeny, kad jie neįšventinti, - dėstė Chuanas Diegas. - Šiais 
laikais jie paprastai būna kasininkai arba virėjai - netgi rašytojai, - 
nusijuokė. Paskui, taip pat kietai tebemiegodamas, pravirko. - Bet 
brolis Pepė buvo atsidavęs vaikams - tikras mokytojas, - Chuanui 
Diegui užlūžo balsas. Tada jis atmerkė akis - nieko nematydamas 
stebeilijo į šalia sėdinčią merginą; ši suprato, kad Chuanas Diegas 
tebėra, jos žodžiais tariant, visiškai išsijungęs. - Pepė tiesiog nesi- 
jautė esąs pašauktas kunigystei, nors buvo davęs tuos pačius įžadus, 
kuriuos duoda kunigai, todėl negalėjo vesti, - paaiškino Chuanas 
Diegas; jo akys vėl užsimerkė, skruostais riedėjo ašaros. 

- Suprantu, - tyliai tarė mergina, atsargiai atsistodama iš savo 
vietos; tada ji ir nuėjo pasikviesti stiuardesės. Dar mėgino paaiš- 
kinti, kad tas vyriškis jai netrukdo; atrodo malonus, bet liūdnas. 

— Liūdnas? - tarstelėjo stiuardesė. Ji buvo baisiai užsiėmusi: tuo 
ankstyvu rytiniu reisu skrido krūva girtuoklių - visą naktį ūžavu- 
sių jaunų vyrų. Ir dar nėščia moteris; gal pernelyg nėščia, kad ga- 
lėtų saugiai skraidyti. (Ji stiuardesei pranešė, kad arba jau gimdo, 
arba pusryčiams suvalgė kažką, ko nereikėjo valgyti.) 

- Jis verkia - rauda per miegus, - pasakė stiuardesei Chuano 
Diego kaimynė. - Bet jo šnekėjimas labai aukšto lygio - kaip kokio 
mokytojo, stovinčio prieš klasę, ar panašiai. 

— Neatrodo, kad grasintų, - tarė stiuardesė. (Jiedvi viena kitos 
akivaizdžiai nesuprato.) 

— Sakiau, kad malonus - tikrai negrasina! Vargšas žmogus gal 
patekęs į bėdą - labai nelaimingas! 

— Nelaimingas, - pakartojo stiuardesė - tarsi nelaimingumas 
jos darbe būtų buvęs įprastas dalykas. Bet, gal tiesiog norėdama 
bent kiek pailsėti nuo jaunųjų girtuoklių ir tos nėščios kvailės, ji 
atėjo žvilgtelėti į Chuaną Diegą, kuris dabar savo vietoje prie lango, 


regis, kuo ramiausiai miegojo. 

Tik miegodamas Chuanas Diegas ir atrodydavo jaunesnis, 
negu buvo iš tikrųjų, - rusvaodis vyriškis dar beveik nepražilusiais 
juodais plaukais, - taigi stiuardesė, į jį pažvelgusi, merginai tarė: 

- Šis vaikinas nepatekęs į jokią bėdą. Ir tikrai neverkia — jis 
miega! 

— Ką jis manosi laikąs rankose? - paklausė mergina stiuarde- 
sės. Chuano Diego rankos tikrai buvo pakeltos statmenai kūnui, 
sulenktos, pirštai išskėsti, tarsi jis laikytų kokį maždaug kavos dė- 
žutės apimties daiktą. 

— Pone? - pasilenkusi tarė stiuardesė. Atsargiai liesdama riešą, 
jautė, kokie įsitempę dilbio raumenys. - Pone... ar gerai jaučiatės? - 
paklausė jau ryžtingiau. 

— Calzada de los Misterios, - sušuko Chuanas Diegas, lyg steng- 
damasis perrėkti didžiulės minios šurmulį. (Mintyse - atsimini- 
muose arba sapne - jis ir stengėsi. Sėdėjo taksi automobilyje, šešta- 
dienio rytą per minią šliaužiančiame Paslapčių alėja.) 

— Atsiprašau... - tarė stiuardesė. 

— Matot? Ir man taip buvo. Iš tikrųjų jis kalba ne su jumis, - 
pasakė stiuardesei Chuano Diego kaimynė. 

— Calzada, platus kelias, dažniausiai grįstas akmenimis - bū- 
dingas Meksikai, labai oficialiai skambantis žodis, iš imperijos 
laikų, - paaiškino Chuanas Diegas. - Avenida - ne toks oficialus. 
Calzada de los Misterios, Avenida de los Misterios - tas pats. Ar- 
tikelio versti nereikia. Tiesiog sakai: „Paslapčių alėja“. Velniop tą 
los, - pridūrė, jau nebe taip profesoriškai. 

— Matau, - linktelėjo stiuardesė. 

— Paklauskite, ką jis laiko, - priminė jai Chuano Diego kaimynė. 

— Pone? - maloniai kreipėsi stiuardesė. - Ką laikote rankose? - 
Bet kai ji vėl palietė įsitempusį dilbį, Chuanas Diegas įsivaizduoja- 
mą kavos dėžutę prisispaudė prie krūtinės. 

- Pelenus, - sušnibždėjo. 

— Pelenus, - pakartojo stiuardesė. 

— „Iš dulkės kilęs į dulkę pavirsi.“ Manau, tokius pelenus, - spė- 
jo jaunoji keleivė. 

— Tokius pelenus? - sušnibždėjo Chuanui Diegui į ausį stiuar- 
desė, prisilenkusi dar arčiau. 

— Motinos, - atsakė jis, - ir negyvo hipio, ir negyvo šuns... 
mažo šuniuko. 

Abi tarp lėktuvo sėdynių stovinčios merginos neteko žado; 
matė, kad Chuanas Diegas vėl pravirksta. 

- Ir Mergelės Marijos nosies - tokius pelenus, - pašnibždom 
tarė jis. | 

Jaunieji girtuokliai traukė nepadorią dainą, o „Philippine Air- 
lines 174“ lėktuve juk buvo vaikų, todėl kažkokia senutė netrukus 
priėjo prie stiuardesės. 

— Ta labai nėščia moteris, ko gero, gimdo, - pasakė. - Bent jau 
ji pati taip mano. Turėkit omeny: čia jos pirmas vaikas, taigi iš tiesų 
ji nežino, kas yra gimdymas... 

— Atsiprašau, bet dabar turite sėsti į savo vietą, - paliepė stiu- 
ardesė Chuano Diego kaimynei. - Miegalius su pelenais atrodo 
nepavojingas, be to, po trisdešimties ar keturiasdešimties minučių 
leisimės Maniloje. 

- Jėzau Marija, Juozapai šventas! - tepratarė ta mergina, maty- 
dama, kad Chuanas Diegas vėl verkia. Ar dėl motinos, ar dėl mi- 
rusio hipio, dėl šuns, dėl Mergelės Marijos nosies... na, kas galėjo 
žinoti, dėl ko jis verkia? 

Skrydis iš Tagbilarano į Manilą trunka ne per ilgiausiai, bet 
trisdešimt ar keturiasdešimt minučių - gana ilgas laikas, kai sa- 
pnuoji pelenus. 


PLAČIOS ALĖJOS VIDURIU Žygiavo pėsčių piligrimų minia, nors 
daugelis iš jų iki Paslapčių alėjos atvyko autobusais. Taksi lėtai slin- 
ko į priekį, stabtelėjo, paskui vėl atsargiai pajudėjo. Plūstantys pės- 
tieji visai sustabdė transporto eismą; įvairios pėsčiųjų grupės čia 
susivienijo ir ryžtingai siekė tikslo. Pėsti maldininkai žengė verž- 
liai, sustabdydami ir apeidami bejėgius automobilius. Paslapčių 
alėja jie stūmėsi greičiau negu tvankus ir ankštas taksi. 

Taigi sąvartyno vaikai - šeštadienio rytą Meksike - buvo anaip- 
tol ne vieninteliai į Gvadalupės šventyklą keliaujantys piligrimai. 
Savaitgaliais tamsiaodė mergelė sutraukia minias. 

Ant užpakalinės įkaitusio taksi sėdynės Chuanas Diegas sėdė- 
jo glėby kaip šventenybę laikydamas kavos dėžutę; Lupė norėjo ją 
laikyti, bet jos rankytės buvo mažos. Koks nors įsikarščiavęs mal- 
dininkas galėjo stumtelėti automobilį, ir ji būtų išbarsčiusi pelenus. 

Taksi vairuotojas vėl nuspaudė stabdį; jie įstrigo žygiuojančių 
pėsčiųjų jūroje - plati alėja, vedanti į Gvadalupės Dievo Motinos 
baziliką, visiškai užsikimšo. 

— Ir visa tai dėl sumautos indėnės, kurios vardas reiškia „kojotų 
augintoja'! Gvadalupė nahuatlių ar dar kažkokių ten indėnų kalba 
yra „kojotų augintoja“, - pasakė iš pažiūros piktavalis vairuotojas. 

— Pats nesuvoki, ką kalbi, tu žiurkiasnuki šūdžiau, - atšovė jam 
Lupė. | 

— Kas čia dabar? Gal ji šneka nahuatlių kalba? - nustebo vai- 
ruotojas, neturintis dviejų priekinių dantų. Ir daugelio kitų, Ži- 
noma. 

— Nesistenkit čia mums gidauti - mes ne turistai. Tiesiog vai- 
ruokit, - pasakė jam Chuanas Diegas. 

Pro sustojusį taksi ėjo kažkokio ordino vienuolės; vienai iš jų 
sutrūko rožinis, pabirę karoliukai šokinėdami riedėjo per automo- 
bilio variklio dangtį. 

— Būtinai atkreipkite dėmesį į paveikslą, kur krikštijami indė- 
nai. Jį tikrai rasit, - tarė vairuotojas. 

— Indėnai turėjo atsisakyti savo indėniškų vardų! - sušuko 
Lupė. - Indėnai buvo priversti vadintis ispaniškais vardais - štai 
kaip vyko conversion de los indios, tu niekingas mažapimpi suski! 

— Čia tikrai ne nahuatlių? Ji kalba kaip indėnė... - buvo toliau 
bešnekąs taksi vairuotojas, bet kažkas tiesiai jam prieš akis prie 
priekinio automobilio stiklo staiga priplojo kaukėtą veidą; jis pa- 
spaudė signalą, tačiau kaukėtieji žygeiviai praeidami tik spoksojo 
į taksi vidų. Jie buvo su visokių tvarto gyvulių - karvių, arklių ar 
asilų, ožkų ir vištų - kaukėmis. 

- Kristaus gimimo maldininkai - sumauti prakartėlės garbin- 
tojai, - sau panosėj burbtelėjo taksi vairuotojas; kažkas tam pus- 
pročiui buvo išmušęs ir iltinius dantis (ir viršutinius, ir apatinius), 
bet jis vis tiek elgėsi, lyg būtų už visus pranašesnis. 

Griaudėjo tamsiaodės mergelės garbintojų giesmės; moky- 
klinėmis uniformomis vilkintys vaikai mušė būgnus. Taksi šoko 
į priekį, paskui vėl sustojo. Kostiumuoti vyrai su raiščiais ant akių 
ėjo susirišę viena virve; juos vedė tarsi kokius užkeikimus šūk- 
čiojantis kunigas. (Per griaudėjančią muziką niekas tų jo šūksnių 
negirdėjo.) 

Susiraukusi Lupė ant užpakalinės taksi sėdynės sėdėjo tarp 
brolio ir Edvardo Bonšo. Senjoras Eduardas nervingai žvilgčiojo 
į Chuano Diego laikomą kavos dėžutę ir nė kiek ne mažiau jaudi- 
nosi dėl automobilį supančių pusgalvių piligrimų. Tarp jų dabar 
jau buvo įsimaišę ir prekiautojai, įkyriai siūlantys pigius religinius 
totemus - arba Gvadalupės statulėles, arba piršto didumo Kristaus 
(visaip besikankinančio ant kryžiaus), netgi bjauriosios Koatliku- 
jės su gyvačių sijonu (ką jau kalbėti apie žavųjį žmonių širdžių, 
plaštakų ir kaukolių vėrinį). 

Chuanas Diegas jautė, kad Lupė nuliūdo, matydama tiek ne- 
skoningų gerojo gringo jai padovanotos groteskiškosios statulėlės 
variantų. Vienas skardžiabalsis prekeivis Koatlikujės statulėlių tu- 
rėjo gal šimtą - visos buvo apsirengusios besiraitančiomis gyva- 
tėmis, visų krūtys suglebusios, o speneliai padaryti iš barškuolių 
uodegų barškaliukų. Ir kiekvienos, kaip ir Lupės turimos statulėlės, 
rankos ir kojos su kažkokio plėšrūno nagais. 

— Tavo statulėlė vis tiek ypatinga, Lupe, nes ją tau padovanojo 
el gringo bueno, - pasakė sesutei Chuanas Diegas. 

— Per daug minčių, - tepratarė Lupė. 

— Supratau, - pareiškė taksi vairuotojas. - Jeigu ji šneka ne na- 
huatlių kalba, tai kažkas negerai jos balsui - jūs ją vežat pas „kojotų 
augintoją , kad pagydytų! 

- Išleisk mus iš savo susmirdusio taksi - eisim greičiau, negu tu 
važiuoji, vėžliapimpi! - riktelėjo Chuanas Diegas. 

— Mačiau, kaip tu eini, gaiduk, - atšovė vairuotojas. - Manai, 
Gvadalupė pagydys tavo šlubą koją... a? 

— Sustosim čia? - paklausė vaikų Edvardas Bonšo. 

— Tai kad mes ir nejudėjom! - sušuko Lupė. - Mūsų vairuotojas 
išdulkino tiek prostitučių! Jo smegenys mažesnės už kiaušius! 

Senjoras Eduardas jau mokėjo už taksi, kai Chuanas Diegas 
jam angliškai patarė neduoti vairuotojui arbatpinigių. 

— įHijo de la chingada! - metė Chuanui Diegui taksi vairuo- 
tojas. Taip mintyse Chuaną Diegą, ko gero, vadino sesuo Glorija; 
jis manė, kad vairuotojas norėjo jį įžeisti pavadindamas kekšės 
sūnumi, bet Lupė abejojo, ar čia tikslus vertimas. Buvo girdėjusi 
jaunąsias akrobates vartojant žodį chingada; jos manymu, tas žodis 
reiškė „močkrušys“. 

— įPinche pendejo chimuelo! - surėkė vairuotojui Lupė. 

— Ką pasakė ta indėnė? - paklausė Chuaną Diegą vairuotojas. 

— Ji sako, kad esi „apgailėtinas bedantis šiknius“. Juk akivaizdu, 
kad kažkas tau jau davė į dantis, - paaiškino Chuanas Diegas. 

— Kokia graži kalba! - atsiduso Edvardas Bonšo - jis nuolat taip 
sakydavo. - Norėčiau išmokti, bet man nelabai sekasi. 

Sąvartyno vaikai su senjoru Eduardu atsidūrė iš visų pusių 
spaudžiančioje minioje. Pirmiausia įstrigo už baisiai lėtai, kelia- 
klupstom, einančių kažkokio ordino seserų - jų abitai buvo pakelti 
iki pusės šlaunų, grindinio akmenų nutrinti keliai kraujavo. Paskui 
sąvartyvo vaikus ir atsimetusį misionierių pristabdė iš nežinia kokio 
vyrų vienuolyno atkeliavusių besiplakančių vienuolių grupė. (Jie gal 
irgi kraujavo, bet rudi abitai slėpė kraują; šiaip ar taip, pamatęs juos, 
besičaižančius rimbais, senjoras Eduardas susigūžė.) Būgnus mu- 
šančių vaikų mokyklinėmis uniformomis buvo daugybė. 

— Dieve mano! - tepajėgė pratarti Edvardas Bonšo; į Chuano 
Diego nešamą kavos dėžutę jis nebežvilgčiojo - aplinkui matė per 
daug kitų baisybių, o jie dar net nebuvo priėję šventyklos. 

Šulinio koplyčioje senjoras Eduardas su sąvartyno vaikais tu- 
rėjo braute prasibrauti pro visaip besižalojančius piligrimus, į ku- 
riuos buvo šlykštu žiūrėti. Viena moteris gnaibėsi veidą nagų kar- 
pikliu. Kažkoks vyriškis dūrė sau į kaktą parkeriu; kraujas sumišo 
su rašalu, sruvo į akis. Savaime suprantama, tas vyriškis negalėjo 
liautis mirkčiojęs - atrodė, kad verkia violetinėmis ašaromis. 

Edvardas Bonšo užsisodino Lupę ant pečių, kad kostiumuotieji 
vyrai neužstotų jai vaizdo; raiščius nuo akių jie jau buvo nusiri- 

mergelė gulėjo įdėta į stiklinį karstą, tačiau tie virve susirišę kostiu- 
muoti lyg ir verslininkai arčiau nėjo - ir neleido kitiems pamatyti 
mergelės. Juos atvedęs kunigas tebešūkčiojo ir laikė iš visų surink- 
tus akių raiščius; atrodė kaip prastai apsirengęs žioplas padavėjas, 
kuris, paskelbus oro pavojų, evakuotame restorane kažkodėl susi- 
rinko valgytojų paliktas servetėles. 

Chuanas Diegas nusprendė, kad buvo geriau, kai per griaudė- 
jančią muziką niekas negirdėjo to kunigo šūksnių; nes jis, kaip už- 
sikirtusi plokštelė, kartojo vis tuos pačius pernelyg supaprastintus 
posakius. Ar galėjo kas nors, bent šį tg žinantis apie Gvadalupę, dar 
nebūti įsiminęs garsiausių jos žodžių? 

;No estoy agui, gue soy tu madre? - vis kartojo kunigas, laikan- 
tis susiraukšlėjusius akių raiščius. „Argi aš nesu čia, tavo motina?“ 
Atrodė tikrai absurdiška, kad tai sako vyriškis, rankoje suspaudęs 
keliolika akių raiščių. 

— Nukelkit mane - nenoriu to matyti, - tarė Lupė, bet misio- 
nierius iš Ajovos jos nesuprato; Chuanas Diegas turėjo išversti. 

- Šitiems bankų pimpalagalviams akių raiščių nereikia - jie 
akli ir be raiščių, - pareiškė Lupė, tačiau tokio jos pasakymo Chu- 
anas Diegas nevertė. (Cirko darbininkai palapinių stulpus vadino 
„svajonių pimpalais“; Chuanas Diegas bijojo, kad anksčiau ar vė- 
liau ir Lupės kalba nuprastės iki svajonių pimpalų lygio.) 

Dabar senjorui Eduardui ir sąvartyno vaikams prieš akis buvo 
begaliniai laiptai, vedantys į El Cerrito de las Rosas, - tikrai sunkus 
ne tik pamaldumo, bet ir ištvermės išmėginimas. Edvardas Bonšo 
drąsiai pradėjo jais lipti, ant pečių užsikėlęs šlubą berniuką, bet pa- 
kopų buvo per daug - laiptai pernelyg ilgi ir statūs. 

— Aš gi galiu lipti pats, - mėgino pasakyti misionieriui Chuanas 
Diegas. - Na ir kas, kad šlubuoju. Man tai įprasta! 

Bet senjoras Eduardas iš paskutiniųjų, gaudydamas orą, kopė 
toliau; kavos dėžutės dugnas bumbsėjo į aukštyn žemyn linguo- 
jantį jo viršugalvį. Niekas, žinoma, nesuprato, kad susimovęs scho- 
lastas laiptais į viršų neša luošį; sverdintis jėzuitas atrodė kaip dar 
vienas besižalojantis piligrimas - taip pat jis galėjo ant pečių nešti 
ir šlakbetonio blokus ar smėlio maišus. 

— Ar suvoki, kas bus, jei papūguotasis kris negyvas? - paklausė 
brolį Lupė. - Neteksi šanso ištrūkti iš šitos maišalynės, iš šitos pus- 
pročių šalies! 

Sąvartyno vaikai juk savo akimis matė, kokių keblumų iškyla 
dėl negyvo žirgo, - Mafana buvo ne šito miesto gyventojas. Taip? 
„Jei Edvardas Bonšo staiga kristų, lipdamas laiptais į El Cerrito... 
na, jis irgi ne šito miesto gyventojas. Ką mudu su Lupe darytume 
tada?“ - galvojo Chuanas Diegas. 

Lupė, savaime suprantama, galėjo atsakyti į jo mintis. 

— Turėtume apiplėšti senjoro Eduardo lavoną - pasiimti pinigų 
taksi, kad mus parvežtų į cirko aikštę... arba kas nors mus pagrobtų 
ir parduotų viešnamiams, kur dirba nepilnamečiai! 

— Gerai, gerai, - tarė jai Chuanas Diegas. O šnopščiančio ir 
prakaituojančio senjoro Eduardo paprašė: - Nukelkit mane - šlu- 
buosiu pats. Ropočiau greičiau, negu jūs mane nešat. Jei mirsit, tu- 
rėsiu parduoti Lupę kokiam vaikų viešnamiui, kad gaučiau pinigų 
bent maistui. Jei mirsit, mes niekad negrįšim į Oachaką. 

— Dieve maloningasai! - ėmė melstis Edvardas Bonšo, klaup- 
damasis ant laiptų. Iš tikrųjų nesimeldė; atsiklaupė, nes nepajėgė 
nukelti Chuano Diego nuo pečių. Krito ant kelių, nes būtų parvir- 
tęs, jei būtų mėginęs žengti dar bent vieną žingsnį. 

Vaikai stovėjo prie žiopčiojančio, klūpinčio senjoro Eduardo, o 
šis stengėsi atgauti kvapą. Pro juos laiptais lipo kažkokia televizijos 
filmavimo grupė. (Po daugelio metų, kai Edvardas Bonšo merdė- 
jo, - kai tas mielas žmogus labai panašiai gaudė orą, - Chuanas 
Diegas prisiminė akimirką, kai laiptais, vedančiais į, pasak Lupės, 
Rožių šventyklą, pro juos ėjo televizijos grupė.) 

Filmuojama žurnalistė - jauna, graži, bet profesionali - pasa- 
kojo atmintinai iškaltą istoriją apie stebuklą. Tai galėjo būti arba 
kokia kelionių laida, arba dokumentinis filmas - nei labai moksliš- 
kas, nei sensacingas. 

- Tūkstantis penki šimtai trisdešimt pirmaisiais, kai mergelė 
pirmą kartą pasirodė Chuanui Diegui... anot prieštaringų pasako- 
jimų, arba actekų didikui, arba valstiečiui... vyskupas Chuanu Die- 
gu nepatikėjo ir liepė visa tai įrodyti, - šnekėjo gražioji televizijos 

žurnalistė. Bet staiga nutilo, pamačiusi klūpintį užsienietį; gal jos 
dėmesį patraukė havajietiški marškiniai, o gal pastebimai suneri- 
mę vaikai, stovintys prie to, matyt, besimeldžiančio vyriškio. Tada 
susidomėjo ir operatorius; jam neabejotinai patiko tas vaizdas: klū- 
pintis Edvardas Bonšo ir du jo laukiantys vaikai. Tokia trijulė iškart 
pritraukė televizijos kamerą. 

Chuanas Diegas ne pirmą kartą girdėjo apie „prieštaringus pa- 
sakojimus', bet pats mieliau manėsi esąs pavadintas garsiojo vals- 
tiečio vardu; mintis, kad vardą galbūt gavo iš actekų didiko, Chu- 
aną Diegą šiek tiek trikdė. Tas žodis nederėjo prie Chuano Diego 
susikurto savo paties įvaizdžio - tipiško šiukšlyno skaitytojo. 

Senjoras Eduardas atgavo kvapą; pajėgė stovėti ir netgi šiaip 
taip lipti laiptais. Bet operatorius jau buvo nusitaikęs į luošą ber- 
niuką, kopiantį į El Cerrito de las Rosas. Taigi dabar su misionie- 
rium iš Ajovos ir sąvartyno vaikais aukštyn iš lėto lipo ir televizijos 
filmavimo grupė; laiptus jie įveikė drauge. 

- Kai Chuanas Diegas grįžo ant tos kalvos, vėl pasirodžiusi 
mergelė jam liepė priskinti rožių ir nunešti vyskupui, - toliau pa- 
sakojo Žurnalistė. 

Šlubam berniukui už nugaros, kai jis su sesute pasiekė kalvos 
viršūnę, atsivėrė įspūdingas Meksiko vaizdas; televizijos kamera 
tą vaizdą užfiksavo, bet nei Edvardas Bonšo, nei sąvartyno vaikai 
jo nematė, nes nė karto neatsisuko. Chuanas Diegas priešais save 
atsargiai laikė kavos dėžutę, tarsi į šventyklą, pavadintą Kalvele ir 
esančią toje vietoje, kur augo stebuklingosios rožės, pelenus būtų 
nešęs kaip šventą auką. 

— Šį kartą vyskupas juo patikėjo - mergelės atvaizdas buvo at- 
sispaudęs ant Chuano Diego apsiausto, - šnekėjo gražioji žuūrna- 
listė. Televizijos operatoriui dabar rūpėjo nebe senjoras Eduardas 
su sąvartyno vaikais, o medaus mėnesį Meksikoje leidžiančių japo- 
nų jaunavedžių grupė; jų gidas per garsintuvą japoniškai pasakojo 
apie Gvadalupės stebuklą. 

Lupė nuliūdo matydama, kad visi japonų jaunavedžiai su no- 
sis ir burnas dengiančiomis chirurginėmis kaukėmis; ji pamanė, 
kad tos japonų porelės miršta nuo kažkokios baisios ligos ir į Ro- 

žių šventyklą atėjo prašyti, kad Gvadalupės Dievo Motina juos 
išgelbėtų. 

- Betarjie mūsų neužkrės? - paklausė Lupė. - Kiek žmonių jau 
užkrėtė, kol atkeliavo čia iš Japonijos? 

Kiek Chuano Diego vertimo ir Edvardo Bonšo paaiškinimo 
žodžių pradingo minios triukšme? Tai, kad japonai linkę imtis at- 
sargumo priemonių ir chirurgines kaukes užsiriša tiesiog norėda- 
mi apsisaugoti nuo blogo oro ar ligų... na, nežinia, ar Lupė apskritai 
suprato, apie ką kalbama. 

Dar labiau Lupę suglumino šalia stovintys turistai ir maldinin- 
kai, kurie, išgirdę ją kalbant, ėmė šūkauti, apimti religinio jaudulio. 
Vienas uolus tikintysis, rodydamas į Lupę, pareiškė, kad šis vaikas 
ką tik kalbėjo Mesijo balsu; Lupė suirzo - jai nepatiko, kad jos žo- 
džiai palaikyti ekstazišku beprasmių garsų srautu, paprastai vadi- 
namu glosolalija. 

Mišios šventykloje buvo jau prasidėjusios, bet į El Cerrito 
plūstanti minia atrodė nusiteikusi anaiptol ne taip, kaip reikėtų 
nusiteikti per mišias: vienuolių ir uniformuotų vaikų pulkai, tie 
besiplakantys vienuoliai ir virve susirišę kostiumuoti vyrai - pas- 
tarieji vėl su akių raiščiais, todėl daugybę kartų užkliuvę ir kritę 
ant laiptų (visų kelnės ties keliais buvo suplyšusios ar pradilusios, 
be to, du ar trys jau šlubavo, nors ir ne taip pastebimai kaip Chu- 
anas Diegas). 

Bet Chuanas Diegas čia tikrai nebuvo vienintelis luošys: atėjo 
daug sužalotų žmonių, net amputuotomis galūnėmis. (Atėjo, kad 
būtų išgydyti.) Visi susirinko čia - kurti, akli, neturtingi - drauge 
su šiaip visokiais turistais ir kaukėtais japonų jaunavedžiais. 

Prie šventyklos slenksčio sąvartyno vaikai išgirdo gražiąją tele- 
vizijos žurnalistę sakant: 

— Vienas vokiečių chemikas ištyrė Chuano Diego apsiausto 
raudono ir geltono pluošto skaidulas. Tas chemikas moksliškai iš- 
aiškino, kad apsiausto spalvos nėra nei gyvulinės, nei augalinės, nei 
mineralinės kilmės. 

— Kuo čia dėti vokiečiai? - nustebo Lupė. - Gvadalupė arba ste- 
buklas, arba ne. Juk ne apsiaustas svarbiausias! 

Basilica de Nuestra Sefūora de Guadalupe iš tiesų buvo bažny- 
čių, koplyčių ir šventyklų grupė ant uolėto kalvos šlaito, kur atseit 
įvyko stebuklas. Kaip vėliau paaiškėjo, Edvardas Bonšo su sąvarty- 
no vaikais matė tik Šulinio koplyčią, kur mirties patale, stikliniame 
karste, guli Gvadalupė, ir El Cerrito de las Rosas. (O prie relikvijų 
skrynios, į kurią įdėtas apsiaustas, jie nenuėjo.) 

El Cerrito viduje įsitikino, kad Gvadalupės Mergelė tikrai ne- 
užslėpta šoniniame altoriuje; stovi ant pakilumos pačiame koply- 
čios priekyje. Bet kas iš to, kad ji čia labiausiai traukia dėmesį? Jie 
Gvadalupę prilygino Mergelei Marijai; jas abi suvienodino. Puiki 
katalikiška suktybė: Rožių šventykla atrodė kaip koks zoologijos 
sodas. Pamišėlių ten buvo daugiau negu maldininkų, mėginančių 
dalyvauti mišiose. Kunigai mišias laikė mechaniškai. Nors pačioje 
šventykloje per garsintuvus kalbėti nebuvo leidžiama, kaukėtųjų 
jaunavedžių gidas ir toliau kažką pliurpė japonų kalba. Virve susi- 
rišę kostiumuotieji - vėl nusitraukę akių raiščius - nieko nematy- 
dami spoksojo į tamsiaodę mergelę, kaip sapnuodamas spoksoda- 
vo Chuanas Diegas. 

— Tik neliesk pelenų, - perspėjo Lupė, bet Chuanas Diegas 
ir šiaip jau laikė tvirtai prispaudęs dangtelį. - Neišbersim čia nė 
žiupsnio, - tarė Lupė. 

— Suprantu... - buvo besakąs Chuanas Diegas. 

— Mūsų motina geriau degtų pragare, negu būtų išbarstyta ši- 
čia, - pertraukė jį Lupė. - El gringo bueno čia neužmigtų, o jis 
būdavo toks gražus, kai miegodavo, - prisiminė. Chuanui Die- 
gui nepraslydo pro ausis, kad sesutė El Cerrito nebevadina Rožių 
šventykla. Dabar ji sakė tiesiog „Kalvelė ; jai ši vieta nebeatrodė 
tokia šventa. 

- Man ir be vertimo jau aišku, - tarė senjoras Eduardas. - Ši 
koplyčia nėra šventa. Ir visoj šitoj vietoj kažkas negerai - viskas ne 
taip, kaip turėtų būt. 

— Turėtų būt, - pakartojo Chuanas Diegas. 

- Ji nei gyvulinės, nei augalinės, nei mineralinės kilmės... kaip 


ir sakė tas vokietis! - sušuko Lupė. Chuanas Diegas pamanė, kad 

reikėtų tai išversti Edvardui Bonšo, - tuose žodžiuose suskambo 
kažkokia nerimą kelianti tiesa. 

— Koks vokietis? - paklausė atvykėlis iš Ajovos, kai jie jau lipo 
laiptais žemyn. (Po daugelio metų senjoras Eduardas Chuanui Die- 
gui prisipažino: „Jaučiuosi, lyg vis dar eičiau nuo tos Rožių Kalve- 
lės. Iliuzijų praradimo, nusivylimo jausmas, apėmęs, kai lipom tais 
laiptais, niekur nedingo; aš tebesileidžiu žemyn.) 

Nulipdami sąvartyno vaikai su misionierium sutiko dar daug 
suprakaitavusių, besistumdančių ir vis į juos atsitrenkiančių pili- 
grimų, kopiančių į kalvos viršūnėje esančią stebuklo vietą. Chua- 
nas Diegas užmynė ant kažko lyg ir minkšto, bet kartu ir traškaus. 
Sustojo pažiūrėti, kas ten, - paskui paėmė nuo žemės. 

Statulėlė, šiek tiek didesnė už visur parduodamus piršto di- 
dumo Nukryžiuotuosius, ne tokia drūta kaip Lupei padovanota 
žiurkės dydžio Koatlikujė, kurias irgi pardavinėjo prie kiekvieno 
Gvadalupės Dievo Motinos baziliką sudarančio pastato. Žaislinė 
figūrėlė, ant kurios Chuanas Diegas užlipo, buvo pati Gvadalu- 
pė - neišraiškingo kūno, žemyn nuleistomis akimis, plokščia krū- 
tine, apačioj šiek tiek išsipūtusiu pilvuku. Ta statulėlė puikiai at- 
spindėjo kuklią tamsiaodės mergelės kilmę - vos pažvelgęs galėjai 
suprasti, kad Gvadalupė kalbėjo tik nahuatlių kalba, jeigu iš viso 
pratardavo bent žodį. 

— Kažkas ją čia numetė, - pasakė Chuanui Diegui Lupė. - Kaž- 
kas, pasibjaurėjęs taip pat, kaip ir mes, - pridūrė. Bet Chuanas Die- 
gas tą iš ebonito padarytą figūrėlę įsidėjo į kišenę. (Ji nebuvo tokia 
didelė kaip Mergelės Marijos nosis, bet kišenė vis tiek pūpsojo.) 

Laiptų papėdėje jie prasibrovė pro visokių užkandžių ir neal- 
koholinių gėrimų pardavėjų rikiuotę. Netoliese grupelė seserų iš 
kažkokio moterų vienuolyno pardavinėjo atvirukus - rinko pini- 
gus, kad jų vienuolynas galėtų padėti neturtingiesiems. Edvardas 
Bonšo vieną nusipirko. 

Chuanui Diegui pasidarė įdomu, ar senjoras Eduardas tebegal- 
voja apie aną atviruką, kuriame kadaise matė Flor su poniu; o šitas 
tai buvo viena iš daugybės Gvadalupės nuotraukų - la virgen more- 
na mirties patale, stikliniame karste, Šulinio koplyčioje. 

— Bus atminas, - lyg prasikaltęs tarė atvykėlis iš Ajovos, rody- 
damas atviruką Lupei ir Chuanui Diegui. 

Lupė tik žvilgtelėjo į nufotografuotą tamsiaodę mergelę mirties 
patale ir iškart nusuko akis. 

— Dabar jaučiuosi taip, kad geriau jau matyčiau ją su ponio pe- 
niu burnoj, - tarė. - Na, negyvą, bet vis tiek su ponio peniu. 

Taip, ji miegojo, - padėjusi galvą senjorui Eduardui ant kelių, - 
kai jis Chuanui Diegui pasakojo apie tą baisų atviruką, bet Chuanas 
Diegas visada žinojo, kad Lupė gali skaityti mintis ir miegodama. 

— Ką Lupė pasakė? - paklausė Edvardas Bonšo. 

Chuanas Diegas dairėsi, kaip jie galėtų greičiau ištrūkti iš mil- 
žiniškos akmens plokštėmis grįstos aikštės; suko galvą, kur rasti 
taksi. 

— Lupė pasakė, jog džiaugiasi, kad Gvadalupė negyva. Ji mano, 
kad šitame atviruke tai ir yra geriausia. 

— Tu manęs nepaklausei apie naująjį šunų spektaklį, - tarė bro- 
liui Lupė. Ji sustojusi, kaip ir keletą kartų pirmiau, laukė, kol jis ją 
pasivys. Bet Chuanas Diegas žinojo, kad niekada nepasivys Lupės. 

- Dabar, Lupe, aš galvoju tik kaip mums iš čia ištrūkti, - irzliai 
atšovė Chuanas Diegas. 

Lupė patapšnojo per pūpsančią kišenę, į kurią jis buvo įsikišęs 
kažkieno pamestą ar tiesiog numestą Gvadalupės statulėlę. 

— Tik neprašyk jos pagalbos, - pasakė. 

„Nėra kelionės be priežasties, - vėliau rašė Chuanas Diegas. 
Nuo sąvartyno vaikų kelionės į Meksiko Gvadalupės šventyklą 
praėjo keturiasdešimt metų, bet Chuanas Diegas - pasak senjoro 
Eduardo - ir dabar jautėsi, lyg tebesileistų žemyn. 

„Oro uostuose nuolat su kuo nors susipažįstu, - taip naiviai skam- 
bėjo Dorotės fakso Chuanui Diegui pradžia. - O šitai jaunai mo- 
teriai tikrai reikėjo pagalbos! Be vyro - vyras ją jau seniai metęs. 
Ir dabar dar auklė pačioj kelionės pradžioj paliko ją vieną su vai- 
kais — ta auklė tiesiog dingo oro uoste!“ - šitaip Dorotė pradėjo 
pasakojimą. 

„Seniai kenčianti jauna motina... Tai kažkur girdėta“, - galvo- 
jo Chuanas Diegas, jau nežinia kelintą kartą skaitydamas Dorotės 
faksą. Kaip rašytojas, Chuanas Diegas iškart suprato, kad šioje Do- 
rotės istorijoje bus visko; ir įtarė, kad dar daugiau bus praleista. 
Pavyzdžiui, kaip „vienas dalykas privedė prie kito, pasak Dorotės, 
ir kodėl ji į El Nidą nuvyko su „vargše Lesle“ ir jos mažais vaikais. 

„Vargšė Leslė“ - tas žodžių derinys Chuanui Diegui tikrai kaž- 
ką priminė, net pirmą kartą skaitant Dorotės faksą. Gal jis jau buvo 
girdėjęs apie kažkokią vargšę Leslę? Oi, taip, žinoma, vos pradėjęs 
skaityti dar sykį, Chuanas Diegas prisiminė, kg yra girdėjęs apie 
vargšę Leslę ir iš ko. 

„Nesijaudink, mielasis, ji nėra dar viena rašytoja! - pranešė 
Dorotė. - Leslė tik kūrybinio rašymo studentė - ji mėgina tapti ra- 
šytoja. Tiesą sakant, pažįsta tavo draugą Klarką - buvo kažkokiame 
seminare ar pratybose, surengtose per kažkokią rašytojų konferen- 
ciją, kur ją mokė Klarkas Frenčas.“ 

Tai čia ta vargšė Leslė! - dabar Chuanas Diegas jau suvokė. Šita 
vargšė Leslė su Klarku susipažino dar prieš dalyvaudama Klarko 
surengtose kūrybinio rašymo pratybose. Klarkas ją sutiko kažko- 
kiame lėšų rinkimo renginyje, - pasak paties Klarko, vienoje iš 
kelių ir jo, ir vargšės Leslės remiamų katalikiškų labdaros įstaigų. 
Tada Leslė buvo ką tik vyro palikta su dviem „padykusiais“ ber- 
niukais ir manė, kad „vis didėjantį nusivylimą gyvenimu tokioje 
jaunystėje“ verta aprašyti. 

Chuanas Diegas prisiminė tada pagalvojęs, kad tokio patarimo, 
kokį Klarkas davė Leslei, vargu ar galėjai tikėtis iš Klarko, šiaip jau 
nekenčiančio memuarų ir autobiografiškos grožinės literatūros. 
Klarkas visada niekino, jo žodžiais tariant, „rašymą kaip psicho- 
terapiją ; manė, kad atsiminimais pagrįsti romanai „primityvina 
literatūrą ir apjuodina vaizduotę. Bet Klarkas vis dėlto paskatino 
vargšę Leslę išlieti širdį raštu! 

— Leslė geros širdies, - tikino Klarkas, papasakojęs Chuanui Die- 
gui apie tą moterį. - Vargšei Leslei tiesiog baisiai nesisekė su vyrais! 

— Vargšei Leslei, - pakartojo Klarko žmona, ir kurį laiką visi ty- 
lėjo. Paskui daktarė Chosefa Kintana pasakė: - Man atrodo, Leslei 
patinka moterys, Klarkai. 

— Nemanau, kad Leslė lesbietė, Chosefa... Mano supratimu, ji 
tiesiog susipainiojusi, - tarė Klarkas Frenčas. 

- Vargšė Leslė, - vėl pakartojo Chosefa; geriausiai Chuanas 
Diegas įsiminė jos balse suskambusią abejonę. 

— Ar ta Leslė graži? - paklausė jis. 

Klarko veido išraiška buvo visiškai abejinga, tarsi jis nebūtų pa- 
stebėjęs, ar Leslė graži, ar ne. 

— Taip, - tepratarė daktarė Kintana. 

Anot Dorotės, pačiai Leslei į galvą atėjo mintis, kad Dorotė ga- 
lėtų drauge su ja ir tais padykusiais berniukais keliauti į El Nidą. 

„Šiaip tai aš nekokia auklė“, - rašė Dorotė Chuanui Diegui. 
„Bet Leslė graži, - galvojo Chuanas Diegas. Ir jei Leslei patinka 
moterys... nesvarbu, ar ji lesbietė, ar tik susipainiojusi... na, Chua- 
nas Diegas neabejojo, kad Dorotė ją perprato. O pati Dorotė, kad ir 
kokia būtų, tikrai nesusipainiojusi. 

Savaime suprantama, Chuanas Diegas Klarkui ir Chosefai ne- 
sakė, kad Dorotė bus vargšę Leslę pakabinusi, - juoba kad nežino- 
jo, ar tikrai. (Fakse Dorotė to aiškiai neparašė.) 

Prisimindamas, kaip menkinamai Klarkas Dorotę vadino tie- 
siog „D.“ - ką jau kalbėti apie tai, kaip bjaurėdamasis tarė žodį 
„duktė“ ir koks atgrasus jam buvo visas tas motinos ir dukters rei- 
kalas... na, kodėl Chuanas Diegas turėjo dar labiau Klarką liūdinti 
įtarimais, kad vargšė Leslė gal susidėjo su „D.'? 

„Ne aš kalta dėl to, kas nutiko tiems vaikams“, - rašė Dorotė. 
Kaip rašytojas, Chuanas Diegas paprastai iškart pajusdavo, kai pa- 
sakotojas tyčia keisdavo temą; ir dabar jis suprato, kad Dorotė į El 
Nidą nukeliavo ne todėl, kad norėjo pabūti aukle. 

Ir dar jis žinojo, kad Dorotė - tiesus žmogus; kai nori, kalba 
labai aiškiai ir tiksliai. Bet apie tai, kas nutiko Leslės berniukams, 
užsiminė miglotai... gal ne be reikalo? 

Apie tai Chuanas Diegas ir galvojo, kai pabudo nuo krestelėji- 
mo, iš Boholio atskridusiam lėktuvui leidžiantis Maniloje. 

Jis, žinoma, nesuprato, kodėl šalia - prie tarpo tarp sėdynių ei- 
lių - sėdinti mergina laiko jį už rankos. 

— Labai užjaučiu, - nuoširdžiai tarė ji. Chuanas Diegas šypso- 
damasis laukė. Tikėjosi, kad kaimynė paaiškins, ką turi omeny, ar 
bent jau paleis jo ranką. - Jūsų motina... - buvo besakanti ta mergi- 
na, bet nutilo ir abiem delnais užsidengė veidą. - Ir negyvas hipis, 
ir šuo... šuniukas... ir visa kita! - staiga išpyškino. (Užuot pasakiusi 
„Mergelės Marijos nosis , pirštu palietė savo nosį.) 

— Supratau, - tepratarė Chuanas Diegas. 

Dingtelėjo mintis, kad gal jau kraustosi iš proto. Ar jis viską 
išpasakojo šalia sėdinčiai nepažįstamai merginai? Ar jam tiesiog 
lemta visur sutikti minčių skaitytojas? 

Ta mergina dabar kažką atidžiai žiūrinėjo savo mobiliajame 
telefone; tai pamatęs, Chuanas Diegas prisiminė, kad ir jam rei- 
kia įsijungti mobiliuką ir į jį pažiūrėti. Mobiliukas už tai atsidėkojo 
tuoj pat rankoje suvibruodamas. Chuanui Diegui labiausiai patiko 
vibravimo režimas. Vadinamųjų „melodijų“ jis nemėgo, nė vienos. 
Dabar pamatė, kad gavo Klarko Frenčo žinutę - netrumpą. 

Trumpų SMS žinučių pasaulyje romanų rašytojai negali paro- 
dyti savo gebėjimų, bet Klarkas visada būdavo atkaklus ir užsispy- 
ręs, ypač kai kuo nors piktindavosi. „SMS visai netinka doroviniam 
pasipiktinimui, - galvojo Chuanas Diegas. „Jūsų draugė D. - ta 
duktė - suviliojo mano draugę Leslę!“ - tokia buvo Klarko žinutės 
pradžia; taigi jis, deja, gavo žinių iš vargšės Leslės. 

Leslės berniukai buvo devynerių ir dešimties metų... o gal sep- 
tynerių ir aštuonerių. Chuanas Diegas mėgino prisiminti. (Žinojo, 
kad vardų tai tikrai neprisimins.) 

„Bet jų vardai skambėjo, lyg būtų vokiški, - dabar galvojo Chu- 
anas Diegas; dėl to jis neklydo. Berniukų tėvas, buvęs Leslės vyras, 
buvo vokietis, tarptautinio viešbučių tinklo savininkas. Chuanas 
Diegas neprisiminė (arba niekas jam ir nesakė) to vokiečio, viešbu- 
čių magnato, pavardės; bet Leslės vyras tikrai buvo viešbučių savi- 
ninkas ir dar išpirkdavo į sunkią finansinę padėtį patekusius Mėly- 
nojo Kaspino ženklą turinčius viešbučius. Manila buvo to magnato 
operacijų Azijoje atramos punktas, - bent jau Klarkas Chuanui 
Diegui leido taip manyti. Leslė buvo gyvenusi visur, ir Filipinuose; 
jos berniukai irgi jau buvo spėję pagyventi visame pasaulyje. 

Chuanas Diegas Klarko žinutę skaitė iš Boholio atskridusiam 
lėktuvui tebevažiuojant leidimosi taku. Buvo aišku, kad Klarkas, 
kaip katalikas, įsižeidęs ir jaučia nuoskaudą dėl Leslės. Šiaip ar taip, 
vargšė Leslė juk tikinti, katalikė, o Klarkas jaučiąs, kad su ja vėl blo- 
gai pasielgta. 

Klarkas rašė: „Oro uoste saugokitės naminio buivolo - ne toks 
romus, koks atrodo! Mėgino sutrypti Vernerį, bet sužeidė nesmar- 
kiai. Mažasis Diteris sako, kad nei jis, nei Verneris nepadarė nie- 
ko, kas būtų galėję tą gyvulį suerzinti. (Ir vargšė Leslė tvirtina, kad 
Verneris su Diteriu „buivolo neprovokavo'.) O paskui mažąjį Diterį 
sugėlė kažkokie plaukiojantys padarai - viešbučio darbuotojai juos 
vadina planktonu. Jūsų draugė D. sako, kad tie geliantys padarai 
buvo žmogaus nykščio nago didumo, - D. maudėsi kartu su Dite- 
riu ir sako, kad vadinamasis planktonas atrodė kaip „prezervatyvai 
trimečiams“, šimtai tokių padarų! Kol kas jokios alerginės reakcijos 
tie miniatiūriniai geliantys prezervatyvai nesukėlė. D. sako, kad ti- 
krai ne planktonas.“ 

„D. sako, - galvojo Chuanas Diegas; Klarko pasakojimas apie 
buivolą ir tuos geliančius padarus tik truputį skyrėsi nuo Dorotės. 
Tas pats „prezervatyvų trimečiams“ įvaizdis. Bet Dorotė - vėl miglo- 
tai - užsiminė, kad buivolas buvo erzinamas. Tačiau neparašė, kaip. 

Manilos oro uoste, kur Chuanas Diegas persėdo į lėktuvą, 
skrendantį į Palavano provinciją, jokio buivolo, kurio būtų reikėlę 
saugotis, nebuvo. Lėktuvas - dviejų variklių, propelerinis, cigaro 
formos, abiejose tako pusėse - tik po vieną sėdynę. (Taigi nebuvo 
pavojaus, kad Chuanas Diegas vėl kokiam nors svetimam žmogui 
išklos istoriją apie pelenus, kurių juodu su Lupe neišbarstė Gvada- 
lupės šventykloje, Meksike.) 

Bet propeleriniam lėktuvėliui dar nenuriedėjus tolyn nuo var- 
tų, Chuanas Diegas pajuto, kad jo mobiliukas vėl vibruoja. Atrodė, 
kad antrą žinutę Klarkas rašė dar labiau skubėdamas arba ištiktas 
dar smarkesnio isterijos priepuolio: „Vernerį, kuriam tebeskauda 
buivolo sužeistas vietas, sudilgino rausvos medūzos, plaukiojan- 
čios stačios (kaip jūrų arkliukai). D. sako, kad jos buvo „pusiau 
permatomos, smiliaus didumo“. Vargšė Leslė su berniukais turi 
tuoj pat dingti iš nelemtos salos, nes Verneriui tie permatomi pirš- 
tai iškart sukėlė alerginę reakciją — ištino lūpos, liežuvis ir netgi 
penis. Taigi būsite vienas su D. Ji liko ten, kad atšauktų kambarių 
rezervaciją - vargšės Leslės, ne jūsų! Geriau neplaukiokit. Tikiuosi, 
pasimatysim Maniloje. Būkit atsargus su D.“ 

Propelerinis lėktuvėlis pajudėjo; Chuanas Diegas išjungė mobi- 
liuką. Apie antrą nuotykį su geliančiais padarais, rausvomis medūzo- 
mis, kurios plaukioja stačios, Dorotė pasakojo jau savo įprasta ma- 
niera: „Kam šito mėšlo reikia? Velniop tą Pietų Kinijos jūrą!“ - faksu 
pareiškė Dorotė Chuanui Diegui, kuris mėgino įsivaizduoti, kaip bus 
vienas su Dorote nuošalioje saloje, kur nedrįs maudytis. Kam jam 
rizikuoti būti sugeltam plaukiojančių „prezervatyvų trimečiams“ ar 
sudilgintam tų rausvų medūzų, nuo kurių prisilietimo ištinsta penis? 
(Ką jau kalbėti apie šunų didumo varanus! Ir kaip Leslės padykėliai 
sugebėjo išvengti susidūrimo su tais milžiniškais driežais?) 

Chuanas Diegas mąstė, kad gal būtų geriau, jei tiesiog grįžtų į 
Manilą. Bet paskui ėmė žiūrinėti lėktuve rastą brošiūrą; ilgai ste- 


Vargšė Leslė 393 


beilijo į žemėlapį ir dar labiau sunerimo. Palavanas - labiausiai į 
vakarus nutolusi Filipinų sala. El Nidas - kurortas Lagen saloje, 
prie Palavano šiaurės vakarų smaigalio - toje pačioje platumoje 
kaip ir Hošiminas, ir Mekongo žiotys. Vietnamas - tiesiai į vakarus 
nuo Filipinų, kitapus Pietų Kinijos jūros. 

Vietnamo karas buvo priežastis, dėl kurios el gringo bueno pa- 
bėgo į Meksiką; gerojo gringo tėvas žuvo ankstesniame kare - jis 
palaidotas netoli nuo tos šalies, kurioje galėjo žūti jo sūnus. Ar 
šios sąsajos atsitiktinės, ar nulemtos iš anksto? „Štai kur klausi- 
mas!“ - Chuanas Diegas jau beveik girdėjo sakant senjorą Eduar- 
dą - nors pats misionierius per visą savo gyvenimą į šį klausimą 
taip ir neatsakė. 

Kai Edvardas Bonšo ir Flor mirė, Chuanas Diegas tą pačią 
temą gvildeno su daktaru Vargasu. Jis Vargasui pasakė, kad senjo- 
ras Eduardas jam buvo atskleidęs paslaptį, jog atpažino Flor tame 
atviruke. 

— O šita sąsaja? Ar sakysit, kad čia atsitiktinumas, ar kad lem- 
tis? - paklausė šiukšlyno skaitytojas ateistą. 

— O gal kažkas per vidurį, kaip manai? - tarė Vargasas. 

— Manau, kad tai jau išsisukinėjimas, - atsakė Chuanas Diegas. 
Bet jis pyko; Flor ir senjoras Eduardas tiesiog mirė - sumautiems 
gydytojams nepavyko jų išgelbėti. 

Gal dabar Chuanas Diegas sakys, kaip kadaise sakė Vargasas: 
gyvenime daugelis nutikimų būna „kažkas per vidurį ' tarp atsitik- 
tinumo ir lemties. Chuanas Diegas žinojo, kad būna ir paslapčių; 
ne viską galima paaiškinti moksliškai. 

Palavano Lio oro uoste lėktuvas nusileido kratydamasis - kili- 
mo ir leidimosi takas buvo negrįstas, paprastas gruntkelis. Išlipu- 
sius keleivius sutiko vietiniai dainininkai; tolėliau nuo jų stovėjo 
iš pažiūros to dainavimo jau išvargintas naminis buivolas. Buvo 
sunku įsivaizduoti, kad šitas liūdnas buivolas galėtų ką nors pulti 
ir trypti, bet tik Dievas (arba Dorotė) iš tiesų žinojo, kaip Leslės 
padykėliai (arba vienas iš jų) tą gyvulį suerzino. 

Toliau Chuanas Diegas turėjo keliauti trim laivais, nors Lagen 
saloje esantis El Nido kurortas ne per toliausiai nuo Palavano. Iš jū- 

ros galėjai matyti tik uolėtus skardžius, nes visa Lagen sala - vienas 
kalnas. Lagūna užsislėpusi; aplink ją ir išsidėstę kurorto pastatai. 

Į El Nidą atvykusį Chuaną Diegą sutiko draugiškas vaikinas, ku- 
rorto atstovas. Buvo atsižvelgta į svečio šlubumą - jam skirtas kam- 
barys su vaizdu į lagūną už kelių žingsnių nuo valgomojo. Apie ne- 
laimes, dėl kurių vargšė Leslė turėjo taip netikėtai išvykti, jaunasis 
kurorto atstovas, palydėjęs Chuaną Diegą į kambarį, taktiškai pasakė: 

— Tie berniukai šiek tiek padykę. 

— Bet geliantys ir dilginantys padarai... na, berniukus juk sugėlė 
ne todėl, kad jie išdykavo? - tarė Chuanas Diegas. 

— Besimaudančių mūsų svečių paprastai niekas nesugelia, - pa- 
tikino jį kurorto atstovas. - Tie berniukai persekiojo varaną - taigi 
patys ieškojo bėdos. 

-— Persekiojo! - Chuanas Diegas mėgino įsivaizduoti tuos pady- 
kusius berniūkščius, ginkluotus iš mangrovės šaknų pasidarytomis 
ietimis. 

- Ponios Leslės draugė plaukiojo su berniukais - jos nesugėlė. 

— A, taip... jos draugė. Ar ji... - buvo beklausiąs Chuanas Diegas. 

- Ji čia, pone. Kaip suprantu, turit omeny panelę Dorotę. 

- Taip, žinoma, panelę Dorotę, - tegalėjo pasakyti Chuanas 
Diegas. Pavardės gal išėjo iš mados? Bet jis ilgai apie tai negalvojo. 
Nustebo, kokia maloni vieta tas El Nidas - nuošalus, bet gražus. 
Prieš vakarienę dar spės išsiimti iš lagamino daiktus ir gal pašlu- 
binėti aplink lagūną. Dorotė čia už jį viskuo pasirūpino: jaunasis 
kurorto atstovas Chuanui Diegui pasakė, kad ji sumokėjo už jo 
kambarį ir visą maitinimą. („O gal už viską sumokėjo vargšė Les- 
lė?“ - galvojo Chuanas Diegas, bet irgi neilgai.) 

Jis nežinojo, ką El Nide veiks; jau labai abejojo, ar tikrai nori 
būti vienas su Dorote. 

Vos išsiėmęs daiktus, - bet pirma dar nusiprausęs po dušu ir 
nusiskutęs, - išgirdo beldimą į duris. Anaiptol ne atsargų. 

„Čia ji“, - iškart suprato Chuanas Diegas; atidarė duris nė ne- 
žvilgtelėjęs pro akutę. 

- Turbūt laukei manęs, a? - paklausė Dorotė ir šypsodamasi 
prasibrovė pro jį. Įsinešė į jo kambarį savo lagaminus. 

Negi jis nesuvokė, į kokią kelionę leidžiasi? Ar jam viskas čia 
nepasirodė pernelyg gerai suorganizuota? Ar nedingtelėjo mintis, 
kad sąsajos šioje kelionėje labiau nulemtos iš anksto, negu atsitikti- 
nės? (O gal jis vėl mąsto kaip rašytojas?) 

Dorotė klestelėjo ant lovos; nusispyrusi sandalus, pakrutino 
kojų pirštus. Chuanas Diegas pagalvojo, kad jos kojos rudesnės, 
negu buvo anąkart, gal ji nuo tada visą laiką leido saulėje. 

— Kaip susipažinai su Lesle? - paklausė Chuanas Diegas. 

Dorotės gūžtelėjimas pečiais atrodė toks įprastas; tarsi ji būtų 
stebėjusi, kaip gūžčioja Esperansa ir Lupė, o dabar jas mėgdžiotų. 

— Oro uostuose juk su daug kuo susipažįsti, - tepasakė. 

— Kas ten nutiko su tuo buivolu? - pasidomėjo Chuanas Diegas. 

— Oi, tie berniūkščiai! - atsiduso Dorotė. - Aš taip džiaugiuosi, 
kad tu neturi vaikų! - nusišypsojo. 

- Buivolą erzino? 

- Berniukai rado gyvą vikšrą - žalios ir geltonos spalvos, su 
tamsiai rudais antakiais, - atsakė Dorotė. - Verneris tą vikšrą įkišo 
buivolui į nosį - į šnervę, kiek lindo. 

- Įsivaizduoju, kaip buivolas ėmė muistyti raguotą galvą, - tarė 
Chuanas Diegas. - Ir dar kanopos... Turbūt žemė drebėjo. 

— Tu irgi šnarpštum, jei norėtum iš nosies išpūsti vikšrą. - Buvo 
aišku, kad Dorotė buivolo pusėj. - Vernerį ne taip jau smarkiai už- 
mynė. 

— Taigi. O tie geliantys prezervatyvai ir permatomi pirštai, ku- 
rie plaukioja stati? - paklausė Chuanas Diegas. 

— Aha, tie šiurpoki. Manęs nesugėlė, bet vaiko pimpalas tai at- 
rodė kraupiai, - prisiminė Dorotė. - Niekad nežinai, kas kam aler- 
giškas - ir kaip tai pasireikš! 

— Niekad nežinai, - pakartojo Chuanas Diegas ir atsisėdo ant 
lovos šalia Dorotės. Ji kvepėjo kokosais - gal tai buvo apsauginio 
kremo nuo saulės kvapas. 

— Galvą guldau, kad manęs pasiilgai, a? - tarė Dorotė. 

— Taip, - linktelėjo Chuanas Diegas. Tikrai jos pasiilgo, bet tik 
dabar suvokė, kaip Dorotė jam primena tą sekso lėlę, Gvadalupės 
statulą, kurią gerasis gringas jam padovanojo ir kuri seseriai Glori- 
jai nuo pat pradžių nepatiko. 

Diena buvo ilga, bet ar todėl Chuanas Diegas jautėsi toks išse- 
kęs? Pernelyg pavargęs, kad klaustų, ar Dorotė mylėjosi su vargše 
Lesle. (Šiek tiek jau pažinodamas Dorotę, ir pats suprato, kad my- 
lėjosi.) 

— Atrodai liūdnas, - sušnibždėjo Dorotė. Chuanas Diegas mė- 
gino ką nors pasakyti, bet nepajėgė ištarti nė žodžio. - Gal tau rei- 
kėtų pavalgyti - maistas čia geras, - pasiūlė Dorotė. 

- Vietnamas, - tepratarė Chuanas Diegas. Norėjo jai papasako- 
ti, kad kadaise Amerikoje buvo ką tik pilietybę gavęs atvykėlis. Per 
jaunas, kad jį šauktų į kariuomenę, bet ir vėliau, kai mobilizacija 
baigėsi ir prasidėjo šaukimo loterija, jam tai nerūpėjo. Jis juk luo- 
šys; jo vis tiek nebūtų ėmę. Bet Chuanas Diegas, - pažinojęs gerąjį 
gringą, kuris mirė, mėgindamas išvengti Vietnamo, - jautėsi kaltas, 
kad neina į karą ir kad jam nereikia nei kaip nors susižaloti, nei 
pabėgti, kad to karo išvengtų. 

Chuanas Diegas norėjo Dorotei pasakyti, kad geografinis prie 
tos pačios Pietų Kinijos jūros esančio Vietnamo artumas jam kelia 
nerimą, - nes jis nebuvo ten siunčiamas, - ir kad vis galvoja apie tai, 
jog el gringo bueno mirė, nes mėgino pabėgti nuo nelemtojo karo. 

Bet Dorotė staiga tarė: 

- Jūsų kareiviai, amerikiečiai, atvykdavo čia, supranti... na, ne 
čia, ne į šitą kurortą, ne į Lagen salą ar Palavaną. Turiu omeny, kad 
jie, išleisti atostogų, atvykdavo čia, pasak jų pačių, atsigauti ir pail- 
sėti nuo Vietnamo karo. 

— Ką apie tai žinai? - šiaip taip ištarė Chuanas Diegas. (Pačiam 
atrodė, kad kalba taip pat nesuprantamai, kaip kalbėdavo Lupė.) 

Vėl tas pažįstamas gūžtelėjimas pečiais. Dorotė jį puikiai su- 
prato. 

— Tiems išsigandusiems kareiviams... kai kuriems buvo tik de- 
vyniolika, supranti, - tarė, tarsi juos prisimindama, nors prisiminti 
tų vaikinų ji tikrai negalėjo. 

Dorotė dabar buvo ne ką vyresnė, negu tie vaikinai karo metu; 
Dorotė dar negalėjo būti gimusi, kai Vietnamo karas baigėsi - prieš 
trisdešimt penkerius metus! Aišku, kad ji apie tuos išsigandusius 
devyniolikmečius kalbėjo istorijos požiūriu. 

Chuanas Diegas įsivaizdavo, kaip jie bijojo mirti. Ar galėjo to- 
kie jauni vaikinukai kare nebijoti? Bet jis vėl neįstengė ištarti nė 
žodžio, o Dorotė pasakė: 

— Tie vaikinai bijojo, kad juos paims į nelaisvę ir kankins. Jung- 
tinėse Valstijose žinios apie tai, kaip šiaurės vietnamiečiai kankina į 
nelaisvę patekusius Amerikos kareivius, būdavo nuslepiamos. Tau 
reikėtų nukeliauti į Laoagą - šiaurinį Lusono pakraštį. Į Laoagą, Viga- 
ną - į tas vietas. Ten jauni kareivėliai, gavę atostogų, iš Vietnamo vyk- 
davo pailsėti ir atsigauti. Galėtume keliauti kartu, supranti, aš žinau 
kur, - pridūrė Dorotė. - El Nidas tik kurortas - gražus, bet netikras. 

Chuanas Diegas tepajėgė pratarti: 

— Hošiminas - tiesiai į vakarus nuo čia. 

— Tada buvo vadinamas Saigonu, - priminė jam Dorotė. - Da- 
nangas ir Tonkino įlanka - tiesiai į vakarus nuo Vigano. Hanojus - 
į vakarus nuo Laoago. Visi Lusone žino, kaip šiaurės vietnamiečiai 
kankindavo jaunus amerikiečius. Štai ko tie vargšai vaikinukai bi- 
jojo. Šiaurės vietnamiečiai buvo „neprilygstami“ kankintojai - taip 
sakoma Laoage ir Vigane. Galėtume ten nukeliauti, - pakartojo 
Dorotė. 

— Gerai, - tarė Chuanas Diegas; tai buvo lengviausia pasakyti. 
Dar pagalvojo, kad reikėtų užsiminti apie Vietnamo karo veteraną, 
su kuriuo susipažino Ajovoje. Tas veteranas Chuanui Diegui pasa- 
kojo, kaip kareiviai pailsėdavo ir atsigaudavo Filipinuose. 

Buvo šnekama ir apie Olongapo ir Bagijų, o gal Bagijo miestą. 
„Ar čia Lusono miestai?“ - galvojo Chuanas Diegas. Veteranas kal- 
bėjo apie barus, naktinį gyvenimą, prostitutes. Apie kankinimus 
ar apie šiaurės vietnamiečius, kaip tos srities specialistus, nesakė 
nieko ir nė neužsiminė apie Laoagą ar Viganą - nebent Chuanas 
Diegas būtų pamiršęs. 

— Kaip ten tavo tabletės? Gal tau reikėtų ko nors išgerti? - pa- 
klausė Dorotė. - Eime, žvilgtelėsim į tabletes, - pridūrė, imdama 
jį už rankos. 

— Gerai, - vėl tarė Chuanas Diegas. Kad ir koks buvo pavargęs, 
jam pačiam atrodė, kad nešlubuoja, eidamas su ja į vonios kambarį 
žvilgtelėti į lopresorą ir viagrą. 

— Man patinka šita, o tau? - pasakė Dorotė. (Rankoje laikė via- 
gros tabletę.) - Ji taip puikiai atrodo. Kam dar skelti perpus? Mano 
manymu, visa geriau negu pusė... ar ne? 

- Gerai, - sušnibždėjo Chuanas Diegas. 

— Nesijaudink, nebūk liūdnas, - tarė Dorotė, duodama jam ta- 
bletę ir stiklinę vandens. - Viskas bus gerai. 

Tačiau tai, kas Chuanui Diegui staiga atėjo į galvą, nebuvo ge- 
rai. Jis prisiminė, kaip Dorotė su Mirjam vienu balsu - kaip kokiam 
chore - nevalingai sušuko: „Apsaugokit mane nuo Dievo valios!“ 
Chuanas Diegas neabejojo, kad Klarkas Frenčas, jei būtų tai girdė- 
jęs, tikrai būtų pamanęs, kad šitaip šaukia sukubės. 

„Ar Mirjam ir Dorotei kažkuo nepatinka Dievo valia?“ - gal- 
vojo Chuanas Diegas. Paskui jam dingtelėjo: „O gal Dorotė su Mir- 
jam piktinasi Dievo valia, nes joms reikia ją vykdyti?“ Kokia kvaila 
mintis! Prielaida, kad Mirjam su Dorote - pasiuntinės, vykdančios 
Dievo valią, niekaip nederėjo prie Klarkui susidariusio įspūdžio, 
kad jiedvi - moterų pavidalo demonai. Bet Klarkui, žinoma, ne- 
pavyko Chuano Diego įtikinti, kad ši motina su dukterimi - pik- 
tosios dvasios. Geisdamas jų abiejų, Chuanas Diegas neabejotinai 
jautė, kaip tvirtai jos susijusios su materialiuoju pasauliu; Mirjam 
ir Dorotė buvo kūnas ir kraujas, o ne dvasios ar šešėliai. O ar jos, 
tokios nuodėmingos, iš tiesų vykdo Dievo valią... na, kam dėl to 
sukti galvą? Kas galėtų tai įsivaizduoti? 

Tokios kvailos minties Chuanas Diegas, žinoma, niekaip ne- 
išreiškė — juo labiau tą akimirką, kai Dorotė jam padavė viagros 
tabletę ir stiklinę vandens. 

- Ar judvi su Lesle... - buvo beklausiąs Chuanas Diegas. 

— Vargšė Leslė visai susipainiojusi - aš tik mėginau jai padėti, - 
pasakė Dorotė. 

— Tu mėginai jai padėti, - tepratarė Chuanas Diegas, ir tai ne- 
nuskambėjo kaip klausimas, nors jis galvojo, kad, jei būtų susipai- 
niojęs, buvimas su Dorote tikrai nepadėtų. 

Kai prisimeni arba sapnuoji mylėtus žmones, - kurių jau nebėra, - 
jų istorijų pabaigos vis atsiduria priekyje. Negali pasirinkti nei sa- 
pnuojamų, nei prisimenamų įvykių sekos. Sąmonėje - ir sapnuose, 
ir atsiminimuose - istorija kartais prasideda epilogu. 

Ajova Sityje pirma centralizuota ŽIV klinika - slaugos, sociali- 
nės rūpybos ir mokymo įstaiga - atidaryta 1988-ųjų birželio mėne- 
sį. Įkurta Boido bokšte, kuris iš tikrųjų ne bokštas, tik taip vadina- 
mas. Vadinamasis Boido bokštas tada buvo naujas penkių aukštų 
pastatas, prilipdytas prie senosios ligoninės, - Ajovos universiteto 
klinikų dalis. ŽIV ir AIDS klinika įsikūrė pirmame aukšte ir buvo 
pavadinta Virusologijos klinika. Tuo laiku nemažą susirūpinimą 
kėlė ŽIV ir AIDS klinikos reklama; kai kas visai pagrįstai baimino- 
si, kad ir ligoninė, ir pacientai bus diskriminuojami. 

ŽIV ir AIDS buvo siejami su seksu ir narkotikais; daugelis Ajo- 
vos gyventojų manė, kad ta neįprasta liga - tik miesto rykštė. Kai- 
miškoje Ajovoje kai kurie pacientai nukentėdavo nuo homofobijos 
ir ksenofobijos apraiškų. 

Chuanas Diegas prisiminė tą laiką, kai Boido bokštas buvo dar 
tik statomas, aštuntojo dešimtmečio pradžioje; ten buvo (iki šiol 
tebėra) ir tikras - gotiškojo stiliaus - bokštas, šiaurinėje senosios 
nespecializuotos ligoninės pusėje. Kai Chuanas Diegas su senjoru 
Eduardu ir Flor atsikraustė į Ajova Sitį, jie apsigyveno bute per 

du aukštus itin įmantriame, į vestuvių tortą panašiame karalie- 
nės Viktorijos laikų name su apgriuvusia veranda. Chuano Diego 
miegamasis bei vonia ir senjoro Eduardo darbo kambarys buvo 
antrame aukšte. 

Edvardui Bonšo ir Flor tos vargiai besilaikančios verandos be- 
veik nereikėjo, o Chuanas Diegas kadaise, kaip prisiminė, ją labai 
mėgo. Iš jos matydavo Ajovos sporto areną (kur buvo uždaras ba- 
seinas) ir Kiniko stadioną. Ta griūvanti Melroso alėjoje stovinčio 
namo veranda buvo puikus studentų stebėjimo punktas, ypač tais 
rudens šeštadieniais, kai Ajovos futbolo komanda žaisdavo namuo- 
se. (Senjoras Eduardas Kiniko stadioną vadino Romos Koliziejumi.) 

Amerikietiškasis futbolas Chuano Diego nedomino. Kartais — 
pradžioje iš smalsumo, o vėliau tiesiog kad pabūtų su draugais - jis 
nueidavo į Kiniko stadioną pažiūrėti rungtynių, bet iš tikrųjų jam 
labiau patiko sėdėti seno medinio Melroso alėjos namo verandoje 
ir Žiūrėti į praeinančius jaunus žmones. („Man turbūt patinka iš 
toli girdėti grojant orkestrą - ir įsivaizduoti rungtynių šokėjas iš 
arti, - kaip visada mįslingai sakydavo Elor.) 

Boido bokštą baigė statyti, kai Chuanas Diegas Ajovos univer- 
sitete jau buvo bebaigiąs bakalauro studijas; iš Melroso alėjos keis- 
toji trijų asmenų šeima matė senosios ligoninės gotiškojo stiliaus 
bokštą. (Flor vėliau sakė, kad tas senas bokštas jai nebepatiko.) 

Ligos požymiai pirmiau pasireiškė Flor; kai jai buvo nustaty- 
ta diagnozė, žinoma, pasitikrino ir Edvardas Bonšo. Kad tyrimo 
dėl ŽIV atsakymas teigiamas, Flor ir senjoras Eduardas sužinojo 
1989-aisiais. Abiem pirma AIDS apraiška buvo klastingoji pneu- 
monijos forma Pneumocystis carinii, PCP. Kosulys, dusimas, karš- 
čiavimas - Flor ir buvęs misionierius buvo gydomi „Baktrimu“. 
(Edvardą Bonšo nuo „Baktrimo“ išbėrė.) 

Flor buvo beveik graži, bet dabar jai veidą subjaurojo Kapošio 
sarkomos dariniai. Vienas toks violetinis darinys tabalavo Flor ant 
antakio; kitas, rausvai violetinis, kabojo panosėj. Šis taip baisiai kri- 
to į akis, kad Flor nusprendė jį slėpti po bandana - spalvota skarele, 
paprastai nešiojama ant kaklo. Sakėsi esanti La Bandida - Banditė. 
Bet skaudžiausia Flor buvo prarasti tą la (savo moteriškumą). 

Jos vartojami estrogenai turėjo šalutinį poveikį - ypač pakenkė 
kepenims. Estrogenai gali sukelti savotišką hepatitą; tulžies pūslė 
pasidaro inertiška ir padidėja. Su tuo susijęs niežėjimas varė Flor iš 
proto. Todėl ji liovėsi vartojusi hormonus, ir jai vėl ėmė želti barzda. 

Chuanui Diegui atrodė neteisinga, kad Flor, kuri taip stengėsi 
kuo labiau sumoteriškėti, dabar ne tik miršta nuo AIDS, bet ir turi 
atvirsti vyru. Kai senjorui Eduardui jau taip drebėjo rankos, kad jis 
nebegalėjo kasdien nuskusti Flor veido, tai darė Chuanas Diegas. 
Bet ją bučiuodamas Chuanas Diegas ant skruosto vis tiek jautė še- 
rius ir visada matė tarsi kokį barzdos šešėlį, - net kai Flor veidas 
būdavo ką tik nuskustas. 

Kadangi Edvardas Bonšo ir Flor buvo tokia neįprasta pora, 
juodu pageidavo jaunos pirminės sveikatos priežiūros gydytojos; 
be to, Flor norėjo, kad tai būtų moteris. Gražioji jų šeimos gydy- 
toja buvo Rozmari Stein; tai ji primygtinai reikalavo, kad Edvardas 
Bonšo ir Flor pasitikrintų dėl ŽIV. 1989-aisiais daktarei Stein buvo 
tik trisdešimt treji. „Daktarė Rozmari“ - kaip ją pirma pavadino 
Flor - buvo Chuano Diego bendraamžė. Virusologijos klinikoje 
Flor visus infekcinių ligų gydytojus vadino vardais - meksikietė 
juk galėjo liežuvį nusilaužti, betardama jų pavardes. Chuanas Die- 
gas ir Edvardas Bonšo - puikiai kalbantys angliškai - tuos gydyto- 
jus irgi vadino „daktaru Džeku“ ir „daktaru Abraomu , tiesiog kad 
Elor nesijaustų esanti tokia svetimšalė. 

Laukiamasis Virusologijos klinikoje buvo labai nuobodus - 
prėsko septintojo dešimtmečio stiliaus. Kilimai rudi; vienos ar 
dviejų sėdimųjų vietų krėslai - su tamsiomis vinilu aptrauktomis 
turbūt dirbtinės odos pagalvėlėmis. Registratūros stalas rusvai 
oranžinis, su šviesaus plastiko viršumi. Siena priešais registratūros 
stalą - mūrinė. Flor pareiškė, jog norėtų, kad visas Boido bokštas 
būtų vien mūrinis, ir iš vidaus, ir iš išorės; jai buvo nemalonu gal- 
voti, kad „toks šlamštas kaip dirbtinė oda ir plastikas“ pergyvens ir 
ją, ir mieląjį Eduardą. 

Visi manė, kad senjorą Eduardą užkrėtė Elor, bet taip sakė tik 
pati Flor. Edvardas Bonšo niekad jos nekaltino; neištarė nė žodžio, 
dėl kurio ji būtų galėjusi pasijusti kalta. Juodu nebuvo davę ofi- 

cialių įžadų, tik šiaip pasižadėję vienas kitu rūpintis. „Kai sveikata 
tvers ar ligos suims, - visą gyvenimą...“ - nuoširdžiai pacituodavo 
senjoras Eduardas, kai Flor imdavo pati save kaltinti, prisipažin- 
dama, kad kartais būdavo neištikima (kai lankydavosi Oachakoje, 
tuose vakarėliuose... tiesiog kad prisimintų senus laikus). 

„O pažadas „atsižadėti visų kitų“... aš su tuo juk sutikau, ar 
ne?“ - klausė Flor savo mielojo Eduardo; ji baisiai graužėsi. Bet 
Elor iš prigimties buvo tokia nežabota. O Edvardas Bonšo išliko jai 
ištikimas; vis sakė, kad Flor - jo gyvenimo meilė. Jis buvo ištikimas 
ir savo škotiškai priesaikai, tam pamišėliškam giminės šūkiui, kad 
jie „jokių vėjų nepalenkiami“, kurį, negalėdamas susilaikyti, kažko- 
dėl vis kartojo lotyniškai: Haud ullis labentia ventis. (Šitą nesąmonę 
jis ir išpyškino broliui Pepei, kai, apsuptas vėjyje sklandančių vištų 
plunksnų, atvyko į Oachaką.) 

Virusologijos klinikoje kabinetas, kuriame imdavo kraują ty- 
rimams, buvo greta laukiamojo, kur ŽIV užsikrėtę pacientai daž- 
niausiai laukdavo kartu su diabetikais. Dvi ligonių grupės sėdėdavo 
priešingose laukiamojo pusėse. Devintojo dešimtmečio pabaigoje 
ir dešimtojo pradžioje AIDS pacientų vis daugėjo; negana to, dau- 
gelis mirštančiųjų buvo ligos jau labai pastebimai paženklinti - ir 
ne tik baisiai sulysę ar su visokiais Kapošio sarkomos dariniais. 

Buvo paženklintas ir Edvardas Bonšo: jį kankino seborėjinis 
dermatitas su sluoksniais besilupančiais tarsi riebaluotos odos 
plotais - daugiausia apie antakius ir plaukuotoje galvos dalyje, ir 
abipus nosies. Burnoje atsirado tarsi varškėtų kandidozės lopinė- 
lių, liežuvis apsitraukė balkšvomis apnašomis. Po kurio laiko kan- 
didozė išplito ir į gerklę, apėmė stemplę; senjorui Eduardui buvo 
sunku ryti, lūpos pabalo, sukepo ir suskeldėjo. Vėliau Edvardas 
Bonšo beveik nebegalėjo kvėpuoti, bet būti prijungtas prie plaučių 
ventiliacijos įrenginio atsisakė; juodu su Elor norėjo mirti drauge - 
namuose, ne ligoninėje. 

Galiausiai Edvardas Bonšo jau buvo maitinamas per Hikma- 
no kateterį; gydytojai Chuanui Diegui sakė, kad pacientams, kurie 
patys valgyti nebegali, intraveninis maitinimas būtinas. Kankina- 
mas kandidozės ir vargiai galėdamas ką nuryti, senjoras Eduardas 

badavo. Slaugytoja, - senyva moteris, ponia Dodž, - apsigyveno 
buvusiame Chuano Diego miegamajame, Melroso alėjoje esančio 
jų buto antrame aukšte. Labiausiai slaugytojos reikėjo, kad prižiū- 
rėtų kateterį, - ne kas kitas, o ponia Dodž jį praplaudavo heparino 
tirpalu. 

— Kitaip užkrešėtų, - pasakė ponia Dodž Chuanui Diegui, ku- 
ris vis tiek nesuprato, ką ji turi omeny, bet paaiškinti neprašė. 

Hikmano kateteris buvo nukaręs nuo dešinės Edvardo Bonšo 
krūtinės pusės; įkištas po raktikauliu, ėjo po oda per kelis colius virš 
spenelio - ir į poraktikaulinę veną. Chuanas Diegas niekaip nega- 
lėjo priprasti prie to vaizdo; apie Hikmano kateterį jis rašė viename 
iš savo romanų, kur keli veikėjai miršta nuo AIDS - ir kai kurie dar 
serga kaip tik tokiomis su AIDS susijusiomis oportunistinėmis ligo- 
mis, kokios kankino senjorą Eduardą ir Flor. Bet šiaip tai senjoras 
Eduardas ir La Loca, - Karalienė, La Bandida, kaip Flor pati save 
vadino, - nebuvo tų romane aprašytų AIDS aukų prototipai. 

Chuanas Diegas savaip, žinoma, rašė apie tai, kas nutiko Flor ir 
Edvardui Bonšo, bet nė karto nerašė apie juos. Šiukšlyno skaityto- 
jas buvo savamokslis, pats išmokęs ir viską įsivaizduoti. Gal sava- 
rankiškai lavindamasis jis ir įsikalė mintį, kad grožinės literatūros 
rašytojas sukuria veikėjus ir išgalvoja istoriją, - negalima tiesiog ra- 
šyti apie pažįstamus žmones arba pasakoti, kas nutiko tau pačiam, 
ir vadinti to romanu. 

Tikri žmonės, kuriuos Chuanas Diegas pažinojo, buvo kupini 
paslapčių ir prieštaravimų - Chuanui Diegui atrodė, kad tikriems 
žmonėms pernelyg daug ko trūksta, kad jie galėtų tapti romanų 
veikėjais. Be to, jis gi gali išgalvoti įdomesnę istoriją negu tai, kas 
nutiko jam pačiam; šiukšlyno skaitytojas buvo įsitikinęs, jog jo 
gyvenimo istorijai „pernelyg daug ko trūksta, kad ji galėtų tapti 
romanu. 

Dėstydamas kūrybinį rašymą, Chuanas Diegas studentams ne 
kartą sakė, kaip jie turėtų rašyti; būsimiesiems rašytojams niekad 
nesiūlė romano rašyti taip, kaip rašo jis. Šiukšlyno skaitytojas ne- 
sistengė studentų padaryti tokių, koks yra pats. Didžiausias keblu- 
mas čia tas, kad daugelis jaunų rašytojų ieško kokio nors metodo; 

kyla pavojus, kad jie nusižiūrės kokį nors rašymo būdą ir manys, 
kad jis vienintelis. (Rašyk apie tai, ką žinai! Pasikliauk tik vaizduo- 
te! Svarbiausia kalba!) 

Kad ir Klarkas Frenčas. Kai kurie studentai visą gyvenimą ir 
būna studentai: ieško bendrų taisyklių, kaip turėtų gyventi; ir ran- 
da. Kaip rašytojai, jie nori, kad jų rašymo būdas būtų pripažintas 
universaliu ir nekintamu. (Jei grožinės literatūros kūrinys grin- 
džiamas autobiografija, tai išeina niekalas! Jei remiesi vaizduote, 
tai apsimetinėji!) Klarkas tvirtino, kad Chuanas Diegas „tų, kurie 
prieš autobiografijas, pusėje“. 

Chuanas Diegas nenorėjo į tai įsitraukti ir palaikyti vieną kurią 
pusę. 

Klarkas atkakliai teigė, kad Chuanas Diegas visada „už vaiz- 
duotę“, jis esąs „pramanytojas, ne memuarų autorius“. 

„Gal ir taip“, - galvojo Chuanas Diegas, bet nenorėjo būti nie- 
kieno pusėje. Klarkas Frenčas grožinės literatūros rašymą pavertė 
kažkokia varžovų polemika. 

Chuanas Diegas, nenorėdamas, kad pokalbis būtų panašus į 
viešą ginčą, mėgino kalbėti apie savo mėgstamą literatūrą, apie ra- 
šytojus, kurių knygas perskaitęs panoro tapti rašytoju, - ne todėl, 
kad į jų kūrybą būtų žiūrėjęs kaip į rašymo būdo pavyzdį, o tiesiog 
dėl to, kad jam patiko, ką jie parašė. 

Nieko keista: „Pamestinukuose“ anglakalbės literatūros bi- 
blioteka buvo ne per didžiausia ir dauguma knygų ne naujesnės 
negu pavyzdiniai devyniolikto amžiaus romanai, tarp jų ir tie, 
kuriuos tėvas Alfonsas su tėvu Oktavijum buvo pasmerkę basure- 
ro pragaro liepsnoms, ir keli svarbiausi, kuriuos brolis Pepė arba 
Edvardas Bonšo išgelbėjo, kad bibliotekoje būtų ir bent kiek gro- 
žinės literatūros. Tie romanai Chuanui Diegui ir sužadino norą 
tapti rašytoju. 

Tai, kad gyvenimas neteisingas šunims, šiukšlyno skaitytoją 
parengė Natanielio Hotorno „Raudonajai raidei“. Matroniškosios 
davatkos, besišnibždančios, ką jos padarytų Esterai, - karštu ly- 
gintuvu įspaustų įdagą jai ant kaktos arba ją nužudytų, užuot pa- 
prasčiausiai paženklinusios drabužius, - padėjo Chuanui Diegui 

pasirengti amerikietiškojo puritonizmo liekanoms, su kuriomis jis 
susidūrė persikėlęs gyventi į Ajovą. 

Hermano Melvilio „Mobi Dikas“ - ypač Kvikego „gelbėjimosi 
karstas - Chuaną Diegą išmokė, kad išankstinės užuominos pasa- 
kojime būna tarsi lemties ženklai. 

Jeigu jau kalbam apie lemtį, kurios neįmanoma išvengti, tai dar 
buvo Tomo Hardžio „Kesterbridžo meras“. Pirmame skyriuje gir- 
tas Maiklas Henčardas jūrininkui parduoda savo žmoną ir dukte- 
rį. Henčardas niekad neatpirks kaltės dėl to, ką padarė; testamente 
Henčardas prašo: „Tegu niekas manęs neprisimena.“ (Istorija apie 
nuodėmių atpirkimą to negalėjai pavadinti. Klarkas Frenčas Har- 
džio nekentė.) 

Ir, žinoma, dar buvo Čarlzas Dikensas - Chuanas Diegas cituo- 
davo „Deivido Koperfildo“ skyrių, pavadintą „Audra“. To skyriaus 
pabaigoje bangos į krantą išmeta Stirforto lavoną ir Koperfildas 
žiūri, kas liko iš jo vaikystėje garbinto dievaičio ir gudraus kankin- 
tojo - tipiško vyresnio berniuko, kurį sutinki mokykloje, kuriam 
lemta tapti tavo skriaudiku. Nieko daugiau ir nereikėjo sakyti apie 
negyvą Stirforto kūną pakrantėje, kur jis guli „tarp griuvėsių namo, 
kurio gyventojus nuskriaudė“. Bet Dikensas nebūtų Dikensas, jei 
neleistų Koperfildui dar pridurti: „Gulėjo jis, pakišęs ranką po gal- 
va taip, kaip dažnai matydavau jį gulintį dar mokykloje.“ 

— Ką dar man reikėjo žinoti apie romanų rašymą, be to, ką su- 
žinojau iš šitų keturių? - paklausė Chuanas Diegas savo studentus, 
tarp jų ir Klarką Frenčą. 

Kūrybinio rašymo studentams pristatydamas tuos keturis de- 
vyniolikto amžiaus romanus („mano mokytojai“ — taip vadino 
Hotorną, Melvilį, Hardį ir Dikensą), Chuanas Diegas niekad ne- 
pamiršdavo paminėti ir Šekspyro. Kadaise senjoras Eduardas jam 
parodė, kad Šekspyras gerokai anksčiau, negu imta rašyti romanus, 
suprato ir deramai įvertino siužeto svarbą. 

Šekspyro paminėjimas prie Klarko Erenčo buvo klaida; Klarkas 
pasirodė esąs savanoris Eivono dainiaus gynėjas. Priklausydamas 
vien vaizduote pasikliaujančiųjų mokyklai... na, galite įsivaizduoti, 

kaip ūmiai Klarkas reaguodavo, kai kokie bedieviai imdavo šnekė- 
ti, kad Šekspyro kūrinius gal parašė kažkas kitas. 

Be to, vos pagalvojęs apie Šekspyrą, Chuanas Diegas prisimin- 
davo Edvardą Bonšo - ir kas jiedviem su Flor nutiko. 


Iš PRADŽIŲ, KAI SENJORAS Eduardas ir Flor dar buvo gana sti- 
prūs, - kai dar galėjo šį tą panešti ir lipti laiptais, ir Flor dar vairavo 
automobilį, - juodu į Boido bokšto pirmame aukšte esančią kliniką 
nueidavo patys. Nuo jų namų Melroso alėjoje iki tos klinikos buvo 
tik trečdalis mylios. Kai viskas pasidarė sunkiau, Chuanas Diegas 
(arba ponia Dodž) Edvardą Bonšo su Flor nuvesdavo į kitą Melro- 
so alėjos galą; Flor dar vaikščiojo, o senjoras Eduardas jau sėdėjo 
vežimėlyje. 

Nuo dešimto dešimtmečio pradžios iki vidurio, - prieš tai, kai 
mirčių nuo AIDS (naujų vaistų dėka) staiga sumažėjo ir Viruso- 
logijos klinikoje ėmė daugėti ŽIV užsikrėtusių žmonių, - klinikos 
pacientų skaičius kurį laiką nekito, būdavo kokie du šimtai per me- 
tus. Daugelis laukiamajame sėdėdavo savo partneriams ant kelių; 
kartais pasigirsdavo šnekų apie gėjų barus ir transvestitų vakarė- 
lius, pasirodydavo vienas kitas akį rėžiančiais drabužiais vilkintis 
puošeiva - akį rėžiančiais Ajovoje. 

Flor nebesipuošė. Praradusi beveik visą išorinį moteriškumą, ji 
ir toliau rengėsi kaip moteris, bet jau labai kukliai; pati jautė, kad 
vėjimo kupinomis akimis. Laukiamajame juodu laikėsi už rankų. 
Ajova Sityje, bent jau kiek Chuanas Diegas prisiminė, vienintelė 
vieša vieta, kur Flor su Edvardu Bonšo neslėpė abipusio švelnumo, 
buvo Boido bokšte įsikūrusios ŽIV ir AIDS klinikos priimamasis. 

Vienas AIDS pacientas buvo jaunas vyriškis iš menonitų šei- 
mos, kuri jo iš pradžių išsižadėjo, o paskui vėl priėmė. Jis į laukia- 
mąjį atsinešė savo darže užaugintų daržovių; pomidorus išdalijo 
klinikos personalui. Jaunasis menonitas avėjo kaubojiškais batais, 
ant galvos buvo užsidėjęs rausvą kaubojišką skrybėlę. 

Vieną kartą, kai ponia Dodž nuvedė Flor ir Edvardą Bonšo į 
kliniką, Flor juokaudama užkalbino jaunąjį daržininką su rausva 
kaubojiška skrybėle. 

Flor viešumoje visada būdavo su ta savo skarele, bandana. Taigi 
La Bandida tarė: 

— Klausyk, kaubojau, jei turi porą arklių, mudu galėtume api- 
plėšti kokį traukinį ar banką. 

Ponia Dodž Chuanui Diegui pasakojo, kad „visas laukiamasis 
juokėsi“, netgi ji. Ir menonitas rausva kaubojiška skrybėle buvo nu- 
siteikęs juokauti. 

- Žinau tokį Nort Liberčio miestelį, - atsakė tas kaubojus. - 
Ten yra biblioteka, kurią būtų nesunku apvogti. Juk esat girdėjusi 
apie Nort Libertį? - paklausė Elor. 

— Ne, negirdėjau, - papurtė galvą Flor. - Ir man visai nesinori 
apiplėšti bibliotekos - aš neskaitau. 

Flor sakė tiesą: ji neskaitė. Kalbėdavo sąmojingai, nepritrūkda- 
ma žodžių, - buvo puiki klausytoja, - bet jos meksikietiškas akcen- 
tas nepasikeitė nuo 1970-ųjų, ir ji niekad nieko neskaitė. (Jai garsiai 
skaitydavo Edvardas Bonšo arba Chuanas Diegas.) 

Anot ponios Dodž, tai buvo tikrai juokinga intermedija, - ten, 
ŽIV ir AIDS klinikoje, - bet senjorą Eduardą toks Flor ir daržinin- 
kaujančio kaubojaus flirtas nuliūdino. 

— Aš neflirtavau - norėjau tik pajuokauti, - teisinosi Flor. 

Ponia Dodž nemanė, kad Flor su tuo ūkininku flirtavo. Vėliau, 
kai Chuanas Diegas paklausė, kaip ten buvo, ji atsakė: 

— Manau, kad Flor jau jokie flirtai neberūpi. 

Ponia Dodž buvo iš Koralvilio. Kaip slaugytoja, rekomenduota 
daktarės Rozmari. Pirmą kartą ją matydamas, Edvardas Bonšo tarė: 

— Beje, jei norite žinoti, iš kur mano randas... 

Bet ponia Dodž apie tai jau viską žinojo. 

— Koralvilyje visi - na, visi tam tikro amžiaus žmonės - yra 
girdėję tą istoriją, - pasakė ponia Dodž senjorui Eduardui. - Bon- 
šo šeima buvo gerai žinoma... dėl to, ką jūsų tėvas padarė tam 


vargšui šuniui. 

Senjorui Eduardui net palengvėjo, kai išgirdo, kad Bonšo šei- 
ma neišvengė Koralvilio gyventojų dėmesio, - juk negalima išbristi 
sausam, kai prie namų nušauni savo šunį. 

- Žinoma, - toliau šnekėjo ponia Dodž, - aš buvau dar jauna 
panelė, kai išgirdau tą istoriją... ne apie jus ir ne apie jūsų randą, - 
pasakė senjorui Eduardui. - Istoriją apie Beatričę. 

— Viskas taip, kaip ir turi būt. Juk nušovė ją. Taigi ir ta istorija 
apie ją, Beatričę, - pareiškė Edvardas Bonšo. 

— Man tai ne... kaip ir visiems kitiems tave mylintiems, Eduar- 
dai, - įsikišo Flor. 

— Tu flirtavai su tuo ūkininku rausva kaubojiška skrybėle! - su- 
šuko senjoras Eduardas. 

- Neflirtavau, - gynėsi Flor. Vėliau Chuanas Diegas vis galvojo, 
kad tik tuos kaltinimus dėl flirto su jaunuoju menonitu gal ir buvo 
galima suprasti kaip netiesioginius Edvardo Bonšo priekaištus Flor 
dėl apsilankymų Oachakoje - ir nežinia kokio, bet nesunkiai įsi- 
vaizduojamo flirto ten. 

Savaime suprantama, kaip tik tada Chuanas Diegas susidrauga- 
vo su Rozmari Stein; ne tik todėl, kad ji buvo graži. Rozmari buvo 
senjoro Eduardo ir Flor gydytoja. Tai kodėl negalėjo tapti ir Chua- 
no Diego gydytoja? 

Flor Chuanui Diegui sakė, kad jis turėtų pasipiršti daktarei 
Rozmari, bet Chuanas Diegas pirmiau paprašė, kad ji būtų jo gy- 
dytoja. Paskui jam būdavo nesmagu prisiminti, kad pirmą kartą jį, 
kaip pacientą, nueiti pas daktarę Stein privertė jo paties vaizduotė. 
Jis nesirgo; nebuvo niekuo užsikrėtęs. Bet, nuolat matydamas su 
AIDS susijusias oportunistines ligas, įtikėjo, kad turėtų pasitikrin- 
ti dėl ŽIV. 

Daktarė Stein jį patikino, kad jis nedarė nieko tokio, dėl ko 
būtų galėjęs sueiti į sąlytį su virusu. Chuanas Diegas sunkiai prisi- 
minė, kada paskutinį kartą mylėjosi, - abejojo netgi dėl metų, - bet 
tikrai žinojo, kad su moterimi ir kad buvo užsimovęs prezervatyvą. 

— Ir nevartoji intraveninių narkotikų? - dar paklausė daktarė 
Rozmari. 

— Ne - niekada! 

Bet Chuanas Diegas vis tiek įsivaizdavo, kaip baltos kandidozės 
apnašos aptraukia dantis. (Jis daktarei Rozmari prisipažino, kad 
kartais naktį prabunda ir įdėmiai apsižiūri burną, pasiėmęs veidro- 
dį ir pasišviesdamas žibintuvėliu!) Virusologijos klinikoje Chuanas 
Diegas buvo girdėjęs apie žmones, sergančius kriptokokiniu me- 
ningitu. Daktaras Abraomas jam pasakojo, kad tas meningitas dia- 
gnozuojamas darant juosmens punkciją, o pasireiškia karščiavimu, 
galvos skausmu ir orientacijos sutrikimu. 

Chuanas Diegas nuolat visa tai sapnavo; pabusdavo kuo tiks- 
liausiai įsivaizduodamas visus simptomus. 

— Tegu Flor ir Edvardą į kliniką vedžioja ponia Dodž. Juk aš 
ją tam ir suradau. Tegu tai daro ponia Dodž, - pasakė Chuanui 
Diegui daktarė Stein. - Tavo labai laki vaizduotė... Tu gi rašytojas? 
Vaizduotė juk ne koks vandens čiaupas; negali vakare, baigęs rašy- 
ti, jos tiesiog užsukti. Vaizduotė nesustabdoma, ar ne? 

Tada jis turėjo jai pasipiršti, kol to nepadarė kas nors kitas. Bet 
kai Chuanas Diegas pagaliau suvokė, kad turėtų pasipiršti daktarei 
Rozmari, ji jau buvo ištarusi „taip kitam. 

Chuanas Diegas beveik girdėjo, ką jam būtų apie tai pasakiu- 
si Flor, jei būtų buvusi gyva: „Po galais, reikėjo pasiskubinti! Vis 
pamirštu, koks tu lėtas.“ (Ir gal dar būtų kaip nors paminėjusi jo 
plaukimą šuniuku.) 

Galiausiai daktaras Abraomas ir daktaras Džekas ėmė eksperi- 
mentuoti su poliežuviniu morfinu ir morfino eliksyru - Edvardas 
Bonšo ir Flor mielai sutiko pabūti bandomaisiais triušiais. Tačiau 
tada Chuanas Diegas jau viską leisdavo daryti poniai Dodž; jis pa- 
klausė daktarės Rozmari ir slaugymą patikėjo slaugytojai. 

Tuoj turėjo prasidėti 1991-ieji; ir Chuanui Diegui, ir Rozmari 
buvo trisdešimt penkeri, kai Flor ir senjoras Eduardas mirė, - pir- 
miau Flor, o po kelių dienų ir Edvardas Bonšo. 

Ta Melroso alėjos vieta vis keitėsi; vienas po kito dingo per- 
nelyg išgražinti karalienės Viktorijos laikų namai su didžiulėmis 
verandomis. Chuanas Diegas, kaip ir Flor, kadaise mėgo iš savo 
medinio namo verandos žiūrėti į gotiškojo stiliaus bokštą, bet ar 
galėjo tas senas bokštas patikti žmogui, jau mačiusiam pirmame 

jo aukšte įsikūrusią Virusologijos kliniką ir žinančiam, kas ten, to 
bokšto apačioj, dedasi? 


DAR GEROKAI PRIEŠ AIDS EPIDEMIJĄ, kai Chuanas Diegas mokėsi 
vidurinėje mokykloje, jam ėmė vis mažiau patikti tas Ajova Sičio 
kvartalas, kur yra Melroso alėja. Šlubam vaikui atrodė, kad Vakarų 
vidurinė gana toli; iki jos Melroso alėja į vakarus reikėjo eiti dau- 
giau negu pusantros mylios. Be to, iškart už golfo aikštės, prie san- 
kryžos su Mormonų Kelio prospektu, tykodavo bjaurus šuo. Buvo 
besikabinėjančių skriaudikų ir mokykloje. Bet ne tokių, dėl kokių 
Chuaną Diegą - juodaplaukį, rusvaodį meksikietiškos išvaizdos 
berniuką - perspėjo Flor. Paaiškėjo, kad rasistų Ajova Sityje ne per 
daugiausia, - jų Vakarų vidurinėje, žinoma, pasitaikė (vienas ki- 
tas, tik kelis kartus), bet ne jie buvo bjauriausi Chuaną Diegą ten 
skriaudę tipai. 

Dauguma paaugliškos neapykantos strėlių į Chuaną Diegą smi- 
go dėl Flor ir senjoro Eduardo - dėl motinos, kuri ne visai moteris, 
ir žydro tėvo. „Iškrypėlių porelė“ - taip Chuano Diego įtėvius pa- 
vadino vienas Vakarų vidurinės mokinys. Tas užgauliotojas buvo 
šviesiaplaukis, rausvu veideliu; jo vardo Chuanas Diegas nežinojo. 

Taigi dažniausiai Chuano Diego patiriamų įžeidimų pagrindas 
būdavo lytinis, ne rasinis, bet su Flor arba Edvardu Bonšo apie tai 
kalbėti Chuanas Diegas nedrįso. Kai tuodu balandėliai vis dėlto 
įžvelgdavo, kad jį kažkas slegia, kai Flor arba senjoras Eduardas 
klausdavo, dėl ko jam neramu, Chuanas Diegas nenorėdavo sakyti, 
kad dėl jų. Jam būdavo lengviau pameluoti, kad dėl meksikiečius 
žeminančių užuominų apie šalį „į pietus nuo sienos“ arba tokio 
atviro šaipymosi, dėl kokio jį buvo perspėjusi Flor. 

Dėl ilgo šlubavimo į Vakarų vidurinę ir atgal - iš vieno Mel- 
roso alėjos galo į kitą - Chuanas Diegas nesiskundė. Būtų buvę 
blogiau, jei Flor būtų jį vežiojusi; matydami ją, atvežančią Chuaną 
Diegą į mokyklą, o vėliau pasiimančią, priekabiautojai jį būtų dar 
labiau įžeidinėję. Be to, Chuanas Diegas netgi tada jau buvo kali- 
kas; vienas iš tų nuolat besimokančių akis nudelbusių tylių vaiki- 

nukų, kurie pasiryžę stojiškai iškęsti vidurinę, kad paskui klestėtų 
universitete. (Kai vienintelis darbas - lankyti mokyklą, šiukšlyno 
skaitytojas gali jaustis gana laimingas; ką jau kalbėti apie sėkmę.) 

Pats Chuanas Diegas automobilio nevairavo - nei tada, nei kada 
nors vėliau. Jam buvo baisiai nepatogu tokia persukta dešine pėda 
spausti greičio ar stabdžio pedalą. Mokytis vairuoti jis galėjo, bet 
patį pirmą kartą, sėdęs prie vairo ir mėgindamas pajudėti iš vietos, 
su šalia įsitaisiusia Flor, - ji vienintelė jų šeimoje turėjo vairuotojo 
pažymėjimą; Edvardas Bonšo vairavimo kratėsi, - Chuanas Diegas 
sugebėjo kartu nuspausti ir stabdį, ir akceleratorių. (Nieko keista, 
kai dešinė pėda beveik stačiuoju kampu pasisukusi į šoną.) 

- Štai ir viskas - gana, - tarė Flor. - Dabar aišku, kad mūsų 
šeimoj bus du nevairuojantys. 

Vakarų vidurinėje, žinoma, buvo keli mokiniai, kuriems tai, 
kad Chuanas Diegas neturi vairuotojo pažymėjimo, atrodė nepa- 
kenčiama; nemokėjimas vairuoti jį nuo kitų atskyrė labiau negu 
šlubumas ar meksikietiška išvaizda. Nevairuojantis Chuanas Die- 
gas buvo laikomas nenormaliu - tokiu pat iškrypėliu, kokiais kai 
kurie Vakarų vidurinės vaikai laikė jo įtėvius. 

— O tavo mama, ar kas ji ten sakosi esanti, skutasi? Na, ar sku- 
tasi veidą - savo sumautą viršutinę lūpą? - kartą paklausė Chuaną 
Diegą tas rausvaveidis blondinas. 

Flor turėjo švelnius, vos įžiūrimus ūsiukus - tai nebuvo vy- 
riškiausias Flor bruožas, bet vis dėlto pastebimas. Vidurinėje mo- 
kykloje dauguma paauglių nenori nei patys kuo nors išsiskirti iš 
kitų, nei kad jų tėvai būtų kuo nors ypatingi. Tačiau Chuano Diego 
garbei reikia pasakyti, kad jis dėl senjoro Eduardo ir Flor niekad 
nesijautė nesmagiai. 

— Tai geriausia, ką gali padaryti hormonai. Turbūt pastebėjai, 
kad ir jos krūtys ne per didžiausios. Čia irgi hormonai - estrogenų 
poveikis vis dėlto ribotas. Tik tiek ir težinau, - atsakė tam blondi- 
nui Chuanas Diegas. 

Rausvaveidis vaikinukas tokio atviro Chuano Diego atsakymo 
nesitikėjo. Jau atrodė, kad Chuanas Diegas tą kartą bus laimėjęs, 
bet užgauliotojai lengvai nepasiduoda. Blondinas vėl puolė. 

— O aš žinau, - pareiškė, - kad ir vadinamoji tavo mama, ir 
tėvas yra vyrai. Vienas iš jų, didesnis, rengiasi kaip moteris, bet abu 
turi pimpalus - va ką aš žinau. 

- Jie mane įsisūnijo ir tikrai myli, - pasakė Chuanas Diegas, 
nes senjoras Eduardas jį mokė, kad visada reikia sakyti tiesą. - Ir aš 
juos myliu - va ką žinau, - pridūrė. 

Iš tiesų tai niekad nelaimėsi, kai tave mokykloj šitaip užsipuola, 
bet, jeigu atsilaikai, galiausiai gali laimėti, - Flor visada taip sakė 
Chuanui Diegui, kuris vėliau gailėjosi, kad nei Flor, nei senjorui 
Eduardui atvirai nepapasakojo, kaip ir kodėl jį užsipuola. 

— Ji skutasi... kad ir kas ji būtų... bet nemoka švariai nusigremžt 
sumautos viršutinės lūpos, - tvirtino tas rausvaveidis šiknius. 

- Nesiskuta, - patikino jį Chuanas Diegas - ir pirštu perbraukė 
sau per viršutinę lūpą, kaip braukdavo Lupė, kai erzindavo Rive- 
rą. - Vos pastebimi ūsiukai visada būna. Kaip jau sakiau, estrogenų 
poveikis ribotas. 

Po daugelio metų, - kai Flor susirgo, nebegalėjo vartoti estro- 
genų ir vėl ėmė želti barzda, - skusdamas jai veidą, Chuanas Diegas 
prisiminė tą šviesiaplaukį, rausvaveidį užgauliotoją. „Gal kada nors 
jį dar pamatysiu, - pagalvojo. 

— Ką pamatysi? - paklausė Elor. Minčių jį neskaitė; Chuanas 
Diegas suvokė, kad netyčia bus jas išsakęs. 

— Ai, jūs nepažįstat... net nežinau jo vardo. Tiesiog prisiminiau 
tokį vaikinuką iš vidurinės mokyklos, - paaiškino Chuanas Diegas. 

— O aš tai nieko nebenoriu dar kada nors pamatyti - juo labiau 
iš mokyklos, - tarė Flor. („Ir juo labiau iš Hjustono, - tada, ją skus- 
damas, galvojo ir labai stengėsi bent jau garsiai to neištarti Chuanas 
Diegas.) 

Kai Flor ir senjoras Eduardas mirė, Chuanas Diegas Ajovos 
universitete būsimiesiems magistrams dėstė kūrybinį rašymą, kurį 
seniau pats buvo ten pat studijavęs. Išsikraustė iš savo kambario 
antrame Melroso alėjoje esančio buto aukšte ir toje Ajovos upės 
pusėje daugiau nebegyveno. 

Pats vienas buvo įsikūręs keliuose nuobodžiuose butuose prie 
studentų miestelio ir senųjų valstijos valdžios rūmų - visada ne- 

toli senamiesčio, nes automobiliu nevažinėjo. Visur vaikščiojo 
pėsčias — na, tiksliau sakant, šlubavo. Visi draugai - ir kolegos, ir 
studentai - buvo įsidėmėję jo eiseną; atpažindavo jį iš tolo, net au- 
tomobiliais važiuodami pro šalį. 

Kaip dauguma nevairuojančių žmonių, Chuanas Diegas tiks- 
liai nežinodavo, kur anksčiau buvo nuvežtas; jei pats ten nebūdavo 
nušlubavęs, o tik sėdėjęs kieno nors automobilyje, tai niekaip nega- 
lėdavo nupasakoti, kur ta vieta yra ir kaip ten nusigauti. 

Tas pats buvo ir kai reikėjo rasti Bonšo šeimos plotelį kapinėse, 
kur Elor ir senjoras Eduardas norėjo būti palaidoti - kartu, ir dar 
su Beatričės pelenais, kuriuos Edvardui Bonšo išsaugojo motina. 
(Senjoras Eduardas savo mielojo šuns pelenus paskui buvo padėjęs 
į seifą viename Ajova Sičio banke.) 

Ponia Dodž, turinti pažįstamų Koralvilyje, tiksliai žinojo, kur 
yra Bonšo šeimos plotelis, - tos kapinės buvo ne Koralvilyje, o 
„kitur, bet irgi Ajova Sičio priemiestyje“. (Taip pat tą vietą buvo 
nupasakojęs ir pats Edvardas Bonšo; juk ir senjoras Eduardas au- 
tomobilio nevairavo.) 

Jei ne ponia Dodž, Chuanas Diegas nebūtų radęs, kur jo mylimi 
įtėviai norėjo būti palaidoti. O paskui, po ponios Dodž mirties, jį į 
tas paslaptingas kapines vežiojo daktarė Rozmari. Edvardui Bonšo 
ir Flor, kaip jie ir norėjo, buvo pastatytas bendras antkapinis pa- 
minklas, ant kurio užrašyti žodžiai iš senjoro Eduardo labai mėgtos 
Šekspyro „Romeo ir Džuljetos“ paskutinio posmo. Misionierių iš 
Ajovos labiausiai jaudino jaunus žmones paveikiančios tragedijos. 
(Flor visada tvirtino buvusi mažiau paveikta. Bet ji neprieštaravo 
mielajam Eduardui nei dėl bendros pavardės, nei dėl užrašo.) 


FLOR ir EDVARDAS 
BONŠO 


PANIURUS RYTO SAULĖ BAILIAI ŠVYTI, 
IR NELINKSMA ŠIANDIENĄ MŪS TAIKA. 

Toks buvo jų antkapinis užrašas. Chuanui Diegui senjoro Edu- 
ardo prašymas atrodė abejotinas. 

— Ar nenorite bent jau parašyti „Šekspyras“, jeigu jau nerašot, 
kuri Šekspyro tragedija? - paklausė šiukšlyno skaitytojas. 

— Nemanau, kad tai būtina. Kas susipažinęs su Šekspyru, ži- 
nos, kad čia jis; o kas ne... na, tas nežinos, - mąstė Edvardas Bon- 
šo, Hikmano kateteriui besikilnojant ant nuogos jo krūtinės. - Ir 
niekam nereikia žinot, kad su mumis palaidoti ir Beatričės pele- 
nai, ar ne“ 

Bet Chuanas Diegas tai juk žinojo. Ir daktarė Rozmari, kuriai 
buvo aišku, iš kur tas jos bičiulio rašytojo noras vengti nuolatiniam 
ryšiui būtinų įsipareigojimų. Rozmari suprato ir kad Chuano Die- 
go knygose visa ko kilmė labai svarbi. 

Tačiau daktarė Rozmari iš tiesų nepažinojo to berniuko iš Ge- 
rero - to sąvartyno vaiko, jame slypinčio šiukšlyno skaitytojo atka- 
klumo. Bet ji buvo mačiusi, koks tvirtas gali būti Chuanas Diegas; 
pirmą kartą nustebo - juk jis toks nedidelis, smulkaus sudėjimo, ir 
dar taip savotiškai šlubuoja. 

Jie pietavo savo pamėgtame restorane; netoli Klintono ir Ber- 
lingtono gatvių sankryžos. Tik Rozmari su vyru, Pitu, - irgi gydy- 
toju, - ir Chuanas Diegas su vienu iš kolegų rašytojų. Gal su Roju- 
mi? Rozmari nebeprisiminė. Gal ten buvo Ralfas, ne Rojus. Vienas 
iš kviestinių rašytojų, mėgstantis išgerti; jis arba nepratardavo nė 
žodžio, arba visai neužsičiaupdavo. Vienas iš nuolat besikeičiančių 
trumpam atvykstančių rašytojų; Rozmari manymu, jų manieros 
buvo blogiausios. 

Tada turėjo būti 2000-ieji... ne, 2001-ieji, nes Rozmari pasakė: 
„Negaliu patikėt, kad jau dešimt metų, kai jų nebėra. Dievulėliau, 
kiek daug laiko praėjo nuo jų mirties.“ (Daktarė Rozmari kalbė- 
jo apie Flor ir Edvardą Bonšo.) Chuano Diego manymu, Rozmari 
buvo šiek tiek apsvaigusi, bet nieko baisaus - ji tada nebudėjo, o 
vairuodavo visada Pitas, kai juodu kur nors važiuodavo kartu. 

Tada Chuanas Diegas ir išgirdo prie kito staliuko kalbant 
kažkokį vyriškį; jo dėmesį patraukė ne ką tas vyriškis pasakė, 
o kaip. „Va ką aš žinau“, - tarė. Kažkaip savotiškai, įsimintinai. 

Atrodė, kad tas vyriškis lyg ir pažįstamu balsu drauge ir kaltina, 
ir ginasi. Iš intonacijos galėjai suprasti, kad paprastai jo žodis 
būna paskutinis. 

Tas šviesiaplaukis, raudonveidis vyriškis pietavo su šeima; ti- 
kriausiai ginčijosi su dukterimi, kokių šešiolikos ar septyniolikos 
metų mergaite. Ten buvo ir sūnus - tik truputį vyresnis už dukterį. 
Iš pažiūros jam galėjo būti aštuoniolika, daugių daugiausia; Chua- 
nas Diegas neabejojo, kad vaikinukas tebesimoko vidurinėj. 

— Ten vienas iš O Donelių, - tarė Pitas. - Jie visi tokie garsia- 
kalbiai. 

— Hju O'Donelis, - patikslino Rozmari. - Jis yra srities tary- 
boje. Vis nori žinoti, kada bus statoma kokia nauja ligoninė, kad 
galėtų tam prieštarauti. 
raiškos suprato, kad mergaitė jaučiasi be reikalo užsipulta. Ji mėgi- 
no apginti megztinuką, kuriuo vilkėjo. Chuanas Diegas nugirdo ją 
sakant tėvui: „Visai ne „kekšiškas“ - dabar jaunimas taip rengiasi!“ 

Kažką atrėžęs raudonveidis tėvas ir pridūrė: „Va ką aš žinau.“ 
Tas blondinas atrodė ne kažin kiek pasikeitęs nuo mokyklos laikų, 
kai įžeidinėdavo Chuaną Diegą. Kada tai buvo? Prieš dvidešimt aš- 
tuonerius ar devynerius, beveik trisdešimt metų? 

— Hju, prašau tavęs... - norėjo įsikišti ponia O Donel. 

— Juk ne „kekšiškas ? - paklausė mergaitė brolio. Sėdėdama 
pasisuko į kvailai išsišiepusį vaikiną, kad jis geriau matytų jos 
megztinuką. Tačiau tas vaikinas Chuanui Diegui labai priminė Hju 
O'Donelį, koks jis kadaise buvo: lieknesnis, linų gelsvumo plaukais, 
rausvu veidu. (Ne tokiu raudonu kaip dabar.) Ir šypsena to vaikino 
buvo visai kaip tėvo; mergaitė tuoj pat liovėsi jam demonstravusi 
savo megztinuką - vėl nusigręžė. Visi suprato, kad kvailai vypsantis 
vaikinas nedrįsta palaikyti sesers. Brolis į ją pažvelgė tokiu žvilgs- 
niu, kokį Chuanas Diegas puikiai prisiminė, - išdidžiai, be jokios 
užuojautos, lyg būtų manęs, kad vargšė jo sesuo kekšiškai atrodytų 
vilkėdama bet kokiu megztiniu. 

— Prašau jūsų abiejų... - buvo besakanti žmona ir motina, bet 
Chuanas Diegas jau stojosi nuo savo kėdės. Hju O Donelis, žino- 

ma, iškart atpažino tą šlubavimą, nors Chuano Diego eisenos - ir 
apskritai jo paties - nebuvo matęs beveik trisdešimt metų. 

- Sveiki! Aš - Chuanas Diegas Gereras, rašytojas. Vidurinėje 
mokiausi kartu su jūsų tėčiu, - prisistatė Chuanas Diegas O Done- 
lio vaikams. 

— Svei... - buvo besisveikinanti duktė, bet sūnus nepratarė nė 
žodžio, tada ir mergaitė, žvilgtelėjusi į tėvą, nutilo. 

Ponia O'Donel ėmė kažką šnekėti, tačiau tuoj pat prikando 
liežuvį. 

— Oi, aš žinau, kas jūs toks. Skaičiau... - tespėjo pasakyt. Chua- 
no Diego akyse tikriausiai buvo galima įžvelgti nežmonišką šiukš- 
lyno skaitytojo atkaklumą, kurį pajutusi ponia O'Donel suprato, 
kad Chuanas Diegas nenori aptarinėti savo knygų - apskritai ne- 
ketina kalbėtis su ja. Bent jau dabar. 

— Buvau tavo amžiaus, - tarė Chuanas Diegas Hju O'Donelio 
sūnui, - o gal mudu su jūsų tėčiu buvom kažkur per vidurį tarp 
tavo brolio ir tavęs, - pasakė dukteriai. - Ir jis nelabai maloniai su 
manimi elgėsi, - pridūrė, žiūrėdamas į mergaitę, kuri dabar atrodė 
dar labiau susidrovėjusi - nebūtinai dėl išpeikto megztinuko. 

— Ei, klausyk... - sunerimo Hju O Donelis, bet Chuanas Diegas 
tik dūrė į jį pirštu, nė nepažvelgęs. 

— Ne su tavim kalbu - tavęs jau prisiklausiau, - nukirto, žiū- 
rėdamas tik į vaikus. - Mane įsisūnijo du gėjai, - pasakojo; šiaip 
ar taip, pasakoti jis mokėjo. - Jie buvo pora... susituokti negalėjo — 
nei čia, nei Meksikoje, iš kur aš kilęs. Bet mylėjo ir vienas kitą, ir 
mane - jie buvo mano globėjai, įtėviai. Ir aš juos mylėjau, žinoma, 
kaip visi vaikai turėtų mylėti savo tėvus. Juk suprantat, kaip būna, 
ar ne? - paklausė Chuanas Diegas Hju O'Donelio vaikų, bet šie ne- 
galėjo jam atsakyti. Mergaitė tik linktelėjo galvą - vos pastebimai. 
O vaikinukas buvo visiškai sustingęs. 

— Na, - toliau kalbėjo Chuanas Diegas, - jūsų tėtis mėgo už- 
gaulioti silpnesnius. Jis sakė, kad mano mama skutasi... turėjo 
omeny veidą. Manė, kad ji nemoka nusiskusti viršutinės lūpos, 
bet iš tikrųjų ji nesiskuto. Žinoma, ji buvo vyras, bet rengėsi kaip 
moteris ir vartojo hormonus. Dėl hormonų poveikio atrodė pana- 

šesnė į moterį. Krūtys buvo mažokos, bet ji vis dėlto turėjo krūtis, 
ir jai nebeaugo barzda, nors švelnūs, vos pastebimi ūsiukai liko. 
Aš jūsų tėčiui sakiau, kad tai geriausia, ką gali padaryti hormo- 
nai... sakiau, kad estrogenų poveikis ribotas... bet jūsų tėtis vis tiek 
mane užgauliojo. 

Hju O Donelis atsistojo nuo stalo, bet neištarė nė žodžio - tie- 
siog stovėjo. 

- Žinot, ką man pasakė jūsų tėtis? — tarė vaikams Chuanas 
Diegas. - „Ir vadinamoji tavo mama, ir tėvas yra vyrai - abu turi 
pimpalus.“ Taip ir pasakė. Ko gero, jis iš tų, kurie tariasi viską Žiną. 
Ar ne, Hju? - paklausė Chuanas Diegas ir pirmą kartą pažvelgė į 
O'Donelį. - Ar ne taip man šnekėjai? 

Hju O'Donelis ir toliau stovėjo nieko nesakydamas. Chuanas 
Diegas vėl kreipėsi į vaikus: 

— Jie mirė nuo AIDS, prieš dešimt metų... mirė čia, Ajova Si- 
tyje, - pasakė. - Tą, kuris norėjo būti moterimi... prieš mirtį turė- 
jau ją skusti, nes nebegalėjo vartoti estrogenų ir jai vėl ėmė augti 
barzda, ir aš mačiau, kaip ji sielojasi, kad atrodo kaip vyras. Ji mirė 
pirma. O „vadinamasis“ mano tėtis - po kelių dienų. 

Chuanas Diegas kiek patylėjo. Ir nežvilgtelėjęs žinojo, kad 
ponia O Donel verkia; verkė ir Hju duktė. Chuanui Diegui visa- 
da buvo aišku, kad moterys yra tikrosios skaitytojos - jas istorijos 
jaudina labiau. 

Žiūrėdamas į nepermaldaujamą raudonveidį tėvą ir sustingusį 
rausvaskruostį sūnelį, Chuanas Diegas staiga susimąstė, kas pavei- 
kia daugumą vyrų. „Kas, po galais, apskritai gali sujaudinti daugu- 
mą vyrų?“ - galvojo Chuanas Diegas. 

- Va ką aš žinau, - dar pasakė O'Donelio vaikams. Šį kartą jau 
abu linktelėjo - bet vos pastebimai. Nusisukęs ir šlubuodamas at- 
gal, prie savo stalelio, Chuanas Diegas matė, kad Rozmari su Pitu - 
ir netgi tas girtas rašytojas - gaudė kiekvieną jo Žodį; be to, Chua- 
nas Diegas jautė, kad šlubuoja labiau negu paprastai, lyg tyčia (arba 
netyčia) būtų stengęsis patraukti daugiau dėmesio. Tarsi senjoras 
Eduardas su Flor būtų jį stebėję - kažkaip, iš kažkur - ir taip pat 
gaudę kiekvieną žodį. 

Automobilyje Pitas atsisėdo prie vairo, gerokai įtraukęs rašyto- 
jas - šalia jo (nes tas Rojus arba Ralfas buvo stambus ir nerangus 
girtuoklis, todėl visi sutarė, kad jam reikia daugiau vietos kojoms), 
o Chuanas Diegas su daktare Rozmari - ant užpakalinės sėdynės. 
Chuanas Diegas ketino namo grįžti pėsčias, - gyveno ne per to- 
liausiai nuo Klintono ir Berlingtono gatvių sankryžos, - bet Rojų 
ar Ralfą būtinai reikėjo parvežti, todėl Rozmari įkalbėjo Chuaną 
Diegą, kad ir jis leistųsi parvežamas. 

— Na, čia buvo gan gera istorija... kiek aš supratau, - pareiškė 
priekyje sėdintis girtuoklis. 

— Taip - labai įdomi, - tepasakė Pitas. 

- Šiek tiek susipainiojau, kai pasakojo apie AIDS, - toliau šne- 
kėjo Ralfas arba Rojus. - Buvo du vyrai - čia tai supratau. Vienas 
iš jų rengėsi kaip moteris. Kai dabar galvoju, tai tik tas skutimas 
neaiškus... apie AIDS turbūt supratau. 

- Jie jau mirę - visa tai buvo prieš dešimt metų. Tik tai ir svar- 
bu, - paaiškino Chuanas Diegas. 

— Ne, ne tik, - įsikišo Rozmari. (Chuanas Diegas vėliau prisi- 
minė pagalvojęs, kad neklydo: Rozmari tikrai šiek tiek apsvaigu- 
si - gal netgi ne šiek tiek.) Ji staiga abiem rankom suėmė greta jos 
ant užpakalinės sėdynės sėdinčio Chuano Diego veidą. - Jei būčiau 
girdėjusi tave pasakojant, ką dabar papasakojai tam šikniui Hju 
O'Doneliui... na, prieš sutikdama tekėti už Pito... būčiau tavęs pa- 
prašiusi mane vesti, Chuanai Diegai, - pasakė Rozmari. 

Pitas kurį laiką tiesiog važiavo Dubjuko gatve; niekas neištarė 
nė žodžio. Rojus arba Ralfas gyveno kažkur į rytus nuo Dubjuko, 
gal Blumingtono ar Davenporto gatvėje - niekaip negalėjo prisi- 
minti. Čia reikia pasakyti, kad tam Rojui arba Ralfui tikrai buvo 
sunku susikaupti; jis mėgino rasti už jo sėdinčią daktarę Rozmari - 
visaip kraipė užpakalinio vaizdo veidrodėlį. Galiausiai rado. 

— Oho! To tai nesitikėjau, - tarė jai Rojus arba Ralfas. - Turiu 
omeny, tavo prašymo, kad Chuanas Diegas tave vestų! 

— O aš tikėjausi, - pasakė Pitas. 

Bet Chuanas Diegas, ant užpakalinės sėdynės netekęs žado, at- 
rodė apstulbintas taip pat kaip Rojus arba Ralfas - ar koks ten buvo 
to klajojančio rašytojo vardas. (Chuanas Diegas to irgi nesitikėjo.) 

— Štai - manau, kad čia. Būtų gerai, jei žinočiau, kur, po velnių, 
gyvenu, - šnekėjo Rojus arba Ralfas. 

— Nesakau, kad iš tikryjyų būčiau už tavęs tekėjusi, - stengėsi 
patikslinti savo žodžius Rozmari - nežinia, ar kad nuramintų Pitą, 
ar Chuaną Diegą; o gal abu. - Norėjau pasakyt tik kad gal būčiau 
tavęs to paprašiusi, - tarė. Tai jau atrodė protingiau. 

Chuanas Diegas nė nežvilgtelėjęs į Rozmari suprato, kad ji ver- 
kia, - kaip žinojo ir kad verkia Hju O'Donelio žmona su dukterimi. 

Bet juk šitiek visko nutiko. Ant užpakalinės sėdynės sėdintis 
Chuanas Diegas teįstengė pasakyti: 

— Moterys yra tikrosios skaitytojos. 

Bet jis žinojo, netgi tada, ir tai, ko pasakyti negalėjo: kad is- 
torija kartais prasideda epilogu. Iš tiesų: kaip jis būtų galėjęs tai 
pasakyti? Tam reikėjo konteksto. 

Chuanas Diegas ir vėliau kartais jausdavo, kad juodu su Roz- 
mari Stein tebesėdi prieblandoje, ant užpakalinės automobilio 
sėdynės, nesikalbėdami ir nežiūrėdami vienas į kitą. Argi ne tai 
reiškė ta Šekspyro eilutė, ar ne todėl Edvardas Bonšo ją taip mėgo? 
„Paniurus ryto saulė bailiai švyti, ir nelinksma šiandieną mūs tai- 
ka.“ Na, taip, ir kodėl tokia tamsa turėtų kada nors išnykti? Kas 
galėtų maloniai sau galvoti apie tai, ką dar patyrė Džuljeta su savo 
Romeo, nesutelkdamas dėmesio į jų istorijos pabaigą? 

Visokie kelionių trikdžiai buvo įprasta pirmųjų Chuano Diego 
romanų tema. Dabar atrodė, kad jį vėl apniko piktosios trikdžių 
dvasios; jis niekaip nesusigaudė, kiek dienų ir naktų su Dorote jau 
praleido El Nide. 

Seksą su Dorote prisiminė kuo puikiausiai - ne tik jos orgaz- 
mus su klyksmais lyg ir nahuatlių kalba, bet ir tai, kad jo penį ji 
vis vadino „šituo vyruku“, tarsi penis būtų buvęs nebylus, bet labai 
krintantis į akis triukšmingo vakarėlio dalyvis. Pati Dorotė buvo 
baisiai triukšminga, kaip koks orgazmų pasaulio žemės drebėji- 
mas; netoliese apsistoję kiti poilsiautojai keliskart skambino jiems į 
kambarį ir klausė, ar nieko nenutiko. (Bet niekas nė karto jų nepa- 
vadino nei subingalviais, nei tiesiog šikniais.) 

Kaip Dorotė Chuanui Diegui ir sakė, maistas El Nide buvo ge- 
ras: ryžių makaronai su krevečių padažu; azijietiški suktinukai su 
kiauliena, grybais ar antiena; serano kumpis su marinuotais žaliais 
mangais; aromatingos sardinės. Buvo ir pagardų iš fermentuotos 
nuo jų jam sutrinka virškinimas arba graužia rėmuo. Desertui pa- 
tiekdavo apkepų su vaisiais - Chuanui Diegui patiko saldus kremas 
iš pieno ir kiaušinių, bet Dorotė jam patarė vengti patiekalų, ku- 
riuose yra pieno. Sakė pienu „atokiose salose“ nepasitikinti. 

Chuanas Diegas nesuprato, ar tik ta mažytė salelė laikoma 

atokia, ar visos Palavano salos (Dorotės manymu) yra atokios. Kai 
paklausė, Dorotė tik gūžtelėjo pečiais. Gūžčiojo ji žavingai. 

Atrodė keista, kad būdamas su Dorote jis visai neprisimena 
Mirjam; bet Chuanas Diegas buvo pamiršęs, kad prieš kurį laiką, 
būdamas su Mirjam (netgi dar tik norėdamas būti su Mirjam), vi- 
sai negalvojo apie Dorotę. Labai keista: kaip jis gali tuo pat metu ir 
kraustytis iš proto dėl šitų moterų, ir jas pamiršti? 

Kava tame kurorto viešbutyje buvo per stipri, o gal taip tik at- 
rodė, nes Chuanas Diegas ją gėrė be pieno. 

— Gerk žaliąją arbatą, - patarė Dorotė. Bet žalioji arbata buvo 
baisiai karti; jis pamėgino įsidėti šiek tiek medaus. Pamatė, kad 
medus iš Australijos. 

— Australija juk netoli? - paklausė Chuanas Diegas. - Manau, 
kad medų valgyti saugu. 

— Medų jie kažkuo skiedžia - labai jau vandeningas, - atsakė 
Dorotė. - O iš kur vanduo? - pridūrė. (Vėl ta jos mėgstama atokių 
salų tema!) - Atsigabena supilstytą į butelius? O gal virina? Velniop 
tą medų! 

— Gerai, - nesiginčijo Chuanas Diegas. Dorotė tokia visažinė! 
Chuanas Diegas jautė, kad, būdamas su Dorote arba jos motina, vis 
labiau joms paklūsta. 

Jis jau neprieštaravo, kad tabletes jam paduotų Dorotė; ji tie- 
siog perėmė visus jo vaistus į savo rankas. Dorotė ne tik nuspręs- 
davo, kada jis turėtų išgerti viagros (kiekvieną kartą visą tabletę, ne 
pusę), bet ir pasakydavo, kada jam reikia - arba nereikia - išgerti 
beta blokatorių. 

Dorotė būtinai norėjo, kad per atoslūgį juodu sėdėtų ir iš vir- 
šaus žiūrėtų į lagūną; kai vandens lygis žemiausias, baltieji garniai 
stypinėja po užliejamas dumblėtas seklumas. 

— Ko tie garniai ieško? - kartą paklausė Chuanas Diegas. 

— Nesvarbu. Įspūdingi paukščiai, ar ne? - tepratarė Dorotė. 

Per potvynį, kai juodu išdrįsdavo nueiti į pasagos formos įlan- 
kėlėje esantį paplūdimį, Dorotė prilaikydavo Chuaną Diegą už pa- 
rankės. Varanai mėgo drybsoti smėlyje; kai kurie buvo suaugusio 
žmogaus rankos ilgumo. 

— Per arti prie jų neik - gali įkąsti, be to, jie atsiduoda dvėse- 
na, - įspėjo Chuaną Diegą Dorotė. - Atrodo kaip peniai, ar ne? 
Tokie iš pažiūros nedraugiški peniai. 

Chuanas Diegas nė neįsivaizdavo, kaip atrodo nedraugiški pe- 
niai; ir juo labiau nesuvokė, kaip penis apskritai gali būti panašus 
į varaną. Chuanui Diegui jau buvo sunku suprasti net savo paties 
penį. Kai juodu su Dorote už lagūnos, kur gerokai giliau, užsidėję 
kaukes su kvėpavimo vamzdeliais, plaukiodavo po vandeniu, jam 
penį šiek tiek perštėdavo. 

- Čia tiesiog nuo sūraus vandens. Ir dar todėl, kad daug myli- 
mės, - paaiškino Dorotė. Atrodė, kad ji apie Chuano Diego penį 
žino daugiau negu jis pats. 

Netrukus perštėjimas praėjo. (Tiesą sakant, tai buvo labiau 
dilgčiojimas negu perštėjimas.) Tie geliantys padarai - planktonas, 
iš pažiūros panašus į „prezervatyvus trimečiams“, - Chuano Diego 
nepuolė. Nebuvo ir dilginančių smiliaus didumo rausvų medūzų, 
kurios plaukioja stačios, kaip jūrų arkliukai, - apie jas Chuanui 
Diegui pasakojo tik Dorotė ir Klarkas. 

Beje, Klarkas, Chuanui Diegui su Dorote dar neišvykus iš El 
Nido ir Lagen salos, pradėjo buvusiam dėstytojui rašyti SMS žinutes. 

„D. TEBĖRA su jumis, ar ne?“ - pirmiausia pasidomėjo. 

— Ką turėčiau jam atsakyti? - paklausė Chuanas Diegas Dorotės. 

— Oi, Leslė juk irgi susirašinėja su Klarku? - tarė Dorotė. - Aš 
tai jai tiesiog neatsakau. Elgiasi taip, lyg mudvi būtume pora. 

Bet Klarkas Frenčas buvusiam dėstytojui ir toliau rašė Žinutes. 
„Kiek vargšė Leslė žino, D. tiesiog PRADINGO. Leslė tikėjosi su- 
sitiksianti su D. Maniloje. Bet vargšei Leslei kyla įtarimas - ji žino, 
kad jūs pažįstat D. Ką turėčiau jai pasakyti?“ 

— Parašyk Klarkui, kad mudu išvykstam į Laoagą. Leslė žinos, 
kur ta vieta. Visi žino, kur yra Laoagas. Daugiau nieko neaiškink, - 
pasakė Chuanui Diegui Dorotė. 

Bet kai Chuanas Diegas taip ir padarė, - kai nusiuntė Klarkui 
žinutę, kad išvyksta „su D. į Laoagą,, - iškart gavo buvusio studento 
atsakymą: „Judu su D. dulkinatės, ar ne? Juk suprantat: tai rūpi ne 
man! - rašė Klarkas. - Vargšė Leslė klausia MANĘS. Ką jai sakyti?“ 

Dorotė matė, kokio siaubo apimtas Chuanas Diegas spokso į 
savo mobiliuką. 

— Leslė labai savininkiška, - tarė ji, nė neklausdama, ar žinutė, 
kurią Chuanas Diegas skaito, yra Klarko. - Turim Leslei parodyt, 
kad jai nepriklausom. Viskas čia šitaip todėl, kad tavo buvęs stu- 
dentas pernelyg įsitempęs, kad ją išdulkintų, o Leslė žino, kad jos 
papai ne visada bus tokie standūs... 

— Nori, kad padėčiau tau atsikratyti valdingosios draugės? - 
paklausė Chuanas Diegas. 

— Tau pačiam, ko gero, niekada neteko atsikratyti valdingos 
draugės, - atsakė Dorotė. Nelaukdama, kol Chuanas Diegas pri- 
sipažins, kad niekada neturėjo valdingos draugės ir kad draugių 
jo gyvenime apskritai nebuvo daug, ji dar patarė, kaip jam dabar 
reikėtų elgtis: - Turime Leslei parodyti, kad ji mums nebus kaip 
akmuo po kaklu. Štai ką Klarkui parašyk, o jis viską pasakys Leslei. 
Pirma: „Kodėl mudu su D. neturėtume to daryti?“ Antra: „Leslė su 
D. tai darė, argi ne?“ Trečia: „Kaip laikosi vaikai - ypač to vargšo 
berniuko penis?“ Ketvirta: „Gal ta šeimynėlė norėtų, kad perduo- 
tume linkėjimus buivolui?“ 

— Taip ir turėčiau jam parašyti? - dar pasitikslino Chuanas Die- 
gas. „Dorotė tikrai daug žino, - pagalvojo. 

— Siųsk, - paragino jį Dorotė. - Leslės turim atsikratyti - ji tie- 
siog pati prašosi. Dabar jau galėsi sakyt, kad turėjai valdingą drau- 
gę. Smagu, a* 

Chuanas Diegas išsiuntė žinutę, kaip Dorotė ir liepė. Siųsdamas 
suvokė, kad kartu atsikrato ir Klarko. Buvo tikrai smagu; tiesą sa- 
kant, jau neprisiminė, kada taip smaginosi, - nors penis ir dilgčiojo. 

— Kaip laikosi šitas vyrukas? - kaip tik tada paklausė Dorotė, 
paliesdama jo penį. - Tebeperšti? Šiek tiek dilgčioja? Gal norėtum, 
kad dilgčiotų labiau? 

Jis vos pajėgė linktelėti galvą - buvo toks pavargęs. Tebespok- 
sojo į mobiliuką, galvodamas, kokią neįprastą žinutę ką tik išsiuntė 
Klarkui. 

— Nesijaudink, - sušnibždėjo Dorotė, čiupinėdama jo penį. - Tu 
atrodai truputį pavargęs, bet šitas vyrukas tai ne. Jis nepavargsta. - 

Dorotė paėmė iš Chuano Diego telefoną. - Nesijaudink, mielasis, — 
pasakė įsakmiau negu pirma. Nors tai atrodė neįmanoma, „miela- 
sis“ nuskambėjo visiškai taip pat, kaip tą žodį tarė Mirjam. - Leslė 
mums nebetrukdys. Patikėk manim: ta žinutė jai bus perduota. Tavo 
draugas Klarkas Frenčas daro viską, ko ji nori, tik jos nedulkina. 

Chuanas Diegas norėjo Dorotės paklausti apie kelionę į Laoagą 
ir Viganą, bet nesugebėjo suformuluoti sakinio. Negalėjo jai išsa- 
kyti savo abejonių, ar reikia ten vykti. Dorotė nusprendė, kad jis, - 
kadangi yra amerikietis, ir dar iš Vietnamo kartos, - turėtų bent 
jau pamatyti, kur jauni Amerikos kareiviai, tie persigandę devynio- 
likmečiai, kurie taip bijojo kankinimų, keliaudavo, kad ištrūktų iš 
karo (kai - ir jeigu - jiems pavykdavo ištrūkti). 

Chuanas Diegas norėjo Dorotės paklausti ir iš kur ji taip do- 
gmatiškai tiksliai viską žino, - na, Chuanui Diegui visada rūpėjo 
visa ko kilmė, - bet jis valdingosios merginos šitaip klausinėti 
nedrįso. 

Dorotei nepatiko, kad El Nide yra japonų turistų; vis rodyda- 
ma, kad valgiaraštyje daug japoniško maisto, ji piktinosi kurorto 
viešbučio pastangomis įtikti japonams. 

— Betgi mes prie pat Japonijos, - priminė jai Chuanas Diegas. - 
Ir kiti žmonės mėgsta japonišką maistą... 

— Po to, ką Japonija padarė Filipinams? - stebėjosi Dorotė. 

— Na, karas... - buvo besakąs Chuanas Diegas. 

— Palauk, pamatysi Manilos amerikiečių kapines ir memoria- 
lą... jei galiausiai iš tikrųjų pamatysi, - tarė Dorotė, užbaigdama tą 
temą. - Japonams nederėtų lankytis Filipinuose. 

Tada Dorotė dar atkreipė Chuano Diego dėmesį į tai, kad El 
Nido valgomajame australų buvo daugiau negu visų kitų baltųjų. 

— Kad ir kur jie keliauja, visada grupėmis - gaujomis, - pasakė ji. 

— Tau nepatinka australai? - paklausė Chuanas Diegas. - Jie to- 
kie draugiški, tokie iš prigimties visuomeniški. 

Tai išgirdusi, Dorotė tik gūžtelėjo pečiais, visai kaip Lupė. Tas 
jos gūžtelėjimas turbūt reiškė: „Jeigu pats nesupranti, tai aš ir nega- 
lėsiu tau paaiškinti.“ 

El Nide buvo ir dvi rusų šeimos, ir keli vokiečiai. 

— Vokiečių tai visur pilna, - burbtelėjo Dorotė. 

- Amžini keliauninkai, ar ne? - tarė Chuanas Diegas. 

— Amžini užkariautojai, - pataisė jį Dorotė, užversdama savo 
tamsias akis. 

— Bet maistas čia, El Nide, tau juk patinka. Pati sakei, kad ge- 
ras, - priminė jai Chuanas Diegas. 

— Ryžiai visur vienodi, - tarstelėjo Dorotė - lyg niekada nebūtų 
gyrusi čionykščio maisto. Bet nusiteikusi pabendrauti su „šituo vy- 
ruku“, Dorotė tikrai mokėjo sutelkti dėmesį. 

Paskutinę naktį El Nide Chuaną Diegą pažadino nuo lagūnos 
atsispindinti mėnesiena; juodu su Dorote, dėmesį sutelkę į „šitą vy- 
ruką, turbūt pamiršo užtraukti užuolaidas. Skersai lovos nusidrie- 
kę sidabriniai spinduliai šiurpokai apšvietė Dorotės veidą. Miegan- 
ti ji atrodė negyva = kaip kokia statula ar tik kartkarčiais atgyjantis 
manekenas. 

Chuanas Diegas mėnulio šviesoje palinko prie jos, prikišo ausį 
jai prie lūpų. Nejautė pro burną ar nosį iškvepiamo oro ir nematė, 
kad jos krūtys - pridengtos plonyte antklode - bent kiek kilnotųsi. 

Tą akimirką Chuanas Diegas tarėsi vėl girdįs seserį Gloriją sa- 
kant: „Kad daugiau neišgirsčiau nė žodžio apie gulinčią Gvadalu- 
pės Dievo Motiną!“ Staiga pasijuto, tarsi vėl gulėtų su Gvadalupės 
Dievo Motina, panašia į sekso lėlę, - su gerojo gringo dovana, pirk- 
ta Oachakos mergelių parduotuvėje, - ir jau būtų nuo suvaržytų jos 
kojų pagaliau kažkaip nupjovęs pjedestalą. 

— Tikiesi, kad ką nors pasakysiu? - gerokai išgąsdindama su- 
šnibždėjo jam į ausį Dorotė. - O gal ketinai mane bučiuoti nuo 
galvos iki kojų ir galiausiai pažadinti liežuviu? - abejingai pridūrė. 

— Kas tu? - paklausė Chuanas Diegas. Bet sidabrinėje mėnesie- 
noje matė, kad Dorotė vėl užmigo arba apsimetė mieganti, - o gal 
Chuanas Diegas tik įsivaizdavo ir kad ji su juo kalbėjo, ir kad jis 
paklausė, kas ji. 


SAULĖ JAU LEIDOSI - neskubėdama, Pietų Kinijos jūrą užliedama 
variniu spindesiu. Jų lėktuvėlis iš Palavano skrido Manilos link. 

Chuanas Diegas prisiminė, kokiu žvilgsniu Dorotė išvykdama prie 
oro uosto atsisveikino su turistų išvargintu buivolu. 

— Šitas buivolas turbūt vartoja beta blokatorius, - tarė Chuanas 
Diegas. - Vargšelis. 

- Taigi. Matytum tu jį su vikšru šnervėje! - atsakė Dorotė, dar 
kartą dėbtelėdama į buivolą. 

Saulė dingo. Visas dangus pasidarė rausvai violetinis. Iš tolu- 
moje mirgančių pakrantės šviesų Chuanas Diegas suprato, kad jie 
jau skrenda virš sausumos - jūra liko už nugaros. Bežiūrėdamas 
pro lėktuvo langelį, Chuanas Diegas ant peties pajuto sunkią Doro- 
tės galvą, iš šono įsiremiančią jam į kaklą; jos galva buvo kieta kaip 
patrankos sviedinys. 

— Tai, ką pamatysi po kokių penkiolikos minučių, bus miesto 
šviesos, - pasakė Dorotė. - O iki tol - neapšviesta tamsa. 

— Neapšviesta tamsa? - Chuanas Diegas iš balso atrodė sune- 
rimęs. 

— Nebent koks laivas pasitaikytų. Ta tamsa - Manilos įlanka, - 
paaiškino Dorotė. - Pirmiau įlanka, paskui miesto šviesos. 

Ar Dorotės balsas, ar jos galvos svoris jį migdė? O gal Chuanas 
Diegas jautė, kaip jo laukia neapšviesta tamsa? 

Dabar jam ant peties padėta galva jau buvo Lupės, nebe Doro- 
tės; jis sėdėjo autobuse, ne lėktuve; tamsus kalnų kelias vinguriavo 
per Siera Madrę - cirkas iš Meksiko važiavo namo, į Oachaką. Į 
Chuaną Diegą atsirėmusi Lupė miegojo kietai - kaip nieko nesa- 
pnuojantis šuo; jos pirštukai nebe taip smarkiai spaudė dvi religi- 
nes figūrėles, su kuriomis prieš užmigdama žaidė. 

Chuanas Diegas laikė kavos dėžutę su pelenais - negalėjo leisti 
miegančiai Lupei ir toliau jos laikyti tarp kelių. Su savo šlykščią- 
ja Koatlikuje ir Gvadalupės figūrėle, - kurią Chuanas Diegas rado 
ant laiptų, kai lipo žemyn iš El Cerrito, - Lupė žaidė superdidvyrių 
karą. Jos rankose abi veikėjos daužėsi galvomis, spardėsi, mylėjosi; 
neatrodė, kad iš pažiūros romi Gvadalupė galėtų laimėti, be to, vos 
pažvelgus į Koatlikujės spenelius, padarytus iš barškuolių uodegų 
barškaliukų, arba į jos gyvačių sijoną, buvo aišku, kuri iš dviejų 
kovotojų atstovauja požemio karalystei. 

Chuanas Diegas leido sesutei ta vaikiška superdidvyrių kova 
pavaizduoti jos pačios širdyje vykstantį religinį karą. Iš pradžių 
galėjai pamanyti, kad dievobaimingoji Gvadalupė susidūrė su per 
stipria priešininke; Gvadalupės rankos buvo maldingai sudėtos ant 
nedidelio, bet pastebimo pilvuko. Ir stovėjo ji ne kaip kovotoja, o 
Koatlikujė atrodė pasirengusi kirsti, kaip ir tos besiraitančios gy- 
vatės. Baugino ir suglebusios jos krūtys. (Net badaujantis kūdikis 
būtų bodėjęsis speneliais iš barškuolių uodegų barškaliukų!) 

Bet Lupė abi tas veiksmo dalyves vertė bendrauti itin jausmin- 
gai: jos tai kovėsi, tai mylėjosi, o kartais, apimtos švelnumo, net 
bučiavosi. 

Pamatęs, kad Gvadalupė su Koatlikuje bučiuojasi, Chuanas 
Diegas Lupės paklausė, ar čia jau paliaubos - ar priešininkės susi- 
tarė kurį laiką nepaisyti religinių skirtumų. Šiaip ar taip, bučiavi- 
masis juk gali reikšti, kad jos susitaikė? 

- Joms dabar tiesiog buvo pertrauka, - teatsakė Lupė, iš naujo 
pradėdama dar smarkesnę kovą; figūrėlės vėl grūmėsi ir dulkinosi, 
kol Lupė galutinai išvargo ir užmigo. 

Kiek Chuanas Diegas galėjo suprasti, žiūrėdamas į Gvadalu- 
pę ir Koatlikuję atsigniaužiančiuose Lupės kumštukuose, tos dvi 
raganos dėl nieko nesusitarė. „Kaip gali karingoji žemės deivė 
gyvuoti kartu su viena iš tų viską žinančių, bet nieko nedarančių 
mergelių? - galvojo Chuanas Diegas. Atsargiai paimdamas abi 
religines figūrėles iš miegančios sesers rankučių, jis nežinojo, kad 
yra stebimas už tarpo, kitoje tamsaus autobuso pusėje, sėdinčio 
Edvardo Bonšo. 

Kažkas autobuse vis gadino orą - gal kuris nors šuo; arba pa- 
pūguotasis; ir Pako su Pūzru, žinoma. (Neūžaugos klounai nuolat 
plempė alų.) Chuanas Diegas jau buvo truputį pravėręs autobuso 
langą, prie kurio sėdėjo. To plyšio pakako abiem superdidvyrėms 
išmesti. Taigi aną begalinę naktį kažkur ant kelio, vinguriuojančio 
per Siera Madrę, abi sunkiai įveikiamos religinės veikėjos liko vie- 
nos neapšviestoje tamsoje, kad jau pačios pasirūpintų savimi. 

„O dabar... kas dabar bus?“ - galvojo Chuanas Diegas, kai kita- 
pus tarpo sėdintis senjoras Eduardas jį užkalbino. 

— Tu ne vienas, Chuanai Diegai, - tarė misionierius iš Ajovos. - 
Net jei atmesi ir vieną tikėjimą, ir kitą, nebūsi vienas - juk visatoje 
vis tiek yra Dievas. 

- O dabar... kas dabar bus? - paklausė Chuanas Diegas. 

Cirko autobuse tarp jų sustojo klausiamai žiūrintis šuo; tai 
buvo aviganė Pastora - ji vikstelėjo uodega, tarsi Chuanas Diegas 
būtų ką nors pasakęs jai, ir nuėjo toliau. 

Edvardas Bonšo ėmė kažką vapėti apie Jėzaus draugijos šventy- 
klą - turėjo omeny tą bažnyčią Oachakoje. Senjoras Eduardas siūlė 
Chuanui Diegui pagalvoti, ar nereikėtų Esperansos pelenų išbars- 
tyti ten, prie tos milžiniškos Mergelės Marijos kojų. 

— Pabaisa Marija... - buvo besakąs Chuanas Diegas. 

— Gerai - gal ne visus pelenus... ir tik prie kojų! - tuoj pat pri- 
dūrė misionierius iš Ajovos. - Žinau, kad jūs, vaikai, su Mergele 
Marija nesutariat, bet jūsų motina ją garbino. 

— Pabaisa Marija nužudė mūsų motiną, - priminė senjorui 
Eduardui Chuanas Diegas. 

— Manau, tu pernelyg kategoriškai vertini tą nelaimingą atsi- 
tikimą, - įspėjo jį Edvardas Bonšo. - Gal Lupė vis dėlto norės vėl 
aplankyti Mergelę Mariją... Pabaisą Mariją, kaip jūs vadinat. 

Tarpu tarp sėdynių pro juos vėl praėjo Pastora. Sunerimęs šuo 
Chuanui Diegui atrodė panašus į jį patį ir priminė Lupės elgesį 
pastarosiomis dienomis: ji kažkaip keistai nepasitikėjo savimi, bet 
kartu ir slapukavo. 

— Gulk, Pastora, - paliepė Chuanas Diegas, bet borderkoliai — 
slapios prigimties šunys; aviganė toliau bastėsi po autobusą. 

Chuanas Diegas nežinojo nė ką manyti; viskas, išskyrus vaikš- 
čiojimą oru, buvo apgaulė. Jis jautė, kad ir Lupė sutrikusi, - bet 
ji, Žinoma, neprisipažins. O jeigu Esperansa ne be reikalo garbino 
Pabaisą Mariją? Chuanas Diegas, tarp šlaunų suspaudęs kavos dė- 
žutę, jau suprato, kad išbarstyti motinos (ir visus kitus) pelenus — 
gal ne toks jau protingas sprendimas, kad ir kur juos barstytum. O 
kodėl gi jų motina turėjo nenorėti, kad jos pelenai būtų išbarstyti 
prie milžinės Mergelės Marijos kojų, jėzuitų bažnyčioje, - ten, kur 
Esperansa pelnė gerą vardą? (Nors tik kaip valytoja.) 

Ir Edvardas Bonšo, ir Chuanas Diegas miegojo, kai ėmė švis- 
ti, - kai cirko sunkvežimių ir autobusų vilkstinė įvažiavo į slėnį 
tarp Oachakos ir Pietų Siera Madrės. Jau riedant per Oachaką, 
Lupė pažadino brolį. 

- Papūguotasis teisus - turėtume išberti pelenus ant Pabaisos 
Marijos, - pareiškė Lupė. 

- Jis sakė, kad tik prie kojų, Lupe, - įspėjo sesutę Chuanas Die- 
gas. Gal Lupė ne taip perskaitė misionieriaus mintis - arba kai pati 
miegojo, arba kai miegojo senjoras Eduardas, arba dar kada nors. 

— O aš sakau, kad išbersim ant visos Pabaisos Marijos - ir tegu 
ta ragana mums parodo, ką sugeba, - pasakė broliui Lupė. 

— Senjoras Eduardas užsiminė, kad gal ne visus pelenus, Lupe. 

— Visus, ant visos statulos. Pasakyk autobuso vairuotojui, kad 
mus ir papūguotąjį išleistų prie bažnyčios. 

- Jėzau Marija, Juozapai šventas! - sumurmėjo Chuanas Die- 
gas. Matė, kad visi šunys jau pabudę ir kartu su Pastora vaikštinėja 
tarpu tarp autobuso sėdynių. 

— Ir Riverai reikėtų ten būti - jis gi Marijos garbintojas, - lyg 
pati sau šnekėjo Lupė. Chuanas Diegas žinojo, kad dabar, anksti 
rytą, Rivera arba ką nors veikia prie lūšnos Gerere, arba miega savo 
sunkvežimio kabinoje; gal jau bus užkūręs tuos pragaro laužus. 
Į jėzuitų bažnyčią sąvartyno vaikai atvažiuos prieš ankstyvąsias ry- 
tines mišias; brolis Pepė jau bus uždegęs žvakes, o gal kaip tik tada 
jas degs. Vargu ar ten bus dar kas nors. 

Autobuso vairuotojas turėjo daryti lankstą; pačiam siauros ga- 
tvelės vidury gulėjo negyvas šuo. „Žinau, kur galėtum gauti naują 
šunį - nebijantį šokinėti, - buvo sakiusi Chuanui Diegui Lupė. 
Kalbėjo, žinoma, apie gyvą stogų šunį - nuolat šokinėjantį ir dar 
nenukritusį. 

— Stogų šuo, - tepasakė vairuotojas apie tą gatvėje gulintį negy- 
vą šunį, bet Chuanas Diegas žinojo, kad kaip tik tokį šunį Lupė ir 
turėjo omeny. 

— Stogų šuns juk neišmokysi lipti kopėčiomis, Lupe, - tarė 
seseriai Chuanas Diegas. - Be to, Vargasas sakė, kad stogų šunys 
serga pasiutlige - kaip ir perros del basurero. Ir sąvartyno, ir stogų 
šunys gali būti pasiutę. Vargasas sakė... 

— Turiu su Vargasu pasišnekėti apie kitką. Nebegalvok apie tą 
šokinėtoją, - pertraukė jį Lupė. - Neverta sukti galvos dėl kvailo 
triuko su kopėčiomis. Stogų šuo buvo tik šiaip tokia mintis - jie 
juk šokinėja. 

- Ir miršta, ir tikrai kandžiojasi... 

— Stogų šunys man nerūpi, - nekantriai tarė Lupė. - Daug svar- 
besni liūtai. Ar jie serga pasiutlige? Vargasas žinos... - tyliai pridūrė. 

Autobusas, apvažiavęs negyvą šunį, artėjo prie Flores Magon ir 
Trujano gatvių sankryžos. Jie jau matė Templo de la Compania de 
Jesūs. 

— Vargasas juk ne liūtų gydytojas, - pasakė sesutei Chuanas 
Diegas. 

- Pelenus turi? - tarė Lupė. Paėmusi ant rankų Mažių, tą bailų 
taksą, ji kyštelėjo šuns nosį senjorui Eduardui į ausį. Šaltos nosies 
būdu pažadintas misionierius persigandęs pašoko ant kojų. Tarpe 
tarp sėdynių aplink jį iškart ėmė sukiotis šunys. Edvardas Bonšo 
matė, kaip smarkiai suspaudęs luošas berniukas laiko kavos dėžutę, 
ir suprato, kad Chuanas Diegas nusiteikęs ryžtingai. 

— Matau, kad barstysim, ar ne? - paklausė misionierius iš Ajo- 
vos, tačiau niekas jam nieko neatsakė. 

— Apibersim tą raganą nuo galvos iki kojų - Pabaisos Marijos 
akys bus pilnos pelenų! - nesuprantamai burnojo Lupė. Bet Chua- 
nas Diegas šito sesers pykčio protrūkio nevertė. 

Bažnyčios prieangyje tik Edvardas Bonšo sustojo prie šven- 
tinto vandens indo; po šventojo Ignaco, žiūrinčio (kaip visada) į 
dangų ir laukiančio nurodymų, portretu senjoras Eduardas palietė 
vandenį, paskui savo kaktą. 

Pepė jau buvo uždegęs žvakes. Sąvartyno vaikai nė nestabtelėjo, 
kad apsišlakstytų šventintu vandeniu. Ramiame kampelyje iškart už 
indo jie rado brolį Pepę, besimeldžiantį prie užrašytų Gvadalupės 
žodžių - „prie tos Gvadalupės nesąmonės“, kaip dabar sakė Lupė. 

„;No estoy agui, gue soy tu Madre“ (Šitą nesąmonę Lupė turėjo 
omeny.) 

— Ne, tavęs čia nėra, - pareiškė Lupė mažesniam negu natū- 
ralaus dydžio Gvadalupės atvaizdui. - Ir tu nesi mano motina. - 

O pamačiusi klūpintį Pepę, Lupė broliui tarė: - Pasakyk Pepei, kad 
dabar važiuotų ir surastų Riverą - el jefe turėtų būti čia. Jam reikia 
tai pamatyti. 

Chuanas Diegas Pepei pasakė, kad jie ketina išbarstyti pelenus 
prie didžiosios Mergelės Marijos kojų ir Lupė nori, kad Rivera tai 
matytų. 

— Čia jau kas kita, - tarė Pepė. - Nemenkas mąstymo pokytis. 
Spėju, kad po apsilankymo Gvadalupės šventykloje atverstas nau- 
jas puslapis. Gal Meksike ir įvyko lūžis? - paklausė misionierių, 
kurio kakta buvo šlapia nuo šventinto vandens. 

— Dar niekada viskas neatrodė taip neaišku, - atsakė senjoras 
Eduardas; Pepei tai nuskambėjo kaip ilgos išpažinties pradžia. Pa- 
skubom atsiprašęs misionieriaus, Pepė išlėkė. 

— Turiu surasti Riverą - man juk liepta, - tarstelėjo Pepė, nors 
kuo nuoširdžiausiai užjautė persiorientuojantį Edvardą Bonšo. - 
Beje, girdėjau apie žirgą! - šūktelėjo Pepė Chuanui Diegui, sku- 
bančiam paskui Lupę; ji jau stovėjo prie pjedestalo (sukomponuo- 
to iš dangiškuose debesyse šiurpiai sustingusių angelų) ir, pakėlusi 
galvą, stebeilijo į Pabaisą Mariją. 

— Matai? - tarė Lupė Chuanui Diegui. - Negalim pelenų bars- 
tyt prie jos kojų - žiūrėk, kas čia jau guli! 

Na, sąvartyno vaikai jau senokai nebuvo stovėję priešais Pa- 
baisą Mariją; per tą laiką jie visai pamiršo mažytį, lyg susitraukusį 
Jėzų, kraujuojantį ant kryžiaus prie Mergelės Marijos kojų. 

— Juk nebersim mamos pelenų ant jo, - pridūrė Lupė. 

— Gerai - tada kur? - paklausė Chuanas Diegas. 

— Tikrai manau, kad čia geras sprendimas, - šnekėjo Edvardas 
Bonšo. - Iki šiol, mano supratimu, Mergelei Marijai judu nebuvot 
suteikę tinkamos progos. 

— Gal užlipk papūguotajam ant pečių. Pats būdamas aukščiau, 
ir pelenus aukščiau užmesi, - patarė Chuanui Diegui Lupė. 

Ji palaikė kavos dėžutę, kol Chuanas Diegas užsiropštė Edvar- 
dui Bonšo ant pečių. Paskui, kad atsistotų visu ūgiu, misionierius 
turėjo įsikibti į komunijos tvorelę. Prieš paduodama broliui pele- 
nus, Lupė nuėmė kavos dėžutės dangtelį. (Vienas Dievas težino, 
kur ji tą dangtelį padėjo.) 

Chuano Diego, net šitaip paaukštėjusio, akys buvo tik Mergelės 
Marijos kelių aukštyje, o viršugalvis - ties milžinės šlaunimis. 

- Neįsivaizduoju, kaip tu barstysi pelenus į viršų, - taktiškai 
pasakė senjoras Eduardas. 

— Nebūtina barstyt, - vadovavo broliui Lupė. - Semk saujomis 
ir mėtyk. 

Bet pirma pelenų sauja pasiekė tik įspūdingas Pabaisos Marijos 
krūtis; savaime suprantama, didžioji tų pelenų dalis užkrito ant aukš- 
tyn užverstų Chuano Diego ir misionieriaus veidų. Senjoras Eduar- 
das ėmė kosėti ir čiaudėti; Chuanui Diegui pelenų pribyrėjo į akis. 

— Man nelabai sekasi, - tarė Chuanas Diegas. 

- Svarbiausias čia pats sumanymas, - sušvokštė Edvardas Bonšo. 

— Mesk visą dėžutę - taikyk į galvą! - šūktelėjo Lupė. 

- Ji meldžiasi? - paklausė Chuaną Diegą misionierius, bet ber- 
niukas visą dėmesį buvo sutelkęs į taikinį. Jis staiga sviedė artipil- 
nę kavos dėžutę - buvo matęs kareivius filmuose šitaip svaidant 
granatas. 

— Tik ne visą dėžutę! - vaikai dar išgirdo šaukiant senjorą 
Eduardą. 

— Puikiai pataikei, - pagyrė brolį Lupė. Kavos dėžutė atsitrenkė 
į valdingą Mergelės Marijos kaktą. (Chuanas Diegas buvo įsitiki- 
nęs, kad matė Pabaisą Mariją mirktelint.) Pelenai pabiro žemyn, 
pasklido aplinkui. Jų buvo ir ryto šviesos spinduliuose, ir ant visos 
Pabaisos Marijos. Jie vis krito ir krito. 

„Atrodė, kad tie pelenai krinta iš nepasiekiamų aukštybių - iš 
kažkokios nematomos, bet labai aukštai esančios vietos, - vėliau 
pasakojo Edvardas Bonšo. - Jie nesiliovė kritę - lyg jų būtų buvę 
daug daugiau, negu galėjo tilpti toje kavos dėžutėje. - Čia misio- 
nierius visada kiek patylėdavo, paskui pridurdavo: - Nežinau, ar 
galiu taip sakyti. Tikrai nežinau. Bet kai pelenai vis krito ir krito, 
atrodė, kad tai niekada nesibaigs. Dingo laiko pojūtis - lyg laikas 
būtų sustojęs.“ 

Paskui kelias savaites - netgi mėnesius - brolis Pepė šnekėjo, 
kad tikintieji, atėję ankstyvųjų mišių, ryto šviesos spinduliuo- 
se krintančius pelenus vadino reikšmingu įvykiu. Tačiau ne vi- 


Išbarstymas 433 


siems, tą rytą atėjusiems į jėzuitų bažnyčią, didžiąją Mergelę Ma- 
riją apsupęs švytintis, bet pilkšvai rudas pelenų debesis atrodė 
dieviškas reiškinys. 

Abu senieji kunigai - tėvas Alfonsas ir tėvas Oktavijus - su- 
irzo, kad bažnyčioj tiek priteršta: pelenais apkrito dešimt pirmų- 
jų klauptų eilių; plonu pelenų sluoksniu apsitraukė ir komunijos 
tvorelė - pasidarė kažkokia keistai lipni. Didžioji Mergelė Marija 
stovėjo lyg supurvinta, akivaizdžiai patamsėjusi, tarsi nuo suodžių. 
Tų purvinai rudų, numirėliškai pilkų pelenų buvo pilna visur. 

— Vaikai norėjo išbarstyti motinos pelenus, - mėgino paaiškinti 
Edvardas Bonšo. 

- Bažnyčioje, Edvardai? - piktinosi tėvas Alfonsas. 

— Oho, kiek išbarstė! - sušuko tėvas Oktavijus. Jis ant kažko 
užlipo ir netyčia paspyrė - tuščią kavos dėžutę, kuri barškėdama 
ritinėjosi po kojomis. Senjoras Eduardas ją paėmė. 

- Nežinojau, kad ketina išbarstyti visus, - prisipažino misio- 
nierius. 

— Ta dėžutė buvo pilna? - paklausė tėvas Alfonsas. 

— Ten buvo ne tik motinos pelenai, - pasakė kunigams Chua- 
nas Diegas. 

— Nagi, sakyk, - paragino jį tėvas Oktavijus. Edvardas Bonšo 
spoksojo į tuščią dėžutę, lyg tikėdamasis, kad ji turi kokių prana- 
šavimo galių. 

— Dar ir gerojo gringo... tegu jis ilsisi ramybėje, - pradėjo var- 
dyti Lupė. - Ir mano šuns... mažo šuniuko. - Ji nutilo, tarsi lauk- 
dama, kada Chuanas Diegas tai išvers. O gal Lupė kurį laiką tylėjo 
galvodama, ar reikia tiedviem kunigams pasakyti apie dingusią Pa- 
baisos Marijos nosį. 

- Tikriausiai prisimenat hipį iš Amerikos - nuo šaukimo į ka- 
riuomenę pabėgusį vaikiną, kuris mirė, - pasakė Chuanas Diegas 
tėvui Alfonsui ir tėvui Oktavijui. 

— Taip, taip, žinoma, - linktelėjo tėvas Alfonsas. - Prarasta sie- 
la - taip tragiškai susinaikinusi. 

- Baisi tragedija - tokia apmaudi netektis, - jam pritarė tėvas 
Oktavijus. 


434 PASLAPČIŲ ALĖJA 


- Ir dar mano sesutės šunelis nugaišo... jis irgi buvo tame lau- 
že, - toliau šnekėjo Chuanas Diegas. - Ir negyvas hipis. 

— Prisimenam - mes tai žinojom, - tarė tėvas Alfonsas. Tėvas 
Oktavijus niauriai linktelėjo. 

- Taip, jau liaukis - gana. Tai bjauru. Mes prisimenam, Chua- 
nai Diegai, - pasakė tėvas Oktavijus. 

Lupė nešnekėjo; tuodu kunigai vis tiek nebūtų supratę, ką ji 
sako. Lupė tik atsikrenkštė, tarsi ketindama kažką sakyti. 

— Nereikia, - tarstelėjo Chuanas Diegas, bet jau buvo per vėlu. 
Lupė rodė į benosį milžinės Mergelės Marijos veidą, kitos rankos 
smiliumi liesdama savo nosytę. 

Tėvui Alfonsui ir tėvui Oktavijui prireikė kelių akimirkų, kad 
suvoktų: Pabaisa Marija vis dar be nosies; nesuprantamai šne- 
kanti sąvartyno mergytė rodo visiškai sveiką savo nosį; sąvartyne 
buvo užkurtas laužas, toje pragaro ugnyje sudegė Žmonių ir šuns 
lavonai. 

— Tame pragariškame lauže buvo Mergelės Marijos nosis? - pa- 
klausė tėvas Alfonsas; Lupė ėmė linksėti galvą - taip išraiškingai, 
jog atrodė, kad jai tuoj išbyrės dantys ir iššoks akys. 

— Gailestingoji Dievo... - buvo besakąs tėvas Oktavijus. 

Visus išgąsdino nukritusios kavos dėžutės barškėjimas. Vargu 
ar Edvardas Bonšo tą dėžutę, kurią tuoj pat vėl paėmė, tyčia išmetė 
iš rankų. Senjoras Eduardas gal nejučiom atgniaužė pirštus; jis, ko 
gero, suprato, kad naujiena, kurią tebesistengia nuslėpti nuo tėvo 
Alfonso ir tėvo Oktavijaus (jo įžadus nutraukianti meilė Flor), abu 
senuosius kunigus netrukus sukrės dar labiau, negu žinia apie ne- 
gyvos statulos nosies sudeginimą. 

Kadaise matęs, kaip nepritariamai Pabaisa Marija dėbtelėjo 
į Esperansos iškirptę, - ir žinodamas, kokia gyva Mergelė Mari- 
ja kartais būna, bent jau kai ką nors varsto rūsčiais, smerkiamais 
žvilgsniais, - Chuanas Diegas labai abejojo, ar ta milžiniška statula 
(ir jos prarasta nosis) tikrai negyva. Pabaisos Marijos nosis juk taip 
keistai spragsėjo, tarsi kas spjaudytųsi, o paskui iš laidotuvių laužo 
į viršų šoko melsva liepsnelė. Be to, Chuanas Diegas juk matė, kaip 
Mergelė Marija mirktelėjo, kai kavos dėžutė atsitrenkė jai į kaktą. 

Ir kai Edvardas Bonšo taip negrabiai išmetė iš rankų ir vėl pa- 
ėmė kavos dėžutę, ar skardaus barškėjimo supykdytos grėsmin- 
gosios Mergelės Marijos viską matančios akys nežybtelėjo baisia 
neapykanta? 

Chuanas Diegas Marijos negarbino, bet nebuvo toks kvailas, 
kad nesuprastų, jog su ta sutepta milžine reikia elgtis labai pa- 
garbiai. 

- Lo siento, Madre, - sušnibždėjo Chuanas Diegas didžiajai 
Mergelei Marijai, pirštu rodydamas į savo kaktą. - Nenorėjau tau 
trinktelėti ta dėžute. Aš tik mėginau tave pasiekti. 

— Šitų pelenų kažkoks neįprastas kvapas... Norėčiau žinot, kas 
dar buvo dėžutėje, - tarė tėvas Alfonsas. 

— Turbūt visokios šiukšlės, bet štai ateina sąvartyno bosas - tu- 
rėtume paklausti jo, - atsakė tėvas Oktavijus. 

Jeigu jau kalbam apie Marijos garbintojus... Rivera dideliais 
žingsniais per visą vidurinę navą patraukė tiesiai prie milžiniškos 
statulos; atrodė, kad sąvartyno bosas turi su Pabaisa Marija sutvar- 
kyti kažkokį savo reikalą; Pepės misija - atvežti jį iš Gerero - galėjo 
būti tik atsitiktinis sutapimas. Tačiau buvo aišku, kad Pepė Riverą 
nuo kažko atitraukė. „Toks menkas darbelis, tik reikia tiksliai sude- 
rinti ,- apie tai tepasakė sąvartyno bosas. 

Iš Gerero Rivera turbūt išvažiavo paskubom, nes teberyšėjo 
dailidės prijuostę, - kas žino, kaip Pepė jam pranešė apie išbars- 
tymą“ 

Ta prijuostė buvo su daugybe kišenių, ilga kaip figūros anaiptol 
nepagražinantis bobiškas sijonas. Vienoj kišenėj - įvairaus dydžio 
kalteliai; kitoj - visokios švitrinio popieriaus skiautės, šiurkštaus ir 
glotnesnio; trečioj - klijų tūbelė ir skudurėlis, kuriuo Rivera nuo 
tūbelės antgalio nuvalydavo klijų liekanas. Kas kitose kišenėse - 
neaišku. Rivera visada sakė, jog ta prijuostė jam todėl ir patinka, 
kad su daugybe kišenių. Chuanui Diegui, kai buvo mažas, ta sena 
odinė prijuostė atrodė labai paslaptinga. 

— Nežinau, ko dar laukiam. Gal jūsų, - pasakė sąvartyno bosui 
Chuanas Diegas. - Manau, milžinė jau nieko nedarys, - pridūrė, 
kryptelėdamas galvą į Pabaisą Mariją. 

Bažnyčioje vis daugėjo žmonių, nors tada, kai atvažiavo brolis 
Pepė su Rivera, iki mišių dar buvo šiek tiek laiko. Chuanas Diegas 
vėliau prisiminė, kad Lupė tąkart į sąvartyno bosą kreipė daugiau 
dėmesio negu visada; o el jefe su ja elgėsi dar atsargiau negu pa- 
prastai. 

Kairę plaštaką Rivera laikė giliai įkišęs į vieną paslaptingą pri- 
juostės kišenę; dešinės rankos pirštų galiukais sąvartyno bosas pa- 
lietė komunijos tvorelę aptraukusį pelenų sluoksnį. 

- Šitų pelenų kažkoks keistas kvapas... bet ne per smarkiau- 
sias, - tarė sąvartyno bosui tėvas Alfonsas. 

- Ir dar juose yra kažkas lipnaus - kažkokios neįprastos me- 
džiagos, - pridūrė tėvas Oktavijus. 

Rivera pauostė pirštų galiukus, paskui nusivalė į odinę prijuostę. 

— Daug visko turit kišenėse, jefe, - užkalbino jį Lupė, bet Chu- 
anas Diegas to nevertė; šiukšlyno skaitytojas šiek tiek pyko, kad 
Rivera nieko neatsakė į jo sąmojį apie milžinę - na, kad ji turbūt 
jau nieko nedarys. 

— Reikėtų užgesinti žvakes, Pepe, - patarė sąvartyno bosas. Pas- 
kui, rodydamas į savo mieląją Mergelę Mariją, kreipėsi į abu senuo- 
sius kunigus: - Ji labai degi, - perspėjo juos el jefe. 

— Degi! - sušuko tėvas Alfonsas. 

Apie kavos dėžutės turinį Rivera išdėstė tą patį, ką vaikai jau 
buvo girdėję iš daktaro Vargaso: mokslinę, vien cheminę analizę. 

— Dažai, terpentinas... arba koks kitas skiediklis. Ir benzinas, 
žinoma, - pasakė Rivera abiem kunigams. - Ir gal dar koks nors 
medienos beicas. 

— Dievo Motina juk nebus beicuojama? - paklausė tėvas Ok- 
tavijus. 

— Geriau leiskit man ją nuvalyti, - atsakė sąvartyno bosas. - Jei 
galėčiau kurį laiką pabūti su ja vienas... kad ir rytoj, prieš pirmąsias 
rytines mišias. O geriausia būtų šį vakarą, po vakarinių mišių. Kai 
kurių čia esančių neįprastų medžiagų negalima maišyti su vande- 
niu, - dar paaiškino Rivera, lyg būtų buvęs koks alchemikas, kurio 
žodžiai nepaneigiami, o ne paprastas sąvartyno bosas. 

Brolis Pepė pasistiebęs ilgu auksiniu gesikliu gesino žvakes; 
kai kurias, arčiausiai Mergelės Marijos, žinoma, jau buvo užgesinę 
krintantys pelenai. 

— Ar jums skauda ranką, jefe, kur įsipjovėt? - paklausė Lupė. 
Perprasti Riverą buvo sunku net minčių skaitytojai. 

Chuanas Diegas vėliau galvojo, ar Lupė tada neperskaitė visų 
Riveros minčių, - ne tik kad jis įsipjovė ir jam smarkiai bėga krau- 
jas. Lupė gal viską žinojo apie tą „menką darbelį, nuo kurio Pepė 
Riverą atitraukė, ir netgi apie tai, ką Rivera vadino tiksliu sude- 
rinimu, - ką darydamas sąvartyno bosas persirėžė kairės rankos 
nykštį ir smilių. Bet Lupė taip ir nepasakė, ką žinojo, ar apskritai 
ką nors žinojo, o Rivera - kaip ir jo prijuostės kišenės - buvo labai 
paslaptingas. 

— Lupė klausia, ar jums skauda ranką, jefe, kur įsipjovėt, - tarė 
Chuanas Diegas. 

— Man tik reikės poros siūlių, - atsakė Rivera, neištraukdamas 
kairės plaštakos iš odinės prijuostės kišenės. 

Brolis Pepė manė, kad Riverai nereikėtų vairuoti; iš Gerero juo- 
du atvažiavo Pepės folksvagenu. Pepė norėjo sąvartyno bosą iškart 
vežti pas daktarą Vargasą, kad susiūtų, bet Rivera pageidavo pir- 
miau pamatyti, kaip pavyko išbarstyti pelenus. 

- Pavyko! - pakartojo tėvas Alfonsas, išklausęs Pepės pasako- 
jimą. 

— Pavyko taip, kad jau galima vadinti vandalizmu, - pareiškė 
tėvas Oktavijus, žiūrėdamas į Chuaną Diegą ir Lupę. 

— Man irgi reikia pasimatyti su Vargasu - važiuojam, - pasakė 
broliui Lupė. 

Į Pabaisą Mariją sąvartyno vaikai nė nežvilgtelėjo; jau nesitikėjo, 
kad jai kas nors pavyks. Bet Rivera pakėlė akis, pažvelgė į benosę 
Mergelę Mariją, — tarsi žiūrėdamas į jos veidą, kad ir patamsėjusį, 
būtų vylęsis sulaukti kokio ženklo, bent kiek panašaus į nurodymus. 

— Eime, jefe, juk jums skauda, vis dar bėga kraujas, - tarė Lupė, 
imdama Riverą už sveikosios, dešinės rankos. Sąvartyno bosas ne- 


buvo pripratęs prie tokio nuolat kritiškai nusiteikusios mergaitės 

meilumo. El jefe padavė Lupei ranką ir leidosi išvedamas per vidu- 
rinę navą. 

— Pasirūpinsim, kad šįvakar, prieš užrakinant, galėtumėt pabū- 
ti bažnyčioj vienas! - dar sušuko sąvartyno bosui tėvas Alfonsas. 

— Pepe, gal tu užrakinsi, kai Rivera išeis? - pasakė tėvas Okta- 
vijus broliui Pepei, kaip tik padėjusiam žvakių gesiklį į saugią vietą, 
kur jis buvo laikomas; Pepė jau skubėjo paskui Riverą ir niūos de 
la basura. 

— įSi, si! - riktelėjo jis abiem seniesiems kunigams. 

Edvardas Bonšo liko su tuščia kavos dėžute rankose. Dabar 
buvo ne laikas sakyti tai, ką senjoras Eduardas žinojo turįs pasa- 
kyti tėvui Alfonsui arba tėvui Oktavijui; netinkamas laikas išpa- 
žinčiai, - tuoj turėjo prasidėti mišios, be to, kažkur prapuolė kavos 
dėžutės dangtelis. Jis paprasčiausiai (arba ne visai paprastai) din- 
go. „Gal išgaravo, kaip Mergelės Marijos nosis“, - galvojo senjoras 
Eduardas. Tačiau pasaulietiškos kavos dėžutės dangtelis, - kurį pa- 
skutinė lietė Lupė, - išnyko be melsvos liepsnos ir šnypštimo. 

Kai vaikai su sąvartyno bosu ir broliu Pepe išėjo, bažnyčio- 
je likęs Edvardas Bonšo ir abu senieji kunigai turėjo pažvelgti į 
akis benosei Mergelei Marijai ir savo neaiškiai ateičiai. Pepė tai, 
ko gero, puikiai suprato: jis žinojo, kad persiorientuoti niekad ne- 
būna lengva. 


27 

Naktį iš Manilos į Laoagą skrendantis lėktuvas buvo pilnas ver- 
kiančių vaikų. Ore jis išbuvo tik valandą ir penkiolika minučių, bet 
dėl vaikų klyksmo skrydis atrodė ilgesnis. 

— Dabar savaitgalis? - paklausė Chuanas Diegas Dorotės, bet ji 
atsakė, kad dar tik ketvirtadienio vakaras. - Eilinės mokslo metų 
dienos vakaras! - apstulbo Chuanas Diegas. - Negi visi šitie vaikai 
nelanko mokyklos? - Tai ištaręs, jis jau žinojo, kad dabar Dorotė 
tik gūžtelės pečiais. 

Netgi tokio nerūpestingo - vos pastebimo - Dorotės gūžtelė- 
jimo pakako, kad Chuanas Diegas atitrūktų nuo dabarties. Tą aki- 
mirką jo nesulaikė net verkiantys vaikai. Kodėl jis taip lengvai (ir 
taip dažnai) atsiduria praeityje? 

Ar visa tai susiję su beta blokatoriais, ar jo buvimas Filipinuose 
kažkoks nerealus, laikinas? 

Dorotė kažką pasakojo apie savo polinkį daugiau šnekėti, kai 
aplinkui yra vaikų, - „man maloniau klausytis savęs negu vaikų, 
supranti?“ - bet Chuanui Diegui buvo sunku klausytis Dorotės. 
Nors tai nutiko prieš keturiasdešimt metų, pokalbis su daktaru 
Vargasu Cruz Roja ligoninėje, - kai Vargasas Riverai siuvo kairės 
rankos nykštį ir smilių, - Chuanui Diegui atrodė tikresnis už Do- 
rotės monologą jiedviem skrendant į Laoagą. 

— Tu nemėgsti vaikų? - tepaklausė Chuanas Diegas. Paskui per 

visą skrydį nebeištarė nė žodžio. Labiau klausėsi, ką sakė Vargasas, 
Rivera ir Lupė, - tą seniai buvusį rytą Cruz Roja ligoninėje, - negu 
girdėjo (ar įsiminė) padriką Dorotės šnekėjimą. 

— Gerai, tegu žmonės sau turi vaikų... na, kiti žmonės. Jei kiti 
suaugusieji nori vaikų, aš neprieštarauju, - pareiškė Dorotė. Ir ėmė 
ne visai chronologiškai dėstyti tos vietos istoriją; Dorotė tikriausiai 
norėjo, kad Chuanas Diegas bent šį tą žinotų apie kraštą, į kurį jie 
keliauja. Tačiau jis didžiąją Dorotės pasakojimo dalį praleido pro 
ausis; atidžiau klausėsi pokalbio Cruz Roja ligoninėje - to, kurio 
turėjo atidžiau klausytis prieš keturiasdešimt metų. 

— Viešpatie, jefe, gal kovėtės kardais? - paklausė sąvartyno bosą 
Vargasas. 

— Čia tik kalteliu, - atsakė Rivera. - Pirmiausia mėginau kū- 
giniu - jis turi briauną pražulniesiems kampams... bet nepavyko. 

— Tada paėmėt kitą kaltelį, - pasufleravo Lupė. Chuanas Diegas 
tai išvertė. 

— Aha, paėmiau kitą, - linktelėjo Rivera. - Visas keblumas 
buvo dėl daikto, kurį dariau - jis lygiai neguli. Sunku laikyti už 
pagrindo - iš tiesų tai ir nėra jokio pagrindo. 

— Sunku laikyti daiktą viena ranka, kai kita skobi ar kalinėji 
kalteliu, - pasakė Lupė. Chuanas Diegas išvertė ir šį paaiškinimą. 

— Aha - sunku tą daiktą nulaikyti, kad nekrutėtų, - pritarė są- 
vartyno bosas. 

— Kas ten per daiktas, jefe? - paklausė Chuanas Diegas. 

— Manau, gal bus durų rankenos bumbulas... arba skląstis, durų 
ar lango, - atsakė sąvartyno bosas. - Kažkas panašaus. 

— Keblus reikalas, - tarė Lupė. Chuanas Diegas išvertė. 

— Aha, - burbtelėjo Rivera. 

— Gana tų nesąmonių, jefe, - pasakė jam Vargasas. - Gal pakak- 
tų įprastų sąvartyno darbų. 

Tada visi nusijuokė, - Dorotei kažką padrikai šnekant, Chu- 
anas Diegas tebegirdėjo tą juoką. Dorotė pasakojo apie Lusono 
pakrantę šiaurės vakaruose. Dešimtame ir vienuoliktame amžiuje 
Laoagas buvo prekybos uostas ir žvejų gyvenvietė. 

— Pastebima Kinijos įtaka, - šnekėjo Dorotė. - Paskui įsiveržė 
ispanai su savo Marija ir Jėzumi - su tais tavo senaisiais draugais, — 

pasakė Chuanui Diegui. (Ispanai pasirodė šešioliktame amžiuje; 
Filipinuose jie išbuvo ilgiau negu tris šimtus metų.) 

Bet Chuanas Diegas nesiklausė. Jį slėgė kitas pokalbis - akimir- 
ka, kai jis galėjo (turėjo) numatyti, kas bus; kai jam gal būtų pavykę 
būsimus įvykius nukreipti kita linkme. 

Lupė, stebinti, kaip Vargasas užveria Riveros nykščio ir smi- 
liaus žaizdas, stovėjo taip arti, kad galėjo paliesti siūlę; Vargasas 
Lupę įspėjo, kad gali netyčia prisiūti jos smalsų veidelį prie sąvar- 
tyno boso rankos. Tada Lupė Vargasą ir paklausė, ką jis žino apie 
liūtus ir pasiutligę. 

— Ar liūtai gali pasiusti? Pradėkim nuo to, - tarė Lupė. Chuanas 
Diegas tai išvertė, bet Vargasas buvo iš tų žmonių, kurie nenori 
iškart prisipažinti, kad kai ko nežino. 

— Užsikrėtęs šuo tampa užkrato platintoju, kai virusas pasiekia 
jo seilių liaukas. Taip būna maždaug savaitę - ar trumpiau - prieš 
šuniui nudvesiant nuo pasiutligės, - atsakė Vargasas. 

— Lupė klausia apie liūtą, - priminė jam Chuanas Diegas. 

- Užsikrėtusio žmogaus inkubacinis periodas - dažniausiai 
nuo trijų iki septynių savaičių, bet esu turėjęs pacientų, kurie su- 
sirgo po dešimties dienų, - šnekėjo Vargasas, kai Lupė jį pertraukė. 

— Sakykim, kad pasiutęs šuo įkanda liūtui - na, kad ir stogų 
šuo arba kuris nors iš perros del basurero. Ar liūtas susirgs? Kas bus 
liūtui? - paklausė Vargasą Lupė. 

— Neabejoju, kad tai buvo tyrinėjama, - pažiūrėsiu, kokių yra 
mokslinių darbų apie pasiutlige užsikrėtusius liūtus, — atsiduso 
daktaras Vargasas. - Liūtų sukandžioti žmonės dėl pasiutligės daž- 
niausiai jau nesijaudina. Vargu ar tai būna didžiausias rūpestis, kai 
įkanda liūtas, - pasakė Lupei. 

Chuanas Diegas žinojo, kad Lupės gūžtelėjimo pečiais išversti 
nepavyks. 

Daktaras Vargasas Riverai tvarstė kairės rankos nykštį ir smilių. 

- Žiūrėkit, kad tvarstis būtų švarus ir sausas, jefe, - pasakė 
akis; el jefe visada pajusdavo, kai Lupė mėgindavo ką nors nuslėpti. 

O Chuanas Diegas nekantravo grįžti į Cinco Sefores, kur „La 
Maravilla' jau turėjo statyti palapines ir raminti žvėris. Chuanui 

Diegui tada atrodė, kad yra reikalų, svarbesnių už tai, ką sumanė 
Lupė. Chuanas Diegas, kaip visi keturiolikmečiai, svajonėse buvo 
didvyris - vis dar troško vaikščioti oru. (Lupė, be abejo, žinojo, apie 
ką mąsto brolis; ji juk skaitė jo mintis.) 

Jie - visi keturi - vėl sulindo į Pepės „Vabalą'; prieš parvež- 
damas Riverą į Gerere stovinčią lūšną, Pepė dar nuvežė vaikus į 
Cinco Seūores. (El jefe sakėsi norįs numigti, kol nesibaigė vietinių 
anestetikų poveikis.) 

Automobilyje Pepė sąvartyno vaikams pasakė, kad jie gali grįž- 
ti į „Pamestinukus“, bus mielai priimti. 

- Jūsų kambarys paruoštas, laukia bet kada, - kvietė Pepė. 

Bet Chuano Diego natūralaus dydžio sekso lėlę, Gvadalupės 
Mergelę, sesuo Glorija jau buvo grąžinusi į kalėdinių prekių krau- 
tuvę. „Taigi „Pamestinukuose“ viskas jau bus kitaip, - galvojo Chu- 
anas Diegas. - Ir kam, išėjus iš našlaičių namų, vėl į juos grįžti? 
Jeigu jau išėjai, tai išėjai. Reikia žengti pirmyn, ne atgal.“ 

Kai jie privažiavo prie cirko miestelio, Rivera verkė; vaikai Ži- 
nojo, kad vietinių anestetikų poveikis dar nesibaigė, bet sąvartyno 
bosas buvo taip susigraudinęs, kad net negalėjo kalbėti. 

— Mes žinom, kad visada esam laukiami Gerere, jefe, - tarė 
Lupė. - Pasakyk Riverai, kad mes žinom, jog ta lūšna mūsų, jei 
kada reikėtų grįžti namo, - paliepė Chuanui Diegui. - Pasakyk, 
kad ir mes jo ilgimės, - pridūrė. Chuanas Diegas visa tai pasakė, o 
Rivera vis verkė - į keleivio sėdynės atlošą atremti platūs jo pečiai 
krūpsėjo. 

Tiesiog nuostabu: kai tau trylika ar keturiolika, tai, kad esi my- 
limas, laikai savaime suprantamu dalyku ir (net kai esi pageidau- 
jamas) kartais jautiesi esąs visiškai vienas. Sąvartyno vaikai „La 
Maravilla“ cirke nebuvo palikti likimo valiai; bet jie nebeišsipasa- 
kodavo vienas kitam ir nepasitikėjo jokiu kitu žmogumi. 

- Linkiu sėkmingai užbaigti tą darbelį, - tarė Chuanas Diegas, 
kai sąvartyno bosas jau sėdo iš Cinco Sefiores važiuoti į Gererą. 

— Keblus reikalas, - pakartojo Lupė, lyg būtų šnekėjusi su sa- 
vimi. (Pepės „Vabalui“ nuvažiavus, tik Chuanas Diegas galėjo gir- 
dėti, ką ji sako, bet jis nesiklausė.) Chuanas Diegas galvojo apie 

savo paties keblų reikalą. Jeigu jau reikia patikrinti, ar kieti jo 
kiaušiai, tai padaryti, matyt, galima tik didžiojoje palapinėje, aš- 
tuoniasdešimties pėdų aukštyje, be apsauginio tinklo. Bent jau 
Doloresa taip sakė, ir Chuanas Diegas ja tikėjo. Soledad jį išmokė 
vaikščioti oru jaunųjų akrobačių palapinėje, bet Doloresa tvirti- 
no, kad tai nieko nereiškia. 

Chuanas Diegas prisiminė, kaip sapnuodavo, kad vaikšto oru, - 
kai dar nežinojo, kas tai yra, kai juodu su Lupe dar gyveno Rive- 
ros lūšnoje, Gerere. Kai Chuanas Diegas tada sesers paklausė, ką ji 
mano apie jo sapną, kad aukštyn kojomis eina per dangų, ji, kaip 
visada, atsakė paslaptingai. Nupasakodamas tą sapną, jis Lupei tik 
prasitarė, kad „kiekvieno gyvenime ateina akimirka, kai tu tiesiog 
turi liautis laikęsis, atgniaužti rankas - abi rankas“. 

„Tai sapnas apie ateitį, - tada pasakė mergaitė. - Mirties sapnas.“ 

Doloresa buvo apibūdinusi tą lemiamą akimirką, kai turi at- 
gniaužti rankas - abi rankas. „Niekad nežinau, kieno rankose tada 
atsiduriu, tą akimirką, - sakė Chuanui Diegui Doloresa. - Gal tų 
stebuklus darančių mergelių rankos stebuklingos? Gal jy rankose 
tą akimirką būnu? Nemanau, kad tau reikėtų apie tai galvoti. Tada 
dėmesį turi sutelkti į pėdas - į žingsnį po žingsnio. Kiekvieno žmo- 
gaus gyvenime, manau, būna akimirka, kai jis turi apsispręsti, kur 
jo vieta. Tą akimirką nebūni niekieno rankose. Tokią akimirką visi 
vaikšto danguje. Gal dėl visų svarbių dalykų apsisprendžiama be 
apsauginio tinklo, - pasakė jam Stebuklas. - Kiekvieno gyvenime 
ateina akimirka, kai tu tiesiog turi liautis laikęsis. 

Pirmą rytą po gastrolių „La Maravilla“ miegojo ilgai - bent jau 
kaip cirkui tai atrodė „ilgai . Chuanas Diegas tikėjosi galėsiąs viską 
pradėti anksti, bet labai sunku atsikelti anksčiau už šunis. Jis mėgi- 
no išsėlinti iš šunų palapinės niekam nesukeldamas įtarimo; buvo 
aišku, kad bet kuris pabudęs šuo norės eiti kartu. 

Chuanas Diegas atsikėlė taip anksti, kad jį išgirdo tik Pastora; 
ji nebemiegojo, jau vaikščiojo pirmyn atgal. Aviganė, žinoma, ne- 
suprato, kodėl Chuanas Diegas, išeidamas iš palapinės, nepasiėmė 
jos. Tikriausiai Pastora ir pažadino Lupę, kai Chuanas Diegas jau 
buvo išėjęs. 

Trupės palapinių alėjoje nebuvo nė vieno žmogaus. Chuanas 
Diegas dairėsi Doloresos; ji keldavosi anksti, kad pabėgiotų. Pas- 
taruoju laiku atrodė, kad Doloresa bėgioja per ilgai ir per greitai; 
kartais ją rytais nuo to net supykindavo. Chuanas Diegas grožėjosi 
ilgomis Doloresos kojomis, bet tokiam pamišėliškam bėgiojimui 
nepritarė. Argi šlubiui gali patikti bėgiojimas? Ir netgi jei mėgsti 
bėgioti, kam tai daryti, kol apsivemsi? 

Bet Doloresa į treniruotes žiūrėjo rimtai. Bėgiojo, gėrė daug 
vandens. Manė, jog tai daryti būtina, kad mėšlungis nesutrauktų 
kojų raumenų. Sakė, kad būtų blogai, jei sutrauktų į virvinę kilpą 
įkištą visą svorį laikančią koją - aštuoniasdešimties pėdų aukštyje, 
kai ta koja yra vienintelė jungtis su kopėčiomis. 

Chuanas Diegas guodėsi mintimi, kad nė viena iš kitų jaunų- 
jų akrobačių nėra pasirengusi pakeisti Doloresos, kaip Stebuklo; 
Chuanas Diegas žinojo, kad „La Maravilla“ cirke, po Doloresos, jis 
geriausiai vaikšto oru, - nors kol kas tik dvylikos pėdų aukštyje. 

Didžioji palapinė - visai kas kita. Visi oro akrobatai į viršų 
užlipdavo mazguota virve. Tarpai tarp storos virvės mazgų buvo 
tokie, kad trapecijos artistai galėtų patogiai įsikibti rankomis ir ko- 
jomis, - mazgus lengvai pasiekdavo ir Doloresa, ir tie nuolat besi- 
mylintys argentiniečiai. 

Jokių keblumų dėl mazgų nekilo ir Chuanui Diegui; jis suge- 
bėdavo tvirtai įsikibti (svėrė maždaug tiek pat, kiek ir Doloresa), 
rankomis nesunkiai pasiekdavo virš galvos esantį kitą mazgą, o 
sveikąja pėda saugiai atsiremdavo į mazgą po kojomis. Dabar pri- 
sitraukdamas lipo vis aukščiau; laipiojimas virve - pramankšta, 
didžiosios palapinės paskliautėje, matė kopėčias su virvinėmis kil- 
pomis, - kiekvieną kartą prisitraukęs rankomis, tas kopėčias matė 
vis arčiau. 

Bet užtrunki ilgokai, kol užlipi aštuoniasdešimt pėdų; juk kas 
kartą pasistūmėji tik per rankos ilgį, ir didžiausias keblumas buvo 
tas, kad Chuanas Diegas nedrįso pažvelgti žemyn. Nepaleido iš akių 
virvinių kopėčių skersinių; lipo žvilgsnį įsmeigęs į pamažu - sulig 
kiekvienu trūktelėjimu - artėjantį didžiosios palapinės skliautą. 

— Tavo ateitis kitokia! — išgirdo šaukiant Lupę; ji jau buvo jam 
tai sakiusi. Chuanas Diegas žinojo, kad žemyn žiūrėti nereikėtų. 
Lipo toliau. Buvo jau beveik pačiame viršuje, virš trapecijos artistų 
aikštelių. Ištiesęs ranką, galėjo paliesti trapecijas, bet būtų turėjęs 
paleisti virvę, o jis nenorėjo atgniaužti rankų - nė vienos. 

Užlipo ir aukščiau prožektorių, jų - neįjungtų - beveik nepa- 
stebėjęs. Bet akies krašteliu matė nedegančias lempas - prožekto- 
riai buvo nukreipti į viršų. Jie turėjo apšviesti oru einančią artis- 
tę, bet kartu, žinoma, kuo ryškiausiai apšviesdavo ir virvinius oro 
akrobatikos kopėčių skersinius. 

— Tik nežiūrėk žemyn - nė nežvilgtelėk, - pasakė Doloresa. Ji 
tikriausiai buvo ką tik pabėgiojusi, nes jau žiaukčiojo. Žemyn Chu- 
rankų raumenys degte degė, bet jautėsi stiprus. Ir lipti buvo likę 
visai nedaug. 

— Tavo ateitis kitokia! Kitokia! Kitokia! - šaukė jam Lupė. Do- 
loresa vėmė. Chuanas Diegas suprato, kad jiedvi ir bus vienintelės 
jo Žiūrovės. 

— Nereikėjo sustot, - dar pajėgė pasakyti Doloresa. - Nuo vir- 
vės ant kopėčių turėjai pereiti apie tai negalvodamas, nes prieš su- 
griebdamas kopėčias turi paleisti virvę. - Tai reiškė, kad jis turės du 
kartus atgniaužti rankas. 

Niekas jam apie tai nieko nebuvo sakęs. Nei Soledad, nei Do- 
loresa nemanė, kad jis tam jau pasirengęs. Chuanas Diegas suvokė 
negalėsiąs atgniaužti nė karto - nė vienos rankos. Jis tiesiog sustin- 
go; nė nekrustelėdamas jautė, kaip supasi stora virvė. 

- Lipk žemyn, - paliepė Doloresa. - Ne kiekvieno kiaušiai to- 
kie kieti, kad tai padarytų. Neabejoju, kad turėsi užtektinai drąsos 
daugybei kitų dalykų. 

— Tavo ateitis kitokia, - jau ramiau pakartojo Lupė. 

Chuanas Diegas nulipo virve, nė karto nepažvelgęs žemyn. Ko- 
jomis pasiekęs žemę, nustebo, kad juodu su Lupe didžiojoje pala- 
pinėje vieni. 

— Kur dingo Doloresa? - paklausė Chuanas Diegas. 

Lupė apie Doloresą buvo prišnekėjusi visokių baisybių. „Tegu 
liūtų dresuotojas jai užtaiso vaiką!“ - kartą surėkė Lupė. (Tiesą sa- 
kant, Ignacas ir užtaisė Doloresai vaiką.) „Čia vienintelė jos atei- 
tis!“ - pranašavo Lupė, bet dabar dėl tų žodžių labai gailėjosi. Do- 
loresai neseniai buvo prasidėjusios mėnesinės; liūtai gal nežinojo, 
kad Doloresa jau kraujuoja, bet Ignacas tai iškart suprato. 

Doloresa bėgiojo, kad prarastų kūdikį, - daugiau mėnesinių 
nebesulaukė, - bet ji nepajėgė bėgioti taip smarkiai, kad persileistų. 
Vemdavo Doloresa dėl rytinio pykinimo. 

Kai Lupė visa tai papasakojo, Chuanas Diegas paklausė, ar pati 
Doloresa jai prisipažino, bet Doloresa apie savo būklę su Lupe ne- 
buvo šnekėjusi. Lupė tiesiog perskaitė Doloresos mintis. 

Vieną dalyką Doloresa Lupei tą rytą, išeidama iš palapinės, - 
kai jau matė, kad Chuanas Diegas virve lipa žemyn, - vis dėlto 
pasakė: 

— Prisipažinsiu, kam mano kiaušiai nepakankamai kieti... Ka- 
dangi tu tokia visažinė, tai tikriausiai jau žinai, - tarė Lupei Do- 
loresa. - Man trūksta drąsos kitam gyvenimo etapui, - pasakė 
Stebuklas. Tada Doloresa išėjo iš palapinės - ir jau nebegrįžo. „La 
Maravilla' liko be oru vaikštančios akrobatės. 

Paskutinis žmogus, Oachakoje matęs Doloresą, buvo daktaras 
Vargasas, Cruz Roja ligoninės Greitosios pagalbos skyriuje. Varga- 
sas sakė, kad Doloresa mirė nuo peritonito - po Gvadalacharoje 
nevykusiai padaryto aborto. 

- Tas šiknius liūtų dresuotojas pažįsta kažkokį šundaktarį, pas 
kurį siunčia pastojusias akrobates, - piktinosi Vargasas. Kai Dolo- 
resa atvyko į Cruz Roja, pilvaplėvės uždegimas jau buvo pernelyg 
smarkus, Vargasas nebegalėjo Doloresos išgelbėti. 

„Mirk gimdydama, ištvirkus beždžione!“ - kadaise šūktelėjo 
Lupė Stebuklui. Tam tikra prasme taip ir nutiko; Doloresai, kaip 
ir Chuanui Diegui, buvo tik keturiolika. „Stebuklo“ cirkas prarado 
Stebuklą. 

Įvykių seka, gyvenimo sąsajos, - kas veda mus ten, kur einam, 
mūsų keliai į tikslą, ko mes nenujaučiam ir ką nujaučiam, - visa tai 
gali būti paslaptinga arba tiesiog nematoma, o kartais ir akivaizdu. 

Vargasas buvo geras gydytojas ir protingas žmogus. Vos 
žvilgtelėjęs į Doloresą, Vargasas viską suprato: abortas Gvadala- 
charoje (Vargasas ne pirmą kartą matė tokio aborto padarinius); 
nevykusiai padirbėjęs šundaktaris (Vargasas žinojo, kad tas 
mėsininkas - Ignaco draugužis); keturiolikmetė, visai neseniai 
sulaukusi mėnesinių (Vargasas nujautė, kad yra kažkoks keistas 
ryšys tarp vaikščiojimo oru ir mėnesinių, nors nebuvo girdėjęs, 
kad liūtų dresuotojas mergaitėms pasakė, jog liūtai žino, kada 
jos kraujuoja). 

Bet netgi Vargasas žinojo ne viską. Visą likusį gyvenimą dakta- 
ras Vargasas domėjosi liūtais ir pasiutlige; vis siuntė Chuanui Die- 
gui visokias smulkmenas apie esamus mokslinius tyrimus. Bet kai 
Lupė paklausė, - kai Lupei reikėjo atsakymų, - Vargasas jai nepa- 
teikė jokios informacijos apie liūtus. 

Vargasas iš prigimties buvo linkęs mąstyti moksliškai - nega- 
lėjo liautis kėlęs hipotezes. Iš tikryjų jam nebuvo įdomu, ar liūtai 
serga pasiutlige, bet dar ilgai po Lupės mirties Vargasas vis galvojo, 
kodėl Lupė to klausė. 

Senjoras Eduardas su Flor jau buvo mirę nuo AIDS, Lupės 
irgi seniai nebebuvo, kai Vargasas Chuanui Diegui parašė apie 
kažkokius nesuvokiamus „mokslinius darbus“ Tanzanijoje. Se- 
rengečio nacionaliniame parke betyrinėjant liūtų pasiutligę, pa- 
aiškėjo keli „reikšmingi“ dalykai, į kuriuos Vargasas norėjo at- 
kreipti dėmesį. 

Pasiutligės, kuria serga liūtai, užkrato šaltinis - naminiai šu- 
nys; buvo manoma, kad nuo šunų užsikrečia hienos, o nuo hie- 
nų - liūtai. Pasiutligės virusas liūtus susargdina, bet kartais ligos 
eiga būna „tyli“. (Liūtų pasiutligės epidemijos kilo 1976-aisiais ir 
1981-aisiais, bet ligos protrūkių nebuvo, - tos epidemijos pava- 
dintos tyliosiomis.) Buvo manoma, kad tam tikro parazito, lygi- 
namo su maliarijos sukėlėju, buvimas nulemia, ar užsikrėtęs liūtas 
susirgs, ar ne, — kitaip tariant, liūtas gali platinti pasiutligę pats 
nesirgdamas, jis nesuserga ir vėliau; bet liūtas, užsikrėtęs tuo pačiu 
pasiutligės virusu, gali susirgti ir nugaišti, ir tai priklauso nuo ano 
parazito buvimo. 

„Tai susiję su to parazito daromu poveikiu imuninei siste- 
mai“, - rašė Vargasas Chuanui Diegui. Serengečio nacionaliniame 
parke buvo ir „mirtinų“ liūtų pasiutligės epidemijų - sausros laiko- 
tarpiais, per kuriuos išgaišo afrikiniai buivolai. (Buivolų griaučiai 
buvo apnikti erkių, kurios yra to parazito nešiotojos.) 

Vargasas nemanė, kad tie Tanzanijos „moksliniai darbai“ būtų 
galėję padėti Lupei. Jai rūpėjo, ar Hombre gali užsikrėsti pasiutlige, 
ar užsikrėtęs Hombre susirgtų. Bet kodėl? Štai ką Vargasas norėjo 
žinoti. („Kokia prasmė tai žinoti dabar?“ - galvojo Chuanas Die- 
gas. Jau buvo per vėlu žinoti, apie ką mąstė Lupė.) 

Liūtas pasiutlige suserga ne taip greitai, netgi Serengetyje. Bet 
kokią beprotišką mintį puoselėjo Lupė prieš apsigalvodama ir im- 
damasi kito beprotiško sumanymo? 

Kodėl buvo svarbu žinoti, ar Hombre susirgs pasiutlige? Su tuo 
galėjo būti susijusi ir mintis apie stogų šunį, kurios Lupė paskui 
atsisakė. Pasiutęs šuo įkanda liūtui arba liūtas papjauna ir suėda 
pasiutusį šunį, o kas tada? Na, Hombre suserga... paskui Hombre 
įkanda Ignacui, o kas tada? 

— Svarbiausia buvo žinoti, apie ką galvoja liūtės, - jau gal šim- 
tąjį kartą aiškino Vargasui Chuanas Diegas. - Lupė skaitė liūtų 
mintis - žinojo, kad Hombre niekad nesužeis Ignaco. O mergaitės 
„Stebuklo“ cirke niekad nebus saugios, - kol bus gyvas liūtų dre- 
suotojas. Lupė žinojo ir tai, nes skaitė Ignaco mintis. 

Savaime suprantama, tokia vaizduotės logika labai skyrėsi nuo 
mokslinių darbų, kurie daktarui Vargasui atrodė įtikinami. 

— Nori pasakyti, kad Lupė kažkaip žinojo, jog liūtės nužudys 
Ignacą, bet tik jeigu jis nužudys Hombre? - paklausė Chuaną Diegą 
Vargasas (kaip visada nepatiklus). 

- Girdėjau ją taip sakant, - jau nežinia kelintą kartą patikino 
Vargasą Chuanas Diegas. - Lupė nesakė, kad liūtės nužudys Ignacą, 
ji sakė, kad jos nužudys jį. Lupė sakė, kad liūtės nekenčia Ignaco. Ir 
kad liūtės kvailesnės net už tas kekšes beždžiones, nes liūtės pavy- 
duliauja Ignacui - mano, kad Hombre dresuotoją myli labiau negu 
jas! „Ignacui nereikia baimintis Hombre - liūtų dresuotojas turėtų 
bijoti liūčių“, - taip Lupė visada sakydavo. 

— Lupė visa tai žinojo? Kaip ji galėjo tai Žinoti? - nuolat klaus- 
davo Chuano Diego Vargasas. Ir toliau domėjosi liūtų pasiutlige. 
(Tai buvo ne itin populiari mokslinių tyrimų sritis.) 


TA DIENA, KAI Chuanas Diegas pabijojo eiti oru, vėliau Oachakoje 
(kurį laiką) buvo prisimenama kaip Nosies diena. Bet bažnytinia- 
me kalendoriuje niekas jos El Dia de la Nariz nepavadino; ir nei 
tautine švente, nei kokio vietos šventojo diena ji netapo. Nosies 
diena netrukus iškrito iš žmonių atminties, - net iš vietos gyvento- 
jų šnekų, - bet kurį laiką atrodė, jog tai gana svarbus įvykis. 

Cirko palapinių alėjoje Lupė su Chuanu Diegu buvo vieni; tą 
ankstų rytą, prieš pirmąsias rytines mišias, „La Maravilla“ cirkas 
dar miegojo. 

Tik šunų palapinėje kilo kažkoks sambrūzdis - galėjai suprasti, 
kad ir Estrela, ir šunys jau pabudę, todėl sąvartyno vaikai nulėkė 
pažiūrėti, kas darosi. Palapinių alėjoje buvo neįprasta matyti bro- 
lio Pepės „Vabalą, - automobiliukas stovėjo tuščias, bet Pepė buvo 
palikęs įjungtą variklį, - ir vaikai jau girdėjo pasiutusiai lojant miš- 
rūną, Perro Mestizo. Prie atvirų brezentinių durų urzgė vokiečių 
aviganė Alemania - neįleido Edvardo Bonšo. 

— Štai kur jie! - sušuko Pepė, pamatęs vaikus. 

- Ojoi, - tarstelėjo Lupė. (Ji, matyt, žinojo, apie ką galvoja jė- 
zuitai.) 

- Gal matei Riverą? - paklausė Chuaną Diegą brolis Pepė. 

— Paskutinį kartą mačiau drauge su jumis, - atsakė Chuanas 
Diegas. 

- Sąvartyno bosas ketino eiti pirmųjų ryto mišių, - tarė Lupė; 
luktelėjusi, kol brolis tai išvers, ji jam papasakojo daugiau. Žinoda- 
ma viską, apie ką galvoja Pepė ir senjoras Eduardas, Lupė nelaukė, 
kada jie Chuanui Diegui pasakys, kas darosi. - Pabaisa Marija užsi- 
augino naują nosį, - pasakė Lupė. - Arba prisiaugino kažkieno kito 
nosies galą. Kaip ir galima tikėtis, visi dėl to ginčijasi. 

— Dėl ko? - nesuprato Chuanas Diegas. 


450 PASLAPČIŲ ALĖJA 


— Dėl stebuklo - yra dvi skirtingai manančiųjų stovyklos, - pa- 
aiškino Lupė. - Mes išbarstėm senosios nosies pelenus - dabar Pa- 
baisa Marija turi naują nosį. Ar tai stebuklas, ar tiesiog priauginta 
nosis? Turbūt supranti, kad tėvui Alfonsui ir tėvui Oktavijui nepa- 
tinka, kai žodis milagro vartojamas netiksliai, - pridūrė. Senjoras 
Eduardas, žinoma, išgirdo ir suprato žodį milagro. 

— Ar Lupė sako, jog tai stebuklas? - paklausė atvykėlis iš Ajovos 
Chuaną Diegą. 

— Lupė sako, kad taip mano viena iš besiginčijančių pusių. 

— O ką Lupė sako apie Mergelės Marijos spalvos pasikeitimą? — 
paklausė brolis Pepė. - Rivera nuvalė pelenus, bet statula dabar 
daug tamsesnė, negu buvo iki tol. 

— Tėvas Alfonsas ir tėvas Oktavijus tvirtina, kad ji - ne mūsų 
senoji Marija, kurios oda buvo kreidos baltumo, - pranešė Lupė. - 
Abu kunigai mano, kad Pabaisa Marija dabar panašesnė į Gvadalu- 
pę negu į Mariją, - tėvas Alfonsas su tėvu Oktavijum įsitikinę, kad 
Mergelė Marija tapo milžiniška tamsiaode mergele. 

Bet kai Chuanas Diegas tai išvertė, Edvardas Bonšo staiga pa- 
gyvėjo - na, kiek drįso pagyvėti, stebimas urzgiančios vokiečių 
aviganės. 

- Juk mes - turiu omeny, mes, Bažnyčia - visada tvirtinom, kad 
tam tikra prasme Mergelė Marija ir Gvadalupės Dievo Motina - ta 
pati mergelė, - pasakė misionierius iš Ajovos. - O jeigu tai viena 
mergelė, tai ir mūsiškės odos spalva ne tokia jau svarbi, tiesa? 

- Šitaip sako viena besiginčijančiųjų pusė, - tarė Lupė Chuanui 
Diegui. - Ginčijamasi ir dėl Pabaisos Marijos odos spalvos. 

— Rivera buvo vienas su ta statula - jis prašė, kad jį paliktų su 
ja vieną, - priminė sąvartyno vaikams brolis Pepė. - Jūs, minos, juk 
nemanot, kad sąvartyno bosas ką nors padarė? 

Kaip tikriausiai jau galite įsivaizduoti, buvo ginčijamasi ir dėl 
Riveros: ar jis ką nors padarė, ar ne. 

- El jefe sakė, kad daiktas, kurį jis daro, lygiai neguli ir kad sun- 
ku jį laikyti už pagrindo... Sąvartyno bosas sakė, kad iš tiesų tai ir 
nėra jokio pagrindo, - priminė visiems Lupė. - Skamba taip, lyg tai 
būtų nosis. 

„Manau, gal bus durų rankenos bumbulas... arba skląstis, durų 
ar lango. Kažkas panašaus, — sakė el jefe. („Kažkas panašaus į 
nosį ,- dabar galvojo Chuanas Diegas.) 

„Keblus reikalas“, - taip tą sąvartyno boso sumanymą pavadi- 
no Lupė. Bet ji nesakė, ar žino, kad Rivera Pabaisai Marijai padarė 
naują nosį; be to, dar prieš grįždami į Jėzaus draugijos šventyklą, - 
„Vabalu', su broliu Pepe ir senjoru Eduardu, - Lupė su Chuanu 
Diegu buvo patyrę, kad el jefe ir seniau turėjo paslapčių. 

Iš Cinco Seūores į Oachakos centrą jie važiavo miesto trans- 
porto piko laiku. Į jėzuitų bažnyčią įėjo jau po mišių. Keli nau- 
josios nosies garbintojai tebestoviniavo aplinkui, spoksojo į pa- 
tamsėjusią Pabaisą Mariją; valydamas tą statulą, Rivera sugebėjo 
nutrinti dalį pelenuose, kuriais vaikai ją apibėrė, buvusio beico. 
(Milžinės drabužiai atrodė nepatamsėję - na, bent jau ne taip 
smarkiai kaip oda.) 

Rivera dalyvavo mišiose, bet nesiartino prie tikinčiųjų, spok- 
sančių į Mergelės Marijos nosį; sąvartyno bosas tyliai meldėsi ant 
klūpojimo pagalvėlės, tolėliau nuo pirmųjų klauptų eilių. Įgimtas 
santūrumas jį patikimai saugojo nuo visokių senųjų kunigų užuo- 
minų. 

Dėl Mergelės Marijos odos patamsėjimo Rivera kaltino tik da- 
žus ir terpentiną - ar kokį kitą skiediklį. Ir medienos beicą. Sąvar- 
tyno bosas, žinoma, dar užsiminė ir apie galimą benzino, jo mėgs- 
tamo degiojo skysčio, poveikį. 

O dėl naujosios nosies, tai Rivera tvirtino, kad statula vis dar 
buvo benosė, kai jis baigė valyti. (Ir Pepė sakė nepastebėjęs naujos 
nosies, kai prieš naktį rakino bažnyčią.) 
džioji Mergelė Marija dabar tikrai atrodė panašesnė į čionykštę. Lu- 
pei patiko ir nauja nosis. 

— Ne tokia tobula, žmogiškesnė, - pasakė Lupė. Tėvas Alfonsas 
su tėvu Oktavijum, neįpratę matyti Lupę besišypsančią, paprašė, 
kad Chuanas Diegas išverstų, ką ji sako. 

- Nosis kaip boksininkės, - pareiškė tėvas Alfonsas, atsakyda- 
mas Lupei. 

— Tikrai: lyg būtų sulaužyta, - pritarė jam tėvas Oktavijus, įbe- 
dęs akis į Lupę. (Jis, be abejo, manė, kad „ne tokia tobula, žmogiš- 
kesnė“ išvaizda Mergelei Marijai netinka.) 

Abu senieji kunigai pageidavo, kad atvyktų daktaras Vargasas 
ir pateiktų savo, kaip mokslininko, nuomonę. Brolis Pepė žinojo, 
kad šiaip tai jie mokslo nemėgsta (ir juo netiki), bet Vargasas bent 
jau žodžio milagro nekaišiojo, kur nereikia, apskritai jo nevartojo, 
o tėvui Alfonsui ir tėvui Oktavijui labai norėjosi rasti kokią nors 
atsvarą tamsesnės Pabaisos Marijos odos ir naujos nosies, kaip 
stebuklo, interpretacijai. (Abu senieji kunigai turbūt suprato, kad, 
prašydami Vargaso nuomonės, šiek tiek rizikuoja.) 

Edvardo Bonšo tikėjimo pagrindas vėl susvyravo; jo įžadai 
buvo sulaužyti, ką jau kalbėti apie ryžtą nebūti palenkiamam „jo- 
kių vėjų ; taigi jis dėl savų priežasčių norėjo, kad pasikeitusi, bet vis 
tiek labai svarbi Mergelė Marija būtų vertinama be prietarų. 
pakančiai, visada pakančiai. Pepė, nuolat bendraujantis su Chua- 
nu Diegu ir misionierium iš Ajovos, jau daug geriau kalbėjo an- 
gliškai. Bet džiaugsmingai sveikindamas patamsėjusią mergelę su 
kitokia nosimi, Pepė pareiškė, kad pasikeitusi Pabaisa Marija yra 
„mišri palaima“. 

Pepė tikriausiai nesuprato, kad žodis „mišri“ gali reikšti, jog ir 
gera, ir bloga, o tėvas Alfonsas su tėvu Oktavijum nesuvokė, kaip 
čionykštės išvaizdą įgavusi Mergelė Marija (su boksininkės nosimi) 
gali būti „palaima“. 

— Turbūt norėjote pasakyti, kad ji - „visokios palaimos taurė“, 
Pepe, - mėgino padėti senjoras Eduardas, bet seniesiems kunigams 
nepatiko ir tai. 

Nei tėvas Alfonsas, nei tėvas Oktavijus nenorėjo Mergelės Ma- 
rijos įsivaizduoti kaip taurės. 

— Marija kaip Marija, - tarė Lupė. - Ji jau padarė daugiau, negu 
tikėjausi. Bent šį tg padarė, ar ne? - kreipėsi į abu senuosius kuni- 
gus. - Argi svarbu, iš kur ta nosis? Kodėl jos nosis turėtų būti ste- 
buklas? Kita vertus, kodėl negali būti stebuklas? Kodėl jums būtinai 
reikia viską paaiškinti? - paklausė. - Ar kas nors žino, kaip atrodė 

tikroji Mergelė Marija? - Lupė apžvelgė visus. - Ar žinom, kokios 
spalvos buvo tikrosios mergelės oda, kokios formos nosis? - klau- 
sė Lupė; šnekėjo neužsičiaupdama. Chuanas Diegas išvertė viską, 
kiekvieną žodį. 

Net naujosios nosies garbintojai liovėsi spoksoję į Pabaisą Ma- 
riją ir sutelkė dėmesį į kažką balbatuojančią mergaitę. Ir tyliai be- 
simeldžiantis sąvartyno bosas pakėlė galvą. Ir staiga visi pamatė, 
kad daktaras Vargasas visą laiką buvo čia. Jis stovėjo tolėliau nuo 
milžiniškos statulos. Į naująją Mergelės Marijos nosį žiūrėjo pro 
žiūronus; jau buvo paprašęs naujosios valytojos, kad jam atneštų 
ilgas kopėčias. 

- Norėčiau dar pasakyti, kaip rašė Šekspyras, - tarė Edvardas 
Bonšo, amžinas mokytojas. (Tai buvo žinomi žodžiai iš senjoro 
Eduardo mėgstamos „Romeo ir Džuljetos“.) - „Ką reiškia var- 
das? - ėmė deklamuoti, „rožę“ pakeisdamas į „nosį. - Jei vadin- 
sim nosį / Kitu žodžiu, ar ji kvepės mažiau?“ — iškilmingai su- 
griaudėjo. 

Išgirdę Chuano Diego išverstus retorinius Lupės klausimus, 
tėvas Alfonsas su tėvu Oktavijum neteko žado, o Šekspyras senie- 
siems kunigams nepadarė įspūdžio - jie jau buvo girdėję kažką iš 
Šekspyro ir laikė tai labai pasaulietiškais niekais. 

- Čia svarbiausia, iš kokių medžiagų, Vargasai... jos veidas ir 
naujoji nosis. Ar iš tos pačios medžiagos? - paklausė tėvas Alfonsas 
gydytoją, kuris pro viską kuo aiškiausiai rodančius žiūronus tebe- 
tyrinėjo visiems rūpinčią nosį. 

— Be to, įdomu, ar nėra plyšio ar šiaip kokios matomos žymės, 
kur nosis priklijuota prie veido, - pridūrė tėvas Oktavijus. 

Valytoja (tvirta, šiurkšti moteriškė, ir atrodanti kaip valytoja) 
per vidurinę navą jau tempė kopėčias; Esperansa tokių ilgų kopė- 
čių pati viena nebūtų patempusi (savaime suprantama, nebūtų jų ir 
panešusi). Vargasas valytojai padėjo tas kopėčias pastatyti, atremti 
į milžinę. 

— Nenoriu nė prisiminti, kaip Pabaisa Marija reaguoja į kopė- 
čias, - pasakė Lupė Chuanui Diegui. 

— Aš irgi nenoriu, - tepratarė Chuanas Diegas. 

Sąvartyno vaikai tiksliai nežinojo, ar ankstesnė Pabaisos Mari- 
jos nosis buvo iš medžio, ar iš akmens; ir Lupė, ir Chuanas Diegas 
manė, kad iš medžio, dažyto medžio. Bet po daugelio metų, Chua- 
nui Diegui rašydamas apie Templo de la Compania de Jesus „inter- 
jero restauraciją, brolis Pepė užsiminė apie „naują kalkakmenį . 

„Ar žinojai, - tada paklausė Chuaną Diegą Pepė, - kad, kai 
dega kalkakmenis, išsiskiria kalkės?“ Chuanas Diegas to nežino- 
jo - ir nesuprato, ar Pepė turi omeny, kad buvo restauruota pati 
Pabaisa Marija. Ar milžinė buvo įtraukta į, pasak Pepės, „interjero 
restauracijos“ planą? Jeigu taip, jei statula restauruota (dabar pada- 
ryta iš „naujo kalkakmenio“), ar tai reiškia, kad ir ankstesnė Mer- 
gelė Marija buvo iš kažkokio akmens? 

Kai Vargasas lipo kopėčiomis, kad iš arčiau pažiūrėtų į Pabai- 
sos Marijos veidą, - kurio išraiška kol kas buvo neperprantama, ir 
neatrodė, kad akys tuoj galėtų atgyti, - Lupė skaitė Chuano Diego 
mintis. 

- Taip, aš irgi manau, kad iš medžio, ne iš akmens, - tarė Lupė 
Chuanui Diegui. - Kita vertus, jei Rivera dailidės kalteliais kalė ir 
skobė akmenį... na, tada aišku, kodėl jis susižeidė. Seniau nebuvau 
mačiusi, kad jis susižeistų. O tu? - paklausė. 

— Ne, - atsakė Chuanas Diegas. Jis galvojo, kad abi nosys me- 
dinės, bet Vargasas tikriausiai pateiks kokią moksliškai skamban- 
čią išvadą, nieko per daug nepasakydamas apie medžiagą, iš kurios 
padaryta stebuklingai (arba nestebuklingai) atsiradusi nauja nosis. 

Abu senieji kunigai atidžiai stebėjo Vargasą, nors daktaras 
buvo užlipęs labai aukštai; sunkiai galėjai įžiūrėti, ką jis ten daro. 

— Ar ten peilis? Juk jos nepjaustot? - šūktelėjo tėvas Alfonsas. 

- Šveicarų kariuomenės peilis. Aš irgi tokį turėjau, bet... - buvo 
bepasakojąs Edvardas Bonšo, tačiau tėvas Oktavijus jį nutraukė. 

— Neprašom, kad ten paleistum kraują, Vargasai! - sušuko tė- 
vas Oktavijus. 

Nei Lupei, nei Chuanui Diegui šveicarų kariuomenės peilis ne- 
rūpėjo; jie stebėjo abejingas Mergelės Marijos akis. 

- Turiu pasakyt, kad nosis pridėta gražiai, siūlių nematyti, - 
raportavo daktaras Vargasas, stovintis beveik pačiame pavojingai 

atrodančių kopėčių viršuje. - Chirurgijoje dažnai būna akivaizdu, 
kur diletanto darbas, o kur meistro. 

— Norite pasakyti, kad čia meistro darbas, bet vis tiek aišku, kad 
kažkas padirbėjo? - žiūrėdamas į viršų, paklausė tėvas Alfonsas. 

— Yra mažytė dėmelė ant vienos šnervės, kaip koks apgamas. Iš 
apačios tikrai nematysit, - atsakė Vargasas. 

Chuanas Diegas pagalvojo, kad vadinamasis apgamas tikriau- 
siai bus kraujo dėmelė. 

— Taip, gali būti kraujo, - pritarė broliui Lupė. - El jefe, matyt, 
smarkiai kraujavo. 

— Mergelė Marija su apgamu? - pasipiktino tėvas Oktavijus. 

— Tai ne yda - atrodo netgi įdomiai, - pasakė Vargasas. 

— O medžiagos, Vargasai... Iš ko padarytas jos veidas, naujoji 
nosis? - priminė mokslininkui tėvas Oktavijus. 

- Oi, šioje damoje žemės daugiau negu dangaus, - pareiškė 
Vargasas; jam buvo smagu šitaip šnekėtis su abiem senaisiais kuni- 
gais, ir jie tai žinojo. - Jos kvepaluose užuodžiu daugiau basurero 
negu svaigaus pomirtinio gyvenimo. 

— Kalbėkite moksliškai, Vargasai, - įspėjo tėvas Alfonsas. 

- Jei reikės poezijos, skaitysime Šekspyrą, - tarė tėvas Oktavi- 
jus, rūsčiai žiūrėdamas į papūguotąjį, kuris iš jo veido išraiškos su- 
prato, kad daugiau „Romeo ir Džuljetos“ ištraukų nepageidaujama. 

Sąvartyno bosas baigė melstis; nebeklūpojo. Ar naujoji nosis - 
rus ir sausas, ir laikė liežuvį už dantų. 

Rivera jau būtų išėjęs iš bažnyčios, - palikęs kopėčių viršuje sto- 
vintį Vargasą ir abu senuosius kunigus, kurie jautė, kad iš jų šaipoma- 
si, - bet Lupė turbūt norėjo, kad tai, ką ji pasakys, išgirstų visi. Chua- 
nas Diegas tik vėliau suprato, kodėl ji norėjo tai pasakyti visiems. 

Bažnyčioje nebebuvo nė vieno iš tų pakvaišusių nosies garbin- 
tojų; jie gal tikėjosi stebuklo, bet gana gerai pažino tikrąjį pasaulį, 
kad suprastų, jog iš daktaro su žiūronais ir šveicarų kariuomenės 
peiliu vargu ar išgirs žodį milagro. 

- Nosis už nosį - man to pakanka. Išversk viską, ką sakysiu, - 
tarė Lupė Chuanui Diegui. - Kai numirsiu, manęs nedeginkit. Pa- 

laidokit su visom ceremonijom, - paprašė Lupė, žiūrėdama tiesiai į 
tėvą Alfonsą ir tėvą Oktavijų. - Jei norėsit ką nors sudeginti, - pasa- 
kė Riverai ir Chuanui Diegui, - sudeginkit mano drabužius - šiaip 
kelis daiktus, nedaug jų turiu. Jei bus koks nugaišęs šuniukas... na, 
žinoma, kartu su mano daiktais galit sudeginti ir šuniuką. Bet ma- 
nęs nedeginkit. Viską man padarykit taip, kaip ji norėtų, - pasakė 
visiems Lupė, rodydama į Pabaisą Mariją su boksininkės nosimi. - 
Ir pabarstykit - tik pabarstykit, nemeskit - pelenų prie Mergelės 
Marijos kojų. Kaip anąkart sakėt, - pažvelgė į papūguotąjį, - „gal 
ne visus pelenus... ir tik prie kojų ! 

Pažodžiui versdamas, ką ji sako, Chuanas Diegas matė, kad abu 
senieji kunigai Lupės klausosi tiesiog sužavėti. 

— Žiūrėk, kad nepribertum pelenų mažajam Jėzui į akis, - įspė- 
jo Lupė brolį. (Ji netgi rūpinosi tuo susitraukusiu Kristum, besi- 
kankinančiu ant miniatiūrinio kryžiaus, kraujuojančiu prie milži- 
niškos Mergelės Marijos kojų.) 

Chuanui Diegui nereikėjo būti minčių skaitytoju, kad suprastų, 
ką galvoja brolis Pepė. Ar tai reiškia, kad Lupė atsivertė? Kaip Pepė 
sakė, kai jie pirmą kartą barstė pelenus: „Čia jau kas kita. Nemen- 
kas mąstymo pokytis.“ 

Apie tai galvojam įėję į tokius didingus dvasinio pasaulio pa- 
minklus, kokia yra Jėzaus draugijos šventykla. Tokioje vietoje - 
priešais milžinišką Mergelę Mariją - mus apninka dievobaimingos 
(arba bedieviškos) mintys. Girdėdami ką nors kalbant taip, kaip 
kalbėjo Lupė, galvojam apie religinius skirtumus ir panašumus; 
girdim tik tai, kas, mūsų manymu, yra Lupės religiniai įsitikinimai 
arba jos religiniai jausmai, ir lyginam jos įsitikinimus arba jausmus 
su savaisiais. 

Ateistas Vargasas - gydytojas, su žiūronais ir peiliu atėjęs ty- 
rinėti stebuklo arba apžiūrėti visai nestebuklingos nosies, - būtų 
sakęs, kad, kaip trylikametės, Lupės dvasinis išprusimas „gana 
įspūdingas“. 

Rivera, kuris žinojo, kad Lupė ypatinga... tiesą sakant, el jefe, 
labai prietaringas Marijos garbintojas, Lupės bijojo... Na, ką galima 
pasakyti apie sąvartyno boso mintis? (Riverai turbūt palengvėjo, 

kai išgirdo, kad Lupės religiniai įsitikinimai jau nebe tokie radika- 
lūs, kokius ji reikšdavo pirmiau.) 

O abu senieji kunigai, tėvas Alfonsas ir tėvas Oktavijus, - jie 
mintyse, be abejo, sveikino ir patys save, ir visą „Pamestinukų“ 
personalą, kad pavyko šitaip akivaizdžiai išauklėti tokio sunkaus 
būdo ir dar taip nesuprantamai kalbantį vaiką. 

Gerasis brolis Pepė tikriausiai jau seniai meldėsi už Lupę, kad 
atsirastų bent kiek vilties; gal ji ne tokia „prarasta siela, kokia jis 
iš pradžių ją palaikė, - Chuano Diego išversti Lupės žodžiai dabar 
atrodė protingi, bent jau religiniu požiūriu. Juos girdėdamas Pepė 
jau džiaugėsi, kad Lupė atsivertė. 

„Nedeginkit“, - mielajam senjorui Eduardui, matyt, tai buvo 
svarbiausia. Nenoras būti sudegintai, žinoma, jau žingsnis tinkama 
linkme. 

Turbūt apie tai jie visi ir galvojo. Ir net Chuanas Diegas, sesutę 
pažįstantis geriausiai, - net Chuanas Diegas neišgirdo, ką turėjo 
išgirsti. 

Kodėl trylikos metų mergaitė galvoja apie mirtį? Kodėl kaip 
tik dabar Lupė išsako paskutinius pageidavimus? Lupė skaitė kitų 
žmonių - ir liūtų, netgi liūčių - mintis. Kodėl niekas neperskaitė 
Lupės minčių? 

Šį kartą Chuanas Diegas buvo taip giliai paniręs į praeitį, - arba 
taip nutolęs nuo dabarties, - kad nei išlendančios važiuoklės gar- 
sas, nei Laoage nusileidžiančio lėktuvo krestelėjimas jo akimirks- 
niu nesugrąžino į pokalbį su Dorote. 

- Iš ten Markos ir kilusi, - šnekėjo Dorotė. 

— Kas? - nesuprato Chuanas Diegas. 

— Markos. Juk žinai, kas tokia ponia Markos? Imelda - su mili- 
jonu porų batų, ta Imelda. Ji tebėra šiame regione išrinkta Atstovų 
rūmų narė, - pasakė Dorotė. 

— Poniai Markos jau turėtų būti aštuoniasdešimt keleri, - tarė 
Chuanas Diegas. 

— Aha - tikrai sena, šiaip ar taip, - užbaigė pokalbį Dorotė. 

Ji Chuaną Diegą buvo iš anksto įspėjusi, kad reikės dar valan- 
dą važiuoti automobiliu. Vėl tamsus kelias, vėl naktis ir šmėkščio- 
jantys svetimi vaizdai. (Trobelės palmių lapų stogais; ispaniško 
stiliaus bažnyčios; šunys arba tik jų akys.) Kaip ir reikėjo tikėtis 
tamsiame automobilio salone (viešbučio šeimininkas jiems at- 
siuntė limuziną su vairuotoju), Dorotė pasakojo apie neapsako- 
mas per karą Šiaurės Vietname į nelaisvę patekusių amerikiečių 
kančias. Atrodė, kad ji žino visas siaubingas kankinimų Hano- 
jaus „Hiltone“ (kaip buvo vadinamas Šiaurės Vietnamo sostinėje 
esantis Hoa Lo kalėjimas) smulkmenas; pasak jos, žvėriškiausiais 

būdais buvo kankinami numušus lėktuvus gyvi sučiupti Jungti- 
nių Valstijų karo lakūnai. 

„Vėl politika - senoji politika“, - pro šalį skriejančioje tamsoje 
galvojo Chuanas Diegas. Jis nebuvo visiškai abejingas politikai, bet, 
kaip romanų rašytojas, nepasitikėjo žmonėmis, kurie manėsi žiną, 
kokios yra (ar turėtų būti) jo politinės pažiūros. Taip būdavo nuolat. 

Kam dar Dorotė būtų jį čia atsivežusi? Vien todėl, kad jis — 
amerikietis ir, jos manymu, turėtų pamatyti, kur minėtieji „persi- 
gandę devyniolikmečiai ' keliaudavo, kad ištrūktų iš karo, - apimti 
baimės, pasak jos, dėl kankinimų, gresiančių, jei šiaurės vietnamie- 
čiai juos sučiuptų. 

Dorotė kalbėjo kaip tie kritikai ir žurnalistai, kurie manė, kad 
Chuanas Diegas, kaip rašytojas, turėtų būti meksikietiškesnis. Ar 
todėl, kad yra meksikiečių kilmės amerikietis, jam reikia kažkaip 
atitinkamai ir rašyti? O gal jis privalo rašyti apie buvimą meksi- 
kiečių kilmės amerikiečiu? (Ar tie kritikai iš esmės nemėgina jam 
nurodyti, apie ką jis turėtų rašyti?) 

— Tik netapk vienu iš tų meksikiečių, kurie... - kadaise buvo 
jam besakąs Pepė, bet prikando liežuvį. 

— Kurie... ką? - tada paklausė EFlor. 

— Vienu iš tų meksikiečių, kurie nekenčia Meksikos, - išdrįso 
pasakyti Pepė, prieš suspausdamas Chuaną Diegą glėbyje. - Būtų 
negerai ir jei taptum vienu iš tų meksikiečių, kurie nuolat sugrįž- 
ta - negali gyventi toli nuo čia, - pridūrė. 

Flor stebeilijo į vargšą Pepę; paskui nutvilkė jį piktu žvilgsniu. 

— Kuo dar jis neturėtų tapti? - paklausė. - Kokiu dar meksikie- 
čiu negalima būti? 

Flor niekad nesuprato tų pastabų apie rašymą: kaip galima ti- 
kėtis ir nurodinėti, apie ką meksikiečių kilmės rašytojas turėtų (ar 
neturėtų) rašyti, - kodėl meksikiečių kilmės amerikiečių rašyto- 
jui (daugelio kritikų ir žurnalistų manymu) negalima nerašyti apie 
meksikiečių „patirtį Jungtinėse Valstijose. 

Chuanas Diegas buvo įsitikinęs, kad, jeigu sutiksi, kad tau būtų 
priklijuota meksikiečių kilmės amerikiečio etiketė, tai turėsi ir pa- 
teisinti visus tuos lūkesčius. 

Beje, palyginti su tuo, kas Chuanui Diegui nutiko Meksikoje, - 
palyginti su jo vaikyste ir paauglystės pradžia Oachakoje, - nuo 
tada, kai persikėlė į Jungtines Valstijas, jis nebepatyrė nieko, apie 
ką jam būtų atrodę verta rašyti. 

Taip, jis turi tikrai jaudinančią daug jaunesnę meilužę; bet Do- 
rotės politinės pažiūros, - tiksliau sakant, jos įsitikinimas, kad to- 
kios turėtų būti jo pažiūros, - verčia ją vis šnekėti apie vietos, kur 
jie yra, svarbą. Ji nesupranta. Chuanui Diegui nereikia būti Luso- 
no šiaurės vakaruose, nereikia šito krašto matyti, kad įsivaizduotų 
tuos „persigandusius devyniolikmečius.. 

Gal tai buvo priešpriešiais važiavusio automobilio priekinių 
žibintų atspindys... Tamsiose Dorotės akyse staiga žybtelėjo ryš- 
ki šviesa, ir jos porą akimirkų atrodė rusvai geltonos - kaip liūto 
akys - ir Chuaną Diegą tuoj pat pasiglemžė praeitis. 

Atrodė, kad jis ir nebuvo išvykęs iš Oachakos; priešaušrio 
tamsoje, šunų prikvėpuotoje palapinėje jo nelaukė jokia kita atei- 
tis, tik sesers vertėjo gyvenimas „Stebuklo“ cirke. Chuanui Diegui 
nepakako drąsos vaikščioti oru. Palubės vaikštūno cirkui nerei- 
kėjo. (Chuanas Diegas dar nesuprato, kad po Doloresos apskritai 
niekas nebevaikščios oru.) Kai tau keturiolika ir jautiesi prislėg- 
tas, suvokimas, kad tavo ateitis galėtų būti kitokia, yra kaip mė- 
ginimas ką nors įžvelgti tamsoje. „Kiekvieno žmogaus gyvenime, 
manau, būna akimirka, kai jis turi apsispręsti, kur jo vieta“, - sakė 
Doloresa. 


ŠUNŲ PALAPINĖJE TAMSA prieš aušrą būdavo aklina. Negalėdamas 
užmigti, Chuanas Diegas mėgindavo iš kvėpavimo suprasti, kur 
kas miega. Jei negirdėdavo Estrelos knarkimo, manydavo, kad ji 
numirė arba miega kitoje palapinėje. (Šį rytą Chuanas Diegas prisi- 
minė, kad Estrela iš anksto pranešė, jog čia bus viena iš tų jos laisvų 
naktų, kai miegosianti ne su šunimis.) 

Alemania miegodavo kiečiausiai iš visų šunų; kvėpuodavo gi- 
liausiai, ramiausiai. (Dieną dirbdama policininke turbūt labai pa- 
vargdavo.) 

Daugiausia sapnuodavo Mažius; trumpomis kojytėmis per mie- 
gus kažkur bėgdavo arba priekinėmis letenėlėmis kasdavo žemę. 
(Sapne rengdamasis kažkam perkasti gerklę, Mažius imdavo loti.) 

Kaip seniau nepatenkinta sakė Lupė, Perro Mestizo „visada bū- 
davo blogiukas“. Jei vertintume pagal oro gadinimą... na, tas miš- 
rūnas tikrai buvo šunų palapinės blogiukas (nebent ten dar miego- 
davo papūguotasis). 

O Pastora tai buvo tokia kaip Chuanas Diegas: nuolat suneri- 
musi, kankinama nemigos. Negalėdama užmigti, ji dūsaudavo ir 
vaikštinėdavo; per miegus inkšdavo, tarsi laimė jos gyvenime būtų 
buvusi tokia pat trumpa kaip ir geras nakties poilsis. 

— Gulk, Pastora, - tylutėliai paliepė Chuanas Diegas - nenorėjo 
pažadinti kitų šunų. 

Šį rytą, pasiklausęs kvėpavimo, jis nesunkiai atskyrė, kur yra 
kuris šuo. Išgirsti Lupę visada būdavo sunkiausia; ji miegodavo 
taip tyliai, kad atrodydavo, jog beveik nekvėpuoja. Chuanas Die- 
gas, įtempęs ausis, stengėsi išgirsti Lupės kvėpavimą, kai ranka ne- 
tyčia palietė kažką po savo pagalve. Tik pagrabaliojęs aplinkui ir po 
sulankstomąja lova apčiuopęs žibintuvėlį, galėjo pažiūrėti, ką rado 
po pagalve. 

Pradingęs kadaise taip brangintos pelenų pripiltos kavos dė- 
žutės dangtelis buvo toks pat kaip visi plastikiniai dangteliai, tik 
kvapas kitoks; tuose pelenuose chemikalų buvo daugiau negu to, 
kas liko iš Esperansos, gerojo gringo ir Murziaus. Senosios Mer- 
gelės Marijos nosies, nors gal ir stebuklingos, užuosti negalėjai. 
Tas kavos dėžutės dangtelis labiau atsidavė sąvartynu negu anuo 
pasauliu; bet Lupė jį vis tiek išsaugojo - ir norėjo, kad Chuanas 
Diegas jį turėtų. 

Po Chuano Diego pagalve dar buvo pakišta virvelė su liūtų nar- 
vų šėrimo angų raktais. Ant tos virvelės, žinoma, kabėjo du raktai: 
vienas Hombre, o kitas - liūčių narvo. 

Kapelmeisterio žmona mėgo pinti tokias virveles; vieną nupy- 
nė vyro - cirko orkestro dirigento - švilpukui. O kitą - Lupei. Lu- 
pės virvelės gijos buvo tamsiai raudonos ir baltos; Lupė tą virvelę 
užsikabindavo ant kaklo, kai su raktais eidavo šerti liūtų. 

— Lupe? - pašaukė Chuanas Diegas, dar tyliau, negu pirma lie- 
pė Pastorai gulti. Niekas jo neišgirdo - netgi nė vienas iš šunų. - 
Lupe! - riktelėjo Chuanas Diegas, žibintuvėlio šviesą nukreipda- 
mas į tuščią jos lovą. 

— Esu čia, kur visada, - paprastai atsakydavo Lupė. Bet ne šį 
kartą. Šįkart, vos pradėjus aušti, Chuanas Diegas Lupę rado Hom- 
bre narve. 

Net kai šėrimo padėklas būdavo ištrauktas, Hombre pro tokią 
mažą angą negalėdavo pasprukti iš narvo. 

— Tikrai saugu, - pasakė Chuanui Diegui Edvardas Bonšo, kai 
pirmą kartą stebėjo, kaip Lupė šeria liūtus. - Aš tik norėjau pažiū- 
rėti, kokio didumo ta anga. 

Tačiau pirmą vakarą Meksike Lupė broliui prisipažino: 

— Aš galiu pralįsti pro šėrimo padėklo angą. Man ji ne per maža. 

- Šneki, lyg jau būtum mėginusi, - tarė Chuanas Diegas. 

— Kodėl turėčiau mėginti? - tada paklausė Lupė. 

— Nežinau... Pati pasakyk. Kodėl? 

Lupė nieko nebeatsakė - nei tą vakarą Meksike, nei kada nors 
vėliau. Chuanas Diegas visada žinojo, kad Lupė paprastai neklys- 
ta, šnekėdama apie praeitį; o ateitį numato ne taip tiksliai. Ne visi 
minčių skaitytojai gerai nuspėja ateitį, bet Lupė turbūt manėsi išvy- 
dusi, kas nutiks ateityje. Ar savo ateitį ji manėsi išvydusi, ar norėjo 
pakeisti Chuano Diego lemtį? Gal Lupė tarėsi pamačiusi, kokia bus 
jų ateitis, jeigu jie pasiliks „Stebuklo“ cirke, jei viskas ir toliau bus 
taip, kaip yra? 

Lupė visada laikėsi nuošaliai - tarsi natūralios trylikos metų 
mergaitės vienatvės jai dar būtų nepakakę! Niekad nesužinosim, 
kuo Lupė buvo įtikėjusi, bet paauglei tai turėjo būti baisi našta. 
(Lupė žinojo, kad jos krūtys nepadidės ir kad ji nesulauks mėne- 
sinių.) 

Apskritai Lupė turbūt numatė ateitį, kurios bijojo, todėl pasi- 
naudojo proga ją pakeisti - dramatiškai. Tai, ką Lupė padarė, pa- 
keitė ne tik jos brolio ateitį. Chuanas Diegas po tokio jos poelgio 
jau visą gyvenimą gyveno vaizduotės pasaulyje, o „Stebuklo“ cirkui 
tai, kas nutiko Lupei (ir Doloresai), buvo pabaigos pradžia. 

Kai Oachakoje visi liovėsi šnekėję apie Nosies dieną, plepesni 
miestelėnai dar ilgai liežuvavo apie šiurpią pabaigą - pribloškian- 
čią „Stebuklo“ cirko baigtį. Neabejotina, kad tai, ką Lupė pada- 
rė, paveikė daugelį žmonių, bet kalbam ne apie tai. Lupės poelgis 
buvo baisus. Brolis Pepė, pažįstantis ir mylintis našlaičius, vėliau 
sakė, kad tik visiškai galvos netekusi trylikametė galėjo tai su- 
manyti. (Na, taip, bet juk sunku supaisyti, ką tie trylikamečiai 
sumano!) 

Šėrimo angą, pro kurią į Hombre narvą būdavo įstumiamas 
padėklas, Lupė, matyt, atrakino iš vakaro, - kad virvelę su raktais 
galėtų palikti po Chuano Diego pagalve. 

Hombre gal suirzo, nes Lupė jo šerti atėjo dar neprašvitus - ne- 
įprastu laiku. Negana to, Lupė visiškai ištraukė padėklą iš narvo. Ir 
nepadėjo ant padėklo mėsos. 

Kas nutiko paskui, galima tik spėlioti; Ignacas sakė, kad Lupė 
mėsos liūtui tikriausiai padavė įropojusi į narvą. Chuanas Diegas 
manė, kad Lupė apsimetė valganti liūtui atneštą mėsą arba tiesiog 
mėgino jam jos neduoti. (Liūtų šėrimu susidomėjusiam senjorui 
Eduardui Lupė buvo sakiusi, jog sunku net patikėti, kaip dažnai jie 
galvoja apie mėsą.) 

Be to, nuo pat pirmo jųdviejų susitikimo Lupė liūtą Hombre juk 
vadino paskutiniu šunimi. „Paskutinis“, - vis kartojo. El ūltimo per- 
ro, - kuo aiškiausiai sakė apie liūtą. El ūltimo. (Tarsi Hombre būtų 
buvęs koks stogo šunų karalius, kandžiotojų karalius - paskutinis 
kandžiotojas.) 

„Viskas bus gerai, - nuo pat pradžių vis tikino liūtą Lupė. - Tai 
ne tavo kaltė.“ 

Bet iš pažiūros neatrodė, kad liūtas taip manytų, kai Chuanas 
Diegas jį pamatė, tupintį kampe, kitoje narvo pusėje. Hombre atro- 
dė nusikaltęs. Tupėjo priešingame narvo kampe, kuo toliausiai nuo 
Lupės, susirietusios į kamuoliuką. Lupė gulėjo kampe prie atviros 
šėrimo angos; jos veidas buvo nusuktas nuo Chuano Diego. Tada 
jis dėkojo Dievui, kad nemato jos veido išraiškos. Vėliau Chuanui 
Diegui jau atrodė, kad geriau būtų pamatęs, - gal tada nebūtų Lu- 
pės veido išraiškos įsivaizdavęs visą likusį gyvenimą. 

Hombre Lupę nužudė vienu įkandžiu - „griebęs akimirksniu 
Lupės kūno nebuvo jokios kitos žaizdos - nė menkiausio įbrėžimo 
nagu. Ir kraujo aplink įkandžio žymę ant Lupės sprando nedaug, 
ir nė lašelio kurioje nors kitoje narvo vietoje. (Ignacas paskui sakė, 
kad Hombre kraują gal sulaižė, jis ir visą mėsą buvo suėdęs.) 

Kai Ignacas liūtą nušovė, - dviem šūviais į didelę galvą, - krau- 
jo tame narvo kampe, į kurį Hombre pats save įvarė, jau buvo ne- 
mažai. Akivaizdi atgaila neišgelbėjo sutrikusio ir nuliūdusio liūto. 
Ignacas tik žvilgtelėjo į Lupės kūnelį prie atviros šėrimo angos ir į 
Hombre, beveik nuolankiai pasirinkusį tolimiausią narvo kampą. 
Kai Chuanas Diegas šlubuodamas atbėgo į liūtų dresuotojo palapi- 
nę, Ignacas, eidamas į nusikaltimo vietą, pasiėmė ginklą. 

Mafaną Ignacas nušovė, nes tas žirgas susilaužė koją. Chuano 
Diego manymu, tai, kad Ignacas nušovė Hombre, buvo nepatei- 
sinama. Lupė sakė tiesą: taip nutiko ne dėl liūto kaltės. Ignacas 
Hombre nušovė dėl dviejų priežasčių. Liūtų dresuotojas buvo bai- 
lys; jis nedrįso įeiti į narvą po to, kai liūtas nužudė Lupę, - ne- 
drįso, kol Hombre buvo gyvas. (Įtampa, tvyrojusi liūto narve po 
Lupės žūties, jį trikdė.) Be to, griebtis ginklo Ignacą neabejotinai 
paskatino kažkokie paistalai apie „žmogėdrų“ galvoseną, - liūtų 
dresuotojui norėjosi tikėti, kad visada, kai liūtas nužudo žmogų, 
kaltas būna liūtas. 

Beje, kad ir kaip klaidingai mąstė Lupė, dėl to, kas bus, jei Hom- 
bre ją nužudys, ji neklydo. Lupė žinojo, kad Ignacas nušaus Hom- 
bre, - tikriausiai žinojo ir kas bus paskui. 

Kaip netrukus paaiškėjo, Chuanas Diegas iki tol, iki kito ryto, 
nebuvo deramai įvertinęs Lupės įžvalgumo (jos antžmogiškos, gal 
netgi dieviškos visažinystės). 

Tą dieną, kai žuvo Lupė, „Stebuklo“ cirką užplūdo visokie tipai, 
kuriuos Ignacas vadino „valdžia“. Kadangi pats liūtų dresuotojas 
visada manėsi esąs valdžia, prie kitos valdžios - policininkų ir šiaip 
visokių pareigūnų - jis nelabai ką galėjo daryti. 

Liūtų dresuotojas atžariai kalbėjo su Chuanu Diegu, kai šis jam 
pranešė, kad Lupė, prieš šerdama Hombre, pašėrė liūtes. Chuanas 

Diegas tai žinojo, nes suprato, kad Lupė bus numačiusi, jog niekas 
tą dieną nepašers liūčių, jei to nepadarys ji. 

Chuanas Diegas tuo neabejojo ir todėl, kad buvo nuėjęs žvilg- 
telėti į liūtes jau po Lupės ir Hombre žūties. Lupė iš vakaro buvo at- 
rakinusi ir liūčių šėrimo angą. Ji turbūt pašėrė liūtes kaip paprastai; 
paskui visiškai ištraukė šėrimo padėklą, paliko jį išorinėje narvo 
pusėje, kaip ir Hombre padėklą. 

Be to, liūtės atrodė pašertos; las senoritas, kaip jas vadino Igna- 
cas, tiesiog drybsojo narvo gilumoje ir kaip visada neperprantamai 
stebeilijo į Chuaną Diegą. 

Klausydamas atžaraus Ignaco atsakymo, Chuanas Diegas jautė, 
kad liūtų dresuotojui atrodo nesvarbu, ar Lupė prieš mirtį liūtes 
pašėrė, ar ne, bet iš tikrųjų, kaip netrukus paaiškėjo, tai buvo svar- 
bu. Netgi labai svarbu. Tai reiškė, kad Lupės ir Hombre žūties dieną 
niekam kitam jau nereikės šerti liūčių. 

Chuanas Diegas dar norėjo Ignacui atiduoti abu šėrimo angų 
raktus, bet liūtų dresuotojui jų nereikėjo. 

— Pasilik juos sau - aš turiu savo raktus, - pasakė Ignacas. 

Savaime suprantama, brolis Pepė ir Edvardas Bonšo Chuanui 
Diegui nebeleido nakvoti šunų palapinėje. Pepė su senjoru Eduar- 
du padėjo Chuanui Diegui susirinkti daiktus, kartu ir kelis Lupės 
daiktelius - jos drabužius. (Jokių atminimo dovanų Lupė nebetu- 
rėjo; ji nepasigedo Koatlikujės statulėlės - nuo tada, kai atsirado 
nauja Marijos nosis, jai nieko tokio nebereikėjo.) 

Paskubom kraustydamasis iš „Stebuklo“ cirko į „Pamestinu- 
kus, Chuanas Diegas pametė kavos dėžutės, į kurią buvo supilti 
kvapnieji pelenai, dangtelį, tačiau tą naktį savo senajame našlaičių 
namų kambaryje jis miegojo su Lupės virvele ant kaklo. Jautė abu 
liūtų narvų raktus; ir užmigo tamsoje suspaudęs juos nykščiu ir 
smiliumi. Greta jo, Lupės lovytėje, gulėjo papūguotasis, kuris tą- 
nakt jį sergėjo, - na, sergėjo, kai neknarkė. 

Berniukai sapnuoja, kad yra didvyriai; netekęs Lupės, Chua- 
nas Diegas tokių sapnų nebesapnavo. Jis suprato, kad sesutė no- 
rėjo jį išgelbėti; suprato, kad jam nepavyko išgelbėti jos. Lemtis jį 

paženklino - netgi tada, būdamas tik keturiolikos, Chuanas Die- 
gas suprato ir tai. 

Pirmą rytą po Lupės mirties Chuaną Diegą pažadino vaikų gie- 
dojimas - darželinukai traukė sesers Glorijos atliepiamąją giesmę. 
Ahora y siempre, - giedojo mažieji našlaičiai. „Dabar ir visados... 
Tik jau ne tai, ne visą likusį gyvenimą, - galvojo Chuanas Diegas, 
jau pabudęs, bet neatsimerkdamas. Jis nenorėjo matyti savo seno- 
jo kambario; nenorėjo matyti Lupės lovytės - tuščios (arba su joje 
gulinčiu papūguotuoju). 

Pirmą rytą Lupės kūnelis tikriausiai buvo daktaro Vargaso kli- 
nikoje. Tėvas Alfonsas su tėvu Oktavijum paprašė, kad Vargasas 
jiems leistų pažiūrėti į tą vargšą vaiką; senieji kunigai norėjo į Cruz 
Roja ligoninę atsivesti kurią nors iš „Pamestinukų“ vienuolių. Rei- 
kėjo nuspręsti, kaip Lupė turėtų būti aprengta, ir - dėl liūto įkan- 
džio - ar karstas gali būti atviras. (Brolis Pepė jau buvo pasakęs, 
kad negali to padaryti - negali žiūrėti į Lupės lavonėlį. Todėl senieji 
kunigai Vargaso ir paprašė, kad šis leistų pažiūrėti jiems.) 

Tą rytą, kiek žinojo „Stebuklo“ cirko artistai, - išskyrus Ignacą, 
kuris žinojo, kad viskas ne taip, - Doloresa tiesiog pabėgo. Visas 
cirkas šnekėjo, kad dingo Stebuklas; ir atrodė taip neįtikėtina, kad 
niekas Oachakoje jos nematė. Tokia daili mergina, tokiomis ilgo- 
mis kojomis, juk negalėjo išnykti, niekieno nepastebėta! 

Gal tik Ignacas žinojo, kad Doloresa Gvadalacharoje; gal dile- 
tantiškas abortas jau buvo padarytas ir ką tik prasidėjęs pilvaplėvės 
uždegimas. Doloresa turbūt manė, kad tuoj pasveiks, ir jau keliavo 
atgal į Oachaką. 

Tą rytą „Pamestinukuose Edvardas Bonšo tikriausiai buvo 
apniktas visokių minčių. Tėvui Alfonsui ir tėvui Oktavijui jis turė- 
jo išpažinti daugybę nuodėmių - prie tokių išpažinčių abu senieji 
kunigai nebuvo pripratę. Bet senjoras Eduardas suvokė, kad jam 
reikia Bažnyčios pagalbos. Misionierius iš Ajovos ne šiaip sulaužė 
įžadus; jis - gėjus - įsimylėjo transvestitą. 

Kaip du tokie žmonės gali tikėtis, kad jiems pavyks įsivaikinti 
našlaitį? Kodėl Edvardui Bonšo ir Flor turėtų būti leista tapti tei- 
sėtais Chuano Diego globėjais? (Senjorui Eduardui reikėjo, kad 

Bažnyčia ne tik kad jam padėtų, bet ir gerokai nusižengtų savo 
taisyklėms.) 

Tą rytą „Stebuklo“ cirke Ignacas žinojo, kad liūtes turės pašerti 
pats. Ką jis būtų galėjęs įkalbėti, kad tai padarytų už jį? Soledad 
su juo nesišnekėjo, o jaunąsias akrobates juk pats buvo įgąsdinęs; 
prisiklausiusios jo paistalų, kad liūtai jaučia, kada joms mėnesinės, 
mergaitės liūtų bijojo. Dar prieš Lupės žūtį jos bijojo ir Hombre, ir 
netgi liūčių. 

„Liūtų dresuotojas turėtų bijoti liūčių“, - pranašavo Lupė. 

Tą rytą, kitą dieną po to, kai nušovė Hombre, Ignacas, šerdamas 
liūtes, turbūt kažkaip suklydo. „Jos manęs neapmulkins - žinau, ką 
galvoja, - seniau gyrėsi liūtų dresuotojas, kalbėdamas apie liūtes. - 
Jaunosios damos kiaurai permatomos, - sakė Lupei. - Dėl šitų pa- 
nelių minčių skaitytojos man nereikia.“ 

Ignacas Lupei pasakojo, kad gali perprasti liūtes pagal tas kūno 
dalis, kurių pavadinimai tapo jų vardais. 

Tačiau tą rytą liūčių mintis perskaityti, matyt, nebuvo taip len- 
gva, kaip dresuotojui kadaise atrodė. Vargasas Chuanui Diegui 
vėliau sakė, kad, Serengečio nacionaliniame parke tyrinėjant liūtų 
elgseną, paaiškėjo, jog dažniausiai žudo liūtės. Jos moka medžioti 
sutartinai; prisėlinusios prie antilopių gnu ar zebrų bandos, ją ap- 
supa ir prieš puldamos užkerta visus kelius išsigelbėti. 

Kai sąvartyno vaikai pirmą kartą pamatė Hombre, Flor Edvar- 
dui Bonšo pašnibždėjo: „Jei manai, kad ką tik matei žvėrių karalių, 
tai klysti. Tu tik dabar su juo susipažinsi. Ignacas yra žvėrių kara- 
lius.“ - „Paršų karalius“, - tada įsikišo Lupė. 

Iš visų tų Serengečio statistinių faktų ir kitų liūtų elgsenos tyri- 
mų paršų karalius gal suprato tik tai, kas būna, kai laisvėje gyvenan- 
čios liūtės nužudo auką. Tada jų patinai ryžtingai parodo, kad yra 
viršesni: jie prisisotina, o liūtės tik po jų gali suėsti savo dalį. Chu- 
anas Diegas neabejojo, kad paršy karaliui taip gyventi būtų patikę. 

Tą rytą niekas nematė, kas nutiko Ignacui, kai jis šėrė liūtes; 
bet liūtės kantrios, jos įpratusios laukti savo eilės. Las seforitas - 
Ignaco panelės - sulaukė. Tą rytą „Stebuklo“ cirko pabaigos pra- 
džia pasibaigė. 

Liūtų dresuotojo lavoną pirmi rado Pako su Pūzru; neūžaugos 
klounai cirko palapinių alėja krypavo į lauko dušo kabinas. Su- 
darkytą lavoną matydami ne narve, o šalia narvo, jie turbūt nesu- 
vokė, kaip liūtės galėjo nužudyti Ignacą. Tačiau bet kas, žinantis, 
kaip veikia liūtės, galėjo tai suprasti, ir daktarui Vargasui (Ignaco 
lavoną, be abejo, apžiūrėjo Vargasas) nebuvo sunku atkurti tikėtiną 
įvykių seką. 

Chuanas Diegas, kaip romanų rašytojas, kalbėdamas apie siuže- 
tą, - ypač apie tai, kaip iš pradžių mintyse jį apmeta, - „suderintus 
liūčių veiksmus“ vadindavo „pirminiu modeliu“. Per interviu Chu- 
anas Diegas pirmiausia pasakydavo, kad niekas nematė, kas nutiko 
liūtų dresuotojui; paskui pridurdavo, kad vis stengėsi atkurti gali- 
mą įvykių seką, bent jau iš dalies gal todėl ir tapo rašytoju. O jeigu 
tai, kas nutiko Ignacui, sudėtume su tikėtinomis Lupės mintimis... 
na, turbūt suprantate, kas sužadino šiukšlyno skaitytojo vaizduotę. 

Liūtėms atneštą mėsą Ignacas padėjo ant padėklo, kaip visa- 
da. Paskui pro atvirą angą padėklą įstūmė į narvą, irgi kaip visada. 
O tuomet jau nutiko kažkas neįprasta. 

Vargasas nesusilaikė nepapasakojęs apie daugybę drėkstinių 
žaizdų ant Ignaco rankų, pečių, sprando; viena iš liūčių, matyt, su- 
griebė jį pirma, o paskui jau ir kitos, iškišusios letenas, suleido na- 
gus. Liūtės Ignacą turbūt prisitraukė prie narvo virbų. 

Vargasas sakė, kad liūtų dresuotojas buvo be nosies, be ausų, be 
skruostų, be smakro; abiejų rankų pirštai irgi nugraužti - tik vieno 
nykščio liūtės nepastebėjo. Vargaso teigimu, Ignacas mirė uždusęs, 
kai jam perkando gerklę, - pasak daktaro, „labai nešvariai . 

— Tokio nužudymo švariu nepavadinsi, - sakė Vargasas. Jis pa- 
aiškino, kad antilopę ar zebrą liūtė nužudo akimirksniu, griebusi už 
gerklės; bet narvo virbai buvo tankūs; liūtė, kuri galiausiai Ignacą 
pribaigė, negalėjo pro tarpą kaip reikiant iškišti galvos - negalėjo 
pakankamai plačiai išsižioti, kibdama dresuotojui į gerklę. (Todėl 
mirtinas įkandis, pasak Vargaso, ir buvo „nešvarus“.) 

Po visko „valdžia“ (kaip Ignacas mintyse tuos pareigūnus va- 
dino) „Stebuklo“ cirke ieškojo ir tyrė visokius pažeidimus. Visada 
taip būna po mirtimi pasibaigusio nelaimingo atsitikimo: atva- 

žiuoja ekspertai ir sako, ką darei ne taip. (Ekspertai pareiškė, kad 
mėsos Ignacas liūtams duodavo ne tiek, kiek turėjo duoti; ir šėrė 
juos ne tiek kartų per parą, kiek reikėjo.) 

„Kam tai rūpi?“ - galvojo Chuanas Diegas; jis neprisiminė, ar 
ekspertai pasakė, kiek kartų per parą ir kiek mėsos reikėtų duoti. 
Tikroji „Stebuklo“ cirko blogybė buvo pats Ignacas. Liūtų dresuoto- 
jas buvo blogas! Jau visiems „La Maravilla“ artistams tai buvo aišku 
ir be ekspertų. 

„Paskutinis Ignaco matytas vaizdas, - galvojo Chuanas Die- 
gas, - buvo tos artyn traukiančios geltonos akys - ne itin meilūs jo 
panelių atsisveikinimo žvilgsniai, nieko neatleidžiančios paskuti- 
nių liūtų dresuotojo mergaičių akys.“ 


KIEKVIENAM ŽLUNGANČIAM CIRKUI galima parašyti post scriptum. 
Kur keliauja artistai, kai jų cirko nebėra? Pagrindinės artistės, Ste- 
buklo, kaip jau žinom, gana greitai irgi nebebuvo. Bet juk supran- 
tam, kad kiti negalėjo pasielgti taip, kaip pasielgė Doloresa? Kaip 
paaiškėjo ir Chuanui Diegui, ne visi gali vaikščioti oru. 

Estrela surado namus šunims. Na, mišrūno niekas nenorėjo; 
jį Estrela turėjo pasilikti sau. Kaip sakė Lupė, Perro Mestizo visada 
buvo blogiukas. 

Joks kitas cirkas nenorėjo Pižaminio; visi žinojo, koks jis pasi- 
pūtęs. Kurį laiką, savaitgaliais, žmonės tą akrobatą matydavo visaip 
besiraitantį didžiojoje aikštėje, stebimą turistų. 

Daktaras Vargasas vėliau apgailestavo, kad Medicinos fakulte- 
tas persikėlė kitur. Naujasis jo pastatas yra priešais kažkokią vals- 
tybinę ligoninę, jau toli nuo miesto centro, tolokai nuo lavoninės ir 
Raudonojo Kryžiaus ligoninės, kur Vargasas praleisdavo daugiau- 
sia laiko, - ten buvo senasis Medicinos fakultetas, kai Vargasas dar 
dėstytojavo. 

Kaip tik ten Vargasas paskutinį kartą matė Pižaminį - sena- 
jame Medicinos fakultete. Akrobato lavonas buvo ištrauktas iš 
rūgščių vonios ir užkeltas ant ratukinių rifliuotojo metalo neštuvų; 
pro neštuvuose esančią skylę nuo lavono lašantis skystis sutekėjo į 

skardinį kibirą. Ant nuožulnaus plieninio skrodimų stalo - su giliu 
grioveliu, einančiu per vidurį iki specialios skylės (prie Pižaminio 
galvos), - lavonas buvo atvertas. Gulinčio visu ūgiu, nebesusirietu- 
sio Pižaminio medicinos studentai neatpažino, bet Vargasas žino- 
jo, kad čia tas buvęs akrobatas. 

„Jokios kitos tuštumos ar beprasmiškumo negalima nė lyginti 
su lavono veido išraiška, - rašė Vargasas Chuanui Diegui, kai šis 
jau gyveno Ajovoje. - Žmogaus svajonių nebėra, o skausmas likęs. 
Ir buvusios tuštybės pėdsakai. Prisimeni, kaip skrupulingai Piža- 
minis kirpdavosi barzdą ir ūsus, ir supranti, kiek laiko tas akroba- 
tas praleisdavo žiūrėdamas į veidrodį - arba grožėdamasis savimi, 
arba mėgindamas dar kaip nors pagerinti savo išvaizdą.“ 

Sic transit gloria mundi, - iškilmingai sakydavo tėvas Alfonsas 
ir tėvas Oktavijus. 

„Taip praeina pasaulio garbė“, - visada primindavo „Pamesti- 
nukų“ našlaičiams sesuo Glorija. 

Abu argentiniečiai buvo pernelyg geri oro akrobatai ir per- 
nelyg patenkinti vienas kitu, kad nerastų darbo kitame cirke. 
Visai neseniai (Chuanui Diegui atrodė, kad viskas, kas nutiko 
po 2001-ųjų, jau prasidėjus naujam šimtmečiui, buvo neseniai) 
broliui Pepei kažkas pasakojo juos matęs; Pepė tada sakė, kad 
tie argentiniečiai skraido kažkokio nedidelio cirko palapinėje, 
kalnuose; iš Meksiko iki tos vietos reikėtų apie valandą važiuoti 
automobiliu. Bet dabar jie gal jau išėję į pensiją. 

Kai „La Maravilla“ sužlugo, Pako su Pūzru išvyko į Meksiko 
miestą — iš ten tuodu neūžaugos klounai ir buvo kilę; ten (anot 
Pepės) Pūzras ir pasiliko. Jis užsiėmė kitkuo, bet Chuanas Diegas 
niekaip negalėjo prisiminti, kuo, ir dabar net nežinojo, ar Pūzras 
dar gyvas. Chuanui Diegui buvo sunku įsivaizduoti Pūzrą kitokį, 
ne klouną. (Kad jis ir liko neūžauga, tai jau aišku.) 

O Pako mirė, Chuanas Diegas tai žinojo. Kaip ir Flor, Pako vis 
grįždavo į Oachaką. Kaip ir Flor, Pako mėgo lankytis senosiose pa- 
silinksminimų vietose. Jis visada buvo nuolatinis gėjų baro Busta- 
mantės gatvėje - La China - klientas; paskui tas baras pavadintas 

Chinampa. Pako nuolat lankėsi ir „Karūnėlėje“ - transvestitų va- 
karėlių vietoje, kuri dešimtajame dešimtmetyje buvo kuriam laikui 
uždaryta (kai savininkas, gėjus, mirė). Ir „Karūnėlės“ savininkas, ir 
Pako - kaip ir Edvardas Bonšo su Flor - mirė nuo AIDS. 

Soledad, kadaise Chuaną Diegą pavadinusi Stebuklu, gerokai 
pergyveno „Stebuklo“ cirką. Ji tebebuvo Vargaso pacientė. Jos są- 
nariai, be abejo, buvo išvarginti, - daktaras Vargasas seniai žinojo, 
kad tokie būna visų trapecijos artistų sąnariai, - bet Soledad vis 
tiek atrodė dar stipri. Chuanas Diegas prisiminė, kad oro akrobatės 
karjerą Soledad baigė kaip gaudytoja, nors moterims tai neįprasta. 
Ji turėjo stiprias rankas ir mokėjo tvirtai sugriebti, todėl galėjo gau- 
dyti oru skriejančius vyrus. 

Pepė Chuanui Diegui pasakojo (maždaug tada, kai „Pamesti- 
nukai“ buvo likviduoti), kad Vargasas buvo vienas iš kelių Soledad 
paminėtų ją rekomenduoti galinčių žmonių, kai ji įsivaikino du 
„Pamestinukų“ našlaičius, berniuką ir mergaitę. 

Pasak Pepės, Soledad buvo puiki motina. Niekas tuo nesiste- 
bėjo. Ir įspūdinga moteris - na, gal kartais šaltoka, kaip Chuanas 
Diegas prisiminė, bet jis visada ja žavėjosi. 

Buvo vienas trumpas skandalas, bet jau vėliau, kai užaugę So- 
ledad įvaikiai su ja nebegyveno. Ji susidėjo su netinkamu vyriškių; 
nei Pepė, nei Vargasas neaiškino, ką turėjo omeny, vartodami žodį 
„netinkamas , tačiau abu kaip tik taip apibūdino Soledad draugą, ir 
Chuanas Diegas nusprendė, jog tai reiškia, kad tas draugas smurtavo. 

Chuanas Diegas nustebo sužinojęs, kad Soledad - po Ignaco - 
apskritai dar galėjo kurį laiką pakęsti „netinkamą“ vyriškį; neat- 
rodė, kad ji būtų iš tų moterų, kurios nesipriešina skriaudžiamos. 

Tačiau ilgai taikstytis su netinkamu to vyriškio elgesiu jai ir 
nereikėjo. Vieną rytą, grįžusi namo iš parduotuvių, Soledad savo 
draugą rado negyvą, užsikniaubusį ant rankų, tebesėdintį prie vir- 
tuvės stalo. Pasak jos, jis ten jau sėdėjo ir jai išeinant apsipirkti. 

- Jį tikriausiai ištiko koks širdies priepuolis, - tepasakė brolis 
Pepė. 


w-- oo 


- Gal kažkas įsibrovė. Žmogus, seniai griežęs dantį ir turintis 

stiprias rankas, - spėjo daktaras Vargasas. Tas netinkamas vyriškis 
prie virtuvės stalo buvo pasmaugtas. 

Daktaras liudijo, kad Soledad negalėjo pasmaugti savo draugo. 

- Jos rankos jau niekam tikusios, - sakė Vargasas. - Negalėtų 
net citrinos sulčių išspausti! 

Kaip įrodymą, kad „traumuota“ moteris tikrai negalėjo nieko 
pasmaugti, Vargasas pateikė Soledad vartojamų skausmą malši- 
nančių vaistų receptą. Tai buvo vaistai, malšinantys sąnarių skaus- 
mą, - Soledad ypač skaudėjo pirštų ir riešų sąnarius. 

- Daug žalos padaryta - daug skausmo, - pasakė gydytojas. 

Chuanas Diegas neabejojo nei dėl žalos, nei dėl skausmo. Bet, 
žvelgdamas į praeitį, - prisimindamas Soledad liūtų dresuotojo 
palapinėje ir tuos žvilgsnius, kuriais ji kartais perverdavo Ignacą, - 
Chuanas Diegas buvusios oro akrobatės akyse kai ką matė. Tamsios 
Soledad akys nebuvo panašios į geltonas liūto akis, bet jose tikrai 
galėjai įžvelgti miglotus liūtės ketinimus. 

— Gaidžių kapotynės čia įstatymo leidžiamos ir visų labai mėgsta- 
mos, - šnekėjo Dorotė. - Pakvaišę gaidžiai per naktis gieda, nemie- 
ga. Tie puspročiai šitaip stengiasi nusiteikti kitai kovai. 

„Na, - galvojo Chuanas Diegas, - gal toks pakvaišęs gaidys ir 
giedojo prieš aušrą Naujųjų metų naktį viešbutyje „Encantador“, 
bet kaip paaiškinti paskui staiga nutrūkusį riksmą, lyg tą gaidį kas 
būtų nudėjęs - lyg Mirjam noro, kad įkyrusis gaidys kristų negy- 
vas, būtų pakakę, kad taip ir nutiktų.“ 

Ir dar Chuanas Diegas pagalvojo, kad dabar bent jau buvo per- 
spėtas: tame viešbutyje netoli Vigano per naktis giedos kapotynių 
gaidžiai. Chuanui Diegui jau darėsi įdomu, kaip Dorotė į tai reaguos. 

„Kas nors turėtų tą gaidį nugalabyti“, - žemu, kimiu balsu tarė 
Mirjam tą naktį „Encantador“ kambaryje. O kai tas pamišęs gai- 
dys pragydo trečią kartą ir buvo nutildytas vidury giesmės, Mirjam 
pasakė: „Štai ir viskas. Daugiau jokių apgaulingos aušros šauklių, 
jokių netikrų pranašų.“ 

— Kadangi gaidžiai visą naktį gieda, šunys nesiliauja loję, - pa- 
aiškino Dorotė. 

- Atrodo, kad gerai pailsėsim, - šyptelėjo Chuanas Diegas. 

Tą viešbutį sudarė keli pastatai, visi seni. Akivaizdžiai ispaniško 
stiliaus. „Gal čia kadaise gyveno misionieriai, - galvojo Chuanas 
Diegas. Tarp penkių ar šešių svečių namelių buvo ir bažnyčia. 


473 


474 PASLAPČIŲ ALĖJA 


„El Escondrijo“ - toks buvo to viešbučio pavadinimas. „Slėp- 
tuvė“. Kai atvažiuoji po dešimtos vakaro, kaip kad jie atvažiavo, 
jau sunku įžiūrėti, kas ten per vieta. Kiti svečiai (jeigu jų apskritai 
buvo) jau miegojo. Valgomasis buvo lauke - su palmių lapų stogu, 
tačiau be sienų, neapsaugotas nuo jokių išorės veiksnių, - bet Do- 
rotė Chuaną Diegą patikino, kad uodų nėra. 

— Kas išgaudo uodus? - paklausė Chuanas Diegas. 

— Gal šikšnosparniai... arba šmėklos, - abejingai atsakė Dorotė. 
Chuanas Diegas suprato, kad šikšnosparniai, ko gero, irgi nemiega 
visą naktį. Nei gieda, nei loja, tik tyliai ką nors žudo. Prie šmėklų 
tai jis jau buvo daugmaž pripratęs, bent jau pats taip manė. 

Keistoka meilužių pora apsistojo prie jūros; pūtė švelnus vėje- 
lis. Chuanas Diegas su Dorote buvo ne Vigane ir ne kokiame nors 
kitame mieste, bet matė Vigano šviesas; be to, netoli kranto, nulei- 
dę inkarus, stovėjo du ar trys krovininiai laivai. Buvo matyti ir tų 
laivų šviesos, o kai vėjas pūtė iš tos pusės, kartais galėjai girdėti ir 
laivų radijo pokalbius. 

— Čia yra baseinėlis. Nedidelis, turbūt vaikams. Tamsoje būk 
atsargus, kad neįkristum, nes jis neapšviestas, - perspėjo Chuaną 
Diegą Dorotė. 

Oro kondicionieriaus nebuvo, tačiau Dorotė sakė, kad naktys 
būna gana vėsios, todėl jo ir nereikia, juoba kad palubėj yra venti- 
liatorius; jis sukosi tiksėdamas, bet, kai naktį gieda kapotynių gai- 
džiai ir loja šunys, argi kas kreipia dėmesį į ventiliatoriaus tiksėji- 
mą? „Slėptuvę“ buvo sunku pavadinti poilsio namais. 

— Paplūdimys prie pat žvejų kaimo ir pradžios mokyklos, bet 
vaikų balsus girdėsim tik iš toli. Jeigu jau kalbam apie vaikus, tai 
gerai, kad iš toli, - šnekėjo Dorotė, kai juodu jau rengėsi gulti. - 
Paplūdimyje lakstantys kaimo šunys linkę ginti savo teritoriją, bet 
būsi saugus, jei eisi per šlapią smėlį. Tiesiog nenutolk nuo van- 
dens, - patarė Dorotė. 

„Kokie žmonės apsistoja šitame „El Escondrijo'* - galvojo 
Chuanas Diegas. „Slėptuvė“ jam atrodė labiau tinkama bėgliams 


arba revoliucionieriams, o ne turistams. Bet Chuanui Diegui jau 

merkėsi akys; buvo beveik užmigęs, kai ant naktinio stalelio vi- 
bruodamas tyliai subirbė Dorotės mobiliukas (išjungtu garsu). 

— Kaip netikėta, mama! - tamsoje išgirdo kandžiai sakant Do- 
rotę. Po ilgos pauzės, per kurią giedojo gaidžiai ir lojo šunys, Do- 
rotė du kartus ištarė „aha, paskui dar „gerai, irgi porą kartų, ir 
galiausiai: „Tu turbūt juokauji?“ Po šitų įprastų dorotizmų nelabai 
paklusni duktė užbaigė pokalbį. Chuanas Diegas girdėjo Dorotę 
motinai sakant: - Bus geriau, jei nežinosi, ką aš sapnuoju... Patikėk 
manim, mama. 

Chuanas Diegas gulėjo tamsoje nemiegodamas, mąstė apie šitą 
dukterį ir jos motiną; prisiminė, kaip su jomis susipažino, ir galvo- 
jo, koks priklausomas nuo jų tapo. 

— Miegok, mielasis, - išgirdo sakant Dorotę; žodį „mielasis“ 
ji ištarė beveik taip pat, kaip būtų ištarusi Mirjam. Jaunos moters 
ranka nė kiek neklaidžiodama rado jo penį ir gana dviprasmiškai 
jį spustelėjo. 

— Gerai, - norėjo atsakyti Chuanas Diegas, bet liežuvis neklau- 
sė. Jį įveikė miegas, tarsi Dorotei paliepus. 

„Kai numirsiu, manęs nedeginkit. Palaidokit su visom cere- 
monijom, - prašė Lupė, žiūrėdama tiesiai į tėvą Alfonsą ir tėvą 
Oktavijų. Štai ką Chuanas Diegas girdėjo sapne - Lupės balsą, jos 
nurodymus. 

Jis negirdėjo nei giedančių gaidžių, nei lojančių šunų; neišgirdo 
ir kaip ant palmių lapais dengto lauko dušo stogelio pjovėsi arba 
dulkinosi (o gal ir pjovėsi, ir dulkinosi) dvi katės. Jam negirdint 
Dorotė naktį atsikėlė, bet ėjo ne nusišlapinti, o atidaryti lauko dušo 
durų ir uždegti ten šviesos. 

— Dinkit arba nudvėskit! - riktelėjo katėms - ir jos iškart liovėsi 
kniaukusios. 

Daug švelniau Dorotė kalbėjo su vaiduokliu, kurį pamatė sto- 
vintį lauko dušo kabinoje, tarsi jis būtų nuogas ten prausęsis, nors 
iš tikrųjų vanduo nebėgo ir jis buvo apsirengęs. 

-— Atsiprašau, sakiau ne jums, o katėms, - tarė Dorotė, bet jau- 


nasis vaiduoklis jau buvo pradingęs. 

Chuanas Diegas negirdėjo, kaip Dorotė atsiprašė tuoj pat din- 
gusio karo belaisvio - vieno iš besivaidenančių viešbučio svečių. 
Tas išsekęs vaikinas papilkėjusia oda ir pilkais kalinio drabužiais 
buvo vienas iš tų, kuriuos sučiupo ir nukankino šiaurės vietna- 
miečiai. Iš jo veide įžvelgiamo susirūpinimo ir kaltės, - kaip vėliau 
paaiškino Chuanui Diegui, - Dorotė suprato, kad tas vaikinas, ko 
gero, ir vienas iš tų, kurie kankinami palūžo. Gal jaunasis karo be- 
laisvis tiesiog neištvėrė skausmo. Tikriausiai pasirašė dokumentus, 
kur prisipažįsta, kad padarė tai, ko iš tikrųjų nepadarė. Kai kurie 
jauni amerikiečiai kalbėjo per radiją, atmintinai bėrė komunistų 
propagandą. 

Tai buvo ne jų kaltė; jie neturėtų savęs kaltinti. Dorotė visada 
mėgindavo taip raminti besivaidenančius „El Escondrijo“ svečius, 
bet jie išnykdavo jai dar nespėjus nieko pasakyti. 

- Aš tik noriu, kad tie vaikinai žinotų, jog jiems atleista, kad ir 
ką tada padarė ar buvo priversti padaryti, - pasakė Dorotė Chua- 
nui Diegui. - Bet jaunieji vaiduokliai pasirodo, kada patys nori. Jie 
neklauso, ką jiems sakom. Visai su mumis nebendrauja. 

Dorotė Chuanui Diegui dar papasakojo, kad į nelaisvę paimti ir 
Šiaurės Vietname mirę amerikiečiai ne visada būna su pilkais kali- 
nių drabužiais; kai kurie, jaunesni, vilki kareiviškomis kasdienėmis 
uniformomis. 

— Nežinau, ar jie gali patys pasirinkti aprangą. Mačiau ir vilkin- 
čių treningais, ir havajietiškais marškiniais, ir kitokiomis nesąmo- 
nėmis, - šnekėjo Dorotė. - Niekas nežino, kokios ten tų vaiduoklių 
elgesio normos. 

Chuanas Diegas tikėjosi nepamatysiąs nukankintų karo be- 
laisvių, vilkinčių havajietiškais marškiniais, bet pirmą naktį tame 
sename viešbutyje, Vigano priemiestyje, vaiduokliškieji „El Escon- 
drijo“ svečiai Chuanui Diegui apskritai nepasirodė; jis miegojo vai- 
dingoje savo paties vaiduoklių draugijoje. Šį kartą sapnavo garsiai. 
(Taigi nieko keista, kad negirdėjo Dorotės kalbant su katėmis ir 
atsiprašant ano vaiduoklio.) 

Lupė pageidavo būti palaidota „su visom ceremonijom, ir Jė- 
zaus draugijos šventykla nesusilaikė. Brolis Pepė kaip galėdamas 

stengėsi abu senuosius kunigus įtikinti, kad apeigos turi būti pa- 
prastos, bet Pepė turėjo suprasti, kad jų įkarščio jau nenuslopins. 
Čia juk Bažnyčios duona kasdieninė, nekaltųjų mirtis. Kai miršta 
vaikas, tikrai galima nesivaržyti. Lupės laidotuvių apeigos buvo 
prabangios - anaiptol ne paprastos. 

Tėvas Alfonsas su tėvu Oktavijum reikalavo, kad karstas būtų 
atviras. Lupę apvilko balta suknele, ant kaklo gražiai užvyniojo bal- 
tą šalikėlį - taigi nebuvo matyti nei įkandžio žymių, nei patinimo. 
(Buvai priverstas įsivaizduoti, kaip atrodo jos sprandas.) Smilkytu- 
vu buvo mojuojama taip dažnai, kad sunkiai atpažįstamą kumpa- 
nosės Mergelės Marijos veidą apgaubė aitri migla. Rivera sunerimo 
dėl tų dūmų - galėjai pamanyti, kad Lupę jau ryja pragariško sąvar- 
tyno laužo liepsnos, kaip ji kadaise ir norėjo. 

— Nesijaudinkit - vėliau ką nors sudeginsim, kaip ji ir sakė, - 
pašnibždėjo sąvartyno bosui Chuanas Diegas. 

— Vis dairausi negyvo šuniuko - kur nors rasiu, - tarė el jefe. 

Juos abu nervino Hijas del Calvario - „Kalvarijos dukterys", pa- 
samdytos raudančios vienuolės. 

„Profesionalios raudotojos“, kaip jas vadino Pepė, akivaizdžiai 
persistengė. Būtų pakakę sesers Glorijos vadovaujamų darželinu- 
kų, giedančių dažnai repetuojamą atliepiamąją giesmę. 

įMadre! Ahora y siempre, seras mi guia, - sesers Glorijos žodžius 
kartojo vaikai. - „Motina! Dabar ir visados rodysi man kelią.“ Bet 
ir į šitą vis kartojamą prašymą, ir į visa kita - į gerai suorganizuotą 
„Kalvarijos dukterų“ verksmą ir netgi į ją visą gaubiančius smil- 
kalus - patamsėjusi kumpanosė Mergelė Marija niekaip neatsakė 
(tiesa, Chuanas Diegas per vis aukščiau kylančius šventų dūmų de- 
besis jos aiškiai ir nebematė). 

Į pamaldas už Lupę atėjo ir daktaras Vargasas; jis beveik neati- 
traukė akių nuo nepatikimos Mergelės Marijos statulos ir neprisi- 
dėjo prie gedėtojų (ir turistų, ir šiaip smalsuolių), vorele einančių 
į jėzuitų bažnyčios priekį pažiūrėti į atvirame karste gulinčią liūto 
mergaitę. Taip visi Oachakoje Lupę ir vadino: „liūto mergaitė“. 

Vargasas į pamaldas už Lupę atėjo su Alechandra; dabar atro- 
dė, kad ji jau daugiau negu kviestinių pietų draugė, be to, Alechan- 

drai Lupė patiko, bet Vargasas su savo drauge pažiūrėti į atvirame 
karste gulinčią Lupę nėjo. 

Chuanas Diegas ir Rivera nenorom nugirdo jųdviejų pokalbį. 

— Tu nežiūrėsi? - paklausė Alechandra. 

- Žinau, kaip Lupė atrodo. Mačiau, - tepratarė Vargasas. 

Po to jau ir Chuanas Diegas su sąvartyno bosu nenorėjo ma- 
tyti baltai aprengtos Lupės atvirame karste. Tikėjosi, kad Lupė jų 
atsiminimuose visada išliks tokia, kokia buvo gyva. Abu sėdėjo 
klaupte šalia Vargaso nė nekrustelėdami, galvodami, apie ką ir 
derėjo galvoti sąvartyno vaikui ir sąvartyno bosui: ką sudegins, 
kaip pabarstys pelenų prie Pabaisos Marijos kojų. „Tik pabars- 
tykit, nemeskit, - aiškiai nurodė Lupė, - gal ne visus pelenus... ir 
tik prie kojų!“ 

Turistai ir kiti smalsuoliai, pamatę liūto mergaitę atvirame 
karste, nemandagiai išėjo iš bažnyčios dar nesibaigus mišioms, 
prieš paskutinę giesmę; jie turbūt nusivylė, ant negyvo Lupės kūne- 
lio nepastebėję jokių liūto užpuolimo žymių. (Ignaco lavono niekas 
atvirame karste neapžiūrinės - daktarui Vargasui, mačiusiam, kas 
liko iš liūtų dresuotojo, tai jau buvo aišku.) 

Paskutinę giesmę - „Sveika, Marija“ - giedojo, deja, nevyku- 
siai parinktas vaikų choras - samdomas, kaip ir „Kalvarijos duk- 
terys“. Tie uniformuoti vaikigaliai buvo iš kažkokios elitinės muzi- 
kos mokyklos; jų tėvai fotografavo išeinančią dvasininkų ir choro 
procesiją. 

Lauke ausį rėžė choro giesmės ir cirko orkestro disonansas. Tė- 
vas Alfonsas ir tėvas Oktavijus reikalavo, kad cirko orkestras liktų 
už Templo de la CompaAnia de Jesūs durų, bet „La Maravilla“ cir- 
ko orkestro dūdomis ir būgnais atliekamą „Laredo gatvių“ versiją 
buvo sunku prislopinti; graudulingai iškraipyta kaubojaus rauda 
skambėjo taip garsiai, kad ją turbūt girdėjo net pati Lupė. 

Muzikos mokyklos vaikai, iš paskutiniųjų besistengiantys, kad 
jų „Sveika, Marija“ būtų girdima, negalėjo prilygti kurtinamai tri- 
mituojančiam ir būgnijančiam cirko orkestrui. Graudžiąsias „Ste- 

buklo' cirko „Laredo gatves“ žmonės girdėjo net didžiojoje miesto 

aikštėje. Flor draugės - „Somegos“ viešbutyje dirbančios prostitu- 
tės - sakė, kad teatrališka priešmirtinė kaubojaus rauda nuo jėzuitų 
bažnyčios atsklido net iki Saragosos gatvės. 

— Pelenų gal pabarstysim paprasčiau, - viltingai tarė brolis 
Pepė Chuanui Diegui, kai jie jau ėjo iš pamaldų už Lupę - po tos 
bedieviškos ceremonijos, to magiško katalikų ritualo, tiksliai tokio, 
kokio pageidavo Lupė. 

— Taip - kaip nors dvasingiau, - įsikišo Edvardas Bonšo. 

Jis iš pradžių nesuprato, ką angliškai reiškia Hijas del Calvario. 
Iš tikrųjų tai „Kalvarijos dukterys“, bet, žvilgtelėjęs į kišeninį žody- 
nėlį, senjoras Eduardas geriausiai įsidėmėjo šalutinę žodžio Calva- 
rio reikšmę: „nelaimių virtinė“. 

Edvardas Bonšo, kurio gyvenimas tikrai buvo nelaimių virtinė, 
pamanė, jog tos vienuolės, samdomos raudotojos, pasivadinusios 
„Nelaimių virtinės dukterimis“. Turėdami omeny našlaičių gyve- 
nimą „Pamestinukuose“ ir baisias Lupės mirties aplinkybes, tur- 
būt nesistebime, kad papūguotasis taip klaidingai suprato Hijas del 
Calvario pavadinimą. 

Be to, buvo galima užjausti Flor - jos gera nuomonė apie pa- 
pūguotąjį po truputį blogėjo. Tiesą sakant, Flor laukė, kada Edvar- 
das Bonšo pagaliau apsispręs, ar taip, ar ne. Kai senjoras Eduardas 
„Kalvarijos dukteris“ palaikė kažkokios nelaimių virtinės dukteri- 
mis... na, Flor tik užvertė akis. 

Ar Edvardas Bonšo kada nors sukaups drąsos ir seniesiems ku- 
nigams prisipažins, kad ją myli? 

— Svarbiausias čia pakantumas, ar ne? - šnekėjo senjoras Edu- 
ardas, jiems jau išeinant iš Jėzaus draugijos šventyklos. Visi praėjo 
pro Jėzuitų ordino įkūrėjo portretą, bet šventasis Ignacas nekreipė 
nis, sustojęs prie šventinto vandens indo, apsišlakstė veidą, o Sole- 
dad su jaunosiomis akrobatėmis, Chuanui Diegui šlubuojant pro 
šalį, nulenkė galvas. 

Pako su Pūzru stovėjo prie bažnyčios, kur cirko orkestro dūdos 


ir būgnai griaudėjo garsiausiai. 

— įOuė triste! - sušuko Pūzras, pamatęs Chuaną Diegą. 

— Si, si, Lupės broli... liūdna, labai liūdna, - apkabindamas 
Chuaną Diegą, pakartojo Pako. 

Dabar, graudulingai skambant „Laredo gatvėms, tikrai buvo 
ne laikas senjorui Eduardui kreiptis į tėvą Alfonsą ir tėvą Oktavijų 
ir prisipažinti, kad myli Flor, - ir apskritai buvo neaišku, ar misio- 
nierius iš Ajovos kada nors ryšis tokio sunkumo išpažinčiai. 

Doloresa, įkalbinėdama Chuaną Diegą lipti žemyn iš didžiosios 
palapinės viršaus, sakė: „Neabejoju, kad turėsi užtektinai drąsos 
daugybei kitų dalykų.“ Bet kada? Daugybei kokių dalykų? - galvo- 
jo Chuanas Diegas, o cirko orkestras vis grojo ir grojo - atrodė, kad 
ta rauda niekad nesibaigs. 

„Laredo gatvių“ aidai drebino visą Flores Magon ir Trujano ga- 
tvių sankryžą. Rivera gal jautėsi galįs drąsiai sau šūkauti; sąvartyno 
bosas turbūt manė, kad niekas jo neišgirs. Bet jis klydo - net dūdo- 
mis ir būgnais atliekama kaubojaus rauda nenustelbė to, ką Rivera 
sušuko. 

Flores Magėn gatvėje sąvartyno bosas atsisuko į jėzuitų baž- 
nyčios duris ir kumščiu pagrūmojo Pabaisai Marijai - buvo taip 
supykęs. 

— Mes tuoj grįšim, vėl atnešim tau pelenų! - šūktelėjo el jefe. . 

- Tikiuosi, turit omeny, kad pabarstysim, - kaip sąmokslinin- 
kas pašnibždėjo sąvartyno bosui brolis Pepė. 

— A, taip - pabarstysim, - pritarė daktaras Vargasas. - Nepa- 
mirškit man pasakyt, kada tai bus, - paprašė Riveros. - Nenoriu 
pražiopsoti. 

— Reikia kai ką sudeginti... dėl kai ko apsispręsti, - sumurmėjo 
sąvartyno bosas. 

— Daug pelenų nereikia - šįkart tik tiek, kiek būtina, - pridūrė 
Chuanas Diegas. 

- Ir tik prie Mergelės Marijos kojų! - priminė visiems papū- 
guotasis. 

— Si, si - tam reikia laiko, - įspėjo visus el jefe. 

Bet sapnuose tai ne visada - ten viskas gali vykti labai greitai. 
Sapnuose laikas kartais sutrumpėja. 

TIKRAME GYVENIME DoLoREsSA tik po kelių dienų pasirodė Cruz 
Roja ligoninėje, prisistatė Vargasui jau su mirtinu pilvaplėvės užde- 
gimu. (Sapne Chuanas Diegas tą dalį praleido.) 

Tikrame gyvenime el hombre papagayo - vargšas papūguo- 
tasis - sugaišo keletą dienų, kol sukaupė drąsos ir pagaliau tėvui 
Alfonsui ir tėvui Oktavijui pasakė, ką turėjo pasakyti; o Chuanas 
Diegas suprato, kad tikrai turi užtektinai drąsos „daugybei kitų da- 
lykų“, kaip jį ir tikino Doloresa, kai jis tiesiog sustingo aštuoniasde- 
šimties pėdų aukštyje. (Sapne Chuanas Diegas, žinoma, praleido, 
kiek dienų jam ir misionieriui prireikė, kad įsidrąsintų.) 

Be to, tikrame gyvenime brolis Pepė porą dienų kai ką aiški- 
nosi: teisėtos globos nuostatus, susijusius (ypač) su našlaičiais; 
koks gali būti - ir jau yra buvęs - Bažnyčios vaidmuo skiriant 
ar rekomenduojant teisėtus globėjus „Pamestinukuose“ augan- 
tiems vaikams. Pepė buvo gabus tokiam kanceliariniam darbui, 
puikiai mokėjo prigalvoti jėzuitiškų argumentų, remdamasis 
tuo, kas jau buvo. 

Pepė nesistebėjo, matydamas daugybę kartų į protokolus įra- 
šytus tėvo Alfonso ir tėvo Oktavijaus žodžius: „Mūsų Bažnyčia re- 
miasi nuostatais; bet Pepė protokoluose rado ir kad abu senieji 
kunigai ne kartą pasakė galintys truputėlį nusižengti taisyklėms. 
Didžiausią nuostabą kėlė tai, kad tėvas Alfonsas ir tėvas Oktavijus 
gana dažnai iš tikryjų nusižengdavo taisyklėms: kai kurie našlaičiai 
nelabai tiko įvaikinti ir ne visi galimi globėjai buvo nenuginčija- 
mai tinkami. Nieko keista, kad kruopštus Pepės pasirengimas ir 
duomenų pateikimas, kodėl Edvardas Bonšo ir Flor (kebliu Chua- 
no Diego atveju) būtų tinkamiausi globėjai... na, turbūt suprantate, 
kodėl tie teoriniai disputai netilpo į sapnus. (Sapnuodamas Chua- 
nas Diegas jėzuitiškus Pepės argumentus irgi praleisdavo.) 

Tikrame gyvenime paskutinis, bet toks pat svarbus reikalas 
buvo deginimas; Rivera su Chuanu Diegu sugaišo kelias dienas, kol 
tuo pasirūpino, - ne tik atrinko, ką reikės mesti į sąvartyno laužą, 
bet ir nusprendė, kiek laiko visa tai turės degti ir kiek pelenų rei- 


482 PASLAPČIŲ ALĖJA 


kės paimti. Šįkart indas buvo mažas - ne kavos dėžutė, o paprastas 
kavos puodelis. Iš jo Lupė mėgo gerti karštą šokoladą; ji tą puodelį 
paliko lūšnoje, Gerere, ir el jefe jį išsaugojo. 

Labai svarbi buvo antra paskutinio Lupės prašymo dalis, - pe- 
lenų pabarstymas, - tačiau tų įdomių pelenų paruošimo Chuanas 
Diegas irgi nesapnuodavo. (Sapnai kartais būna ne tik greiti, bet ir 
labai selektyvūs.) 

Pirmą naktį „El Escondrijo“ viešbutyje Chuanas Diegas atsikėlė 
nusišlapinti - vėliau jis neprisiminė, kas nutiko, nes tada tebesa- 
pnavo. Atsisėdo ant klozeto; sėdėdamas šlapinosi tyliau, nenorėjo 
pažadinti Dorotės, bet buvo ir kita priežastis, kodėl jis atsisėdo. Pa- 
matė savo mobiliuką - ant spintelės šalia klozeto. 

Sapnuodamas Chuanas Diegas tikriausiai neprisiminė, kad 
vonios kambarys - vienintelė vieta, kur jis galėjo savo mobiliuką 
ijungti į tinklą, kad įsikrautų; miegamajame, prie naktinio stalelio, 
buvo tik vienas kištukinis lizdas, ir jį užsigrobė Dorotė - labai ap- 
dairi mergina, išmananti apie techniką. 

Chuanas Diegas anaiptol nebuvo apdairus ir ne ką teišmanė. Jis 
vis dar nesuprato, kaip veikia jo mobilusis telefonas, ir nuolat ne- 
rasdavo ko nors, esančio (arba nesančio) erzinančiame mobiliuko 
meniu, - to, ką kiti žmonės rasdavo akimirksniu ir į ką spoksodavo 
sustingę iš susižavėjimo. Chuanui Diegui mobiliukas neatrodė įdo- 
mus - bent jau ne toks įdomus kaip kitiems. Kasdieniame gyveni- 
me, Ajova Sityje, nebuvo jokio jauno žmogaus, kuris būtų galėjęs jį 
išmokyti naudotis paslaptinguoju telefonu (dabar jau nebemadin- 
gu, su atsiverčiančiu ekranu). 

Jis nervinosi, - netgi dabar, pusiau miegodamas, sapnuodamas 
ir šlapindamasis, - kad niekaip negali rasti nuotraukos, jaunojo 
kino darytos požeminėje Kauluno stotyje. 

Jie visi girdėjo, kad atvažiuoja traukinys, - vaikinas turėjo kuo 
greičiau fotografuoti. Chuanas Diegas, Mirjam ir Dorotė pasijuto 
užklupti netikėtai. Kinų porelė lyg ir manė, kad nuotrauka nevy- 
kusi, - gal neryški? — bet traukinys jau buvo čia. Mirjam pagriebė 
telefoną tai porelei iš rankų, o Dorotė - dar greičiau - paėmė iš 

Mirjam. Kai Dorotė telefoną atidavė Chuanui Diegui, fotoaparatas 
jau buvo išjungtas. 

„Mes nefotogeniškos“, - tepasakė Mirjam abiem kinams, kurie 
atrodė pernelyg susijaudinę dėl to įvykio. (Gal jiems paprastai ge- 
riau sekdavosi fotografuoti.) 

O dabar, sėdėdamas ant klozeto „El Escondrijo“ vonios kam- 
baryje, Chuanas Diegas aptiko, - visai atsitiktinai ir gal todėl, kad 
pusiau miegojo ir sapnavo, - jog yra paprastesnis nuotraukų paieš- 
kos būdas. Vėliau Chuanas Diegas net neprisiminė, kaip rado to 
jauno kino Kauluno stotyje darytą nuotrauką. Netyčia palietė kaž- 
kokį ant mobiliuko šono esantį mygtuką; ekrane staiga atsirado 
užrašas: „Įjungiamas fotoaparatas.“ Chuanas Diegas būtų galėjęs 
nufotografuoti savo nuogus kelius, atsikišusius nuo klozeto, bet ti- 
kriausiai pastebėjo nuorodą „Mano nuotraukos“ - taip ir pamatė 
tą, darytą Kauluno stotyje, nors paskui to neprisiminė. 

Tiesą sakant, iš ryto Chuanas Diegas jau manė, kad bus tą 
nuotrauką susapnavęs, nes tai, ką matė sėdėdamas ant klozeto, - 
ką matė toje nuotraukoje, - negalėjo būti tikra, bent jau jam taip 
atrodė. 

Toje nuotraukoje, kurią Chuanas Diegas pamatė, jis Kauluno 
traukinių stoties perone buvo vienas, - na, Mirjam tada ir sakė, kad 
jiedvi su Dorote „nefotogeniškos . Nieko keista, kad Mirjam jį tiki- 
no, jog nei ji, nei Dorotė negali pakęsti, kaip atrodo nuotraukose. 
Nuotraukose jų apskritai nematyti! Nieko keista, kad jaunieji kinai, 
žvilgtelėję į nuotrauką, atrodė pernelyg susijaudinę. 

Bet dabar Chuanas Diegas nebuvo visiškai atsibudęs; tebesi- 
jautė nugrimzdęs į svarbiausią sapną, svarbiausius savo gyvenimo 
atsiminimus - apie pabarstymą. Be to, Chuanas Diegas negalėjo 
susitaikyti su faktu, kad Mirjam ir Dorotė nenufotografuotos Kau- 
luno stotyje, jų nėra toje nuotraukoje, kur jie - visi trys - buvo 
užklupti netikėtai. 

Kaip galėdamas tyliau nuleidęs vandenį tualete, savo „Slėptu- 
vės“ numeryje, Chuanas Diegas nepastebėjo lauko dušo kabinoje 
stovinčio sunerimusio jauno vaiduoklio. Čia buvo ne tas vaiduo- 
klis, kurį matė Dorotė; šitas vilkėjo kareiviška kasdiene uniforma ir 

atrodė per jaunas, kad jam reikėtų skustis. (Dorotė dušo kabinoje, 
matyt, buvo palikusi įjungtą šviesą.) 

Prieš pat vaiduokliui išnykstant, amžiams pradingstant be ži- 
nios, Chuanas Diegas įšlubavo į miegamąjį; vėliau jis neprisiminė, 
kad matė save vieną Kauluno traukinių stoties perone. Žinojimo, 
jog tame perone buvo ne vienas, pakako, kad Chuanas Diegas įti- 
kėtų tik sapnavęs, kad keliauja be Mirjam ir Dorotės. 

Kai vėl gulėjo šalia Dorotės, - na, Chuanui Diegui bent jau at- 
rodė, kad Dorotė čia tikrai yra, - gal žodis „kelionė“ jam, dar ne- 
spėjusiam užmigti ir grįžti į praeitį, kai ką priminė. Kur jis padėjo 
tą bilietą į Kauluno stotį ir atgal? Žinojo, kad kažkodėl neišmetė; 
kažką ant to bilieto užsirašė rašikliu, kurį nuolat turėdavo po ran- 
ka. Gal būsimo romano pavadinimą? „Viena kelionė vienam asme- 
niui... ar ne? 

Taip! Tikrai! Bet jo mintys (kaip ir sapnai) buvo tokios padri- 
kos, kad jis niekaip negalėjo sutelkti dėmesio. Gal tą vakarą Dorotė 
jam davė dvigubą beta blokatorių dozę, - kitaip tariant, gal tąnakt 
juodu neketino mylėtis ir jis turėjo kompensuoti praleistas beta 
blokatorių dozes? Jeigu taip, - jeigu jis išgėrė dvi lopresoro table- 
tes, - ar būtų buvę svarbu, jei Chuanas Diegas būtų pamatęs tą su- 
nerimusį jauną vaiduoklį, stovėjusį lauko dušo kabinoje? Ar Chua- 
nas Diegas nebūtų manęs, kad besivaidenantį kareivį tik sapnuoja? 

„Viena kelionė vienam asmeniui“ - prieš nugrimzdamas į mie- 
gą ir, dar giliau, į viso savo gyvenimo sapną, Chuanas Diegas gal- 
vojo, jog tai skamba beveik kaip jau parašyto romano pavadinimas. 
„Vienam asmeniui , vadinasi, be jokių bendrakeleivių, visiškai vie- 
nam, - 0 „viena gal reiškia, kad ji ypatinga (nepaprasta, kaip Chu- 
anui Diegui atrodė). 

Paskui, taip pat netikėtai, kaip buvo atsikėlęs ir vėl grįžo į lovą, 
Chuanas Diegas liovėsi galvojęs. Jį vėl pasiglemžė praeitis. 

Pabarstymas 


Antra paskutinio Lupės prašymo dalis - pelenų pabarstymas - pra- 
sidėjo ne itin dvasingai. Brolis Pepė prieš tai kalbėjosi su kažkokiu 
Amerikos imigracijos tarnybos teisininku, po pokalbių su Meksikos 
pareigūnais. Buvo žongliruojama ne tik tokiais žodžiais kaip „teisėtas 
globėjas“; Pepė kaip galėdamas diskretiškiau pranešė, jog dar reikia, 
kad Edvardas Bonšo „laiduotų“ už leidimo nuolat gyventi Jungtinėse 
Valstijose prašančią Flor. Tik senjoras Eduardas ir Flor tai girdėjo. 

Savaime suprantama, Flor prieštaravo, iš Pepės išgirdusi, kad 
yra žinių apie jos padarytus nusikaltimus. (Dėl to reikėjo dar labiau 
nusižengti taisyklėms.) 

— Nepadariau jokių nusikaltimų! - pareiškė Elor. Na, ji gal porą 
kartų ir įsivėlė į muštynes - Oachakos policija kokį kartą ar du 
buvo ją suėmusi. 

Policijos turimais duomenimis, Flor prie „Somegos“ viešbučio 
porą kartų sumušė žmogų, bet ji pati sakė sumušusi „tik Garzą, - 
„tas banditas pats prisiprašė!“ - o kitą vakarą išspardžiusi užpakalį 
Sesarui, Garzos vergui. Flor tvirtino, kad tai nebuvo nusikalstami 
sumušimai. O dėl to, kas Flor nutiko Hjustone, tai Amerikos imi- 
gracijos tarnybos teisininkas Pepei pasakė, kad niekas neiškilo į 
viešumą. (Tas ponis iš atviruko, kurį senjoras Eduardas ir toliau 
laikė paslaptyje, savo širdy, nebuvo toks svarbus, kad už tai būtų 
teisiama, - tik jau ne Teksase.) 

Be to, prieš pabarstymą jėzuitų bažnyčioje į pelenus buvo su- 
telktas visai nedvasingas dėmesys. 

— Gal galėtume paklausti, kas buvo sudeginta? - kreipėsi į są- 
vartyno bosą tėvas Alfonsas. 

— Tikimės, kad šį kartą nėra jokių pašalinių medžiagų, - tarė 
Riverai tėvas Oktavijus. 

- Tik Lupės drabužiai, virvelė, kurią ji nešiojo ant kaklo, pora 
raktų... ir dar kai kas iš Gerero, - atsakė seniesiems kunigams Chu- 
anas Diegas. 

— Daugiausia cirko daiktai? - paklausė tėvas Alfonsas. 

— Na, deginom sąvartyne - ten nuolat kas nors deginama, - at- 
sargiai pratarė el jefe. 

— Taip, taip - žinom, - tarstelėjo tėvas Oktavijus. - Bet šitų pe- 
lenų turinys daugiausia iš Lupės gyvenimo cirke... ar ne? - toliau 
klausinėjo kunigas sąvartyno bosą. 

— Daugiausia iš cirko, - sumurmėjo Rivera; stengėsi neužsi- 
minti apie tą vietą, kur Lupė rado Murzių. Ta vieta buvo prie lūšnos 
Gerere; kaip tik ten el jefe dabar rado negyvą šuniuką Lupės laužui. 

Vargasas su Alechandra, pageidavę dalyvauti pabarstyme, irgi 
atėjo į bažnyčią. Vargasui ši diena ir šiaip jau buvo bloga; Doloresai 
mirus nuo pilvaplėvės uždegimo, gydytojas turėjo bendrauti su vi- 
sokiais pareigūnais, o tai juk nemalonu. 

Tėvas Alfonsas su tėvu Oktavijum pabarstymui parinko sies- 
tos laiką, bet kai kurie benamiai - po zėcalo besitrainiojantys gir- 
tuokliai ir hipiai - mėgdavo popiet nusnūsti bažnyčiose. Galiniai 
jėzuitų bažnyčios klauptai buvo laikina tų nepageidaujamų asme- 
nų priebėga; taigi senieji kunigai norėjo, kad pabarstymas vyktų 
tyliai. Lupės pageidavimas, kad būtų pabarstyta pelenų, nors tik 
prie Mergelės Marijos kojų, šiaip ar taip, buvo neįprastas. Ir tėvas 
Alfonsas, ir tėvas Oktavijus bijojo, kad žmonės nepamanytų, jog 
visi gali barstyti pelenus Jėzaus draugijos šventykloje. 

„Žiūrėk, kad nepribertum pelenų mažajam Jėzui į akis“, - sakė 
Lupė broliui. 

Chuanas Diegas, rankose laikydamas kavos puodelį, iš kurio 
Lupė kadaise mėgo gerti karštą šokoladą, pagarbiai prisiartino prie 
nenuspėjamos Pabaisos Marijos. 

— Pelenai tave, regis, paveikė... turiu omeny, anąkart, - atsar- 
giai tarė Chuanas Diegas; nelabai žinojo, kaip turėtų kreiptis į to- 
kią didelę būtybę. - Nemėginsiu tavęs apgauti. Šitie pelenai - ne ji, 
čia tik jos drabužiai ir dar keli jos mėgti daikteliai. Tikiuosi, dėl to 
neprieštarauji, - pasakė milžinei, paberdamas šiek tiek pelenų ant 
Pabaisos Marijos trijų pakopų pjedestalo, prie didžiulių jos pėdų, 
pastatytų ant kažkokio beprasmio motyvo, absurdiškos debesyse 
sustingusių angelų konfigūracijos. (Buvo neįmanoma pabarstyti 
pelenų prie Mergelės Marijos kojų, nepriberiant angelams į akis, 
bet apie angelus Lupė juk nieko nesakė.) 

Chuanas Diegas toliau barstė pelenus, atidžiai žiūrėdamas, kad 
jų neužkristų ant susitraukusio, kenčiančio Kristaus veido, - puo- 
delyje jau buvo likę nedaug. 

— Ar galiu kai ką pasakyti? - staiga paklausė brolis Pepė. 

- Žinoma, Pepe, - tarė tėvas Alfonsas. 

— Sakyk, Pepe, - paragino tėvas Oktavijus. 

Bet Pepė prašė ne senųjų kunigų leidimo; jis krito ant kelių 
prieš milžinę - prašė jos. 

- Vienas iš mūsų, visų mylimas Edvardas, mielasis Eduardas, 
turi tave kai ko paprašyti, Motina Marija, - tarė Pepė. - Ar ne, Edu- 
ardai? - paklausė. 

Edvardas Bonšo buvo drąsesnis, negu Flor manė iki tos aki- 
mirkos. 

— Man labai gaila, jei tave nuvyliau, - pasakė senjoras Edu- 
ardas iš pažiūros abejingai Pabaisai Marijai, - bet aš sulaužiau 
įžadus... įsimylėjau. Ją, - pridūrė drebančiu balsu, žvilgtelėda- 
mas į Flor ir nulenkdamas galvą prie didžiulių Mergelės Marijos 
pėdų. - Atsiprašau ir jūsų, jei nuvyliau, - dar tarė Edvardas Bonšo, 
per petį žiūrėdamas į abu senuosius kunigus. - Prašau - leiski- 
te mums išvykti, padėkite mums, - paprašė tėvo Alfonso ir tėvo 
Oktavijaus. - Noriu išsivežti Chuaną Diegą - esu atsidavęs šitam 
berniukui, - patikino juos. - Pažadu, kad deramai jį prižiūrėsiu, - 
maldaujamai kreipėsi į milžinę. 

— Aš tave myliu, - tarė Flor pravirkusiam misionieriui; jo pečiai 
krūpsėjo po havajietiškais marškiniais, po ryškiomis papūgomis 

pražydusiais medžiais. - Esu padariusi abejotinų dalykų, - staiga 
prisipažino Mergelei Marijai. - Nedaug turėjau progų susipažin- 
ti su žmonėmis, kuriuos vadintum gerais. Prašau jūsų - padėkite 
mums, - pasisuko į abu senuosius kunigus. 

— Noriu kitokios ateities! - sušuko Chuanas Diegas - iš pradžių 
Pabaisai Marijai, bet nebeturėjo pelenų, kurių būtų galėjęs dar pa- 
barstyti prie nereaguojančios milžinės kojų. Tada atsigręžė į tėvą 
Alfonsą ir tėvą Oktavijų. - Prašau - leiskit man išvykti su jais. Mė- 
ginau čia... dabar leiskit pamėginti Ajovoje, - prašė berniukas. 

— Tai gėdinga, Edvardai... - buvo bepamokslaująs tėvas Alfonsas. 

- Jūs abu... Kas per sumanymas! Kad judu augintumėt vai- 
ką... - užputojo tėvas Oktavijus. 

— Jūs ne pora! - pareiškė senjorui Eduardui tėvas Alfonsas. 

- Jūs net ne moteris! - priminė Flor tėvas Oktavijus. 

- Tik susituokę žmonės gali... - buvo besakąs tėvas Alfonsas. 

- Šitas berniukas negalėtų... - piktinosi tėvas Oktavijus, bet jį 
pertraukė daktaras Vargasas. 

— Kokie šito berniuko šansai čia? - kreipėsi į abu kunigus Var- 
gasas. - Kokia bus Chuano Diego ateitis Oachakoje, kai jis išeis iš 
„Pamestinukų ? - paklausė jau garsiau. - Ką tik mačiau „Stebuklo“ 
cirko žvaigždę - mačiau Stebuklą! - surėkė. - Jeigu jau Doloresa 
neturėjo jokių šansų, tai kokie gali būti šansai sąvartyno vaikui? Iš- 
vykęs su jais, berniukas bent jau galės pamėginti! - šaukė Vargasas, 
rodydamas į papūguotąjį su Flor. 

Čia jau buvo ne toks tylus pelenų pabarstymas, kokį įsivaizda- 
vo abu senieji kunigai. Rėkaudamas Vargasas pažadino benamius; 
iš galinių bažnyčios klauptų pakilo girtuokliai ir hipiai - na, išsky- 
rus vieną hipį, užmigusį po klauptu. Visi matė į vidurinę navą išsi- 
kišusias nudėvėtais sandalais apautas purvinas jo kojas. 

- Šįkart neprašėm jūsų, kaip mokslininko, nuomonės, Varga- 
sai, - kandžiai tarė tėvas Alfonsas. 

— Prašytume kalbėti tyliau... - ėmė drausminti daktarą tėvas 
Oktavijus. 

— Tyliau! - surėkė Vargasas. - O jei mudu su Alechandra norė- 
tume įsisūnyti Chuaną Diegą... - buvo beklausiąs, bet tėvas Alfon- 
sas pasirodė esąs greitesnis. 


Pabarstymas 489 


— Judu nesusituokę, Vargasai, - ramiai tarė tėvas Alfonsas. 

- Jau tos jūsų taisyklės! Kaip jos susijusios su tikru žmonių gy- 
venimu? - paklausė Vargasas. 

- Čia mūsų Bažnyčia - taigi ir mūsų taisyklės, Vargasai, - tyliai 
atsakė tėvas Alfonsas. 

— Mūsų Bažnyčia remiasi nuostatais... - buvo besakąs tėvas 
Oktavijus. (Pepė tai girdėjo jau gal šimtąjį kartą.) 

— Mes sugalvojam taisykles, - pabrėžtinai tarė Pepė, - bet kar- 
tais galim šiek tiek joms ir nusižengti, ar ne? Maniau, kad mums 
svarbiausia labdara ir geraširdiškumas. 

— Jūs nuolatos darot paslaugas „valdžiai“, tai gal ir valdžia atsi- 
lygindama gali padaryti paslaugą jums? - paklausė Vargasas abiejų 
senųjų kunigų. - Berniukui šitie du - geriausias šansas... - šnekėjo 
Vargasas, bet tėvas Oktavijus staiga nusprendė išvaryti iš bažnyčios 
benamius; kažkas atitraukė jo dėmesį. Vargaso klausėsi tik tėvas 
Alfonsas - taigi Vargasas nutilo, laukė tėvo Oktavijaus, nors apskri- 
tai (netgi Vargasui) jau atrodė beprasmiška kalbėti toliau. Darėsi 
aišku, kad senųjų kunigų įtikinti nepavyks. 

Ir Chuanas Diegas jų jau nieko nebeprašė. 

— Būk gera, ką nors daryk, - kreipėsi į milžinę nevilties apimtas 
berniukas. - Turėtum būti įtakinga, bet nieko nedarai! - sušuko 
Pabaisai Marijai. - Jei negali man padėti... na, tiek to... bet gal gali 
ką nors padaryti? Padaryk, jei gali, - meldė didžiulę statulą, bet 
vis tylesniu balsu, nebe taip nuoširdžiai. Chuanas Diegas ja visai 
nebetikėjo. 

Galiausiai jis nusisuko nuo Pabaisos Marijos - nebegalėjo į ją 
žiūrėti. Nuo milžinės jau buvo nusisukusi ir Flor; bet ji Marijos 
niekada negarbino. Net Edvardas Bonšo nusigręžė nuo Mergelės 
Marijos, nors tebelaikė padėjęs ranką ant pjedestalo, kaip tik po 
didžiulėmis milžinės pėdomis. 

Benamiai pakrikai išėjo iš bažnyčios, išsivaikščiojo betiksliais 
savo keliais; tėvas Oktavijus grįžo prie nelaimingų Žmonių, susi- 
būrusių apie svarbiausią traukos objektą. Tėvas Alfonsas susižvalgė 
su broliu Pepe, bet abu tuoj pat nusuko akis. Vargasas į Mergelę 

sutelkęs į senuosius kunigus. O Alechandra tikriausiai klaidžiojo 
savame pasaulyje, kad ir koks jis buvo: netekėjusios merginos, gy- 
venančios su viengungiškai nusiteikusiu jaunu gydytoju, pasaulis. 
(Jos pasaulis, kad ir kaip jį vadinsi, jei apskritai įmanoma kaip nors 
pavadinti.) 

Dabar jau niekas milžinės nieko nebeprašė, ir tik vienas pa- 
barstymo apeigų dalyvis, - tas, kuris neištarė nė žodžio, - tebežiū- 
rėjo į Mergelę Mariją. Rivera ją stebėjo atidžiai; nuo pat pradžių jo 
akys buvo įsmeigtos tik į ją. 

— Pažiūrėkit į ją, - tarė sąvartyno bosas. - Negi nematot? Priei- 
kit arčiau - jos veidas taip toli. Galva taip aukštai. - Jie visi matė, į 
ką el jefe rodo, bet turėjo prieiti arčiau, kad įžiūrėtų Mergelės Mari- 
jos akis. Statula buvo labai aukšta. 

Pirma Pabaisos Marijos ašara užlašėjo ant Edvardo Bonšo 
plaštakos viršaus; iš tokio aukščio krintančios ašaros tiško labai 
pastebimai. 

— Negi nematot? - vėl paklausė sąvartyno bosas. - Ji verkia. 
Matot jos akis? Matot ašaras? 

Pepė buvo priėjęs labai arti; spoksojo į viršų, į kumpą Mergelės 
Marijos nosį, kai didžiulė ašara, tarsi krušos ledukas, pataikė jam 
tiesiai į tarpuakį. Kitos Pabaisos Marijos ašaros krito į aukštyn iš- 
keltus papūguotojo delnus. Flor nenorėjo ištiesti rankos, ašarų ne- 
gaudė, bet, stovėdama prie pat senjoro Eduardo, jautė, kaip ašaros 
krinta ant jo, ir matė ašarotą kumpanosės mergelės veidą. 

Vargaso ir Alechandros susidomėjimas milžiniškos mergelės 
ašaromis buvo kitoks. Alechandra nedrąsiai ištiesė ranką ir į delną 
įkritusią ašarą dar pauostė, tik tada nusivalė plaštaką į šlaunį. Var- 
gasas, žinoma, ašaras netgi ragavo ir stebeilijo į kažką virš Pabaisos 

— Lauke nelyja, Vargasai, - patikino jį Pepė. 

- Tik norėjau pažiūrėt, - tarė Vargasas. 

— Mirę žmonės, Vargasai... na, tie, kuriuos visada prisiminsi, 
kurie pakeitė tavo gyvenimą... jie iš tikrųjų niekur neišeina, - pasa- 
kė jaunajam gydytojui Pepė. 

- Žinau, Pepe. Aš irgi gyvenu su šmėklom, - linktelėjo Vargasas. 

Abu senieji kunigai prie milžinės prisiartino paskiausiai; jau 
pats pabarstymas - tų kelių Lupei svarbių daiktų, pavirtusių pele- 
nais, - buvo nenormalus dalykas, o dabar dar šitos didžiulės, trik- 
dančios ne tokios jau negyvos Marijos ašaros. Tėvas Alfonsas pa- 
lietė ašarą Chuano Diego ištiestos rankos delne - blizgantį krištolo 
skaidrumo lašelį šiukšlyno skaitytojo saujoje. 

- Taip, matau, - kaip galėdamas rimčiau tarė tėvas Alfonsas. 

— Nemanau, kad būtų sprogęs koks vamzdis... Lubose juk nėra 
jokių vamzdžių? —- ne taip jau naiviai paklausė Vargasas senųjų 
kunigų. 

— Vamzdžių ten tikrai nėra, Vargasai, - atšovė tėvas Oktavijus. 

— Čia stebuklas, ar ne? - kreipėsi į tėvą Alfonsą senjoras Edu- 
ardas, plūstantis savomis ašaromis. - Un milagro... ar ne taip jūs 
vadinat? - pasisuko į tėvą Oktavijų. 

— Ne, ne - tik jau nereikia šito žodžio, - atsakė papūguotajam 
tėvas Alfonsas. 

— Dar per anksti tarti šitą žodį - tokiems dalykams reikia lai- 
ko. Kol kas tai tik neištirtas įvykis... Kai kas gal sakytų, kad įvykių 
seka, - pareiškė tėvas Oktavijus, lyg būtų šnekėjęs pats su savimi ar 
repetavęs pranešimą vyskupui. 

— Pirmiausia reikia pranešti vyskupui... - garsiai mąstė tėvas 
Alfonsas, bet tėvas Oktavijus jį pertraukė: 

- Taip, taip, žinoma, bet vyskupas - tik pradžia. Čia bus ilgas 
procesas, - tarė tėvas Oktavijus. - Gali užtrukti keletą metų. 

— Tokiais atvejais būna tam tikra procedūra... - pradėjo pa- 
sakoti tėvas Alfonsas, bet staiga nutilo; žiūrėjo į Lupės šokolado 
puodelį. Jį, jau tuščią, Chuanas Diegas tebelaikė rankutėse. - Jeigu 
baigei barstyti, Chuanai Diegai, gal atiduotum man tą puodelį? Ap- 
rašui, - pasakė tėvas Alfonsas. 

„Bažnyčiai prireikė dviejų šimtų metų, kad paskelbtų, jog 
Gvadalupės Dievo Motina yra Marija“, - galvojo Chuanas Diegas. 
(1754-aisiais popiežius Benediktas XIV Gvadalupę paskelbė šven- 
tąja Naujosios Ispanijos, kaip tada buvo vadinama, globėja.) Bet ne 
Chuanas Diegas tai pasakė. Tuos žodžius ištarė papūguotasis - tą 
akimirką, kai Chuanas Diegas padavė Lupės puodelį tėvui Alfonsui. 

— Turit omeny, kad užtruks du šimtus metų? - paklausė senųjų 
kunigų Edvardas Bonšo. - Norit mus išgąsdinti popiežiumi Bene- 
diktu Keturioliktuoju? Benediktas paskelbė, kad jūsų Gvadalupės 
Mergelė yra Marija, kai po to įvykio jau buvo praėję du šimtai 
metų. Ar apie tokį procesą šnekat? - paklausė senjoras Eduardas 
tėvą Oktavijų. - Pradėsit, kaip sakot, procedūrą, kuri tęsis du šim- 
tus metų? - pažvelgė į tėvą Alfonsą. 

— Tada mes visi, matę Mergelės Marijos ašaras, jau būsim mirę, 
ar ne? - tarė seniesiems kunigams Chuanas Diegas. - Nebus jokių 
liudininkų. Taip? - dar išdrįso pridurti. (Dabar Chuanas Diegas 
suprato, kad Doloresa nesišaipė; dabar jis pajuto tikrai turįs užtek- 
tinai drąsos daugybei kitų dalykų.) 

— Maniau, kad mes tikim stebuklais, - pasakė tėvui Alfonsui ir 
tėvui Oktavijui brolis Pepė. 

- Tik ne šituo stebuklu, Pepe, - tarė Vargasas. - Čia juk senoji 
nuostatais besiremianti Bažnyčia. Taip? - kreipėsi į kunigus. - Jūsų 
Bažnyčiai stebuklai nerūpi - svarbiausia laikytis taisyklių, ar ne? 

- Žinau, ką mačiau, - įsikišo Rivera. - Jūs nieko nedarėt - ji 
padarė, - pasakė seniesiems kunigams. El jefe pirštu rodė aukštyn, į 
Pabaisos Marijos veidą, šlapią nuo ašarų. - Čia ateinu ne dėl jūsų — 
ateinu dėl jos, - pridūrė. 

— Svarbiausios čia ne tos jūsų absurdiškos mergelės, - pareiškė 
Flor tėvui Alfonsui. - Svarbiausi jūs patys ir jūsų taisyklės, kurias 
sugalvojot mums visiems, - pasisuko į tėvą Oktavijų. - Jie mums 
nepadės, - pasakė senjorui Eduardui. - Nepadės, nes tu juos nuvy- 
lei. Ir dar todėl, kad aš jiems nepatinku. 

— Dičkė, regis, nebeverkia. Gal ašaros baigėsi, - atkreipė visų 
dėmesį Vargasas. 

- Galėtumėt mums padėti, jei norėtumėt, - papriekaištavo se- 
niesiems kunigams Chuanas Diegas. 

- Sakiau tau, kad šito vaiko kieti kiaušiai, a? - tarė Flor senjorui 
Eduardui. 

— Taip, lyg ir nebeverkia, - lengviau atsiduso tėvas Alfonsas. 

— Daugiau ašarų nebematau, - viltingai pritarė jam tėvas Ok- 
tavijus. 

— Šitie trys... - staiga tarė brolis Pepė, abiem rankom kažkaip 
sugebėjęs apkabinti ir keistuosius meilužius, ir luošą berniuką, 
suglaudęs juos į krūvą. - Jūs galit, galėtumėt, padėti šitiems trims 
ryti, ir mačiau, kaip jūs kartais tai darot. Tikrai galėtumėt jiems 
padėti, - pasakė brolis Pepė seniesiems kunigams. - Ouid pro guo... 
Ar gerai čia sakau? - paklausė misionieriaus. Pepė žinojo, kad 
Edvardas Bonšo didžiuojasi lotynų kalbos žiniomis. 

- Ouid pro guo, - pakartojo papūguotasis. - „Paslauga už pa- 
slaugą, - išvertė tėvui Alfonsui. - Kitaip tariant, sandėris, - dar 
paaiškino tėvui Oktavijui. 

— Žinom, ką tai reiškia, Edvardai, - suirzo tėvas Alfonsas. 

- Šitie trys, jūsų padedami, išvyks į Ajovą, - pasakė kunigams 
brolis Pepė. - O jūs... tai yra mes, kalbu apie Bažnyčią... turim ste- 
buklą, kurio svarbą galėsim sumažinti arba visai nuslėpti. 

— Niekas nesakė, kad nuslėpsim, Pepe, - papriekaištavo tėvas 
Alfonsas. 

- Tiesiog dar per anksti vartoti žodį milagro, Pepe. Turim pa- 
laukti ir pažiūrėti, - susiraukė tėvas Oktavijus. 

— Tik padėkit mums išvykti į Ajovą, - paprašė Chuanas Die- 
gas, - o tada mes jau lauksim ir žiūrėsim dar du šimtus metų. 

— Skamba kaip visiems naudingas sandėris, - pritarė misionie- 
rius. - Tiesą sakant, Chuanai Diegai, viešo paskelbimo Gvadalupė 
laukė du šimtus dvidešimt trejus metus. 

— Visai nesvarbu, kiek reikės laukti, kol jie mums pasakys, kad 
stebuklas yra stebuklas... ir netgi nesvarbu, kas tai per stebuklas, — 
pareiškė Rivera. Pabaisa Marija nebeašarojo; sąvartyno bosas jau 
buvo beišeinąs. - Mums nereikia, kad būtų paskelbta, kas yra ar 
nėra stebuklas. Mes jį matėm, - priminė visiems el jefe, jau eidamas 
pro duris. - Aišku, kad tėvas Alfonsas ir tėvas Oktavijus jums pa- 
dės. Nereikia būti minčių skaitytoju, kad tai suprastum, a? - žvilg- 
telėjo į Chuaną Diegą. - Lupė žinojo, kad šitie du būtinai turės prie 
to prisidėti, ar ne? - paklausė berniuką, rodydamas į papūguotąjį 
ir Flor. - Ar nemanai, kad sesutė žinojo ir kad jie padės tau iš čia 
ištrūkti? - mostelėjo į abu senuosius kunigus. 

Prie šventyklės sąvartyno bosas stabtelėjo tik pagalvoti, ar verta 
šlakstytis. Šįkart išeidamas šventinto vandens nepalietė - jam, ma- 
tyt, visiškai pakako Pabaisos Marijos ašarų. 

- Prieš išvykdamas į Ajovą ateik atsisveikinti su manimi, - dar 
pasakė Rivera šiukšlyno skaitytojui; buvo aišku, kad su niekuo kitu 
nebekalbės. 

— Po poros dienų užsukite pas mane, jefe. Ištrauksiu siūlus! - 
šūktelėjo išeinančiam Riverai Vargasas. 

Chuanas Diegas neabejojo tuo, ką pasakė sąvartyno bosas; jis 
irgi jautė ir kad senieji kunigai galiausiai nusileis, ir kad Lupė tai 
žinojo. Vos žvilgtelėjęs į tėvą Alfonsą ir tėvą Oktavijų, Chuanas 
Diegas suprato, kad abu kunigai ir patys jaučia, jog nusileis. 

— Kokia čia vėl lotyniška nesąmonė? - paklausė senjorą Edu- 
ardą Elor. 

— Ouid pro guo, - sušnibždėjo misionierius; nenorėjo aitrinti 
žaizdos. 

Tada jau broliui Pepei priėjo eilė paverkti - jo ašaros, žinoma, 
nebuvo stebuklas, bet verkė jis nedažnai, o dabar niekaip negalėjo 
liautis. Ašaros tiesiog žliaugė. 

— Kaip aš tavęs ilgėsiuos, mano mielasis skaitytojau! - verkda- 
mas pasakė Chuanui Diegui brolis Pepė. - Man atrodo, kad jau 
ilgiuosi! 


CHUANĄ DIEGĄ PAŽADINO ne katės, o Dorotė. Viršuje Dorotė ju- 
dėjo kaip koks kūjinis perforatorius; apžergtas jaunos moters, ku- 
rios krūtys, didelės ir sunkios, suposi jam virš veido, o klubai siū- 
bavo pirmyn atgal, Chuanas Diegas neteko žado. 

— Aš irgi ilgėsiuos! - po kurio laiko sušuko, dar nepabudęs, te- 
besapnuodamas. Ir tuoj pat pajuto, kad baigia, - neprisiminė, kaip 
Dorotė jam užmovė prezervatyvą, - o dabar Dorotė irgi baigė. „Un 
terremoto, žemės drebėjimas“, - galvojo Chuanas Diegas. 

Jei ant palmių lapais dengto lauko dušo stogelio dar buvo ka- 
čių, tai Dorotės riksmas jas tikrai išvaikė; tą akimirką nutilo ir gie- 
dantys kapotynių gaidžiai. Pernakt loję šunys ėmė loti dar garsiau. 

„Slėptuvės“ kambariuose nebuvo telefonų, antraip koks nors 
netoliese apsistojęs šiknius būtų paskambinęs ir pareiškęs nepasi- 
tenkinimą. O Vietname žuvusių ir dabar jau amžinai „Slėptuvėje“ 
besiilsinčių jaunųjų amerikiečių šmėklos... na, gal netgi negyvos tų 
vaiduoklių širdys porąkart sutvinksėjo, kai jie išgirdo kurtinamą 
Dorotės riksmą. 

Tik nušlubavęs į vonios kambarį Chuanas Diegas pamatė at- 
darą viagros indelį - ant spintelės šalia mobiliuko, įjungto į tinklą, 
kad įsikrautų. Neprisiminė, kad būtų gėręs viagros, bet tikriausiai 
išgėrė visą tabletę, ne pusę, - arba pats, ne visai atsibudęs, arba 
Dorotė jam sugirdė 100 miligramų dozę, kai jis kietai miegojo ir 
sapnavo pelenų barstymą. (Argi svarbu, kaip tą tabletę išgėrė? Aiš- 
ku, kad išgėrė.) | 

Sunku pasakyt, kas Chuaną Diegą labiau nustebino. Ar pats 
jaunasis vaiduoklis, ar havajietiški pražuvusio kareivio marškiniai? 
Keisčiausia gal buvo matyti, kaip ta tolimo karo auka stebeilija į 
veidrodį virš kriauklės — ieško savęs; jaunasis pražuvėlis veidrodyje 
neatsispindėjo. (Kai kurie vaiduokliai veidrodžiuose matomi, o šito 
nebuvo. Ne taip lengva suklasifikuoti šmėklas.) Tame pačiame veid- 
rodyje, virš kriauklės, pamatęs Chuaną Diegą, vaiduoklis pradingo. 

Veidrodyje neatsispindintis vaiduoklis Chuanui Diegui primi- 
nė keistą sapną apie jaunojo kino Kauluno stotyje darytą nuotrau- 
ką. Kodėl toje nuotraukoje nebuvo Mirjam ir Dorotės? Kaip Kon- 
suela pavadino Mirjam? „Ponia, kuri tiesiog pasirodo.“ Ar ne taip 
sakė ta mergytė su kasytėmis? 

„Tačiau kaip Mirjam su Dorote pradingo iš nuotraukos? - gal- 
vojo Chuanas Diegas. - O gal mobiliuke esantis fotoaparatas jų tie- 
siog neužfiksavo?“ 

Ta mintis, ta sąsaja, - o ne pats jaunasis vaiduoklis ar jo ha- 
vajietiški marškiniai, - labiausiai išgąsdino Chuaną Diegą. Radu- 
si jį kaip stabo ištiktą vonios kambaryje, spoksantį į nedidelį virš 
kriauklės pakabintą veidrodį, Dorotė spėjo, kad jis bus pamatęs 
kurį nors iš vaiduoklių. 

— Matei vaiduoklį? - paklausė. Pabučiavusi jį į sprandą, nuoga 
jam už nugaros šmurkštelėjo į lauko dušą. 

— Aha, vieną mačiau, - tepratarė Chuanas Diegas. Jis neatitrau- 
kė akių nuo veidrodžio. Jautė, kaip Dorotė pabučiavo jam spran- 
dą, kaip praeidama prisilietė prie nugaros. Bet vonios kambario 
veidrodyje ji nepasirodė - jos, kaip ir to vaiduoklio havajietiškais 
marškiniais, atspindžio nebuvo. Tačiau Dorotė - ne taip kaip tas 
jaunas į nelaisvę paimtas amerikietis - savęs veidrodyje ir neieš- 
kojo; Chuanui Diegui už nugaros prasmuko nepastebimai, jis net 
nepamatė, kad ji nuoga, - tai suprato tik žiūrėdamas į ją, stovinčią 
lauko duše. 

Kurį laiką Chuanas Diegas stebėjo, kaip ji plaunasi plaukus. Jo 
manymu, Dorotė buvo labai patraukli mergina; jeigu ji šmėkla, - 
ar šiaip kuria nors prasme ne iš šio pasaulio, - tai Chuanui Diegui 
atrodė dar įtikimiau, kad ji nori būti su juo, net jeigu jos buvimas 
netikras, tik iliuzinis. 

„Kas tu?“ - klausė Chuanas Diegas El Nide, bet Dorotė tada 
miegojo, arba apsimetė mieganti, arba Chuanas Diegas tik įsivaiz- 
davo, kad klausia. 

Dabar jam nebesinorėjo klausti, kas ji tokia. Tiesą sakant, nuo 
minties, kad Mirjam su Dorote galbūt šmėklos, Chuanui Diegui 
labai palengvėjo. Jo vaizduotės pasaulyje visada buvo daugiau pasi- 
tenkinimo ir mažiau skausmo negu tikrame gyvenime. 

— Gal nori su manim nusiprausti po dušu? - kvietė Dorotė. - 
Būtų smagu. Matytų tik katės ir šunys, gal dar vaiduokliai, bet argi 
jiems rūpi“ 

— Taip, būtų smagu, - atsakė Chuanas Diegas. Jis tebespokso- 
jo į vonios kambario veidrodį, kai už to veidrodžio buvęs mažytis 
gekonas išlindo ir skaisčiomis, nemirksinčiomis akutėmis įsiste- 
beilijo į jį. Buvo aišku, kad gekonas jį mato, bet Chuanas Diegas 
dėl visa ko dar gūžtelėjo pečiais ir pakraipė galvą. Drieželis nėrė už 
veidrodžio; pasislėpė akimirksniu. 

— Tuoj ateisiu! - šūktelėjo Chuanas Diegas Dorotei; lauko du- 
šas (ką jau kalbėti apie ten esančią Dorotę) atrodė labai viliojamai. 
Ir tas gekonas Chuaną Diegą neabejotinai matė - taigi Chuanas 
Diegas žinojo, kad tebėra gyvas ar bent jau matomas. Ne koks nors 
vaiduoklis - dar ne. 

-— Ateinu! - sušuko Chuanas Diegas. 

— Tu tik žadi! - iš lauko dušo atsiliepė Dorotė. 

Jai patiko jo pimpalą ištepti šampūnu, kad būtų slidus, o pas- 
kui trintis į jį po vandeniu. Chuanas Diegas galvojo, kodėl niekada 
nebuvo pažįstamas su tokiomis merginomis kaip Dorotė, bet netgi 
seniau, kai buvo jaunesnis, jis tikriausiai kalbėdavo itin mokslingai, 
dėdavosi esąs labai rimtas ir tuo atbaidydavo merginas, su kurio- 
mis smagu. Ar todėl Chuanas Diegas buvo linkęs išsigalvoti tokią 
merginą kaip Dorotė? 

— Dėl vaiduoklių nesijaudink - tiesiog pamaniau, kad turėtum 
juos pamatyti, - duše šnekėjo Dorotė. - Jie iš tavęs nieko nesitiki - 
jie tik liūdni, bet tu niekaip negali jų pralinksminti. Esi amerikietis. 
Tai, ką jie patyrė, yra dalis tavęs, arba tu esi dalis to, ką jie patyrė... 
ar kažkaip panašiai, - vis šnekėjo Dorotė. 

„Tačiau kuri jų patirties dalis iš tikrųjų yra dalis manęs?“ - gal- 
vojo Chuanas Diegas. Žmonės, - netgi vaiduokliai, jei Dorotė buvo 
kažkoks vaiduoklis, - nuolat mėgino jį padaryti kažko „dalimi ! 

Rankiotojai negali nerankioti; los pepenadores bus svetimšaliai, 
kad ir kur nukeliautų. Ko dalis yra Chuanas Diegas? Kažkoks visiš- 
kas svetimumas keliavo drauge su juo; tai buvo jo esmė, ne tik kaip 
rašytojo. Net jo pavardė išgalvota - ne Rivera, o Gereras. Jungtinių 
Valstijų imigracijos tarnybos teisininkas nesutiko, kad Chuanas 
Diegas turėtų Riveros pavardę. To, kad Rivera „tikriausiai nėra“ 
Chuano Diego tėvas, nepakako. Rivera gyvas; nebūtų gerai, jei kitų 
žmonių įsisūnytas berniukas turėtų Riveros pavardę. 

Pepė apsiėmė tą keblumą paaiškinti sąvartyno bosui; Chuanui 
Diegui būtų buvę sunku Riverai pasakyti, kad „įsisūnytam berniu- 
kui“ reikia naujos pavardės. 

- Gal „Gereras ? - pasiūlė Rivera, žiūrėdamas tik į Pepę, ne į 
Chuaną Diegą. 

- Jums patiktų, jei būčiau Gereras, jefe? - dar paklausė Chua- 
nas Diegas. 

- Žinoma, - atsakė Rivera; dabar jis išdrįso žvilgtelėti į Chuaną 
Diegą, tik akimirką. - Net sąvartyno vaikas turi žinoti, iš kur yra 
kilęs, - pridūrė el jefe. 

— Aš nepamiršiu, iš kur esu kilęs, jefe, - tepasakė Chuanas Die- 
gas, ir nuo tada jo pavardė pasidarė tik įsivaizduojama. 

Devyni žmonės matė stebuklą Oachakos Jėzaus draugijos šven- 
tykloje - iš statulos akių riedėjo ašaros. Mergelės Marijos statulos. 
Bet stebuklas nebuvo įregistruotas, šeši iš devynių liudininkų jau 
mirė. Po dar trijų likusių - Vargaso, Alechandros ir Chuano Die- 
go - mirties turbūt numirs ir pats stebuklas? 

Jei Lupė būtų buvusi gyva, ji Chuanui Diegui būtų pasakiu- 
si, kad verkianti statula - ne didžiausias jo gyvenimo stebuklas. 
„Mudu esam stebuklingi“, - kadaise sakė Lupė. O pati Lupė ar ne- 
buvo didžiausias stebuklas? Tai, ką ji žinojo, kuo rizikavo... kaip 
savo valios jėga sukūrė jam kitą ateitį! Chuanas Diegas - visų šitų 
paslapčių dalis. Kai yra tokių paslapčių, kita jo patirtis nublanksta. 

Dorotė apie kažką tebepasakojo; niekaip nesiliovė šnekėjusi. 

— Dėl tų vaiduoklių... - kaip galėdamas atsainiau pertraukė ją 
Chuanas Diegas. - Turbūt galima juos kaip nors atskirti nuo kitų 
viešbučio svečių? 

- Jie išnyksta, kai į juos pažiūri, ir viskas būna aišku, - atsakė 
Dorotė. 

Per pusryčius Chuanas Diegas su Dorote pamatė, kad kitų sve- 
čių tame „El Escondrijo“ viešbutyje nedaug. Tie, kurie atėjo pus- 
ryčiauti prie lauke stovinčių stalų, neišnyko, į juos pažvelgus, bet 
Chuanui Diegui pasirodė kažkokie senstelėję ir pavargę. Žinoma, 
žiūrėdavo, - ir pats sau pasirodė senstelėjęs ir pavargęs. 

Po pusryčių Dorotė užsimanė Chuanui Diegui parodyti bažny- 
tėlę ar koplyčią, esančią tarp kitų senų „El Escondrijo“ pastatų; jos 
manymu, tokia architektūra turėjo jam priminti ispaniškąjį stilių, 
prie kurio jis buvo pripratęs Oachakoje. („Jau tie ispanai tai visur 
pabuvo!“ - galvojo Chuanas Diegas.) 

Koplyčios interjeras buvo labai paprastas, be jokių įmantrių 
puošmenų. Altorius - kaip koks kavinės staliukas dviem klientams. 
Buvo ir Nukryžiuotasis, - bet neatrodė, kad šis Jėzus labai kankin- 
tųsi, - ir Mergelė Marija, bet ne milžiniška, natūralaus dydžio. Be- 
veik galėjai pamanyti, kad juodu tiesiog šnekučiuojasi. Bet ne šios 

įprastos figūros, motina ir sūnus, labiausiai traukė dėmesį - ne šia 
Marija ir Jėzumi Chuanas Diegas iškart susidomėjo. 

Jis negalėjo atplėšti akių nuo dviejų jaunų vaiduoklių, sėdinčių 
pirmame koplyčios klaupte. Tuodu vaikinai buvo susikibę ranko- 
mis, vienas padėjęs galvą kitam ant peties. Atrodė, kad jie vienas 
kitam daugiau negu šiaip buvę ginklo draugai, nors abu vilkėjo 
kareiviškomis kasdienėmis uniformomis. Chuaną Diegą nustebi- 
no ne tai, kad seniai mirę į nelaisvę paimti amerikiečiai veikiausiai 
buvo (tada, o gal ir dabar) meilužiai. Šitie vaiduokliai nematė Do- 
rotės su Chuanu Diegu įeinant į koplyčią; juodu ne tik kad nepra- 
dingo, bet ir toliau maldaujamai žvelgė į Mariją ir Jėzų, - lyg būtų 
manęsi esą vieni, niekieno nestebimi. 

Chuanas Diegas visada manė, kad, kai miršti ir tampi vaiduo- 
kliu, veido išraiška kaip nors pasikeičia - ypač bažnyčioje. Argi ne- 
siliauji laukęs nurodymų? Argi pats nežinai atsakymų? 

Bet šitie du vaiduokliai atrodė taip pat sutrikę, kaip atrodo visi 
nerimo apimti meilužiai, kai nieko nesuvokdami žvelgia į Mariją 
ir Jėzų. Chuanas Diegas matė, kad šie du vaikinai nežino nieko. 
Šitiems žuvusiems kareiviams niekas nėra aiškiau negu gyviesiems; 
šitie du jauni vaiduokliai tebeieško atsakymų. 

— Daugiau jokių vaiduoklių - prisižiūrėjau, gana, - pasakė 
Chuanas Diegas Dorotei, ir tuodu buvę ginklo draugai akimirks- 
niu pradingo. 

Chuanas Diegas su Dorote „Slėptuvėje“ dar pabuvo tą dieną — 
penktadienį - ir naktį. Šeštadienį išvyko iš Vigano; iš Laoago į Ma- 
nilą vėl keliavo naktiniu reisu. Vėl skrido virš neapšviestos tam- 
sos, - kurioje pasitaikė tik keli laivai, - virš Manilos įlankos. 

„Vėl naktį atvykstam į kitą viešbutį, - galvojo Chuanas Diegas, bet 
šito, - „Ascott“ viešbučio Makatyje, kur Mirjam jam patarė apsi- 
stoti, kai grįš į Manilą, - vestibiulį jis jau buvo matęs. Kaip keista 
registruotis su Dorote ten, kur seniau įsivaizdavai įeinančią ir visų 
dėmesį patraukiančią Mirjam! 

Kaip Chuanas Diegas ir prisiminė, registratūros stalas buvo to- 
lokai nuo vestibiulyje atsiveriančių liftų. 

- Šiek tiek stebiuosi, kad mama ne... - buvo besakanti Doro- 
tė. Ji tebesidairė aplinkui, kai vestibiulyje išdygo Mirjam. Chuanas 
Diegas nesistebėjo matydamas, kad apsaugininkai lydi Mirjam aki- 
mis, nuo liftų iki pat registratūros. - Kaip netikėta, mama! - tarste- 
lėjo Dorotė, bet Mirjam į ją nekreipė dėmesio. 

— Vargšelis! - sušuko Mirjam Chuanui Diegui. - Turbūt pri- 
sižiūrėjai Dorotės vaiduoklių. Tie išsigandę devyniolikmečiai ne 
kiekvieno nervams. 

— Nori pasakyt, kad dabar tavo eilė, mama? - paklausė Dorotė. 

— Nebūk tokia šiurkšti, Dorote. Seksas čia ne toks svarbus, kaip 
tau tikriausiai atrodo. 

- Turbūt juokauji? 

— Dabar tas laikas - mes Maniloje, Dorote, - priminė Mirjam. 

— Žinau, koks dabar laikas. Žinau, kur esam, mama. 

— Gana apie seksą, Dorote, - pakartojo Mirjam. 

— Negi žmonės nebesimyli? - paklausė Dorotė, bet Mirjam vėl 
nekreipė į ją dėmesio. 

— Mielasis, atrodai pavargęs... Man neramu, kad tu toks pavar- 
gęs, - pasakė Mirjam Chuanui Diegui. 

Jis stebėjo iš vestibiulio išeinančią Dorotę. Ji buvo kažkaip ne- 
atsispiriamai, šiurkščiai patraukli; ir apsaugininkai artėjančią Do- 
rotę sekė akimis iki pat liftų, bet žiūrėjo į ją ne visai taip pat kaip 
pirmiau į Mirjam. 

— Dėl Dievo meilės, Dorote, - sumurmėjo Mirjam, kai pamatė, 
kad duktė suirzusi nueina. Tik Chuanas Diegas girdėjo jos murme- 
sį. - Nagi, Dorote! - riktelėjo Mirjam, bet Dorotė turbūt neišgirdo; 
jau vėrėsi lifto durys. 

Mirjam prašymu Chuano Diego užsisakytas viešbučio numeris 
buvo pakeistas į liuksą su virtuve viename iš viršutinių aukštų. Vir- 
tuvės Chuanui Diegui tikrai nereikėjo. 

— Pamaniau, kad po „El Escondrijo, kuris maždaug jūros ly- 
gyje ir gana greitai ima slėgti, būsi nusipelnęs pažvelgti į viską iš 
viršaus, - pasakė Mirjam. 

Nors ir iš viršaus, pro „Ascott“ langus matomas Makačio - Ma- 
nilos Volstrito, Filipinų verslo ir finansų centro, - vaizdas buvo 
toks pat kaip daugelis naktinių miestovaizdžių: pritemdyti arba 
visai tamsūs visokių įstaigų langai ir tarp jų, kaip kontrastas, ryš- 
kios viešbučių ir gyvenamųjų namų šviesos. Chuanas Diegas ne- 
norėjo išsiduoti, kad nesijaučia itin dėkingas Mirjam už tą vaizdą, 
bet miestovaizdis tikrai buvo niekuo neypatingas (be jokio tautinio 
tapatumo). 

Ir ten, kur Mirjam jį nusivedė pavakarieniauti, - prie pat vieš- 
bučio, Ayala centre, - parduotuvių ir restoranų atmosfera buvo 
subtili, bet labai jau dinamiška (prekybos centras, prišlietas prie 
tarptautinio oro uosto, arba atvirkščiai). Bet gal kaip tik to resto- 
rano Ayala centre anonimiškumo arba verslo kelionių atmosferos 
paveiktas Chuanas Diegas Mirjam papasakojo tokią asmenišką is- 
toriją: kas nutiko gerajam gringui. Ne tik apie sudeginimą sąvarty- 
ne, bet ir apie „Laredo gatves, - monotoniškai padeklamavo visus 
posmus. (Gerasis gringas dainuodavo, o Chuanas Diegas dainuoti 

nemokėjo.) Nepamirškite, kad Chuanas Diegas jau kelias dienas 
buvo praleidęs su Dorote. Jis turbūt manė, kad Mirjam bus geresnė 
klausytoja negu jos duktė. 

„O jūs ar neverktumėt, jei negalėtumėt pamiršti, kaip liūtas 
nužudė jūsų seserį?“ - viešbutyje „Encantador“ paklausė Mirjam 
vaikų. O paskui Pedras užmigo, padėjęs galvą jai ant krūties, tarsi 
apkerėtas. 

Chuanas Diegas nusprendė, kad bus geriau, jei šnekės neužsi- 
čiaupdamas; jei neleis Mirjam įsiterpti, gal ji jo neapkerės. 

Vis pasakojo apie el gringo bueno - ne tik apie tai, kaip pasmerk- 
tasis hipis susidraugavo su juo ir Lupe, bet ir apie keblumą dėl to, 
kad nežino gerojo gringo pavardės. Manilos amerikiečių kapinės ir 
memorialas atviliojo Chuaną Diegą į Eilipinus, bet jis Mirjam pri- 
sipažino, kad nesitiki galėsiąs rasti to pradingusio tėvo kapą - juk 
yra vienuolika laidojimo plotų, o jis nežino pavardės. 

— Tačiau turiu laikytis pažado, - pasakė Mirjam Chuanas Die- 
gas tame restorane. - Gerajam gringui pažadėjau, kad už jį pareik- 
šiu pagarbą jo tėvui. Įsivaizduoju, kokios didelės tos kapinės, bet 
privalau ten nuvažiuoti - jas bent jau pamatyti. 

— Nevažiuok ten rytoj, mielasis. Rytoj sekmadienis, ir ne bet 
koks sekmadienis, - tarė Mirjam. (Matote, kaip greit Chuano Die- 
go ketinimas kalbėti be perstojo pavirto niekais; taip dažnai atsitik- 
davo bendraujant su Mirjam ir Dorote; tos moterys žinojo kažką, 
ko nežinojo jis.) 

Kitą dieną, sekmadienį, turėjo vykti kasmetinė procesija, vadi- 
nama Juodojo Nazariečio švente. 

- Jis atkeliavo iš Meksikos - ispanų galeonas iš Akapulko jį at- 
gabeno į Manilą. Manau, septyniolikto amžiaus pradžioje... kažko- 
kia vienuolių, augustinų, kompanija jį atvežė, - pasakojo Mirjam. 

- Juodąjį Nazarietį? - paklausė Chuanas Diegas. 

— Ne juodosios rasės, - paaiškino Mirjam. - Tai medinė natū- 
ralaus dydžio Jėzaus Kristaus, nešančio kryžių į Kalvarijos kalną, 
statula. Gal iš kažkokio tamsaus medžio, bet vis tiek neturėjo būti 
juoda - apdegė per gaisrą. 

— Turi omeny, apanglėjo? 

— Apdegė mažiausiai tris kartus, pirmąsyk - per gaisrą tame 
ispanų galeone. Juodasis Nazarietis atkeliavo apdegęs, o paskui 
buvo dar du gaisrai, jau Maniloje. Kviapo bažnyčia sudegė du 
kartus: aštuonioliktame amžiuje ir devyniolikto trečiajame de- 
šimtmetyje, - pasakojo Mirjam. - Be to, Maniloje buvo du žemės 
drebėjimai: vienas septynioliktame, kitas devynioliktame amžiu- 
je. Bažnyčia labai didžiuojasi, kad Juodasis Nazarietis „išgyveno“ 
tris gaisrus ir du žemės drebėjimus, ir dar Manilos išlaisvinimą 
1945-aisiais, - tada, beje, buvo vienas iš baisiausių bombardavimų 
Ramiojo vandenyno karo veiksmų lauke per visą Antrąjį pasau- 
linį karą. Bet ko čia didžiuotis, kad medinė statula „išgyveno“? 
Būdama medinė, ji gi negali mirti! Tas daiktas tik apdegė, kelis 
kartus, ir dar labiau pajuodo! - pasakė Mirjam. - Be to, į Juodąjį 
Nazarietį buvo šauta - pataikyta, regis, į skruostą. Tai nutiko visai 
neseniai - dešimtajame dešimtmetyje. Tarsi Kristus dar būtų per 
mažai prisikentėjęs pakeliui į Kalvarijos kalną, Juodasis Nazarietis 
„išgyveno“ šešias dideles nelaimes - ir sukeltas gamtos jėgų, ir ne 
visai. Patikėk manim, - staiga tarė Chuanui Diegui Mirjam, - bus 
geriau, jei rytoj niekur neisi iš viešbučio. Kai Juodojo Nazariečio 
garbintojai susigrūda į savo absurdišką procesiją, Maniloje būna 
baisi sumaištis. 

- Eitynėse dalyvauja tūkstančiai? - paklausė Chuanas Diegas. 

— Ne, milijonai, - atsakė Mirjam. - Ir daugelis tiki, kad palietę 
Juodąjį Nazarietį bus išgydyti nuo visų ligų. Per tą procesiją daugy- 
bė žmonių sužeidžiama. Yra Juodojo Nazariečio garbintojų, vyrų, 
kurie sakosi esą Hijos del Sefor Nazareno - Pono Nazariečio sūnūs. 
Tie dievobaimingi katalikai stengiasi „susitapatinti, pasak jų pa- 
čių, su Kristaus kančia. Gal tie mulkiai nori kentėti, kaip kentėjo 
Jėzus? - tarė Mirjam. Pamatęs, kaip ji gūžtelėjo pečiais, Chuanas 
Diegas net nušiurpo. - Kas gali žinot, ko nori tokie tikintieji? 

- Į kapines gal važiuosiu pirmadienį, - nusprendė Chuanas 
Diegas. 

— Pirmadienį Maniloje tebebus netvarka - prireikia visos pa- 
ros, kol jie čia išsišluoja gatves, ir visos ligoninės dar būna pilnos 
sužeistųjų, - pasakė Mirjam. - Važiuok antradienį - geriausia būtų 

po pietų. Fanatiškiausi žmonės viską daro anksti rytą - iš pat ryto 
nevažiuok, - patarė. 

-— Gerai, - linktelėjo Chuanas Diegas. Klausydamasis Mirjam 
pasijuto toks pavargęs, lyg būtų žygiavęs Juodojo Nazariečio proce- 
sijoje, minios nuolat sužeidžiamas ir kęsdamas dehidraciją. Tačiau 
net ir šitaip pervargęs, Chuanas Diegas abejojo tuo, ką išgirdo iš 
Mirjam. Ji visada kalbėjo autoritetingai, bet šį kartą tai, ką papa- 
sakojo, atrodė perdėta, o gal ir netiesa. Chuanui Diegui susidarė 
įspūdis, kad Manila - didžiulis miestas. Ar gali religinė procesija 
Kviape iš tikrųjų paveikti eismą Makačio rajone? 

Chuanas Diegas išgėrė per daug „San Miguel“ alaus ir prisival- 
gė kažko keisto. Dėl nekokios savijautos galėjo būti kalti keli patie- 
kalai. Įtarė azijietiškus suktinukus su Pekino antimi. (Kam jie kiša 
antieną į tešlą?) Be to, Chuanas Diegas nežinojo, kad lechon kawali 
yra gruzdintuvėje keptas kiaulės skrandis; paskui Mirjam pasakė; 
dešra, patiekta su bagoong majonezu, jį irgi nustebino. Vėliau iš 
Mirjam sužinojo, kad tame majoneze yra pagardų iš fermentuotos 
žuvies - tų, nuo kurių, paties Chuano Diego manymu, jam visada 
sutrikdavo virškinimas arba imdavo graužti rėmuo. 

Tiesą sakant, gal ir ne todėl, kad prisivalgė filipinietiško mais- 
to (ir išgėrė per daug „San Miguel alaus) jam skaudėjo skrandį 
ir norėjosi vemti. Nuotaiką sugadino puikiai įsivaizduojama ais- 
tringų Juodojo Nazariečio garbintojų beprotybė. „Žinoma, kad 
tas apdegęs Jėzus su savo juodu, apanglėjusiu kryžium atkeliavo 
iš Meksikos! - galvojo Chuanas Diegas, su Mirjam eidamas nuo 
vieno Ayala centro eskalatoriaus prie kito ir paskui liftu kildamas 
vis aukščiau - į savo liuksą „Ascott“ viešbutyje. 

Chuanas Diegas vėl beveik nepastebėjo, kad nešlubuoja, vaikš- 
čiodamas su Mirjam arba Dorote. O Klarkas Frenčas jį apipylė vie- 
na po kitos siunčiamomis SMS žinutėmis. Vargšė Leslė rašė Klar- 
kui; ji norėjo, kad Klarkas žinotų, jog buvęs jo dėstytojas „pateko į 
literatūrinės persekiotojos nagus“. 

Chuanas Diegas net nežinojo, kad tokių persekiotojų būna; 
abejojo, ar Leslė (kūrybinio rašymo studentė) kada nors buvo jų 
apnikta; bet ji Klarką įtikinėjo, kad Chuaną Diegą bus suviliojusi 

„rašytojus medžiojanti fanatikė . (Klarkas Dorotę ir toliau vadino 
tik „D.“) Leslė Klarkui sakiusi, kad Dorotė - „galbūt šėtoniškų ke- 
tinimų moteris“. Žodis „šėtoniškas“ Klarką visada sujaudindavo. 

Tiek daug SMS žinučių Klarkas atsiuntė todėl, kad Chuanas 
Diegas prieš skrydį iš Laoago į Manilą išjungė mobiliuką; kad 
reikia įjungti, prisiminė tik su Mirjam išėjęs iš restorano. Tada 
Klarkas, kurio vaizduotė įsišėlo, jau buvo persigandęs ir pasiren- 
gęs jį ginti. 

„Ar jums ten viskas gerai? - klausė Klarkas naujausioje žinu- 
tėje. - O jeigu D. iš tiesų šėtonė? Mirjam tai pats mačiau - ji man 
tikrai pasirodė šėtoniška!“ 

Chuanas Diegas matė, kad praleido ir Bienvenido žinutę. Ma- 
niloje Chuanui Diegui beveik viską suorganizavo Klarkas Frenčas, 
bet Bienvenidas žinojo, kad buvęs pono Frenčo dėstytojas grįžo į 
Manilą ir apsistojo kitame viešbutyje. Bienvenidas, kaip ir Mirjam, 
įspėjo jį dėl sekmadienio, tik ne taip kategoriškai. 

„Rytoj geriausia būtų niekur nelįsti, dėl tos Juodojo Nazarie- 
čio minios, - bent jau venkite gatvių, kuriomis eis procesija, - rašė 
Bienvenidas. - Pirmadienį būsiu jūsų vairuotojas, nuvešiu į viešą 
pokalbį su ponu Frenču, paskui į restoraną, kur vakarieniausite.“ 

„KOKS čia dar viešas pokalbis su tavimi pirmadienį, Klarkai? 
KOKIA vakarienė?“ - Chuanas Diegas tuoj pat parašė Klarkui 
Frenčui, prieš atsakydamas į klausimus apie buvusį studentą taip 
išgąsdinusias šėtoniškas pinkles. 

Norėdamas geriau paaiškinti, Klarkas jam paskambino. Maka- 
tyje yra toks teatriukas, prie pat Chuano Diego viešbučio. „Nedi- 
delis, bet mielas“, - apibūdino Klarkas. Pirmadienių vakarais, kai 
nerodomi spektakliai, ten rengiami vieši pokalbiai su rašytojais. 
Netoliese esantis knygynas parūpina knygų, kurias autoriai pasi- 
rašo; Klarkas dažnai ten kalbinąs kitus rašytojus. O paskui būna 
vakarienė su tų viešų pokalbių ciklo rėmėjais. „Žmonių ne per 
daugiausia, - patikino Chuaną Diegą Klarkas, - bet turėsite progą 
pabendrauti su savo skaitytojais, gyvenančiais Filipinuose.“ 

Klarkas Frenčas buvo vienintelis šitaip reklamiškai kalbantis 
Chuano Diego pažįstamas rašytojas. Be to, kaip tikras reklamos 

agentas, apie žiniasklaidą Klarkas užsiminė paskiausiai. Ten būsią 
keli žurnalistai, ir per viešą pokalbį, ir prie vakarienės stalo, bet 
Klarkas Chuaną Diegą įspėsiąs, su kuriais reikėtų elgtis atsargiau. 
(„Klarkui reikėtų tiesiog tupėti namie ir rašyti!“ - galvojo Chua- 
nas Diegas.) 

- Ir jūsų draugės ten bus, - staiga tarė Klarkas. 

— Kokios draugės, Klarkai? 

— Mirjam su dukterimi. Mačiau vakarienės svečių sąrašą - ten 
parašyta tik „Mirjam ir jos duktė, rašytojo draugės“. Maniau, jūs 
žinot, kad jos ateis. 

Chuanas Diegas atidžiai apžvelgė savo liuksą. Mirjam vonioje; 
jau beveik vidurnaktis - ji tikriausiai rengiasi gulti. Nušlubavęs į 
virtuvės kampą, jis su Klarku kalbėjo jau tyliau. 

- D. yra Dorotė, Klarkai. Mirjam duktė. Su Dorote miegojau 
pirmiau negu su Mirjam, - priminė buvusiam studentui. - Su Do- 
rote miegojau pirmiau, negu ji susipažino su Lesle, Klarkai. 

- Bet sakėt, kad Mirjam ir jos dukterį nelabai pažįstat. 

— Kaip jau minėjau, jos man atrodo paslaptingos. Bet tavo 
draugė Leslė turi savų priežasčių pykti... Leslė tiesiog pavyduliauja, 
Klarkai. 

— Neneigsiu, kad vargšė Leslė turi priežasčių... - buvo besakąs 
Klarkas. 

— Vieną jos sūnų mėgino sutrypti buivolas... tą patį berniuką 
vėliau sudilgino rausvos medūzos, kurios plaukioja stačios, - su- 
šnibždėjo į mobiliuką Chuanas Diegas. - Kitą vaiką sugėlė plank- 
tonas, panašus į „prezervatyvus trimečiams“. 

— Geliantys prezervatyvai... Geriau nepriminkit! - surėkė Klarkas. 

— Ne prezervatyvai - tas geliantis planktonas tik atrodė kaip 
prezervatyvai, Klarkai. 

— Kodėl kalbat pašnibždom? - paklausė Klarkas. 

— Aš su Mirjam, - šnipštelėjo Chuanas Diegas, virtuvės kampe 
šlubuodamas pirmyn atgal ir akies krašteliu stebėdamas uždarytas 
vonios kambario duris. 

— Tai nebetrukdysiu, - sušnibždėjo Klarkas. - Pamaniau, an- 
tradienis būtų tinkama diena važiuoti į Amerikiečių kapines ir... 

— Taip, po pietų, - pertraukė jį Chuanas Diegas. 

- Užsakiau Bienvenidą ir antradienio priešpiečiui, - dar pasakė 
Klarkas. - Maniau, gal norėsite pamatyti Nacionalinę Gvadalupės 
Dievo Motinos šventyklą, kuri yra čia, Maniloje. Ten tik du pasta- 
tai - sena bažnyčia ir vienuolynas. Viskas anaiptol ne taip didinga, 
kaip Meksike. Ta bažnyčia su vienuolynu - lūšnų kvartale, Guada- 
lupe Viejo, ant kalvos, ant Pasigo upės kranto. 

- Guadalupe Viejo - lūšnų kvartalas... - tepratarė Chuanas 
Diegas. 

— Iš balso atrodot pavargęs. Dėl to apsispręsim vėliau. 

— Guadalupe, si... - žiojosi sakyti Chuanas Diegas. Vonios du- 
rys buvo atdaros; jis pamatė, kad Mirjam jau miegamajame. Nuo- 
ga, tik įsivyniojusi į rankšluostį, ji užtraukė užuolaidas. 

— Ar tai reiškia „taip“ - norėsite nuvažiuoti į Guadalupe Vie- 
jo? - klausė Klarkas Frenčas. 

— Taip, Klarkai, - atsakė Chuanas Diegas. 

Guadalupe Viejo skambėjo ne kaip lūšnų kvartalo pavadini- 
mas - sąvartyno vaikui Guadalupe Viejo skambėjo veikiau kaip 
tikslas. Chuanui Diegui atrodė, kad jau pats Nacionalinės Gvada- 
lupės Dievo Motinos šventyklos buvimas Maniloje - geresnė jo ke- 
lionės į Filipinus priežastis negu tas sentimentalus pažadas, kadaise 
duotas gerajam gringui. Guadalupe Viejo, o ne Manilos amerikie- 
čių kapinės ir memorialas galėjo būti ta vieta, kur šiukšlyno skai- 
tytojas iš Oachakos galiausiai atsidurs, - kaip tada aiškiai pasakė 
Dorotė. Ir jeigu lemtis tikrai jį paženklino, ar Guadalupe Viejo nėra 
Chuanui Diegui Gererui tinkamiausia vieta? 

— Tu visas drebi, mielasis. Sušalai? - paklausė Mirjam, kai jis 
įėjo į miegamąjį. 

— Ne, tik kalbėjausi su Klarku Frenču, - atsakė Chuanas Die- 
gas. - Bus viešas renginys, kuriame mudu su Klarku dalyvausim. 
Mudviejų pokalbis. Dabar sužinojau, kad ir judvi su Dorote ten 
būsit. 

— Mums nedažnai pasitaiko proga nueiti į literatūrinį renginį, - 
nusišypsojo Mirjam. Ji jau gulėjo užsiklojusi, rankšluostį kojoms 
pasitiesusi ant kilimo, savoje lovos pusėje. - Padėjau tau tabletes, - 

dalykiškai tarė. - Nežinojau, ar čia bus lopresoro, ar viagros nak- 
tis, - kaip visada nerūpestingai pridūrė. 

Chuanas Diegas suvokė, kad jau kurį laiką kas kelintą nak- 
tį elgiasi vienaip arba kitaip: pats nusprendžia, kada norės jausti 
adrenalino poveikį, ir jau apsipranta su kitokiomis naktimis, kai 
iš anksto žino, kad jausis sumenkęs. Puikiai suprato, jog praleisti 
beta blokatorių dozę, - atblokuoti kūne esančius receptorius, kad 
plūstelėtų adrenalinas, - labai pavojinga. Bet neprisiminė, kiek lai- 
ko taip daro, - kaitalioja, pasak Mirjam, lopresoro ir viagros naktis. 
Pačiam atrodė, kad jau gana ilgai. 

Chuaną Diegą stebino savotiškas Mirjam ir Dorotės panašu- 
mas; ne išvaizdos ir ne lytinio elgesio. Abi moterys buvo panašios 
mokėjimu jį paveikti, - ką jau kalbėti apie tai, kad, būdamas su 
viena iš jų, jis visai pamiršdavo kitą. (Bet pamiršdavo abi ir bepro- 
tiškai geidė abiejų!) 

Chuanui Diegui dingtelėjo, kad yra žodis, kuriuo galėtų api- 
būdinti savo elgesį - ne tik su šitomis moterimis, bet ir su beta 
blokatoriais. Jis elgiasi vaikiškai, - taip pat, kaip juodu su Lupe 
kadaise elgėsi su mergelėmis: iš pradžių Gvadalupė jiems atrodė 
geresnė už Pabaisą Mariją, paskui abu Gvadalupe nusivylė. O tada 
Mergelė Marija iš tikrųjų kai ką padarė - to pakako, kad patrauktų 
sąvartyno vaikų dėmesį, ne tik tuo „nosies už nosį triuku, bet ir 
nedviprasmiškomis ašaromis. 

„Ascott“ buvo ne toks kaip „El Escondrijo“: jokių vaiduoklių — 
nebent Mirjam būtų buvusi šmėkla - ir daugybė kištukinių lizdų, 
kur Chuanas Diegas galėjo įjungti į tinklą mobiliuką, kad įsikrautų. 
Bet jis vis tiek pasirinko lizdą vonios kambaryje, prie kriauklės, nes 
ten buvo vienas. Chuanas Diegas tikėjosi, kad Mirjam (nesvarbu, 
ar ji šmėkla, ar ne) gal jau bus užmigusi, kai jis išeis iš vonios. 

„Gana apie seksą, Dorote, - buvo girdėjęs sakant Mirjam ne 
vieną kartą. Ir dar visai neseniai: „Seksas čia ne toks svarbus, kaip 
tau tikriausiai atrodo.“ 

Rytoj sekmadienis. Trečiadienį Chuanas Diegas skris namo, į 
Jungtines Valstijas. Jam jau gana ne tik sekso - gana ir šitų dviejų 
paslaptingų moterų, kad ir kas jos tokios. „Gal mintys apie jas 

manęs nebepersekios, jei su jomis nebesimylėsiu“, - galvojo Chu- 
anas Diegas. Smulkintuvu vieną pailgą lopresoro tabletę perskėlė 
perpus; išgėrė jam paskirtą beta blokatorių dozę ir dar šitą papil- 
domą puselę. 

Bienvenidas rašė, kad sekmadienį „geriausia būtų niekur nelįs- 
ti“; gerai, Chuanas Diegas niekur ir nelįs - beveik visą sekmadienį 
praleis toks sumenkęs. Ir ne tik tų minių, tos religinės Juodojo Na- 
zariečio beprotybės Chuanas Diegas nenori matyti. Jis nori, kad 
Mirjam su Dorote tiesiog pradingtų; nori jaustis sumenkęs, kaip 
visada. 

Chuanas Diegas stengėsi vėl būti normalus - be to, norėjo, nors 
ir pavėluotai, paklusti gydytojos nurodymams. (Dažnai galvojo 
apie daktarę Rozmari Stein, nors gal ne visada kaip apie gydytoją.) 

„Mieloji daktare Rozmari“, - pradėjo rašyti žinutę, vėl su savo 
sunkiai suprantamu mobiliuku įsitaisęs ant klozeto. Norėjo jai pri- 
sipažinti, kad gana laisvai elgėsi su lopresoro tabletėmis; norėjo pa- 
aiškinti, kad aplinkybės buvo neįprastos, kad yra dvi įdomios (ar 
bent jau susidomėjusios) moterys. Bet kartu Chuanas Diegas norė- 
jo Rozmari ir patikinti, kad nesijaučia vienišas ar apgailėtinas; no- 
rėjo pažadėti, kad liausis kvailiojęs su beta blokatorių dozėmis; bet, 
regis, kelias valandas užtruko, kol parašė „Mieloji daktare Rozma- 
ri“. Šitas sumautas mobiliukas - tikra užgaulė rašytojui! Chuanas 
Diegas niekaip neprisiminė, kurį sumautą mygtuką turi paspausti, 
kad parašytų didžiąją raidę. 

Tada Chuanas Diegas sugalvojo paprastesnę išeitį: jis gi gali 
daktarei Rozmari nusiųsti nuotrauką, kur nufotografuotas su Mir- 
jam ir Dorote Kauluno stotyje. Žinutė bus ir trumpesnė, ir juokin- 
gesnė. „Susipažinau su šitom dviem moterimis, dėl kurių ne visada 
laiku išgerdavau lopresoro tabletę. Bet nesibaimink! Grįžau į vėžes 
ir vėl esu abstinentas. Tave mylintis...“ 

Tai būtų trumpiausias būdas prisipažinti daktarei Rozmari, 
argi ne? Ir be jokios savigailos - be užuominos apie ilgesį ar pra- 
rastą progą, pasitaikiusią tą vakarą automobilyje, Dubjuko gatvėje, 
kai Rozmari, suėmusi Chuano Diego veidą, tarė: „Būčiau tavęs pa- 
prašiusi mane vesti.“ 

Vargšas Pitas vairavo. Vargšė Rozmari mėgino patikslinti savo 
žodžius: „Norėjau pasakyt tik kad gal būčiau tavęs to paprašiusi.“ O 
Chuanas Diegas nė nežvilgtelėjęs į Rozmari suprato, kad ji verkia. 

Na... ir Chuanui Diegui, ir jo mielajai daktarei Rozmari bus ge- 
riau, jeigu jie daug negalvos apie tą vakarą automobilyje, Dubjuko 
gatvėje. Bet kaip jis galėtų jai nusiųsti nuotrauką, darytą Kauluno 
stotyje? Jis gi nemoka tos nuotraukos surasti sumautame savo tele- 
fone - ir net nemokėtų pridėti jos prie žinutės. Siutinančioje mobi- 
liuko klaviatūroje net žodis „ištrinti neužrašytas. Ant to mygtuko 
yra tik santrumpa CLR, nors vietos, Chuano Diego manymu, būtų 
pakakę ir visam žodžiui. Dabar jis supykęs ištrynė pradėtą rašyti 
žinutę, po vieną raidę. 

„Klarkas Frenčas suras Kauluno stotyje jaunojo kino padarytą 
nuotrauką; jis parodys, kaip išsiųsti tą nuotrauką su žinute daktarei 
Rozmari. Klarkas viską išmano, tik nežino, kaip pasielgti su vargše 
Lesle“, - galvojo Chuanas Diegas, šlubuodamas į lovą. 

Nelojo jokie šunys, negiedojo gaidžiai, bet - kaip ir Naujųjų 
metų naktį viešbutyje „Encantador“ - Chuanas Diegas negirdėjo 
Mirjam kvėpavimo. 

Ji miegojo ant kairiojo šono, nusisukusi nuo jo. Chuanas Die- 
gas nusprendė irgi gultis ant kairiojo šono ir viena ranka apkabinti 
Mirjam; norėjo uždėti plaštaką jai ant širdies, ne ant krūtų. Norėjo 
pajusti, ar jos širdis plaka, ar ne. 

Daktarė Rozmari Stein jam būtų pasakiusi, kad pulsas geriau 
juntamas kitose vietose. Chuanas Diegas, žinoma, apčiupinėjo 
Mirjam - visą krūtinę! - bet pulso nepajuto. 

Bečiupinėdamas pėdomis prisilietė prie jos pėdų; jei Mirjam 
buvo gyva, ne šmėkla, tai tikrai turėjo jausti, kad jis ją liečia. Bet 
Chuanas Diegas vis tiek drąsiai mėgino parodyti, kad su dvasių pa- 
sauliu jau yra susipažinęs. 

Berniukui, gimusiam Gerere, dvasios nesvetimos; Oachakoje 
buvo daugybė šventųjų mergelių. Netgi toje kalėdinių prekių arba 
tiesiog mergelių parduotuvėje, Independencia gatvėje, netgi tos 
į sekso lėles panašios garsiųjų miesto mergelių kopijos buvo šiek 
tiek šventos. Be to, Chuanas Diegas buvo „Pamestinukų“ vaikas; 

aišku, kad vienuolės ir abu senieji jėzuitų bažnyčios kunigai šiukš- 
lyno skaitytoją supažindino su dvasių pasauliu. Net sąvartyno bo- 
sas buvo tikintis žmogus; Rivera garbino Mergelę Mariją. Chuanas 
Diegas nebijojo nei Mirjam, nei Dorotės, - kad ir kas jos buvo. El 
jefe kadaise pasakė: „Mums nereikia, kad būtų paskelbta, kas yra ar 
nėra stebuklas. Mes jį matėm.“ 

Taigi neatrodė svarbu, kas tokia yra Mirjam. Gal Mirjam su 
Dorote buvo asmeniniai Chuano Diego mirties angelai, bet jam tai 
nedarė įspūdžio. Jos negalėjo jam būti nei pirmas, nei vienintelis 
stebuklas. Lupė pasakė: „Mudu esam stebuklingi.“ Tuo Chuanas 
Diegas ir tikėjo, ar bent jau stengėsi - norėjo - tikėti, toliau čiupi- 
nėdamas Mirjam. 

Bet vis tiek išsigando, kai Mirjam staiga garsiai įkvėpė. 

- Lopresoro naktis, kaip suprantu, - tarė žemu, kimiu balsu. 

Jis mėgino atsakyti nerūpestingai: 

— Iš kur žinai? 

— Tavo rankos ir kojos, mielasis, - pasakė Mirjam. - Tavo ga- 
lūnės jau šąla. 

Beta blokatoriai iš tikrųjų sulėtina kraujo apytaką galūnėse. 
Chuanas Diegas atsibudo tik sekmadienio vidurdienį, jo rankos ir 
kojos buvo suledėjusios. Nenustebo pamatęs, kad Mirjam nebėra ir 
kad ji nepaliko jokio raštelio. 

Moterys pajunta, kai vyrai jų negeidžia: šmėklos ir raganos, 
deivės ir piktosios dvasios, mirties angelai - netgi nekaltosios mer- 
gelės, netgi paprastos moterys. Jos visada jaučia; moterys iškart su- 
pranta, kad nebėra geidžiamos. 

Chuanas Diegas jautėsi toks sumenkęs; vėliau net neprisiminė, 
kaip praėjo sekmadienis ir kita naktis. Netgi tos papildomos lopre- 
soro puselės buvo per daug. Sekmadienio vakarą jis kitą tabletės 
pusę įmetė į klozetą ir nuleido vandenį; dabar lopresoro jau išgėrė 
ne daugiau, negu jam buvo paskirta. Bet vis tiek pirmadienį miegojo 
iki vidurdienio. Jei tą savaitgalį buvo kokių žinių, jis jas pražiopsojo. 

Ajovos universitete kūrybinio rašymo studentai Klarką Frenčą 
vadino „geradariu kataliku“; pasak jų, jis buvo iibernerd,; taigi ir 
dabar, kol Chuanas Diegas miegojo, Klarkas rūpinosi Lesle. 

„Manau, vargšei Leslei labiausiai rūpi, kad jums viskas būtų ge- 
rai, - rašė Klarkas pirmoje žinutėje. O keliose kitose jau daugiau- 
sia apie būsimą viešą pokalbį. „Nesijaudinkite: aš jūsų neklausiu, 
kas parašė Šekspyro kūrinius, knygų autobiografiškumo temą irgi 
kaip galėdami stengsimės aplenkti!“ 

Paskui vėl apie Leslę: „Leslė sakosi nepavyduliaujanti - ji su 
D. apskritai nebenori bendrauti. Aš įsitikinęs, kad Leslei neramu 
tik dėl raganystės, piktų burtų, kurių D. gali imtis prieš jus. Verne- 
ris mamai sakė, kad buivolas buvo SUERZINTAS, todėl jį puolė ir 
trypė. Verneris tvirtina, kad D. įkišo vikšrą buivolui į nosį!“ 

„Kažkuris iš jų meluoja“, - galvojo Chuanas Diegas. Jis neat- 
metė minties, kad Dorotė galėjo įkišti vikšrą buivolui į šnervę, kiek 
lindo. Bet galėjo ir Verneris. 

„Žalios ir geltonos spalvos vikšrą su tamsiai rudais antakiais?“ - 
parašė Chuanas Diegas Klarkui. 

„TAIP!“ - atsakė Klarkas. „Verneris tą vikšrą, matyt, gerai ap- 
žiūrėjo“, - galvojo Chuanas Diegas. 

„Tikra raganystė, - nebesiginčijo su Klarku Chuanas Diegas. - 
Nebemiegu nei su Dorote, nei su jos motina, - pridūrė. 

„Vargšė Leslė šįvakar ateis paklausyti mūsų pokalbio, - dar pa- 
rašė Klarkas. - O D. ten bus? Su savo MOTINA? Leslė stebisi, kad 
D. turi dar gyvą motiną.“ 

„Taip, Dorotė su savo motina ten bus, - tokia buvo paskutinė 
Chuano Diego SMS žinutė Klarkui. Ją išsiuntęs netgi jautė šiokį 
tokį malonumą. Chuanas Diegas pastebėjo, kad, kai kūne mažiau 
adrenalino, elgdamasis kvailai nebejaučia didelės įtampos. 

„Gal todėl į pensiją išėję vyrai patenkinti krapštinėjasi savo kie- 
muose, žaidžia golfą ar užsiima šiaip kokiom nors nesąmonėm... 
pavyzdžiui, neskubėdami siuntinėja nuobodžias SMS žinutes? - 
galvojo Chuanas Diegas. - Gal visokias niekingas smulkmenas pa- 
kęsti lengviau, kai ir šiaip jautiesi sumenkęs?“ 

Jis nesitikėjo, kad visos žinios per televiziją ir jam į kambarį 
atneštame laikraštyje bus tik apie Juodojo Nazariečio procesiją Ma- 
niloje. Tik vietinės naujienos. Sekmadienį buvo taip nuo visko nu- 
tolęs, kad net nematė, jog visą dieną lijo smulkus lietus, - laikraštis 

rašė apie „šiaurės rytų musoną . Nepaisydami blogo oro, maždaug 
1,7 milijono Filipinuose gyvenančių katalikų (daugelis iš jų basi) 
susirinko į procesiją; prie garbintojų prisidėjo 3500 policininkų. 
Kaip ir ankstesniais metais, buvo kalbama ir rašoma apie kelis šim- 
tus sužeistų žmonių. Pakrantės apsauga pranešė, kad trys tikintieji 
nukrito ar nušoko nuo Kesono tilto; keli žvalgybos būriai, susodin- 
ti į gumines valtis, patruliavo Pasigo upėje, - „ne tik dėl tikinčiųjų 
saugumo, bet ir kad kokie pašaliniai asmenys nesukurtų neįprasto 
scenarijaus“. 

Chuanas Diegas nesuprato, kokio „neįprasto scenarijaus“. 

Eitynės visada baigdavosi prie Kviapo bažnyčios, kur būdavo 
atliekamos pahalik - Juodojo Nazariečio bučiavimo - apeigos. 
Daugybė žmonių laukdavo eilėje, susigrūsdavo prie altoriaus, kad 
galėtų pabučiuoti statulą. 

O dabar kažkoks gydytojas per televiziją gana atsainiai šnekėjo, 
kad per šių metų Juodojo Nazariečio procesiją 560 tikinčiųjų „ne- 
sunkiai sužeisti . Jis neslėpė, kad tokių plėštinių žaizdų ir buvo ga- 
lima tikėtis. „Tipiškos traumos minioje - žmonės suklumpa, par- 
virsta... kai eina basi, tai tiesiog patys ieško bėdos, - pareiškė tas 
gydytojas. Buvo jaunas, iš pažiūros nekantrus. Paklaustas apie virš- 
kinimo sutrikimus, atsakė, kad žmonės nevykusiai pasirenka mais- 
tą. O visokie sausgyslių patempimai? „Irgi tipiškos traumos minio- 
je - visi stumdosi, griūva“, - atsiduso jaunasis gydytojas. O kodėl 
daug kam skauda galvą? „Dehidracija - žmonės geria per mažai 
vandens“, - atsakė gydytojas; jo panieka darėsi vis pastebimesnė. 
Pagalba suteikta šimtams apkvaitusių ir pridususių procesijos da- 
lyvių, - kai kurie buvo nualpę. „Neįpratę šitaip žygiuoti!“ - sušuko 
gydytojas, iškeldamas rankas. Chuanui Diegui jis priminė dakta- 
rą Vargasą. (Atrodė, kad jaunasis gydytojas vos tvardosi neišrėžęs: 
„Dėl visko kalta religija!) 

O kodėl daugeliui skauda nugarą? „Gali skaudėt dėl daugybės 
priežasčių - stumdymasis būklę tikrai pablogina“, - atsakė gydyto- 
jas, jau užsimerkęs. O padidėjęs kraujospūdis? „Dėl daugybės prie- 
žasčių, - neatsimerkdamas pakartojo gydytojas. - Ir tai tikriausiai 
susiję su eitynėmis.“ Jo balsas jau buvo pritilęs, bet staiga jis at- 

simerkė ir, žiūrėdamas tiesiai į kamerą, tarė: „Aš jums pasakysiu, 
kam naudinga Juodojo Nazariečio procesija. Visokiems atliekų 
rankiotojams.“ 

Sąvartyno vaikas, žinoma, galėjo įsižeisti, išgirdęs žeminamai 
skambantį žodį „rankiotojams“. Chuanas Diegas įsivaizdavo ne tik 
los pepenadores iš basurero; užjaučiamai galvojo ne tik apie profe- 
sionalius šiukšlių rinkėjus, kokie paprastai būna sąvartynų vaikai, 
bet ir apie šunis ir kirus. Tačiau jaunasis gydytojas nenorėjo nieko 
užgauti; labai menkinamai jis kalbėjo apie Juodojo Nazariečio pro- 
cesiją, bet sakydamas, kad ta procesija naudinga „rankiotojams“, 
turėjo omeny, kad ji naudinga neturtėliams - žmonėms, kurie eina 
paskui maldininkus ir šiek tiek pasipelno, pardavę išmestus van- 
dens butelius ir plastikinius maisto indelius. 

„A, taip - neturtingiems žmonėms“, - galvojo Chuanas Diegas. 
Katalikų bažnyčia, be abejo, istoriškai susijusi su neturtėliais. Dėl 
to Chuanas Diegas dažnai ginčijosi su Klarku Frenču. 

Bažnyčia, žinoma, „nuoširdžiai myli neturtėlius - Klarkas 
visada taip sakė ir Chuanas Diegas neprieštaravo. Kodėl turėtų jų 
nemylėti? - retoriškai klausė Chuanas Diegas. Bet ką Klarkas pa- 
sakysiąs apie kontracepciją? Ir apie abortus. Labiausiai Chuaną 
Diegą siutino Katalikų bažnyčios „visuomeniniai reikalai. Bažny- 
čios strategija - priešinimasis abortams ir netgi kontracepcijai - ne 
tik pasmerkia moteris „gimdymų vergystei“, kaip Chuanas Diegas 
sakė Klarkui; dėl tokios Bažnyčios strategijos neturtėliai nepratur- 
tėja, jie vis labiau skursta. „Neturtingi žmonės vis dauginasi, argi 
ne? - klausė Chuanas Diegas Klarką. 

Jis su Klarku Frenču dėl to ginčijosi nuolat. Gal juodu ir ne- 
kalbės apie Bažnyčią šį vakarą, sėdėdami scenoje arba paskui, prie 
vakarienės stalo, bet kaip galėtų šios temos išvengti rytoj rytą, kai 
abu atsidurs Romos katalikų bažnyčioje? Ar gali Klarkas su Chua- 
nu Diegu, būdami drauge Gvadalupės Dievo Motinos šventykloje, 
negrįžti prie įprastinio pokalbio apie katalikybę? 

Jau vien galvodamas apie tą pokalbį Chuanas Diegas jautė, kad 
jam trūksta adrenalino. Ne tik dėl sekso jam reikėjo adrenalino, 
kurio pliūpsnių ilgėjosi nuo tada, kai ėmė vartoti beta blokatorius. 

Nedidelę katalikybės istorijos dalį šiukšlyno skaitytojas pirmą kar- 
tą rado apdegusiuose iš ugnies ištrauktų knygų puslapiuose; kaip 
„Pamestinukų“ vaikas, jis tarėsi įžiūrįs nesuvokiamų religijos pa- 
slapčių ir žmogaus išgalvotų Bažnyčios taisyklių skirtumą. 

Dabar Chuanas Diegas galvojo, kad, jeigu iš ryto su Klarku 
Frenču važiuos į Gvadalupės Dievo Motinos šventyklą, tai gal rei- 
kėtų šį vakarą praleisti vieną lopresoro dozę. Jei turėtume omeny, 
kas toks buvo Chuanas Diegas Gereras, iš kur kilęs... na, jeigu jūs 
būtumėte Chuanas Diegas ir ketintumėte su Klarku Frenču važiuo- 
ti į Guadalupe Viejo, ar jums nereikėtų kuo daugiau adrenalino? 

Ir dar laukė sunkus išmėginimas scenoje, o paskui vakarienė. 
Chuanas Diegas žinojo, kad reikia atsilaikyti šį vakarą ir rytoj. „Iš- 
gerti beta blokatorių ar neišgerti - štai mįslė, - mąstė. 

Klarko Frenčo žinutė buvo trumpa, bet ir jos pakako. „Kita 
vertus, - rašė Klarkas, - gal bus gerai, jei pirmiausia jūsų paklausiu, 
kas parašė Šekspyro kūrinius. Abu žinom, kad dėl to mūsų nuomo- 
nės sutampa. Tada galėsim nebešnekėti apie asmeninę patirtį kaip 
vienintelį tinkamą grožinės literatūros pagrindą - juk dėl to irgi 
nesiginčijam. O dėl tų tipų, kurie įsitikinę, kad Šekspyro kūrinius 
parašė kažkas kitas: jie deramai neįvertina vaizduotės arba perver- 
tina asmeninę patirtį - autobiografiškų grožinių knygų loginį pa- 
grindą. Ar taip nemanot?' - klausė Klarkas buvusio kūrybinio ra- 
šymo dėstytojo. Vargšas Klarkas - vis dar teoriškai mąstantis, kaip 
koks paauglys, visada pasirengęs kautis. 

„Man reikia adrenalino, kuo daugiau, - nusprendė Chuanas 
Diegas - ir vėl neišgėrė beta blokatorių. 

Chuano Diego akimis žiūrint, būti klausinėjamam Klarko Frenčo 
buvo gerai tuo, kad beveik visą laiką vien Klarkas ir šnekėjo. Tiesa, 
tokio postringavimo klausytis sunkoka. Jei Klarkas tave palaiko, 
gali pasijusti visai nesmagiai. 

Ir Chuanas Diegas, ir Klarkas buvo neseniai perskaitę Džeimso 
Šapiro knygą „Užginčytas testamentas: Kas parašė Šekspyro kūri- 
nius?“ Abiem ta knyga labai patiko; ponas Šapiro savo argumentais 
juos įtikino - nė vienas iš jų neabejojo, kad Šekspyras iš Stratfordo 
buvo vienintelis Šekspyras; abu manė, kad pjesės, priskiriamos Vil- 
jamui Šekspyrui, nebuvo parašytos nei su kuo nors bendradarbiau- 
jant, nei apskritai kieno nors kito. 

Bet Chuanui Diegui buvo įdomu, kodėl Klarkas Frenčas iš pat 
pradžių nepacitavo labai įtikinamai skambančio pono Šapiro teigi- 
nio iš knygos epilogo. (Šapiro rašo: „Tvirtinimas, jog Šekspyras iš 
Stratfordo neturėjo tiek gyvenimo patirties, kad būtų galėjęs para- 
šyti tas pjeses, mane labiausiai liūdina todėl, kad menkinama kaip 
tik tai, kas daro jį tokį ypatingą: jo vaizduotė.“) 

Kodėl Klarkas pirmiausia užsipuolė Marką Tveną? „Gyveni- 
mas prie Misisipės , kurį Klarkas turėjo perskaityti vidurinėje mo- 
kykloje, „beveik lemtingai pakenkė“ jo vaizduotei, - bent jau taip 
Klarkas skundėsi. Marko Tveno autobiografija vos nenuslopino 
Klarko noro tapti rašytoju. Be to, anot Klarko, „Tomo Sojerio nuo- 

tykiai“ ir „Heklberio Fino nuotykiai“ turėjo būti vienas romanas - 
„ne per ilgiausias. 

Chuanas Diegas matė, kad publika nesupranta, ko Klarkas taip 
pompastiškai šūkauja, - kol kas nė neužsiminęs apie kitą scenoje 
sėdintį rašytoją (apie Chuaną Diegą). Bet Chuanas Diegas (ne taip, 
kaip publika) žinojo, kas bus toliau; dar nebuvo rasta Marko Tveno 
ir Šekspyro sąsaja. 

Markas Tvenas buvo vienas iš nenaudėlių, maniusių, kad Šeks- 
pyras negalėjo parašyti visų jam priskiriamų pjesių. Tvenas buvo 
pareiškęs, kad jo paties knygos - „tiesiog autobiografijos“; pasak 
pono Šapiro, Tvenas manė, kad „gera grožinė literatūra, įskaitant ir 
jo paties knygas, būtinai turi būti autobiografinė“. 

Bet Klarkas to nesusiejo su diskusija dėl Šekspyro kūrinių au- 
torystės, nors toks, kaip Chuanas Diegas žinojo, buvo jo tikslas. 
Užuot tai padaręs, Klarkas vis šnekėjo apie Marko Tveno vaizduo- 
tės trūkumą. 

— Vaizduotės neturintys rašytojai, kurie gali rašyti tik apie tai, 
ką patys gyvenime patyrė, tiesiog nesuvokia, kad kiti rašytojai gali 
įsivaizduoti bet ką! - sušuko Klarkas. Chuanas Diegas jau norėjo 
skradžiai žemę prasmegti. 

— O kas parašė Šekspyro kūrinius, Klarkai? - paklausė buvu- 
sį studentą Chuanas Diegas, mėgindamas jį nukreipti reikiama 
linkme. 

- Šekspyras parašė Šekspyro kūrinius! - taškydamasis seilėmis 
surėkė Klarkas. 

— Na, tada viskas aišku, - tarė Chuanas Diegas. Kažkas iš publi- 
kos sukrizeno, labai tyliai, bet Klarkas vis dėlto išgirdo ir nustebo - 
tarsi būtų tik dabar prisiminęs, kad dar yra ir publika. 

Prieš Klarkui vėl pradedant lieti apmaudą dėl kitų vaizduotės 
neturinčių nenaudėlių, pritariančių erezijai, kad Šekspyro pjeses 
parašė kažkas kitas, Chuanas Diegas pamėgino kai ką pasakyti apie 
puikią Džeimso Šapiro knygą: kad, pasak Šapiro, „Šekspyras ne- 
gyveno, kaip kad mes, memuarų amžiuje“ ir kad, kaip toliau rašo 
Šapiro, „nei jo laikais, nei ilgiau negu pusantro šimto metų po jo 
mirties niekas Šekspyro kūrinių nelaikė autobiografiniais“. 


518 PASLAPČIŲ ALĖJA 


— Šekspyrui pasisekė! - riktelėjo Klarkas Frenčas. 

Iš apstulbusios salės pamojo liauna ranka - ta smulkutė mote- 
ris nuo scenos būtų buvusi beveik neįžiūrima, bet jos grožis traukte 
traukė žvilgsnius (nors ji sėdėjo tarp Mirjam ir Dorotės). Ir (net iš 
toli) buvo matyti, kad apyrankės ant plonytės jos rankos kaip tik 
tokios brangios ir įspūdingos, kokias paprastai mūvi turtingų bu- 
vusių vyrų išlaikomos moterys. 

— Ar nemanote, kad pono Šapiro knygoje šmeižiamas Henris 
Džeimsas? - baikščiai paklausė Leslė. (Ten, žinoma, ir buvo vargšė 
Leslė.) 

— Henris Džeimsas! - sušuko Klarkas, tarsi ir Henris Džeim- 
sas tais lemiamais vidurinės mokyklos laikais būtų siaubingai pa- 
kenkęs jo vaizduotei. Vargšė Leslė, ir šiaip jau mažytė, savo vietoje, 
regis, dar labiau susitraukė. Ar tik Chuanas Diegas pastebėjo, ar ir 
Klarkas matė, kad Leslė su Dorote susikibusios rankomis? (Tai ko 
vertas Leslės sakymas, kad ji su D. apskritai nebenori bendrauti?!) 

„Aiškiai nustatyti, kad Henris Džeimsas į Šekspyro kūrinių au- 
torystę žiūrėjo skeptiškai, nėra lengva, - rašo Šapiro. - Ne taip, kaip 
Tvenas, Džeimsas apie tai nekalbėjo viešai ir be užuolankų.“ („Taigi 
negalime sakyti, kad šmeižiamas“, - galvojo Chuanas Diegas, nors 
jis pritarė Šapiro apibūdinimui, kad Henrio Džeimso stilius „siuti: 
namai elipsinis, su visokiais išsisukinėjimais'.) 

- O tu ar manai, kad Šapiro šmeižia Froidą? — paklausė Klarkas 
jį garbinančią kūrybinio rašymo studentę, bet vargšė Leslė Klarko 
jau bijojo; atrodė per maža, kad galėtų kalbėti. 

Chuanas Diegas būtų galėjęs prisiekti, kad matė, kaip Mirjam 
ilga ranka apkabino virpančius vargšės Leslės pečius. 

„Autoanalizė Froidui leido imti analizuoti ir Šekspyrą“, - rašo 
Džeimsas Šapiro. 

Klarkas šnekėjo, kad niekas kitas, tik Froidas galėjo įsivaizduo- 
ti, kaip galima geisti motinos ir pavyduliauti tėvui - ir kaip, užsi- 
ėmęs autoanalize, Froidas padarė išvadą, kad (pasak paties Froido) 
tai yra „visuotinė patirtis ankstyvoje vaikystėje“. 

„Jau ta visuotinė patirtis ankstyvoje vaikystėje!“ - galvojo Chu- 
anas Diegas; iš pradžių jis tikėjosi, kad Klarkas Frenčas šioje dis- 

kusijoje apie Froidą nekalbės. Chuanas Diegas nenorėjo girdėti, ką 
Klarkas Frenčas mano apie froidistinę „penio pavydo“ teoriją. 

— Nereikia, Klarkai, - pasigirdo tvirtesnis moters balsas iš pu- 
blikos - šįkart jau ne baikštus Leslės balselis. Tai buvo Klarko žmo- 
na, daktarė Chosefa Kintana, labai įspūdinga moteris. Ji sustabdė 
Klarką, jau bepasakojantį publikai, ką jis manąs apie Froidą - apie 
neapsakomą žalą, padarytą literatūrai ir pažeidžiamai jaunojo 
Klarko vaizduotei tuo lemiamu laikotarpiu. 

Po tokios slogios pradžios argi galėjo tas viešas pokalbis sa- 
vaime pagyvėti? Tikras stebuklas, kad publika neišsivaikščiojo, - 
išėjo tik Leslė, kurios ankstyvas išėjimas buvo labai pastebimas. 
Paskui interviu šiek tiek pagerėjo. Buvo užsiminta apie Chuano 
Diego romanus, o apie tai, ar jis yra, ar nėra meksikiečių kil- 
mės amerikiečių rašytojas, kalbama, laimė, nebeminint Froido, 
Džeimso ir Tveno. 

Tačiau vargšė Leslė išėjo ne viena... na, ne visai viena. Gal ne 
visi suvokė, jog tai motina ir duktė, bet tiedvi su Lesle buvusios 
moterys atrodė tikrai kompetentingos, ir iš to, kaip išlydėjo Leslę 
iš teatro, buvo galima suprasti, kad įpratusios kuo nors rūpintis. 
Tiesą sakant, kai Mirjam su Dorote išvedė tą smulkutę, dailią mo- 
terį, pastabesni salėje sėdintys žmonės galėjo ir sunerimti, - jei kas 
nors apskritai ką nors pastebėjo ir kam nors tai parūpo. Matyda- 
mas, kaip tvirtai suėmusios Mirjam su Dorote veda vargšę Leslę, 
galėjai pamanyti, kad jos ją guodžia arba išveda prievarta. Buvo 
sunku suprasti. 

„O kur Mirjam su Dorote nuėjo?“ - vis galvojo Chuanas Die- 
gas. Kodėl jam tai rūpi? Juk neseniai norėjo, kad jos tiesiog pra- 
dingtų. Tačiau ką reiškia, kai tavo mirties angelai išeina, - kai tave 
palieka tavo paties iliuzijos? 


VAKARIENĖ PO VIEšO pokalbio buvo Ayala centro labirinte. Ne- 
vietinis žmogus vargu ar galėjo atskirti svečius vieną nuo kito. 
Chuanas Diegas suprato, kurie yra jo skaitytojai, - jie žinojo vi- 
sokias jo romanų smulkmenas, - o tie, kuriuos Klarkas pavadino 

„menų globėjais“, laikėsi nuošaliai; buvo neaišku, ar Chuanas Die- 
gas jiems patinka. 

Negalima daryti bendrų išvadų apie menų globėjus. Kai ku- 
rie iš jų apskritai nieko nėra skaitę; dažnai tokie būna kaip tik tie, 
kurie atrodo perskaitę viską. Kiti nutaiso tokius veidus, tarsi būtų 
nuo visko atitolę; jie nešnekūs; jeigu ir prabyla, tai labai atsainiai, 
apie kokias salotas ar svečių susodinimą, - dažniausiai tai būna tie, 
kurie perskaitę viską, ką esi parašęs, ir visus kitų rašytojų, kurių 
knygas esi skaitęs, kūrinius. 

— Su menų globėjais būkit atsargus, - pašnibždėjo Klarkas 
Chuanui Diegui į ausį. - Jie ne tokie, kokie atrodo. 

Klarkas Chuaną Diegą jau vedė iš kantrybės - jis bet kam galė- 
jo įkyrėti. Dėl kelių seniai žinomų dalykų juodu nesutarė, bet dar 
labiau Klarkas Chuanui Diegui įkyrėdavo tada, kai jų nuomonės 
sutapdavo. 

Klarkas Chuaną Diegą iš anksto įspėjo, kad per vakarienę bus 
„keli žurnalistai '; ir dar žadėjo pasakysiąs, „su kuriais reikėtų elgtis 
atsargiau . Bet Klarkas ne visus žurnalistus pažinojo. 

Vienas iš nepažįstamų žurnalistų Chuaną Diegą paklausė, ar jis 
geria pirmą, ar jau antrą alaus bokalą. 

— Tu nori žinot, kiek alaus jis išgėrė? - užsipuolė tą vaikiną 
Klarkas. - Ar žinai, kiek romanų šitas rašytojas parašė? - savo 
ruožtu paklausė žurnalistą, vilkintį į kelnes nesukištais baltais 
marškiniais. Tai buvo kostiuminiai marškiniai, bet jau ne per šva- 
riausi. Tokie išsipešę ir dėmėti marškiniai reiškė, bent jau Klarkui, 
kad juos vilkinčio vaikino gyvenimas netvarkingas. 

— Mėgstate „San Miguel“? - toliau klausinėjo Chuaną Diegą 
žurnalistas, rodydamas į alų; į Klarką jis tyčia nekreipė dėmesio. 

- Pasakyk du šito autoriaus romanų pavadinimus - tik du, - 
neatstojo nuo jo Klarkas. - Pasakyk, kurį Chuano Diego Gerero 
romaną esi skaitęs, bent vieną. 

Chuanas Diegas nieku gyvu nebūtų galėjęs (ir norėjęs) elgtis, 
kaip elgėsi Klarkas, bet Klarkas dabar juk mėgino išpirkti savo kal- 
tę; Chuanas Diegas stengėsi prisiminti, kuo jam labiausiai patiko 
Klarkas Frenčas, nepaisant visų kitų jam būdingų bruožų. 

- Taip, mėgstu „San Miguel, - atsakė žurnalistui Chuanas Die- 
gas, kilstelėdamas alų, tarsi ketindamas gerti į to neapsiskaičiusio 
vaikino sveikatą. - Ir manau, kad čia jau antras bokalas. 

— Neturėtumėt su juo šnekėtis - jis neatlikęs namų darbų, - 
tarė buvusiam dėstytojui Klarkas. 

Chuanas Diegas pagalvojo, kad gal šiek tiek klydo, Klarką Fren- 
čą laikydamas maloniu vyrukų; taip, Klarkas bus malonus, bet tik 
jei nesi žurnalistas, neatlikęs namų darbų. 

Tas nepasirengęs žurnalistas, skaityti nemėgstantis vaikinas, 
nuėjo kažkur į šalį. 

— Nežinau, kas jis toks, - sumurmėjo Klarkas, nusivylęs savi- 
mi. - Bet ją tai tikrai pažįstu, - pasakė Chuanui Diegui, rodydamas 
į juos iš toli stebinčią vidutinio amžiaus moterį. (Ji laukė, kada tas 
jaunesnis žurnalistas atsitrauks.) - Baisi veidmainė - įsivaizduokit 
nuodingą žiurkėnę, - sušnypštė Chuanui Diegui Klarkas. 

— Turbūt viena iš tų, su kuriais reikėtų elgtis atsargiau? - tarė 
Chuanas Diegas, supratingai šypsodamasis buvusiam studentui. 
Su tavim jaučiuosi saugus, Klarkai, - staiga pridūrė. Labai netikė- 
tai ir nuoširdžiai. Tik ištaręs tuos žodžius, Chuanas Diegas suvokė, 
koks nesaugus jautėsi iki tol - ir kaip ilgai! (Sąvartynų vaikams sau- 
gumo jausmas.neatrodo savaime suprantamas; cirko vaikai niekur 
nesitiki apsauginio tinklo.) 

Susijaudinęs Klarkas didele, stipria ranka apkabino menkokus 
buvusio dėstytojo pečius. 

— Nuo šitos tai gal ir be manęs apsiginsit, - sušnibždėjo Klarkas 
Chuanui Diegui į ausį. - Ji tiesiog liežuvautoja. 

Klarkas turėjo omeny tą vidutinio amžiaus žurnalistę, kuri jau 
artinosi, - tą „nuodingą žiurkėnę“. Ar jis norėjo pasakyti, kad jos 
mintys sukasi vietoje, vis lekia ir lekia niekur nenuvedančiu ratu? 
Bet kuria prasme ji nuodinga? 

- Visi jos klausimai bus nenauji - susirankioti internete, tie 
patys kvaili klausimai, kuriuos jau daug kas jums buvo pateikęs, - 
šnibždėjo buvusiam dėstytojui į ausį Klarkas. - Ji nebus perskai- 
čiusi nė vieno jūsų romano, bet išstudijavusi viską, kas kada buvo 

parašyta apie jus. Neabejoju, kad keletą tokio tipo Žurnalistų jau 
pažįstate. 

— Pažįstu, Klarkai. Ačiū, - šyptelėjo Chuanas Diegas. Laimė, 
Chosefa buvo čia - geroji daktarė Kintana jau tempė vyrą šalin. 
Tik pamatęs - priešakyje - švedišką stalą, Chuanas Diegas susivokė 
stovįs eilėje prie maisto. 

— Paragaukit žuvies, - patarė ta žurnalistė. Chuanas Diegas pa- 
stebėjo, kad ji jau įlindusi į eilę šalia jo. Gal visi nuodingi žiurkėnai 
taip lenda. 

— Šita žuvis, regis, su sūrio padažu, - tarstelėjo Chuanas Die- 
gas; įsidėjo permatomų korėjietiškų makaronų su daržovėmis ir 
kažkokios vietnamietiškos jautienos. 

- Lyg ir nesu mačiusi, kad čia kas valgytų kapotą jautieną, — 
pareiškė žurnalistė. Chuanas Diegas nusprendė, kad ji tikriausiai 
norėjo pasakyti „plėšytą , bet jos nepataisė. (Gal vietnamiečiai jau- 
tieną kapoja; jis juk nežino.) 

— Ta graži, smulkutė moteris, kuri šįvakar ten buvo... - tarė 
pusamžė žurnalistė, įsidėdama žuvies. - Ji greit išėjo, - patylėjusi 
pridūrė. 

— Taip, žinau, ką turit omeny. Kažkokia Leslė. Aš jos nepažįs- 
tu, - tepasakė Chuanas Diegas. 

— Ta Leslė prašė, kad jums kai ką pasakyčiau, - konfidencialiai 
(ne visai motiniškai) tarė žurnalistė. 

Chuanas Diegas laukė; nenorėjo pasirodyti pernelyg susido- 
mėjęs. Ir visur dairėsi Klarko su Chosefa; dabar suprato, kad būtų 
gerai, jei Klarkas šitą žurnalistę pagąsdintų, tik truputėlį. 

— Leslė prašė jums pasakyti, kad ta moteris, kuri su Dorote, 
negali būti Dorotės motina. Leslė sako, ta vyresnė moteris vis 
dėlto per jauna, kad būtų Dorotės motina. Be to, jiedvi visai ne- 
panašios. 

- Jūs pažįstate Mirjam ir Dorotę? - paklausė Chuanas Diegas 
senamadiškai apsirengusios žurnalistės. Ji vilkėjo kaimietiška pa- 
laidinuke - tokiais palaidais marškiniais, kokiais Oachakoje vilkė- 
davo iš Jungtinių Valstijų atkeliavusios hipės - tos moterys, kurios 
vaikščiojo be liemenėlių, į plaukus prisikaišiojusios gėlių. 

— Na, nepažįstu - tik mačiau, kad jiedvi vis būna su Lesle, - atsa- 
kė žurnalistė. - Šįvakar abi irgi greit išėjo, su Lesle. Ir man pasirodė, 
jog vyresnioji vis dėlto per jauna, kad galėtų būti jaunesniosios mo- 
tina. Ir iš pažiūros jos tikrai nepanašios... mano manymu, - pridūrė. 

- Aš jas irgi mačiau, - tarė Chuanas Diegas. „Sunku įsivaiz- 
duoti, kodėl Mirjam ir Dorotė būna su Lesle, - galvojo. - O dar 
sunkiau - kodėl vargšė Leslė būna su jomis.“ 

Chuanas Diegas pamanė, kad Klarkas bus nuėjęs į tualetą; nie- 
kur jo nematė. Bet viena neįtikimai atrodanti gelbėtoja jau skubėjo 
prie jo; apsirengusi prastai, kaip rengiasi žurnalistai, bet akyse - at- 
pažįstami neišreikšto artumo žiburėliai, tarsi Chuano Diego knygų 
skaitymas būtų pakeitęs jos gyvenimą. Ši moteris turi ką papasa- 
koti apie tai, kaip jis ją išgelbėjo: gal ji galvojo apie savižudybę; gal, 
būdama šešiolikos, laukėsi pirmo kūdikio; o gal prarado vaiką ir 
kaip tik tada skaitė... „išsigelbėjau skaitydama jūsų knygas“... na, 
kaip tik tokias paslaptis buvo galima įžvelgti žibančiose jos akyse. 
Chuanas Diegas mėgo tokias senamadiškai atkaklias savo skaityto- 
jas. Jų akyse žybčiojo branginamos jo romanų smulkmenos. 

Žurnalistė matė ateinančią skaitytoją. Gal jiedvi viena kitą pa- 
žino? Chuanas Diegas nelabai suprato. Abi buvo panašaus amžiaus. 

— Man patinka Markas Tvenas, - pasakė Chuanui Diegui žur- 
nalistė - nueidama paleido paskutinį šūvį. „Ir čia jau visi jos nuo- 
dai? - pagalvojo Chuanas Diegas. 

— Nepamirškite pasakyti Klarkui, - tarė, bet ji gal jau negirdėjo. 
Atrodė, kad išeina labai skubėdama. 

— Dink iš čia! - dar šūktelėjo žurnalistei entuziastingoji Chu- 
ano Diego skaitytoja. - Ji nieko neskaičiusi, - paskundė Chuanui 
Diegui. - Aš esu didžiausia jūsų gerbėja. 

Tiesą sakant, ta moteris tikrai buvo didelė, galėjo sverti šimtą 
septyniasdešimt ar šimtą aštuoniasdešimt svarų. Mūvėjo apsmu- 
kusiais mėlynais džinsais, perplėštais ties abiem keliais, ir vilkėjo 
juodus trumparankovius marškinėlius su iš pažiūros nuožmiu ti- 
gru tarp krūtų. Tai buvo protestuotojos marškinėliai, pykčio dėl 
nykstančios gyvūnų rūšies išraiška. Nuo visko atitolęs Chuanas 
Diegas net nežinojo, kad tigrams gresia pavojus. 

— Ką aš matau! Jūs irgi valgote jautieną! - sušuko naujoji di- 
džiausia gerbėja, viena ranka, turbūt tokia pat stipria kaip Klarko, 
apkabindama siauresnius Chuano Diego pečius. - Štai ką jums pa- 
sakysiu, - tarė dičkė Chuanui Diegui, vesdamasi jį prie savo sta- 
liuko. - Prisimenate sceną su ančių medžiotojais? Kai tas mulkis 
pamiršta nusimauti prezervatyvą, parvažiuoja namo ir pradeda 
šlapintis matant žmonai? Kaip man patinka ta scena! - šnekėjo ti- 
grų mylėtoja, sstumdama Chuaną Diegą priešais save. 

— Ne visiems ta scena patiko, - mėgino atkreipti jos dėmesį 
Chuanas Diegas, prisiminęs kelias recenzijas. 

— Šekspyro kūrinius parašė Šekspyras, a? — paklausė dičkė, 
stumtelėdama jį prie kėdės. 

— Taip, aš manau, kad taip, - atsargiai pasakė Chuanas Diegas. 
Tebesidairė Klarko ir Chosefos. Senamadiškai atkaklias skaitytojas 
jis mėgsta, bet kartais jos būna pernelyg valdingos. 

Jį rado Chosefa - ir nusivedė prie staliuko, kur su Klarku jau 
kurį laiką jo laukė. 

- Tigrų gelbėtoja irgi žurnalistė - viena iš gerųjų, - pasakė 
Klarkas. - Iš tikrųjų skaitanti romanus. 

— Per tą viešą pokalbį mačiau Mirjam su Dorote, - tarė Klarkui 
Chuanas Diegas. - Tavo draugė Leslė buvo su jomis. 

— Mačiau Mirjam su kažkokia nepažįstama moterimi, - įsiter- 
pė Chosefa. 

— Ten jos duktė, Dorotė, - pasakė daktarei Chuanas Diegas. 

— D., - paaiškino Klarkas. (Buvo akivaizdu, kad Klarkas su 
Chosefa šnekėjo apie Dorotę, vadindami ją D.) 

— Moteris, kurią mačiau, neatrodė kaip Mirjam duktė, - suabe- 
jojo daktarė Kintana. - Ji ne tokia graži. 

— Labai nusivyliau Lesle, - prisipažino Klarkas buvusiam dės- 
tytojui ir žmonai. Chosefa tylėjo. 

- Labai nusivylei, - tepratarė Chuanas Diegas. Bet galvojo tik 
apie kažkokią Leslę. Kodėl ji kažkur išėjo su Mirjam ir Dorote? Ko- 
dėl apskritai su jomis bendrauja? „Vargšė Leslė su jomis tikrai ne- 


bendrautų, - galvojo Chuanas Diegas, - jei nebūtų apkerėta.“ 

MANILOJE BUVO ANTRADIENIO RYTAS - 2011-ųjų sausio 11 d. - ir 
savaitgalio žinios iš Chuaną Diegą priėmusios šalies, deja, neko- 
kios. Tai nutiko šeštadienį: Atstovų rūmų narei Gabrielei Gifords, 
demokratei iš Arizonos, šauta į galvą; buvo tikimasi, kad ji išliks 
gyva, bet neaišku, ar nepažeistos smegenys. Per šaulio siautėjimą 
žuvo šeši žmonės, tarp jų ir devynerių metų mergaitė. 

Dvidešimt dvejų metų Arizonos gyventojas šaudė pusiau auto- 
matiniu pistoletu „Glock“ su itin talpia - trisdešimties šovinių - dė- 
tuve. Tai, ką šaulys atseit pareiškė, skambėjo nelogiškai ir nerišliai. 
„Dar vienas pakvaišęs anarchistas?“ - dingtelėjo Chuanui Diegui. 

„Štai aš čia, tolimuosiuose Filipinuose, - mąstė Chuanas Die- 
gas, - bet mane priėmusioje šalyje išaugusi neapykanta ir naujųjų 
linčiuotojų kurstoma nesantaika niekada nenutolsta.“ 

O dėl vietos žinių, tai, prie „Ascott“ pusryčių stalo sklaidyda- 
mas kažkokį Manilos laikraštį, Chuanas Diegas pamatė, kad geroji 
žurnalistė, atkaklioji skaitytoja, jam nė kiek nepakenkė. Biografi- 
nė apybraiža apie Chuaną Diegą Gererą buvo parašyta kompeten- 
tingai, išgirti jo romanai; ta dičkė, kurią Klarkas pavadino „tigrų 
gelbėtoja, pasirodė esanti iš tikrųjų gera skaitytoja ir apie Chuaną 
Diegą atsiliepė labai pagarbiai. Jis žinojo, kad dėl laikraštyje pu- 
blikuojamos nuotraukos kalta ne ji; nuotrauką, be abejo, parinko 
koks šiknius meno redaktorius; tigrų mylėtojos negalėjai kaltinti ir 
dėl užrašo šalia nuotraukos. 

Į Manilą atvykęs rašytojas buvo nufotografuotas prie vakarie- 
nės stalo, su alumi ir kapota jautiena, užsimerkęs. Atrodė blogiau 
negu miegantis; lyg pasigėręs iki sąmonės netekimo. O šalia para- 
šyta: JIS MĖGSTA „SAN MIGUEL“ ALŲ. 

Chuano Diego pyktis dėl to užrašo, ko gero, buvo vienas iš 
pirmųjų požymių, kad organizme tebėra per daug adrenalino, bet 
jis ilgai apie tai negalvojo. Nekreipė dėmesio ir į šiek tiek tebejun- 
tamą virškinimo sutrikimą - manė, gal vėl graužia rėmuo. Sveti- 
moje šalyje juk neretai suvalgai ką nors, nuo ko sudirgsta skrandis. 
Dabar galėjo sudirginti kuris nors pusryčių patiekalas, o gal vaka- 

rykštė vietnamietiška jautiena, - Chuanas Diegas taip spėliojo, per 
pailgą „Ascott“ vestibiulį eidamas prie liftų, kur jau matė laukiantį 
Klarką Frenčą. 

— Na, man labai palengvėjo, kai dabar pamačiau, kad šįryt jūs at- 
simerkęs! - pasisveikino su buvusiu dėstytoju Klarkas. Jis, žinoma, 
laikraštyje jau buvo matęs užsimerkusio Chuano Diego nuotrauką. 
Klarkas turėjo talentą ką nors šitaip leptelėti, kad visi liktų be žado. 

Nieko keista, kad Klarkas su Chuanu Diegu, leisdamiesi „As- 
cott“ liftu, nesugalvojo, ką dar galėtų vienas kitam pasakyti. Bien- 
venido vairuojamas automobilis jų laukė prie gatvės lygyje esančių 
paradinių durų, kur Chuanas Diegas patikliai atkišo ranką vienam 
sprogmenų ieškančiam šuniui. Klarkas Frenčas, visada stropiai at- 
liekantis namų darbus, paskaitą pradėjo, kai tik jie pasuko į Gua- 
dalupe Viejo. 

Tas ispaniškai kalbančių Makačio gyventojų kvartalas buvo pa- 
vadintas pirmųjų ispanų kolonistų, - „jūsų senųjų draugų, ir mano 
draugų iš Jėzaus draugijos“, - globėjos vardu, - pasakojo Klarkas 
buvusiam dėstytojui. 

- Jau tų jėzuitų tai visur pabūta, - tarė Chuanas Diegas. Žo- 
džių nedaug, bet jis nustebo, kad taip sunku tuo pat metu ir kalbėti, 
ir kvėpuoti. Jautė, kad kvėpavimas jam nebėra savaiminis proce- 
sas. Tarsi kažkas, baisiai kliudantis, slegiantis krūtinę, būtų įstri- 
gęs skrandyje. „Matyt, nuo tos jautienos, tikrai kapotos“, - galvojo 
Chuanas Diegas. Jį visą išmušė prakaitas, veidas tikriausiai išraudo. 
Chuanas Diegas, kad ir kaip nemėgstantis oro kondicionierių, jau 
norėjo Bienvenido prašyti, kad labiau šaldytų limuzino saloną, bet 
nepaprašė - šitaip sunkiai kvėpuodamas, staiga suabejojo, ar pa- 
jėgs ištarti bent žodį. 

— Per Antrąjį pasaulinį karą Guadalupe Viejo buvo smarkiau- 
siai subombarduotas ispaniškai kalbančių Makačio gyventojų 
kvartalas, - toliau skaitė paskaitą Klarkas Frenčas. 

- Japonų kareiviai žudė vyrus, moteris, vaikus, - įsiterpė Bien- 
venidas. 

Chuanas Diegas, žinoma, suprato, kad kitaip ir negalėjo būti. 
Argi Gvadalupės Dievo Motina visus apgins?! Jis žinojo, kaip va- 

dinamieji gyvybės gynėjai, abortų priešininkai, pasisavino Gvada- 
lupę. „Iš gimdos į kapą, - kalė visiems į galvą visokie Bažnyčios 
prelatai. 

Kokius ten iškilmingai skambančius Jeremijo knygos žodžius 
jie nuolat cituoja? Puspročiai net per futbolo rungtynes aikštės 
galuose laiko iškėlę plakatus: JEREMIJAS 1:5. Kaip ten parašy- 
ta? Chuanas Diegas norėjo paklausti Klarko. Žinojo, kad Klarkas 
moka atmintinai: „Dar prieš sukurdamas įsčiose, aš tave pažinau, 
dar prieš tau gimstant tave pašventinau.“ Chuanas Diegas mėgino 
Klarkui pasakyti, apie ką galvoja, bet negalėjo ištarti nė žodžio; 
dabar jam svarbiausia buvo kvėpuoti. Prakaitas žliaugte žliaugė; 
drabužiai prilipo prie kūno. Jis jautė, kad, jei mėgins šnekėti, iš- 
spaus tik: „Dar prieš sukurdamas įsčiose...“ - ir tardamas „įsčiose“ 
turbūt susivems. 

„Gal čia automobilis mane užsupo? Kai ką juk pykina važiuo- 
jant“, - galvojo Chuanas Diegas, kai Bienvenidas juos iš lėto vežė 
siauromis ant kalvos, ant Pasigo upės kranto įsikūrusio lūšnyno ga- 
tvelėmis. Suodiname senosios bažnyčios ir vienuolyno kieme buvo 
ženklas su įspėjamuoju užrašu: SAUGOKITĖS ŠUNŲ. 

- Visų šunų? - žioptelėjo Chuanas Diegas, bet Bienvenidas jau 
statė automobilį. Klarkas, žinoma, šnekėjo. Nė vienas iš jų neišgir- 
do, kad Chuanas Diegas mėgina kažką pasakyti. 

Prie vienuolyno durų greta Jėzaus statulos augo žalias krūmas; 
jis buvo papuoštas blizgančiomis žvaigždėmis, kaip neskoninga 
Kalėdų eglutė. 

„Čia amžinos Kalėdos“, - Chuanas Diegas jau girdėjo sakant 
Dorotę, o gal įsivaizdavo, kad Dorotė taip sakytų, jei stovėtų šalia 
jo Gvadalupės Dievo Motinos bažnyčios kieme. Bet iš tikrųjų Do- 
rotės čia nebuvo - tik jos balsas. „Gal man klausos haliucinacija?“ - 
dingtelėjo Chuanui Diegui. Bet geriausiai jis girdėjo pašėlusį savo 
širdies plakimą, - kokio, regis, dar niekad nebuvo girdėjęs. 

Mėlynu apsiaustu vilkinti Santa Maria de Guadalupe, - statu- 
la, pusiau užstota suodinas vienuolyno sienas šešėliais dengiančių 
palmių, - nors ir išgyvenusi daugybę pražūtingų istorinių įvykių, 
atrodė nesuvokiamai rami. Klarkas, žinoma, pasakojo apie tuos is- 

torinius įvykius; profesoriško jo postringavimo ritmas sutapo su 
aidžiu Chuano Diego širdies dunksėjimu. 

Vienuolynas kažkodėl buvo uždarytas, bet Klarkas savo dėsty- 
toją nusivedė į Gvadalupės bažnyčią, sakydamas, kad oficialus jos 
pavadinimas - Nuestra Sefūora de Gracia. „Ne dar viena Dievo Mo- 
tina - jau tikrai gana tų Dievo Motinų! - galvojo Chuanas Diegas, 
bet nesakė nieko, tiesiog stengėsi kvėpuoti. 

Gvadalupės Dievo Motinos atvaizdas iš Ispanijos atgabentas 
1604-aisiais; 1629-aisiais baigti statyti bažnyčios ir vienuolyno 
pastatai. 1639-aisiais šešiasdešimt tūkstančių ginkluotų kinų buvo 
pasirengę kautis (tai pasakęs, Klarkas nepaaiškino kodėl). Bet ispa- 
nai į mūšio lauką atsinešė Gvadalupės Dievo Motinos paveikslą, ir 
įvyko stebuklas - taikios derybos, kurių dėka išvengta kraujo pra- 
liejimo. („Gal ir ne stebuklas. Kas sakė, kad stebuklas?“ - galvojo 
Chuanas Diegas.) 

Nelaimių, žinoma, būta ir daugiau: 1763-iaisiais į bažnyčią ir 
vienuolyną įsiveržė britų kareiviai - degino ir griovė. Gvadalupės 
Dievo Motinos atvaizdą išgelbėjo kažkoks airis katalikas, „oficialus 
asmuo“. („Koks „oficialus asmuo“ galėjo ateiti į pagalbą?“ - nesu- 
prato Chuanas Diegas.) 

Bienvenidas laukė automobilyje. Klarkas su Chuanu Diegu se- 
nojoje bažnyčioje buvo beveik vieni; tik dvi lyg ir gedėtojos klūpojo 
pirmame klaupte, priešais skoningą, kone subtilų altorių ir ne itin 
įspūdingą Gvadalupės portretą. Dvi juodai vilkinčios moterys - 
galvas užsidengusios šydais. Iš pagarbos neseniai mirusiam žmo- 
gui Klarkas stengėsi kalbėti tyliai. 

1850-aisiais Manilą beveik nušlavė žemės drebėjimai; po vie- 
no iš požeminių smūgių sugriuvo bažnyčios skliautas. 1882-aisiais 
vienuolynas buvo pertvarkytas į prieglaudą choleros aukų vaikams. 
1898-aisiais bažnyčią ir vienuolyną užėmė Filipinų revoliucionie- 
rių generolo Pio del Pilar vadovaujami sukilėliai. 1899-aisiais Pio 
turėjo trauktis nuo amerikiečių; prieš pabėgdamas jis padegė baž- 
nyčią - supleškėjo baldai, dokumentai, knygos. 

„Dieve mano, Klarkai, negi nepastebi, kaip blogai aš jaučiuo- 
si?" - galvojo Chuanas Diegas. Jis suprato, kad kažkas negerai, bet 
Klarkas į jį nežiūrėjo. 

1935-aisiais popiežius Pijus XI Gvadalupės Dievo Motiną pa- 
skelbė „šventąja Filipinų globėja“. 1941-aisiais atskrido amerikie- 
čių bombonešiai - kaip reikiant patvatijo japonų kareivius, pasi- 
slėpusius Gvadalupės bažnyčios griuvėsiuose. 1995-aisiais baigta 
altoriaus ir zakristijos restauracija, - šitaip Klarkas pagaliau baigė 
vardyti faktus. Tiedvi tylios gedėtojos per tą laiką nė nekrustelėjo; 
juodai vilkinčios moterys, nulenkusios galvas, sustingusios kaip 
statulos. 

Chuanas Diegas vis dar stengėsi kvėpuoti, bet aštrėjantis skaus- 
mas jį jau vertė tai sulaikyti kvapą, tai vėl gaudyti orą. Klarkas Fren- 
čas - kaip visada įklimpęs į savo paties žodžius - buvusio dėstytojo 
kančių nematė. 

Dabar Chuanas Diegas oro įkvėpdavo jau tiek mažai, kad nie- 
kaip nebebūtų galėjęs pacituoti Jeremijo 1:5. Nusprendė pasakyti 
tik pabaigą; žinojo, kad Klarkas supras, ką jis sako. Šiaip taip ištarė: 
„Dar prieš tau gimstant tave pašventinau.“ 

- Dar galima sakyti „atskyriau“, ne tik „pašventinau“, bet abu 
variantai tinkami, - tarė buvusiam dėstytojui Klarkas ir tik tada 
atsisukęs į jį pažvelgė. Sugriebė už pažastų, antraip Chuanas Diegas 
būtų parkritęs. 

Tada kilusiame sambrūzdyje nei Klarkas, nei Chuanas Diegas 
nekreipė dėmesio į tyliąsias gedėtojas - tiedvi klūpančios moterys 
tik truputį pasuko galvas. Šydus kilstelėjo tik kad matytų, kas kur 
laksto bažnyčios gale, - Klarkas nubėgo atsivesti Bienvenido; pas- 
kui juodu išnešė Chuaną Diegą iš ten, kur Klarkas buvo jį palikęs, 
gulintį galiniame klaupte. Tokiomis aplinkybėmis, kai reikėjo sku- 
bėti, tikrai niekas nebūtų pažinęs nei Mirjam, nei Dorotės, - vil- 
kinčių juodai, šaliais vis dar užsidengusių galvas, klūpančių blau- 
siai apšviestos bažnyčios priekyje. 

Chuanas Diegas, kaip romanų rašytojas, daug dėmesio skirda- 
vo įvykių sekai; visada gerai apgalvodavo, kur istorija prasidės ir 
kur baigsis. Bet ar dabar Chuanas Diegas suvokė, kad jau merdi? 
Tikriausiai suprato, kad šitaip sunku kvėpuoti ir kvėpuojant šitaip 
skauda ne nuo vietnamietiškos jautienos, tačiau tai, ką dabar sakė 
Klarkas ir Bienvenidas, Chuanui Diegui neatrodė svarbu. Bienve- 

nidas turbūt išklojo savo nuomonę apie „purvinas valstybines ligo- 
nines'; Klarkas, žinoma, norėjo Chuaną Diegą vežti ten, kur dirba 
jo žmona, - kur visi pažįsta daktarę Chosefą Kintaną, taigi buvęs 
Klarko dėstytojas būtų kuo geriausiai prižiūrimas. 

„Taip jau pasisekė, - Chuanas Diegas lyg ir išgirdo buvusį stu- 
dentą tarstelint Bienvenidui. Klarkas tai pasakė, kai Bienvenidas 
jam pranešė, kad nuo Gvadalupės bažnyčios artimiausia katalikų 
ligoninė bus San Chuane; San Chuanas irgi Manilos - metropolio - 
dalis, greta Makačio, tik už dvidešimties minučių kelio. Sakydamas, 
kad „pasisekė“, Klarkas turėjo omeny, jog tai kaip tik ta ligoninė, 
kurioje dirba jo žmona, - Kardinolo Santoso medicinos centras. 

Chuano Diego akimis žiūrint, tas dvidešimties minučių kelias 
buvo kažkoks išskidęs sapnas; jis jau nebematė nieko, kas tikra. Nei 
netoli ligoninės esančio „Greenhills“ prekybos centro, nei keistai 
pavadinto „Wack Wack Golf 84 Country“ klubo, prie pat medicinos 
centro. Klarkas sunerimo dėl savo mielojo dėstytojo, kai šis neatsa- 
kė į jo pastabą apie „Wack“ rašybą. 

- Žinoma, kad žodis „whack“ rašomas su h, - tarė Klarkas. — 
Visada maniau, kad golfo žaidėjai tuščiai leidžia laiką, taigi nieko 
keista, kad nemoka rašyti. 

Bet Chuanas Diegas nieko neatsakė; jis netgi nereagavo į Kar- 
dinolo Santoso medicinos centro Greitosios pagalbos skyriuje ka- 
bančius Nukryžiuotuosius - tada Klarkas jau kaip reikiant sune- 
rimo. Atrodė, kad Chuanas Diegas nemato ir ligonius apeinančių 
vienuolių. (Klarkas žinojo, kad Kardinolo Santoso medicinos cen- 
tre rytais visada būna bent vienas ar du kunigai, kuriuos galima 
pasikviesti; jie pageidaujantiems ligoniams dalija komuniją.) 

„Ponas eina paplaukioti!“ —- Chuanas Diegas tarėsi girdįs šau- 
kiant Konsuelą, tačiau tos mergytės su kasytėmis jį supančioje 
aukštyn žiūrinčių žmonių minioje nebuvo. Apskritai nė vieno fili- 
piniečio nebuvo tarp žiūrovų, ir Chuanas Diegas neplaukiojo; pa- 
galiau ėjo nešlubuodamas. Ėjo aukštyn kojom, žinoma; vaikščiojo 
oru, aštuoniasdešimties pėdų aukštyje - jau buvo žengęs pirmus du 
mirtinai pavojingus žingsnius. (Paskui žengė dar du, ir dar.) Jį vėl 
apsupo praeitis - kaip tie į viršų užversti jį stebinčios minios veidai. 

Chuanas Diegas įsivaizdavo, kad Doloresa irgi ten; ji sako: „Kai 
vaikštai oru mergelėms, jos leidžia tai daryti amžinai.“ Bet vaikš- 
čiojimas oru šiukšlyno skaitytojui neatrodė kažin koks stebuklas. 
Pirmąsias savo skaitytas knygas Chuanas Diegas ištraukė iš praga- 
riškų sąvartyno liepsnų; jis nudegdavo rankas, gelbėdamas knygą. 
Ką šiukšlyno skaitytojui reiškia tie šešiolika žingsnių aštuoniasde- 
šimties pėdų aukštyje? Gal čia ir yra toks gyvenimas, koks galėjo 
būti, jeigu jam būtų užtekę drąsos? Bet juk negali aiškiai matyti 
ateities, kai tau tik keturiolika. 

„Mudu esam stebuklingi“, - mėgino jam pasakyti Lupė. „Tavo 
ateitis kitokia!“ - nė kiek nesuklydo pranašaudama. Iš tikrųjų: ar 
ilgai jis ten būtų galėjęs išlikti gyvas ir išsaugoti sesutę, net jei būtų 
vaikščiojęs oru? 

„Liko tik dešimt žingsnių , - galvojo Chuanas Diegas; jis nuo 
pat pradžių tyliai skaičiavo žingsnius. (Be abejo, niekas Kardinolo 
Santoso medicinos centre nežinojo, kad jis skaičiuoja.) 

Greitosios pagalbos skyriaus slaugytoja suprato, kad jo neten- 
ka. Ji jau pakvietė kardiologą; Klarkas reikalavo, kad būtų pakviesta 
ir jo Žmona. Savaime suprantama, jis ir pats rašė jai žinutes. 

— Daktarė Kintana ateis? - paklausė Klarką slaugytoja. Ji manė, 
kad tai nesvarbu, bet norėjo kaip nors atitraukti Klarko mintis. 

- Taip, taip - jau ateina, - sumurmėjo Klarkas. Vėl rašė Cho- 
sefai žinutę - juk reikėjo kuo nors užsiimti. Staiga suirzo pamatęs, 
kad sena vienuolė, įleidusi juos į Greitosios pagalbos skyrių, tebėra 
čia, slankioja netoliese. Dabar ta vienuolė dar persižegnojo, be gar- 
so krutindama lūpas. „Ką ji čia daro? - galvojo Klarkas. - Meldžia- 
si?" Net vienuolės malda jį erzino. 

— Gal kunigą... - buvo besiūlanti vienuolė, bet Klarkas ją nutildė. 

— Ne - jokio kunigo! - tarė. - Chuanas Diegas kunigo nenorėtų. 

— Ne, jis tikrai nenorėtų, - išgirdo kažką sakant. Balsas buvo 
moters, labai valdingas, kažkur jau girdėtas, bet Klarkas niekaip 
neprisiminė, kur ir kada. 

Kai Klarkas pakėlė akis nuo mobiliojo, Chuanas Diegas tyliai 
priskaičiavo dar du žingsnius - paskui dar du, ir dar. („Liko tik 
keturi žingsniai!“ - galvojo Chuanas Diegas.) 

Klarkas Frenčas nematė, kad Greitosios pagalbos skyriuje, be 
tos slaugytojos ir vienuolės, prie jo dėstytojo dar kas nors būtų. 
Vienuolė netrukus nuslinko į šalį; dabar stovėjo pagarbiai pasi- 
traukusi toliau nuo Chuano Diego, kovojančio už savo gyvybę. Bet 
koridoriumi ėjo dvi moterys, - vilkinčios juodai, visiškai užsiden- 
gusios galvas, - tiesiog prasklendė pro šalį ir dingo, Klarkas vos 
spėjo jas pamatyti. Gerai neįsižiūrėjo. Pirmiau aiškiai girdėjo Mir- 
jam sakant: „Ne, jis tikrai nenorėtų.“ Bet Klarkas ir paskui nesusie- 
jo girdėto balso su moterimi, kuri viešbutyje „Encantador“ salotų 
šakute persmeigė gekoną. 

Tikriausiai ir Klarkas Frenčas - net jei būtų galėjęs gerai įsi- 
žiūrėti į tas koridoriumi prasklendusias juodai vilkinčias moteris - 
būtų sakęs, kad jos nepanašios į motiną ir dukterį. Iš to, kad tarpu- 
savyje nesišnekėjo ir buvo užsidengusios galvas, Klarkas Frenčas 
darė išvadą, kad čia kažkokio ordino vienuolės; visiškai juodi abitai 
jam nepasirodė neįprasti. (O Mirjam ir Dorotė tiesiog pradingo - 
kaip visada. Juk jiedvi nuolatos tai atsirasdavo, tai pradingdavo.) 

- Einu, pats paieškosiu Chosefos, - bejėgiškai tarė Klarkas slau- 
gytojai. („Gali sau eit - vis tiek iš tavęs čia jokios naudos!“ - turbūt 
pagalvojo slaugytoja, jeigu ji apskritai ką nors galvojo.) - Tik jokio 
kunigo! - dar pakartojo Klarkas, beveik piktai, žiūrėdamas į senąją 
vienuolę. Ši nieko neatsakė, buvo mačiusi visokių mirčių, pripratu- 
si prie visokio paskutinę akimirką nevilties apimtų žmonių (tokių 
kaip Klarkas) elgesio. 

Slaugytoja suprasdavo, kurios širdies jau neišgelbėsi; buvo aiš- 
ku, kad nei akušerė-ginekologė, nei kardiologas neatgaivins šitos, 
bet - netgi tai žinodama - slaugytoja nuėjo ko nors ieškoti. 

Chuanas Diegas, matyt, susipainiojo skaičiuodamas. „Kiek 
žingsnių liko? Tik du ar dar keturi?“ - neprisiminė. Prieš ženg- 
damas sudvejojo. Tie, kurie vaikšto oru (tikrai vaikšto), žino, kad 
dvejoti negalima, o Chuanas Diegas staiga liovėsi ėjęs. Tada ir su- 
vokė, kad iš tikrųjų nevaikščiojo, kad viską tiesiog įsivaizdavo. 

Štai ką jis tikrai moka: tiesiog įsivaizduoti. Tada Chuanas Die- 
gas suprato, kad miršta, - kad mirtis nėra tik įsivaizduojama. Tada 
suvokė, jog tai, kaip tik tai, ir yra, ką visi žmonės daro, kai miršta, 

ko nori atsisveikindami su šiuo pasauliu, - na, bent jau jis, Chua- 
nas Diegas, to nori. Nebūtinai amžino gyvenimo, ne vadinamojo 
pomirtinio, o tikro gyvenimo, kokį norėtų būti nugyvenęs, - did- 
vyrio gyvenimo, kokį kadaise įsivaizdavo gyvensiąs. 

„Vadinasi, čia mirtis - visa tai ir yra mirtis“, - galvojo Chuanas 
Diegas. Dabar jam pasidarė šiek tiek ramiau dėl Lupės. Mirtis net 
nenustebina. Ni siguiera una sorpresa, - išgirdo senoji vienuolė sa- 
kant Chuaną Diegą. („Netgi nėra netikėta.“) 

Dabar nebebuvo jokių šansų išvykti iš Lietuvos. Nebebuvo jo- 
kios šviesos - tik neapšviesta tamsa. Taip Dorotė pavadino vaizdą, 
matomą pro lėktuvo, naktį skrendančio virš Manilos įlankos, lan- 
gą: neapšviesta tamsa. „Nebent koks laivas pasitaikytų, - dar pasa- 
kė. - Ta tamsa - Manilos įlanka“, - tada paaiškino Dorotė. Tik ne 
šį kartą, Chuanas Diegas tai žinojo. Ne ši tamsa. Nebuvo jokių ži- 
burėlių, jokių laivų - ši neapšviesta tamsa buvo ne Manilos įlanka. 

Raukšlėtoje kairėje rankoje senoji vienuolė spaudė ant kaklo ne- 
šiojamą Nukryžiuotąjį; sugniaužusi kumštį, priglaudė nukryžiuotą 
Kristų prie plakančios savo širdies. Niekas, - juo labiau Chuanas 
Diegas, kuris jau buvo miręs, - negirdėjo, kaip ji lotyniškai pasakė: 
Sic transit gloria mundi. („Taip praeina pasaulio garbė.) 

Vargu ar kas galėjo suabejoti tokios iš pažiūros garbingos vie- 
nuolės žodžiais, ir ji tikrai neklydo; net Klarkas Frenčas, jei būtų 
ten buvęs, nebūtų mėginęs to pasakymo patikslinti ar pataisyti. Ne 
kiekvienas susidūrimas būna netikėtas. 

DŽONAS IRVINGAS gimė 1942 m. Ekseteryje, 
Naujojo Hampšyro valstijoje. Pirmas jo romanas - 
„Laisvę lokiams!“ - išleistas 1968 metais. Autoriui 
tada buvo dvidešimt šešeri. 1978 metais, kai pasi- 
rodė „Pasaulis pagal Garpą, Džonas Irvingas tapo 
įžymybe. Jis yra pelnęs keletą Rokfelerio bei Gugen- 
haimo fondų, taip pat Nacionalinio meno rėmimo 
fondo apdovanojimų, be to, apdovanotas O'Henrio 
bei Nacionaline knygos premija. 1992 m. Džonas Ir- 
vingas buvo išrinktas Nacionalinės garsiausių imty- 
nininkų plejados nariu, o kiek anksčiau - Amerikos 
meno ir literatūros akademijos nariu. 2000 m. už 
scenarijų pagal romaną „Sidro namų taisyklės“ gavo 
„Oskarą; 2013 m. už romaną „Viename asmenyje“ 
buvo apdovanotas specialiuoju „Lambda Literary 
Awards“ prizu. 


Džono Irvingo knygos išverstos į daugiau negu tris- 
dešimt penkias kalbas. „Paslapčių alėja“ - keturiolik- 
tas jo romanas. 


Lietuvių skaitytojams gerai žinomi jo romanai „Pa- 
saulis pagal Garpą, „Sidro namų taisyklės“, „Malda 
už Oveną Minį, „Ketvirtoji ranka“, „Našlė viene- 
riems metams“, „Kol tave rasiu“, „Naujojo Hamp- 
šyro“ viešbutis“, „Vandens metodas“, „Cirko sūnus“, 
„Vidutinio svorio santuoka“, „Paskutinė naktis Tvis- 
ted Riveryje“, „Viename asmenyje“, „Laisvę lokiams!“ 

DŽONAS IRVINGAS (g. 1942 m.) - populiari 
kiečių rašytojas, gerai žinomas daugeliui skaity 
kėsi Lietuvoje. Dalis šios viešnagės įspūdžių suguie naujausiame jo 


romane „Paslapčių alėja“. 


Sendami mes dažniausiai - ką nors prisiminę arba sapnuodami - gy- 
vename praeityje. Kartais mūsų gyvenimas ten, praeityje, būna daug 
vaizdingesnis, tikresnis už dabartį. 

Chuanas Diegas, jau senstelėjęs rašytojas, iš Ajovos keliauja į Lietuvą, 
į Filipinus, bet kartu su juo keliauja ir jo sapnai bei atsiminimai apie 
vaikystę Meksikoje. Chuanas Diegas gyvena praeityje, vis iš naujo 
vaizduotėje patirdamas visas jį paženklinusias netektis. „Lemtis jį pa- 
ženklino“, - apie Chuaną Diegą rašo Džonas Irvingas. „Įvykių seka, 
gyvenimo sąsajos, - kas veda mus ten, kur einam, mūsų keliai į tikslą, 
ko mes nenujaučiam ir ką nujaučiam, - visa tai gali būti paslaptinga 
arba tiesiog nematoma, o kartais ir akivaizdu.“ 

„Paslapčių alėja“ - istorija apie tai, kas Chuanui Diegui nutinka Mek- 
sikoje, Ajovoje, Lietuvoje ir - galiausiai - Filipinuose, kur visa anks- 


tesnė jo patirtis susiduria su ateitimi. 


„Šis romanas, nuo pirmo iki paskutinio puslapio, sklidinas gerumo, 
atkaklaus tikėjimo meile ir nuodėmes atperkančia jokių institucijų ar 
formalumų nesuvaržyto žmonių ryšio galia. Kaip tik dėl šio tikėjimo 
ir senoviškos pasakojimo manieros Irvingas dažnai lyginamas su Di- 
kensu. Bet Džonas Irvingas - unikalus, kaip ir naujasis jo romanas. 
„Paslapčių alėja“ — šiuolaikiška, protingai ir suprantamai parašyta, 
juokinga, ekscentriška ir nuostabiai žmogiška knyga.“ 

